
Ua  den  gamle  Cato  opgav  den  Modstand,  som  han 
med  en  underlig  Blanding  af  Bornerthed  og  fremsynet 
Nationalfølelse  havde  gjort  mod  den  indtrængende  græske 
Cultur  og  Litteratur,  var  denne  befriet  for  sin  eneste 
fremragende  Modstander  i  Rom  og  bredte  sig  nu  uhin- 
dret i  Byens  fornemme  Kredse,  hvor  det  snart  hørte  til 
for  at  betragtes  som  et  dannet  Menneske,  at  man  med 
Lethed  bevægede  sig  i  det  græske  Sprog  og  kjendte 
noget  til  græsk  Litteratur,  samtidigt  med,  at  man  officielt 
kun  havde  Foragt  og  Haan  tilovers  for  de  svækkede  og 
æsthetiserende  „Graeculi",  der  vare  bukkede  under  for 
romerske  Vaaben  og  romersk  Handlekraft. 

Horats,  der  har  givet  denne  Opfattelse  sit  classiske 
Udtryk  i  den  bekjendte  Linie 

Graecia  capta  ferum  victorem  cepit, 

bidrog  selv  med  sin  stadige  Henvisning  til  de  græske 
Mønstre  ^)  til  at  hæmme  den  Bevægelse  i  litteraire  Kredse 
i  Rom  henimod  de  gamle  romerske  Forfattere,  som  alle- 
rede var  kjendelig  paa  hans  Tid,  men  først  brød  igjen- 
nem  over  100  Aar  senere,  og  da  i  affekterte  og  uheldige 
Former. 

Men  under  alle  Smagens  Omskiftelser  i  den  romerske 
Litteratur  vedblev  man  dog  stadig  at  studere  Græsk,  og 


^)  Vos  exemplaria   Graeca  |  nocturna  veraate  manu,   versate 
'  diurna. 

2  J.  L.  Heiberg 

den  senere  Kejsertids  Verdensherskertendenser,  for  hvilke 
de  gamle  nationale  Grænser  maatte  falde,  bidrog  snarest 
til  at  fremme  Forbindelsen  paa  det  litteraire  Gebet. 
Endnu  den  sidste  Udløber  af  den  romerske  Litteratur^ 
Boéthius  (t  525),  oversatte  en  Del,  endog  temmelig  af- 
sidesliggende græske  Værker  og  commenlerede  Aristoteles, 
og  man  var  dengang  vistnok  vel  forsynet  med  græske 
Haandskrifter  ikke  blot  i  Italien,  men  i  Occidenten  i 
det  hele. 

Men  efterhaanden  som  vi  komme  dybere  og  dybere 
ind  i  Middelalderen,  træder  den  græske  Litteratur  mere 
og  mere  tilbage,  samtidigt  med  at  den  Kreds  af  latinske 
Forfattere,  som  læstes  og  afskreves,  indsnævredes  mere 
og  mere,  og  Baandet,  der  knyttede  til  Fortiden,  mere 
og  mere  løsnedes.  Dog  kan  Kjendskab  til  græsk  Sprog 
aldrig  siges  at  være  fuldstændig  uddød.  Noget  Kjend- 
skab dertil  holdt  sig  hist  og  her,  især  i  de  irske  Klostre, 
ja  Johannes  Scotus  Erigena  fremkaldte  endog  for  en 
kort  Tid  en  Slags  Grækomani.  I  mange  Kirker,  f.  Ex. 
i  St.  Gallen,  blev  en  Del  af  Ritualet  og  Kirkesangen 
længe  foredraget  paa  Græsk.  Som  Minder  herom  har 
vi  i  flere  Haandskrifter  fra  det  IX— X.  Aarh.  (f.  Ex.  i 
Corbie)  Trosartiklerne,  Fadervor,  gloria  in  excelsis  og 
Kyrie  eleison  ^)  paa  Græsk  med  latinske  Bogstaver.  Der 
er  ogsaa  bevaret  nogle  græske  Haandskrifter  fra  denne 
Tid,  som  aabenbart  ere  skrevne  i  Occidenten  til  Mun- 
kenes Brug,  f.  Ex.  Pauli  Breve,  Psalmeme  osv.,  sæd- 
vanlig med  latinsk  Oversættelse. 

Men  Kundskaben  i  Græsk  har  indskrænket  sig  til 
et  Minimum-),  og  de  enkelte  Haandskrifter  fik  vist  i 
Reglen  Lov  til  at  staa  og  pynte  paa  deres  Hylde  som 

*)  Nygræsk  Udtale  at*  åXériaoy. 

)  1  et  irsk  Glossar  til  Septuaginta  ira  VIII.  Aarh.  declinerea 
saaledes  /vrif  yvy^sl 

en  Raritet,  hvis  ikke  tilfældig  en  og  anden  lærd  Munk 
af  Liebhaveri  gav  sig  en  Smule  af  dermed.  Desuden 
var  græske  Studier  *  efter  Schismaet  og  Erigenas  For- 
kætring ikke  rigtig  velsete  paa  højere  Steder.  Om  nogen 
Befrugtning  af  den  græske  Oldtids  Aand  er  der  i  hvert 
Fald  ikke  Tale. 

Endnu  værre  blev  det  i  Middelalderens  senere  Aar- 
hundreder.  Gharakteristisk  nok  traf  man  paa  en  Kirke- 
forsamling  1311  Foranstaltninger  for  at  bevare  for  Kirken 
nogen  Kundskab  i  Hebraisk,  Arabisk  og  Ghaldæisk,  men 
glemte  det  saa  meget  vigtigere  Græsk  ^)  (1439  ved  Gon- 
cilet  i  Florenz  blev  dette  Edict  gjentaget,  men  Græsk 
føjet  til;  da  var  Gjennembruddet  sket). 

I  disse  Occidentens  mørkeste  Aarhundreder  maa  vi 
søge  til  Italien  for  at  finde  Spor  af  Græsk.  Her  sad 
det  saa  fast,  at  det  ikke  var  til  at  blive  af  med.  Vel 
var  mange  Bibliotheker  ødelagte  af  de  indtrængende 
Barbarer  og  andre  vare  bragte  i  foreløbig  Sikkerhed  i 
Constantinopel.  Men  i  Syditalien  talte  Befolkningen 
endnu  bestandig  mange  Steder  Græsk  (endnu  den  Dag 
idag  er  Folkesproget  i  visse  Egne  en  nygræsk  Dialekt), 
og  i  de  mange  Basilianerklostre  i  Gaiabrien  og  anden- 
steds maa  man  dog  have  læst  noget  Græsk.  '  Vi  har 
fra  det  XI — XII.  Aarh.  en  Række  græske  Documenter 
vedrørende  disse  Klostre,  og  endnu  Fredrik  II  gav  sine 
Forordninger  paa  begge  Sprog.  Først  1473  fritager 
Sixtus  IV  en  calabresisk  Abbed  for  at  holde  Gudstjeneste 
paa  Græsk  og  hans  Munke  for  at  gaa  med  langt  Skæg, 
fordi  de  græske  Munke  nu  ere  uddøde,  og  Befolkningen 
nu  bedre  forstaar  Latin. 

Man  skulde  altsaa  tro,  at  man,  da  Interessen  for 
Græsk  vaagnede,  henvendte  sig  til  Syditalien  for  at 
hente  Kundskab  deri.    Men  vi  skulle  se,  at  det  ikke  var 


^)  Graeca  sant,  non  leguntur. 

Tilfældet,  at  det  ikke  blev  til  noget,  før  man  kom  i 
Forbindelse  med  Gonstantinopel. 

Grunden  dertil  er,  at  man  her* i  Syditalien  kun  be- 
skæftigede sig  med  kirkelig  Litteratur;  de'faa  Haand- 
skrifter,  som  ere  skrevne  her  i  XI — XIII.  Aarh.  (man 
kan  paavise  et  Dusin  Stykker)  er  alle  af  kirkeligt  Ind- 
hold. Oldtiden,  hvorfra  Gjenfødelsen  skulde  komme, 
kjendte  man  ikke  og  brød  sig  ikke  om.  Vel  fandtes 
der  i  Basilianerkl ostrene  fra  ældre  Tid  ogsaa  Haand- 
skrifter  af  profane  Forfattere;  men  de  vare  saa  godt 
gjemte  og  glemte  i  de  støvede  og  forfaldne  Bibliotheker, 
at  man  først  senere,  da  Impulsen  var  given  fra  anden 
Side,  faldt  paa  at  søge  dem  op  (Cardinal  Bessarion  og 
Vaticanet  drog  senere  Fordel  af  disse  oversete  Biblio- 
theker). Desuden  havde  man  ondt  ved  at  læse  de 
gamle  Forfattere.  Det  Græsk,  der  taltes  i  Gaiabrien, 
var  Nygræsk,  og  Forskjellen  mellem  det  og  Gammel- 
græsk  kan  vist  omtrent  stilles  lige  med  Forskjellen 
mellem  Dansk  og  Oldnordisk.  Dette  er  ogsaa  Grunden 
til,  at  den  Færdighed  i  Græsk,  som  mange  Handels- 
mænd i  lange  Tider  maa  have  besiddet,  blev  uden  Be- 
tydning for  Studiets  Gjenoptagelse.  Springet  mellem 
det  og  den  antike  Litteratur  var  for  stort. 

I  Gonstantinopel  derimod  havde  man  Traditionen. 
Om  man  end  ikke  havde  megen  Aand,  om  man  end 
var  stivnet  i  døde  Former,  saa  drev  man  dog  endnu 
efter  fattig  Lejlighed  et  videnskabeligt  Studium  af  mange 
af  de  gamle  Mesterværker. 

Ikke  en  Gang  Berøringen  med  Araberne,  disse  flit- 
tige Elever  af  Grækerne,  formaaede  at  hidføre  en  Om- 
væltning. Det  blev  staaende  ved  et  udvidet  Kjendskab 
til  Arabernes  Yndling  Aristoteles  og  et  temmeligt  ene- 
staaende  Forsøg  (i  det  XIII.  Aarh.)  paa  at  gjøre  græsk 
Mathematik  bekjendt  i  Italien  ved  Oversættelse  fra 
Græsk  eller  fra  Arabisk  af  flere  af  de  betydeligste  græske 

Mathematikere  (f.  Ex.  Archimedes).  Men  dette  Forsøg, 
der  utvivlsomt  skyldes  Paavirkning  fra  Araberne,  som 
jo  netop  med  Forkjærlighed  optog  denne  Side  af  den 
græske  Litteratur,  fik  ingen  større  Indflydelse;  Tiden 
var  endnu  ikke  moden.  Frøkornene  faldt  paa  Klippe- 
grund. 

Den  Mand,  der  aabner  den  ny  Æra,  er  som  be- 
kjendt  Franeefico  Petrarca,  Allerede  han  følte,  at  den 
latinske  Litteratur  peger  ud  over  sig  selv  til  noget  op- 
rindeligere  og  bedre.  Ved  Studiet  af  de  latinske  Clas- 
sikere  var  han  bleven  opfyldt  af  Ærbødighed  og  Beun- 
dring for  den  græske  Litteraturs  store,  ubekjendte  Skik- 
kelser. Allerede  i  Avignon  gjorde  han  Bekjendtskab 
med  en  Basilianermunk  fra  Calabrien,  Barlaam,  og  tog 
sig  for  at  lære  Græsk  af  ham;  men  skjønt  Barlaam  to 
Gange  var  i  Avignon  (dog  kun  kort  Tid  ad  Gangen), 
blev  det  ikke  til  synderligt,  væsenlig  vistnok  fordi  Bar- 
laam var  en  uvidende  og  ubehagelig  Person.  1353  traf 
Petrarca  ligeledes  i  Avignon  en  fornem  Byzantiner 
Nikolaos  Sigeros,  hvem  han  ved  Afskeden  paalagde  at 
søge  efter  Gicerohaandskrifter  i  Constantinopel.  I  Stedet 
sendte  Sigeros  ham  en  Homer  paa  Græsk.  Vi  har  Pe- 
trarcas  Takskrivelse,  hvori  han  skriver,  at  han  omfavner 
og  kysser  Bogen  og  er  henrykt  over  at  besidde  Homer 
ikke  i  et  Vrængebillede  af  en  Oversættelse,  men  i  den 
ægte  uforfalskede  Original.  Men  —  han  savner  Sigeros* 
viva  vox,  uden  hvilken  „Homerus  tuus  apud  me  mutus, 
imo  vero  ego  apud  Illum  surdus**,  d.  v.  s.  kort  og  godt, 
ved  sine  Studier  under  Barlaam  var  han  ikke  kommet 
saa  vidt,  at  han  kunde  læse  Homer.  Vi  erfare  i  samme 
Brev,  at  Petrarca  allerede  ejede  en  Plato  (der  var  16 
Dialoger  deri;  altsaa  var  den  ikke  complet);  han  havde 
faaet  den  i  Avignon,  hvorledes,  ved  vi  ikke,  og  han 
maa  have  givet  sig  ud  for  at  have  læst  idetmindste 
noget  deraf.     I   hans  Bog  de  conteraptu    mundi,    hvor 

han  skrifter  for  Kirkefaderen  Augustinus,  siger  nemlig 
denne:  det  kjender  du  vel  nøje  af  Platos  Skrifter,  som 
du  nylig  skal  have  lagt  dig  saa  ivrigt  efter.  Men  Pe- 
trarca  ser  sig  nødt  til  at  bekjende:  jeg  lagde  mig  ganske 
vist  derefter  med  glødende  Forventninger  og  stor  Længsel, 
men  ak!  det  fremmede  Sprogs  Nyhed  og  min  Lærers 
for  tidb'ge  Afrejse  gjorde  en  brat  Ende  paa  mit  Fore- 
havende. Uden  Tvivl  har  Barlaam  brugt  denne  Plato 
som  Læsebog,  ja  maaske  har  Petrarca  faaet  den  af  ham. 
I  sin  Begejstring  over  sin  Homer  retter  Petrarca  et 
Brev  til  ham  (1360),  hvori  han  opregner  Homers  »Ven- 
ner" i  Italien.  Der  er  kun  11,  deraf  3 — 4  i  Florenz. 
Man  kan  ikke  heraf  slutte,  som  man  har  villet,  at  disse 
Mænd  kunde  Græsk;  der  ligger  ikke  mere  i  Petrarcas 
Ord,  end  at  de  11  ligesom  han  interesserede  sig  for 
græsk  Litteratur. 

Blandt  de  florentinske  „Venner"  maa  dog  vel  Boc- 
caccio  være,  men  at  han  ikke  kunde  meget  mere  Græsk 
end  Petrarca,  ville  vi  nu  se.  Gioranni  Boccarrio,  Pe- 
trarcas trofaste  og  beskedne  Beundrer  og  Ven,  havde 
under  et  Ophold  i  Neapel  vistnok  gjort  Bekjendtskab 
med  den  omtalte  Barlaam.  Idetmindste  omtaler  han 
ham,  som  om  han  havde  set  ham  —  „lille  af  Krop, 
men  stor  af  Visdom"  kalder  han  ham  etsteds  — ,  og 
han  har  i  sit  store  Værk  Genealogia  deorum  benyttet 
en  Del  løse  Optegnelser  af  ham  (men  paa  Latin).  Deri- 
mod forlyder  der  intet  om,  at  han  lærte  Græsk  af  ham, 
men  hans  Interesse  derfor  var  dog  vakt,  ogsaa  ved 
Petrarca's  —  il  venerabile  maestro  —  Exempel.  Da 
derfor  omtr.  1360  Leontios  Pilatos,  en  Galabresermunk, 
der  havde  (eller  lod,  som  han  havde)  studeret  i  Thessa- 
lonica  og  derfor  gav  sig  ud  for  Thessalonicenser  og  i 
det  hele  forstod  at  introducere  sig  som  en  stor  Lærd, 
paa  Vejen  til  „occidua  Babylon"  (Avignon)  kom  til 
Italien,    fik  Boccaccio  ham  til  Florenz,    hvor   han  (dog 

uden  Spor  af  Virkning)  synes  at  have  foredraget  Græsk 
offentlig.  I  tre  Aar  boede  han  hos  Boccaccio  og  for- 
klarede ham  Illaden.  „Jeg  er  den  første  Latiner,  som 
privat  fik  Iliaden  gjennemgaaet  af  Leontius  Pilatos** 
siger  Boccaccio  stolt  om  sig  selv;  men  han  tilføjer  rig- 
tignok: ,lad  saa  være,  at  jeg  ikke  trængte  til  Bunds 
deri;  jeg  tilegnede  mig  dog,  hvad  jeg  kunde,  og  hvis 
blot  det  urolige  Menneske  var  blevet  noget  længere  hos  os, 
vilde  jeg  sikkert  have  tilegnet  mig  mere.**  Han  anser 
det  dog  for  nødvendigt  at  undskylde  de  fra  Græsk  hen- 
tede .Notitser,  han  indfletter  i  sit  Værk ;  han  mener,  at 
mange  vil  anse  det  for  Vigtighed  af  ham;  „thi  da  ingen 
nu  kan  Græsk,  er  denne  Skik  gaaet  af  Mode."  Meget 
træffende  tilføjer  han  saa  som  Forsvar:  „men  i  det 
Stykke  maa  jeg  beklage  den  latinske  Verden,  som  saa 
fuldstændigt  har  ladet  de  græske  Studier  fare,  at  vi  end 
ikke  kjende  Bogstaverne.  Thi  om  den  end  har  nok  i 
sin  egen  Litteratur,  og  om  end  hele  Occidenten  har 
hengivet  sig  dertil,  saa  vilde  denne  dog  utvivlsomt  frem- 
træde i  et  klarere  Lys  ved  Forbindelse  med  den  græske 
Litteratur.  Og  desuden  har  de  gamle  Latinere  ikke 
taget  alt  med  sig  fra  Grækenland:  der  er  sikkert  meget 
tilbage,  som  vi  ikke  kjender,  hvorved  vi  vilde  kunne 
blive  bedre,  naar  vi  kjendte  det.**  Man  ser,  at  han 
mere  anede  end  kjendte  den  græske  Litteraturs  Herlig- 
hed. Og  naar  vi  undersøge,  hvad  det  er  for  græske 
Notitser,  som  der  var  Fare  for,  at  Samtiden  skulde 
finde  for  lærde,  saa  se  vi,  at  det  kun  var  andenhaands 
Visdom  hentet  dels  fra  mundtlig  Meddelelse  af  Leontios 
dels  fra  hans  Oversættelse  af  Homer. 

Da  der  nemlig  ved  et  Tilfælde  var  en  Homer  tilfals 
i  Padua,  bad  Boccaccio  Petrarca  kjøbe  den  til  sig,  for 
at  Leontios  kunde  oversætte  den.  Petrarca  lover  at 
skaffe  den,  skjønt  han  finder  den  ringere  end  sin  egen; 
det  ser  ud  til,  at  han  nødig  vil  laane  sin  egen  ud;  men 

skulde  Kjøbet  slaa  fejl,  tilbyder  han  den  dog;  derimod 
undskylder  han  sig  med  elegante  latinske  Fraser  for  at 
rykke  ud  med  sin  Plato  med  det  samme.  Boccaccio« 
har  vel  altsaa  faaet  den  paduanske  Homer,  og  det  er 
efter  den,  at  Leontios  har  lavet  sin  Oversættelse.  Den 
existerer  endnu  og  er  tildels  udgiven.  Petrarcas  eget 
Exemplar  deraf  findes  nu  i  Paris;  han  har  været  længe 
om  at  faa  det  samlet;  Iliaden  er  indbundet  1369,  og 
Odysseen  var  ved  at  blive  illumineret,  da  Petrarca  døde. 
Oversættelsen  er  ordret  og  paa  Prosa,  i  det  hele  for- 
færdelig, da  Leontios  aldrig  lærte  ordenligt  Latin,  ogsaa 
fuld  af  Fejl.  Et  andet  Middel  til  at  lodde  Dybden  af 
Leontios'  Lærdom  har  vi  i  de  Notitser  om  Græsk,  som 
Boccaccio  giver,  sædvanHg  med  Anførelse  af  Leontios 
som  Kilde.  Han  siger  om  sig  selv,  at  han,  for  at  intet 
af  de  uendelig  mange  Visdomsord  skulde  gaa  tabt,  skrev 
alting  op  med  det  samme.  Det  har  noget  ejendomme- 
ligt næsten  rørende  at  se  den  Iver  og  tillidsfulde  Andagt, 
hvormed  den  begavede  Boccaccio,  Decamerones  frivole 
og  livsglade  Forfatter,  med  Notebogen  i  Haanden  op- 
fanger den  gnavne  og  uvidende  Grækers  dumme  Snak.  *) 
Petrarca  kunde  heller  ikke  døje  Leontios.  Han 
kalder  ham  med  Hentydning  til  hans  Navn  (Leo  Løve) 
„undecunque  magna  bellua"  (i  alle  Maader  et  stort 
Bæst)  og  gjennemskuede  hans  falske  Foregivende  om  at 
være  Thessalonicenser,  hvad  Boccaccio  derimod  tror 
paa.    Men  selv  denne,  som  beundrede  hans  Lærdom  saa 


^)  Som  tilstrækkeligt  betegnende  Exempler  paa,  hvad  Leon- 
tios bandt  ham  paa  Ærmet,  skal  jeg  anfere  et  Par  Ety- 
mologier. „A chiliens^  skal  komme  af  d-x^s^  den  som  er 
voxet  op  uden  Fede,  „Homeros"  af  6  jeg,  (j-ij  ikke,  e^to 
{6^(o?)  ser;  om  „Here^  hedder  det:  Leontius  autem  dicit, 
quod  Juno  Graece  dicitur  ^qtj,  quod  quidem  venit  ab  era 
qnod  est  terra.  et  fit  matatio  e  in  i;  et  fit  i^^a,  cni  matata 
«  in  )7  fit  riQri  —  ad  modam  Hartgrepeshej,  Gripshøj  osv. 

meget,  maa  dog  indrømme,  at  han  var  ^»ubehagelig  at  se 
til,  grim,  med  langt  Skæg  og  sort  Haarvæxt"  —  men 
,,et  rent  Archiv  for  græsk  Historie  og  Mythologi",  føjer 
han  undskyldende  til.  Det  har  vist  været  drøjt  for 
Boccaccio  at  trækkes  med  ham  i  tre  Aar.  Petrarca 
idetmindste  er  synlig  lettet,  da  Leontios  1363  af  Uvillie 
mod  Italien  besluttede  at  rejse  til  sit  kjære.  Grækenland. 
Næppe  var  han  imidlertid  vel  afsted,  før  Petrarca  fik 
Brev  fra  ham,  hvori  hans  Stemning  ganske  var  slaaet 
om;  nu  var  der  intet,  der  duede,  uden  Italien,  og  han 
bad  Petrarca  kalde  sig  tilbage.  Petrarca  svarede  ikke. 
Men  desuagtet  brød  Leontios  Aaret  efter  op  fra  Byzanz 
og  naaede  ogsaa  Italiens  Kyst.  Men  der  led  han  Skib- 
brud; hans  fattige  Bagage  og  nogle  Bøger,  som  den 
arme  Mand  havde  bragt  med  for  at  kjøbe  sig  en  venlig 
Modtagelse,  blev  fiskede  op,  han  selv  druknede.  „Hic 
Leonis  finis"  bemærker  Petrarca  køligt. 

Naar  vi  sammenfatte,  hvad  der  saa  kom  ud  af 
Petrarcas  og  Boccaccios  Anstrængelser,  er  det  ikke 
meget.  Er  Par  græske  Forfattere  havde  man  faaet  til 
Italien;  foruden  Homer  og  Plato  omtaler  Boccaccio 
endnu  i  taagede  Udtryk  nogle  „andre  græske  Forfattere," 
som  han  besad  (hans  Bøger  brændte  for  Resien  for 
største  Delen  med  Klostret  Santo  Spirito  i  Florenz  1471). 
Af  Homer  havde  man  faaet  en  daarlig  Oversættelse,  som 
aabenbart  aldrig  har  havt  nogen  synderlig  Udbredelse, 
men  som  dog  altid  kunde  give  lidt  Begreb  om  Indholdet. 
Petrarca  og  Bocitaccio  havde  erhvervet  sig  et  løseligt 
Bekjendtskab  med  Sproget,  saa  løseligt,  at  selv  Boccaccio 
sikkert  ikke  paa  egen  Haand  kunde  læse  en  græsk  For* 
fatter.  At  det  hele  ikke  blev  til  mere,  ligger  vistnok, 
som  berørt,  i  Lærernes  Personlighed;  hverken  Barlaam 
eller  Leontios  kjendte  noget  ordenligt  til  det,  som  skulde 
fænge  hos  Humanisterne,  til  den  græske  Oldtid.  Hos 
Disciplene   ligger  Skylden   ikke.      Lad  saa  være,    at  Pe- 

trarca,  den  beundrede  Digter  og  Lærde,  var  for  stolt 
til  at  gaa  ordenligt  i  Skole  igjen,  især  hos  disse  ube- 
hagelige „Graeculi",  som  han  af  sin  Cicero  havde  lært 
at  se  ned  paa;  Boccaccio  har  i  hvert  Fald  hverken 
savnet  Evner  eller  god  Villie. 

Imidlertid,  hvor  ringe  de  directe  Resultater  af  Pe- 
trarcas  Begejstring  og  Boccaccios  Iver  end  var,  saa 
havde  disse  to  Mænd  dog,  som  den  næste  Generation, 
der  selv  oplevede  Følgerne,  udtrykkelig  anerkjender, 
givet  Tiden  det  Stød  fremad,  som  den  behøvede  for  at 
faa  Øjnene  op  for,  at  der  i  den  græske  Litteratur  var 
nyt  Liv  at  hente,  og  at  der  stod  Veje  nok  aabne  til 
dette  Foryngelsens  Bad,  naar  man  blot  vilde  benytte 
dem.  „Petrarca  ist,  mit  seinem  Homeros,  den  er  kaum 
lesen  konnte,  in  der  Hånd,  der  anregendste  Lehrer  des 
Griechischen  gewesen"  siger  Voigt  ligesaa  smukt  som 
træffende.  Og  den,  i  hvis  Lod  det  falder  at  give  en 
saa  følgerig  Impuls,  ham  kalde  Menneskene  et  Geni. 


Vi  skulle  nu  se,  hvorledes  man  slog  ind  paa  den 
Vej,  som  Petrarca  og  Boccaccio  havde  givet  Anvisning  paa. 

Den  første  Italiener,  hvem  Lysten  til  at  trænge  ind 
i  den  græske  Litteratur  drev  til  at  søge  det  Sted,  hvor 
grundig  Kundskab  dertil  dengang  ene  kunde  faas,  var 
Gtiarino  fra  Verona  (f.  1370).  Omtrent  20  Aar  gammel 
tog  han  imod  et  Tilbud  af  den  rige  venetianske  Handels- 
mand Paolo  Zeni  om  fri  Rejse  til  Gonstantinopel,  hvor 
den  Gang  Resterne  af  græsk  Videnskabelighed  og  græsk 
Litteratur  for  en  væsenlig  Del  samlede  sig,  og  hvor  man 
efter  ringe  Evne  stræbte  at  opretholde  de  gode  Tradi- 
tioner fra  den  alexandrinske  Lærdom.  I  Gonstantinopel 
fik  han  Undervisning  af  Datidens  lærdeste  Byzantiner 
Manuel  Ghrysoloras.     Han  var  i  flere  Aar  i  hans  Hus 

(senere  hos  hans  Neveu  Joannes  Ghrysoloras)  som  ^fa- 
mulus**  og  studerede  flittigt  de  gamle  Digtere,  Philosopher 
og  Historikere,  afskrev  ogsaa  en  Del  Haandskrifter. 

Da  han  efter  adskillige  Aars  Ophold  i  Constantinopel 
vendte  tilbage  til  Italien,  medbragte  han  ikke  blot  sine 
Kundskaber  i  Græsk,  som  han  gjennem  en  lang  og  ud- 
mærket Lærervirksomhed  udbredte  til  talrige  Elever,  f. 
Ex.  den  bekjendte  Pædagog  Vittorino  da  Feltre,  men 
ogsaa  en  Del  græske  Haandskrifter,  om  end  ikke  saa 
overdreven  mange,  da  hans  Kaar  i  Byzants  aabenbart 
var  meget  smaa.  Omtr.  100  Aar  senere  fortalte  man 
den  Fabel,  at  han  havde  hjembragt  to  Skibsladninger 
Haandskrifter,  hvoraf  han  ved  Skibbrud  mistede  den 
ene.  Men  i  hvert  Fald  finde  vi  baade  ham  og  hans 
Elever  i  Besiddelse  af  de  almindeligste  græske  Forfattere, 
og  da  han  havde  givet  Anvisning  paa  Guldgruben, 
kunde  man  jo  let  gjennem  den  livlige  Handelsforbindelse 
skaffe  sig  de  mere  gængse  Haandskrifter  fra  Constanti- 
nopel. Som  Exempler  paa  hans  Lærerdygtighed  kan 
anføres,  at  Francesco  Barbaro  efter  eget  Sigende  „efter 
faa  Maaneders  Studium  af  Græsk  allerede  sporede  rige 
og  behagelige  Frugter  deraf.  **  Andre  af  hans  Elever 
drev  det  inden  et  Aar  saa  vidt,  at  de  kunde  levere 
præsentable  Oversættelser  af  græske  Forfattere. 

Studiet  af  Græsk  havde  saaledes  faaet  et  nyt  Stød 
fremad.  Guarino  syslede  dermed  til  sin  Død  og  over- 
satte flere  af  Plutarchs  Biografier  samt  hans  Afhandling 
om  Børneopdragelse.  Endnu  en  Snes  Aar  senere  om- 
gikkes han,  der  bestandig  bevarede  en  vemodig  Længsel 
efter  sine  skjønne  Læreaar  i  Constantinopel,  med  den 
Plan  at  berejse  Grækenland  sammen  med  Poggio  og 
andre  florentinske  Lærde  for  at  opkjøbe  Haandskrif- 
ter, men  det  strandede  paa  Pengemangel.  For  Manuel 
Ghrysoloras  nærede  han  til  sin  Død  den  dybeste  Ær- 
bødighed  og  Taknemlighed;    »hvad  jeg   skylder   denne 

vise  og  herlige  Philosoph,  det  elskværdigste  Menneske  i 
vor  Tid,  min  Lærer,  skal  jeg  aldrig  glemme*  skriver 
han  saaledes  en  Gang  til  Poggio,  og  paa  lignende  Maade 
har  han  sikkert  omtalt  ham  allerede  i  sine  Breve  hjem 
fra  Gonstantinopel. 

Det  er  derfor  naturligt,  at  Rygtet  om,  at  Manuel 
Chrysoloras  i  Følge  med  en  anden  byzantinsk  Lærd 
Demetrios  Kydonios  var  kommen  som  Gesandt  til  Ve- 
nedig (1393),  frembragte  et  stærkt  Røre,  navnlig  i  Florenz, 
hvor  de  classiske  Studier  den  Gang  talte  de  fleste  og 
dygtigste  Dyrkere,  ogsaa  blandt  Adelsmænd  og  Stats- 
mænd; man  hilste  i  ham  den  Mand,  der  endelig  skulde 
tilfredsstille  Længselen  efter  den  græske  Litteratur.  To 
unge  florentinske  Adelsmænd  Roberto  Rossi  og  Jacopo 
Angeli  da  Scarparia  rejste  til  Venedig  for  at  træde  i 
Forbindelse  med  Chrysoloras,  og  da  han  kort  efter 
vendte  tilbage  til  Gonstantinopel  efter  at  have  besørget 
sine  Forretninger  (han  skulde  bede  om  Hjælp  mod 
Sultan  Bajazet,  som  truede  Gonstantinopel),  fulgte  Jacopo 
med  ham  for  at  fortsætte  de  Studier,  som  baade  han 
og  Roberto  havde  paabegyndt  i  Venedig  under  Manuel 
og  Demetrios. 

De  florentinske  Kredses  Stemning  fremgaar  af  et 
Brev  til  Demetrios  Kydonios  fra  den  gamle  Hædersmand 
Coluccio  Salutato,  den  Gang  den  florentinske  Republiks 
Statskansler.  Det  hedder  deri  bl.  a.  som  Tak  for  en 
Hilsen,  Demetrios  har  sendt  ham:  „Jeg  fryder  mig  ikke 
saa  meget  over  den  Ære,  du  har  vist  mig  ved  at  sende 
mig  en  Hilsen,  som  over  at  se  og  føle, .  at  Guds  Naade 
i  den  Grad  har  skinnet  i  dig,  at,  medens  Studierne 
ellers  næsten  er  uddøde  hos  Grækerne,  idet  alles  Tanker 
ere  optagne  af  Forfængelighed,  Nydelser  og  Havesyge, 
saa  fornemmer  jeg,  at  du  er  fremstaaet  som  et  Lys  i 
Mørket,  og  over  at  Gud  har  ført  dig  til  Latium.  Efterat 
du   der   først  havde   modtaget  Roberto   venligt  og  ladet 

ham  undervise,  saa  begejstrede  du  mange  for  det  hei- 
leniske  Sprog,  saa  at  jeg  allerede  ser  i  Aanden,  at  om 
faa  Aar  mange  vil  lægge  sig  alt  andet  end  lunkent  efter 
den  græske  Litteratur."  Hvad  man  erfarede  om  Chry- 
soloras'  Undervisning  af  Jacopo  da  Scarparias  Breve, 
tjente  kun  til  at  styrke  denne  Iver. 

I  Marts  1396  fik  Coluccio  da  sat  igjennem,  at  Chry- 
soloras  blev  kaldet  til  Florenz  for  at  holde  offenlige  Fore- 
læsninger over  Græsk.  Vi  har  den  meget  smigrende 
Skrivelse,  hvori  han  meddeler  Chrysoloras  dette.  Co- 
luccio skriver:  „Jeg  har  sat  igjennem,  at  du  skal  kaldes 
til  at  foredrage  Græsk  her  i  Byen  salario  publico**  — 
en  Del  af  dette  ofifenlige  Salær  udrededes  dog  af  floren- 
tinske Adelsmænd,  især  Palla  Strozzi  — ;  han  haaber, 
at  Chrysoloras  ikke  vil  fortryde  at  modtage  Tilbudet, 
da  han  i  Florenz  vil  finde  „vita  honorabilis"  og  mange 
Beundrere,  som  med  deres  Længsel  efter  hans  Belæring 
ikke  vil  hilse  ham  som  „Manuel",  men  med  det  fulde 
Navn  „Emmanuel",  „hvilket  er  udlagt",  tilføjer  Coluccio^) 
„Gud  med  os".  Han  ender  med,  at  han  selv,  saa 
gammel  han  er,  2)  længes  efter  at  nyde  godt  af  hans 
Omgang. 

Samtidigt  skriver  Coluccio  til  Demetrios  for  at  bede 
ham  tilskynde  Chrysoloras  til  at  modtage  Posten,  og 
til  Jacopo  da  Scarparia  for  at  paalægge  ham  at  med- 
bringe dygtigt  mange  græske  Haandskrifter,  alle  Histo- 
rikere, især  Plutarch,  en  hel  Plato,  Digtere,  Mythographer 
og  Metrikere,  Lexika  ikke  at  forglemme;  men  først  og 
fremmest  en  storstilet  Homer  paa  godt  Pergament  for 
de  gamle  Øjne.      Han  skjuler  ikke  for   sig  selv,    at  det 


^)  „Quod  interpretatum  est"  skriver  han  paa  sit  endnu  noget 

middelalderlige  Latin. 
^)  Non,  ut  Graecum  usurpem  vocabulum,  agerontes,  sed  pres- 

byter  (ingen  af  Delene  er  for  Besten  ordenligt  Græsk). 

maa  være  vanskeligt  at  lære  de  ny  Declinationer  og 
Gonjugationer,  Ordenes  Betydning  og  Afledning,  og  at 
det  vist  vil  falde  Chrysoloras  haardt  at  faa  det  ind  i 
hans  gamle  Hoved;  men  han  vil  dog  prøve  ligesom 
Cato  at  lære  Græsk  paa  sine  gamle  Dage,  selv  med 
Fare  for  at  vække  sine  yngre  og  dygtigere  Medelevers 
Munterhed  ved  sine  enfoldige  Spørgsmaal. 

Chrysoloras  tog  imod  Tilbudet,  og  i  Begyndelsen  af 
Aaret  1397  begyndte  han  sine  Forelæsninger  i  Florenz 
under  stort  Tilløb  og  med  ganske  anderledes  Resultater 
end  Barlaam  og  Leontios  før  ham.  Men  han  var  ogsaa 
en  ganske  anderledes  Lærer  end  de.  Ganske  vist  er 
Mandens  litteraire  Storhed  overmaade  relativ  —  vi  har 
af  ham  foruden  nogle  Breve  en  elementair  græsk  Gram- 
matik, som  ér  flere  Gange  trykt  dels  paa  Græsk  dels 
med  latinsk  Oversættelse,  og  en  Oversættelse  af  Platons 
Stat,  hvori  det  latinske  Sprog  var  saa  daarligt,  at  en 
italiensk  Humanist  maatte  tage  sig  for  at  revidere  og 
afpolere  det  grundigt.  Men  Chrysoloras  var  dog  en 
virkelig,  indfødt  græsk  Lærd,  og  tilmed  af  de  bedste  i 
sin  Tid.  Han  var  af  god  Familie,  i  Slægt  med  den 
byzantinske  Kejser,  personlig  elskværdig  og  retskaffen; 
desuden  var  han  en  dygtig  Lærer,  i  Besiddelse  af  saa 
god  en  Lærdom,  som  man  den  Gang  havde  den  i  Gon- 
stantinopel,  med  Kjæriighed  til  sit  Folks  store  Fortid 
og  dens  litteraire  Mindesmærker,  især  Philosophien. 
Han  forefandt  ogsaa  en  god  Jordbund  i  Florenz,  en 
Kreds  af  ivrige  og  dygtige  unge  Mænd,  som  vare  værdigt 
forberedte  ved  deres  nøje  Kjendskab  til  den  romerske 
Litteratur  og  ved  deres  Sans  for  Videnskab  og  Bøger. 

Hvorvidt  den  gamle  Kansler  drev  det  i  Græsk,  ved 
vi  ikke;  han  døde  1406.  Den  omtalte  Palla  Strozzi  be- 
talte ikke  blot  en  Del  af  Omkostningerne  ved  Chrysoloras' 
Ansættelse,  men  forskrev  ogsaa  en  Del  græske  Haand- 
skrifter,   Plutarch,    Plato,    Aristoteles'  Politik  og  Ptole- 

rnæus'  Geographi.  Denne  sidste  oversatte  saa  Jacopo 
da  Scarparia  paa  Latin  og  udvidede  derved  Samtidens 
Horizont  betydeligt.  Palla  Strozzi  fortsatte  Studiet  af 
Græsk  til  sin  Død  og  efterlod  sig  et  godt  Bibliothek. 
Roberto  Rossi  virkede  siden  selv  som  Lærer  i  Græsk; 
blandt  hans  Elever  var  Cosimo  de'  Medici.  Af  Ghryso- 
loras'  ældre  Tilhørere,  der  ikke  drev  det  synderlig  vidt 
i  Græsk,  kan  nævnes  den  store  Bogkjender  og  Bogelsker 
Nicolo  Nicoli,  som  uden  at  have  skrevet  noget  har  ud- 
øvet den  største  Indflydelse  paa  de  classiske  Studiers 
Fremgang  i  Italien  ved  sit  Bibliothek  og  sin  Redebonhed 
til  at  meddele  alle  mulige  Oplysninger  og  Vink  om  litte- 
raire  Spørgsmaal.  Ogsaa  den  senere  Camaldulenser- 
general  Ambrogio  Traversari,  der  drev  det  til  at  over- 
sætte Diogenes  Laertios  (rigtignok  under  stadige  Skrupler 
over  dette  verdslige  Arbejde)  foruden  en  Del  græske 
Kirkefædre,  maa  have  lært  sit  Græsk  af  Chrysoloras. 

Den  mest  begavede  af  dennes  Elever  var  dog  den 
for  sit  elegante  Latin  berømte  Lionardo  Brnni  Arretino. 
Han  studerede  Jura,  da  Chrysoloras  kom  til  Florenz^ 
og  fortæller  selv  i  sine  Memoirer,  ^)  hvorledes  han  blev 
hans  Elev:  „da  Chrysoloras'  Berømmelse  var  rygtedes^ 
kom  han  efter  venlig  og  indtrængende  Indbydelse  og 
aflagt  med  Honorar  af  det  ofifenlige  til  Florenz  for  at 
optræde  som  Lærer  for  Ungdommen.  Jeg  lagde  mig 
den  Gang  efter  Privatret,  men  var  dog  ikke  fremmed 
for  de  andre  Studier.  Ved  Chrysoloras'  Ankomst  blev 
jeg  derfor  tvivlraadig,  da  jeg  ansaa  det  for  en  Skam  at 
forlade  det  juridiske  Studium  og  paa  den  anden  Side 
næsten  betragtede  det  som  en  Slags  Forbrydelse  at  for- 
sømme en  saa  udmærket  Lejlighed  til  at  trænge  ind  i 
den  græske  Litteratur.  Tidt  og  mange  Gange  sagde  jeg 
til   mig  selv  i  min  ungdommelige  Iver:    nu  da  du  kan 


^)  Rertim  sao  tempore  in  Italia  gestarum  commentarins. 

komme  til  at  se  Homer,  Plato,  Demosthenes  og  de  andre 
Digtere,  Philosopher  og  Talere,  hvorom  man  fortæller 
saa  store  og  mærkelige  Ting,  paa  nært  Hold,  samtale 
med  dem  og  gjennemtrænges  af  deres  vidunderlige  Vis- 
dom, vil  du  saa  forraade  og  svigte  dig  selv  ?  vil  du  for- 
sømme denne  Lejlighed,  som  tilbydes  dig  af  Forsynet? 
I  700  Aar  [det  er  lidt  højt  regnet]  har  ingen  i  Jle 
Italien  forstaaet  Græsk,  og  dog  indrømme  vi,  at  »1 
Lærdom  stammer  fra  Grækerne.  Hvor  stor  Nytte  med 
Hensyn  til  Erkj endelse  vil  du  saa  ikke  kunne  have  af 
at  lære  dette  Sprog,  hvor  stor  Anseelse  og  hvilket 
Overmaal  af  Nydelse  vil  du  ikke  høste  derved!  Lærere 
i  Jura  er  der  nok  af  alle  Vegne,  og  du  vil  aldrig  savne 
Lejlighed  til  at  lære  den;  men  hvis  denne,  den  eneste 
Lærer  i  græsk  Litteratur,  forsvinder  fra  din  Synskreds, 
vil  der  ikke  findes  nogen,  som  du  siden  kan  lære  af. 
Overvunden  af  disse  Betragtninger  gav  jeg  mig  endelig 
i  Lære  hos  Chrysoloras  med  saa  ivrig  Lærelyst,  at  jeg 
endog  om  Natten  i  Søvne  tumlede  med,  hvad  jeg  vaagen 
havde  lært  om  Dagen." 

Denne  store  Begejstring  blev  ikke  gjort  til  Skamme. 
Efter  i  to  Aar  og  mere  at  have  hørt  Chrysoloras  var 
Lionardo  Arretino  den  første,  der  forsøgte  sig  paa  at 
oversætte  fra  Græsk.  Foruden  mindre  Ting  af  Xenophon 
og  Plutarch  samt  den  hellige  Basilios*  Bog  om  Nytten 
af  classiske  Studier  oversatte  han  paa  flydende  og  ele- 
gant Latin  tre  Hovedværker  af  Aristoteles,  et  Par  af 
Demosthenes'  Taler,  samt  paa  Goluccios  Opfordring  en 
Del  af  Plato.  I  hele  sit  Liv  vedblev  han  under  sine 
forskjellige  Beskæftigelser  —  han  blev  tilsidst  pavelig 
Seeretair  —  at  arbejde  med  Græsk,  samlede  sig  et 
stort  Bibliothek  og  var  altid  om  sig  for  al  skaffe  sig 
græske  Haandskrifter,  bl.  a.  ved  sine  Forbindelser  med 
genuesiske  og  venetianske  Handelsmænd. 

Chrysoloras    virkede    omtr.    3    Aar    i    Florenz;    saa 


Gjenoplivelsen  af  Stadiet  at  Græsk.  ]  7 

kom  (Aar  1400)  den  byzantinske  Kejser  Manuel  Palæo- 
logos  til  Italien  og  ønskede  hans  Bistand.  Med  ham 
var  Ghrysoloras  saa  i  Milano,  maaske  ogsaa  i  Paris  og 
London,  og  ledsagede  ham  tilbage  til  Gonstantinopel. 
Aar  1408  kom  han  som  Gesandt  igjen  til  Italien,  be- 
søgte gamle  Venner  i  Florenz  og  var  flere  Gange  i  Rom. 
D.rl5.  April  1416  døde  han  i  Konstanz,  hvor  han  skulde 
Iiave  tjent  et  græsk  Gesandtskab  som  Tolk;  hans  Grav- 
skrift findes  der  endnu.  Den  trofaste  Guarino  skrev  ved 
Efterretningen  om  hans  Død  en  varm  Lovtale  over  ham. 

De  sidste  16  Aar  af  hans  Liv  synes  at  have  været 
saa  optagne  af  diplomatiske  Forretninger,  at  han  ikke 
har  kunnet  virke  synderligt  som  Lærer,  om  vi  end  vide, 
at  han  baade  i  Milano,  i  Paris  og  i  Rom  gav  Under- 
visning i  Græsk.  Selv  paa  Slutningen  af  hans  Ophold 
i  Florenz,  som  ogsaa  blev  ham  forbitret  ved  den  pirre- 
lige og  skarptungede  Nicolis  Spydigheder  —  „Luseskæg"  ^) 
kaldte  han  ham  paa  Grund  af  den  for  Italienerne  utaale- 
lige  græske  Mode  at  gaa  med  langt  Skæg  — ,  sporede 
man  en  Aftagen  af  Interessen  for  Græsk.  En  Elev  for- 
tæller, at  kun  faa  holdt  ud  til  Enden,  medens  de  fleste 
faldt  fra  afskrækkede  af  Besværligheden  ved  at  lære 
Sproget  og  mislvivlende  om  at  kunne  lære  det.  Ghry- 
soloras' Plads  forblev  ogsaa  ubesat  i  flere  Aar. 

Men  han  er  dog  den  Mand,  ved  hvem  Studiet  at 
Græsk  blev  fornyet  i  Occidenten,  og  først  ved  ham  vandt 
det  saa  fast  Fod,  at  det  ikke  siden  er  veget. 

Vi  have  set,  hvad  der  jo  ogsaa  er  en  Selvfølge,  at 
man  samtidigt  var  begyndt  at  kjøbe  græske  Haand- 
skrifter.  Allerede  Lionardo  Arretino  benyttede  Handelen 
paa  Orienten  til  at  forøge  sit  Bibliothek.  Ligeledes  sti 
).  vi,  at  den  florentinske  Kjøbmand  Buondelmonti  i  Aareno 

1414 — 1422    paa    sine    Rejser    kjøbte    adskillige   Uaand- 

*)  Barba  pediculosa. 

skrifter,  som  nu  findes  i  Medicæemes  gamle  Bibliothek 
i  Florenz;  ogsaa  Ciriaco  fra  Ancona,  der  samlede  Ind- 
skrifter og  kjøbte  Haandskrifter,  var  mere  Handelsmand 
og  Rejsende  end  Lærd.  Men  hvad  man  fik  paa  denne 
Maade,  var  dog  kun  de  mere  gængse  og  almindelige 
Forfattere,  som  der  overalt  var  Exemplarer  at  faa  af. 

Den,  der  viste  Italienerne  Vejen  til  de  sjældnere 
Ting,  som  gjemtes  i  Constantinopels  Bibliotheker,  i 
Klostrene  osv.,  var  Sicilianeren  Oiovanni  Aiirispa  (f. 
1370).  Han  maa  tidligt  have  rejst  i  Grækenland;  thi 
1417  solgte  han  Nicoli  et  gammelt  Haandskrift  af  Thu- 
kydid,  som  endnu  findes  i  Florenz.  1422  foretog  han 
sig  en  større  Rejse  til  Constantinopel,  hvor  han  kom  i 
Forbindelse  med  Kejseren  og  opkjøbte,  hvad  han  kunde 
overkomme  af  græske  Haandskrifter.  Med  Profanskri- 
benterne gik  det  nemt  nok;  Kejseren  selv  forærede  ham 
endog  et  Par  Sjældenheder.  Men  da  han  ogsaa  kjøbte 
kirkelige  Forfattere,  kom  Gejstligheden  i  Bevægelse  og 
forestillede  Kejseren,  at  det  dog  ikke  gik  an,  at  denne 
Kjætter  plyndrede  Kirker  og  Klostre  for  libri  sacri.  Del 
er  ikke  umuligt,  at  han  ligesom  senere  Poggio  i  Tysk- 
land har  været  meget  lidet  nøjeregnende  med  Midlerne; 
i  det  mindste  havde  en  græsk  Gesandt,  som  paa  Gjen- 
nemrejsen  i  Florenz  havde  talt  med  Ambrogio  Traver- 
sari, rent  ud  kaldt  ham  en  Slyngel  og  vist  Ambrogio  et 
Brev,  han  skulde  besørge  for  Aurispa,  men  havde  brudt; 
Ambrogio  fandt  det  „fuldt  af  Rænker  og  lumskt  For- 
ræderi". Denne  Uvillie  mod  hans  Kjøb  af  kirkelige 
Sager  er  vel  Grunden  til,  at  han  sendte  alle  sine  Haand- 
skrifter af  den  Art  med  Lejlighed  til  Sicilien,  hvorfra 
han  først  efter  lang  Tid  og  mange  Forhandlinger  fik 
dem ;  først  1426  kan  han  sende  nogle  af  dem  til  Florenz 
—  tilligemed  en  Aristophanes,  som  af  en  Fejltagelse 
var  kommen  i  det  gejstlige  Selskab. 

1  Begyndelsen   af  Aaret   1423  kom   Aurispa  tilbage 

til  Venedig.  Han  havde  fra  Constantinopel  vedligeholdt 
sin  Forbindelse  med  Nicoli  og  de  andre  Bogvenner  i 
Florenz  og  havde  endog  engang  for  at  give  dem  en 
Forestilling  om,  hvilke  Skatte  han  havde  fundet,  sendt 
et  gammelt  Haandskrift  af  Aischylos  og  Sophokles  som 
Foræring;  det  er  nu  i  Biblioteca  Laurenziana  og  er 
Grundlaget  for  de  to  store  Tragikeres  Text.  Man  imøde- 
saa  derfor  i  Florenz  med  Længsel  hans  Ankomst  og 
blev  endnu  mere  opildnet,  da  man  hørte,  at  han  med- 
bragte 238  codices  af  profane  Forfattere,  hvoriblandt 
mange  Sjældenheder,  som  han  i  et  Brev  giver  Ambrogio 
Fortegnelse  over.  Medicæerne  forstrakte  ham  med  Penge 
til  at  klare  sin  Gjæld  med  i  Venedig,  og  man  ønskede 
at  sikre  sig  hans  Bibliothek  ved  at  skaffe  ham  en  fast 
Ansættelse  i  Florenz.  Det  trak  imidlertid  i  Langdrag, 
og  han  modtog  en  Stilling  som  Lærer  i  Græsk  i  Bo- 
logna. Den  blev  han  dog  snart  kjed  af,  kom  saa 
endelig  til  Florenz  alligevel,  men  virkede  kun  kort  Tid. 
Efter  Sigende  fordrev  Nicolis  Uvillie  ogsaa  ham;  men 
han  var  vistnok  overhovedet  mere  Handelsmand  og 
Biblioman  end  Lærd  og  Lærer.  Hans  senere  Skæbne 
vedkommer  os  ikke  her;  han  kom  aldrig  til  at  faa  nogen 
større  Betydning  som  Lærer  i  Græsk.  Hans  Fortjeneste 
er  at  have  reddet  saa  mange  græske  Haandskrifter  og 
udvidet  den  Kreds  af  græske  Forfattere,  man  kjendte  i 
Occidenten.  Hans  Bogsamling,  som  han  rugede  over 
som  en  rigtig  Biblioman,  —  Filelfo  kaldte  ham  en  Har- 
pyia  librorum,  og  hans  onde  Tunge  har  vistnok  for  en 
Gangs  Skyld  Ret;  idetmindste  se  vi,  at  han  og  Aurispa 
i  et  kvart'  Aarhundrede  kævledes  om  en  Pollux,  som 
denne  Jhavde  laant,  men  ikke  vilde  ud  med  igjen  — 
blev  efter  hans  Død  bragt  under  Hammeren  af  hans 
Svigersøn  og  spredt  for  alle  Vinde. 

Den    næste   store  Import   af  Haandskrifter  skyldes 

den  allerede  nævnte  Francesco  Filelfo  (f.  1398).      Efter 

2* 

i  2  Aar  at  have  været  ansat  ved  det  venetianske  Gon- 
sulat  i  Gonstantinopel,  blev  han,  som  forstod  at  imponere 
ved  sin  Optræden,  Secretair  hos  Kejser  Joannes  Palæo- 
logos  og  gift  med  den  yngre  Chrysoloras'  Datter  (onde 
Tunger  sagde,  at  der  maatte  iles  med  Bryllupet  for 
visse  Aarsagers  Skyld).  Han  havde  saaledes  ved  disse 
Forbindelser  rig  Lejlighed  til  at  lære  Græsk  og  benyttede 
sig  saaledes  deraf,  at  han  vistnok  blev  Datidens  ypperste 
Græcist.  Da  han  derfor  1427  vendte  tilbage  til  Venedig, 
blev  han  modtaget  som  en  berømt  Mand.  De  mange 
Bøger,  han  havde  med,  maatte  han  imidlertid  tilligemed 
sin  øvrige  Bagage  pantsætte  til  den  rige  Adelsmand 
Lionardo  Giustiniani,  indtil  han  kunde  faa  en  Ansættelse. 
Hans  precaire  Stilling  fremgaar  klart  af  en  lille  nydelig 
Billet  til  Giustiniani  af  17.  Dec.  1427,  hvori  han  i  An- 
ledning af  Julefesten  beder  om  Udlevering  af  nogle 
Kister,  hvori  bl.  a.  hans  unge  Hustrus  Garderobe 
befandt  sig. 

Efter  kort  Tids  Forløb  fik  Filelfo  en  Ansættelse  i 
Bologna  med  450  Gylden  i  Honorar,  og  efterhaanden 
udløste  han  ogsaa  sine  Bøger  (dog  havde  Giustiniani 
endnu  1428  nogle  af  dem).  Til  den  florentinske  Kreds, 
med  hvilken  Filelfo  stadigt  stod  i  Forbindelse,  og  som 
gjerne  vilde  have  den  store  Græcist  med  de  mange 
Bøger  ansat  der,  sendte  han  en  Fortegnelse  over  sit 
Bibliothek,  hvori  der  findes  mange  sjældne  og  værdi- 
fulde Ting.  Det  endte  da  ogsaa  med,  at  det  blev  Filelfo 
for  broget  i  Bologna,  hvor  der  var  store  Uroligheder  — 
non  enim  tutum  est  Musis  inter  gladios  sicasque  ver- 
sari,  skriver  han  i  Sept.  1428  til  Aurispa,  som  advarede 
ham  mod  Florentinernes  Hovmod  og  Rænker,  soiji  han 
kjendte  af  Erfaring,  og  som  forresten  nok  selv  vilde 
kaldes  tilbage  til  Florenz.  Uagtet  Nicoli  ikke  kunde 
skaflfe  ham  et  bedre  Tilbud  end  300  Gylden,  tog  Filelfo 
i  Jan.  1429  dog  imod   det  i  Betragtning  af  sin  vanske- 

lige  Stilling.  Han  beder  Ambrogio  Traversari  be- 
kjendtgjøre,  at  han  vil  holde  4  ordinaire  Forelæsninger, 
deriblandt  over  Illaden,  samt  endnu  et  Par  extraordinaire 
om  Eftermiddagen,  bl.  a.  over  Thukydid  eller  Xenophon. 

I  April  1429  kom  han  saa  endelig  til  Florenz,  og  i 
Begyndelsen  gik  alt  godt.  Han  kan  ikke  noksom  prise 
den  Venlighed  og  Opmærksomhed,  man  viser  ham;  det 
vækker  almindelig  Opsigt,  naar  han  viser  sig  paa  Flo- 
renz' Gader;  han  har  400  Tilhørere  (andre  sige  rigtig- 
nok 200),  deriblandt  mange  fornemme  Folk.  Meii 
Mandens  utrolige  Hovmod  og  latterlige  Forfængelighed 
vakte  snart  Uvillie  hos  de  spottelystne  og  stolte  Floren- 
tinere med  den  herskesyge  Nicoli  i  Spidsen.  Der  blan- 
dede sig  Politik  ind,  Filelfo  slog  sig  paa  Medicæernes 
Modstanderes  Parti,  og  da  Cosimo  1434  blev  kaldt  til- 
bage fra  sin  Landflygtighed,  maatte  Filelfo  ilsomt  for- 
lade Florenz.  Det  ligger  udenfor  vor  Opgave  i  Enkelt- 
hederne at  forfølge  denne  Strid,  hvori  begge  Parter 
ikke  blot  rakkede  hinanden  ned  paa  Latin  efter  bedste 
Evne,  men  ogsaai  stod  hinanden  efter  Livet  ved  lejede 
Banditter.  Med  Cosimo  udsonede  han  sig  nogenlunde, 
men  Nicoli  og  hans  Kreds  hadede  han  til  sin  Død. 
Endnu  1465,  c.  30  Aar  efter  Nicolis  Død,  kalder  han 
ham  og  hans  „de  taabeligste  Døgenigter,  man  kan  tænke 
sig,  de  mest  stinkende  Cloaker  af  al  mulig  Lumpenhed 
og  Smuds."  Efter  Gosimos  Død  blev  han  endog  paany 
kaldet  til  Lærer  i  Florenz,  men  kort  efter  sin  Ankomst 
døde  han,  som  jo  var  en  gammel  Mand,  af  Solhede  og 
Anstrængelse  paa  Rejsen  (1481). 

Filelfo  var  den  sidste  Italiener,  der  søgte  Belæring 
i  Gonstan tinopel,  og  allerede  han  udtaler  sig  med  en 
vis  Ringeagt  om  Undervisningen  i  Græsk  der.  Kun  af 
sin  Svigerfader  Joannes  Ghrysoloras  indrømmer  han  at 
have  lært  en  Del;  ellers  mener  han,  at  hans  væsentlige 
Udbytte    af  Opholdet   i  Gonstantinopel    har   været    den 

Lejlighed  til  at  høre  Sproget  tale  af  dannede  og  for- 
nemme Folk,  som  hans  Stilling  ved  Hoffet  og  hans 
Ægteskab  gav  ham;  Hoffet  og  Kvinderne  var  efter 
hans  Mening  de  eneste,  der  bevarede  det  gamle  Sprog  rent. 


Gonstantinopel  havde  nu  meddelt  Italienerne  Sprog- 
kundskaben og  sine  litteraire  *  Skatte,  og  stort  mere 
kunde  det  ikke  give  dem;  det  havde  jo  ikke  selv  for- 
staaet  at  gyde  ny  Vin  paa  de  gamle  Læderflasker; 
Oldtidens  Aand  var  det  fremmed.  Vel  sendte  Gon- 
stantinopel endnu  Italien  mange  dygtige  Mænd,  som 
beklædte  Professurer  i  Græsk  og  endnu  bragte  mange 
flere  græske  Haandskrifter  til  Italien,  og  flere  af  dem 
nød  ogsaa  stor  Anseelse.  Men  i  den  nærmest  føl- 
gende Tid  omkring  Florentinerconcilet  1439  er  man 
dog  i  Italien  mest  oplagt  til  Foragt  for  Grækerne,  der 
nu  gik  med  Tiggerposen;  man  lo  ad  deres  orientalske 
Dragt  og  sære  Væsen.  Humanisterne  følte,  at  de  nu 
kunde  undvære  deres  Læremestre,  og  at  de  selv  i 
Grunden  stod  langt  over  disses  døde  Lærdom. 

Det  er  derfor  ikke  saa  underligt,  at  de  græske 
Studier  i  nogen  Tid  ligesom  staa  i  Stampe;  man  be- 
høver Tid  til  at  fordøje  det  uhyre  ny  Stof  og  til  at 
lære  at  gaa  alene.  Saa  bringer  Bogtrykkerkunsten 
imens  et  let  Middel  til  Mangfoldiggj øreise  af  de  endnu 
bestandig  sjældne  og  dyre  græske  Haandskrifter,  og 
dermed  begynder  Græsk  at  udøve  sin  store  Indflydelse 
paa  alle  Aandslivets  Omraader,  en  Indflydelse,  der 
ingenlunde  er  udtømt  med  den  directe  Forøgelse  af 
Kundskaber,  som  den  græske  Litteratur  bragte  til 
Occidenten,  men  maaske  nok  saa  meget  ytrer  sig  in- 
directe  ved   de  Impulser,    den   gav  Tanken,    og  ved   de 

ny  Opgaver,  den  stillede.  Ved  en  historisk  Analyse 
af  en  hvilkensomhelst  af  det  moderne  Aandslivs  Hoved- 
grene vil  man  altid  føres  tilbage  til  Renaissancen,  og  i 
det  af  den  skabte  Grundlag  vil  man  regelmæssigt  træffe 
paa  et  Element,  ofte  det  væsentligste  og  bedste,  som 
skyldes  den  græske  Oldtid. 


Omarbejdet  og  forkortet  efter  to  Foredrag  holdte  i  det 
philologisk-historiske  Samfund  Mai  1882.  Foruden  Kilderne 
selv  er  benyttet:  Georg  Voigt^  Die  Wiederbelebung  des  classi- 
schen  Alterthums.    I.    Berlin  1880. 

S.  20.  Den  omtalte  Billet  fra  Filelfo  til  Giustiniani  lyder 
i  sin  Helhed  saaledes: 

Quouiam  natalis  christianus  iam  propemodum  pulsat  fores, 
facies  mihi  rem  gratissimam,  si  quas  arcas,  antequam  ego 
forem  ex  Gonstantinopoli  solnturus;  per  illius  temporis  naves 
ad  te  misi,  mihi  reddi  curaveris.  non  enim  solum  libris  non- 
nnllis  mihi  opus  est.  qui  arcis  servantur,  sed  etiam  vesti- 
mentis  tum  meis  tum  uxoris,  et  ut  de  me  sileam,  me  quotidie 
uxor  rogat,  ne  se  diutius  privem  voluptate  suarum  vestium. 
quare  nisi  ad  proximum  natalem  huic  morem  gessero,  se  ab 
me  deludi  existimabit.  nam  neque  te  latere  debet  ingenium 
muliebre,  et  ego  uxori  ea  negare  non  ausim,  quae  vitae  cultai 
decoroque  debentur  adolescentulae  praesertim  —  hun  var  kun 
16  Aar  —  mihique  morigerae. 

INaar  man  vilde  spørge  en  ung  Dansk,  som  stod  i 
Begreb  med  at  gifte  sig,  om  hans  Bevæggrund  til  dette 
Skridt,  vilde  han,  idetmindste  naar  han  hørte  til  de 
„dannede"  Klasser,  upaatvivlelig  svare,  at  han  var  for- 
elsket og  længtes  efter  et  nærmere  aandeligt  og  legem- 
ligt Samliv  med  den  Kvinde,  han  havde  valgt.  Saa 
indlevede  er  vi  i  den  Opfattelse,  at  Kjærlighed  er  den 
nødvendige  Forudsætning  for  et  ret  Ægteskab,  at  selv, 
naar  vitterlig  andre  Hensyn  har  været  afgjørende,  opret- 
holde alle  Parter  den  Fiction,  at  Kjærlighed  har  været 
Motivet.  Derimod  skyr  man  forud  at  tale  om  eller  blot 
tænke  paa  den  mest  indgribende  og  nærliggende  Conse- 
quens  af  Ægteskabet,  Børnene;  det  er  ikke  frit  for,  at 
denne  kommer  den  romantiske  Opfattelse  af  Ægteskabet 
noget  paa  tværs,  og  man  kan  af  og  til,  især  i  Dame- 
noveller, træffe  harmfulde  Udbi^ud  om  det  „brutale" 
Vielsesritual,  fremkaldte  ved  dettes  Antydninger  i  den 
Retning,  som  ganske  vist  ogsaa  gaa  ud  fra  den  grund- 
forskjellige,  gammeltestamentlige  Opfattelse  af  Forholdet 
mellem  Mand  og  Kvinde. 

Hvis  man  derimod  havde  spurgt  en  ung  Athenienser 

fra  den  egenlig  antike  Tid  om  hans  Motiver  til  at  indgaa 

Ægteskab,  vilde  han  have  svaret  omtrent  som  saa:    Jeg 

gifter   mig   for   at  faa  ægte  Børn  og   legitime  Arvinger 

til  mit  Gods,  der  kan  støtte  mig  i  min  Alderdom,  bevare 

min    Slægt    og    bringe    Dødningeoflfer    paa    min    Grav. 

*i"læ6tén***^fti  •én**jifr!disk  Definition  fremtræder  denne 
Opfattelse  i  en  Retstale  omtrent  fra  Demosthenes'  Tid, 
i  hvilken  der  ivres  stærkt  imod  at  give  Goncubinat  Aner- 
kjendelse  som  Ægteskab;  der  hedder  det:  Hetærerne 
have  vi  for  vor  Fornøjelses  Skyld,  Concubiner  for  Lege- 
mets daglige  Pleje,  men  Ægtehustruer  for  at  avle  ægte 
Børn  og  for  at  have  en  paalidelig  Vogterske  af  Formuen. 
Og  i  denne  Opfattelse,  der  er  den  ældgamle  Støtte  for 
Monogamiet,  bunder  bl.  a.  den  store  Forskjel,  der  altid 
har  været  gjort  paa  Mandens  og  Hustruens  Utroskab; 
den  sidste  tilintetgjør  selve  Ægteskabets  Formaal,  at  faa 
ægtefødte  Livsarvinger.  Det  er  altsaa  mindre  vel  betænkt, 
naar  en  hidsig  Agitation  i  denne  Forskjel,  der  er  saa 
dybt  begrundet  i  Menneskets  Natur,  saaledes  som  den 
har  udviklet  sig  i  Samfundsformerne,  har  villet  se  en 
vilkaarlig  Indretning  til  Mandens  Bekvemmelighed. 

Denne  Fremhæven  af  Børnene  som  Ægteskabets 
Formaal  var  hos  Athenæerne  —  i  den  ældre  Tid,  som 
vi  kjende  den  fra  Homer,  og  hos  Spartanerne  vare  For- 
holdene ikke  saa  lidt  anderledes  —  saa  dominerende, 
at  den  kvalte  alle  andre  Hensyn.  Om  personlig  Til- 
bøjelighed blev  der  slet  ikke  spurgt;  de  unge  kjendte 
saa  godt  som  ikke  hinanden,  og  den  eneste  Lejlighed, 
unge  Piger  havde  til  at  se  og  ses,  var  Fester  o.  1.,  hvor 
der  neppe  var  synderlig  Mulighed  for  virkeligt  Samvær 
med  unge  Mænd.  Et  stærkt  Indtryk  af  de  attiske  Kvinders 
haremsagtige  Indespærring  faar  man  ved  de  talrige 
Steder  i  Retstalerne,  hvor  det  betegnes  som  den  største 
Haan  og  Fornærmelse,  naar  en  fremmed  Mand  i  Hus- 
herrens Fraværelse  kom  ind  til  Husets  Damer,  selv  om 
han  intet  særligt  usømmeligt  foretog  sig. 

Hvor  lidt  Hensyn  man  tog  til  den  personlige  Følelse, 
ses  bedst  af  en  Lovbestemmelse  som  den,  at  en  Kvinde, 
som  blev  Hovedarving,  var  forpligtet  til  at  ægte  den 
^fter  hende  nærmest  arveberettigede  Mand,  selv  om  hun 

for  at  opfylde  denne  Forpligtelse  maatte  hæve  et  allerede 
indgaaet  Ægteskab;  hun  betragtedes  ligefrem  som  en 
Del  af  Arven  (Demosthenes  bruger  derfor  ogsaa  et  Sted 
det  ganske  adaequate  Udtryk:  at  arve  sig  en  rig  Arve- 
datter). 

Heller  ikke  i  Ægteskabet  kunde  der  ret  vel  blive 
Tale  om  noget  aandeligt  Samliv.  Manden  var  største 
Delen  af  Dagen  ude  af  Huset,  optaget  af  Forretninger 
eller  af  det  offenlige  Liv  efter  en  langt  større  Maalestok 
end  nutildags,  idetmindste  i  Norden.  Som  Exempel  kan 
anføres,  at  Sokrates  i  Platons  Symposion  først  er  til 
Gilde  hele  Natten  hos  Agathon,  derefter  om  Morgenen 
gaar  til  sine  sædvanlige  Beskæftigelser  for  først  næste 
Aften  at  vende  hjem. 

Desuden  tilegnede  Mændene  sig  med  Begjærlighed 
den  højere  og  selvstændigere  Dannelse  og  Aandsudvikling, 
som  muHggjordes  ved  Philosophiens  energiske  Fremad- 
stræben  og  Sophisternes  Populariseren  af  dens  Resultater 
og  Methode,  medens  Kvinderne  blev  staaende  paa  det 
af  Mændene  forlængst  forladte  Standpunkt:  at  modtage 
al  Belæring  ved  Traditionen.  Det  er  klart,  at  den  derved 
skabte  Kløft,  der  havde  været  ukjendt  for  den  ældre 
Tid,  maatte  blive  ganske  anderledes  dyb  hos  de  bevæge- 
lige og  for  saadanne  Undersøgelser  særligt  oplagte  Athe- 
niensere end  f.  Ex.  hos  Spartanerne,  der  stod  udenfor 
denne  Bevægelses  Brændpunkter. 

Der   var   saaledes    allerede   i    det   V.    Aarhundrede 

Spirer  nok  tilstede   i  Athen   til  at   ødelægge  det  gamle 

naive  Forhold  og  den  Tilfredsstillelse,    man   fandt   deri, 

som  hos  Homer  ofte  giver  sig  et  meget  tiltalende  Udtryk. 

Men  overfor  disse  Mangler  ved  Ægteskabet  var  Mændene 

dog  nogenlunde  vel  stillede.    Det  offenlige  Liv  og  aande- 

lig    Syssel    kunde   nok    fylde    deres   Liv.      Ønskede   de 

Omgang  med  Kvinder,    tilbød    der   sig   ogsaa  Lejlighed 

nok  dertil  i  mange  Nuancer,  lige  fra  Hetærerne,  der  ofte 

1* 

netop  vidste  at  gjøre  sig  interessante  ved  en  højere 
Dannelse  i  Tidens  Smag,  til  de  simple  Skøger.  I  en 
Samtale  med  sin  ældste  Søn  siger  saaledes  Sokrates  hos 
Xenophon,  at  Hensigten  med  Ægteskabet  ikke  kan  være 
Kjønsdriftens  Tilfredsstillelse;  „thi  af  Midler  til  dens 
Tilfredsstillelse  er  der  fuldt  op  paa  Gader  og  Stræder 
og  i  Bordellerne/  Mandens  Utroskab  dømtes  meget 
mildt;  saaledes  anbefaler  Hippokrates  oftere  Omgang 
med  Kvinder  som  diætetisk  Middel,  og  Solon  indrettede 
Bordeller  i  Athen  „af  Hensyn  til  Ungdommens  over- 
strømmende Livskraft";  de  var  befolkede  af  Slavinder, 
og  i  det  hele  maatte  Slaveinstitutionen  i  høj  Grad  van- 
skeliggjøre  en  strængere  Opfattelse  af  Ukyskhed  hos 
Manden.  Endehg  maa  man  ikke  overse,  at  Grækerne  i 
Forholdet  til  unge  Mænd  havde  et  Surrogat,  hvorved 
mange  af  de  Følelser  vaktes  og  næredes,  som  nu  søges 
tilfredsstillede  ved  Forbindelse  med  en  Kvinde.  Over 
de  hæslige  Udvæxter  paa  dette  Forhold,  som  allerede 
Oldtiden  fordømte,  maa  man  ikke  glemme,  at  det  ofte 
var  absolut  rent  og  til  megen  Gavn  og  Tilfredsstillelse 
for  begge  Parter. 

Kvinderne  maatte  derimod  lide  meget  under  de 
paapegede  Misforhold,  og  den  ensidige  Betragtning  af 
Ægteskabet  hævnede  sig  ved  en  stærk  Gorruption  af 
dem.  Selvfølgelig  var  der  mange  lykkelige  Ægteskaber, 
og  vi  støde  ofte  paa  Udtalelser  om  en  god  Hustrus 
Værd  og  et  trofast  Samlivs  Lykke,  charakteristisk  nok 
særligt  ofte  og  varmt  hos  Sophokles,  Typen  for  den 
harmoniske  Forening  af  det  gamle  og  det  ny.  Et  ufor- 
kasteligt Vidnesbyrd  er  ogsaa  de  attiske  Gravmæler, 
hvor  det  ægteskabelige  Forhold  flere  Gange  er  fremstillet 
•med  en  saadan  Inderlighed,  at  man  ikke  kan  tage  det 
som  noget  conventionelt,  især  da  der  var  andre  Motiver 
nok  at  vælge  for  den  overlevende  Ægtefælle. 

Men   i  det  hele  maa  det  have  staaet  meget  daarligt 

til  med  de  attiske  Kvinder.  Nærmest  som  et  Ciiriosum 
skal  det  nævnes,  at,  medens  Grækerne  ellers  var  og  er 
et  meget  ædrueligt  Folk,  saa  klages  der  jævnligt  og  stærkt 
over  Kvindernes  Drikfældighed;  de  synes  at  have  søgt 
Trøst  i  Flasken  for  deres  ægteskabelige  Gjenvordigheder, 
og  Adgangen  til  Vin  var  d^m  jo  let.  Endog  udenfor 
Grækenland  vakte  dette  Forhbld  Opsigt;  i  et  indisk  Digt 
kaldes  Grækerne  „Javanas,  hvis  Kvinder  ere  drukne*. 
Værre  var  det,  at  Kjønskjærligheden,  som  tilsidesattes 
ved  Ægteskabets  Indgaaelse,  valgte  sig  andre  Mænd  til 
Gjenstand,  naar  den  ikke  fandt  Tilfredsstillelse  i  Ægte- 
skabet, saa  at  Ægteskabsbrud  fra  Kvindens  Side  trods 
de  haarde  Straflfe  ikke  forekom  ganske  sjældent.  Som 
Exempe)  hidsættes  et  Stykke  af  en  Tale  af  Lysias,  skreven 
for  en  Mand,  der  havde  grebet  sin  Kone  in  flagranti  og 
slaaet  hendes  Elsker  fordærvet;  i  den  Sag,  der  i  den 
Anledning  blev  anlagt  mod  ham,  uagtet  han  kun  havde 
benyttet  sin  lovlige  Ret,  fremstiller  han  Sagen  saaledes 
for  Dommerne: 

„Da  jeg  havde  besluttet  mig  til  at  gifte  mig  og 
hjemført  en  Kone,  forholdt  jeg  mig  i  Begyndelsen  saa- 
ledes overfor  hende,  at  jeg  hverken  smaaligt  saa  hende 
paa  Fingrene  eller  ganske  lod  hende  gaa  efter  sit  eget 
Hoved,  men  jeg  passede  paa  hende  saa  vidt  muligt  og 
havde  et  Øje  med  hende,  som  rimeligt  var.  Men  da 
jeg  fik  en  Søn,  saa  nærede  jeg  fuld  Tillid  til  hende  og 
lod  hende  raade  med  al  min  Ejendom,  idet  jeg  mente, 
at  et  Barn  var  det  bedste  Baand  mellem  to  Mennesker. 

„I  Førstningen  var  hun  ogsaa  rigtig  brav;  hun  var 
en  god  Husholder,  yderst  sparsommelig  og  nøje  paa  det. 
Men  da  min  Moder  saa  døde,  blev  hendes  Død  Anled- 
ning til  alle  mulige  Ulykker  for  mig.  Da  min  Kone 
nemlig  gik  med  til  hendes  Begravelse,  fik  dette  Menneske 
(Elskeren)  Øje  paa  hende  og  fik  hende   tilsidst  forført. 

Han  passede  nemlig  Pigen  op,  naar  hun  gik  paa  Torvet, 
snakkede  for  hende  og  fik  hende  paa  sit  Parti. 

„Jeg  ejer  nu,  mine  Herrer  Dommere  —  thi  ogsaa 
det  maa  jeg  sætte  jer  ind  i  —  et  toetages  Hus  med 
ligestor  Lejlighed  for  Mændene  og  for  Kvinderne  i  begge 
Etager.  Da  vi  nu  havde  faaet  en  lille  Dreng,  gav  hans 
Moder  ham  Bryst,  og  for  at  hun  ikke,  naar  han  skulde 
i  Bad,  skulde  risikere  noget  ved  at  gaa  ned  ad  Trappen, 
boede  jeg  ovenpaa  og  Fruentimmerne  nedenunder,  og 
det  var  allerede  blevet  en  Vane,  at  min  Kone  jævnlig 
sov  nedenunder  hos  Drengen  for  at  give  ham  Bryst  og 
for  at  han  ikke  skulde  skrige.  Det  gik  lang  Tid  saa- 
ledes,  og  jeg  nærede  aldrig  nogen  Mistanke,  men  var 
saa  enfoldig,  at  jeg  troede,  at  min  Kone  var  den  skikke- 
ligste i  den  ganske  By. 

„Men  senere  hen  kom  jeg  engang  uventet  hjem  fra 
Landet,  og  da  vi  havde  spist  til  Aften,  skreg  Drengen 
og  var  urolig,  fordi  Pigen  med  Villie  drillede  ham  til 
det;  Elskeren  var  nemlig  dernede,  det  har  jeg  altsammen 
senere  faaet  at  vide.  Saa  sagde  jeg  til  min  Kone,  at 
hun  skulde  gaa  ned  og  give  Drengen  Bryst  for  at  faa 
ham  til  at  tie.  Men  hun  vilde  først  ikke,  hun  var  altfor 
glad  ved  at  se  mig  igjen  efter  saa  lang  Tids  Forløb; 
men  da  jeg  blev  ærgerlig  og  sagde,  at  hun  skulde, 
svarede  hun:  Maaske  for  at  du  imens  kan  lokke  for 
Pigen  heroppe;  du  har  allerede  en  Gang  før  været  efter 
hende  i  Fuldskab.  Saa  lo  jeg,  og  hun  rejste  sig  og  gik, 
men  lukkede  Døren  og  skød  Slaaen  for  som  i  Spøg. 
Og  jeg,  som  ikke  tænkte  videre  derved  eller  havde  nogen 
Mistanke,  lagde  mig  gladelig  til  at  sove,  træt  efter  Rejsen 
som  jeg  var.  Men  da  det  omtrent  var  Dag,  kom  hun 
og  lukkede  op,  og  da  jeg  spurgte,  hvorfor  Døren  havde 
gaaet  om  Natten,  svarede  hun,  at  Lampea  hos  Drengen 
var  gaaet  ud,  og  saa  havde  hun  ladet  den  tænde  hos 
Naboens.     Jeg  tav  dertil  og  troede,    at  det  var  sandt. 

Det  forekom  mig  nok,  at  hun  var  sminket,  uagtet  hendes 
Broder  var  død  for  knap  en  Maaned  siden,  men  alUge- 
vel  sagde  jeg  ikke  noget  derom,  men  gik  ud  i  Tavshed." 

En  anden  gift  Kone,  som  Elskeren  har  forladt, 
aabner  saa  Mandens  Øjne  og  angiver  den  Skyldige, 
hvem  han  derefter  griber  paa  fersk  Gjerning  og  af- 
straffer. 

Denne  lille  Historie  røber  en  saa  durkdreven  Fræk- 
hed og  Rutine,  at  den  bliver  et  Vidnesbyrd  om  en  ud- 
bredt Fordærvelse.  Med  saadanne  Træk  maa  man 
sammenholde  Euripides'  idelige  Angreb  paa  Kvinderne, 
deres  Usandfærdighed  og  Rænker,  som  sikkert  tildels 
beror  paa  personlige  bitre  Erfaringer.  Et  Resumé  deraf 
lader  Aristophanes  *)  i  „Thesmophoriefesten*  en  Kvinde 
give  som  Anklage  mod  Euripides: 

I  lange  Tider  har  det  skaaret  mig  i  Hjærtet 

at  se,  hvordan  vi  af  Euripides  blev  ærtet. 

Hvad  maa  vi  høre  dog  af  denne  Skrælling, 

en  værdig  Søn  af  en  Grønthandlerkælling! 

Hvor  blot  der  findes  Folk  og  Skuespil  og  Chore, 

der  gaar  det  med  hans  Skældsord  løs  paa  Tælling: 

»Du  frække  Trækkerske«,   »Mandtækker ske«   og  »Hore;, 

»Ordgyderske«,   »Edbryderske«,   »Vinnyderske  i  det  Store 

»Selv  uden  Saft  og  Kraft  I  tære  Mandens  Kræfter.« 

Euripides'  Advocat  svarer  hertil,  at  vel  har  Euripides 
været  slem  ved  Kvinderne,  men  dog  langtfra  saa  slem, 
som  de  fortjente: 


^)  Af  de  Stykker  af  Aristophanes,  der  her  komme  i  Betragt- 
ning, er  der  ikke  udgivet  nogen  dansk  Oversættelse.  Den 
Fordanskning,  som  er  benyttet  i  dette  og  alle  følgende 
Citater  af  Aristophanes,  skyldes  Cand.  Vi/h.  Andersen^  som 
velvilligst  har  oversat  de  paagjældende  Steder  til  Brug  i 
dette  lille  Skrift. 

Men  hvorfor  er  vor  Vrede  da  saa  knusende 
imod  den  stakkels  Mand,  der  røbed  to  og  tre 
af  vore  Fejl?  —  vi  har  to  tnsende. 

Derpaa  disker  han  —  det  er  en  som  Kvinde  for- 
klædt Mand  —  op  med  nogle  Skarnsstykker,  der  ikke 
give  Historien  hos  Lysias  noget  efter  og  sikkert  er  grebne 
ud  af  Livet. 

Med  saadanne  Træk  in  mente  kan  man  næsten 
forstaa  det,  naar  Euripides  lader  en  af  sine  Personer, 
den  kvindesky  Hippolyt,  udbryde:^) 

O  Zeus!  hvi  gav  til  Plage  du  for  alle  Mænd 
de  lede  Kvinder  Bolig  under  Solens  Lys  ? 
Nej !  vilde  du  forplante  Menneskenes  Slægt, 
ej  burde  den  da  spiret  frem  af  Kvindens  Skød; 
til  dine  Templer  kunde  Manden  dig  jo  bragt, 
som  han  behaged.  Kobber,  Jern  og  røden  Guld 
og  derfor  kjøbt  sig  Sønner  af  forskjelligt  Værd 
alt  efter  Gavens  Størrelse;  da  havde  han 
i  Frihed  uden  Kvinder  levet  i  sit  Hus. 

Allerede  i  disse  Ord  med  al  deres  Naivetet,  som 
forøvrigt  er  bevidst  og  afpasset  efter  den  talendes  Per- 
sonlighed, dæmrer  Spørgsmaalet  om  Muligheden  af  For- 
plantelse  uden  Ægteskab,  og  de  skildrede  ulykkelige 
Ægteskabsforhold  maatte  lægge  Tanken  om  en  Reform 
deraf  nær  nok. 

Det  var  ogsaa  kun  denne  Side  af  Kvindespørgsmaalet, 
der  kunde  komme  frem  i  Oldtiden;  den  Side  deraf,  som 
nu  træder  i  Forgrunden,  Omsorgen  for  den  ugifte  Kvindes 
Stilling  i  Samfundet,  kunde  derimod  ikke  faa  nogen 
Betydning,    da  det  aabenbart  var  yderst  sjældent,  at  en 


*)  Wilsters    Oversættelse,    der    dog    ikke    naar    Originalens 
Energi. 

Kvinde  forblev  ugift.  Hippokrates  ender  saaledes  sin 
Beskrivelse  af  en  Cur,  man  skal  anvende  mod  visse 
Sygdoraixie,  der  særligt  optræde  hos  gamle  Jomfruer, 
med  den  Opfordring  til  Lægen:  endelig  skal  man  raade 
dem  til  at  gifte  sig.  Endog  Enker  og  fraskilte  Hustruer 
—  og  dem  var  der  mange  af  —  blev  i  Reglen  gifte 
igjen,  ofte  flere  Gange;  de  Slægtninge,  der  havde  Be- 
stemmelsesret over  dem,  havde  alt  for  megen  Interesse 
af  at  faa  dem  gifte  til  at  lade  dem  blive  siddende,  naar 
de  kunde  udrede  den  nødvendige  Medgift. 

Derimod  kan  man  være  sikker  paa,  at  Ægteskabet 
har  været  stærkt  sat  under  Debat  Mand  og  Mand  imel- 
lem, om  end  denne  vel  mest  har  indskrænket  sig  til 
Klager  og  Forbandelser  i  Euripides'  Manér.  Hvad  Kvin- 
derne tænkte  desangaaende,  ved  vi  ikke;  de  har  vel 
indskrænket  sig  til  at  hævne  sig  ved  at  gjøre  deres 
Ægteherrer  Livet  surt.  Heller  ikke  savnes  Exempler  paa 
Tøflfelregimente ;  saaledes  er  Strepsiades  i  Aristophanes* 
„Skyerne*  slemt  i  Vinden  overfor  sin  fornemme  Kone 
og  hendes  Hr.  Søns  noble  Passioner. 

Ogsaa  Aristophanes'  kaade  Skildringer  af  Kvinde- 
regimente  i  »Lysistrata*  og  „Kvinderne  paa  Folkefor- 
samling* har  dog  vistnok  saa  megen  real  Grund  under 
Fødderne,  at  Kvinderne  under  de  sørgelige  politiske 
Tilstande  i  Athen  begyndte  at  interessere  sig  for  Stats- 
sager og  snakke  Politik.  Idetmindste  klinger  en  Replik 
som  denne  (Lysistrata  hos  Aristophanes)  ikke  som  bar 
Løjer: 

I  den  forrige  Krigs  besværlige  Tid,  skal  jeg  vist  ikke  glemme, 
hvor   sagtmodig    vi  fandt    os   i   alt,    hvad    de   Herrer  maatte 

bestemme. 
Og  vi  maatte  ej  kny.     Men  det  siger  jeg:  I  behaged  os  ikke. 
Og   vi  kjendte    Jer!    Jo!    Tit  og  ofte,    naar   stille   vi   sadde 

derhjemme, 

og  vi  hørte,   hvordan  med  den  vigtigste  Sag  I  var  kommet  i 

Klemme, 
og  J6&  spurgte  min  Mand  med  et   angstfuldt  Sind,    men   med 

smilende  Blikke: 
»Hvad    nyt   har    vel  Folket    idag   paa   Søjlen    at   skrive   be- 
sluttet? 
Bli'r  det  Fred  og  Forlig?«      »Pas  dig  selv!«   hed  det  bistert 

til  Svar  paa  Minuttet, 
»Hold  din  Mund!«     Og  jeg  holdt  den  betuttet. 

Til  en  sammenhængende  Speculation  over  Ægte- 
skabet og  Kvindesagen  var  imidlertid  hverken  Kvinderne 
eller  Mændene  i  Almindelighed  i  Stand.  I  dette  Stadium 
træder  Sagen  først  ind  ved  Platon. 

I  IV.  Bog  af  „Staten*,  der  hører  til  de  først  ud- 
givne Dele  af  dette  Platons  Hovedværk,  ^)  henkaster  han 
en  Antydning  af,  at  de  højere  Classer  i  hans  Idealstat, 
naar  de  faa  den  af  ham  foreslaaede  rationelle  Op- 
dragelse, nok  vil  komme  paa  det  rene  med,  at  Kvinder, 
Børn  og  Ejendom  bør  være  fælles.  At  denne  Udtalelse 
vakte  uhyre  Opsigt  og,  rimeligvis  commenteret  og  videre 
udmalet  efter  Platons  og  hans  Omgivelsers  mundlige 
Ytringer,  har  været  almindeligt  Discussionsæmne  i  Athen, 
fremgaar  deraf,  at  Aristophanes  i  en  hel  Komedie  drager 
tilfelts  derimod,  dog  uden  at  nævne  Platons  Navn. 

Det  er  nemlig  højst  sandsynligt,  at  „Kvinderne  paa 
Folkeforsamling"  (Ekkiesiazusai)  sigter  til  Platons  Ideer. 
Gangen  i  dette  overordenlig  morsomme  Stykke  er  føl- 
gende. Kvinderne,  der  er  misfornøjede  med  Mændenes 
jammerlige  Statsstyrelse,  møde  efter  Opfordring  af  Praxa- 
gora,  for  at  forberede  et  Kup,    med  forlorne  Skæg  og  i 


*)  Den  i  det  følgende  givne  Fremstilling  af  Forholdet  mellem 
„Staten^  og  Aristophanes  beror  paa  nyere  Forskninger 
over  „Statens^  Tilblivelseshistorie,  men  kan  ikke  gjøre 
Fordring  paa  at  være  mere  end  en  sandsynlig  Hypothese. 

deres  Mænds  Klæder;  nogle  har  yderligere  gjort  sig 
mandige  ved  at  gnide  sig  med  Olie,  opholde  sig  i  Solen 
og  fremme  Haarvæxten  paa  Kroppen.  Saaledes  for- 
beredte beslutte  de  ved  den  tilstundende  Folkeforsam- 
ling at  storme  ind  paa  Pnyx  før  Mændene  og  besætte 
de  dominerende  Pladser.  I  Folkeforsamlingen  skal  saa 
en  af  dem  foreslaa  Statsstyreisen  lagt  i  Kvindernes 
Hænder,  og  de  skal  saa  sætte  dette  Forslag  igjennem. 
Praxagora  lader  dem  derpaa  holde  Generalprøve  paa 
deres  Optræden  i  Folkeforsamlingen,  men  da  de  andre 
komme  galt  fra  det  ved  at  røbe  deres  Ukjendskab  med 
Formerne  eller  falde  ud  af  deres  Mandsrolle,  holder 
hun  selv  en  Prøvetale,  der  ender  med  at  motivere 
Kvindernes  Adkomst  til  Styret  som  det  conservative 
Element,  som  er  det,  Athen  nu  trænger  til  (man  erindre, 
at  hun  optræder  og,  taler  som  Mand)  : 

At  deres*  Levemaade  vel  er  saa  solid  *  (Kvindernes) 

som  vor,  bevises  let.     End,  som  i  Arilds  Tid, 

de  vadske  deres  Uldtøj :  een  som  alle 

staa  de  paa  Ho'det  i  den  varme  Balle, 

og  paa  Forandring  kunde  ingen  falde. 

Var  det  saa  vel  med  os,  der  søge  kun  det  Ny, 

for  det  paa  ny  at  fly,  kom  Lykken  til  vor  By. 

I  Køkkenet  de  rage,  som  i  de  gode,  gamle  Dage, 

Kurven  paa  Ho'det  tage,  som  i  de  gode,  gamle  Dage, 

paa  Tliesmophorier  drage,  som  i  de  gode,  gamle  Dage, 

og  bage  deres  Kage,  som  i  de  gode  gamle  Dage, 

og  plage  deres  Mage,  som  i  de  gode  gamle  Dage, 

og  ingen  Boler  vrage,  som  i  de  gode,  gamle  Dage, 

i  søde  Sager  snage,  som  i  de  gode,  gamle  Dage, 

lade  sig  Mosten  smage,  som  i  de  gode,  gamle  Dage, 

og  beligges  uden  at  klage,    som  i  de  gode,   gamle   Dage. 

Jo,  jo !  dem  kan  I  trøstig  Statens  Styr  betro. 

Efter  at  Kvinderne  saa  er  marscherede  af  til  For- 
samlingen,  præsenteres  Praxagoras  forladte  Ægtemand, 

som  har  været  nødt  til  at  gaa  udenfor  og  i  sin  Be- 
trængthed har  maattet  tage  sin  Kones  Klæder,  da  hun 
jo  er  løbet  med  hans.  Hans  Nabo  kommer  forbi  og 
vil  have  ham  med  til  Folkeforsamlingen,  men  Situationen 
hindrer  ham  deri.  Inden  han  endnu  er  bleven  klar, 
kommer  allerede  en  anden  Mand  tilbage  fra  Forsamlingen 
og  fortæller  mærkelige  Ting.  En  stor  Masse  Mennesker, 
som  man  ellers  ikke  havde  set  paa  Pnyx,  spinkle  Mælke- 
vandsansigter  —  „formodenlig  Skomagere*,  d.  v.  s.  Folk 
med  stillesiddende  Hjemmearbejde  —  havde  besat  alle 
Pladser,  saa  at  mange  Mænd,  der  efter  Sædvane  havde 
givet  sig  god  Tid,  maatte  gaa  bort  uden  at  faa  Plads 
og  uden  deres  Diæter.  „Skomagerne**  havde  udpebet 
alle  Talere  —  lejlighedsvis  gives  der  en  lille  Prøve  efter 
Naturen  paa  Datidens  forskjellige  ledende  Mænds  Manér 
at  tale  paa  — ,  indtil  en  af  deres  egne  stod  op,  skældte 
Mændene  bravt  ud  og  foreslog  at  lade  Kvinderne  komme 
til  Roret,  hvilket  ogsaa  vedtoges. 

Derpaa  kommer  Praxagora  hjem  og  maa  først  gjøre 
Rede  for,  hvor  hun  har  været  henne  i  sin  Mands  Klæder; 
jo,  hun  har  været  til  Barselfærd  hos  en  Veninde.  Manden 
fortæller  hende  saa,  at  hun  nu  er  Herre  i  Staten  efter 
den  ny  Folkebeslutning. 

Det  finder  hun  ganske  i  sin  Orden  og  fremsætter 
derpaa  sit  Program,  som  hun  sejrrigt  forsvarer  mod  alle 
hans  Indvendinger:  alt  Gods  skal  være  fælles;  derved 
ophæves  Pengenes  Værdi  og  Forskjellen  mellem  rig  og 
fattig;  Kvinderne  skal  ogsaa  være  fælles,  men  for  at 
forebygge,  at  alle  Mænd  sø^  til  de  unge  og  kjønne,  skal 
de  gamle  og  grimme  have  første  Prioritet,  og  den  samme 
Foranstaltning  skal  træflfes  i  de  gamle  Mænds  Interesse. 
Men  Børnene  da?  Ja,  alle  yngre  er  alle  ældres 
Børn;  dermed  maa  Manden  lade  sig  afvise,  uagtet  han 
gruer  ved  Tanken  om  alle  de  unge  Labaner,  der  vil 
kalde  ham  Fader. 

Men  Husvæsen  og  Agerbrug  ?  Overlades  til  Slaverne 
at  besørge. 

Processer  blive  umulige,  da  Ejendomsforseelser  bort- 
falde af  sig  selv,  og  Personsforseelser  meget  praktisk 
kan  straffes  af  Kvinderne  ved  at  give  Vedkommende 
smallere  Kost.  Retslocaleme  bruges  til  Gilder  paa 
Statens  Bekostning. 

Endelig  vil  Praxagora  afskaffe  Bordellerne: 

Saa  ønsker  jeg,  at  alle  Skøger  paa  eet  Bræt 
afskaffes. 

Ser  man  det!    Hvorfor? 

Det  ses  dog  let. 
Til  Ynglingens  første,  friske  Kraft  har  Møen  Eet. 
Ej  mer  Slavinden,  pyntet,  med  forførersk  Kunst 
skal  røve  frie  Kvinder  Kypris'  sødeste  Gunst. 
I  Slavens  Seng  herefter  maa  hun  stille  sin  Brunst. 

De  næste  Acter  fremstille  Consequenserne  af  det  ny 
System,  først  for  Ejendomsforholdenes  Vedkommende. 
En  skikkelig  Borgermand  ses  ifærd  med  at  samle  sin 
Smule  Habundgut  for  at  aflevere  det  til  Fælleskassen 
efter  den  vedtagne  Lov.  Men  en  skeptisk  Nabo  fore- 
stiller ham,  at  det  er  dumt;  de  fiffige  vil  nok  vide  som 
sædvanligt  at  eludere  den  nysindførte  Lighed,  beholde 
deres  Ejendom  og  dog  faa  Del  i  Goderne,  den  offenlige 
Bespisning.  Den  skikkelige  lader  sig  dog  ikke  bringe 
fra  sin  Pligt;  men  Skeptikeren  er  strax  betænkt  paa  at 
bringe  sin  Theori  til  Udførelse: 

Hjælp  Zeus !  jeg  maa  mig  paa  en  Kløgt  belave, 

at,  hvad  jeg  har,  jeg  kan  fremdeles  have 

og  dog  faa  Del  i  Grødens  Folkegave. 

Funtus,  jeg  har  det!    Frækt,  foraden  Tøven 

gaar  jeg  did,  ta'r  Plads  og  langer  til  med  Sløven. 

Saa  kommer  Turen  til  Consequenserne  paa  Kjøns- 
livets  Omraade.  Man  ser  en  ung  Pige  og  en  gammel 
Kælling  i  sin  bedste  Stads  paa  Mandfolkefangst  ved 
Vinduet,  hvor  de  føre  en  ikke  meget  velvillig  Forhand- 
ling. En  ung  Mand  kommer  forbi  og  vil  besøge  Pigen, 
men  i  Henhold  til  den  ny  Lov  gjør  den  gamle  sine 
Rettigheder  gjældende  og  trækker  efter  et  længere  Skæn- 
deri af  med  den  unge  Mand.  Men  to  endnu  ældre  og 
hæsligere  Fruentimmer  gjør  hende  Byttet  stridigt,  og 
den  grimmeste  gaar  tilsidst  af  med  Sejren  til  den  unge 
Mands  Fortvivlelse.  Saa  ender  Stykket  efter  Skik  og 
Brug  med  en  lystig  Chorsahg,  under  hvilken  der  mar- 
scheres  af  til  den  oflfenlige  Bespisning. 

Komedien  er  en  af  Aristophanes'  kaadeste,  og  i  Athen 
var  Latteren  et  farligt  Vaaben ;  desuden  kunde  den 
grovkornede  sunde  Sans,  der  bryder  frem  gjennem 
Løjerne,  ikke  forfejle  sin  Virkning.  Da  Platon  senere 
udgav  Fortsættelsen  af  „Staten",  kunde  han  derfor  ikke 
andet  end  tage  Hensyn  til  dette  Indlæg;  det  er  uden 
Tvivl  netop  dette,  der  har  bestemt  ham  til  den  udførlige 
Udvikling  af  den  i  første  Del  udkastede  Idé,  som  optager 
en  stor  Del  af  V.  Bog  af  „Staten*  og  næppe  har  ligget  i 
Værkets  oprindelige  Plan.  Han  stræber  her  at  vise  sin 
Tankes  Gjennemførlighed  og  har  meget  travlt  med  at  værge 
den  mod  „de  vittige  Hoveders"  Spot.  Med  stor  Kraft  ud- 
vikler han,  at  det  er  Vanen,  der  gjør  saadanne  Reformer 
latteriige;  enhver  af  de  nu  tilvante  Indretninger  har  i  sin 
Tid  maattet  vække  en  lignende  umotiveret  Munterhed  og 
gjennemgaa  den  samme  Krydsild  af  Spottefuglenes  Sar- 
casmer,  som  en  alvorlig  Mand  kan  tage  sig  let,  naar 
han  er  overbevist  om  sin  gode  Sag.  Aristophanes  er 
ikke  nævnet,  men  der  er  tydeligt  nok  tænkt  paa  ham. 

For  at  finde  det  rigtige  Udgangspunkt,  hvorfra 
Platons  Reformforslag  i  deres  Detailler  lade  sig  opfatte 
i  Sammenhæng,   maa   man  huske  paa,   at  „Staten"  ikke 

er  en  Stuelærds  rent  abstracte  og  rodløse  Speculationer, 
men  at  dens  Tankegang  overalt  hviler  paa  eller,  om 
man  vil,  er  hildet  af  Samtidens  Forestillinger,  om  end 
den  geniale  Tænkers  Individualitet  hvert  Øjeblik  bryder 
igjennem  disse  Skranker  og  skaflfer  sig  Rum  i  Fremsyn, 
der  rækker  ud  over  hans  Tid.  Og  naar  Platon  med 
den  ægte  Tænkers  Uforfærdethed  og  ubønhørlige  Con- 
sequens  med  sit  Hvorfor  angriber  selv  de  ved  Religion 
og  Sædvane  mest  helligede  Forestillinger  og  Institutioner, 
saa  er  det  jo  ogsaa  en  skjøn  hellenisk  Ejendommelighed. 

Til  Grund  for  sin  Betragtning  af  Ægteskabet  lægger 
Platon  da  ogsaa  den  gamle  græske  Opfattelse:  Ægte- 
skabet er  til  for  Børnenes  Skyld,  nærmere  bestemt:  det 
skal  skaffe  Staten  saa  godt  Materiale  til  at  forme  Bor- 
gere af,  som  muligt.  „Brud  og  Brudgom  skal  være  be- 
tænkte paa  at  skaffe  Staten  saa  smukke  og  gode  Børn 
som  muligt"  hedder  det  i  det  posthume  Værk  „Lovene*, 
som  i  dette  Spørgsmaal  staar  paa  „Statens"  Standpunkt. 
Sammesteds  forlanges  det,  at  man  skal  vælge  sin  Brud 
af  Hensyn  til  Statens  Tarv  —  ikke  to  ensartede  Naturer 
sammen  —  ikke  efter  egen  Behagelighed,  og  det  frem- 
hæves, at  gjennem  Forplantningen  opnaa  Menneskene 
en  Form  af  Udødelighed,  som  alle  naturligt  attraa. 

Hermed  er  alt  Hensyn  ti)  Kvindens  ejendommelige 
Natur  i  dens  supplerende  Modsætning  til  Mandens  skudt 
til  Side  —  Platon  var  selv  ugift  — ,  og  idet  Forskjellen 
kun  søges  i  det  rent  physiske,  bliver  der  ingen  anden 
Udvej  tilbage  end  at  søge,  saa  vidt  det  lader  sig  gjøre, 
at  forvandle  Kvinderne  til  Mænd.  Platon  hævder  ogsaa 
først,  at  der  ingen  anden  væsenlig  Forskjel  er  paa  de 
to  Kjøns  Anlæg.  Ligesom  Hyrden  bruger  baade  Han- 
hunden og  Tævehunden  til  at  bevogte  Hjorden,  blot 
saaledes,  at  han  tager  Hensyn  til,  at  denne  er  svagere, 
saaledes  maa  ogsaa  de  højere  Stænders  Kvinder  —  kun 
om  disses  Opdragelse  handler  „Staten"  —  kunne  tjene 

Staten  lige  saa  vel  som  Mændene.  Den  physiske  Forskjel 
med  Hensyn  til  Kjønsforholdet  kan  ikke  begrunde  nogen 
afgjørende  Modsætning  lige  saa  lidt  som  Forskjellen 
mellem  langhaaret  og  skaldet.  Der  kan  ingen  Opgaver 
paavises,  som  særligt  maa  betegnes  som  Kvindernes  i 
Modsætning  til  Mændene;  overalt  kan  vi  kun  constatere 
en  Gradsforskjel,  ingen  Væsensforskjel. 

Heraf  følger  saa,  at  den  Opdragelse,  som  Tanken 
har  erkjendt  at  være  den  bedste  for  Mændene,  ogsaa 
uden  videre,  maa  kunne  anvendes  paa  Kvinderne.  De 
skal  derfor  deltage  i  alle  Mændenes  Sysler  og  Idrætter, 
aandelige  og  legemlige;  for  de  sidstes  Vedkommende 
kunde  Platon  henvise  til  Sparta  som  en  delvis  Virkelig- 
gjørelse  af  sine  Theorier;  endnu  mere  gjennemførte 
finder  han  dem  hos  Skytherne.  Den  værste  Indvending, 
han  kan  tænke  sig,  er  charakteristisk  nok  den,  at  det 
vil  se  latterligt  ud,  naar  gamle  Koner,  „rynkede  og 
uskjønne",  deltage  nøgne  i  Legemsøvelserne;  men  den 
afviser  han  med,  at,  da  det  gjælder  en  saa  vigtig  Sag, 
skal  man  ikke  bekymre  sig  om  de  vittige  Hoveders  Spot; 
Vanen  vil  snart  fjærne  det  latterlige  derved.  Kvinderne 
kan  roligt  aflægge  deres  Klæder;  de  har  deres  Dyd  om 
sig  som  et  Klædebon ;  og  den  Mand,  der  ler  ad  en  nøgen 
Kvinde,  som  øver  sig  for  at  tjene  Staten,  han  ved  ikke, 
hvad  han  ler  ad;  „thi  den  Sandhed  vil  staa  fast:  det 
gavnlige  er  skjønt,  det  skadelige  hæsligt*. 

Platon  tager  saa  ogsaa  Consequenserne  af  den  ens- 
artede Opdragelse:  Kvinderne  skal  have  ganske  de  samme 
Opgaver  i  Statslivet  som  Mændene,  de  samme  Pligter 
og  Rettigheder,  bl.  a.  ogsaa  Værnepligten;  uden  denne 
er  Reformen  kun  halv,  siger  han  udtrykkeligt.  Den 
yderste  Indrømmelse,  som  han  halvt  modstræbende  lader 
smutte  ind  med  et  enkelt  Sted,  er,  at  man  jo  kan  an- 
vise Kvinderne  Plads  i  Reserven. 

Den    energiske   Fastholden   af   Forplantningen    som 

Ægteskabets  eneste  Opgave  fører  ogsaa  andre  Conse- 
quenser  med  sig,  Naar  det  kun  er  den,  det  kommer 
an  paa,  og  naar  Kvinderne  skal  have  samme  Opdragelse 
og  Beskæftigelse  som  Mændene,  kun  være  en  Slags 
Gjentagelse  af  disse,  saa  maa  Hjemmet  ophæves;  Kvinden 
havde  jo  ingen  særlige  Opgaver  forskjellige  fra  Mandens. 
For  at  udelukke  al  Strid  om  mit  og  dit  skal  Kvinderne 
ligesom  Ejendommen  være  fælles,  altsaa  Børnene  ogsaa ; 
kun  derved  kan  det  opnaaes,  at  alle  ere  lige  interesserede 
for  alle.  Forplantningen  skal  reguleres  af  Øvrigheden 
efter  dens  Indsigt  i,  hvilke  Forbindelser  der  kan  skaffe 
Staten  de  bedste  Borgere;  den  skal  kun  være  tilladt  i 
den  kraftigste  Alder.  Børnene  skal  alle  opdrages  sammen 
paa  Statens  Foranstaltning  og  under  dens  Tilsyn.  Mæn- 
dene skal  leve  sammen  i  Syssitier  som  i  Sparta,  hvis 
Forfatning  paa  dette  Omraade  ikke  staar  Platons  Ideal- 
stat saa  fjern;  den  samme  Indretning  vil  han  imidlertid 
ogsaa  have  indført  for  Kvinderne. 

Som  berørt  savnede  disse  Reformforslag  paa  flere 
Punkter  ikke  Tilknytning  til  existerende  græske  For- 
fatninger; men  der  er  dog  ogsaa  absolut  ny  Tanker 
derimellem.  Aristoteles  fremhæver  saaledes  udtrykkeligt, 
at  ingen  før  Platon  havde  foreslaaet  Kvindefællesskab 
og  Kvindesyssitier,  d.  v.  s.  Hjemmets  complette  Opløs- 
ning. Vi  har  imidlertid  set,  at  ogsaa  dette  udvikler  sig 
consequent  fra  Platons  Grundanskuelse.  Naar  man  ikke 
vilde  tage  hans  samfundsomvæltende  Gonsequenser, 
maatte  man  altsaa  rette  sit  Angreb  paa  denne;  til  at 
ville  forene  den  ene  Grundanskuelse  med  den  andens 
Gonsequenser  var  Grækerne  for  klare  Hoveder. 

Aristoteles  tager  da  ogsaa  bestemt  Afstand  fra  Platons 
Theorier  og  hævder  Kvindens  Inferioritet  eller  dog 
Væsensulighed  med  Manden ;  Kvinderne  er  mindre  egnede 
til  at  herske  og  kan  kun  opnaa  en  ringere  Grad  af  ethisk 
Fuldkommenhed.      Han    dadler   skarpt    den    spartanske 

Samfundsordning,  ved  hvilken  for  megen  Ejendom  kommer 
paa  Kvindehaand  og  „man  bortgifter  Arvedøtre,  til  hvem 
man  vil"  —  altsaa  den  førplatoniske  Opfattelse. 

Men  til  Gjengjæld  fremsætter  han  i  sin  Ethik  en 
næsten  moderne  Betragtning  af  Ægteskabet:  Venskab 
mellem  Mand  og  Kvinde  bestaar  ved  Naturen;  thi  Menne- 
sket er  ifølge  sin  Natur  væsenligere  parvis  levende  end 
statsdannende,  og  Forplantningen  er  en  mere  almen- 
gyldig Stræben  hos  alle  levende  Væsner.  Hos  Dyrene 
indskrænker  Samlivet  sig  til  denne  Opgave,  men  Menne- 
skene leve  ikke  sammen  for  Forplantningens  Skyld  alene, 
men  ogsaa  for  andre  Livsforholds  Skyld.  Thi  Opgaverne 
i  Livet  er  fordelte  mellem  Mand  og  Kvinde,  saa  at  de 
supplerer  hinanden  ved  at  slaa  sig  sammen.  Dette 
giver  den  ægteskabelige  Forbindelse  dens  Nytte  og  Be- 
hagelighed, og  en  yderligere  Tilvjæxt  kan  disse  faa,  naar 
begge  Parter  er  i  Besiddelse  af  den  dem  tilkommende 
ethiske  Fuldkommenhed.  Børnene  anerkjender  han  dog 
som  et  Bindemiddel. 

I  denne  Retning  gaa  saa  den  følgende  Tids  Moral- 
philosopher  videre,  men  noget  væsenligt  nyt  Tanke- 
indhold har  de  neppe  nedlagt  i  Kvindespørgsmaalets 
Behandling  indenfor  det  antike  Liv  og  den  antike  Verdens- 
anskuelse. 

Derimod  er  der  endnu  et  med  Platon  samtidigt 
Indlæg  i  Kvindesagen,  som  fortjener  at  fremhæves,  ogsaa 
fordi  det  ender  i  omtrent  samme  Resultat  som  Aristoteles, 
skjønt  det  gaar  en  ganske  anden  Vej,  ikke.  Tænkningens, 
men  den  praktiske  Forstands.  Det  er  de  første  Gapitler 
af  Xenophons  ypperlige  Skrift  „om  Husvæsen**  (Oikono- 
mikos).  Xenophon  har  ganske  sikkert  været  en  for- 
træffelig Ægtemand  og  Fader,  men  noget  philosophisk 
Hoved  var  han  ikke;  den  fribaarne  Tænknings  Susen, 
som  han  vel  ogsaa  havde  fornummet  i  sit  Samvær  med 
Sokrates,  var  gaaet  hen  over  hans  Hoved  uden  at  formaa 

at  forandre  hans  jeavne  Natur;  den  havde  kun  givet 
hans  praktiske  Forstand  et  vist  Sving,  der  bragte  den 
ud  over  det  spidsborgerlige.  Særiig  paa  dette  Omraade 
har  han  saavist  intet  lært  af  Sokrates,  og  den  sokratiske 
Indklædning,  som  han  giver  Begyndelsen  af  Oikonomikos, 
er  kun  Form,  og  det  endda  en  Form,  som  bringer  ham 
i  en  pudsig  Modsigelse  med  hans  egen  Natur  og  tilsidst 
ganske  afkastes,  saa  vist  som  den  Sokrates,  der  taler  i 
den  egenlige  Bog  (udenfor  Indledningen),  er  Xenophon 
og  ikke  har  det  mindste  at  gjøre  med  den  virkelige 
Sokrates.  Men  desto  større  Værd  har  Xenophons  Ar- 
bejde for  os  i  dette  Spørgsmaal  som  et  Indlæg,  der  er 
dieteret  af  Følelsen  af  bestaaende  Misligheder  og  en 
human  Mands  gode  Villie  til  at  afhjælpe  dem  uden  derfor 
at  storme  Samfundsordningen.  Vi  skal  derfor  dvæle 
lidt  derved. 

I  Indledningen  skildres  de  bestaaende  Forhold  og 
deres  Mangler  gjennem  en  Samtale  mellem  Sokrates  og 
hans  yngre  Ven  Kritobulos: 

Sokrates.  Sig  os  nu  ærligt,  Kritobulos  —  vi  er  jo 
mellem  Venner  —  er  der  nogen  anden,  du  betror  flere 
vigtige  Sager,  end  din  Kone? 

Kritobulos.    Nej,  ingen. 

Sokr.  Og  er  der  nogen,  du  taler  mindre  med,  end 
din  Kone? 

Kritoh.  Ikke  ret  mange,  om  der  overhovedet  or 
nogen. 

Sokr.  Og.  har  du  ikke  giftet  dig  med  hende  som 
en  ganske  ung  Pige,  da  hun  havde  set  og  hørt  det 
mindst  mulige. 

Kritoh.    Jo,  naturligvis. 
^  Sokr.     Ja,  saa  er  det  da  langt  mærkværdigere,    om 
hun   forstaar  noget  af,    hvad  hun  har  at  sige  og  gjøre, 

end  om  hun  griber  fejl. 

Kritoh,  Mener  du  da,  Sokrates,  at  de  Mænd,  som 
du  siger  har  gode  Koner,  har  opdraget  dem  selv? 

Sokr.  Intet  er  saa  godt  som  at  undersøge.  Jeg 
skal  ogsaa  forestille  dig  for  Aspasia,  som  kan  oplyse 
dig  herom  med  langt  slørre  Sagkundskab  end  jeg.  For- 
resten mener  jeg,  at  en  Kone,  der  er  dygtig  til  sin 
Gjerning  i  Husvæsnet,  meget  godt  kan  maale  sig  med 
Manden  i  Fortjeneste.  Sædvanlig  kommer  jo  Godset 
tilhuse  ved  Mandens  Arbejde,  men  gives  for  største 
Delen  ud  ved  Kvindens  Forvaltning ;  og  naar  dette  gjøres 
godt,  voxer  Formuen,  naar  det  gjøres  daarligt,  svinder  den. 

Efter  at  Grundstemningen  saaledes  er  given,  udføres 
Detaillerne  gjennem  Sokrates'  Referat  af  en  Samtale,  han 
har  havt  bl.  a.  ogsaa  om  dette  Emne  med  en  vis  Ischo- 
machos,  Typen  paa  den  attiske  Gentleman,*)  utvivlsomt 
en  rent  fingeret  Person,  Xenophons  Ideal  af  en  Mand 
og  for  saa  vidt  identisk  med  ham  selv. 

Sokrates.  Ogsaa  det  vilde  jeg  gjerne  have  at  vide 
af  dig,  Ischomachos,  om  du  selv  har  opdraget  din  Kone 
til  at  være,  som  hun  skal,  eller  hun  forstod  at  bestride 
sine  Pligter,  da  du  modtog  hende  af  hendes  Fader  og 
Moder. 

IsrhomarJios,  Nej,  hvad  skulde  hun  vel  forstaa, 
Sokrates,  da  jeg  fik  hende;  hun  var  jo  knap  femten 
Aar,  da  hun  flyttede  sammen  med  mig,  og  indtil  da 
havde  hun  jo  levet  under  stræng  Opsigt,  for  at  se  saa 
lidt  som  muligt,  høre  saa  lidt  som  muligt  og  spørge 
saa  lidt  som  muligt.  Mener  du  ikke,  jeg  maatte  være 
glad,  om  hun,  da  hun  flyttede  til  mig,  bare  forstod  at 
forvandle  Uld,  hun  fik  udleveret,  til  Klæder,  og  havde 
set,  hvordan  man  sætter  Pigerne  Spindearbejde  for? 
Men  forøvrigt  var  hun,  da  jeg  fik  hende,  meget  vel  op- 
tugtet   i    Maadehold    overfor    Mad    og    Drikke,     noget 

^)  xaXog  x(cyc(&og. 

som  jeg  finder  af  stor  Vigtighed  baade  for  Mand  og 
Kvinde. 

Sokr.  Men  i  alt  andet  har  du  selv,  Ischoinachos, 
opdraget  din  Kone  til  at  være  istand  til  at  passe  sin 
Dont? 

Ischom.  Ja,  men  rigtignok  først,  efter  at  jeg  havde 
ofret  til  Guderne  og  bedet  om,  at  jeg  maatte  faa  Held 
til  at  lære  hende  og  hun  til  at  nemme,  hvad  der  var 
bedst  for  os  begge. 

Sokr.  Og  din  Kone,  deltog  hun  ogsaa  i  disse  Of- 
ringer og  Bønner? 

Ischom.  Ja,  det  gjorde  hun  rigtignok,  og  hun  lovede 
højt  og  helligt  for  Gudernes  Aasyn,  at  hun  nok  skulde 
være,  som  hun  burde,  og  det  var  ganske  klart,  at  hun 
vilde  blive  en  opmærksom  Elev. 

Sokr.  Men  i  Himlens  Navn,  Ischomachos,  hvad 
begyndte  du  med  at  lære  hende?  Det  maa  du  endelig 
fortælle  mig,  for  det  vil  være  mig  en  større  Nydelse  at 
høre  din  Fortælling  derom,  end  om  du  skildrede  mig 
det  mest  storartede  Væddeløb  eller  Gymnastikkamp. 

Ischom.  Aa,  jeg  forelagde  hende  omtrent  følgende 
Spørgsmaal,  Sokrates,  da  hun  var  bleven  en  Smule  for- 
troligere og  havde  fundet  sig  lidt  tilrette:  ') 

Sig  mig  engang.  Kone,  har  du  nogensinde  tænkt 
over,  hvorfor  jeg  har  taget  dig  og  dine  Forældre  givet 
dig  til  mig?  At  det  nemlig  ikke  var  af  Forlegenhed  for 
en,  vi  kunde  dele  Seng  med,  det  staar  sikkert  ogsaa 
dig  klart.  Men  idet  jeg  paa  mine  egne  Vegne  og  dine 
Forældre  paa  dine  tænkte  over,  hvor  vi  skulde  finde 
den  bedst  mulige  at  være  fælles  med  om  Gods  og  Børn, 
saa  har  jeg  valgt  dig  og  dine  Forældre  efter  det  Udvalg, 
de  havde,  mig,  om  jeg  tør  sige  det  uden  Ubeskedenhed. 


*)  De    her   anvendte    uoversættelige    græske    Udtryk    bruges 
om  Husdyr,  der  blive  tamme  og  æde  af  Haanden. 

Hvis  nu  Gud  engang  giver  os  Børn,  saa  vil  vi  i  Forening 
overveje,  hvordan  vi  kan  opdrage  dem  paa  bedste  Maade ; 
det  er  jo  nemlig  til  vort  fælles  Bedste  at  faa  saa  gode 
Medhjælpere  og  Alderdomsstøtter  som  muligt.  Men  fore- 
løbigt er  jo  i  hvert  Fald  vor  Ejendom  her  fælles  for  os. 
Thi  alt,  hvad  jeg  har,  gjør  jeg  til  Fælleseje,  og  du  har 
ogsaa  lagt  hele  din  Medgift  i  den  fælles  Kasse.  Og  vi 
skal  ikke  smaaligt  regne  efter,  hvem  af  os  der  har  leveret 
det  i  Omfang  største  Bidrag,  .  men  vi  skal  føle  os  over- 
tydede om,  at  den  af  os,  der  er  den  bedste  Fælle,  har 
givet  det  værdifuldeste  Bidrag. 

Hertil  svarede  min  Kone: 

Aa,  hvilken  Hjælp  kan  jeg  yde  dig?  Hvad  Evne 
har  jeg?  Nej,  alt  ligger  i  din  Haand;  min  eneste  Opgave 
var  at  være  skikkelig  og  ordenlig,  sagde  Moder. 

Ja  vist  saa,  Kone,  sagde  jeg,  det  har  min  Fader 
ogsaa  sagt  til  mig.  Men  det  er  jo  dog  en  ordenlig 
Mands  og  en  ordenlig  Kones  Opgave  at  sørge  for,  baade 
at  det,  de  har,  kan  være  i  den  bedst  mulige  Forfatning, 
og  at  de  kan  lægge  saa  meget  som  muligt  til  paa  en 
hæderlig  og  ærlig  Maade, 

Hertil  sagde  min  Kone:  Øjner  du  da  noget,  jeg  kan 
gjøre,  for  at  hjælpe  til  med  Formuens  Forøgelse? 

Ja,  det  gjør  jeg  rigtignok,  svarede  jeg;  hvad  Guderne 
har  skabt  dig  med  Evne  til,  og  hvad  Skik  og  Brug 
godkjender,  det  skal  du  søge  at  gjøre  paa  bedste  Maade. 

Ischomachos  udvikler  derpaa,  at  Ægteskabet  for  det 
første  tjener  til  Slægtens  Forplanteise  og  til  at  skaffe 
den  enkelte  en  Støtte  paa  hans  gamle  Dage  i  Børnene; 
men  desuden  kræver  Menneskenes  Levevis  en  Samvirken 
af  to  forskjellige  Kræfter:  en  udadgaaende,  der  samler 
tilhuse,  og  en  indadvendt,  der  holder  Orden  paa  og 
vaager  over  det  erhvervede  og  tager  sig  af  Børnene. 
Den  første  Virksomhed  ligger  efter  Naturens  Anvisning 
særligt  for  Manden  paa  Grund  af  hans  større  aandelige 


Kviudespørgsmaalet  i  det  gamle  Athen.  23 

Og  legemlige  Kraft  og  Udholdenhed;  den  sidste  for 
Kvinden  med  hendes  større  Ømhed  for  de  spæde  Børn 
og  hendes  ængstelige  Omhyggelighed.  Da  Mand  og 
Kvinde  saaledes  udfylde  hinanden,  er  Ægteskabet  en 
nødvendig  Institution,  begrundet  i  Naturen  og  helliget 
ved  Skik  og  Brug.  Han  sammenligner  Hustruens  Virk- 
somhed med  Bidronningens  og  ender  med  at  udkaste 
følgende  idylliske  Billede  af  den  dygtige  Husmoders 
Stilling  i  Huset. 

Og  det  skjønneste  vil  være.  naar  du  viser  dig  dyg- 
tigere end  jeg  og  gjør  mig  til  din  Tjener,  og  naar  du 
ikke  behøver  at  være  bange  for,  at  du,  naar  du  bliver 
ældre,  skal  blive  mindre  agtet  i  Huset,  men  kan  føle 
dig  forvisset  om,  at  du,  alt  efter  som  du  bliver  ældre, 
vil  være  desto  mere  højagtet,  jo  dygtigere  du  viser  dig 
som  min  Arbejdsfælle  og  Vogterske  af  Formuen  for 
Børnene.  Thi  det  skjønnes  og  godes  Væxt  beror  ikke 
paa  Ungdom  og  Skjønhed,  men  paa  Dygtighed  overfor 
Menneskelivets  Opgaver. 

Den  derpaa  følgende  Fremstilling  af,  hvbrledes  Ischo- 
machos  bibringer  sin  Kone  Sans  for  Orden  og  for  en 
fornuftig  Anvendelse  af  Husets  forskjellige  Rum,  er  der 
ingen  Anledning  til  her  at  dvæle  ved.  Derimod  er  føl- 
gende lille  Samtale,  som  han  anfører  som  Bevis  paa  sin 
Kones  Villighed  til  at  tage  efter  de  meddelte  Lærdomme, 
saa  charakteristisk  for  Grækernes  sunde  Tankegang  og 
Udtryksmaade,  at  den  nok  fortjener  at  medtages. 

Ischom.  Da  jeg  engang  lagde  Mærke  til,  at  min  Kone 
havde  sminket  sig  dygtigt  med  Blyhvidt  og  Krap  for  at  synes 
hvidere  og  rødere,  end  hun  i  Virkeligheden  var,  og  at 
hun  gik  med  høje  Hæle,  for  at  lægge  noget  til  sin  Væxt, 
sagde  jeg  til  hende:  Sig  mig  engang.  Kone,  naar  finder 
du,  at  jeg  er  den  bedste  Fælle  i  Pengesager,  naar  jeg 
lader  dig  se  accurat,  hvad  jeg  har,  og  hverken  slaar 
stort  paa,    som  om  jeg  havde  mere,    end .  jeg  har,    eller 


24  J.  L-  Heiberg 

holder  noget  af,  hvad  jeg  har,  hemmeligt  for  dig,  eller 
naar  jeg  vilde  prøve  paa  at  stikke  dig  Blaar  i  Øjnene 
og  lade,  som  jeg  havde  mere,  end  jeg  har,  og  førte  dig 
bag  Lyset  ved  at  vise  dig  uægte  Sølvtøj  og  Smykker 
med  Træ  indeni  og  ved  at  give  imiteret  Purpur  ud 
for  ægte? 

Hun  afbrød  mig  strax  og  sagde: 

Sig  dog  ikke  saadan  noget!  Gud  forbyde,  at  du 
skulde  bære  dig  saaledes  ad;  for  hvis  du  var  saadan, 
vilde  jeg  ikke  kunne  elske  dig  af  Hjertet. 

Saa  sagde  jeg:  Vi  er  jo  dog  flyttet  sammen.  Kone, 
for  ogsaa  at  dele  vore  Legemer  med  hinanden,  ikke 
sandt? 

Jo,  man  siger  jo  saa. 

Naar  vilde  du  da  finde  mig  mest  tilfredsstillende  i 
det  legemlige  Fællesskab,  naar  jeg  stræbte  at  holde  mit 
Legeme  sundt  og  kraftigt,  og  derfor  virkeligt  viste  mig 
for  dig  med  en  sund  Farve,  eller  naar  jeg  præsenterede 
mig  indgnedet  med  Mønnie  og  malet  under  Øjnene  og 
plejede  Omgang  med  dig,  idet  jeg  bedrog  dig  og  lod  dig 
se  paa  og  røre  ved  Mønnie  i  Stedet  for  min  egen 
naturlige  Hud? 

Jeg  holder  ikke  mere  af  at  røre  ved  Mønnie  end  af 
at  røre  ved  dig  selv ;  heller  ikke  ser  jeg  med  større  For- 
nøjelse paa  kunstig  Kjødfarve  end  paa  din  egen  naturlige 
Farve  eller  paa  undermalede  Øjne  end  paa  dine  egne  i 
sund  og  naturlig  Tilstand. 

Ja,  men  saa  maa  du  ogsaa  være  overbevist  om,  at 
jeg  ikke  finder  mere  Behag  i  Blyhvidt  og  Krap  end  i 
din  naturlige  Farve;  men  ligesom  Guderne  har  ladet 
Heste  finde  mest  Behag  i  Heste,  Kør  i  Kør  og  Faar  i 
Faar,  saaledes  finde  ogsaa  Menneskene  mest  Behag  i 
det  menneskelige  Legeme  i  ren  og  uforvansket  Tilstand. 

Ischomachos  viser  endnu  sin  Kone,  at  saadanne 
Toilettekunster    saa    saare    let    opdages    og    da   vække 

Væmmelse,  og  at  Bevægelse  og  Virksomhed  er  det  bedste 
Middel  til  at  bevare  et  sundt  og  fribaarent  Udseende, 
og  baade  han  og  Sokrates  tillægge  aabenbart  denne  Sejr 
over  den  kvindelige  Forfængelighed  stor  Betydning. 

En  Ting  savne  vi  ved  alle  disse  græske  Betragtninger 
over  Ægteskabet:  det  erotiske  Moment.  Intet  kan  være 
endog  en  Mønsterægtemand  som  Ischomachos  fjernere 
end  en  saadan  „selvbenægtende**  Bøjen  sig  under  E1-' 
skovens  Majestæt  som  den,  der  udtaler  sig  i  den  snmkke 
lille  tyske  Elskovsvise  (fra  15.  Aarh.) 

Wo  sollt'  ich  mich  hinwenden, 
Hess'  mich  die  Giite  dein, 
zeig'  mir  dasselhig'  Ende, 
so  mocht'  ich  frohlich  sein, 
und  auch  mit  Muthe  singen 
zu  Dienst  und  Liebe  dir. 
Doch  nichts  kann  ich  vollbringen, 
ach,  nichts  will  mir  gelingen 
olm'  dich,  das  mag  wohl  sein! 

Hvis  ikke  de  følgende  Vers  oplyste  om  Sammenhængen, 
kunde  man  meget  godt  antage  disse  Ord  for  henvendte 
til  Gud,  og  Melodien  til  dem  er  da  ogsaa  charakteristisk 
nok  i  meget  nær  Familie  med  Melodien  til  Psalmen 
„Befal  du  dine  Veje". 

Endnu  stærkere  træder  maaske  Modsætningen  frem, 
naar  man  sammenligner  Xenophons  nøgterne  Ægteherre 
i  Hvedebrødsdagene  og  hans  rolige,  naturlige  Omtale 
af  det  sanselige  Moment  med  et  Digt  som  følgende  af 
Riækert: 

Nun  komme,  was  liebet,  nun  komm'  es  zu  zwoier 
verliebten  Verlobten  vermahlender  Feier! 
Die  SchOpfung,  die  sonst  sich  um  Liebe  gedrehet, 
sie  dreh'  sich  in  Lieb'  um  die  Braut  und  den  Freicr! 

Das  Zimmer,  sich  wandl'  es  in  Gårten  des  Himmels; 
der  Winter,  verzaubert  zum  Friihlinge  sei  or! 
Der  Odem  der  Liebe,  statt  Ostwindes  dien'  er; 
den  stockenden  Luften  die  Regung  verleih'  er! 
Der  Blick  der  Geliebten  ersetze  die  Sonne, 
aus  drangenden  Knospen  die  Rosen  befrei'  er! 
Komm,  Nachtigall,  sing  uns  ein  Lied. hier  wie  jenes, 
wodurch  dir  ini  Nest  sich  beleben  die  Eier ! 

Wir  pflanzen  im  Garten  zum  Baum  der  Erkenntniss 

den  Baum  des  Genusses;  still  wurzelnd  gedeih'  er! 

Sanft  schwelle  der  Apfel  und  winke  vom  Zweige, 

und  seinen  Geniesser  der  Stinde  nicht  zeih'  er! 

Die  Unschuld  ist  wieder  durch  Liebe  g^onnen; 

der  Geist  fiihlt  im  Bande  der  Sinne  sich  freier. 

Profane ! -Jw^ir  wollen  die  Weihe  beginnen; 

hinweg,  Ungeweihte,  den  Blick,  den  Entweiher! 

Nacht,  heilige  GOttin,  Allmutter  des  Lebens, 

zieh  um  uns  den  Himmel,  den  bråutlichen  Schleier! 

Wir  ruhen  im  Dufte  des  Schleiers  ^der  Liebe; 

heil  tonet  vom  Himmel  die  mystische  Leier. 
/ 
Enhver,  der  har  germanisk-gothisk  Blod  i  sine  Aarer 
—  de  romanske  Folk  tænke  i  dette  Capitel  endel 
anderledes  — ,  vil  vistnok  føle  sig  tiltalt  af  dette  Digts 
Poesi,  og  det  ikke  blot  paa  Grund  af  den  mesterlige 
Form.  Men  paa  den  anden  Side,  naar  man  lægger 
Mærke  til,  hvorledes  det  sanselige  her  er  sublimeret  op 
i  Regioner,  hvor  det  dog  ærligt  talt  ikke  har  noget  at 
gjøre,  saa  forstaar  man,  hvorledes  den  romantiske  Op- 
fattelse af  Forholdet  mellem  Mand  og  Kvinde  fra  sin 
himmelhøje  Flugt  kan  styrte  ned  i  Afgrunde,  hvorom 
den  ethiske  græske  Anskuelse,  der  træder  med  fast  Fod 
paa  den  moderlige  Jord,  ingen  Anelse  har,  og  man  faar 
noget  af  den  samme  Fornemmelse,  som  naar  man  stiller 
et   gammelt   attisk   Gravmæle,   hvor   Mand    og   Kone   i 

^stille  Storhed"  række  hinanden  Haanden  til  Afsked, 
sammen  med  et  af  de  moderne  Familiegravmæler,  som 
det  vrimler  med  f.  Ex.  paa  Italiens  større  Kirkegaarde, 
hvor  der  paraderes  og  demonstreres  med  den  mest 
utrøstelige  Jammer  og  andre  stærke  Sager:  man  føler, 
at  vor  Blodfattigdom,  vore  hidsede  Følelser  og  højt 
spændte  Nerver  nok  kan  behøve  noget  af  det  Jern,  som 
ydes  renest  og  bedst  af  den  græske  Oldtid. 

Indledning  —  Sphinxens  Beliggenhed  —  Vidnesbyrd  om  den 
siden   Oldtiden  —  Beskrivelse   af  Hovedet  —  Dens   Udgrav- 
ning ved  Caviglia,  Mariette  og  Maspero. 


Urdet  Sphinæ  leder  uvilkaarlig  vor  Tanke  hen  paa 
det  gaadefulde,  det  dunkle,  det  mysteriøse.  Det  er  Old- 
tidens Tankegang,  der  udøver  sin  Indflydelse  over  os, 
thi  hos  Oldtidsfolkene  vakte  Sphinxbilledet  lignende 
Forestillinger.  Blandt  de  forunderlige  Fantasiskabninger, 
som  den  græske  Sagnpoesi  dvæler  ved,  indtager  Sphinxen 
med  •  Løvekrop  og  menneskeligt  Bryst  og  Hoved  en  frem- 
ragende Plads. 

At  forfølge  disse  Sagn  og  drøfte  Sphinxforestillingens 
Oprindelse  og  dens  Vandringer  i  Oldtidens  Kunst  og 
Litteratur  vilde  imidlertid  være  en  meget  vidtløftig  og 
paa  Videnskabens  nuværende  Trin  utaknemlig  Opgave, 
da  man  næppe  vilde  være  i  Stand  til  at  sige  noget  med 
fuld  Sikkerhed  derom. 

Det  vi  her  skulle  forsøge,    er  nærmere  at   betragte 

og   dvæle    ved  den   kæmpemæssigste  Repræsentant    for 

Sphinxforestillingen,    som   Oldtiden  har  skabt,    den  store 

Sphinx  ved  Oizeh  i  Ægypten,    et   Værk   af   Menneskers 

1 

Fantasi  og  Kunstfærdighed,  der  selv  i  Vidunderlandet 
Ægypten  regnedes  som  et  Underværk. 

I  Aarhundreder  var  den  ganimelægyptiske  Kultur 
en  Gaade  for  Europas  videbegjærlige  Forskeraand,  Nil« 
landet  forbavsede  alle,  som  lærte  dets  Mindesmærker  at 
kjende,  men  det  blev  ikke  forstaaet  af  nogen.  Pyrami- 
derne, Obeliskerne,  Templerne  og  Gravene  opfyldte  de 
Rejsende  med  Forundring,  men  paa  den  store  Bjærgslette 
ved  Gizeh  ragede  Sphinxens  Kæmpehoved  op  over  Sand- 
havet og  var  som  Symbolet  paa  det  gamle  Lands  og^ 
dets  Kulturlivs  uløste  Gaade. 

To  Timers  Gang  fra  den  lille  Landsby  Gizeh  naaer 
man  ud  til  det  Ørkenplateau,  som  gjennemfures  af  Ud- 
løbere fra  den  store  libyske  Bjærgkjæde,  der  begrænser 
Nildalen  med  dens  frugtbare  Jordbund  mod  Vest.  Her^ 
hvor  Naturen  er  død,  hvor  det  tørre,  hede  Sand  breder 
sig  som  et  Ligklæde  og,  naar  Ghamsinen  (Ørkenvinden) 
farer  frem,  bølger  som  en  urolig  Havflade  og  udsletter 
Jordbundens  Ujævnheder,  havde  de  gamle  Ægyptere, 
som  boede  i  Storstaden  Memphis,  med  deres  aabne  Blik 
for  Symbolikken  i  Naturen  lagt  deres  store  »Dødens 
Have".  Her  i  „Vesten",  som  ogsaa  var  et  af  Navnene 
paa  Underverdenen,  byggede  Kongerne  i  den  ældste 
historiske  Tid  deres  Pyramider  som  sikre  Gjemmesteder 
for  deres  jordiske  Rester,  der  ventede  paa  Gjenforeningen 
med  Sjælen,  og  som  uforgjængelige  Vidnesbyrd  om  deres 
Magt  og  Majestæt. 

Naar  man  fra  dette  Plateau  kaster  Bhkket  mod  Øst, 
saa  smiler  langt  borte  Livet  og  Frugtbarheden  en  imøde, 
og  Grænselinien  mellem  det  opdyrkede  Lands  rige,  grønne 
Marker,  der  nyde  godt  af  Niloversvømmelsens  Velsignel- 
ser, og  Ørkenens  døde,  gule  Sandflade  træder  frem  med 
en  Skarphed,  som  saa  man  for  sig  to  Baand  af  for- 
skjellig  Farve,  lagte  umiddelbart  op  ad  hinanden. 

Ligesom  de  gamle  Stormænd  ved  Hoffet  i  Memphis 

kappedes  om  at  være  i  deres  Konges  Nærhed  og  »følge 
hans  Fjed**,  som  deres  Gravskrifter  berette,  medens  de 
endnu  nød  Livet  og  Kongens  Gunst,  saaledes  vilde  de 
ogsaa  efter  deres  Død  hvile  i  Skyggen  af  Kongernes 
Pyramider,  og  de  byggede  derfor  med  Opbydelse  af  en 
utrolig  Kunstfærdighed  og  Udholdenhed  deres  Gravkamre, 
til  hvis  Uforgjængelighed  de  satte  saa  stort  Haab,  som 
en  stor  Gravby  omkring  de  3  store  og  flere  mindre 
Pyramider.  Disse  Grave  ere  nu  for  største  Delen  sunkne 
sammen  til  Støv  og  Ruiner,  medens  Kongernes  Kæmpe- 
grave endnu  staa.  De  3  store  Pyramider  ligge  omtrent 
i  en  lige  Linie  fra  Nordost  til  Sydvest.  Den  største, 
Cheopspyramiden,  ligger  nordligst,  og  den  mindste  længst 
mod  Syd.  600  Meter  øst  for  den  midterste  Pyramide 
ligger  den  berømte  store  Sphinx  med  sit  majestætiske 
Hoved  vendende  mod  Øst 

Den  ligger  i  en  Dalsænkning,  som  er  betydelig 
lavere  end  det  Klippeplateau,  hvorpaa  Pyramiderne  ere 
byggede.  Sphinxens  Hage  er  omtrent  26  Meter  lavere 
end  den  store  Pyramides  Basis.  Intet  Under  derfor,  at 
det  urolige  Ørkensand  har  søgt  Hvile  ved  at  ophobe  sig 
omkring  dens  Stenlegeme  og  lige  siden  Oldtiden  Gang 
paa  Gang  har  spottet  de  Bolværker,  som  først  den  reli- 
giøse Følelse  og  senere  den  moderne  videnskabelige 
Interesse  har  udtænkt  for  at  beskytte  den  og  for  at  lade 
den  vise  hele  sin  kolossale  Figur  for  Beskueren. 

Lige  siden  Oldtidens  Slutning  indtil  Begyndelsen 
af  dette  Aarhundrede  var  dens  Legeme  begravet  under 
Sandet;  kun  Hovedet  ragede  op  og  hilste  hver  Morgen 
den  opgaaende  Sol.  Det  saa  de  skiftende  Herskere  i 
Pharaonernes  Land,  men  ingen  befriede  Legemet  fra 
dets  Begravelse.  Sphinxen  indgød  saavel  de  herskende 
som  de  underkuede  en  overtroisk  Ærefrygt;  Araberne 
gav  den  Navnet  Abu-l-hvl  »Skrækkens  Fader* ;  men  til- 
trods  for   dette   Navn.  blev   den    af   den   jævne  Fellah 

anseet  som  en  beskyttende  Talisman  for  det  opdyrkede 
Land,  der  med  en  hemmelighedsfuld,  magisk  Kraft  for- 
maaede  at  standse  Ørkensandets  Fremtrængen  i  Nildalen. 
Sandsynligvis  udfordrede  og  opflammede  den  tildels  af 
den  Grund  den  muhamedanske  Fanatisme.  En  arabisk 
F ovf atter  al-Makhrizi^  fortæller:  „I  Aaret  780  efter  Hegira 
(1378 — 79)  besluttede  Scheiken  Muhamed  Zaim  el-Deher 
at  udrydde  nogle  Skikke,  som  stred  mod  Guds  Lov.  Vi 
have  seet  denne  hellige  Mand  drage  ud  til  Pyramiderne, 
sønderlemme  Sphinxens  Ansigt  og  adsprede  Stykkerne. 
Fra  den  Tid  af  oversvømmer  Sandet  Landskabet  ved 
Gizeh.  Beboerne  tilskrive  Sphinxens  Ødelæggelse,  at 
denne  Landeplage  har  ramt  dem.** 

Mænd,  som  hverken  betragtede  Sphinxhovedet  med 
overtroisk  Forundring  og  Frygt  eller  lod  sig  lede  af  den 
religiøse  Fanatisme,  men  som  med  den  lærde  og  kunst- 
interesserede Mands  Blik  tog  det  i  Øjesyn,  udtale  deres 
ubetingede  Beundring  for  dette  Kunstværk.  Den  arabiske 
Forfatter  Abdallatif,  der  levede  fra  Aar  1161  til  1231, 
har  givet  os  en  interessant  Beskrivelse  af  Ægypten  paa 
den  Tid.    Her  siger  han  følgende  om  Sphinxen: 

„Omtrent  i  et  Pileskuds  Afstand  fra  Pyramiderne  seer 
man  et  kolossalt  Hoved,  som  rager  op  af  Jorden.  Man 
kalder  det  Abu-l-hul  og  fortæller,  at  Kroppen,  som  dette 
Hoved  hører  til,  er  begravet  under  Jorden.  At  dømme 
efter  Hovedets  Dimensioner  maa  Kroppen  være  70  Alen 
lang  eller  mere.  Man  seer  paa  Ansigtet  en  rød  Farve, 
der  straaler,  som  om  den  var  ganske  frisk.  Dette 
Ansigt  er  meget  smukt,  og  Munden  er  præget  af  et 
yndefuldt  og  skjønt  Udtryk;  man  skulde  tro,  at  den 
smilte." 

„Da  en  lærd  Mand  spurgte  mig,  hvad  der  vel  af 
alt,  hvad  jeg  havde  seet  i  Ægypten,  havde  vakt  min 
højeste  Beundring,  svarede  jeg,  at  det  var  de  skarpt 
iagttagne  Proportioner  i   Sphinxens  Hoved.     I  Virkelig- 

heden  kan  man  finde  de  samme  Proportioner  mellem 
de  forskjellige  Dele  af  dette  Hoved,  f.  Ex.  Næsen,  Øjnene 
og  Ørene,  som  Naturen  overholder  i  sine  Skabninger  . . . 
Det  er  meget  forbavsende,  at  Billedhuggeren  i  et  saa 
kolossalt  Billede  har  forstaaet  at  fastholde  de  rette  Pro- 
portioner i  alle  dets  Dele,  skjønt  Naturen  ikke  kunde 
yde  ham  nogen  Model  til  en  saadan  Kolos.  *• 

Saaledes  udtaler  Abdallatif  sig  om  det  den  Gang 
velbevarede  Hoved,  og  vi  finde  senere  Slægter  istem- 
mende de  samme  Beundringsudraab,  skjønt  Sphinxens 
Ansigt  da  skæmmedes  af  den  sønderslaaede  Næse  og 
anden  Ødelæggelse,  som  Tidens  Tand  paaførte  den. 
Evropæiske  Rejsende  fra  det  16.,  17.  og  18.  Aarhundrede 
ofre  den  mange  beundrende  Ord  og  spilde  ogsaa  megen 
Lærdom  paa  at  forklare  dens  Betydning;  men  de  fam- 
lede stadig  i  Mørket,  de  hildede  sig  i  Overdrivelser  og 
fantastiske  Spekulationer.  Den  franske  Rejsende  Denon, 
som  i  Slutningen  af  forrige  Aarhundrede  dvælede  i  Be- 
skuelse af  Sphinxen,  bruger  følgende  stærke  Ord:  »An- 
sigtets Udtryk  er  blidt,  yndefuldt  og  roligt;  dets  Karak- 
ter er  afrikansk;  men  Munden,  hvis  Læber  ere  tykke, 
udmærker  sig  ved  en  Blødhed  i  Bevægelsen  og  en  Fin- 
hed i  Udførelsen,  som  i  Sandhed  vækker  Beundring;  det 
er  Kjød  og  Liv." 

Man  kan  vel  ingenlunde  underskrive  en  Dom,  der 
bruger  saa  begejstrede  Udtryk,  naar  man  staaer  overfor 
det  saa  ilde  tilredte  Kunstværk;  men  der  er  dog  til- 
strækkeligt tilbage  af  den  gamle  Kunstners  og  hans 
Medhjælperes  Værk  til,  at  vi  kunne  forestille  os  det 
mægtige  Indtryk,  som  dette  røde  Kæmpehoved  med  de 
milde,  alvorlige  Øjne  og  den  rolige  Mund  maa  have 
gjort  paa  Beskueren. 

At  give  nogen  klar  og  anskuelig  Forestilling  om 
Sphinxens  Hoved  ved  en  Beskrivelse,  maa  ansees  for 
umuligt,  og  foranstaaende  Billede,  der  er  udført  efter  et 

Fotografi  fra  Aaret  1886,  da  den  sidste  store  Udgravning 
blev  foretagen,  vil  forhaabentlig  lette  Forstaaelsen  af 
den  Beskrivelse,  som  vi  skulle  forsøge  at  give '). 

Hovedet  niaaler  fra  Hagen  til  Issen  27  Fod  3  Tom- 
mer, Ørets  Højde  er  6  Fod  3  Tommer,  Mundens  Bredde 

7  Fod  4  Tommer,  Ansigtets  største  Bredde  er  13  Fod 
3  Tommer  ;  en  Mand,  som  staaer  paa  Ørets  Overkant, 
vil  med  sin  udstrakte  Haand  næppe  kunne  naa  op  over 
Hovedet.  Næsen,  Overlæben  og  Øjeæblerne  ere  sønder- 
brudte. Hagen  har  været  smykket  med  et  langt,  smalt 
Skæg,  der  efterlignede  det  kunstige  Skæg,  som  Moden 
krævede  at  Kongerne  og  Stormændene  i  det  ældste 
Ægypten  ved  en  Snor  bandt  sig  under  Hagen;  dette 
Skæg  er  nu  ikke  mere;  Brudstykker  blev  fundne  af 
Gaviglia,  som  senere  skal  omtales.  Hovedet  er  omhyllet 
af  det  kongelige  Hovedklæde,  som,  medens  det  endnu 
var  ubeskadiget,  har  foldet  sig  ned  over  Skuldrene;  fra 
Panden  har  den  hellige  Uræusslange  hævet  sig  som  et 
beskyttende  Symbol  med  Trusel  mod  alle  Fjender;  den 
er  nu  ødelagt,  men  man  seer  tydelig  dens  Omrids  i 
Panden,  og  Brudstykker  af  den  fremspringende  Del  af 
den  bleve  fundne  i  Sandet,  da  Gaviglia  udgravede  Sphinx- 
ens  Legeme  2). 

Naar  man  ved  Hjælp  af  en  Stige  er  naaet  op  paa 
Hovedets  Isse,  finder  man  der  en  Aabning,  der  fører  til 
en  Brønd,  som  dog  kun  er  nogle  faa  Meter  dyb.  Dette 
Hul  har  givet  Anledning  til  mange  vilde  Formodninger; 
nogle  have  ment,  at  Sphinxen  er  en  Grav,  og  at  Brønden 


i  Fod  bredt. 


^)  Paa  Billedet  sees  til  hajre  bag  Hovedet  en  Del  af  den 
midterste  Pj'ramide. 

')  For  at  give  en  Forestilling  om  denne  Uræusslanges  Dimen- 
sioner skal  blot  anføres,  at  et  Brudstykke  af  dens  Hoved, 
som   nu    findes  i  British  Museum,    er  2  Fod  langt  og  172 

er  Indgangen;  andre  have  udtalt  den  Formodning,  at 
Brønden  skulde  føre  til  Sphinxens  Indre,  som  saa  ved 
en  underjordisk  Gang  skulde  være  i  Forbindelse  med 
den  midterste  af  de  tre  store  Pyramider.  Cette  er  dog 
kun  Fantasier,  thi  Brønden  er  aldrig  ført  dybere  ned 
<end  disse  faa  Meter. 

Den  røde  Farve,  som  straalede  Abdallatif  imøde  fra 
Sphinxens  Ansigt,  og  som  Englænderen  Greaves  saa  i 
1736,  er  nu  næsten  forsvunden ,  og  det  er  ikke  saa 
underligt,  naar  vi  høre,  at  Mamelukkerne  i  forrige  Aar- 
hundrede  brugte  Sphinxens  Ansigt  som  Skive  ved  deres 
Skydeøvelser. 

Men  tiltrods  for  Ødelæggelsen  aander  dette  Ansigt 
Ro  og  Majestæt,  dette  tænkende  Øje  og  denne  stille, 
smilende  Mund  øver  en  forunderlig  dragende  Magt  paa 
Beskueren. 

Arbejdet  er  vel  ikke  lige  vellykket  for  alle  Detail- 
lernes Vedkommende;  men  Munden,  Ørene  og  Øjehulerne 
ere  sikkert  opfattede  og  fast  og  dristigt  udførte;  hvilken 
Opgave  der  her  forelaa  de  gamle  Kunstnere,  kunne  vi 
danne  os  en  Forestilling  om  ved  at  betænke,  at  her 
maatte  der  arbejdes  i  en  Maalestok,  der  er  omtrent  36 
Oange  større  end  den  menneskelige  Model. 

Siden  Oldtiden  eller  den  tidlige  Middelalder  var, 
som  sagt,  kun  Hovedet  og  Halsen  seet  over  Jordens 
Overflade,  og  ingen  havde  forsøgt  paa  at  blotte  det 
Kæmpelegeme,  som  man  dog  efter  den  romerske  For- 
fatter PHnius'  Vidnesbyrd  vidste  hørte  dertil.  Da  Napo- 
leon den  Store  i  1798  drog  ud  paa  sit  eventyrlige  Tog 
til  Ægypten,  medtog  han  en  stor  Stab  af  Videnskabs- 
mænd og  Kunstnere,  som  skulde  gjennemforske  Nillandets 
Oldtidslevninger.  Hos  disse  var  Tanken  vel  oppe  om 
at  frigjøre  Sphinxen  fra  Sandet,  men  et  foreløbigt  Forsøg 
mislykkedes,  og  Tanken  blev  opgivet.  Men  Interessen 
for  Ægyptens  Oldtid  blev  vakt  i  den  europæiske  viden- 


en 

skabelige  Verden,  og  Fundet  af  Rosettestenen  med  dens 
ægyptiske  og  græske  Indskrift  banede  Vejen  for  Tolk- 
ningen af  Hieroglyfskriftens  Hemmeligheder.  Overalt 
vaktes  Begejstringen  for  at  løfte  de  Skatte,  som  Ægyp- 
tens Jordbund  gjemte  paa,  og  Trangen  til  at  gjennem- 
forske  den  Bog,  som  hidtil  havde  været  lukket  for  Vi- 
denskaben. 

En  italiensk  Skibskaptejn  ved  Navn  Cmriglia,  der 
under  engelsk  Flag  drev  en  indbringende  Handel  paa 
Levanten,  var  ogsaa  bleven  opfyldt  af  Begejstring  for 
det  gamle  Vidunderland,  og  han  besluttede  at  hellige  en 
Del  af  sin  Tid  og  Formue  paa  at  undersøge  nogle  af 
dets  Mindesmærker.  Med  en  Enthusiasts  hele  Energi 
gav  han  sig  i  Lag  med  den  Opgave:  at  udgrave  Sphinxen^ 
som  gelv  den  veludrustede  franske  videnskabelige  Expe- 
dition  var  veget  tilbage  for. 

Efter  at  han  i  Begyndelsen  af  Aaret  1817  havde 
foretaget  nogle  meget  interessante  Undersøgelser  af  de 
3  store  Pyramider  ved  Gizeh  og  af  en  Del  af  den  store 
Gravby,  som  omgiver  dem,  satte  han  al  Kraft  ind  paa 
at  befri  Sphinxens  Legeme  fra  Sandmasserne. 

Dette  Arbejdes  Omfang  og  store  Vanskelighed  er 
det  ikke  let  at  gjøre  sig  nogen  klar  Forestilling  om. 
Hans  ægyptiske  Arbejdere  vare  ikke  altid  synderlig  med- 
gjørlige,  og  Sandet,  som  om  Dagen  bortfjærnedes,  var 
om  Natten  tilbøjeligt  til  at  vende  tilbage  til  sit  gamle 
Leje;  paa  et  enkelt  Punkt  paa  Udgravningens  sydlige 
Side  anvendtes  hele  Arbejdsstyrken  i  7  Dage,  uden  at 
der  blev  gjort  noget  synligt  Fremskridt,  i  den  Grad 
strømmede  Sandet  ustandselig  og  regelmæssig  ned  i 
det  uhyre  Hul. 

Han  begyndte  først  paa  Sphinxens  nordlige  (venstre) 
Side,  lige  ved  Skulderen,  men  Vanskelighederne  vare 
uoverstigelige.  Han  naaede  ganske  vist  i  Løbet  af 
faa   Dage   ned    til    Sphinxens    Basis,    men    Hullet,    som 

havde  en  Vidde  af  20  Fod  foroven,  var  forneden  kun  3 
Fod  bredt,  saa  at  han  ikke  turde  udsætte  sine  Arbejdere 
for  den  Livsfare,  som  det  var  forbundet  med  at  arbejde 
videre  der.  Han  opgav  dog  ikke  Modet,  rnen  med  en 
Arbejdsstyrke  paa  60—100  Mand  tog  han  fat  umiddel- 
bart foran  Sphinxen  og  arbejdede  daglig  fra  Midten  af 
Marts  til  Slutningen  af  Juni.  Nu  gik  det  fremad  trods 
alle  Vanskeligheder;  han  lagde  hele  Forsiden  blot  lige 
til  Figurens  Basis  og  ryddede  en  Strækning  paa  omtrent 
100  Fads  Længde  foran  den,  hvorved  han  gav  os  Mid- 
lerne til  at  kunne  danne  os  en  Forestilling  om  det 
mærkelige  Anlæg,  som  fandtes  foran  Sphinxen,  i  den 
Skikkelse,  det  havde  mod  Slutningen  af  Oldtiden. 

Da  Arbejdet  lykkelig  var  ført  til  Ende,  blev  Gaviglia 
angreben  af  en  Øjensygdom,  som  tvang  ham  til  at  vende 
tilbage  til  Cairo ;  men  hans  Energi  havde  naaet  sit  Maal : 
Sphinxen  laa  der  med  sine  udstrakte  Løvepoter  og 
badede  sin  Forkrop  i  Morgensolens  Straaler  ligesom  i 
fordums  Dage.  Den  engelske  Konsul,  Mr.  Salt,  som 
fulgte  Arbejdet  med  stor  Interesse,  kan  ikke  finde  Ord, 
der  stærkt  nok  kunne  udtrykke  hans  Beundring  for 
Gaviglias  Udholdenhed  og  Kraft. 

Gaviglias  Udgravning  af  Sphinxen  bragte  smukke 
Resultater  for  Videnskaben,  men  selve  Sphinxen  laa 
aaben  for  Sandhavet,  og  efter  faa  Aars  Forløb  laa  den 
atter  begravet  indtil  Halsen.  Den  stadig  stigende  Inter« 
esse  for  Ægyptens  Oldtid  har  dog  ikke  kunnet  nøjes 
med  de  tørre  Beskrivelser  over  Gaviglias  Undersøgelser^ 
og  Sphinxen  er  endnu  3  Gange  steget  frem  af  Sandet. 
I  1853  overdrog  den  kunstelskende  og  for  Oldtiden  be- 
gejstrede Hertug  af  Luynes  den  franske  Arkæolog  Aug, 
Mariette  at  udgrave  Sphinxen  paany  og  stillede  de  for- 
nødne Pengemidler  til  hans  Raadighed.  Han  udførte 
Hvervet,  idet  han  gravede  paa  samme  Sted  som  Gaviglia, 
og  foruden  at  han  paa  visse  Punkter  supplerede  dennes 

Undersøgelser,  fandt  han  omtrent  40  Meter  sydost  for 
Sphinxen  et  mærkeligt  lille  Tempel  skjult  i  Sandet,  hvis 
Forhold  til  Sphinxen  vi  senere  skulle  dvæle  ved.  Da 
Suezkanalen  blev  aabnet  i  1869,  udgravede  Mariette  paa 
Khedivens  Befaling  Sphinxen  paany,  for  at  den  kunde 
præsentere  sig  i  hele  sin  Majestæt  for  de  mange  fyrste- 
lige Gjæster.  Endnu  i  1877  udkastede  han  nye  Planer 
til  omfattende  Udgravninger  omkring  Sphinxen,  da  han 
var  overbevist  om,  at  han  vilde  træfife  paa  yderligere 
Minder  om  den  ældste  ægyptiske  Kultur,  men  Pengemangel 
hindrede  deres  Udførelse. 

Hans  Efterfølger  som  Direktør  for  Udgravningerne 
i  Ægypten  Maspero  foretog  1886  den  sidste  Udgravning 
af  Sphinxen,  og  endnu  har  Sandet  ikke  begravet  den 
igjen.  For  om  muligt  at  forhindre,  at  det  skulde  ske, 
arbejdes  der  for  Tiden  særlig  i  England  paa  at  skafife 
de  fornødne  Midler  til  ved  passende  Bolværker  at  skærme 
den  og  Anlæget  foran  den.  løvrigt  foreligger  der  ikke 
Beretning  om  nye  Fund  ved  den  sidste  Udgravning,  der 
ændre,  hvad  vi  i  Forvejen  kunde  vide  om  denne  inter- 
essante Gjenstand  for  saa  mange  og  saa  store  Ånstræn- 
gelser. 

Paa  Grundlag  af  det  Materiale,  som  disse  Udgrav- 
ninger have  bragt  for  Dagen,  ville  vi  i  det  følgende  Af- 
snit beskrive  Sphinxen  og,  saavidt  muligt,  skizzere  dens 
Historie  i  Oldtiden. 

II. 

Hvad  forestiller  Sphinxen?  —  Sphinxen  i  den  romerske  Tid. 


Sphinxen  var  indviet  som  et  Billede  af  den  ægyp- 
tiske Guddom,  som  Grækerne  kaldte  Harmachis  (paa 
ægyptisk  Har-m-achu  o:  Horus  i  Horizonten,  den  op- 
gaaende  Sol),  en  af  den  ægyptiske  Solguds  mange  Former. 
Mange  have  ofret  vidtløftige  Spekulationer  paa  at  udtyde 
Symbolikken  i  denne  sammensatte  Figur  og  derved  for- 
klare dens  religiøse  Betydning;  dette  ville  vi  paa  For- 
haand  opgive  som  ganske  ørkesløst,  tilmed  da  Sphinx- 
figuren.  Løven  med  Menneskehovedet,  ingenlunde  for 
Ægypternes  Bevidsthed  var  nogen  Fantasiskabning,  men 
derimod  et  existerende  Væsen,  der  sammen  med  andre 
Uhyrer  levede  i  den  libyske  Ørken.  Hvilken  Tankefor- 
bindelse der  lader  Ægypterne  fremstille  saavel  Guder 
som  Konger  i  Sphinxskikkelse,  driste  vi  os  ikke  til  at 
forklare;  men  det  var  almindeligt  gjennem  hele  den 
ægyptiske  Historie. 

Harmachis  er  altsaa  ved  Gizeh  fremstillet  som  en 
Kongesphinx,  hvis  Hoved  er  forsynet  med  de  kongelige 
Åttributer:  det  kongelige  Hovedklæde,  Uræusslangen  og 
det  lange  Skæg.  Den  er  vendt  mod  Øst  og  indvies  saa 
at  sige  hver  Morgen  af  Solstraalerne,  naar  den  unge 
Horus  (den  opgaaende  Sol)  fødes  i  Horizonten  for  at 
begynde  sin  daglige  sejerrige  Kamp  mod  Mørket.  Har- 
machis' Dyrkelse  kan  forfølges  gjennem  hele  den  ægyp- 
tiske Historie  lige  fra  Pyramidetiden  og  indtil  den  sene 
romerske  Tid;  vi  ville  i  det  følgende  faa  Anledning  til 
at  se,  hvorledes  saavel  Ægyptere  som  Grækere  kom  og 
tilbad  og  dyrkede  Harnjachis  i  Sphinxens  Billede. 

Endnu  i  det  3.  Åarhundrede  efter  Kristus  er  Sphinxen 
Mødestedet  ikke  alene  for  beundrende  og  kunstelskende 
Rejsende,  men  ogsaa  for  andægtige  Tilbedere;  og  da  vi 

efter  Udgravningernes  Resultater  ere  i  Stand  til  at  an- 
skueliggjøre  os  hele  Pladsen  foran  Sphinxen,  hvor  de 
besøgende  forrettede  deres  Ofringer  og  tilfredsstillede 
deres  Videbegjærlighed ,  ville  vi  i  Tanken  hensætte  os  i 
den  romerske  Tid  og  foretage  en  Rejse  til  den  libyske 
Ørken  forat  besøge  Sphinxen '). 

Nede  fra  Nildalens  lave  Land  nærme  vi  os  Plateauet, 
hvor  Pyramiderne  vinke  i  det  fjærne,  ad  Veje,  hvis 
Anlæg  skyldes  den  ældste  ægyptiske  Kultur,  som  havde 
sit  Sæde  i  Memphis;  de  bleve  anlagte  med  stor  Omhu 
for  at  lette  Transporten  af  Ligene  ind  til  Gravbyen  i 
Bjærgene.  Vejen  gaaer  opad,  indtil  vi  staa  paa  en 
Højde  med  Pyramiderne  lige  over  for  os  og  Sphinxen  i 
sin  Dalsænkning  mellem  os  og  dem.  Et  imponerende 
Skue!  Lige  for  os  viser  Stenkolossen  os  sit  vældige 
Hoved  og  Forkrop,  som  er  sindrig  skærmet  mod  Sandet 
af  Mure  og  Bolværker;  Vejen  hen  til  den  fører  nedad 
og  er  mod  Syd  værnet  ved  en  Mur  af  soltørrede 
Teglsten. 

Inden  vi  nærme  os  Sphinxen,  som  endnu  ligger 
ca.  250  Fod  borte,  lade  vi  de  vældige  Mindesmærker, 
Pyramiderne  og  Gravbyen  virke  paa  vort  Sind,  Sphinxen 
synes  os  i  saadanne  Omgivelser  ikke  saa  overvældende 
stor,  som  vi  havde  forestillet  os;  og  i  den  Tanke  begive 
vi  os  nærmere  ned  ad  et  jævnt  skraanende  Plateau  med 
en  Mur  paa  venstre  Haand;  have  vi  da  tilbagelagt  et 
Stykke  Vej  paa  ca.  130  Fod,  indsnevres  Vejen  mellem 
to  Mure  (M),  saa  at  den  kun  er  omtrent  34  Fod  bred, 
og  vi  komme  til  en  Trappe  (S)  med  13  Trappetrin, 
hvert  omtrent  1  Fod  bredt.  Her  standse  vi  og  betragte 
en   c.  7  Fod   bred  Forhøjning  (T),    der  er  bygget  ved 


^)  Læseren  bedes  at  raadfere  sig  med  den  omstaaende  Plan, 
hvortil  der  henvises  i  det  felgende. 

Foden  af  Trappen,  den  bærer  to  korte  Stensøjler,  og  vi 
formode,  at  herfra  kunde  fornemme  Personer  have  en 
fortrinlig  Udsigt  over  hele  Sphinxanlæget ,  især  naar 
Pladsen  foran  bølgede  af  Mennesker  paa  Festdagene,  og 
naar  Processioner  af  syngende  Præster  drog  frem  til 
Sphinxen  for  at  ofre.  Paa  denne  lille  Estrades  Forside 
læse  vi  en  græsk  Indskrift,  og  paa  Murene  se  vi  Ind- 
skrifter, som  Besøgende  have  indkradset,  i  Regelen  kun 
deres  Navne;  hist  og  her  se  vi  større  og  mindre  Sten- 
tavler, som  bære  græske  Indskrifter.  Men  Sphinxen 
vinker  os  nærmere,  og  vi  ville  ikke  standse  ved  alle 
Indskrifterne,  førend  vi  have  været  umiddelbart  henne 
ved  Kolossen. 

Et  Stykke  nedenfor  den  Trappe,  som  vi  steg  ned 
ad,  indsnævrer  den  flisebelagte  Vej  sig  endnu  mere,  og 
vi  støde  paa  endnu  en  Estrade  (O)  ligesom  den  neden- 
for den  første  Trappe  (T);  den  synes  at  have  tjent  et 
lignende  Formaal,  som  Udsigtsplads  for  fornemme  Til- 
skuere f.  Ex.  Kejserens  Repræsentant.  Nu  ligger  der 
foran  os  en  Trappe  paa  30  c.  8  Tommer  høje  Trin  (11) ; 
idet  vi  stige  ned  ad  denne,  tvinges  vi  ved  de  høje  Mure 
(M  M)  til  at  se  lige  ud  mod  Sphinxen,  og  vi  fortumles 
næsten  af  Forbavselse;  thi  for  hvert  Trin  vi  stige  ned, 
synes  Sphinxen  at  rejse  sig  op  af  Jorden,  dens  gigantiske 
Former  fange  hele  vor  Opmærksomhed;  jo  nærmere  og 
jo  lavere  ned  vi  komme,  desto  mere  overvældende  et 
Indtryk  gjør  den  paa  os;  vi  glemmer  at  se  os  om,  vi 
sagtne  vor  Gang  for  at  nyde  denne  Illusion  af  den  for 
hvert  Trin  voxende  Kolos,  fortabte  i  Beskuelsen  nærme 
vi  os  den  langsomt  og  staa  endelig  foran  den  paa  den 
aabne  Plads,  der  er  brolagt  med  Murværk;  vi  forekomme 
os  selv  som  afmægtige  Lilleputter  ved  Siden  af  denne 
kæmpemæssige  Figur,  men  samtidig  banker  vort  Hjærte 
ved  Tanken  paa,  at  Menneskehjærner  have  undfanget, 
og  Menneskehænder  udført  denne  Figur. 

Vi  se  OS  omkring:  til  højre  og  venstre  svære  Mure 
af  ubrændte  Sten,  hvis  indvendige  Side  er  beklædt  med 
Stenfliser,  hvorover  atter  et  Lag  Stuk.  Foran  os 
strækker  Sphinxen  sine  brede  Forpoter  frem  i  en 
Længde  af  c.  50  Fod.  Rummet  imellem  dem  er  af- 
spærret ved  Mure  (hh).  Foran  Indgangen  eller  rettere 
Åabningen  til  dette  Rum  (j),  thi  den  er  hævet  2  Fod 
over  Jorden  og  synes  altsaa  snarest  at  være  et  Vindue, 
se  vi  et  firkantet  Stenalter,  hvorpaa  der  brænder  Ild  til 
Brændofifere,  dets  4  Hjørner  ere  forsynede  med  frem- 
springende „Horn".  Paa  de  lave  Mure  (hh)  er  der  an- 
bragt to  liggende  Løvefigurer,  ikke  synderlig  godt 
udførte,  med  Hovedet  vendt  mod  den  store  Trappe. 

Vi  faa  Tilladelse  til  at  komme  længere  frem,  thi 
dertil  behøves  særlig  Tilladelse,  da  Rummet  er  indrettet 
til  et  lille  ubedækket  Tempel  (d),  vi  kommer  dertil  efter 
at  have  passeret  den  frie  Plads  mellem  Poterne  (ee)  og 
finde  mellem  Templets  Forvægge  (c  c)  en  hlle  Løve 
med  Hovedet  vendt  mod  Sphinxen  (g).  Bagvæggen 
dannes  af  en  stor  Granittavle  med  indhuggede  Billeder 
og  en  lang  Indskrift  med  hieroglyfiske  Skrifttegn,  Side- 
væggene ere  to  noget  mindre  Kalkstenstavler  med  lig- 
nende Billeder  og  ligeledes  forsynede  med  Indskrifter. 
Alt  er  malef  med  rød  Farve  ogsaa  Indskrifttavlerne. 

Efter  at  have  tilfredsstillet  vor  mest  paatrængende 
Nysgjerrighed  og  efter  at  være  mættede  med  de  første 
overraskende  Indtryk,  kunne  vi  i  Ro  undersøge  selve 
Sphinxen.  Vi  opdage  snart,  at  dens  Krop  er  den  natur- 
lige Klippe,  som  man  med  simple  Midler  har  søgt  at 
give  Løvekroppens  Form;  Kroppens  Overflade  har  man 
muret  af  Sten  af  forskjellig  Størrelse,  som  sammen- 
føjedes med  stor  Omhu  og  maledes  røde;  paa  mange 
Steder  er  Murværket  temmelig  massivt  for  at  udfylde 
Ujævnheder  i  den  naturlige  Klippe.  Poterne  ere  temme- 
lig klodset  og  raat  byggede  op  af  Murværk  og  beklædte 

med  Stenfliser,  foran  Brystet  er  der  muret  op  en  høj 
Søjle,  som  skal  bære  det  lange,  tynde  Skæg  under 
Hagen.  Figuren  er  c.  60  Fod  høj,  og  der  er  intet  ret 
Forhold  mellem  Hovedets  Størrelse  og  Figurens  Højde. 
Overhovedet  opdage  vi  snart,  at  det  langtfra  er  saa  til- 
fredsstillende at  betragte  dens  Detailler  som  Helheden, 
og  medens  Totalbilledet  i  Afstand  vækker  en  forunderlig 
Stemning  hos  Beskueren  og  fylder  ham  med  Beundring, 
maa  disse  Følelser  vige  for  Kritik,  naar  vi  tage  Enkelt- 
hederne i  Betragtning.  —  Idet  Solen  gaaer  ned,  straaler 
Sphinxens  Hoved  som  i  en  Glorie,  lange  dybe  Skygger 
lægge  sig  over  hele  Anlæget  foran  den.  Idet  vi  bort- 
fjærne  os,  standse  vi  paa  Højden  ligeoverfor  den  og 
kaste  et  sidste  Blik  paa  Harmachis'  Billede,  som  nu 
omhylles  af  Mørket,  Lysets  og  Lysgudens  Fjende. 

Saaledes  vilde  vi  omtrent  have  fundet  Sphinxen, 
om  vi  havde  kunnet  gjøre  Rejsen  til  den  i  Begyndelsen 
af  det  3.  Aarhundrede  efter  Kristus;  Billedet  af  den  er 
her  fornyet  efter  de  Anvisninger,  som  de  ved  Udgrav- 
ningerne afdækkede  Fundamenter  og  Ruiner  give  os  i 
Hænde.  Naar  vi  nu  atter  med  det  19.  Aarhundredes 
Øje  ville  søge  at  klare  Sphinxens  Skæbner  i  den  romerske 
Tid,  saa  søge  vi  jo  uvilkaarlig  hen  til  de  klassiske  For- 
fattere, som  berette  os  om  Ægypten  paa  den  Tid.  Af 
disse  omtaler  kun  Phnius  den  Ældre  Sphinxen,  og  det 
ikke  engang  efter  Selvsyn.  Han  fortæller  i  sin  Natur- 
histories 36.  Bog :  at  Spinxen  er  beliggende  foran  Pyra- 
miderne og  dyrkes  som  en  Guddom  af  de  omboende. 
De  tro,  at  Kong  Harmais  er  begravet  i  den.  Den  er 
dannet  af  den  naturlige  Klippe,  og  Kolossens  rødlige 
Ansigt  tilbedes.  Hovedets  Omfang  over  Panden  er  200 
Fod,  Længden  er  143  Fod,  og  Højden  fra  Bugen  til  den 
højeste  Top  af  Slangen  paa  dens  Hoved  er  61  Fod. 

Medens   altsaa  Forfatterne   give  os  temmelig  fattige 

Oplysninger  om  Sphinxen,  faa  vi  en  hel  Række  inter- 
essante Oplysninger  af  de  græske  Indskrifter,  som  ere 
fundne  omkring  den,  dels  paa  Stentavler,  der  stod 
lænede  mod  Indhegningsmurene,  dels  indkradsede  paa 
selve  Murene,  dels  endog  indhuggede  paa  Poternes  Be- 
klædning. Vi  ville  forsøge  at  give  de  Resultater,  som 
Studiet  af  disse  Indskrifter  have  ført  til  for  Sphinxens 
Vedkommende. 

Vi  faa  da  først  at  vide,  at  Sandet  alle  Dage  har 
været  Sphinxens  værste  Fjende,  og  at  allerede  i  Old- 
tiden har  der  været  Tider,  da  dens  Bolværker  intet  have 
formaaet  mod  det  fremtrængende,  alt  nivellerende  Sand- 
hav. Dette  var  ogsaa  Tilfældet  midt  i  det  første  Aar- 
hundrede  e.  Kr.  Gjennem  lange  Tider  under  de  sørge- 
lige indre  Forhold  i  Ægypten  vare  de  beskærmende 
Mure  vel  forsømte;  Autoriteterne  gjorde  intet  under  de 
sidste  svage  Ptolemæer,  og  de  nye  Herskere  havde  endnu 
ikke  sat  sig  saa  fast  i  Landet,  åt  de  kunde  ofre  noget 
for  at  bevare  Pharaonernes  Sphinx.  Det  kunde  synes, 
som  ingen  led  nogen  direkte  materiel  Skade  herved,  og 
dog  var  der  en  hel  lille  Befolkning,  som  sukkede  der- 
under; thi  Beboerne  af  den  lille  Flække  Busiris  i  Pyra- 
midernes Nærhed  havde  havt  gode  Indtægter  ved  at 
vise  Fremmede  om  blandt  Oldtidsminderne  og  særlig 
ved  de  mange,  som  valfartede  til  Sphinxen.  Denne 
deres  Indtægtskilde  flød  nu  kun  tarvelig ,  da  Sphinxen 
mere  og  mere  tildækkedes  af  Sandet. 

Men  i  Kejser  Neros  andet  Regeringsaar  (55  e.  Kr.) 

blev  Tiberius  Claudius  Balbillus   sendt  til  Ægypten  som 

Præfekt   eller    Statholder.      Han    bærer   i    en    Indskrift, 

som   er  funden  andetsteds  i  Ægypten,    Tilnavnet    „den 

vise*,    og    hans    fortræffelige  Egenskaber  berømmes    af 

den    romerske    Forfatter    Seneca.       I    sin    Egenskab    af 

Statholder   berejste   han   Landet    og   kom   da  ogsaa  til 

Pyramiderne.     Han  blev   imponeret  ved  disse  Bygnings- 

værkers  Størrelse,  og  med  den  kloge  Statsmands  For- 
staaelse  af  de  religiøse  Ceremoniers  Betydning  med 
Hensyn  til  at  vinde  de  beherskede  ydede  han  Stedets 
Guddom,  Solguden  Harmachis,  sin  Tilbedelse.  Men 
endu  mere  gjorde  han;  han  udvirkede  hos  Kejseren  en 
Befaling  til  at  fjærne  Sandet  og  foretage  de  nødvendige 
Sikkerhedsforanstaltninger  omkring  Sphinxen.  Af  Tak-, 
nemlighed  derover  lod  Beboerne  i  Busiris  oprejse  en 
Mindesten  med  en  græsk  Indskrift  til  Ære  for  Balbillus; 
denne  blev  funden  nærved  den  sydlige  Mur  mellem  de 
to  Trapper  (p  paa  Planen),  og  opbevares  nu  i  British 
Museum.  Der  er  bevaret  Brudstykker  af  29  Linier,  men 
den  har  været  en  Del  længere. 

Skjønt  ovenstaaende  Skildring  er  et  Referat  af,  hvad 
der  med  nogenlunde  Sikkerhed  kan  tydes  af  Indholdet, 
ville  vi  for  at  give  en  Forestilling  om  den  officielle  Stil 
i  en  saadan  Indskrift  oversætte  den  første  Del  af  den, 
idet  vi  holde  os  saa  nøje  som  muligt  til  Grundtexten: 

„I  Betragtning  af,  at  Nero  Gl?udius  Gæsar  Augustus 
Germanicus,  Kejseren,  Verdens  gode  Aand,  foruden  alle 
de  Goder,  hvormed  han  har  lyksaliggjort  Ægypten,  idet 
han  har  lagt  den  mest  aabenbare  Omhu  for  dets  Vel- 
færd for  Dagen,  har  sendt  os  Tiberius  Glaudius  Balbillus 
som  Statholder,  og  efterdi  Ægypten,  som  ved  dennes 
Naadesbevisninger  og  Vclgjærninger  flyder  over  med  alt 
godt,  og  som  Aar  for  Aar  seer  Nilens  Gaver  forøges, 
nu  mere  end  nogensinde  har  nydt  godt  af  Gudens  fulde 
Stigning  (o:  Nilens  særlig  heldige  Oversvømmelse),  saa 
ere  Beboerne  af  Flækken  Busiris  i  den  letopolitanske 
Nome,  som  bo  nær  ved  Pyramiderne,  og  de  i  den 
værende  Distrikts-  og  By-Embedsmænd  blevne  enige  om 
at  dekretere  og  oprejse  en  Stentavle  nær  ved  [den  store 
Solgud]  Harmachis  etc.**. 

Resten  af  Indskriften  lader  sig  ikke  oversætte  i 
Sammenhæng,  men  foruden  Balbillus'    ovenfor  omtalte 

Velgjærning  mod  Sphinxen  synes  der  ogsaa  at  omtales, 
at  han  befalede,  at  der  skulde  oprejses  en  Stentavle, 
paa  hvilken  Harmachis'  Velgjærninger  mod  Landet  skulde 
foreviges  med  „hellige  Skrifttegn**  o:  Hieroglyf  er. 

To  andre  græske  Indskrifter  oplyse  os  om,  at  der 
under  Kejser  Antoninus  midt  i  det  andet  Aarhundrede, 
medens  Flavius  Titianus  var  Statholder  i  Ægypten,  blev 
gjort  yderligere  Skridt  for  at  skærme  Sphinxen ;  den  ene 
Indskrift  fra  hans  6.  Regeringsaar  (166)  meddeler,  at  i 
Maaneden  Pachons  blev  Murene  istandsatte  og  tildels 
gjenopførte;  og  den  anden  fra  hans  4.  Aar  (164)  har 
vel  omtalt  et  lignende  Restaurationsarbejdes  Fuldendelse, 
men  Indskriftens  Slutning  med  Angivelsen  af  Anledningen 
til  dens  Affattelse  er  gaaet  tabt. 

Endnu  i  Kejser  Septimius  Severus*  8.  Regeringsaar 
(199—200)  restaureredes  Brolægningen  paa  den  øverste 
Platform,  saaledes  som  Indskriften  paa  Forsiden  af  den 
lille  Estrade  (T  paa  Planen)  fortæller  os. 

Skjønt  disse  ere  de  eneste  positive  Vidnesbyrd  om 
Arbejder  udførte  i  Tiden  efter  de  gamle  Pharaoner  ved 
Sphinxen,  saa  bringer  en  nærmere  Undersøgelse  af  selve 
Figuren  og  af  Anlæget  omkring  den  os  dog  til  at  til- 
lægge Romertiden  langt  flere  Forbedringer  og  Indret- 
ninger end  disse.  Der  er  næppe  nogen  Tvivl  om,  at 
store  Dele  af  Murbeklædningen,  hvormed  Sphinxens 
Legeme  var  formet,  skrive  sig  fra  denne  Tid,  i  hvilken 
Udstrækning  lader  sig  ikke  afgjøre. 

Det  var  jo  stadig  nødvendigt  at  foretage  Repara- 
tioner paa  en  saa  udstrakt  Flade,  og  selve  Anlæget 
foran  med  sine  vidtløftige  Murrækker  og  murede  Veje, 
sine  Skulpturarbejder  og  Altere  kunde  let  forfalde,  hvis 
ikke  det  stadig  var  under  omhyggeligt  Tilsyn,  og  der 
ikke  sørgedes  for  Udbedringer  og  Fornyelse.  Murene 
vare  opførte  af  soltørrede  Teglsten,  og  de  krævede  ide- 
lige Reparationer;  naar  de  ikke  vedligeholdtes,  sank  de 

sammen  til  Støv  og  Grus.  Poterne  gjøre  ogsaa  Indtryk 
af  at  være  fornyede  i  den  romerske  Tid,  og  det  samme 
maa  siges  om  visse  Dele  af  Hovedbeklædningen. 

Mariette,  som  vel  af  alle  i  den  nyere  Tid  kjendte 
Sphinxen  bedst,  har  udtalt  den  Opfattelse,  at  Sphinxen 
i  Romertiden  ikke  var  mere  end  halvt  udgravet  af 
Sandet,  idet  den  bagtil  og  paa  Siderne  naaedes  af 
Øi'kensandet,  medens  Murene  foran  forhindrede,  at  For- 
kroppen begravedes.  Han  daterer  hele  Trappeanlæget 
og  det  lille  Tempel  mellem  Poterne  fra  den  romerske 
Tid;  man  havde  da  taget  de  store  ægyptiske  Indskrift- 
tavler, som  dannede  Templets  Vægge,  fra  deres  op- 
rindelige Plads  ved  Sphinxens  højre  Skulder. 

Sandet  havde  faaet  en  frygtelig  Magt  i  Egnene  om- 
kring Pyramiderne.  Den  græske  Forfatter  Strabo  om- 
taler det  udtrykkeligt,  og  blandt  andet  fortæller  han,  at 
Sandet  var  ved  at  tildække  Indgangen  til  Serapeum,  den 
store  Apisbegravelse,  og  at  Sphinxerne  i  den  store  Allé, 
som  førte  dertil,  vare  begravede  under  Sandet,  nogle  indtil 
midt  paa  Kroppen,  andre  indtil  Hovedet.  Mariette 
mener,  at  man  tildels  mistede  Modet  overfor  Sandets 
Overmagt  og  indskrænkede  sine  Bestræbelser  til  at  holde 
Adgangen  til  Gudebilledet  samt  dets  Forside  fri  og  til- 
gjængelig,  samt  at  Trappeanlæget  skylder  netop  den 
Omstændighed  sin  Tilblivelse,  at  man  vilde  gjøre  det 
mest  mulige  ud  af  den  eneste  Adgang  til  Sphinxen,  som 
man  kunde  overkomme  at  holde  aaben. 

Paa  den  anden  Side  har  Mariette  sandsynligvis 
overseet,  at  i  et  græsk  Digt,  som  nedenfor  skal  omtales, 
kaldes  Sphinxen  en  Klippeø,  fra  hvilken  Sandet  er  bort- 
fjærnet,  hvilket  synes  at  tyde  paa,  at  Digteren  har  seet 
Sphinxen  liggende  frit  i  Dalsænkningen  foran  Pyra- 
midernes Plateau.  Mariette*s  Paastand,  at  det  lille 
Tempel  mellem  Poterne  stammer  fra  den  romerske  Tid, 
er  ganske  ubevist.    Derimod  synes  Trappeanlfeget  virkelig 

at  være  af  en  forholdsvis  sen  Oprindelse,  om  ikke  fra 
Romertiden,  saa  fra  Ptolemæertiden.  Det  vil  under  alle 
Omstændigheder  være  forhastet  at  afgjøre  disse  Spørgs- 
maal,  førend  nye  Fund  af  Vidnesbyrd  fra  Oldtiden  give 
os  Løsningen  ihænde. 

Sphinxen  var  i  Romertiden  Maalet  for  saavel  ind- 
fødtes som  fremmedes  Besøg;  de  religiøse  Fester  og 
Processioner  til  Solguden  Harmachis'  Ære  tiltrak  store 
Skarer,  og  de  mange  Grækere  og  Romere,  der  kom  til 
Ægypten  som  Embedsmænd,  Handlende  eller  Turister, 
drog  ikke  forbi  Pyramiderne  og  Sphinxen  uden  at  af- 
lægge et  Besøg  og  tage  disse  storartede  Oltidsminder  i 
Øjesyn. 

I  Reglen  efterlod  de  et  Minde  om  deres  Besøg  i 
Form  af  deres  Navne,  som  de  kradsede  ind  i  Stukken 
paa  Murene.  Nogle  afbildede  to  Fødder  ved  Siden  af 
Navnet  som  et  symbolsk  Udtryk  for  Verbet:  jeg  kom. 
Ved  Udgravningerne  er  der  fundet  en  hel  Del  saadanne 
Navne,  dels  ægyptiske  dels  græske  og  romerske;  af  dem 
se  vi,  hvorledes  der  kom  hele  Familier  og  større  Rejse- 
selskaber; særlig  ere  Tæerne  paa  den  venstre  Pote 
benyttede  som  et  yndet  Sted  at  anbringe  Navne  og  Ind- 
skrifter paa. 

Skjønt  disse  Indskrifter  paa  et  Par  Undtagelser  nær 
kun  give  os  nogle  Navne,  saa  formaa  de  dog  at  give  os 
en  Forestilling  om  Sphinxens  Betydning  som  Valfarts- 
sted i  den  romerske  Tid.  Medens  saavel  Grækere  som 
Ægyptere  komme  og  tilbede  ^),  træfife  vi  Navnet  Lukas 
uden  Ordet  „Tilbedelse** ;  dette  Navn  forekommer  ikke  i 
Tiden  før  Kristus,  og  det  er  sandsynligt,  at  det  er  Mindet 
om  en  Kristen,  der  ikke  kom  for  at  tilbede,  men  for  at 
tilfredsstille  sin  Videbegjærlighed. 


^)  Hvorfor  vi  oftest  finde  det  græske   Ord  for  „Tilbedelse" 
{n^oaxvyr^fAtt)  føjet  til  Navnene,  som  da  anføres  i  Genitiv. 

Et  Par  af  de  Besøgende  har  ladet  indhugge  poe- 
tiske Indskrifter,  Hymner,  hvori  de  lovprise  Sphinxen. 
Af  disse  Indskrifter  er  kun  den  ene  saaledes  bevaret,  at 
det  er  muligt  at  give  en  paalidelig  Oversættelse  af  den, 
og  Slutningen  mangler  endda.  Den  bestaaer  af  14  Vers, 
hvoraf  de  4  sidste  kun  repræsenteres  af  løsrevne  Ord. 
Forfatteren,  som  Sphinxen  har  inspireret  til  dette  Digt, 
giver  os  i  sidste  Vers  sit  Navn;  han  hed  Arrianos,  og 
den  Mening  er  udtalt,  at  det  skulde  være  den  græske 
Historieskriver  og  Filosof  Arrian,  der  levede  paa  Kejser 
Hadrians  Tid  og  har  skrevet  en  Alexander  den  stores 
Historie  ^).  Følgende  Oversættelse  af  Digtets  ti  første 
Vers  vil  give  os  et  Indblik  i  de  Tanker  og  Følelser,  som 
Sphinxbilledet  fremkaldte  i  en  dannet  Grækers  Sjæl: 

„De  evige  Guder  have  formet  dit  Legeme,  som  ind- 
gyder Forundring,  i  deres  Velvilje  mod  det  hvedefrem- 
bringende Land,  idet  de  have  anbragt  dig  midt  for  et 
bredt  Plateau  og  have  bortfjærnet  Sandet  fra  din  Klippeø. 
Denne  Nabo,  som  de  have  givet  Pyramiderne,  er  ikke 
som  ved  Theben  Ødipos'  dødbringende  Sphinx;  det  er 
Gudinden  Leto*s  hellige  Tjener,  det  er  den  elskede  og 
ædle  Osiris'  Bevogter,  Ægypterlandets  ærværdige  Sty- 
rer* etc. 

Det  andet  Digt,  som  har  bestaaet  af  to  Vers,  fandtes 
indhugget  paa  Forsiden  af  den  anden  Estrade  paa 
Trappeanlæget  (O  i  Planen),  det  er  ikke  muligt  at  give 
nogen  Oversættelse  deraf,  da  det  er  meget  daarlig  be- 
varet; over  Halvdelen  af  Bogstaverne  er  forsvunden. 
Digteren,  hvis  Navn  er  Apion,  berømmer  det  stolte  Syn 
af  Sphinxen  med  dens  „af  Gud  beaandede  Menneske- 
ansigt foroven  og  med  sin  Krop  forneden  i  Skikkelse  af 
en  Løve,  Dyrenes  Konge". 


^)  Vi    kunne    dog    ikke   tillægge    denne    Formodning   nogen 
synderlig  Værdi. 

Disse  Indskrifter  lade  os  ogsaa  faa  et,  om  end  kun 
fattigt,  Indblik  i  den  Rolle,  som  Sphinxen  spillede  i  Da- 
tidens halvt  religiøse  og  halvt  overtroiske  Forestillinger; 
sammen  med  Plinius'  Beretning  (ovenfor  S.  16)  lade  de 
os  i  ethvert  Tilfælde  forstaa,  at  i  de  to  første  Aarhun- 
dreder  efter  Kristus  søgtes  Sphinxen  baade  af  Ægyptere 
og  Grækere  og  beæredes  med  religiøs  Tilbedelse. 

Den  gammelægyptiske  Guddom  Harmachu  stod 
endnu  mer  eller  mindre  klart  for  Bevidstheden  i  Neros 
Tid;  men  i  Arrians  Digt,  der  mindst  er  et  Aarhundrede 
yngre,  tiltales  Sphinxen  ikke  med  Harmachis;  her  sam- 
menlignes den  med  den  mythiske  Sphinx  udenfor  det 
græske  Thebens  Port,  som  gav  Ødipus  Gaader  at  gjætte ; 
den  kaldes  „Osiris  Bevogter",  velsagtens  fordi  den  laa  i 
Nærheden  af  en  Serapis-Helligdom,  og  „Gudinden  Letos 
hellige  Tjener".  Her  synes  Digteren  at  have  ladet  sig 
lede  saa  at  sige  af  en  Folkeetymologi;  fordi  han  vidste, 
at  det  Distrikt,  i  hvilket  Sphinxen  var  beliggende,  paa 
Græsk  kaldtes  den  letopolitanske  Nome,  saa  tænker  han 
sig  strax  en  Forbindelse  mellem  Sphinxen  og  Gudinden 
Leto '),  en  Forbindelse,  som  ikke  er  begrundet  i  den 
ægyptiske  Mythologi. 

Plinius' Beretning  om,  at  man  troede,  at  Kong  Harmais 
var  begravet  i  Sphinxen,  maa  vel  bero  paa  et  misfor- 
staaet  Sagn ;  at  Forestillingen  om,  at  Sphinxen  er  Bille- 
det af  en  Konge,  er  opkommet,  er  ingenlunde  mærkeligt, 
da  Pharaonerne  ofte  afbildedes  som  Sphinxer,  og  Sphinx- 
en bærer  jo  ogsaa  de  kongelige  Attributer  paa  sit 
Hoved,  Uræusslangen  og  det  kongelige  Hovedklæde. 

Det  kan  imidlertid  let  forstaaes,  at  efterhaanden 
som  det  gamle  Hedenskab  forfaldt  og  Forstaaelsen  af 
den  gammelægyptiske  Symbolik  uddøde,  blev  Sphinxen 
Gjenstand  for  en  uklar  Ærefrygt  og  den  krasseste  Over- 


')  Der  svarer  dels  til  Bcut  og  dels  til  Vaz  hos  Ægypterne. 

tro.  Den  græske  Eklekticisme  afblegede  den  gammel- 
ægyptiske,  realistiske  Religiøsitet;  Kristendommen  griber 
Folkets  Sind;  og  Sphinxen  er  nu  kun  et  Værk  af  Menne- 
skehænder, værdig  til  Beundring,  og  i  det  højeste  et 
Mindesmærke  om  en  svunden  Tid,  som  ingen  forstod* 
fra  en  Kultur,  som  var  et  overvundet  Stadium.  Den 
gamle  græske  Kirkefader  Clemens  fra  Alexandria  finder 
vel  Anledning  til  at  benytte  Sphinxforestillingen  i  sine 
mystiske  Spekulationer;  men  Sphinxen  ved  Gizeh,  som 
Sandet  allerede  begyndte  at  kjærtegne  i  sit  bløde  Favn- 
tag, blev  snart,  hvad  den  vedblev  at  være  til  dette  Aar- 
hundredes  Begyndelse:  Symbolet  paa  den  gammelægyp- 
tiske  Kulturs  Gaade. 


III. 

Vidnesbyrd  om  Sphinxen  fra  den  pharaoniske  Tid  —  Hvor 

gammel  er  den?  —  Slutning. 


Naar  vi  nu  skulle  forsøge  at  forfølge  Sphinxens 
Historie  tilbage  i  den  pharaoniske  Tid,  som  ved  Hiero- 
glyfskriftens Tolkning  er  aabnet  for  os,  saa  maa  vi  uvil- 
kaarlig  standse  og  spørge:  Men  siger  Herodot  da  intet 
om  den,  han,  som  nøjagtigst  og  udførligst  af  alle  Old- 
tidens Forfattere  har  beskrevet  Ægypten,  dets  Mindes- 
mærker og  dets  Folk?  Han  besøgte  Ægypten  omkring 
Aar  450  f.  Kr.,  og  et  Vidnesbyrd  fra  ham  om  Sphinxen 
vilde  være  et  værdifuldt  Mellemled  mellem  de  Oplysnin- 
ger, soiii  vi  have  forelagt  om  den  fra  Romertiden,  og  de 
Vidner,  som  nu  skulle  afhøres. 

Dog,  hvor  underligt  det  end  kan  synes,  Herodot 
nævner   ikke  Sphinxen    ved  Gizeh    med   et   eneste   Ord 

skjønt  han  omtaler  Sphinxerne  foran  Athenes  (den 
ægyptiske  Neiths)  Tempel  i  Sais.  Han  dvæler  udførlig 
ved  Pyramiderne,  og  man  skulde  tro,  at  han  ikke  kunde 
undgaa  at  beundre  Sphinxen;  selv  om  ogsaa  Sandet 
maaske  skjulte  dens  Legeme,  saa  maatte  dog  det  kolos- 
sale Hoved  møde  hans  Blik. 

Tidligere,  da  Herodot  var  en  større  Autoritet  end 
Indskrifterne,  som  man  ikke  forstod,  tog  adskillige  Lærde 
Anledning  af  Herodots  Tavshed  til  at  bevise  Sphinxens 
sene  Oprindelse;  men  nu,  da  vi  have  soleklare  Vidnes- 
byrd om  den  fra  en  langt  ældre  Tid,  maa  vi  nøjes  med 
at  konstatere  Herodots  Tavshed  som  et  Faktum.  At 
give  en  Forklaring  er  jo  umuligt;  men  der  kan  dog  peges 
paa  det  lige  saa  mærkværdige  i,  at  Herodot  besøgte 
Theben  og  ikke  anseer  andet  for  værdt  at  omtale  end 
Amonspræsternes  Træ-Billedstøtter,  hvorved  han  endda 
gjør  sig  skyldig  i  en  Misforstaaelse ;  de  imponerende 
Templer  og  andre  storartede  Bygningsanlæg  og  Kunst- 
værker, som  Byen  var  fuld  af,  omtaler  han  ikke  med 
et  Ord. 

Idet  vi  nu  gaa  tilbage  i  Tiden,  ville  vi  ikke  opholde 
os  ved  en  lille  Indskrift  fra  det  26.  Dynasti,  som  vel  er 
af  Betydning  for  Spørgsmaalet  om  Sphinxens  Ælde  og 
derfor  senere  skal  omtales,  men  som  ikke  direkte  omtaler 
den.  Vi  maa  gaa  helt  tilbage  til  det  18;  og  19.  Dynasti, 
det  mellemste  ægyptiske  Riges  Glandstid  baade  med 
Hensyn  til  Rigets  ydre  Magt  og  dets  indre  Storhed. 

De  Vidnesbyrd  om  Sphinxen,  som  der  her  er  Tale 
om,  ere  de  store  Indskrifttavler,  som  danne  Bagvæggen 
og  Sidevæggene  i  det  lille  Tempel  mellem  Sphinxens 
Forpoter.  Den  store  Granittavle  (6  Fod  1 1 T.  høj,  1 1  Fod 6  T. 
bred),  som  sees  paa  vort  Billede  af  Sphinxen,  har,  me- 
dens den  var  fuldstændig,  indeholdt  en  Indskrift,  som 
maaske  vilde  have  klaret  mange  af  de  vanskelige  Spørgs- 
maal,    der  knytte  sig  til  Sphinxens  ældre  Historie;    men 

nu  mangler  hele  den  nederste  Del  af  Tavlen  med  om- 
trent den  halve  Indskrift;  hvad  der  er  bevaret,  er  imid- 
lertid saa  interessant,  at  vi  raaa  ofre  det  en  længere 
Omtale. 

Stelen  (Indskrifttavlen)  er  afrundet ;  øverst  se  vi  det 
gammelægyptiske  Symbol,  den  vingede  Solskive;  den 
øverste  Del  af  Stelen  optages  af  en  baade  tilhøjre  og 
tilvenstre  indhugget  Fremstilling  af  Kong  Thotmes  IV 
ofrende  Røgelse  og  Drikoflfer  til  Sphinxen;  denne  af- 
bildes liggende  paa  en  temmelig  høj  Basis  eller  Forhøj- 
ning. Fordi  Sphinxen  afbildes  saaledes,  maa  vi  ikke 
uden  videre  slutte,  at  Originalen,  Kæmpesphinxen,  lige- 
ledes hviler  paa  en  Forhøjning,  Stenhuggeren  har  paa 
Stelen  gjengivet  det  i  Ægypten  stereotype  Sphinxbillede, 
som  passer  paa  de  utallige  smaa  Sphinxfigurer,  der  dan- 
nede lange  Alleer  foran  Templerne,  men  ingenlunde  paa 
Sphinxen  ved  Gizeh,  som  i  saa  Henseende  danner  en 
Undtagelse. 

Over  Kongens  Billede  staaer  hans  to  Navne  Ba-men- 
cheper  og  Thotmes-chaii^  over  Sphinxbilledet  staaer  Navnet 
paa  Guden  Harmachu, 

Af  selve  Indskriften  ere  de  11  første  Linier  velbe- 
varede og  tillade  en  sammenhængende  Oversættelse. 

Den  begynder  med  Dateringen:  Aar  1,  den  19.  Dag 
i  Maaneden  Athyr  under  hans  Majestæt  Kong  Ra-men- 
cheper  Thotmes-chan ;  men  ikke  mindre  end  lidt  over  3 
Linier  give  saa  en  svulstig  og  for  os  ganske  intetsigende 
Opregning  af  Kongens  Titler  og  Æresbenævnelser,  en 
Formular,  som  i  større  eller  mindre  Udførlighed  ind- 
ledede alle  officielle  Dekreter  og  Beretninger.  Hvormeget 
vilde  man  ikke  nu  give  til,  at  en  Del  af  det  nu  mang- 
lende Indhold  kunde  have  faaet  Plads  der,  hvor  disse 
Titulaturer  brede  sig.  Endelig  i  4.  Linie  komme  vi  til 
selve  Fortællingen: 

„Da  hans  Majestæt  endnu  var  en  Yngling  ligesom 

Horusbarnet,  var  han  i  Nedreægypten;  hans  Skjønhed 
var  som  dens,  der  hævner  sin  Fader '),  han  var  at  se 
til  som  Guden  selv.  Soldaterne,  Prinserne  og  alle  Øver- 
sterne glædede  sig  derover,  thi  hans  Styrke  blomstrede, 
og  han  fordoblede  Omfanget  af  sin  Kraft  ligesom  NuU 
Søn.« 

„Engang  afholdt  han  for  at  fryde  sit  Hjærte  en  Jagt 
paa  Bjærgene  i  den  memphitiske  Nome.  Han  jagede 
Gazellelandets  Løver,  idet  han  drog  afsted  paa  sin  Vogn 
sammen  med  to  af  sine  Ledsagere,  og  hans  Heste  vare 
hurtigere  end  Vinden.  Intet  Menneske  kjendte  dem. 
Men  Timen  kom,  da  han  maatte  give  sine  Ledsagere 
nogen  Hvile  til  at  bringe  Harmachu  et  Oflfer  ....  Thi 
den  meget  store  Chepera's  Sphinx  hviler  paa  dette  Sted 
....  Til  ham  komme  Beboerne  af  Memphis  og  alle 
Byerne  i  dens  Omegn  for  at  opløfte  deres  Hænder  i  Til- 
bedelse for  hans  Ansigt  og  med  rige  Offergaver  til  ham." 

„En  af  disse  Dage  skete  det,  efterat  Kongesønnen 
Thotmes  var  draget  afsted,  at  han  lagde  sig  til  Hvile  i 
Skyggen  af  denne  store  Gud,  og  Søvnen  greb  ham.** 

„Just  da  Solen  stod  højest  paa  Himlen  drømte  han, 
at  han  fandt  hans  Majestæt,  denne  ærværdige  Gud,  ta- 
lende med  egen  Mund,  ligesom  en  Fader  taler  med  sin 
Søn,  sigende:  Se  paa  mig,  betragt  mig,  min  Søn  Thot- 
mes! Jeg  er  din  Fader  Hormachu,  Chepera,  Ra,  Tum^). 
Kongemagten  skal  overgives  til  dig . . .,  og  du  skal  bære 
Øvre-  og  Nedre-Ægyptens  Kroner  paa  Sebs^)  Trone. 
Det  hele  Land  i  dets  Længde  og  dets  Bredde,  saavidt 
Alherskerens  straalende  Øje  lyser,  skal  være  dit.    Fylde 


*)  Her  sigtes  til  Guden  Horus,  der  i  den  ægyptiske  Mytho- 
logi  fremstilles  som  sin  Fader  Osiris^  Hævner. 

'^)  Benævnelser  paa  den  ægyptiske  Solguds  forskjellige 
Former. 

')  Den  ægyptiske  Jordgud. 

Og  Rigdom  fra  Landets  Indre  skal  blive  dig  til  Del, 
store  Tributer  fra  alle  Folk  og  en  Levetid  paa  mange 
Aar.  Mit  Aasyn  er  over  dig,  og  mit  Hjærte  tilhører 
dig  (?)...  Sandet  fra  Ørkenen,  ved  hvilken  jeg  dvæler, 
har  tildækket  mig.  Lov  mig,  at  Du  vil  udføre,  hvad  der 
er  mit  Hjærtes  Begjær;  saa  vil  jeg  deraf  erkjende,  om 
Du  er  min  Søn  og  min  sande  Hjælper.  Skynd  dig,  se, 
jeg  er  med  dig  .  .  .** 

Her  afbrydes  den  sammenhængende  Fortælling,  idet 
Stenen  er  sønderbrudt,  og  der  er  kun  bevaret  nogle 
sparsomme  Fragmenter,  som  lade  os  ane  Fortsættelsen. 
Thotmes  vaagnede,  og  „han  gjenkaldte  sig  denne  Guds 
Ord,  og  han  blev  tavs  i  sit  Hjærte**;  han  undrede  sig 
over,  at  Beboerne  af  „Byen  hellige  denne  Gud  store 
Oflfergaver"  uden  at  tænke  paa  at  udgrave  hans  Billede 
af  Sandet.  En  ældgammel  Konges  Navn  nævnes  i  et 
af  Brudstykkerne,  nemlig  Kong  Chafra  (Chephren),  som 
var  en  af  Kongerne  i  det  4.  Dynasti  og  byggede  den 
næststørste  Pyramide  ved  Gizeh.  Uheldigvis  er  det 
umuligt  at  opfatte,  i  hvilken  Sammenhæng  Thotmes 
omtaler  denne  Konge,  og  i  hvilken  Forbindelse  han 
sættes  med  Sphinxen. 

Thotmes  har  ikke  opsat  den  gode  Beslutning,  som 
han  allerede  som  Kronprinds  havde  fattet,  thi  som  Ind- 
skriftens Datering  viser,  er  denne  kolossale  Mindetavle 
rejst  allerede  i  hans  første  Regeringsaar  og  naturligvis 
først  som  Slutstenen  i  det  store  Arbejde  at  udgrave 
Sbrmoc/^M's  Stenbillede  og  foretage  de  nødvendige  Sikrings- 
foranstaltninger mod  Ørkensandets  Erobringsforsøg. 

Hvorledes  Sphinxens  Omgivelser  have  taget  sig  ud 
paa  Thotmes  IV*s  Tid,  lader  sig  ikke  sige ;  naar  Mariette 
paastaaer,  at  Thotmes  ikke  opstillede  sin  Mindetavle 
mellem  Sphinxens  Forpoter,  hvor  Caviglia  fandt  den,  og 
hvor  den  under  alle  Omstændigheder  har  havt  sin  Plads 
i  den  græsk-romerske  Tid,  men  at  han  oprejste  den  ved 

Sphinxens  højre  Skulder,  saa  kan  han  i  Virkeligheden 
ikke  anføre  on  eneste  Grund  til  Forsvar  for  en  saadan 
Opfattelse.  Det  er  sikkert  mest  stemmende  med  den 
ægyptologiske  Forsknings  Tarv  at  undgaa  alle  vovede 
Theorier  og  uden  videre  at  tilstaa,  at  ud  over  det,  som 
den  her  meddelte  Indskrift  oplyser  os  om,  vide  vi  absolut 
intet  om  Sphinxens  daværende  Forhold. 

Men  naar  vi  betænke,  at  Thotmes  IV's  Regering 
falder  i  det  14.  Aarhundrede  før  Kristus,  saa  vil  en  saa- 
dan aaben  Tilstaaelse  vistnok  ikke  bringe  en  saa  ung 
Videnskab  som  Ægyptologien  i  Miskredit. 

Hvad  selve  Indskriftens  Form  angaaer,  saa  maa  det 
bemærkes,  at  det  var  temmelig  almindeligt,  at  de  ægyp- 
tiske Konger  begrundede  deres  Beslutninger  ved  at  udgive 
dem  for  guddommelige  Aabenbaringer,  meddelte  iD/ømme; 
dette  blev  anseet  som  smuk  poetisk  Udmaling  af  Hand- 
lingens store  Værdi  og  Fortjeneste.  Et  Par  Exempler 
herpaa  kunne  fortjene  at  fremdrages  til  Sammenligning 
med  Thotmes  IV's  Drøm  i  Sphinxens  Skygge.  I  det  9. 
og  8.  Aarhundrede  f.  Kr.  kom  æthiopiske  Konger  til 
Magten  i  Ægypten;  en  af  disse  ved  Navn  Bikere  be- 
skriver paa  følgende  Maade,  hvorledes  han  fattede  Be- 
slutningen at  foretage  et  Erobringstog  mod  Ægypten: 

„I  det  første  Aar  af  sin  Regjering  som  Konge  (i 
Æthiopien)  saa  Hans  Majestæt  en  Nat  et  Drømmesyn: 
to  Slanger,  af  hvilke  den  ene  befandt  sig  ved  hans  højre 
og  den  anden  ved  hans  venstre  Side.     Da  han  vaagnede, 

• 

saa  han  dem  ikke  mere,  og  han  sagde:  „Hvorfor  er 
dette  skeet  mig?"  Man  udlagde  ham  Synet,  idet  man 
sagde:  Øvreægypten  skal  tilhøre  dig,  og  Du  skal  tage 
Nedreægypten  i  Besiddelse.  Dobbeltdiademet  skal  smykke 
dit  Hoved,  og  det  hele  Land  i  dets  Længde  og  Bredde 
skal  gives  dig  osv."  Indskriften  fortæller  nu  udførligt, 
hvorledes  denne  Drøm  gik  i  Opfyldelse. 

Paa   samme  Maade    fortæller  en   Konge  af  det  21. 

Dynasti,  som  Grækerne  gav  Navnet  Sme^ndes^  i  en  des- 
værre meget  fragmentarisk  Indskrift ,  hvorledes  Guden 
Thot  aabenbarede  sig  for  ham  i  et  Drømmesyn  og  gjorde 
ham  opmærksom  paa,  at  en  Fløj  af  Templet  i  Karnak, 
som  var  opført  af  Thotmes  III,  truede  med  at  styrte 
sammen  paa  Grund  af  Nilens  stærke  Stigning.  Som  en 
Følge  heraf  lod  Kongen  foretage  de  nødvendige  Repara- 
tionsarbejder. 

Ogsaa  Ramses  II,  den  største  af  alle  Ægyptens 
Konger,  hvis  Mindesmærker  fordele  sig  over  hele  Ægyp- 
ten, har  efterladt  et  Minde  om  sig  ved  den  store  Sphinx, 
nemlig  de  lo  Kalkstenstavler,  som  Caviglia  fandt  sammen 
med  Thotmes  IV's  Indskrift  (se  Planen  b).  Desværre  er 
der  ikke  bevaret  et  eneste  Ord  af  de  egentlige  Ind- 
skrifter, i  British  Museum  findes  den  øverste  Del  af  den 
ene  Tavle  med  billedlige  Fremstillinger  af  Ramses  ofrende 
til  Sphinxen  og  hans  Navn.  Hvilke  Velgjerninger  han 
har  udvist  mod  Harmachu's  Billede,  kunne  vi  ikke 
paavise. 

Vi  nærme  os  nu  til  det  vanskelijge  Problem:  Hvor 
gammel  er  den  store  Sphinx  ved  Gizeh,  og  hvem  skylder 
den  sin  Tilblivelse?  Den  bærer  ikke  selv  paa  sig  noget 
Vidnesbyrd  om,  fra  hvilken  Tid  den  skriver  sig,  saaledes 
som  de  fleste  andre  ægyptiske  Oldtidsminder  enten 
endnu  bære  eller  dog  have  baaret,  medens  de  endnu 
vare  ubeskadigede.  Ægyptens  gamle  Konger  vare  meget 
nøjeregnende  med  at  sætte  deres  Navne  paa  alle  de 
Kunstværker  og  Bygningsværker,  hvormed  de  smykkede 
Landet  og  hædrede  Guderne.  Deres  Ambition  i  denne 
Henseende  forledede  dem  endogsaa  i  mange  Tilfælde  til 
at  tilrane  sig  Æren  for  deres  Forfædres  Fhd  og  Omhu, 
idet  de  omhyggelig  lod  deres  egne  Navne  indsætte  i 
Stedet  for  de  virkelige  Ophavsmænds.  Men  Sphinxen 
er  tavs  om  sin  Tilblivelse;  og  vi  kunne  efter  vore  nu- 
værende Kundskaber  til  den  ægyptiske  Oldtid  intet  ende- 


Den  store  Spbinx  ved  Gizeb.  31 

ligt  Svar  give  paa  Spørgsmaalet.  Vi  maa  nøjes  med 
at  søge  efter  de  ældste  Vidnesbyrd  om  dens  Existens. 

Den  Undersøgelse,  som  skal  bringe  os  saa  nær  som 
muligt  til  Sandheden  i  den  Henseende,  kommer  nærmest 
til  at  dreje  sig  om  en  mærkelig  Indskrift,  som  Mariette 
fandt  i  Ruinerne  af  et  lille  Tempel  øst  for  den  store 
Pyramide,  og  som  nu  findes  i  Museet  i  Gizehpaladset 
ved  Kairo.  Indskrifttavlen  er  af  Kalksten  og  afrundet 
foroven.  Langs  med  Tavlens  Rand  gaar  to  smalle 
Baand,  et  tilhøjre  og  et  tilvenstre,  hvert  med  en  Ind- 
skrift, medens  Midtfeltet  er  inddelt  i  4  Baand,  der 
indeholde  Billeder  af  Guder  og  hellige  Gjenstande  med 
vedføjede  korte  Indskrifter.  Indskrifterne  til  højre  og 
venstre  lyde  i  Oversættelse  saaledes: 

»Den  levende  Horus,  Kongen  over  Øvre-  og  Nedre- 
ægypten, Chufu,  den  livgivende,  fandt  Isis,  Pyramide- 
dronningens  Tempel  beliggende  ved  Sphinxens  Tempel, 
nordvest  for  Osiris,  Gravbyens  Herres  Tempel.  Han 
byggede  sin  Pyramide  ved  denne  Gudindes  Tempel;  og 
byggede  en  Pyramide  for  Kongedatteren  (o:  sin  Datter) 
Hontsen  ved  hendes  (o:  Gudindens)  Tempel." 

»Den  levende  Horus,  Kongen  over  Øvre-  og  Nedre- 
ægypten, ChufUy  den  livgivende,  udførte  for  sin  Moder 
Isis,  Gudernes  Moder,  og  for  Hathor,  Herskerinden  over 
Nu  (o:  de  himmelske  Vande)  de  Foranstaltninger (?), 
som  ere  indskrevne  paa  Indskrifttavlen.  Han  gjenind- 
førte  Ofringerne  til  hende,  han  opbyggede  hendes  Tem- 
pel af  hvid(?)  Sten  og  fandt  disse  Guder  i  hendes 
Helligdom. " 

»Disse  Guder,**  som  Ghufu  fandt  havde  deres  Kultus 
i  Isis'  Helligdom,  ere  afbildede  i  Indskrifttavlens  Midt- 
felt i  4  Rækker.  De  ere  19  i  Tallet,  ved  hvert  Billede 
findes  angivet,  hvor  stor  Gudens  Billedstøtte  var  i  Templet, 
og  Materialet,  hvoraf  den  var  udført.  Angivelser,  som 
frembyde  stor  Interesse,   om  end  mange  Vanskeligheder 

for  Forstaaelsen.  Tilvenstre  i  nederste  Baand  se  vi 
Billedet  af  Sphinxen  og  ovenover  det  følgende  Indskrift : 

^Harmachu-Sphinxens  Beliggenhed  er  syd  for  Isis, 
Pyramidedronningens  Tempel  og  nord  for  Osiris,  Grav- 
byens  Herres  Tempel.* 

Endnu  to  Linier  findes,  men  det  er  ikke  muligt  at 
faa  fat  paa  Meningen  af  dem. 

Naar  man  imidlertid  nøjere  undersøger  Indskriften, 
dens  Sprog,  Hieroglyfernes  Form  og  selve  dens  Af- 
fattelsesmaade,  saa  bestyrkes  man  snart  i  Mistanken 
om,  hvorvidt  denne  Indskrift  virkelig  skriver  sig  fra 
Chufu,  som  i  det  4.  Dynasti  byggede  den  største  af 
Pyramiderne.  Sproget  viser  hen  paa  en  langt  senere 
Tid;  den  Titel,  som  gives  Isis,  Pyramidedronningen^ 
finde  vi  først  i  det  26.  Dynastis  Tid  over  2000  Aar 
efter  Chufu;  en  af  de  Guder,  hvis  Billedstøtte  nævnes  i 
et  af  Midtfeltets  Baand,  ville  vi  forgjæves  søge  efter 
blandt  de  Guder,  som  dyrkedes  i  Pyramidetiden;  disse 
og  flere  Vidnesbyrd  lod  allerede  tidlig  Ægyptologerne  for- 
mode, at  man  kun  med  stor  Varsomhed  kunde  benytte 
denne  Indskrifts  historiske  og  topografiske  Angivelser. 

Det  er  Hgesaa  sikkert,  at  Indskriften  ikke  er  et 
moderne  Falsum ;  den  kan  med  stor  Sandsynlighed  hen- 
føres til  det  26.  Dynasti  om  ikke  til  det  21.,  som  flere 
have  formodet. 

Spørgsmaalet  bliver  nu :  Er  denne  Indskrift  en  Kopi 
af  en  Indskrift  fra  Ghufus  Tid?  Det  antog  den  franske 
Ægyptolog  de  Rongé,  som  først  gjorde  Indskriften  be- 
kjendt  i  Evropa,  og  han  benyttede  derfor  dens  An- 
givelser som  fuldt  paalidelige.  Med  den  Kundskab,  som 
man  nu  har  til  Pyramidetidens  Sprog  og  Kultur,  kan 
man  imidlertid  med  fuldkommen  Sikkerhed  paastaa,  at 
her  ikke  kan  være  Tale  om  en  nøjagtig  Kopi.  Det 
kan  være  muligt,  at  en  Konge  fra  det  21.  Dynasti  (eller 
senere)   har  ladet  Isistemplet   ved  Gizeh  restaurere  og  i 

den  Anledning  har  ladet  en  gammel  Indskrift  fra  Ghufii's 
Tid  forny  eller  rettere  omsætte  i  historisk  Fortælling; 
thi  en  Indskrift,  som  skulde  skrive  sig  fra  Chufu  og 
berette  om  hans  Velgjærninger,  vilde  fortælle  i  første 
Person.  Der  er  altsaa  en  Mulighed  for,  at  selv  om 
Indskriftens  Form  ikke  kan  være  authentisk,  saa  J^unde 
dog  Indholdet  være  fuldt  ud  historisk  Sandhed  og  bero 
paa  en  authentisk  Original. 

Paa  den  anden  Side  har  man  al  Grund  til  at  være 
kritisk  ogsaa  overfor  en  saadan  Formodning;  thi  der 
herskede  i  Ægypten  en  stærk  konservativ  Tænkemaade, 
der  ogsaa  ytrede  sig  i  en  Stræben  efter  at  gjøre  alting 
ældgammelt.  Naar  et  litterært  Produkt  vilde  anbefale 
sig  selv,  saa  kunde  det  ikke  gjøre  det  bedre  end  ved 
at  udgive  sig  for  at  være  forfattet  af  en  af  Landets 
ældste  Konger  eller  under  hans  Regering  eller  for  at 
være  fundet  i  et  af  Landets  ældgamle  Templer.  Ægyp- 
terens Veneration  for  noget  stod  i  et  bestemt  Forhold 
lil  dets  Ælde;  han  søgte  sit  Ideal  i  Fortiden  ikke  i 
Fremtiden.  Visdommen  var  ikke  noget,  der  kunde  for- 
bedres, den  havde  Forfædrene  siddet  inde  med  til  Fuld- 
kommenhed. Just  fordi  vi  paa  saamange  Omraader 
møde  denne  Ægypternes  Tankegang,  bUve  vi  usikre  i 
vor  Dom  om  en  Indskrift  som  den  omhandlede:  Have 
vi  for  os  et  fromt  Bedrageri,  ved  hvilket  Isisteniplet 
skulde  opnaa  et  større  Navn?  Giver  Indskriften  Udtryk 
for  et  Sagn  med  et  historisk  Underlag?  Eller  tør  vi 
stole  paa  Angivelsernes  Paalidelighed  ? 

En  tysk  Historiker  Ed,  Msf/er  har  ment  at  kunne 

overhugge  Knuden   og  paastaa,    at  Sphinxen   først  kan 

stamme  fra  det  mellemste  Rige,  fra  det  12.  Dynasti;  han 

paastaaer  nemlig,  at  paa  det  ældste  Riges  Mindesmærker 

findes  der  intet  Spor  af  nogen  Omtale  at  Sphinxfiguren 

og   heller   ingen   Afbildning    af  nogen    Sphinx.      Dette 

forholder  sig   dog  ikke  saaledes.     Der  findes  i  Virkdig- 

heden  en  Sphinx  fra  det  gamle  Riges  Tid,  som  bærer 
Navnet  paa  en  af  Kongerne  af  det  6.  Dynasti  Mer-en-ra, 
Saa  Meyers  Afgjørelse  af  Spørgsmaalet  maa  afvises, 
naar  han  ikke  kan  begrunde  den  anderledes. 

Der  er  endog  adskilligt,  der  tyder  paa,  at  om  man 
end  ikke  vil  mene  med  Mariette,  at  Sphinxen  er  det 
ældste  af  alle  Ægyptens  Oldtidsminder,  saa  maa  man 
dog  henføre  den  til  de  første  Dynastiers  Tid.  Solguden 
Harmachu  havde  en  meget  udbredt  Dyrkelse  i  Nedre- 
ægypten netop  i  den  ældste  historiske  Tid.  Dette  frem- 
gaaer  med  stor  Klarhed  af,,  at  vi  blandt  de  mange 
Privatmænds  Grave  omkring  Pyramiderne  finde  adskil- 
lige, som  have  været  Hvilesteder  for  Stormænd,  der  i 
deres  Gravskrifter  kalde  sig  „Præst  for  Harmachu**; 
disse  Grave  skrive  sig  fra  det  4.  og  6.  Dynasti.  Der 
synes  endogsaa  at  have  været  en  vis  Forbindelse  mellem 
Kongerne  af  det  4.  Dynasti  og  Harmachu  i  ethvert  Tilfælde 
i  det  senere  Ægyptens  Bevidsthed;  derpaa  tyder  en  lille 
Indskrift,  som  faaer  Betydning  i  denne  Sammenhæng. 

Denne  Indskrift  findes  nu  i  Louvremuseet  i  Paris 
og  blev  funden  af  Mariette  i  1862  ved  Udgravningen  af 
den  store  Apisbegravelse,  Serapeum,  i  Nærheden  af  det 
gamle  Memphis.  Den  afdøde,  til  hvis  Minde  Indskrifttavlen 
er  helliget,  fører  følgende  Titler:  Præst  for  Pyramide- 
dronningen  Isis,  Præst  for  Chufii^  Præst  for  Chafra, 
Præst  for  Jtadadef,  Præst  for  Harmachu.  Indskriften  er 
fra  det  26.  Dynasti,  og  den  er  et  Vidnesbyrd  om,  at 
der  paa  den  Tid  har  existeret  en  Kultus  for  de  tre 
nævnte  Konger  fra  det  4.  Dynasti  i  en  vis  Sammenhæng 
med  Dyrkelsen  af  Isis  og  Harmachu. 

Man  har  opfattet  Harmachu  i  denne  Indskrift  som 
en  Benævnelse  for  Sphinxen  (Sphinxens  ægyptiske 
Navn  er  ellers  hu)y  hvorvel  en  saadan  Antagelse  ikke 
er  usandsynlig  for  denne  sene  Tids  Vedkommende,  tør 
vi  dog  ikke  uden  videre  slaa  den  fast. 

Hvad  vi  saaledes  vide  om  Harmachu-Dyrkelsen, 
taler  snarere  for  end  imod  at  henføre  Sphinxens  Til- 
blivelse til  Pyramidetiden  eller  Tiden  før.  Men  selve 
den  omtvistede  Indskrift  giver  os  endnu  en  Anvisning 
paa  et  Middel  til  at  prøve  Paalideligheden  af  dens  An- 
givelser. 

Den  omtaler  foruden  Ghufu*s  store  Pyramide  og 
hans  Datters,  hvilken  vi  ikke  kunne  paavise  blandt  de 
flere  mindre  ved  Gizeh,  da  disse  ligge  mere  eller  mindre 
i  Ruiner,  ikke  mindre  end  3  Templer  i  Sphinxens  Nær- 
hed, nemlig  et  Isistempel,  et  Osiristempel  og  Sphinxens 
Tempel.  Spørgsmaalet  bliver  nu:  Kan  man  paavise 
disse  Templers  Beliggenhed,  og  lader  der  sige  noget  om 
deres  Ælde?  Indskriften  meddeler,  at  Sphinxen  ligger 
syd  for  Isistemplet  og  nord  for  Osiris'  Tempel,  og  dens 
anden  Opgivelse  er,  at  Isistemplet  er  beliggende  „ved 
Sphinxens  Tempel,  nordvest  for  Osiris  Gravbyens  Herres 
Tempel".  Hvad  Isistemplet  angaaer,  saa  er  der  al 
Sandsynlighed  for,  at  dets  Plads  angives  just  ved  de 
Ruiner,  i  hvilke  Mariette  fandt  Indskrifltavlen.  Vi  vide 
af  andre  Indskrifter,  at  to  Konger  af  det  21.  Dynasti 
udviste  særlige  Velgjærninger  mod  dette  Tempel  enten 
ved  at  restaurere  det  eller  ved  at  gjenopbygge  det. 
Det  ligger  øst  for  den  største  Pyramide;  syd  for  det 
finde  vi  Sphinxen,  og  sydost  for  denne  ligger  der  en  højst 
mærkværdig  Bygning,  som  har  givet  Anledning  til  megen 
Strid,  og  som  her  maa  omtales  nærmere. 

Da  Mariette  i  Aaret  1853  udgravede  den  store  Sphinx, 

stødte    han    lidt    over  120    Fod    sydost    for   den    under 

Sandet  paa  de  kolossale   Rester  af  en  Bygning,    opført 

af  rød  Granit  og  Alabast.     Den  bestaaer  af  en  større  Sal, 

hvis  Loft  bæres  af  firkantede  Piller,    c.  15  Fod  høje  og 

mellem  IV2  og  3  Fod  i  Kvadrat,    samt   af  flere   mindre 

Kamre.     I   et  af  disse  sidste  fandt  han  en  dyb  Brønd, 

som  han  lod  tømme  for  Sandet,    der  havde   fyldt   den; 

3* 

fra  dens  Bund  fremdrog  han  en  næsten  ubeskadiget 
Statue  af  Kong  Chafra.  som  byggede  den  næststørste 
Pyramide,  foruden  Brudstykker  af  8  andre  Statuer,  lige- 
ledes fremstillende  den  samme  Konge;  Murene  bære  ikke 
en  eneste  Indskrift  eller  Navn,  der  kan  vejlede  os  med 
Hensyn  til  at  bestemme,  om  vi  have  for  os  et  Tempel 
eller  en  Grav. 

Fundet  af  Kong  Ghafra's  Statuer  bragte  den  An- 
skuelse frem,  at  Bygningen  var  denne  Konges  Gravkapel, 
et  Slags  Appendix  til  hans  Pyramide,  hvor  Dødsofrene 
bragtes ;  andre  mente,  at  den  var  en  kæmpemæssig  Grav ; 
men  Mariette  fremsatte  strax  den  Opfattelse,  at  vi  her 
havde  det  Tempel,  hvori  Guden  Harmachu  havde  sin 
Kultus;  han  bestyrkedes  i  denne  Opfattelse  ved  Ind- 
skriften, som  omtaler  Sphinxens  Tempel;  i  sine  senere 
Aar  kom  han  paa  den  Tanke,  at  dette  Sphinxens  Tempel 
tillige  var  den  Konges  Grav,  som  Sphinxen  skylder  sin 
Tilblivelse. 

At  finde  det  rette  er  saare  vanskeligt,  thi  denne 
Bygning  er  enestaaende  i  Ægyptens  religiøse  Arkitektur, 
og  Mangelen  paa  vejledende  Indskrifter  lader  os  famle 
i  Blinde.  Dog  kan  det  med  god  Grund  paastaaes  efter 
vort  nuværende  Kjendskab  til  det  gamle  Riges  Grave, 
at  det  er  ingen  Grav  vi  have  for  os.  Alt  taler  for,  at 
vi  virkelig  her  have  det  ældste  bevarede  Tempel  i  Ægyp- 
ten, og  at  det  stammer  fra  en  Tid,  da  Templernes  Ud- 
smykning endnu  ikke  var  udviklet  paa  den  Maade,  som 
vi  kjende  fra  det  nye  Riges  storartede  Tempelanlæg. 

Men  kan  det  være  Sphinxens  Tempel?  Kunde  dette 
bevises,  saa  vilde  Spørgsmaalet  om  Sphinxens  Ælde 
være  betydelig  nærmere  ved  sin  Løsning,  thi  saa  maatte 
vi  henføre  Sphinxen  til  samme  fjærne  Tid  som  Templet. 
Dets  Beliggenhed  umiddelbart  ved  Sphinxen  og  den  Om- 
stændighed, at  Indgangen  er  i  det  nordvesthge  Hjørne 
nærmest  ved  den,    bragte  ganske  naturlig  Mariette  paa 

den  Tanke,  at  det  niaatte  være  Indskriftens  Sphinx^ 
tempel.  I  saa  Tilfælde  maa  vi  tænke  os  Osiristemplet 
beliggende  længere  mod  Sydost.  Paafaldende  bliver  det 
dog,  at  Isistemplet  siges  at  ligge  „ved  Sphinxens  Tempel**, 
naar  selve  Sphinxen  ligger  imellem,  skjønt  denne  Angi- 
velse meget  vel  kan  have  sin  relative  Sandhed,  idet 
Sphinxtemplet  var  det  nærmeste  Tempel  i  Omegnen  og 
ligesom  Isistemplet  laa  nordvest  for  Osiris'  Tempel. 

Saalænge  vi  ikke  kunne  paavise  Osiristemplets  Be- 
liggenhed, lader  Spørgsmaalet  sig  i  Virkeligheden  ikke 
afgjøre;  og  vort  Resultat  med  Hensyn  til  Sphinxens 
Ælde  bliver  da  betinget  af,  at  nye  Udgravninger  bringe 
nyt  Materiale  frem  om  Templerne  ved  Gizeh. 

Det  vil  erindres,  at  Thotmes  IV  i  sin  store  Indskrift 
omtaler  Kong  Ghafra,  men  desværre  paa  den  ødelagte 
Del  af  Stentavlen.  Man  kunde  være  stærkt  fristet  til  at 
sammenstille  denne  Omtale  med  Fundet  af  den  samme 
Konges  Statuer  i  „Sphinxtemplet**.  Har  Thotmes  maaske 
gjort  mere  end  at  udgrave  Sphinxen  af  Sandet?  Har 
han  maaske  ogsaa  paa  en  eller  anden  Maade  ladet 
„Sphinxtemplet**  nyde  godt  af  de  gode  Beslutninger,  som 
Harmachu  inspirerede  ham  til?  Ingen  vil  foreløbig  kunne 
afgjøre  dette;  hvis  der  her  har  været  en  Sammenhæng, 
saa  er  den  nu  bristet  for  os,  og  vi  ville  forgjæves  søge 
efter  den  forbindende  Traad. 

Vi  have  nu  udtømt  de  Midler,  som  de  ægyptiske 
Indskrifter  give  os  i  Hænde  til  Besvarelse  af  Spørgsmaalet 
om  Sphinxens  Ælde;  og  vi  ere  ikke  naaede  til  noget 
afgjørende  Resultat.  Det  er  maaske  forbeholdt  senere 
Tider,  naar  nye  Vidnesbyrd  fremdrages  af  Nildalens  Skjød, 
at  give  det  endelige  Svar. 

Saameget  fremgaaer  af  denne  vor  Undersøgelse,  at 
Ægypterne  selv  baade  i  det  18.,  det  21.  og  det  26.  Dy- 
nasti henførte  Sphinxen  til  Tiden  før  Pyramiderne  eller 
satte  den  i  en  nær  Forbindelse  med  Kongerne  fra  det  4. 

Dynasti,  som  opførte  de  store  Pyramider.'  Vi  have  for- 
gjæves  søgt  efter  Beviser,  der  kunne  gjøre  os  klogere  i 
dette  Stykke  end  Ægypterne. 

Mariettes  Ide,  at  Sphinxen  er  det  ældste  ægyptiske 
Mindesmærke,  og  at  Jordbunden  der  omkring  gjemmer 
paa  Resterne  af  en  forhistorisk  Kultur,  er  maaske  næppe 
ædruelig;  men  den,  som  skriver  dette,  nærer  dog  den 
Overbevisning,  at  Løsningen  af  Sphinxens  Gaade  vil  føre 
os  tilbage  til  den  ældste  ægyptiske  Histories  dunkle 
Tider. 

Klippen  i  Dalen  ved  den  libyske  Højslette  har 
utvivlsomt,  saaledes  som  den  var  formet  af  Naturens 
Haand,  havt  en  fjærn  Lighed  med  en  liggende  Dyre- 
krop med  et  knejsende  fremspringende  Hoved;  at  den 
allerede  da  har  været  en  Slags  Fetisch  for  Beboerne, 
er  saare  sandsynligt. 

Den  Omstændighed,  at  Figuren  saa  mod  Øst,  bragte 
meget  naturlig  den  ægyptiske  Religiøsitet  til  at  sætte 
den  i  Forbindelse  med  Personifikationen  af  den  op- 
gaaende  Sol  Harmachu;  og  den  Tanke  at  lade  Kunsten 
komme  Naturen  til  Hjælp  for  at  skabe  et  værdigt  Bil- 
lede til  Harmachu's  Ære  kunde  ikke  ligge  fjærnt  for 
en  ægyptisk  Konge,  der  kunde  raade  over  en  næsten 
ubegrænset  Arbejdskraft,  og  som  satte  sin  Ære  i  at 
bygge  for  Evigheden. 

Saaledes  kunne  vi  forestille  os  Sphinxens  Tilblivelse 
for  Tusinder  af  Aar  siden.  Slægt  efter  Slægt  har  ladet 
dens  Kæmpeskikkelse  virke  paa  sit  Sind  og  har  tilbedt 
den.  Gjentagne  Gange  have  Ægyptens  Herskere  søgt 
Gudernes  og  Folkets  Gunst  ved  at  beskytte  den  mod 
dens  værste  Fjende,  Ørkenens  Sand,  og  ved  at  raade 
Bod  paa  de  Mærker,  som  Tidens  Tand  satte  i  dens 
Krop.     Den  er  bleven  tilbedt  og  beundret,  den  er  bleven 

forhaanet  og   mishandlet.     Den  tiltrak  nogle  og  udfor- 
drede andre. 

Aarhundreder  gik,  og  den  blev  ikke  forstaaet;  men 
Tiden  kom,  da  Ægyptens  Stene  begyndte  at  tale;  hvad 
de  tale  om  Sphinxen,  er  givet  her.  Sphinxen  er  ikke 
mere  Symbolet  paa  den  ægyptiske  Kulturs  Gaade;  thi 
det  gamle  Ægypterfolk  stiger  saa  at  sige  i  vore  Dage 
lyslevende  op  af  Gravene,  og  Dag  for  Dag  forstaa  vi 
bedre  deres  Liv,  deres  Tænkemaade,  hvad  de  udrettede 
og  hvad  vi  skylde  dem. 

1.  L/et  engelske  sprog  frembyder  store  fordele 
for  den,  der  ved  en  historisk  undersøgelse  ønsker  at  faa 
klarhed  over  almindelige  sporsmaal  med  hensyn  til  sprogs 
udvikling  og  livsbetingelser  i  det  hele. 

En  næsten  uafbrudt  række  mindesmærker  forbinder 
nutid  med  fortid,  og  er  man  ikke  tilfreds  med  de  resul- 
tater, der  lar  sig  udlede  af  denne  tusindaarige  periode, 
træder  den  sammenlignende  sprogforskning  til  og  viser 
os  ved  at  sammenstille  alle  de  beslægtede  gamle  sprog 
med  temmelig  stor  sikkerhed  paa  en  hel  del  punkter, 
hvordan  det  sprog  var,  som  germanerne  talte  paa  en 
tid,  da  adskillelsen  mellem  de  forskellige  stammer  endnu 
knap  var  begyndt. 

Ja  endnu  videre  er  vort  aarhundredes  forsken  gaaet: 
den  har  forbundet  græsk  og  latin,  germansk,  slavisk, 
litauisk  og  keltisk,  indisk  og  persisk  til  en  uopløselig 
sproglig  enhed,  den  har  gennem  en  lang  række  sammen- 
ligninger paavist,  hvad  der  var  fælles  for  alle  disse 
sprog,  og  til  en  vis  grad  kunnet  konstruere  et  sprog, 
som  alle  disse  nationers  forfædre  har  talt  adskillige 
hundredaar  for  den  ad  historisk  vej  tilgængelige  sprog- 
periode begynder,  det  saakaldte  fælles-ariske  (eller 
som  mange  kalder  det,  jafetiske,  indoeuropæiske  eller 
indogermanske)  grundsprog. 

Dette    sprog   har   i  tidernes  løb  forandret  sig  paa 

hojst  mangfoldig  maade  i  de  forskellige  folkeslags  mund, 
men  intetsteds  har  forandringerne  været  mere  gennem- 
gribende end  i  England.  Her  gaar  de  saa  vidt,  at  tager 
man  en  sprogforskers  angivelse  af  de  vigtigste  punkter, 
der  karakteriserer  de  ariske  sprog  i  modsætning  til  alle 
jordens  virvarbrogede  tungemaal,  saa  passer  den  næsten 
ikke  længer  for  et  eneste  punkt.  Man  høre  f.  ex.  hvad 
Fr.  Muller  sætter  som  særpræget  ved  den  ariske  sprog- 
type'): „De  indogermanske  sprog  adskiller  strængt 
mellem  rod,  stamme  og  ord**  —  intet  menneske  kan 
skeliie  de  tre  ting  i  engelske  ord  som  maw,  wish  osv. 
osv.  —  „De  to  kategorier  nomen  og  verbum  er  tydelig 
adskilte  fra  hinanden**  —  nej,  ikke  mere  i  engelsk:  man 
er  almindelig  et  nomen,  men  det  kan  bruges  som  verbum : 
to  man  a  ship;  I  wish  og  my  wish  viser  det  samme 
forhold  — .  „Der  tilkommer  nomenet  et  tredobbelt  kon 
(maskulinum,  femininum  og  neutrum)**  —  det  gramma- 
tiske kon  er  paa  engelsk  ganske  forsvundet  — .  „Ad- 
skillelsen mellem  de  forskellige  grammatisk-logiske  kate- 
gorier er  her  rent  gennemført**  —  nej,  ikke  paa  engelsk, 
hvor  substantiver  og  adverbier  kan  staa  som  adjektiver, 
for  blot  at  nævne  et  enkelt  punkt. 

2.  Men  er  altsaa  nutidsengelsk  en  hel  anden  verden 
end  den,  som  de  ældre  sprog  af  vor  sprogæt  fører  os 
ind  i,  kan  vi  opkaste  det  sporsmaal:  Hvilken  af  disse 
to  verdener  er  den  bedste?  Er  den  gradvise  opsumme- 
ring af  smaaforandringer,  der  her  i  aartusindernes  løb 
har  ført  saa  langt  bort  fra  det  oprindelige,  i  det  hele  og 
store  et  fremskridt  eller  er  det  et  tilbageskridt?  Staar 
den  nyengelske  sprogtype  over  eller  under  den  urariske? 

For  en  nutidsbetragtning  kan  svaret  herpaa  næppe 
være  tvivlsomt;  men  der  er  ligesaalidt  tvivl  om,  at  svaret 


*)  Grundriss  der  sprachwissensch.    HI  2.  420. 

bliver  lige  det  stik  modsatte  af  det,  en  ældre  generation 
af  sprogforskere  vilde  ^i  paa  vort  sporsmaal. 

Det  kan  da  vel  ha  sin  interesse  at  se  lidt  nærmere 
paa  denne  ældre  generations  sprogbetragtning  og  sprog- 
vurdering, saameget  mere  som  vi  derved  kan  komme 
til  at  se  det  engelske  sprogs  bygning  i  forhold  til  de 
store  inddelinger  af  sprogene,  man  har  opstillet.  Og 
soni  repræsentant  for  de  ældre  forskere  kan  næppe  nogen 
bedre  vælges  end  August  Schleicher,  dels  fordi  han 
fyldigt  og  i  flere  forskellige  skrifter*)  har  udtalt  sig  om 
sprogudvikling  og  sproginddeling  i  det  hele,  dels  fordi 
han  ved  sine  ualmindelig  omfattende  sprogkundskaber  og 
som  den  forste  geniale  konstruktør  af  det  fællesariske 
sprog  rager  et  hoved  op  over  samtiden;  han  er  den, 
hvem  vor  tids  sammenlignende  sprogforsker  nærmest 
maa  betragte  som  sin  fader,  hvor  langt  end  springet  er 
her  mellem  faders  og  sons  synsmaade. 

&•  Schleicher  begyndte  som  fuldblods  hegelianer; 
det  har  sin  interesse  at  fastholde  dette,  fordi  ikke  engang 
de  darwinistiske  sympatier  og  synsmaader,  han  i  slut- 
ningen af  sit  liv  forfægtede,  bragte  ham  til  at  ændre 
den  i  ungdommen  vundne  opfattelse.  Indledningen  til 
hans  forste  skrift  er  ganske  hegelsk;  han  siger  nok,  at 
han  i  sin  inddeling  af  sprogene  følger  W.  v.  Humboldt, 
men  det  gor  han  alligevel  ikke ;  Humboldt  har  4  klasser, 
en  hegelianer  kan  kun  bruge  tre  og  slaar  derfor  Hum- 
boldts  ^einverleibende'  sprog  sammen   med   de  .aggluti- 


*)  Sprachvergleichande  untet  suchungen:  I  Zur  vergl.  sprachenge-' 
achichte  1848,  II  Bie  sprachen  Europas  1850.  —  2hcr  morphO' 
logie  der  sprache.  St.  Petersborg.  Acad.  Impér.  1859.  —  Die 
deutsche  sprache  18']0;  2te  ausg.  1869.  —  Die  Darwinsche 
theorie  und  die  sprachwissenschaft  1863.  —  Die  unterscheidung 
von  nomen  w.  verbum.  (Sachs.  Gesellsch.  d.  Wissensch.)  1865. 
—  Veber  die  bedeutung  der  sprache  fiir  die  naturgesch,  des 
menschen.  1865. 

1* 


4  Otto  Jespersen 

nerende'.  Saa  stemmer  det  hele,  og  vi  kan  filosofisk 
deducere  tredelingen.  Sproget  gaar  nemlig  op  i  betyd- 
ning (materie,  indhold,  rod)  og  relation  (beziehung, 
form);  et  tredie  er  utænkeligt.  Da  nu  intet  sprog  kan 
nojes  med  at  betegne  formen  alene,  taar  vi  tre  klasser: 

I.  Kun  betydning  udtrykkes  lydligt;  relation  betegnes 
alene  ved  stilling:  enstavelsessprog,  rodsprog,  isolerende 
sprog  som  kinesisk. 

II.  Baade  betydning  og  relation  faar  lydligt  ud- 
tryk, men  de  formelle  elementer  knyttes  paa  en  ydre 
maade  til  den  uforandrede  rod:  agglutinerende  sprog  som 
f.  ex.  finsk,  og 

III.  Betydnings-  og  relationselementet  smelter  sam- 
men, gaar  op  i  en  hojere  enhed,  idet  roden  foruden  ved 
endelser  kan  bestemmes  formelt  ved  indre  forandring: 
bojningssprog ,  flexionssprog,  hvortil  henhører  de  to 
verdenshistorisk  betydningsfuldeste  familier ,  semitisk 
og  arisk.  ^) 

4.    Disse  tre  trin  ^),  der  i  systemet  repræsenterer  et 


^)  „War  das  erste  die  differenzlose  identitftt  von  beziehung 
nnd  bedeutung,  das  reine  ansicb  der  beziehung,  das  zweite 
die  difierenziimng  in  beziehungs-  und  bedeutungslaute  — 
das  heraustreten  der  beziehung  in  ein  gesondertes,  laut- 
liches  dasein  fiir  sich  —  so  ist  das  dritte  das  aufheben 
jener  difierenz,  das  sich  zusammenschliessen  derselben, 
die  riickkehr  zur  einheit,  aber  zu  einer  unendlich  hoheren 
einheit,  weil  sie  aus  der  diiferenz  erwachsen,  diese  zu 
ihrer  voraussetzung  hat  und  als  aufgehoben  in  sich  be- 
fasst '.    Saalunde  talede  filosoffen,    (Sprachvgl.  unters.  I.  10.) 

'}  Schleicher  er  naturligvis  hverken  den  eneste  eller  den 
forste  til  at  dele  sprogene  i  tre  klasser;  hans  inddeling 
falder  nærmest  sammen  med  Fr.  Schlegels(flexionsløse, 
affigerende  [herunder  semitisk],  flekterende)  og A.  W.  Schle- 
gels (les  langues  sans  aucune  structure  grammaticale  [!], 
les  langues  qui  emploient  des  affixes,  les  langues  å  inflexi- 
ons).  Desuden  Bopp:  sprog  med  enstavelsesrødder  uden 
ævne  til  sammensætning,  sprog  med  sammensættelige  en- 
stavelsesrødder [deribl.  ogsaa  de  'sanskritiske'  d.  e.  ariske], 

'nebeneinander*  (d.  v.  s.  findes  i  de  nutildags  levende 
sprog),  giver  historisk  betragtet  et  'nacheinander' ;  hvad 
dær  er  moment,  blir  her  periode.  Hojere  end  til  flexion 
kan  et  sprog  ikke  naa;  ved  den  symbolske  betegnelse 
af  relation,  som  udgor  det  ejendommelige  ved  flexion, 
er  sprogdannelsens  opgave,  at  frembringe  et  tro  lydligt 
billede  af  tanken,  fuldstændig  løst.  Men  for  et  sprog 
blir  bojningssprog,  maa  det  ha  gennemløbet  en  isolerende 
og  en  agglutinerende  periode.  Ser  vi  da  en  saadan  ud- 
vikling i  historien?  Nej,  det  ældste  kinesisk  er  ligesaa 
enstavelses  som  det  yngste,  og  oldlatinsk  var  flekterende 
ligesaavel  som  romansk.  Er  der  ikke  heri  en  modsigelse? 
Hegelianeren  blir  os  naturligvis  ikke  svar  skyldig;  han 
har  mesterens  ord  for,  at  historie  ikke  kan  blive  til,  for 
menneskeaanden  blir  sig  sin  frihed  bevidst,  og  at  dét 
forst  kan  ske,  efterat  sproget  er  færdig  uddannet.  Historie 
og  sprogdannelse  blir  altsaa  hinanden  afløsende  virksom- 
heder af  den  menneskelige  aand  *).  Da  nu  historie  og 
historieskrivning,  d.  v.  s.  litteratur,  opstaar  samtidig, 
kan  det  samme  siges  paa  følgende  'kun  tilsyneladende 
paradoxe  ')  maade',  at  sproget  kun  udvikler  sig,  indtil 
der  opstaar  litteratur;  saa  indtræder  et  vendepunkt: 
sproget  er  færdigt,  det  er  nu  middel,    ikke  som  for  for- 


sprog med  dndre  modifikation  af  tostavelsesrødder  [semi- 
tisk]; Grimm:  flexionsløshed ,  flexion,  analyse;  Pott: 
normale  [flekterende],  intranormale  [isolerende  og  agglut.], 
transnormale  [einverleibende] ;  Max  Muller:  family 
languages  (juxtaposition),  nomad  languages  (agglutination), 
State  langaages  (amalgamation).  —  Som  man  ser,  gaar  tre- 
enigheden ikke  stort  videre  end  netop  til  det  rent  ydre: 
tretallet. 

^)  Sprachvergl.  unters.  I,  16.  —  Deutsche  spr.  35. 

*)  SpiachvergL  unters  I,  20.  Dette  'tilsyneladende  paradox'  har 
Schleicher  dog  senere  væsentlig  modificeret  (Deutsche  spr. 
47):  ikke  straks  efterat  sproget  var  færdigt,  beflittede  fol- 
kene sig  paa  skrift,  der  forudsætter  en  forholdsvis  hoj  kul- 
tur, altsaa  historisk  udvikling. 

maal  for  aandens  virksomhed*).  Vi  træffer  intet  sprog, 
om  hvilket  vi  kan  sige,  at  det  udvikler  sig,  at  det  er 
blevet  fuldkomnere  ^) ;  i  de  historiske  tider  gaar  sprogene 
(das  ist  ausgemachte  wahrheit !)  ned  ad  bakke  ^) ;  sprog 
historie  vil  sige  sprogenes  forfald  som  saadanne  som 
følge  af  underkuelse  fra  den  sig  stedse  friere  udfoldende 
aand  *). 

Denne  lære  om  strid  mellem  sprog  og  historie  {,die 
geschichte,  jene  feindin  der  sprache'  *))  opgiver  Schleicher 
aldrig;  selv  i  sin  darwinistiske  periode  udtrykker  han 
sig  saaledes:  „Sprogets  tilblivelse  og  udvikling  falder  forud 
for  historien  i  egentlig  og  snævrere  forstand  . . .  Indenfor 
historien  ser  vi  kun  sprogene  blive  gamle  efter  bestemte 
livslove.  De  sprog,  vi  nu  taler,  er  som  alle  historisk 
betydelige  folkeslags  sprog  senile  sprogexem piarer*  osv.') 

5.  Efter  Schleicher  blir  vi  altsaa  stadig  vidne  til 
tilbagegang  og  forfald;  men  da  den  samme  synsmaade 
allerede  findes  hos  Bopp  og  desuden,  mer  eller  mindre 
udtalt,  ligger  til  grund  for  mange  andres  sprogbetragt- 
ning'),   tor   man  vel  gaa  ud  fra,    at  den  egentlig  heller 


»)  Sprachvergl.   unters.   I.  24.  —  ')  Smst    13.  —  »)  Smst  14.    — 

*)  Smst.  17.  —  »)  Smst,  II.  134. 

®)  Die  bedeutung  d.  spr.  27,    sml.     Die  Darwinsche  theorie  27; 
D.  spr.  37. 

')  En  ejendommelig  form  for  ned-ad-bakke-téorien  med  sær- 
ligt hensyn  til  romanske  sprog  findes  bos  G.  Paris:  I  den 
primitive  periode  har  vi  sprogskabelse  og  regelmæssighed ; 
derefter  kommer  de  litterære  sprogs  periode,  hvor  de 
dannede  klasser  ved  balvviden  bringer  sprogets  aand  paa 
afveje  og  de  udannede  taber  den  rette  sprogfølelse  og  for- 
dærver sproget;  tilsidst  [atter  det  hellige  tretal!],  naar 
bogsproget  glemmes  og  vulgærsproget  bliver  eneherskende, 
kommer  eft.er  længere  eller  kortere  tids  depravation  en 
dannelsesperiode  for  nye  sprog:  mais  comme,  au  lieu  de  se 
créer  de  premiere  main,  ils  n'auront  eu  pour  se  construire 
que  des  matériaux  déjå,  incohérents  et  dégradés,  ils  seront 
inférieurs  en  beauté  et  en  logique  aux  langues  précédentes. 
(Bole  de  Vaccent  latin.) 

ikke  hos  Schleicher  skyldes  det  hegelske  ræsonnemang, 
men  at  her  som  saa  tit  forstanden  er  kaldt  til  hjælp 
for  at  give  et  følelsesresultat  sin  sanktion.  Og  følelsen 
selv,  hvad  er  den  andet  end  renæssangse-  og  latinskole- 
beundring for  de  klassiske  sprog  og  deres  litteratur? 
Med  ringeagt  for  de  moderne  folkesprog  saa  man  op  til 
latin  og  græsk  og  kom  let  til  i  disse  sprogs  formfylde 
at  se  idealet  af  menneskeligt  sprog.  Selve  ordet  ,form- 
rigdom'  indeslutter  jo  en  vurdering,  og  .formfattige'  sprog 
som  fransk,  dansk  eller  engelsk  og  da  endnu  mer  ^form- 
løse'  sprog  som  kinesisk  kom  følgelig  til  at  staa  som 
sprog,  der  enten  fra  toppunktet  af  sprogdannelse  var 
sunket  ned  til  eller  som  aldrig  havde  hævet  sig  op  fra 
et  primitivt  standpunkt. 

6.  Hertil  kom  for  den  sammenlignende  sprogforsker 
endnu  et:  hvad  var  det,  der  havde  hjulpet  hans  viden- 
skab til  dens  store  sejre?  Hvorfra  havde  han  faaet 
tømmer  til  den  prægtige  store  bygning,  hvori  han  havde 
skaffet  rum  til  indere  og  persere,  til  litauere  og  slaver 
og  grækere  og  romere  og  germaner  og  kelter?  Sikkert 
ikke  fra  nyengelsk  eller  nyhojtysk,  men  fra  de  ældste 
sprogtrin  indenfor  hver  gruppe.  Engelsk  had  hjalp 
ikke  meget,  men  gotisk  hahaidedeima  lod  sig  fortræffe- 
lig pille  fra  hinanden  og  stykkerne  sammenligne  med 
sanskrit  og  litauisk  og  græsk.  Hans  interesse  som  sprog- 
sammenligner  var  væsenlig  knyttet  til  de  formrigeste 
sprog;  hvad  under  da,  om  de  kom  til  at  staa  for  ham 
som  de  ypperste  ?  Hvad  under,  om  han  ved  at  sammen- 
ligne had  og  habaidedeinia  kom  til  i  had  at  se  en  afslidt 
ufuldkommen  levning  af  den  prægtige  gamle  form,  om 
han  i  den  anledning  brugte  stærke  ord  som  vanslægten, 
degeneration,  korruption,  depravation,  phonetic  decay  osv., 
hvis  han  da  ikke  foretrak  som  Schleicher  at  bruge  den 
smukke  hgnelse:  vore  ord  tager  sig  ligeoverfor  gotiske  ord 
ud  som  en  statue,    dei   ved  længe  at  rulle  i  et  flodleje 

har  mistet  sine  lemmer  og  hvoraf  der  hu  ikke  er  meget 
andet  tilbage  end  en  afslebet  stenvalse  med  svage  an- 
tydninger af,  Uvad  den  engang  har  været.  ^) 

Men  sæt  nu,  at  der  slet  ikke  var  tale  om  at  kunne 
stille  statuen  op  paa  en  piedestal  til  beundring;  sæt  at 
den  dels  ikke  var  kunstværk  nok  til  det,  dels  at  menne- 
skenes aandelige  og  timelige  velfærd  stod  paa  spil,  hvis 
den  ikke  netop  lod  sig  bruge  i  et  valseværk;  hvad  var 
saa  bedst,  en  ru  ujævn  statue,  der  ved  hver  omdrejning 
gjorde  knuder,  eller  en  glat  rund  cylinder,  hvor  alting" 
gik,  som  det  var  smurt? 

7.  Schleicher  gir  ingen  antydning  af,  hvad  han 
bruger  som  værdimaalerfor  sprogenes  fuldkommenhed ; 
hele  hans  sprogbetragtning  afskærer  ham  fra  at  faa  den 
eneste  brugelige:  de  tal  en  de  (samtalende)  menneskers 
tarv.  For  Schleicher  er  sprogvidenskab  en  naturviden- 
skab —  det  betoner  han  atter  og  atter,  han  blir  aldrig 
ked  af  at  fremhæve  forskellen  mellem  lingvistik,  glottik 
som  han  kalder  det,  og  den  rent  historiske  videnskab 
filologien;  sproget  er  for  ham  et  naturobjekt  som  en 
plante.  Og  til  den  indvending,  at  sprog  dog  kun  er  'en 
menneskelig  virksomhed  og  ikke  har  nogen  materiel 
existens,  svarer  han  ^)  med  den  rent  materialistiske  defini- 
tion: Sproget  er  det  gennem  øret  iagttagne  symptom 
paa  virksomheden  af  et  komplex  af  materielle  forhold  i 
dannelsen  af  hjærnen  og  sprogorganerne  med  deres 
nerver,  ben,  muskler  osv.  Anatomerne  er  nu  imidlertid 
ikke  naaet  saa  vidt,  at  de  kan  paavise  forskellighederne 
mellem  disse  materielle  forhold  hos  f.  ex.  en  franskmand 
og  en  tysker ;  vi  er  derfor  henviste  til  at  studere  sproget 
i  den  hørlige  virkning  af  dem,  ligesom  kemikeren,  der 
studerer  solens  sammensætning,  undersøger  dens  lys,  da 


*)  Deutsche  spr.  34. 

^)  Die  bedeut  d.  spr.  7—11. 

kilden  selv  ikke  er  ham  tilgængelig;  det  gor  imidlertid 
ikke  noget,  da  de  to  ^forholder  sig  til  hinanden  som 
aarsag  og  virkning,  som  væsen  og  fænomen  overhovedet ; 
filosoffen  vilde  sige:  de  er  identiske". 

Hvordan  Schleicher  hermed  „tror  at  have  modbevist 
den  indvending,  at  sprogene  kun  er  en  følge  af  orga- 
nernes virksomhed",  er  jo  ikke  godt  at  sige;  sikkert  er 
det,  at  han  fra  sit  standpunkt  ikke  naar  til  at  opstille 
noget  rationelt  synspunkt,  hvorefter  vi  kan  sige,  at  det 
og  det  sprog  er  det  andet  overlegent  eller  jævnbyrdigt.  ^) 
Det  kan  vi  derimod  let,  naar  vi  nøgternt  gaar  ud  fra, 
hvad  allerede  W.  v.  Humboldt  stærkt  betoner,  at  sprog 
er  tale,  og  tale  vil  sige  menneskelig  virksom- 
hed, arbejde  om  man  vil,  for  at  gore  sig  forstaaelig 
for  andre.  Da  blir  det  klart,  at  det  sprog  staar 
hojest,  der  med  de  færreste  midler  opnaar 
mest 2);  da  kan  vi  med  andre  ord  ikke  nojes  med  som 
Rask^)  at  sige,  at  „en  kunstig  sprogindretning  med  mange 


^)  I  reglen  synes  Schleicher  at  gaa  ud  fra  den  morfologiske 
klassificeren  ved  vurdering  af  sprogene,  men  i  modstrid 
dertil  staar  Zur  morphol.  s.  7,  at  sproglig  fuldkommenhed 
er  afhængig  af  den  funktion,  som  lyden  har;  sml.  smst. 
s.  11  om  kinesisk.  —  I  Die  deutsche  spr.  s.  34  synes  han  at 
statuere  en  dualisme:  lydligt  forfald  —  fremskridt  i  funk- 
tion og  sætningsbygning.  —  En  gennemtænken  af  den  ovf. 
citerede  udtalelse  om  sprogets  underkuelse  af  aanden 
(knechtung  durch  den  geist)  i  historisk  tid  kunde  ha  ført 
til  det  rigtige  synspunkt,  og  et  ganske  isoleret  udtryk  (D, 
spr,  60,  ^61)  klinger  helt  moderne:  Der  alte  reichthum  an 
formen  wird  als  entbehrliche  last  nunmehr  bei  seite  ge- 
worfen. 

^)  Altsaa  i  det  hele  det  samme  synspunkt,  som  Adolf  Noreen 
paa  saa  overbevisende  maade  anlægger  paa  sporsmaalet 
„Om  språkriktighet^  (Upsala  1888);  kun  paa  et  punkt  maa 
jeg  nedenfor  tage  en  reservation  overfor  forf.s  betragt- 
ninger. 

8)  Samlede  afhdl.  I.  191. 

endelser  i  deklinationer  og  konjugationer  har  sine  for- 
dele . . .  men  det  turde  hænde,  at  fordelene  af  den  mod- 
satte simpelhed  endnu  vare  storre*;  vi  kaH  heller  ikke 
blive  staaende  paa  Madvigs  standpunkt,  at  de  nyere 
„analytiske*  sprog  er  lige  saa  gode  som  de  gamle  »syn- 
tetiske**, og  at  man  i  dem  kan  udtrykke  sig  lige  saa 
tydeligt  som  i  de  gamle.  Madvig  hævder  med  styrke, 
at  formrigdom  ikke  er  noget  fortrin  ved  et  sprog;  vi 
maa  endog  sige,  at  'formfattigdom'  er  en  fordel,  at 
^formrige'  sprog  i  mange  tilfælde  bedre  vilde  karakteri- 
seres med  ordet  'uformelige'. 

8.  Allerede  1861  udtaler  J.  Grimm  sig  i  denne  ret- 
ning i  sin  mærkværdige,  genial-taagede  afhandling  om 
sprogets  oprindelse,  hvor  han  bl.  a.  siger:  „Det  ældste 
sprog  var  melodisk,  men  vidtløftigt  og  holdningsløst,  det 
mellemste  fuldt  af  sammentrængt  poetisk  kraft,  det  nye 
sprog  søger  sikker  erstatning  for  tabet  i  skonhed  ved 
harmoni  i  det  hele  og  opnaar  mere,  skont  med  ringere 
midler";  han  kommer  til  det  resultat,  at  „det  menneske- 
lige sprog  kun  tilsyneladende  og  i  det  enkelte  gaar  til- 
bage, men  som  hele  set  maa  betragtes  som  fremskridende 
og  voksende  i  indre  kraft",  og  han  slutter  med  en  be- 
gejstret lovtale  over  det  engelske  sprog,  der  staar  i 
skærende  modstrid  til  Schleichers  opfattelse,  hvorefter 
engelsk  viser,  „hvor  hurtigt  et  historisk  og  litterærhistorisk 
betydeligt  folks  sprog  kan  synke  ned*  ^).  I  den  nyeste 
tid  træffer  man  ogsaa  hos  flere  sprogforskere  ^)  den  tanke, 
at  man  ikke  skal  hæve  de  gamle  sprog  paa  de  nyes  be- 
kostning; at  smidighed  og  bojelighed  i  tankens  tjæneste 
er  et  væsentligt  fortrin ;  at  den  uddøen  af  former  og  lyd. 


*)  Sprachvgl,  unters,  II  231. 

')  Bl.  a.  Osthofi  (Schriftsprache  u.  volksmundart,  Samml.  gemein- 

verst.  w.  vortrftge,  1883  s.  13)  og  Kråuter  (i  Herrigs  Archiv 

/.  das  st  neuerer  spr,  LVII.  204. 

som  etymologen  betragter  med  smerte,  dog  betegner  et 
fremskridt,  saasandt  som  blandt  flere  stykker  værktoj, 
der  leverer  lige  godt  arbejde,  det  simpleste  og  haande- 
ligste  er  det  bedste.  Og  E.  Tegner  kommer  ved  en 
interessant  undersøgelse*)  til  det  resultat,  at  „de  flekte- 
rande  språken,  langt  ifrån  att  vara  fullkomligare  an  de 
båda  ofriga  slagen  [agglutinerende  og  isolerende],  tvårtom 
åro  dem  i  princip  underlågsna,  och  detta  dårigenom  att 
de  motverka  tankens  frihet.**  Men  nogen  gennemført 
vurdering  af  et  sprog  i  dets  ældre  og  nyere  skikkelse, 
nogen  rationel  opgorelse  af  et  sprogs  vindings-  og  tabs- 
konto, hvor  det  i  historisk  tid  har  frigjort  sig  for  bøj- 
ningsformer, foreligger,  saavidt  jeg  ved,  slet  ikke  i  litte- 
raturen, og  derfor  er  følgende  overvejelser  maaske  ikke 
helt  blottede  for  interesse;  det  kunde  ogsaa  være,  at  vi 
ad  den  vej  kunde  naa  til  at  opstille  formodninger  om 
det,  der  ligger  udenfor  historisk  erfaring. 

9.  Forst  ser  vi  paa  Schleichers  exempel:  had  og 
hdbaidédeima.  Den  engelske  form  er  at  foretrække,  saa- 
vist  som  enhver,  der  under  lige  forhold  har  valget  mellem 
at  gaa  en  vej  paa  en  mil  og  en  paa  fire,  vil  foretrække 
genvejen.  Ja,  ser  man  paa  ordene  som  selvstændige 
naturgenstande,  da  er  habaidedeima  jo  ganske  vist  en 
kæmpe  i  sammenligning  med  det  forkrøblede  exemplar 
had.  Det  .er  ved  en  —  fra  hans  standpunkt  inkonsekvent 
—  reminiscens  fra  dette  „naturstandpunkt",  at  Noreen 
kommer  til  at  sige  (Om  språkrildigh.  32)^):  „Uttalets 
foråndringar  tyda  nog  också  på  liv,  men  huvudsakligen 
beteckna  de  . . .  den  avigsida  av  livet,  som  heter:  notning, 
slitning,  forbrukande  av  material."    Lige  omvendt:  lydlige 


*)  Språktts  makt  ofoer  tanken.  1880,  s.  46  -  65.  —  Ogsaa  Sayce 
hævder  flere  steder,  at  agglutiDation  staar  h5jere  end 
flexion,  sml.  nedf.  §  51. 

■)  Sml.  ogsaa  I.  Plodstrom  i  Nystavaren  I  1887,  144. 

forandringer  fører  næsten  altid  til  kortere  og  nemmere 
former,  gor  altsaa  tankemeddelelsen  hurtigere.  Had  er 
nok  en  form,  der  har  „lidt**  en  del  ved  „slid"  —  men 
det  vil  jo  netop  sige,  at  de,  der  benytter  den,  har  mindre 
„slid**.  Naar  man  ser  paa  de  to  ordformer  i  og  for  sig, 
kan  man  nok  fristes  til  med  Noreen  at  betragte  afslib- 
ningen som  „forbrug  af  materiel**;  men  husker  vi  paa, 
at  et  ovå  virkelig  vil  sige  menneskelig  muskelvirksomhed 
for  at  frembringe  en  hørlig  virkning,  kan  vi  vende 
Noreens  sætning  om  og  sige,  at  afkortningen  betyder 
„formindskelse  i  forbruget  af  materiel**. 

10,  Ogsaa  i  andre  henseender  end  den  saa  at  sige 
rent  muskulære  er  had  bedre  end  den  gotiske  form;  den 
svarer  jo  ikke  alene  til  hahaidodeima,  men  forener  i  sig 
alt,  hvad  der  i  gotisk  udtrykkes  ved  habuida,  hdbatdes, 
hahaidedVy  habaideduts,  habaidediim,  habaidedup,  habaidé- 
duriy  habaidedjau,  hdbaidedeis,  habaidédi,  habaidédeiwa, 
habaidedeits ,  habaidedeima ,  hdbaidedeip,  habaidédeina 
—  særskilte  former  for  2 — 3  personer  i  3  tal  i  to  for- 
skellige maader!  Der  er  aabenbart  i  den  engelske 
form  sparet  et  betydeligt  aandeligt  arbejde  for  hvert 
barn,  der  skal  lære  sproget,  og  for  hver  den,  der  skal 
bruge  det.  —  Men  saa  maa  jo  englænderne  altid  foje 
pronomener  til,  og  det  blir  hip  som  hap,  vil  man  sige; 
hvad  der  vundet  paa  den  ene  bov,  sættes  til  paa  den 
anden.  Ikke  ganske  dog;  for  det  forste  er  jo  disse 
pronomener  de  samme  i  alle  tider  og  maader,  og  det  er 
endelserne  ikke.  For  det  andet  frier  personendelserne  jo 
ikke  goterne  fra  at  ha  særskilte  personpronomener;  og  naar 
de  bruges,  ligesom  i  de  overvejende  talrige  tilfælde,  hvor 
subjektet  ikke  er  jeg,  du,  vi  eller  I,  men  maa  udtrykkes 
særligt  (altid  i  tredje  person),  er  personendelserne 
daarlig  økonomi. 

11.  Ser  vi  paa  den  engelske  forms  betydning  i 
forhold  til  de  gotiske,  opdager  vi  et  betydeligt  skridt  hen 

fra  det  konkrete  til  det  abstrakte  i  overensstemmelse 
med  en  almindelig  gældende  psykologisk  udviklingslov. 
Men  det  vil  med  andre  ord  sige,  at  den  konkrete  tankes 
enkelte  bestanddele  er  skilt  ad  i  talen,  og  dermed  følger 
en  forøget  ævne  til  ved  at  betone  det  ene  eller  det  andet 
element  at  nuancere  tanken.  Et  latinsk  cantaveram 
sammenfatter  tre  forestillinger  i  et  uopløseligt  hele,  der  i 
det  danske  jeg  havde  sunget  er  analyseret,  saa  at  den 
talende  efter  behag  kan  pointere  person-,  tids-  eller  hand- 
lingsmomentet.  Cantaveram  kan  ikke  betragtes  som 
noget  sprogligt  idealt  udtryk;  latin  er,  sammenlignet 
med  nutidssprogene  med  deres  mere  abstrakte  verbal- 
former, at  bedomme  paa  samme  maade  som  de  indianer- 
sprog,  hvor  der  intet  ord  findes  for  .fader«,  men  vel  for 
„min  fader**,  „din  fader*,  „hans  fader**  osv. ;  i  det  ene 
sprog  er  verbalbegrebet,  i  det  andet  substantivbegrebet 
nødvendig  personbestemt.  Og  har  det  latinske  pater  end 
i  sammenHgning  med  de  indianske  ord  den  fordel,  at 
det  ikke  behøver  at  være  bestemt  som  „min*  eller  en 
andens  fader,  saa  er  det  jo  dog  paa  anden  maade  be- 
stemt, d.  V.  s.  indskrænket  i  sin  brugssfære,  konkretiseret : 
det  er  én  bestemt  kasus,  et  bestemt  tal,  et  bestemt  kon. 
Men  at  saadanne  nødvendige  bestemmelser  er  eller  i 
visse  tilfælde  kan  være  en  hindring  for  udtrykkets  frihed 
og  skarphed,  er  klart  set  af  Tegner,  naar  han  siger*): 
„Dårfor  att  vi  icke  i  svenskan  formå  afsondra  stammen 
mak-  från  de  „organiskt*  dårnred  samman vuxna  åndelserna 
-e,  som  utmårker  manliga  substantiv,  och  -a,  som  ut- 
mårker  k vinliga,  kunna  vi  ej  åt  satsen  „sin  make  må 
man  ej  svika*  gifva  en  sådan  form  att  det  blir  fuUt 
tydligt  att  denna  maning  har  sin  tillåmplighet  både  på 
man  och  hustru.**  Vi  danske  er  med  vort  fælleskonsord 
mage  her  altsaa  videre  end  svenskerne,    men  at  vi  paa 


^)  Sprogets  makt,  50. 

andre  omraader  føler  savnet  af  fælleskonsbenævnelser, 
viser  den  omstændighed,  at  det  fra  forst  af  skæmtsomt 
dannede  „en  forælder"  =  „fader  eller  moder"  virkelig 
synes  ifærd  med  at  vinde  indpas  i  visse  (skole-)  kredse')* 

Engelske  adjektiver  er  ikke  længer  talbestemte,  medens 
et  engelsk  substantiv  i  de  allerfleste  tilfælde  viser,  hvad 
tal  det  staar  i;  at  det  kunde  være  en  vinding  for  sproget 
gennemgaaende  at  ha  en  form  for  substantiverne,  der 
hverken  involverede  ental  eller  flertal  (som  f.  ex.  kine- 
serne har  og  som  vi  paa  dansk  og  engelsk  har  i  nogle 
tilfælde:  ord,  aar  —  sheep,  deer),  kan  vel  sluttes  af  en 
sammenligning  mellem  de  udtryk,  hvorved  en  textudgiver 
paa  engelsk  og  dansk  vil  gengive  den  samme  tanke: 
^some  v7ord  or  words  wanting  here"  —  »et  eller  flere 
ord  mangler  her". 

12.  En  følge  af  bojriing*^)  er  ogsaa  uregelmæssighed, 
undtagelser.  Den  nyengelske  nominalflexion  kan  frem- 
stilles paa  ganske  faa.  sider,  ikke  alene  fordi  formerne  er 
saa  faa,  men  ogsaa  fordi  de  dannes  ens  af  saagodtsom 
alle  ord.  Jo  længer  tilbage  i  tiden  vi  gaar,  des  flere 
undtagelser  og  anomalier  støder  vi  paa;  men  at  sproget 
har  vundet  ved  denne  simplificering,  behøver  vist  ingen 
nærmere  paavisning. 

Man  kan  her  anføre  en  interessant  udtalelse  af  Fr. 
Muller^)  om  et  helt  andet  sprog:  „Selv  om  ogsaa  hotten- 
totten adskiller  „han",  „hun"  og  „det"  og  strengt  sondrer 
ental    fra   flertal,    viser   han    dog   paa   den  anden    side 


*)  Sml.  hermed,  at  nogle  sprog  (f.  ex.  magyarisk)  ikke  engang 
i  tredie  persons  pronomen  skelner  mellem  „han"  og  „hun"". 

*)  Naar  jeg  her  taler  om  følger  af  bojning,  forstaar  jeg  ikke 
saadanne  fænomener,  der  lar  sig  logisk  udlede  af  den  defi- 
nition paa  bojning,  som  ligger  i  Schleichers  morfologiske 
formler;  jeg  taler  kan  om  det,  der  faktisk  følger  med 
flexionen  i  de  ældre  sprog  al  vor  sprogæt.     Sml.  ndf.  §48. 

^)  Grundriss  d.  Sprw.  I,  2.7. 

derved,  at  han  i  tredie  person  betegner  „han*  og 
„hun*  lydligt  anderledes  end  i  anden,  og  idet  han. 
udtrykker  flertal  paa  forskellig  maade  efter  person  og 
kon,  —  derved  viser  han,  at  han  overhovedet  slet  ingen 
sans  har  for  opfattelsen  af  vor  grammatiks  to  kategorier 
kon  og  tal,  og  at  altéaa  de  elementer  i  hans  sprog,  der 
gaar  parallelt  med  vore  kons-  og  talexponenter,  maa 
være  af  en  ganske  anden  natur."  —  Fr.  Muller  gaar 
sikkert  her  altfor  vidt  i  sin  stolthed  over  sine  egne  stam- 
frænders  sprog  og  deres  overlegenhed  over  de  sølle 
hottentotters,  for  kan  ikke  ganske  det  samme  siges  om 
hans  eget  sprog?  „Da  tyskerne  udtrykker  flertal  paa 
forskellig  maade  ved  ord  som  gott — gotter,  hånd — hdnde, 
vater — vater,  frau — fratien  osv.,  mangler  de  altsaa  enhver 
sans  for  kategorien  tal".  Eller  lad  os  ta  et  andet  boj- 
ningssprog  som  latin :  intet  menneske  kan  se,  at  domirms 
forholder  sig  paa  samme  maade  til  domini  som  verbum 
til  verha,  urbs  til  urhes,  mensis  til  menses,  cornu  til  cornua, 
fructus  til  fructus  osv.,  ja  ikke  engang  indenfor  samme 
ord  betegnes  flertalsbegrebet  paa  samme  maade  i  de 
forskellige  kasus,  som  sammenstillingen:  dominus — domini, 
dominum — dominos,  domino — dominis,  domini — domino- 
rum viser.  Har  Fr.  Muller  end  ikke  ret  i  det,  han  siger, 
at  saadanne  forhold  i  et  sprog  umuliggor  en  klar  op- 
fattelse af  flertalsbegrebet  hos  dem,  der  taler  det,  saa 
synes  det  dog  utvivlsomt,  at  det  sprog,  hvor  en  forskel, 
der  er  saa  simpel  og  saa  letfatteHg  selv  for  det  mindste 
barn  som  den  mellem  en  og  flere,  faar  et  og  samme 
udtryk  i  alle  tilfælde,  at  det  staar  betydelig  hojere  end  det, 
hvor  der  hertil  udfordres  et  kompliceret  apparat;  og  vi 
maa  derfor  ogsaa  paa  dette  punkt  sætte  nyengelsk  hojere 
end  sprog  som  hottentottisk,  latin  eller  urengelsk. 

13.  Men  flexion  fører  andre  ting  med  sig,  og  den 
vigtigste  er  vel  det,  man  kalder  kongruens  eller  paa 
engelsk  concord :  adjektivet  retter  sig  i  kon,  tal  og  kasus 

efter  sit  substantiv,  prædikatet  følges  med  subjektet  i  tal 
og  person,  osv.  Denne  sidste  ai't  kongruens  er  paa  dansk, 
ialtfald  i  talesproget,  fuldstændig  bortfaldet;  person- 
adskillelse kendes  ikke  mere,  og  som  bekendt  har  entals- 
formen i  verberne  fortrængt  flertalsformen  ved  en  udvik- 
ling, der  er  begyndt  i  det  13de  aarhundrede  og  maa 
betragtes  som  afsluttet  i  det  16de,  selv  om  skriftsproget 
stadig  har  slæbt  den  døde  flertalsform  med  sig ').  At 
sproget  har  vundet  ved  at  blive  af  med  denne  form,  er 
klart,  dels  fordi  der  derved  undgaaes  en  del  tvetydig- 
heder („guderne  give  ham  et  langt  liv**  kan  baade  være 
indikativ  og  konjunktiv  2),  dels  fordi  „denne  bojning  i  og 
for  sig  er  en  luxus,  idet  en  forestillingsmodifikation,  der 
vedkommer  subjektet,  er  overført  til  prædikatet,  hvor 
den  ikke  har  hjemme;  naar  vi  sige:  mændene  rejse,  er 
det  jo  slet  ikke  meningen,  at  de  foretage  flere  rejser.***^) 
Ved  denne  brug  af  entalsformen  overalt  har  vort 
danske  sprog  faaet  forspring  for  engelsk,  der  ellers  er 
gaaet  videst  i  at  udslette  de  gamle  bojningsdistinktioner. 
Paa  engelsk  er  jo  nemlig  i  præsens  af  de  fleste  verber 
tredie  person  ental  adskilt  fra  alle  de  andre  ved  — (e)s, 
og  i  verbet  be  findes  endnu  flere  rester  af  personadskil- 
lelsen*). Derved  opstaar  der  i  visse  tilfælde  vanskelig- 
heder paa  engelsk  ligesom  i  de  ældre  sprog  af  vor  æt: 
en  sætning  som  „enten  du  eller  jeg  har  uret*  falder  os 
ganske  naturlig  og  ligefrem,    da  det  hedder    „jeg   har*" 


^)  Se  Jessen,  Tidsskr.  f.  philologi  og  pædag.  V  (1864)  201  ff. 
-)  Jessen,  anf.  st.  204.  —  Ved  at  skrive  vi  kan,  vi  skal,   vi  ml, 

nndgaar  man  ogsaa  en  del  af  de  forvekslinger,    der  er  en 

følge  af,  at  kunne  og  kunde,   skulle  og  skulde,  ville  og  vilde^ 

lyder  ens. 
3)  Madvig-Siesbye,    Nord.  tsk.  f,  filoL,   n.  r.  VIII   (1887)    134; 

Madvig,  Kleine  philoL  schriften  28. 
*)  Opretholdelsen  al  pronomenet  thou  i  hojtidelig  stil  holder 

ogsaa  liv  i  nogle  ellers  uddøde  tilfælde  af  verbalkongruens. 

,du  har"  (og  „vi  har'')^  men  en  englænder  vil  ha  van- 
skelighed ved  at  udtrykke  den  samrae  tanke,  da  han 
ikke  veed,  hvad  han  skal  la  verbet  rette  sig  efter:  Either 
you  or  I  am  wrong,  eller:  Either  you  or  I  are  wrong. 
En  engelsk  grammattiker  ^)  er  saa  helt  raadvild  overfor 
dette  dilemma,  at  han  endog  foreslaar  som  en  antagelig 
udvej  den  tredie  udtryksmaade :  Either  you  or  I  is  wrong, 
skont  han  med  et  suk  maa  tilstaa,  at  det  lyder  daarligt 
og  strider  mod  sprogbrugen  (the  sound  is  harsh,  and  usages 
would  be  violated).  En  englænder  vil  altsaa  blive  tvunget 
ind  paa  andre  veje,  han  kan  f.  ex.  anvende  et  verbum, 
der  ikke  kender  personsanseelse  (Either  you  or  I  must 
be  wrong)  eller  bruge  mer  eller  mindre  kejtede  omskriv- 
ninger (Either  you  are  wrong,  or  I  am  el.  lign.)  En 
anden  vanskelighed  af  lignende  art,  som  heller  ikke  findes 
paa  dansk,  viser  sig  i,  at  The  Prayer  Book  har:  Thou 
art  the  God  that  doeth  wonders,  medens  der  i  bibelen 
staar:  Thou  art  the  God  that  doest  wonders.  (Alford  152). 
—  Alt  i  alt  har  vi  grund  til  at  være  glade  over,  at  vort 
sprog  har  fjærnet  disse  unødvendige  verbalformer;  vi 
bør  med  andre  ord  opgive  flertalsformen  ogsaa  i  skrift, 
saaledes  som  alverden  gor  det  i  mange  tilfælde  (vi  drak, 
fik,  løb,  bør,  maa),  saaledes  som  næsten  alle  vore  betyde- 
lige forfattere  har  gjort  det  hist  og  her  i  deres  skrifter, 
og  saaledes  som  enkelte  nyere  forfattere  gor  det  med 
samme  konsekvens  som  talesproget. 

14.  Nok  saa  grelt  træder  denne  »luxus**  —  for  at 
beholde  Madvigs  ord  —  frem  i  nominalbojningen.  Sammen- 
ligner vi  en  latinsk  forbindelse  som  02)era  mrorum  omnium 
bonorum  veterum  med  de  tilsvarende  i  mindre  formrige 
sprog,  som  oldeng.  ealra  godra  ealdra  manna  weorc,  dansk 
alle  gode  gamle  mænds  værker^  nyeng.  all  good  old  merCs 
works,  vil  vi  se,    at  latinen  udtrykker  følgende,    naar  vi 


')  Alford,  The  QueerCs  Engluth  156. 

analyserer,  hvad  der  ligger  i  hvert  ord :  'værk',  flt.,  nom.- 
akk.  +  *mand',  flt.,  mask.,  gen.  -f  'al',  flt.,  gen.  -f  *god', 
flt.,  mask.,  gen.  +  'gammel',  flt,  gen.  Altsaa,  naar  vi 
kun  tar  hensyn  til  genitiverne,  finder  vi  flertalsbetydningen 
udtrykt  4  gange,  genitivbetydningen  ligesaa  4  gange^ 
hankonsbetydningen  2  gange  ^);  i  oldengelsk  er  flt.  og 
gen.  udtrykt  hver  4  gange,  konnet  derimod  slet  ikke,  i 
dansk  findes  flt.  4  gange,  kasusmærket  kun  en  gang,  og 
endelig  er  paa  nyengelsk,  hvad  der  vel  maa  betegnes 
som  det  ideale,  hver  ting  kun  udtrykt  én  gang,  uden  at 
tydeligheden  lider  det  mindste  derved.  Forholdet  mellem 
de  forskellige  udtryksmaader  kan  matematisk  anskuelig- 
gores  ved  formlerne  anx  +  bnx  -f  cnx  ^=  (an  +  bn  +  en)  x 
-=  (a  -I-  b  +  c)  nx. 

15.  Ved  sin  ævne  til  saaledes  at  „sætte  udenfor 
parentes"  viser  dansk  og  især  engelsk  sig  som  sprog, 
der  staar  udenfor  Sehleichers  definition  paa  vor  sprogæt, 
ifølge  hvilken  „det  ariske  nomen  som  levend.e  ord  aldrig 
kan  undvære  et  kasustegn.**  *)  Sammenlign  følgende 
interessante  sted  hos  ham:  „at  altsaa  det  magyariske 
ord  er  noget  ganske  andet  end  det  indogermanske  [ariske], 
viser  sig  tydeligt  ved,  at  postpositionen  ved  koordinerede 
nomener  kan  unddrages  de  forangaaende  og  kun  be- 
høver at  staa  ved  det  sidste;  f.  ex.  a  jo  embernek  ^dem 
guten  menschen'  (a  for  az  demonstrativum,  artikel;  jo 
god;    ember  menneske;    -nek  -nak  postposition,    omtrent 


*)  Havde  jeg  istedenfor  omnium  veterum  valgt  f.  ex,  multorum 
antiquorumy  vilde  mask.  forestillingen  ha  faaet  4  betegnel- 
ser ;  koDsekvent  er  sproget  altsaa  ingenlunde.  Det  er  kun 
for  nemheds  skyld,  jeg  har  valgt  latin  og  dansk,  der  kan 
bruges  som  repræsentanter  paa  omtrent  de  samme  udvik- 
lingsstadier, som  fællesarisk  og  middelengelsk  staar  paa; 
praktisk  taget  naaer  vi  altsaa  det  samme,  somom  vi  havde 
valgt  fire  stadier  i  samme  sprogs  liv. 

*)  En  sætning,  som  forøvrigt  nutildags  ikke  engang  kan  hævdes 
for  det  ariske  grundsprog.    Brugmann,  Grundriss  II.  521. 


Fremskridt  i  sproget.  19 

med  dativbetydning)  for  az-ndk  (annak)  jo-nak  ember- 
fiek,  som  om  man  paa  græsk  kunde  sige  ro  åya^  åvBpanxw. 
Det  foran  substantivet  staaende  attributive  adjektiv  staar 
altid  i  den  rene  stammeform,  flertalsmærke  og  kasus- 
postpositioner  fojes  ikke  til  det.  Saaledes  siger  man 
f.  ex.  Hunyady  Måtyås  magyar  kiråly-nak  (til  den  ungar- 
ske konge  Mathias  Hunyady),  -nak  hører  her  til  alle  de 
forudgaaende  ord.  Noget  lignende  finder  ogsaa  sted  ved 
ord,  der  forbindes  ved  hjælp  af  og** ').  Åltsaa  mødes 
her  engelsk  ved  en  af  sine  senest  udviklede  ejendomme- 
ligheder  med  et  rent  agglutinerende  sprog,  og  vi  kan 
maaske  ha  lov  at  sporge :  kunde  ikke  kongruensløsbeden 
i  magyarisk  ogsaa  være  en  sen  udvikling  fra  en  tidligere, 
med  latin  mere  analog  tilstand?  Kunde  med  andre  ord 
ikke  netop  kongruensfænomenet  være  en  rest  af 
en  primitiv  sprogtilstand?  Skyldes  det  ikke  samme 
trang  til  tydeliggorelse  hos  et  uudviklet  menneske  som 
f.  ex.  den  hyppige  gentagelse  af  nægtelser?  Paa  oldeng. 
siges :  wan  man  wyste  wan  |  ing  *ingen  mand  ej-vidste 
ingen  ting\  hvor  vi  nu  nojes  med  én  nægtelse:  ingen 
vidste  noget.  — 

16,  Denne  tanke  vinder  i  sandsynlighed  ved  betragt- 
ninger hentede  fra  de  dog  temmelig  primitive  sydafri- 
kanske Bantu-stammers  sprog;  vi  har  her  den  fordel  at 
have  en  sammenlignende  grammatik  for  alle  disse  sprog, 
forfattet  af  en  skarpsindig  og  vidtskuende  sprogforsker, 
W,  H.  L  Bleek^).  Hvor  vidt  kongruensen  gaar  i  zulu- 
sproget, ses  af  nogle  af  hans  exempler. 


*)  Nomen  u.  verbum  526.  —  Se  ogsaa  Y.  Thomsen:  Det  mctgya- 
riske  sprog,  Tsk.  f.  philol.  og  pæd.  VII,  170. 

■)  Comparative  Grrammar  of  South  African  Languages,  London, 
Trtibner.  I  1862  (lydlære);  II  1869  (kun  forste  afdeling, 
concord  of  the  noun,  er  udk.)  -  Desuden  har  jeg  benyttet 
H.  P.  S.  Schreuder,  Grammatik  for  zulu-sproget  (Kristiania 
1860)  og  fremstillingen  hos  Fr.  Muller,  Grundriss  der  spracJi- 
icissenschaft  I.  2  (1877)  s.  238—262.  —  Forst  efterat  det  flg. 

2* 

Et  menDeske  hedder  umuntu;  ethvert  ord  i  samme 
eller  følgende  sætning,  der  paa  en  eller  anden  maade 
staar  i  forbindelse  med  ordet  umuntu,  skal  i  sin  begyn- 
delse ha  ligesom  en  mindelse  om  dette  ords  forreste  del, 
efter  bestemte  regler  enten  mu  eller  u  eller  w  eller  m. 
Fremhæver  vi  i  tryk  disse  *mindere\  som  jeg  vil  kalde 
dem,  faar  vi  f.  ex.  følgende  sætning,  der  betyder:  vort 
smukke  menneske  viser  sig,  vi  elsker  det: 

umuTiiM      wei\x    owwchle    wyabonakala,      simtanda  (1) 
menneske      vor        smuk  viser  sig         vi  elsker 

Indsættes   flertalsformen    dbantu  'mennesker',    faar   sæt- 
ningen et  helt  andet  udseende: 

abaniu      beiu.      abach\e      6ayabonakala,    siiatanda.   (2) 

Og    ligeledes    ved    indsættelsen    af   ord    som   ilizwe 


afsnit  var  skrevet,  blev  jeg  opmærksom  paa  den  tyske 
missionær  H .  Brinckers  afhandling  Zur  sprachen-  und  volker- 
kunde  der  bantuneger  i  Techmers  Intern.  Zschr.  Y.  1889  19.  ff. ; 
denne  forf.,  der  ynder  at  forklare  sprogformer  ir&  pseudo- 
filosofiske  og  moralske  betragtninger  om  fallosdyrkelse  o. 
lign.,  har  paa  intet  pnnkt  overbevist  mig.  En  lille  prøve 
vil  maaske  opbygge;  talen  er  om  de  af  mig  nedf.  s.  24 
omtalte  ord  med  uku  (oku):  Jedes  dieser  nomina  hat  seine 
infinitat,  wenigstens  seinen  wirkungskreis  fiir  den  raum  als 
solchen.  Der  Omundn  [manden;  zuln:  nmuntu]  als  pange- 
nerator  sah  diese  unbeschr&nktheit  des  ranmes  ein  nnd 
aus  sich  selbst  ohne  riicksicht  auf  die  verhåltnisse  und 
umst&nde  und  setzte  sich  selbst  als  ku-ami  =  ng-a-mi,  ng-ame^ 
der  ich,  oder  der,  welcher  ich,  d.  h.  der  alles  ist  und  von 
dem  alles  ist.  Der  bantnistische  egoismus,  der  in  dieser 
form  seinen  lautlichen  ausdrnck  tand,  ist  ein  spateres  po- 
stulat, das  an  die  stelle  religioser  gef&hle  und  bedurfnisse 
trat.  (s.  40).  —  I  om-u-nd-u  er  nd  hermafroditisk  forbundet 
med  u  (s.  31);  præfixet  o  i  dyrenavne  viser,  at  uegeren 
staar  i  søskendeforhold  til  sit  kvæg,  som  han  derfor  elsker 
over  alt  i  verden  (s.  36),  osv. 

^land',   amazwe  flt.  dertil  'lande*,   isizwe  'nation',   izizwe 
'nationer',  intombi  'pige',  izintombi  'piger': 


ilizwe 

?etu 

elichle 

Jiyabonakala, 

siZitanda. 

(5) 

amazwe 

etu 

amaehle 

ayabonakala, 

siw;atanda 

.(6) 

isizwe 

setu 

mchle 

5^yabonakala, 

sisitanda. 

(7) 

izizwe 

2'etu 

ezichle 

2?iyabonakala, 

si^^itanda. 

(8) 

intombi 

yeiu 

ench\e 

iyabonakala, 

sij/itanda. 

(9) 

mntombi 

øetu 

ezinchle 

2'iyabonakala, 

si^itanda. 

(10) 

piger 

vore 

smukke 

•  viser  sig 

vi  elsker^ 

')• 

Med  andre  ord:  ethvert  substantiv  henhører  til  en 
af  16  bestemte  klasser  (deklinationer,  species,  concords, 
genera,  principationes  har  man  kaldt  dem),  hvoraf  nogle 
har  entals-  og  andre  flertalsbetydning,  men  hver  har  sit 
derivativpræfix,  som  Bleek  kalder  det;  og  ved  hjælp 
af  dette  klassemærke  betegnes  kongruens  mellem  tale- 
delene. I  følgende  sætning  vil  vi  ved  samme  verbum 
se  to  mindere,  en  fra  subjektet  i  samme  sætning  og  en 
fra  det  i  den  foregaaende: 


uktdanåsL      kueiu 
kærligbed        vor 
bakubona.^ 
(de)  (den)  ser 


oA:wkulu      /cwyabonakala,     a&antu 
stor  viser  sig  mænd 

si/mbon  akalisa   (15) 
vi  (den)  lader  komme  tilsyne. 


en  sætning,  der  ogsaa  paa  anden  maade  viser  sprogets 
hjælpekilder  (tanda  elske,  ukutanda  elskov;  bo7ia  se, 
ionakala  vise  sig,  bonakalisa  lade  vise  sig).*) 


*)  Forandringen  i  forlyd  i  minderen  ved  adjektivet  beror  paa 
en  oprindelig  sammensætning  med  'relativpartiklen'  a,  idet 
au  blir  til  o  og  ai  til  e.  Tallene  i  parentes  henviser  til 
Ble  eks  numre  paa  klasserne. 

*)  Det  vil  ses,  at  adjektiver  som  'vor',  *smuk'  faar  forskellig 
form  efter  det  ord,  de  hører  til;  *din*  findes  i  det  af  Fr. 
Muller  meddelte  fadervor  i  følgende  former:  lako  (igama 
navn,   for  i/igama,   5),    6ako  (t(&ukumkani,    rige   14),   yako 

17.  »Der  er  en  tilsyneladende  overflødighed  i  denne 
hyppige  gentagelse  af  nomenets  mindere  (representative 
elements),  naar  de  saaledes  bruges  ved  alle  taledele, 
som  viser  tilbage  til  det.  Men  —  siger  Bleek  (s.  107 — 8) 
—  dette  vil  ikke  særlig  forbavse  dem,  der  har  studeret 
primitive  folkeslags  litteratur  og  veed,  hvorledes  deres 
frembringelser  ser  ud 

With  their  frequent  repetitions, 
And  their  wild  reverberations* 

og  han  citerer  en  interessant  udtalelse  om  deres  betyd- 
ning af  Li  vingstone:  ,De  meddeler  hvert  led  af  et  udsagn 
kraft  og  klarhed  og  forhindrer  muligheden  af  en  fejlta- 
gelse med  hensyn  til,  hvad  ordet  gaar  paa.  De  er  et 
middel  til  ved  en  enkelt  stavelse  eller  lyd  at  antyde  det, 
man  taler  om,  hvilket  vore  jurister  kun  kan  opnaa  ved 
de  kluntede  omskrivninger  ^nævnte  citant',  ^meromtalte 
genstand'  osv.  .  .  .  Naar  mulatter  (halfcastes),  der  talte 
en  fordærvet  form  af  Setshuana,  udelod  det,  lød  det 
skrækkelig  skurrende  i  mine  ører.  Og  det,  at  tegnet  er 
nomenets  letgenkendelige  forlyd,    forhindrer  fuldstændig 


(intando,   villie  9).  —  Interessant  bliver  derved  de  mange 
former,    hvorved   genitivforholdet   af  det   samme  ord  kan 
udtrykkes,  idet  man  dertil  bruger  styrelsens  minder +  *r©- 
lativpartiklen'  a  (der  indgaar  forbindelse  med  den  følgende 
lyd),  altsaa  t*.  ex.  af  inkosi  hevding.  konge : 
umuntn    ti^enkosi,  kongens  mand  (1 ;  we  for  w  +  a  +  i). 
abantxx     &enkosi,  kongens  mænd  (2). 
UizwQ       lenkosi,  kongens  land  (5). 
amazwe   enkosi,  kongens  lande  (6). 
isizwe      ^enkosi,  kougens  folk  (7). 
ukutsLnåakwenkosi,  kongens  kærlighed  (15). 
Formerne  er  tildels  konstruerede  af  mig  paa  grundlag  af 
materialet  hos  Fr.  Muller  253  f.  og  Schreuder  17  f.;  Bleeks 
grammatik   er   endnu   ikke   naaet  saa  vidt,   at  genitiv  be- 
handles. 

den  tvivl,    der  altid  klæber  ved  de  afskyelige  engelske 
ord  'former'  (hin)  og  'latter'  (denne).*  *) 

18.  Men  hvad  er  oprindelsen  til  disse  præfixer? 
Fuldstændig  er  det  ikke  lykkedes  at  løse  dette  problem, 
men  Bleek  er  nærmest  tilbøjelig  til  den  antagelse,  at 
bantii-nomenerne  er  oprindelige  sammensætninger;  saa- 
længe  hver  del  føles  i  sin  selvstændighed,  er  det  letfor- 
staaeligt,  at  den  første,  der  efter  bantusprogenes  bygning 
svarer  til  det,  der  i  vore  sammensætninger  kommer  sidst, 
sættes  som  repræsentant  for  hele  det  sammensatte  ord. 
Bleek  anskueliggør  dette  (II.  104 — 107)  ved  exempler  fra 
engelsk,  som  overførte  paa  dansk  vil  lyde:  der  er  i  og 
for  sig  ikke  noget  urimeligt  i  en  sætning  som :  ådixnpsJcib, 
vort  skib,  hvilket  skib  er  smukt  skib,  skib  viser  sig,  vi 
elsker  skib.  Men  i  zulu  gaar  man  videre,  idet  dette  ud- 
vides til  afledningsstavelser,  der  ligesaa  lidt  føles  som 
selvstændige  sprogled  som  vort  skab  i  venskab,  landskab 
o.  desl. ;  og  gentagelsesprincippet  gennemføres,  somom 
vi  paa  dansk  kunde  sige:  IandsA:a&,  vort  -skab,  hvilket 
-skab  er  smukt  -skab,  -skab  viser  sig,  vi  elsker  -skab, 
eller  somom  vi  paa  lignende  maade  kunde  isolere  -er 
og  sige:    damper,   vor  -er,  hvilken  -er  er  smuk  -er,   -er 


')  Som  modstykke  hertil  aftrykker  jeg  fra  Brinckers  afhand- 
ling fls;.:  „Karakteristisk  nok  er  ogsaa  det,  at  vore  folk, 
som  det  synes,  gennemgaaende  har  deres  vis  eloquendi  i 
anvendelsen  af  en  mængde  for  'storstedelen  uoversættelige, 
intetsigende,  en-  eller  flerstavelses  partikler.  Hvilken 
str5m  af  saadanne  fyldeord  flyder  ikke  ud  af  munden  paa 
en  indfødt  taler!  En  med  sproget  ubekendt  tænker:  hille- 
mænd, sikken  en  mængde  tanker  dær  maa  være  udviklet, 
og  dog  var  mindst  en  tredjedel  af  alle  udtalte  ord  kun  hine 
dunkle,  endda  til  overflod  hyppig  gentagne  partikler,  der 
for  storste  delen  godt  kunde  være  blevet  borte  uden  at 
skade  talens  indhold.  Og  dog  lægger  de  indfødte  stor  vægt 
paa  brugen  af  disse  smaaord.**  [Dette  sidste  tyder  jonetop 
paa,  at  de  ikke  er  overflødige!] 

viser  sig,  vi  elsker  -er.  Bleek  gennemgaar  omhyggeligt 
de  enkelte  klasser  i  alle  beslægtede  sprog  for  af  de  ord, 
der  hører  til  dem,  muligt  at  bestemme  klassemærkets 
oprindelige  betydning,  men  siger  selv,  at  det  er  for- 
bundet med  store  vanskeligheder;  mangelen  paa  ældre 
mindesmærker  gor  undersøgelsen  lige  saa  usikker,  somom 
»man  prøvede  paa  at  udfinde  den  oprindelige  mening  af 
saadanne  engelske  suffixer  som  -dom,  -ness,  -ship  osv. 
ved  at  analysere  de  nu  med  dem  dannede  substantiver* 
(II,  125).  Af  mere  almeninteressante  ting  i  hans  frem- 
stilling skal  jeg  nævne  et  par. 

19.  Den  15de  klasse  karakteriseres  ved  ku;  vi  saa 
ovenfor  ukutsndR,  kærlighed.  Dette  identificerer  Bleek 
(IL  126)  nu  med  præpositionen  Jcu,  der  svarer  til  engelsk 
to  baade  i  stedsbetydning,  som  i  ngi-ya  Zczf-laba-bantu,. 
jeg  gaar  til  disse  folk,  og  som  en  slags  infinitivmærke, 
som  i:  ngi-ya  /ctdanda,  egl.  jeg  gaar  til  at  elske,  d.  e^ 
jeg  skal  elske  (je  vais  aimer);  i  u-/cw-tanda  ku-mnandi 
(at  elske  er  sødt,  kærlighed  er  sød),  er  det  første  ku  et 
derivativt  præfix  og  det  andet  henfører  adjektivet  til  det 
saaledes  dannede  substantiv.  Bleek  kunde  her  ha  draget 
en  interessant  parallel  med  en  rent  moderne  udvikling  i 
hans  eget  modersmaal,  hvor  ligeledes  to,  den  oprindelige 
infinitivpræposition,  kan  staa  som  en  „minder**,  en  re- 
præsentant for  et  verbum,  der  skulde  gentages  i  infinitiv : 

Dickens  MCh.  217  Now  you  won't  overreach  me:  you 
want  tOy  but  you  won't  |  Dick.  Chimes  23  they  say  to 
me  . .  . .  Seetn  to  \  M  Twain,  Inn.  at  home  13  Let  her 
ride,  if  she  wants  to  \  smst.  217  you  will  have  to  work, 
whether  you  want  to  or  not  |  Darwin  L  &  L  I.  117  The 
little  beggars  are  doing  just  what  I  don't  want  them  to 
Anstey  Vice  V.  241  I'U  never  even  look  at  you  if  you 
want  me  to  ever  so  much  |  Habberton  Amer.  Humour 
201  for  not  keeping  quiet  as  I  told  you  to  |  Anstey 
Vice  V.  181  Don't  fight  with  him,    Dick.     I  say  youVe 

not  to  I  O'Reid,  John  Bull  25  Leave  me  alone ;  I  want 
to  sleep.  I  have  a  right  to:  I  have  paid  for  my  ticket 
I  Stevenson,  Jekyll-Hyde  60  take  a  quick  tumwith  iis. 
I  should  like  to  very  much  |  TrolL  Duke' s  Ch.  II  65 
it  is  quite  out  of  question  that  I  should  respond  as  I 
suppose  you  wish  me  to  \  Aldrich  Stillwater  Trag.  130 
[But  who  backs  Slocum?]  Certainly  the  Association 
ought  to  ^). 

20.  Vender  vi  tilbage  til  bantupræfixet  (u)hi,  saa  er  det 
altsaa  fra  at  være  en  præposition  blevet  mærke  for  16de 
klasse ;  af  de  til  denne  klasse  hørende  ord  er  nogle  tyde- 
lige verbalsubstantiver,  i  andre  er  verbalbegrebet  trængt 
tilbage,  som  ukuchlsi,  mad  (egl.  spisning),  itkusdi  morgen 
(egl.  gryen);  i  nogle  har  Arw  haft  sin  stedsbetydning  (ørken^ 
mark  og  lign.);  men  tilbage  bliver  der  dog  en  del  ord, 
hvor  der  slet  ikke  kan  paavises  nogen  grund  til,  at  de 
netop  hører  til  den  klasse.  Og  dette  gælder  i  endnu 
hojere  grad  om  alle  de  andre  klasser,  hvor  det  fælles, 
sammenknyttende,  tit  meget  vanskeligt  lar  sig  paavise.  Og 
hvor  det  lader  sig  paavise,  er  det  vel  1  mange  tilfælde 
uoprindeligt;  naar  saaledes  en  mængde  benævnelser  for 


')  Vulgært  synes  ought  to  helt  at  være  smeltet  sammen  og 
endog  at  knnne  ha  et  nyt  to  efter  sig:  vittighedsbladet 
Fun^  okt.  87,  there  did  orter  to  be  five  time  sech  meetin's 
more  than  there  is.  —  Den  i  texten  omtalte  brug  af  to  er 
i  talesproget,  ogsaa  i  dannede  klasser,  overordentlig  almin- 
deligf  men  dadles  af  mange;  saaledes  bebrejder  C.  H.  Her- 
ford i  The  Academy  (Jan.  18,  1890)  oversætterinden  af 
Ibsens  ^Frnen  fra  havet',  at  hun  "puts  into  the  mouths  of 
all  her  characters  vnthout  distinction  the  vulgar  idiom 
"111  try  to",  "I  should  like  to",  &c.  — Alford,  Queen's  Engl. 
118  siger  rigtigt:  the  proper  conversational  answer  to  snch  a 
question  [Were  you  going  to  do  it?]  is,  "1  was  going  to,** 
or  "I  was  not  going  to,"  as  the  case  may  be;  not  "I  w&b 
going,"  inasmuch  as  the  mere  verb  to  yor  does  not  express 
any  mental  intention. 

levende  væsener  henhører  til  forste  klasse,  er  det  sand- 
synligt, at  de  oprindelig  har  været  adjektiver  til  wwwntu, 
menneske,  og  derfra  har  faaet  ttmw-præfixet,  som  de  saa 
har  ført  med  sig,  selv  hvor  de  ikke  stod  ved  noget 
umuniu  (Bleek  123). 

31.  Flere  af  klasserne  har  en  bestemt  numerisk 
værdi,  saa  at  de  svarer  parvis  til  hinanden  som  ental 
og  flt.  (se  exemplerne  ovenfor);  men  skont  dette  i  de 
mere  udviklede  (more  advanced)  sprog  er  gennemført 
temmelig  regelmæssigt,  viser  en  del  undtagelser,  at  denne 
talbetydning  ikke  kan  være  oprindelig  knyttet  til  klasse- 
mærkerne, men  for  en  stor  del  skyldes  senere  udvikling 
ved  analogi  (Bleek  139  fif.).  Udgangspunktet  kan  ha 
været  substantiver,  der  har  staaet  i  forhold  til  hinanden 
ved  deres  betydning  som:  person — folk;  soldat — hær; 
skov— træ;  skib — flaade  (Bleek  144);  præfixer  for  saa- 
danne  ord  som  det  sidstnævnte  i  hvert  par  vil  let  faa 
en  vis  flertalsbetydning,  aldeles  bortset  fra  præfixets  op- 
rindelige betydning,  og  de  kan  saa  anvendes  til  at  danne 
et  slags  flertal,  idet  de  enten  sættes  istedenfor  vedkom- 
mende ords  egentlige  mærke  {amazwe  lande,  6 ;  ilizwe 
land,  5)  eller  sættes  foran  det  (ma-luio  skeer,  6;  luto 
ske,  11).  Bleek  (s.  146)  tor  ikke  afgore,  hvilken  maade 
der  er  den  ældste.  —  I  visse  tilfælde  finder  vi  nu,  at 
verbum  osv.,   istedenfor   at   rette   sig   efter  den    klasse, 

• 

hvortil  subjektet  grammatisk  hører,  faar  mindere  fra  en 
anden  klasse  ved  en  konstruktion  *efter  meningen',  lige- 
som naar  man  paa  tysk  kan  bruge  ^minderen'  sie  om 
neutrumsordet  madchen;  istf.  erumbi  råndye  ekuru  råya, 
min  ældste  broder  (5te  kl.)  er  gaaet  bort,  kan  siges: 
^rumbi  wåndye  omukmu  wåya  med  1ste  klasses  mindere 
(Bleek  II,  156);  som  ovenfor  omtalt,  indeslutter  jo  1ste 
klasse  en  mængde  ord  for  levende  væsener. 

23.  Derved  er  stødet  givet  til  en  videre  sammen- 
blanding og  forskydning  i  de  oprindehge  forhold,   og  af 

et  sted  hos  Bleek  (II,  234)  ser  vi  da  ogsaa,  at  i  de  nord- 
vestlige stammers  sprog  er  der  foregaaet  en  saadan  ud- 
visken af  dem,  at  kongruensen  nu  ofte  synes  snarere  at 
blive  anvendt  som  en  slags  bogstavrim  (as  an  alliterative 
process)  end  som  grammatisk  middel  —  et  interessant 
negersidestykke  til  den  fra  europæiske  digtere  vel  kendte 
tilbojelighed  til  at  smykke  sine  vers  med  ellers  uddøde 
grammatiske  former  (engelsk  thoii;  he  hafh  osv.). 

I  et  af  sprogene  har  vi  en  over  200  aar  gammel 
grammatik  af  Brusciotto  å  Vetralla  (Bleek  I.  9);  ved  at 
sammenholde  den  deri  beskrevne  sprogform  med  samme 
egns  nutidssprog  (Mpongwe)  faar  vi  bl.  a.  at  se,  at  klasse- 
mærkerne er  svundne  betydelig  ind:  istedenfor  en  sam- 
mensat stavelse  har  vi  nu  i  reglen  kun  en  enkelt  lyd; 
endvidere  er  der  foregaaet  stærkere  lydsvind  i  disse 
grammatiske  end  i  de  andre  ordbestanddele ') ;  præfixernes 
og  dermed  klassernes  antal  er  gaaet  ned  fra  16  til  10, 
idet  f.  ex.  klasserne  11,  14  og  16  er  faldne  sammen  i 
lyd.     (Bleek  IL  223,  sml.  132). 

38.  Hermed  forlader  jeg  Bleeks  fremstilling  og  skal 
nu  prøve  paa  af  disse  sydafrikanske  forhold  at  udvinde 
nogle  resultater  med  hensyn  til  sprog,  der  ligger  os  nær- 
mere, og  til  sprogudvikling  i  almindelighed;  jeg  haaber 
læseren    ikke   allerede   er   bleven    altfor   træt  af  at  faa 


*)  Sml.  Bleek  1.  47:  „den  hyppigere  brag,  som  et  sprogs 
grammatiske  elementer  almindeligvis  er  genstand  for,  har 
en  tilbojelighed  til  hurtigere  at  slide  paa  dem  og  til  der- 
ved i  reglen  at  fere  dem  ind  paa  et  mere  fremskredet 
stadinm  af  lydudvikling.  Derfor  er  det,  at  i  hottentotspro- 
gets grammatiske  elementer  er  smækkelyd  (clicks)  og 
diftoDger  fuldstændig  forsvundne  ,  .  .  sk5nt  tre  fjærdedel 
af  ordene  i  dette  sprog  kan  siges  at  indeholde  smækkelyd." 
Der  falder  herved  et  interessant  lys  over  det  af  mig  i 
Nord.  tskr.  f.  filol.  VII.  224  og  Internat.  Zschr.  III.  201 
behandlede  spdrsmaal  om  et  ords  hyppighed  som  faktor  i 
lydudviklingen. 

saa  meget  at  høre  om  nogle  ham  ganske  uvedkommende 
negeres  tale. 

Af  det  til  aller  sidst  fremdragne  historiske  faktum 
tor  vi  med  sikkerhed  slutte,  haade  at  kunde  vi  gaa  endnu 
længere  tilbage  i  tiden,  vilde  vi  træffe  endnu  flere  klasser 
end  de  16,  og  at  de  mindere,  vi  da. vilde  se  ved  adjek- 
tiver og  verber,  vilde  ha  en  endnu  fyldigere  form  og 
mere  se  ud  som  hele  ord.  Og  vi  vilde  da  maaske  faa 
en  tvivl  bekræftet  om,  at  Bleek  har  ret  i  altid  at  se  en 
sammensætning  i  ethvert  zulunomen,  hvoraf  saa  forste 
del  gentages.  Han  synes  ikke  at  have  godtgjort,  at  der 
virkelig  findes  eller  fandtes  en  saa  stor  kærlighed  til 
sammensætning,  at  alle  usammensatte  ord  skulde  være  for- 
svundne af  sproget,  hvad  der  vilde  se  hojst  paafaldende 
ud.  Langt  rimeligere  synes  det  mig,  at  oprindelsen  til  hele 
dette  mindersystem  skriver  sig  fra  en  primitiv  sprogtil- 
stand, hvor  man  var  nødt  til  at  gentage  hele  ord  ideligt 
for  at  blive  forstaaet.  Skruer  vi  en  sætning  som  den 
forste  zuluiske,  vi  saa  ovenfor,  tilbage  til  en  mere  pri- 
mitiv form  (hvorved  vi  blir  nødt  til  at  gore  brud  paa 
sandsynligheden  ved  at  beholde  ordene  i  den  form,  de 
nu  har,  og  indføre  pronominer  som  'vi,  vor'),  har  den 
vel  været  bygget  som  en  række  paa  hinanden  følgende 
sætninger  uden  forbindelsesord :  umuntu  *mand'  [jeg 
taler  om  manden]  —  umuntu  etu  'mand  vor'  [manden 
er  vor]  —  umuntu  yabonakala  'mand  vise  sig'  [manden 
viser  sig]  —  si  umuntu  tanda  'vi  mand  elske'.  Den 
slags  ord-  og  sætningsforbindelse  ser  dog  ret  oprindelig 
ud;  og  en  sammenskydning  af  dette  primitive,  løst  for- 
bundne udsagn,  saa  at  det  efterhaanden  er  kommet  til 
at  hænge  nojere  sammen  som  et  mere  organisk  hele  (er 
blevet  „integreret"),  har  heller  intet  usandsynligt  i  sig. 
Vi  kan  minde  om  en  i  flere  sprog  foregaaende  udvik- 
hng:  en  sporgesætning  som  „Kommer  du?"  blir  sagt, 
uden  at  man  gir  sig  tid  til  at  afvente  svar,   inden  man 

fortsætter  »saa  gaar  jeg  med** ;  dette  blir  saa  almindeligt, 
at  de  to  løst  forbundne  sætninger  føles  som  knyttede 
sammen  i  organisk  over-  og  underordnelse,  (kommer  du, 
saa  gaar  jeg  med),  og  tilsidst  faar  vi  i  den  oprindelige 
sporgeform  en  maade  at  bygge  en  betingelsessætning  paa, 
der  kan  anvendes  i  tilfælde,  hvor  der  ikke  længer  kan 
være  tale  om  et  sporsmaal:  „Gik  saaledes  den  ene  af 
heksenes  spaadomme  i  opfyldelse,  (saa)  kom  Macbeth 
let  til  at  tro  ogsaa  paa  de  andre.* 

34.  Saa  vidt  ser  det  altsaa  ud  til,  at  vi  har  fast 
grund  under  fødderne.  Men  der  synes  heller  ikke  at 
være  noget  urimeligt  i  den  antagelse,  at  den  akcentlov 
har  været  gyldig  i  menneskenes  forste  sprog,  som  vi 
finder  overalt  den  dag  idag,  og  som  Sweet  formulerer 
saaledes^):  „I  reglen  fremhæves  ethvert  ord,  der  ud- 
trykker en  ny  forestilling,  ved  stærkere  betoning;  ord 
derimod,  der  udtrykker  forestillinger,  som  i  forvejen  er 
omtalte  eller  kan  forudsættes  som  bekendte,  faar  svagere 
betoning.**  Begynder  vi  en  fortælling:  „Der  var  engang 
en  englænder,  som  rejste  i  Kina  .  .  .**  faar  ordet  *eng- 
lænder'  stærkere  eftertryk,  end  naar  vi  senere  hen  i  be- 
retningen gentager  *englænderen',  og  med  den  svage  be- 
toning følger  ogsaa  mindre  tydelig  udtale  af  de  enkelte 
lyd  i  ordet. 

Hertil  kommer  endnu  den  vist  i  alle  sprog  mer 
eller  mindre  hyppig  forekommende  forkortelse  af  et 
ord,  der  hyppig  skal  gentages,  især  naar  det  ikke  føles 
som  sammensætning,  idet  betydningen  knytter  sig  til 
ordet  som  helhed  (hvorved  det  altsaa  er  ligegyldigt,  om 
det  etymologisk  er,  d.  v.  s.  engang  har  været  sammen- 
sat). Saaledes  især  ved  egennavne'^);  allerede  i  græsk 
har  vi  en  del  navneforkortelser  (kælenavne)  som  Zeuxis 


*)  Elementarbuch  des  gesproch.  Engl,  40. 

')  Se  Brugmann,  Grundriss,  II.  33  og  den  der  citerede  litteratur. 

for  Zeuxippos,  Zeuxidamos,  Zeuxitheos  og  andre  navne; 
paa  oldhojtysk  findes  Wolfo  for  Wolfbrand,  Wolfgang 
osv.,  islænderne  siger  Sigga  for  SigrPr,  ^i^^  for  SigurSr, 
og  saaledes  i  de  fleste  sprog.  Den  slags  afkortelser  til- 
hører ikke  nogen  bestemt  tid  eller  noget  bestemt  land; 
enhver  der  har  levet  i  studenter-  eller  skolekredse,  veed, 
at  de  dær  vokser  frodigt  den  dag  idag,  ogsaa  udenfor 
bornesproget  og  udenfor  de  forkortelser,  der  én  gang  er 
blevne  traditionelle.  Saaledes  kaldte  ogsaa  englænderne 
i  aarhundredets  begyndelse  Bonaparte  for  Boney,  og 
Thackeray  kalder  i  en  af  sine  romaner  sin  helt  Arthur 
Pendennis  stadig  for  Pew,  ligesom  man  sammesteds  finder 
Cos  for  Costigan,  Fo  for  Foker,  Pop  for  Popjoy,  old  Col 
for  Colchicum  osv.  Det  er  ganske  naturligt:  i  kredse, 
hvor  talen  ofte  er  om  en  person,  forstaas  den  talende, 
allerede  inden  han  er  naaet  halvvejs  gennem  navnet, 
Og  derfor  gor  han  sig  tit  ikke  engang  den  ulejlighed  at 
udtale  det  færdigt.  Paa  samme  princip  ^)  beror  saadanne 
forkortelser  af  andre  ord  end  egennavne  som  dansk  tres 
for  tresindstyve  y  laud  fol*  læuddbilis,  engelsk  cah  for 
cabriolet,  caps  for  capital  letters,  the  Cri  for  the  Criterion 
(teater  og  restauration  i  London),  fransk  aristo  for  aristo- 
crate.  Boule-Miche  for  Boulevard  St,  Michel  osv.  i  ganske 
overordentlig  stort  antal.*). 

^)  Altsaa  letfoTstaaeligheden  som  forkortende  faktor,  sml. 
min  teori  i  den  ovf.  s.  27  nederst  nævnte  afhandling. 
Sammenlign  ogsaa  de  forskellige  forkortelser  ved  redapli- 
kation,  se  Brngmann,  anf.  st.  II.  11  fi',  Noreen,  Urgermansk 
judl.  132  ff.  -  I  skrift  gor  de  samme  principper  sig  gæl- 
dende, sml.  brugen  af  forbogstaver  for  navne  og  titler, 
forkortelser  som  /.  ex.^  osv.  Men  selv  udenfor  saadanne 
staaende  abbreviationer  kan  man  tit  i  breve  o.  lign. 
iagttage,  at  et  navn  elier  teknisk  ord,  forste  gang  det  fore- 
kommer, er  skrevet  langt  tydeligere  end  de  følgende,  hvis 
det  kommer  tit  igen.  Stenograferne  har  sat  dette  i  system 
til  deres  hurtigskrifb. 

«)  Se  Tegner,    ElUptiska  ord,   Filologmødet  i  Kristiania  1881, 

Paa  samme  maade  tænker  jeg  mig  nu,  det  er  gaaet 
til,  naar  vi  i  bantusprogene  faar  umii  brugt  som  repræ- 
sentant for  umuntii;  tilbojeligheden  til  denne  brug  af  et 
halvt  ord  kan  naturligvis  være  forøget  derved,  at  man  i 
andre  tilfælde  virkelig  følte  ord  som  sammensætninger 
og  altsaa  kunde  bruge  den  ene  del  selvstændigt. 

36.  Men  sikkert  er  det,  at  vi  her  i  disse  sprog  blir 
vidne  til  pronomeners  opstaaen  ad  naturlig  vej; 
disse  løsrevne  ordbegyndelser  ^),  mindere  som  jeg  har 
kaldet  dem,  fungerer  jo  nemlig  ganske  som  pronomener, 
ja  vi  kan  med  stor  ret  sige,  at  en  del  pronomener  — 
især  »3die  persons  personlige"  og  visse  demonstrative 
samt  relative  —  den  dag  idag  ikke  er  andet  end  min- 
dere. 

Og  endvidere  blir  vi  vidne  til  åndre  grammatiske 
formers  opstaaen,  som  kan  sættes  i  klasSe  dels  med 
noget  af  vore  sprogs  nominalflexion  ('vor'  —  weiu^  hen- 
ført til  umunin,  men  Zetu  om  ilizwe^  omtrent  som  ariske 
sprogs  kon;  genitivdannelsen,  se  ovf.  s.  22),  dels  med 
verbalendelser.  Og  vel  at  mærke,  vi  ser  dem  opstaa 
ganske  naturligt  ud  fra  en  mere  primitiv,  helt  igennem 
konkret  sprogtilstand,  uden  nogen  hensigt  hos  de  talende, 
der  kun  giver  efter  for  den  almindelige  trang  til  at 
slippe  med  saa  lidt  ulejlighed,  med  saa  faa  lyd  som 
muligt,  blot  forstaaelsen  ikke  hindres  derved. 

Endvidere  ser  vi  udviklingen  af  noget,  der  kan 
sammenstilles  med  en  artikel:  idet  man  kunde  bruge 
umu  som  minder  om  umunt%  synes  man  at  være  kom- 


p.  58;  Storm,  Engl  Philologie,  158,  436;  Pierson,  Métrique 
natur,  du  langage  2A7  S.,  dertil  P.  Passy,  Changements  Phoné- 
tiques  §  320,  p.  14=1,  Behaghel,  Deutsche  spr.  68.  Sml.  ogsaa 
Addison  i  Spectator  nr.  135  (Aug.  4,  1711). 
^)  Selv  om  Bleek  har  ret  i  sin  sammen sætningsteori,  er  pro- 
nomeoet  jo  dog,  hvad  jeg  lægger  særlig  vægt  paa,  for- 
klaret som  et  oprindeligt  hovedord. 

men  til  ogsaa  at  betragte  det  som  minder  i  selve  ordet 
umuntu,  der  altsaa  blev  forstaaet  som  umu  (en  slags 
klassemærke,  der  som  et  der,  die,  das  angiver  ordets 
grammatiske  konstruktion)  +  ^^^^  som  saaiedes  blir  den 
egentlige  bærer  af  ordbetydningen.  Denne  forskydning 
af  sprogfølelsen  er  ganske  parallel  med  den,  hvorved 
vi  danske  har  faaet  et  ord  som  drot,  idet  det  oprindelige 
drotten  (oldn.  drottinn)  er  blevet  opfattet  som  et  ord 
med  den  bestemte  artikel  efter:  ved  en  slags  subtrak- 
tion kom  man  saa  til  at  sige  en  drot;  et  andet  exempel 
er  det  gamle  blomster  (Peder  Syv  skriver:  eet  blomster 
gjor  ingen  krands),  hvor  man  har  trukket  -er  fra,  som 
om  det  var  flertalsendelsen,  hvorved  vort  nuværende  en 
blomst  er  opstaaet  ^).  At  en  saadan  forskydning  virkelig 
er  foregaaet  eller  er  ved  at  foregaa  hos  bantustammerne, 
synes  at  kdnne  sluttes  deraf,  at  europæiske  lexikografer 
opfører  det  titnævnte  ord  ikke  under  umuntu,  men  som 
ntUj  hvad  Bleek,  der  ser  den  oprindelige  sammenhøren 
af  umuntu  som  ét  ord,  ganske  vist  protesterer  imod  ^)  — 
med  rette  fra  et  etymologisk  standpunkt,  med  urette 
maaske,  naar  man  ser  hen  til  de  indfødtes  aktuelle 
sprogfølelse  % 

Idet  jeg  sammenfattende  betoner,  at  udviklingen  af 
disse  grammatiske  betegnelser  i  bantusprogene  helt 
igennem  er  gaaet  for  sig  ved  forkorten  af  længere  ord- 
former, ikke  ved  udvidelse,  vil  man  forhaabentlig  forstaa, 
hvad  jeg  har  villet  opnaa  ved  denne  lange  udvikling, 
som  jeg  vilde  ønske  det  havde  været  mig  muligt  at  gore 
kortere,  —  nemlig  et  indirekte  angreb  paa  en  stor 


^)  Til  saadanne  „subtraktion sdannelser'^  kommer  jeg  udfør- 
ligere tilbage  i  Engelske  kasus  IL 

*)  I  en  artikel:  Grimm*8  Law  in  South  Africa,  Transact.  of 
the  Philol.  Soc.  1873-4,  p.  190. 

')  Man  huske  ogsaa  paa  dem,  der  brugte  de  gamle  mindere 
som  allitteration. 

mængde  af  de  forklaringer,    der  er  givne  paa 
sprogformers  opstaaen  i  vor  sprogæt. 

36,  Det  er  saaledes  egentlig  i  strid  med  meget  i 
Madvigs  rationalistiske  sprogopfattelse  —  men  rigtignok 
i  overensstemmelse  med  hans,  forstandsmenneskets,  over- 
drevne forestillinger  om  forstandselementet  hos  „sprog- 
dannerne**,  til  hvilke  jo  kvinderne  ikke  engang  fik  lov 
til  at  høre*)  —  naar  han  udtaler  sig  saaledes  ):  „Konnet 
i  sprogene  skabtes  af  dem,  der  faldt  paa  (og  vænnede 
sig  til)  at  fastholde  en  særegen  lydaflfektion  ved  demon- 
strativet som  tegn  for  substantivforestiUingens  særegne 
karakter,  i  vor  sprogslægt  af  dem,  der  til  pronominal- 
stammen fojede  den  aabne  bløde  vokallyd  [a] det  femi- 
nine udtryktes  ved  den  blødere,  aabnere,  dvælende  afslut- 
ning af  det  udtalte**.  Madvig  følte  selv,  at  han  her  egentlig 
benyttede  den  af  ham  ellers  saa  afvisende  (altfor  afvi- 
sende!) bekæmpede  forklaring  ved  lydsymbolik,  idet  han 
undskylder  sig  med:  »Paa  en  slig  oprindelse,  hvor  lydens 
karakter  havde  og  gav  betydning,  maa  vi  her  just  i 
modsætning  til  anden  oprindelig  orddannelse  tænke,  fordi 
talen  her  ikke  er  om  et  navn  paa  en  bestemt  forestilling, 
men  om  en  almindelig  modifikation,  om  indflydelsen  af 
en  sideaflfektion.**  —  Jeg  maa  nu  tilstaa,  at  jeg  lettere 
kan  tænke  mig  urmennesket  hitte  paa  et  lydmalende 
udtryk  for  en  hel  forestilling,  der  har  gjort  indtryk  paa 
ham,  men  som  hans  sprog  ellers  er  for  fattigt  til  at  ud- 
trykke, end  forestille  mig  ham  foje  et  a  til  et  i  forvejen 
existerende  konsløst  pronomen  for  derved  at  betegne 
det  sarte  ewig-w^eibliche.  Og  selv  om  et  saadant  indfald 
engang  skulde  være  faret  igennem  hans  hjæme,    er  det 


*;  Om  Konnet  i  Sprogene,  18. 

^}  Smst  25,   med  de  af  forf.  i  Kleine  philol,  schr,  22  foretagne 
tilfoj  eiser. 

3 

vel  tvivlsomt,  om  hans  samtidige  kunde  se,  hvor  han 
vilde  hen  med  sit  lange  a,  og  benytte  det  igen  paa 
samme  maade, 

37.  Storre  sandsynlighed  har  næppe  heller  mange 
af  de  forklaringer,  den  hypoteseelskende  sammenlig- 
nende sprogforskning  har  opstillet  —  denne  viden- 
skabs historie  viser  da  ogsaa,  at  en  hel  del  af  dem  hører 
til  den  slags,  der  lever  idag,  men  imorgen  kastes  i  papir- 
kurven, rigtignok  for  i  en  lidt  ændret  skikkelse  at  opstaa 
paany  iovermorgen.  For  at  vise,  hvad  jeg  mener,  maa 
jeg  citere  en  eller  anden  forfatter,  og  jeg  vælger  da  den 
dygtige  norske  sprogsammenligner  A.  Torp  ene  og  alene^ 
fordi  hans  afhandling^)  er  den  seneste  af  den  art, 
der  er  kommet  mig  i  hænde.     Han  siger  bl.  a. : 

„Det  indogermanske  fællessprog  besad  flere  deklina- 
tioner; men  at  dette  skulde  være  det  oprindelige  forhold, 
er  paa  forhaand  lidet  antageligt.  Flerheden  synes  at 
maatte  have  udviklet  sig  af  en  tidligere  enhed.  [Erfaringen 
i  den  historiske  tid,  i  vor  sprogæt  som  i  Sydafrika,  taler 
snarere  for  en  bevægelse  i  modsat  retning,  fra  mangfol- 
dighed til  forholdsvis  ensartethed]  ...  Til  sprogets  ældste 
bestanddele  regner  jeg  fremfor  alt  de  stammer,  der  til- 
syneladende er  dannede  af  verbalroden  med  suffix  -o, 
baade  paa  grund  af  simpelheden  i  deres  dannelse  [det 
simple  er  nok  saa  ofte  det  senest  opstaaede],  deres  ube- 
stemte betydning  (nomina  agentis,  produktbetegnelser, 
abstracta  osv.)  [heller  intet  afgorende  bevis,  navnlig  maa 
„abstracta"  vække  mistanke]  og  deres  talrighed.  [Hvis 
de  ældre  sprog  af  vor  æt  var  uddøde,  kunde  man  ved 
de  samme  grunde  komme  til  det  resultat,  at  de  svage 
verber,  f.  ex.  i  engelsk,  var  de  oprindeligste.] .  . .  Senere 


*)  Vokal-  og  konsonantstammer,  i  Akademiske  afhdl.  til  S. 
Bugge  1889;  sml.  samme  forf.s  Den  græske  nominal flexion, 
1890. 

traadte  visse  endelser  til  disse  stammeformer,  hvormed 
sproget  tilsigtede  en  bestemtere  betegnelse  af  kasusfor- 
holdene  (kasusendelser).  [Sproget  tilsigter  intet ;  de,  der 
taler  det,  tilsigter  blot  forstaaelse  i  ojeblikket,  og  fojer 
derfor  ikke  noget  til  for  bestemtere  at  betegne  noget, 
som  de  ingen  begreb  kan  ha  haft  om].  I  disse  kasus- 
endelser har  man  forlængst  med  rette  seet  pronominal- 
stammer. [Det  er  muligt,  man  har  haft  ret;  men  det 
er  ikke  for  en  eneste  endelses  vedkommende  gjort  sand- 
synligt, hvordan  et  pronomen  kan  give  netop  saadan  en 
betydningsmodifikation  til  et  nomen]  .  .  .  Saaledes  er 
mærket  for  nom.  sing.  -s  sikkerlig  den  samme  pronomi- 
nalstamme,  som  i  formen  so,  se  er  pron.  dem.  [men 
hvoraf  er  so,  se  selv  opstaaet?],  akkusativs  -m  det  samme 
element,  der  optræder  i  me,  forste  persons  pronomen, 
men  oprindelig  vel  ogsaa  pron  dem.  [Er  det  ikke  sund- 
ere at  sige,  at  man  ikke  har  den  fjærneste  anelse  om, 
hvad  -m  kommer  af,  end  at  opstille  en  forklaring,  der 
forudsætter  betydningsovergange,  hvis  urimelighed  man 
ikke  engang  søger  at  tildække  ved  at  opstille  hypotetiske 
mellemled?]  .  .  .  a-stammerne  tænker  jeg  mig  dannede 
saaledes,  at  der  til  o-stammerne,  endnu  inden  disse  havde 
antaget  kasusmærker,  traadte  et  element  -a,  formodentlig 
egentlig  et  pronomen,  der  anvendtes  til  betegnelse  af 
femininum.** 

Jeg  tor  ikke  udtale  nogen  kompetent  dom  om,  hvor- 
vidt forf.  har  ret  i  sin  hovedteori,  at  konsonantstammerne 
er  oprindelige  o-stammer,  hvor  i  nom.,  akk.  og  gen.  vo- 
kalen er  svunden ;  det  sporsmaal  maa  jeg  overlade  andre, 
der  har  foretaget  mere  indgaaende  ursprogstudier;  men 
vist  er  det,  at  jeg  i  mine  studier  over  levende  sprog 
aldrig  er  stødt  paa  talende  mennesker,  der  saa  noje 
afvejede  to  bSjningsklassers  krav  paa  særiige  endelser 
som  vore  urfædre  efter  følgende  passus :  „efterat  sproget 
havde  tabt  bevidstheden  om  begge  stammegruppers  op- 

rindelige  identitet,  var  det  let  forklarligt,  at  disse  fælles 
kasusformer  maatte  gælde  som  o-stammerne  udelukkende 
tilhørende,  og  at  der  for  konsonantstammerne  saa  dannedes 
nye  i  overensstemmelse  med  deres  øvrige  fra  o-stammeme 
afvigende  former^)/ 

38.  For  at  spekulationer  over  tingenes  oprindelse 
ikke  skal  være  ganske  værdiløse,  maa  de  helt  igennem 
støttes  paa  iagttagelser  over  tingene,  som  de  er  nu;  vi 
maa  derfor  sporge:  ser  vi  i  de  historisk  tilgængelige 
tider  nye  bojningsendelser  el.  lign.  opstaa?  Hvis  svaret 
blir  ja,  er  der  en  stor  sandsynlighed  for,  at  de  i  for- 
historisk tid  udviklede  formelementer  er  opstaaede  paa 
de  samme  maader  som  de  nyere.  Historisk  ser  vi  imid- 
lertid to  temmelig  forskellige  veje,  der  fører  til  dette 
maal:  nye  bCjningsmidler.  Den  ene  er  den  velbekendte: 
to  ord  staar  saa  tit  sammen,  at  de  forenes  og  danner 
et  nyt,  hvor  saa  det  ene  i  afstumpet  form  kommer  til 
at  fungere  som  endelse;  saaledes  er  det  romanske  futu- 
rum opstaaet :  ital.  finirbj  fr.  finirai  af  finire  habeo  (finire 
hOy  finir  ai)  jeg  har  at  ende;  saaledes  den  nordiske 
passiv:  findes  af  fifide  sig.  Denne  fremgangsmaade  er 
let  at  faa  oje  paa,  og  den  har  vel  ubestrideligt  ogsaa 
spillet  sin  rolle  ved  dannelsen  af  de  fællesariske  flexions- 
former.  Men  man  maa  ikke  overse,  at  den  ikke  er  den 
eneste,  ja,  at  den  maaske  ikke  engang  er  den,  der  hyp- 
pigst lar  sig  historisk  eftervise;  den  bør  derfor  heller 
ikke  være  den,  man  udelukkende  tar  med  i  beregning, 
naar  man  skal  til  ursprogsanalyser.  Den  anden  er  den, 
der  træder  os  imøde  i  saadanne  tyske  endelser  som  -en 
i  flt.  ochsen,  -er  i  rinder,  lammer.  Det  lader  sig  her  noje 
forfølge,  hvorledes  -en,  -er  oprindelig  hørte  til  ordet  i 
alle  dets  kasusformer  {-en  til  en  -n  stamme  som  f.  ex. 
latin  homo(n)^  hommem,  hommis  osv. ;  -er  (af  -es)  til  en 

*)  Den  ffræske  nominalflex,  17. 

-os-eÅ-stamme  som  f.  ex.  lat.  gen«^,  genens  for  ældre 
geneds  osv.);  men  i  nom.  og  akk.  sg.  svandt  ved  lydlig 
udvikling  slutningsstavelsen,  der  imidlertid  i  flertal  maatte 
holde  sig,  da  den  var  beskyttet  derved,  at  der  fulgte  endnu 
en  endelse  efter  den,  som  forst  maatte  slides  af.  Fler- 
talsbetydningen  knyttes  altsaa  nu  til  en  endelse,  der  op- 
rindelig ikke  har  dromt  om  at  skulle  komme  til  at  spille 
saadan  en  rolle;  for  en  nutidsbetragtning  er  rinder  = 
rind  (sg.)  +  flertalsmærket  -er;  men  man  maa  vel  vogte 
sig  for  at  tro,  at  formen  oprindelig  er  sammenklistret 
(agglutineret)  paa  den  maade. 

39,  Anvender  man  den  derved  vundne  lære  paa 
de  ariske  ursprogformer,  kommer  man  til  for  formlærens 
vedkommende  at  gore  en  lignende  frontforandring  som 
den,  der  foretoges  i  lydlæren,  da  man  istedenfor  som  for  at 
ansætte  i  i  græsk  elipon  *forlod'  som  rodvokal  og  be- 
tragte ei  i  leipo  'forlader'  som  stigning  —  omvendt  be- 
gyndte at  betragte  det  fuldere  ei  som  det  oprindelige 
og  i  som  en  svækket  form.  —  Og  ved  siden  deraf  kommer 
den  gavnlige  erkendelse,  at  den  betydning,  et  ordeleraent 
til  en  vis  tid  har,  meget  ofte  er  en  hel  anden  end  den, 
det  fra  forst  af  har  haft*),  ja  at  det  ofte  slet  ikke  har 
haft  nogen. 

At  der  nu  virkelig  i  den  nyere  sprogvidenskab  er  ved 
at  foregaa  en  saadan  frontforandring,  kan  vises  dels 
indirekte  ved  den  stigende  utilbojelighed  til  at  opstille 
saadanne  agglutinationsforklaringer,  som  tidligere  frem- 
kom i  massevis  —  en  mængde  sprogforskere  vender  sig 
endog  positivistisk  bort  fra  ethvert  forsøg  paa  formfor- 
klaringer  som    fra  metafysiske  spekulationer  —  og  dels 


^)  Madvig,  Om  Konnet  12  (Eleine  phil.  schr.  10):  Meget  blev 
ad  omveje  betegnelse  for  det,  aom  det  ikke  oprindeligen 
var  bestemt  til  at  betegne. 

direkte  ved  de  forklaringer,  som  den  komparative  ling- 
vistiks mestre  nu  fremsætter.  Jeg  skal  anskueliggore 
dette  ved  kort  at  referere  to  arbejder,  der  er  fremkomne 
i  den  nyeste  tid. 

30.  Den f o r s t e er leipzigerprofessoren Brugman n's 
afhandling:  Das  nominal geschlecht  in  den  indogerma- 
nischen  sprachen  ^).  Forf.  sporger :  hvorledes  kom  arierne 
til  at  tildele  ord  som  fod,  hovede,  hus,  stad  et  bestemt 
kon,  saa  at  f.  ex.  græsk  pous  er  hankon,  kephalé  hunkon, 
oikos  hankon  og  polis  hunkon?  Den  almindelige  forkla- 
ring, at  menneskenes  indbildningskraft  saa  levende  væsener 
i  de  døde  ting,  slaar  ikke  til;  maskulinum  og  femininum 
som  grammatiske  kon  er  en  intetsigende  form,  der  ikke 
har  noget  med  forestillingen  om  mandlighed  og  kvinde- 
lighed at  gore :  selv  hvor  der  er  en  naturlig  konsforskel, 
bruger  sproget  tit  kun  ét  kon,  som  tysk  der  hase,  die  maus 
(„der  weibliche  hase*  føles  ikke  som  en  selvmodsigelse); 
og  i  sproghistorien  ser  vi  tit  ord  skifte  kon  alene  paa 
grund  af  deres  ydre  form.  Intet  hindrer  os  derfor  i  at 
paastaa,  at  det  grammatiske  kon  (lat.  genus,  engelsk 
gender)  oprindehg  betød  noget  helt  andet  end  det  natur- 
lige kon  (sexus,  sex)  eller  noget  dermed  analogt.  Spors- 
maalet  blir  altsaa  væsentligt,  hvorledes  kom  suffixet  a 
til  at  betegne  noget  kvindeligt?  Oprindeligt  havde  det 
intet  dermed  at  gore,  sml.  lat.  aqua  vand;  men  der  var 
blandt  de  gamle  ord  med  denne  endelse  nogle,  der  be- 
tegnede kvindelige  væsener:  mama  moder  (ogsaa  med 
betydningerne  moderbryst:  lat.  mamma,  fr.  mamelle,  og 
moster:  ty.  muhme)  og  gena  kvinde  (vort  kone).  Nu 
viser  sproghistorien  imidlertid,  hvorledes  suffixer  uden 
hensyn  til  deres  etymologiske  betydning  kan  faa  noget 
overført  paa  sig  af  de  ords  rodbetydning,  ved  hvilke  de 
bruges,    og  tage  det  med  sig  til  nydannelser:   mamu  og 


»)  I  Techmers  Internat,  ztschr,  IV  (1888)  s.  100  ff. 

gena  blev  udgangspunktet  for  analogidannelser,  somom 
betydningen  af  det  kvindelige  laa  i  endelsen,  og  saaledes 
opstod  nye  ord  som  dem  vi  træffer  i  lat.  dea,  gudinde, 
til  deus,  gud,  equa,  hoppe,  til  equus  hest  osv.  —  Ad  lig- 
nende veje  raaa  vi  tænke  os,  at  andre  afledningsendelser 
er  komne  til  deres  betydning  af  „hunkon**. 

Omend  Brugmanns  afhandling  paa  grund  af  selve 
forholdets  natur  er  mere  overbevisende  i  den  negative 
end  i  den  positive  side,  er  det  dog  ubetinget  en  sund 
bestræbelse  at  se  at  komme  bort  fra  saadanne  forklaringer, 
der  i  dette  a  ser  et  pronomen  eller  en  lydaflfektion,  der 
betegner  det  kvinddige  og  har  betegnet  det  fra  den 
allerforste  begyndelse.  Vi  kommer  derved  til  i  vor  ariske 
genus-trehed  (eller  tohed,  hvis  man  anser  neutrum  for 
uoprindeligt)  og  i  den  dermed  følgende  kongruens,  idet 
adjektivet  retter  sig  efter  sit  substantiv  i  »kon**,  at  se 
en  klasseinddeling,  der  kan  sammenlignes  med  den,  vi 
lærte  at  kende  i  zulusproget.  Ligheden  blir  endnu  mere 
slaaende,  naar  vi  istedenfor  zulu  tar  det  iøvrigt  aldeles 
ubeslægtede  nabosprog  hottentottisk :  her  er  nemlig  en 
klasseinddeling,  der  oprindelig  ikke  havde  noget  med 
kon  at  gore,  senere  taget  i  tjæneste  for  konsadskillelsen  *). 

81.  Det  andet  vidnesbyrd  om  frontforandring,  som 
jeg  her  vilde  anføre*-*),  er  berlinerprofessoren  Johannes 
Schmidt 's   store  og  lærde   bog:     Die  pluralbildungen 


^)  Se  Bleek    Compar,  Gr,  11  118-122,  292-299. 

^)  Som  forløbere  for  saadanne  anskuelser  knnde  man  nævne 
Westphals  „evolutionsteori"  og  Ludwigs  „adaptationsteori", 
hvis  de  ikke  skæmmedes,  paa  den  ene  side  af  metafysiske 
fantasterier,  paa  den  anden  af  lyst  til  med  foragt  for  paa> 
viselige  lydovergange  at  ville  forklare  alt  paa  én  gang. 
Se  DelbrUcks  besindige  kritik,  Einleit,  in  das  sprachstudium. 
1880,  s.  63  ft.  —  Af  nyere  fortjæner  her  at  fremhæves  A. 
H.  Sayce,  se  bl.  a.  hans  artikel  The  person-endings  of  the 
IndO'European  Verb  i  forste  bind  af  Techmers  Intern,  Zs, 
/.  allg,  sprw. 

der  indogermanischen  neutra  (Weimar  1889).  Han  efter- 
viser der  uigendriveligt  (hvad  enkelte  nok  for  havde 
anet)  ^),  at  det  fællesariske  neutrum  plur.  paa  -u  oprin- 
delig hverken  er  neiitrum  eller  flertal,  men  tvertimod 
femininum  og  ental;  formerne  paa  -a  er  oprindelig 
kollektivdannelser  som  de,  der  findes  f.  ex.  i  lat.  opera^ 
-æ  arbejde  (sml.  opus  værk),  lat.  terra  jord  (sml.  oskisk 
terum  grundstykke),  pugna  (næve)kamp  (sml.  pugnus 
næve).  Herved  forklares  bl.  a.  det  paafaldende  syntak- 
tiske fænomen,  der  findes  regelmæssigt  i  græsk  og  en 
gang  imellem  i  de  asiatiske  sprog  af  vor  æt,  at  verbet 
sættes  i  ental  til  et  flertalsubjekt  af  beutrum ;  paa  græsk 
findes  tit  toxa  brugt  om  en  enkelt  bue,  og  de  latinske 
digteres  brug  af  guUura]  colla,  ora,  hvor  der  kun  er 
tale  om  en  enkelt  persons  strube,  hals,  ansigt,  viser 
ligeledes  hen  til  en  fortid,  hvor  disse  former  ikke  beteg- 
nede flertal;  herved  forklares  ogsaa,  at  -a  i  visse  til- 
fælde optræder  som  fltdannelse  af  maskuliner:  lat.  loca 
til  locus,  joca  til  jocus  osv.,  gr.  sita  til  sitos,  —  J.  Schmidt 
anfører  lignende  flertalsdannelser  fra  arabisk;  vi  kan 
ogsaa  her  tænke  paa  vore  kære  sydafrikanere,  hvis  fler- 
talspræfixer  jo  heller  ikke  oprindelig  havde  flertalsbetyd- 
ning;  og  vi  mindes  saaledes  stadig  om,  at  sprogene 
maa  gaa  mange  tit  mærkelige  omveje  for  at  opnaa  et 
grammatisk  udtryk  for  ting,  der  synes  os  saa  selvfølge- 
lige som  forskel  mellem  han  og  hun,  mellem  en  og  flere. 
Simpelhed  i  sproglig  bygning  —  at  sige  en  udtryksfuld 


*)  Se  Brugmann,  Grundriss  II  682  note  2,  hvor  han  ogsaa 
kunde  ha  nævnet  March,  A-S.  Grammar  36:  We  take 
inanimate  things  in  the  lamp;  hence  neuters  tend  to  use 
no  plural  sign,  or  to  use  an  ending  like  the  feminine 
singular,  as  an  abstract  or  eollective  form:  Greek,  Latin, 
-a,  Anglo-Saxon  -u^  etc.  Latin  neuters  plural  frequently 
become  fem.  sg.  in  the  Romance  languages;  Greek  neuters 
plural  take  a  singular  verb. 

simpelhed  —  er  altsaa  ikke  noget  oprindeligt,  men  noget 
afledet. 

32.  Den  sammenlignende  sprogforskning  fik  forst 
et  videnskabeligt  præg,  da  man,  navnlig  ved  Rasks  og 
Bopps  bestræbelser,  begyndte  at  indse,  at  to  sprogs 
slægtskab  i  forste  linie  maatte  vises  ved  gennemgaaende 
overensstemmelse  i  de  nødvendigste  sprogdele,  i  prono- 
mener og  talord,  i  de  uundværligste  verber  o.  desl.  samt 
i  sprogets  uselvstændige  formelle  udtryksmidler:  bojnings- 
endelser  osv.  Kunde  man  ikke  deraf  udlede  en  lære: 
da  det  er  paa  disse  omraader,  at  folkene  i  umindelige 
tider  holder  fast  ved  det  overleverede,  saa  at  vi  derved 
faar  ubedragelige  kendetegn  paa  selv  et  meget  fjærnt 
slægtskab,  er  der  saa  ikke  stor  sandsynlighed  for,  at  vi 
netop  i  de  samme  grupper  af  ordforraadet  finder  rester  af 
vore  forfædres  ældste  grammatiske  system?  Og  hvad 
finder  vi  da?  Vi  ser  deklination  som  jeg : mig : min: m: 
os: vor  —  altsaa  de  enkelte  led  af  „paradigmaet*  ligner 
slet  ikke  hinanden  som  i  de  senere  opstaaede  bojnings- 
arter;  vi  finder  hunkonsdannelser  som  fader  :  moder, 
mand :  kone,  tyr :  ko  —  medens  saadanne  dannelser  som 
greve :  grevinde,  syer :  syerske,  hanbjbrn :  hmibjom  tilhører 
senere  lag  i  sproget;  vi  støder  paa  verbalbojning  som 
er :  var,  der  danner  en  skærende  modsætning  til  senere 
tiders  nydannelser  med  deres  lette  endelser  fojede  til  en 
uforanderlig  ordkerne;  og  saaledes  paa  flere  omraader 
(komparation  (god :  bedre),  formindskelsesord  (faar :  lam), 
ordenstal-  og  adverbialdannelse,  verber  med  samme  ind- 
hold som  substantiver  osv.).  Den  sprogkyndige  vil  let 
se,  at  alle  de  som  oprindelige  opførte  nydanske  ord  netop 
er  af  den  slags,  som  findes  i  alle  de  ariske  sprog,  og 
han  vil  let  af  de  ældre  beslægtede  sprog  kunne  forøge 
exemplernes  antal  i  meget  hoj  grad. 

33.  Som  det  ældste  trin  kunde  vi  altsaa  maaske 
sætte  det,   at  det  grammatisk  noje  sammenhørende  be- 

tegnes  ved  helt  forskellige  ordr  der  maa  en  hel  ny  rod 
til  som  ved  jeg :  mig.  Et  videre  trin  i  udviklingen 
repræsenteres  af  det  i  de  ældste  sprog  i  vor  sprogæt 
ingenlunde  ualmindelige  forhold,  at  roden  under  bojnin- 
gen  nok  blir  ved  at  være  den  samme,  men  der  bruges 
forskellige  „stammer**  under  bojningen;  et  fællesarisk 
exempel  er  ordet  for  *vand',  græsk  nom.  huMr  :  gen. 
huåat-os  hvor  a  staar  for  et  oprindeligt  (d)ny  der  viser 
sig  i  de  andre  beslægtede  sprog,  —  altsaa  i  nogle  kasus 
en  stamme  med  r,  i  andre  en  med  n,  Paa  et  senere 
stadium  opstaar  tit  bojningsformer,  hvor  begge  stammerne 
er  smeltede  sammen  (kontaminerede),  sml.  latinsk  jecur 
*lever'  :  jecinoris  med  sammenfojning  af  stammen  med 
n  og  den  med  r  ^),  Men  i  reglen  blir  resultatet  af  sprog- 
udviklingen det,  at  én  stammeform  gennemføres  i  hele 
bojningen 2).  Vejene  ere  mangfoldige:  lydlig  afslibning, 
analogidannelser,  kontaminationer  gaar  haand  i  haand 
for  at  tilvejebringe  storre  og  storre  overensstemmelse 
mellem  de  oprindelig  vidt  divergerende  udtryk  for  be- 
slægtede forestillinger. 

Jo  sjældnere  et  ord  er,  desto  vanskeligere  huskes 
dets  forskellige  former,  hvis  de  lydlig  kun  ligner  hin- 
anden lidt;  derfor  er  sjældne  ord  mest  udsatte  for, 
hver  gang  de  skal  bruges,  at  indordnes  i  andre  mere 
præsente  bojningsgrupper  uden  hensyn  til,  at  de  maaske 
egentlig  „skulde  bojes  uregelmæssigt".     Men  de  udjæv- 


*)  Oprindelig  jecur  :  *jecinis^  sml.  femur  *laar'  :  feminis  og 
med  en  lignende  sammensmeltning  iter  'rejse'  :  itineris  for 
iter  :  *itinis. 

*)  Det  kan  saa  enten  være  den  fra  nominativ,  som  ved  ordet 
*vand'  engelsk  water,  tysk  wasser  (=  gr.  hudor),  eller  den 
fra  de  oblikve  kasus,  som  i  oldnord.  vatn,  vort  vand,  eller 
endelig  en  sammensmeltet  form,  som  i  vort  skarn,  der  har 
r  fra  en  form  som  græsk  nom.  skor  og  n  fra  en  form  som 
græsk  gen.  skaios  (af  ældre  *sk9nt6s). 

nende  tendenser  er  ogsaa  tilstede  ved  de  hyppigere  fore- 
kommende ord;  flere  og  flere  kasus  falder  sammen, 
flere  og  flere  uregelmæssigheder  fjærnes  for  alle  eller 
saagodtsom  alle  ords  vedkommende,  selv  om  de  i  talen 
idelig  tilbagevendende  smaaord  som  pronomener  og  desl. 
høres  og  siges  saa  tit,  at  deres  former  derved  faar  en 
ganske  overordentlig  modstandskraft.  At  denne  dog  kan 
brydes,  ser  vi  maaske  allerbedst  i  det  faktum,  at  den 
for  400  aar  siden  i  engelsk  eneherskende  bojning  af 
anden  persons  pronomen  nom.  sg.  fhou  :  akk.  sg.  fhee  : 
nom.  pi.  ye  :  akk.  pi.  you  i  det  almindelige  talesprog  er 
afløst  af  fuldstændig  simpelhed  og  ensartethed :  nom.  sg. 
you  :  akk.  sg.  you  :  nom.  pi.  ymi  :  akk.  pi.  you.  Men 
undersøger  vi  sagen  nqjere,  vil  vi  ogsaa  se,  at  mange 
forskellige  omstændigheder  har  bidraget  til  at  frem- 
kalde en  saadan  grammatisk  omvæltning. 

Dog,  derom  nærmere  paa  andet  sted  {Eng.  kasus, 
kap.  II);  her  er  det  ikke  vor  opgave  at  forfølge  enkelte 
fænomener  i  et  bestemt  sprog,  men  at  søge  at  faa  et 
overblik  over  sprogudviklingens  retning  i  det  hele  taget, 
og  det  vil  da  være  heldigt  1  en  fart  at  se  lidt  paa  et 
sprog,  hvis  hele  bygning  er  himmelvidt  forskellig  fra  de 
sprogs,  vi  hidtil  har  beskæftiget  os  med,  nemlig  kinesisk. 

34.  Hvert  ord  bestaar  her  af  én  stavelse,  hverken 
mer  eller  mindre.  Adskillelse  af  ordklasserne  finder  ikke 
sted,  tå  kan  efter  omstændighederne  være  —  stor,  meget, 
storrelse,  forstorre.  Grammatiske  forhold  som  tal,  per- 
soner, tider,  kasus  og  desl.  udtrykkes  ikke  ved  endelser 
eller  lignende  midler:  ordet  er  i  sig  uforanderligt.  Et 
begreb  som  flertal  ved  et  substantiv  maa  i  reglen  ses  af 
sammenhængen ;  kun,  hvor  der  er  fare  for  misforstaaelse 
eller  man  vil  fremhæve  flertalsbegrebet ,  fojes  selvstæn- 
dige ord  tir  som  ki  nogle,  sii  tal  el.  lign.^).    Den  vigtigste 


')  Gabelentz:  Chin.  gramm,  1881,  §  1054  ff. 

del  af  grammatikken  er  læren  om  ordstillingen:  tå  ku  ok 
-  stor(e)  stat(er),  men  kuok  tå  betyder  'staten  er  stor\ 
eller  sat  foran  et  andet  ord,  der  kan  bruges  som  ver- 
bum:  statens  storrelse;  tsi  niii  -  drenge  og  piger^ 
men  niu  tsi  pigebarn  ^) '  os v.  Foruden  de  egentlige 
(„fulde*)  ord  gives  der  en  del  „tomme**  ord,  der  tjæner 
til  grammatiske  formaal,  tit  paa  en  vidunderlig  sindrig 
maade.  Saaledes  bruges-)  c!  bl.  a.  til  tydeligere  at  ud- 
trykke et  genitivforhold;  min  (folk)  lik  (kraft)  kan  nok 
betyde  'folkets  kraft',  men  det  samme  kan  siges:  min 
Cl  lik,  og  dette  middel  kan  nu  tjæne  til  sammenknyt- 
ninger af  forskellig  art,  idet  cl  efter  subjektet  i  en  sæt- 
ning forvandler  det  til  genitiv:  wång  pao  min  ^^ 
kongen  beskytter  folket;  men  man  siger:  wång  c!  pao 
min  yeu  (er  som)  fii  (fader)  cl  pao  tsi  (barn),  hvilket 
altsaa  kan  sammenstilles  med  en  engelsk  forbindelse: 
the  king's  protecting  the  people  is  like  the  father's  pro- 
tecting  his  child.  Endvidere  kan  en  hel  sætning  om- 
dannes til  en  genitiv:  wång  pao  min  c  i  tao  (maade) 
k'6  (kan)  kién  (ses):  'den  maade,  hvorpaa  kongen  be- 
skytter folket,  kan  ses';  og  c!  kan  i  andre  stillinger 
bruges  til  at  udtrykke  noget  lignende  som  vore  participier: 
wång  pao  cl  min  det  af  kongen  beskyttede  folk; 
pao  min  ci  wång  en  folket  beskyttende  konge.  —  Et 
foransat  i  og  eftersat  k  li  (sml.  vort  for  . . .  skyld)  be- 
tyder 'paa  grund  af,  hvis  det  omslutter  et  enkelt  ord; 
men  sættes  en  hel  sætning  derind,  maa  det  oversættes 
'fordi'.     (Gabelentz,  Oramm.  §  720). 

35.  Disse  exempler  vil  gi  en  smule  begreb  om  det 
himmelske  riges  sprog,  og  hvis  hele  den  ældre  genera- 
tion af  sprogforskere  har  ret,  ogsaa  om  vort  eget  sprogs 


^)  Samme;  Anfangsgrilnde  d.  chin.  gr.  1883,  §  29. 
')  Samme  i  Techmers  Internat  Zeitschr.  I.  876—7. 

alleroprindeligste  tilstand  i  rodperioden  ^).  Kinesisk  blev 
jo  nemlig  altid  —  og  blir  tildels  endnu  —  opstillet  som  en 
type  paa  de  mest  primitive  sprog;  endnu  i  den  1888 
udkomne  bog:  The  Evolution  of  the  Chinese  Language 
af  den  hojt  priste  sinolog  J.  Edkins  hedder  det:  „Kine- 
sisk har  beholdt  en  primitiv  ordstilling  og  en  enstavel- 
sesbygning.  Disse  ejendommeligheder  giver  det  krav 
paa  at  være  en  direkte  ætling  af  menneskehedens 
modersmaal . . .  der  er  intet  andet  sprog,  som  med  storre 
ret  end  kinesisk  kan  regnes  for  at  være  det  maal,  der 
forst  blev  brugt  i  verdens  graa  morgen". 

36.  Men  troen  paa  det  kinesiske  sprogs  primitivitet 
var  imidlertid  rokket  paa  forskellig  maade.  Allerede 
1861  havde  Lepsius,  støttet  paa  sammenligninger  mellem 
kinesisk  og  tibetansk,  udtalt  som  sin  overbevisning,  at 
„den  kinesiske  ensÆavelseshed  er  ikke  den  oprindelige, 
men  er  sunket  ned  fra  en  tidligere  flerstavelseshed*. 
Og  den  selvsamme  Edkins,  som  jeg  lige  citerede,  har 
været  en  af  de  forste  til  at  undersøge,  hvad  der  ved 
betragtningen  af  kinesisk  selv  kan  vindes  til  bestemmelsen 
af  ældre  udtale.  Det  er  ikke  saa  let  en  sag  som  ved 
vore  sprog  med  deres  bogstavskrift,  idet  jo  et  kinesisk 
skrifttegn,  som  betyder  et  helt  ord,  godt  kan  holde  sig 
uforandret,   selv   om    udtalen   undérgaar   nok  saa  store 


')  Der  bau  aller  sprachen  weist  darauf  hin,  dass  seine  ålteste 
form  im  wesentlichen  dieselbe  war,  die.  sich  bei  einigen 
sprachen  einfachsten  banes  (z.  b.  beim  chinesischen)  er- 
balten  bat.  Schleicher,  Die  Dartmnsche  theorie  21.  Lig- 
nende udtalelser  kunde  citeres  fra  M.  Muller,  Whitney  osv. 
Sml.  ogsaa  Vodskov,  Sjæledyrkelse  Ixvi:  Kinesernes  sprog 
iorstaar  rigt  og  fint  at  udtrykke  ganske  det  samme  som 
vore,  og  dog  er  det  urtidsmidler,  utilhuggede  ordblokke, 
beherskede  ved  blot  ordstilling  og  betoning,  denne  fir- 
tusindaarige  alsidigt  udviklede  litteratur  benytter,  saa  at 
sproget  næsten  er  ligesaa  primitivt  som  fuldendt  forfinet. 

svingninger.  Men  ved  hjælp  af  dialektudtale  i  nutiden, 
bemærkninger*  om  udtale  i  gamle  kinesiske  ordbøger, 
kinesiske  buddhisters  omskrivning  af  sanskritord,  rim  i 
gamle  digte,  de  fonetiske  eller  halvfonetiske  elementer  i 
ordskriften  o.  desl.*)  kan  man  dog  med  stor  sikkerhed  i 
det  hele,  omend  vel  med  en  mængde  tvivlsmaal  i  enkelt- 
heder, godtgore,  at  kinesisk  udtale  har  forandret  sig  be- 
tydeligt, og  at  forandringen  her  som  i  andre  sprog  væ- 
sentUg  betegner  en  afslibning,  en  forkortelse  i  ordenes 
lydmasse,  hvorved  navnlig  konsonantforbindelser  er  ble- 
ven simplificerede.  Ogsaa  en  betragtning  af  kinesiske 
nutidsforhold  i  ordenes  lyd  og  betydning  fører  til  samme 
resultat,  idet  i  en  del  tilfælde  en  forandring  af  de  for 
kinesisk  saa  ejendommelige  toner  (musikalske  akcenter) 
modificerer  ordets  betydning:  wang  med  den  dyb-jævne 
tone  betyder  konge,  med  faldende  tone :  blive  konge :  lao 
er  efter  de  forskellige  toner  enten  arbejd^  eller  lonne 
arbejdet,  ja  selv  saa  forskellige  ting  som  'faa'  og  *give' 
(sheu)  eller  'købe'  og  'sælge'  (mai)  adskilles  kun  ved 
akcenten^).  Men  hvor  den  slags  fænomener  viser  sig 
i  andre  sprog,  kan  de  altid  føres  tilbage  til  tidligere  for- 
skelligheder af  anden  art;  naar  vi  f.  ex.  i  nuværende 
dansk  talesprog  adskiller  ental  og  flertal  af  'dag'  blot 
ved  stød(tone)  eller  mangel  derpaa  (da'  —  da-),  beror  det 
jo  paa  forskellen  mellem  oprindelige  enstavelses-  og  to- 
stavelsesformer.     Og  om  vi  end  ikke  ganske  kan  jævn- 


^)  Se  Gabelentz,  Gramm.  s.  90—111. 

")  Exemplerne  dels  fra  Gabelentz,  Grramm,  §  230,  dels  fra 
Edkins,  Evolution  s.  7,  sml.  40,  53;  den  sidstes  forklaringer 
af,  hvordan  disse  forskelligheder  er  opstaaet,  er  dog  gen- 
nemgaaende  temmelig  naive  og  tyder  paa,  at  den  kine- 
siske filologi  kunde  have  godt  af  et  propædeutisk  kursus 
hos  den  ariske.  —  Efterat  dette  var  skrevet,  ser  jeg  til 
min  forbavselse,  at  Edkins's  teorier  godkendes  af  V.  Henry 
og  roses  af  Paul  Passy,  se  dennes  Changem.  Phonét. 
s   107  f. 

stille  danske  forhold  med  kinesiske,  er  der  dog  sand- 
synlighed for,  at  vi  her  har  haft  afledningsstavelser  el. 
lign.  i  gamle  dage. 

37.  Dødsstødet  fik  dogmet  om  det  kinesiske  sprogs 
oprindelighed  imidlertid  ved  en  festtale  af  Ernst  Kuhn: 
Uéber  herkunft  und  sprache  der  transgangetischen  volker 
(Munchen  1883).  Han  sammenligner  kinesisk  med  de 
sikkert  stammebeslægtede  omliggende  sprog  i  Tibet, 
Barma  og  Siam,  der  alle  som  kinesisk  er  isolerende, 
flexionsløse,  og  hvis  væsentligste  grammatiske  middel  er 
ordstilling.  Nu  viser  det  sig  imidlertid,  at  lovene  for 
ordstilling  i  de  enkelte  sprog  ingenlunde  er  de  samme, 
og  Kuhn  slutter  deraf  uimodsigeligt,  at  det  ikke  kan  ha 
været  saaledes,  at  en  af  disse  ordstillingslove  er  den 
oprindelige,  som  saa  de  andre  stammer  uden  grund  og 
med  fare  for  den  skrækkeligste  forvirring  skulde  ha 
ændret.  Det  eneste  sandsynlige  er  da,  at  denne  for- 
skellighed beror  paa  en  tidh'gere  almindelig  indroramet 
storre  frihed.  Men  en  saadan  vilde,  hvis  sproget  da 
overhovedet  skulde  være  forstaaeligt,  forudsætte  et  helt 
andet  grammatisk  system  med  langt  flere  udtryk  for 
ordenes  indbyrdes  forhold,  altsaa  saadan  noget  som 
vore  afledninger  og  bojninger. 

38.  Det  resultat,  E.  Kuhn  saaledes  har  fastslaaet, 
at  kinesisk  ikke  er  begyndt  med  en  fast  ordstilling,  synes 
man  at  kunne  være  naaet  til  ved  en  gennemtænken  af, 
hvad  det  vil  sige:  en  fast  ordstilling,  og  ved  at  sporge 
sig  selv:  er  det  rimeligt,  at  urmennesket  kan  ha  haft  en 
saadan?  Prof.  G.  v.  d.  Gabelentz  udtrykte  sig  paa  sine 
forelæsninger  om  kinesisk  i  Leipzig  1888  omtrent  saaledes : 
intet  sprog  er  i  den  grad  egnet  til  at  skærpe  sansen 
for  logik  som  kinesisk;  en  kinesisk  sætning  eller  sæt- 
ningskæde  er  ordnet  med  den  samme  logiske  stringens 
som  en  engelsk  brevadresse,  hvor  det  specielleste  sættes 
forrest  og  hvert  følgende  led  betegner  en  videre  ramme. 

der  omslutter  de  foregaaende:  Miss  —  Emily  —  Brown 
28  —  Highstreet  —  Brighton        Sussex  —  England. 

Er  det  rm  rimeligt,  at  urmennesket,  saadan  et  rigtig 
ærkovildt,  halvdyrisk  væsen,  der  endnu  ikke  fortjæner 
artsnavnet  homo  sapiens,  men  snarere  da  homo  insipiens 
eller  dog  homo  incipiens,  er  det  rimeligt,  at  dette  ur- 
menneske, der  næsten  endnu  var  et  umenneske,  straks 
har  kunnet  ordne  sine  ord  eller,  hvad  der  her  er  det 
samme,  sine  tanker  saa  klart?  Nej,  logisk,  velordnet 
tænke-  og  udtryksmaade  er  sikkert  noget,  menneskeheden 
f(\rst  langson)t  og  besværligt  har  kæmpet  sig  frem  til. 
Og  særlig  ordnet  ordstilling  som  grammatisk  udtryks- 
middel er  noget,  der  næppe  laa  for  det  primitive  men- 
neske, hvis  tanker  og  ord  snarere  er  komne  frem  hos 
ham  i  en  broget  kaotisk  uorden.  Ja,  man  kan  utvivl- 
iJomt  med  stor  ret  i  en  »bunden  ordstilling*  se  det 
hOjosto,  fineste,  derfor  senest  udviklede  sprogmiddeU 
mennesket  overhovedet  er  naaet  til.  Læren  om  ord- 
stilling har  altfor  længe  været  grammatikkernes  askepot 
—  hvor  mange  sproglærer,  og  det  endda  af  de  bedste, 
kan  nmn  ikke  blade  igennem  uden  at  finde  et  ord  om 
den  ?  IVt  er  saaledes  rent  tilfældigt,  at  j^  af  en  ytring 
en  passant  hos  Bleek  (II  s.  108)  fik  den  for  mig  meget 
vigtijre  oplysning«  at  bant usprogene  ikke  har  nogen  fast 
olier  betydningsændrende  ordstilling  —  mine  øTrige  kilder 
tav  fuldstændig  om  dette  punkL  Men  sikkert  er  det 
dog«  at  Ut  top  læi^n  om  ordstillingen«  om  dens  frihed 
oUor  hmidetlied  c^  om  g^nsidi^hedsforiioldet  mellem  ord- 
otvltHi  og  andr«  sprogbygningsmidlen  fivmbyder  opgaver 
nok  for  tanken  og  for  iagttagelsen. 

^»  Hv;iid  er  f.  ex.  grunden  til.  at  ordstillingeo 
swb>kt  -  verbum  ~  ob;ekt  er  bleven  den  ovefrejesde 
i  danske  engelsk,  fransk«  kinesisk,  for  b'ot  at  nævne 
$aiv$ke  taa  sprcvr  At  den  g;iie  «kstasiater  har  odviJei 
det  s;M)iu>e^  viser,  at  vi  ikke  for  de  Testeunopa-iske  spre^s 

vedkommende  behøver  at  gribe  til  den  i  saadanne  til- 
fælde yndede  tanke  om  overføren,  laan,  indvirkning  af 
et  sprog  paa  et  andet. 

Og  saa  ordstillingen :  har  Peter  hatten  ?  som  middel 
til  at  udtrykke  sporsmaal  —  har  nogen  forsker  undersøgt 
dette  fænomens  opstaaen  og  udvikling  i  de  forskellige 
sprog,  hvor  det  findes?  Eller  kampen  mellem  den  saa- 
ledes  vundne  sporgemodus  og  den  ellers  almenherskende 
tendens  til  ordstillingen  subjekt  for  verbum  ?  Er  det  dog 
ikke  vel  værd  at  lægge  mærke  til,  hvorledes  i  dansk  og 
engelsk  denne  kamp  for  en  stor  del  er  endt  med  et 
kompromis,  hvorved  formelt  sporgeordstillingen  er  be- 
varet, idet  et  hjælpeverbum  sættes  som  i  sig  intetsigende 
indledning,  medens  reelt  subjektet  dog  kommer  foran 
verbet,  at  sige  det  verbum,  der  virkelig  betyder  noget: 
mon  Peter  slaa  Hans?  (hvor  mon  endnu  er  hjælpe- 
verbum, der  har  infinitiv  [navnemaade]  efter  sig),  does 
Peter  beat  John?  Paa  fransk  findes  der  hele  to  former 
for  forlig  mellem  de  to  principper:  est-ce  que  Pierre  bat 
Jean?  og:  Pierre  bat-il  Jean?  Jeg  kan  her  blot  antyde, 
hvorledes  disse  udtryksformer  i  to  af  de  nævnte  sprog 
har  ført  til  udviklingen  af  særlige  sporgepartikler,  dansk 
mon  (mon  Peter  slaar  Hans)  og  fransk  ti  (je  suis-ti 
béte)^)  —  og  maa  saa  gaa  til  to  sporsmaal,  der  staar  i 
nærmere  forbindelse  med  mit  egentlige  æmne. 

40.  Forst  det:  Hvad  er  forbindelsen  mellem  frihed 
i  ordstilling  og  et  kompliceret  bojnifigssystem  ?  Hvor 
kan  det  være,  at  i  de  historiske  tider  afslibningen  af 
formerne  gaar  haand  i  haand  med  en  mer  og  mer 
bunden  ordstilling?  Er  det  tilfældigt  —  staar  de  to  fæno- 
mener ikke  i  forbindelse  med  hinanden?  eller  staar  de 
i  forhold  til  hinanden  som  aarsag  og  virkning? 


^)  Se  mine  bemærkninger  om  dansk  mon  i  Dania  179  og  om 
fransk  ti  i  Uds.  over  filol.  hist.  smf.svirksh.  1884.  96  samt 
Flo  om  det  engelske  udtryk  i  Vo9'  Ungdom,  1888.  475. 

De  fleste  vil  vist  ved  nogen  eftertanke  indramme, 
at  der  maa  bestaa  et  aarsagsforhold  mellem  de  to  ting^ 
og  ligesaa,  at  det  ikke  kan  forholde  sig  saaledes,  som 
man  ikke  sjælden  kan  se  det  fremstillet,  at  forst  mistedes 
bojningsendelserne  ad  lydlig  vei,  og  saa  maatte  den 
faste  ordstilling  træde  til  for  at  erstatte  tabet  paa  ud- 
tryksformer. En  saadan  rspkkefølge  vilde  forudsætte  et 
mellemliggende  tidspunkt,  hvor  sproget  var  uforstaaeligt^ 
altsaa  praktisk  ubrugeligt;  men  en  saadan  overgang  er 
jo  umulig.  Nej,  den  faste  ordstilling  maa  indtræde  forst: 
den  kommer  ganske  gradvis  og  skyldes  stdrre  aandelig 
udvikling  og  modenhed  i  det  hele,  saa  at  tankerne  ikke 
længer  styrter  uordnede  og  konfuse  ind  paa  den  talende. 
Var  der  tidligere  tendenser  tilstede  til  den  slags  lydud- 
stødninger, som  sprogforskerne  formulerer  i  de  saakaldte 
udlydslove,  saa  kunde  de  tit  ikke  trænge  igjennem,  da 
hensynet  til  talens  opfattelighed  modsatte  sig  udviskelsen 
af  de  mærker,  der  viste,  hvor  ordene  hørte  hen.  Men 
stod  hvert  ord  dær,  hvor  det  skulde,  kunde  der  ingen 
fortræd  ske,  ved  at  endelserne  svækkedes  ved  assimila- 
tioner o.  desl.  og  tilsidst  faldt  helt  bort. 

41.  Saaledes  hænger  det  sikkert  sammen  med  ro- 
mansk -s.  Ved  udtalelser  fra  Cicero  og  andre  veed  vi, 
at  der  var  en  stærk  tilbojelighed  i  latin  til  at  slojfe 
slutningslyden  s;  den  trængte  imidlertid  ikke  igennem, 
og  grunden  dertil  er  vel  den,  at  -s,  der  forekom  saa  tit 
som  kasusmærke  og  i  verbalbojningen,  ikke  kunde  und- 
væres i  et  sprog  med  saa  fri  en  ordstilling  som  latin. 
Man  prøve  paa  at  slette  alle  udlydende  ^'er  i  en  side 
klassisk  latin  og  se,  om  det  ikke  vanskeliggør  forstaaelsen  i 
hoj  grad.  Åltsaa  blev  -s  der;  men  ordstillingen  blev  efter- 
haanden  mere  bunden,  og  da  saa  senere  i  de  romanske 
sprogs  liv  tilbojeligheden  til  at  forsomme  udtalen  af  -s 
igen  bankede  paa  doren,  mødte  den  ikke  mer  de  samme 
hindringer  og  kunde  trænge  ind:  slutnings-s  er  forsvun- 

det,  tidligst  i  italiænsk  og  rumænsk,  senere  i  fransk, 
hvor  det  skete  i  slutningen  af  middelalderen  og  hvor  -s 
jo  endnu  i  ganske  enkelte  tilfælde  har  holdt  sig ;  i  spansk 
er  'S  netop  nu  i  slutningen  af  det  nittende  aarhundrede 
ved  at  svinde  hen. 

42.  Men  er  saaledes  den  faste  ordstilling  banebry- 
deren for  simplifikation  af  lyd-  og  bojningssystem,  hvori 
vi  ovenfor  saa  en  vinding  for  et  sprog,  saa  blir  dermed 
besvarelsen  af  det  andet  sporsmaal  givet:  Hvad  er  hel- 
digst i  et  sprog,  fri  eller  bunden  ordstilling?  Ean  den 
udvikling,  vi  i  saa  henseende  ser  i  sprogene,  ogsaa  kaldes 
et  fremskridt? 

Hvad  betydning  ordstillingen  har  for  den  gode  stilist, 
veed  eller  føler  enhver;  men  det  stilen  er  for  den  enkelte, 
er  for  nationen  sprogets  almindelige  love.  Naar  Schiller 
siger : 

Jeden   anderen  meister  erkennt   man  an    dem,    was   er 

ausspricht ; 
Was  er  weise   verschweigt,    zeigt   mir  den   meister  des 

stils  — 

saa  maa  vi  ligeledes  tilkende  det  sprog  palmen,  som  til- 
lader at  fortie  meget,  der  i  andre  sprog  besværligt  og 
grovt  skal  udtrykkes  og  maaske  udtrykkes  atter  og  atter 
{muliorum  vkorum  antiquorww).  Kan  der  vel  tænkes 
noget  sprogmiddel  værdigere  arten  „homo  sapiens*  end 
det  at  lægge  forskellig  betydning  ind  i  fire  sætninger 
som:  Peter  slaar  Hans  —  Hans  slaar  Peter  —  slaar 
Peter  Hans?  —  slaar  Hans  Peter?  eller  den  kinesiske 
anvendelse  af  c!  paa  forskellig  plads?  Kan  det  ikke 
sammenlignes  med  det  skarpsindige  arabiske  talsystem? 
234  betyder  noget  helt  andet  end  324  eller  423  eller  432 
—  begrebet  „hundrede*  og  „tier*  er  elegant  antydet 
ved  tallenes  orden,  ikke  massivt  udtrykt  som  i  romernes 

talsystem. 

48. .  Men  en  fri  ordstilling  er  jo  dog  en  stor  fordel, 
vil  man  sige.  Jeg  vil  dertil  svare:  mon  ikke  her  som 
saa  ofte  et  sympativækkende  tillægsord  besnærer  følelsen 
og  vanskeliggor  det  for  forstanden  at  fælde  sin  nøgterne 
dom?  Fordi  frihed  er  attraaværdig  i  de  fleste  forhold, 
følger  dog  deraf  ikke,  at  den  er  det  her ;  ligesaalidt  som 
vi  ovenfor  lod  os  bestikke  af  udtrykket  formrigdom, 
maa  vi  her  lade  ordet  frihed  paavirke  os.  Vi  kan  jo, 
som  tildels  allerede  gjort,  ovenfor,  bruge  en  anden  vend- 
ing og  sporge,  om  orden  eller  uorden  er  bedst.  Det 
er  ganske  vist  en  tvang  for  den  talende  at  skulle  følge 
bestemte  ordensregler,  men  da  det  absolut  letter  forstaa- 
elsen  for  den  hørende,  og  den  talende  altsaa  bedre  opnaar 
sin  hensigt  at  blive  forstaaet,  er  orden  dog  vel  i  bægge 
parters  interesse.  Især  da  uordenen  medfører  nødvendig- 
heden af  en  omstændeligere  og  besværligere  udtryks- 
maade  med  mange  mindere  o.  desl. 

Selv  i  et  sprog  som  latin,  hvor  der  ved  kasusendelser 
osv.  er  skabt  saamange  midler  til  at  se,  hvad  hvert  ord 
skal  forbindes  med,  forekommer  jo  tilfælde  som  dette, 
at  Horats,  der  siger  at  han  er  »satis  beatus  unicis  Sabi- 
nis",  af  mangfoldige  slægtled  er  blevet  misforstaaet,  og 
at  der  krævedes  en  Madvigs  skarpsynethed  for  at  tolke 
ham  ret.  »Det  gor  et  besynderligt  indtryk,  siger  vor 
store  latiner,  naar  man  i  et  gammelt  skrift,  som  i  aar- 
hundreder  har  været  læst  i  skolerne,  som  mangfoldige 
gange  er  paa  tryk  forklaret  og  oversat  i  alle  nyere 
europæiske  sprog,  støder  paa  et  sted,  ved  hvilket  ingen 
har  ytret  mindste  tvivl  eller  fundet  mindste  vanskelighed 
og  om  hvilket  man  dog  føler  sig  overbevist,  at  det, 
saaledes  som  det  almindelig  forklares,  indeholder  aaben- 
bare  forkertheder,  der  ikke  kunne  tilregnes  forfatteren.** 
Alverden  havde  opfattet  satis  som  adverbiet  'nok' ;  Madvig 
påaviser  slaaende,  at  det  kun  kan  være  ablativ  af  sata 

'sædemark'  og  altsaa  maa  forbindes  med  unicis  Sdbinis: 
rig  ved  min  eneste  sædemark  i  Sabinerlandet  ^). 

Anfører  man  til  fordel  for  den  frie  ordstilling  hen- 
synet til  digterne,  maa  man  tage  i  betragtning,  forst  at 
vi  jo  ikke  allesammen  kan  være  digtere,  og  at  hensynet 
til  alle  os,  der  ligesom  M.  Jourdain  hos  Moliére  taler  i 
prosa  uden  at  vide  af  det,  dog  maaske  er  vigtigere  end 
hensynet  til  de  meget  faa  misundelsesværdige  dødelige, 
der  skriver  læselige  vers ;  dernæst,  at  det  vist  ved  en  under- 
søgelse vil  vise  sig,  at  de  digtere,  der  gor  hyppigst  brug 
af  inversioner  og  andre  forældede  ordstillinger,  ikke  er 
de  storste;  og  endelig,  at  der  i  de  mig  bekendte  sprog, 
som  har  taget  ordstillingen  i  tjæneste  som  grammatisk 
middel,  samtidig  findes  saamange  maader  at  neutralisere 
denne  tvang  paa,  i  form  af  smaaord,  sætningsforbindelser, 
passivdannelser  o.  desL,  at  en  sprogvirtuos  (og  det  skulde 
en  digter  dog  være)  sikkert  ikke  behøver  at  komme  i 
forlegenhed  af  den  grund. 


44.  Det  vil  erindres,  at  undersøgelsen  tog  fat  ved 
den  sidste  del  af  Schleichers  lære,  den  som  gik  ud  paa, 
at  i  de  historiske  tider  gik  alle  sprog  tilbage.  Vi  har 
nu  set,  at  tvertimod  sprogene  stadig,  om  end  ikke  altid 
i  de  ligeste  linier,  er  gaaet  fremad,  og  det  netop  paa 
de  punkter,  hvor  Schleicher  nægtede  fremskridtet:  spro- 
genes formelle  betegnelsesmidler  ^).  Men  undersøgelsens 
gang  har  tillige  givet  os  forskellige  synspunkter  til  be- 


»)  Tsk.  f.  phil.  og  pædag.  I  (1860)  37,  35. 

*)  Schleicher  benægter  naturligvis  ikke,  at  sprog  i  de  hi- 
storiske tider  er  gaaet  frem  i  andre  henseender,  særlig  da 
den  lexikalske.    Sml.  ogsaa  nedf.  §  52. 

doramelsen  af  det,  vi  nu  skal  til  at  betragte:  Schleichers 
lære  om  bojningssprogenes  forhistoriske  udvikling.  Den 
gik  jo  ud  paa,  at  et  oprindeligt  isolerende,  formløst  rod- 
sprog udviklede  sig  gennem  agglutination,  hvor  der  vel 
var  opstaaet  formelementer,  men  disse  og  roden  stod 
uafhængigt  ved  siden  af  hinanden,  til  flexionssprog,  hvor 
formen  gennemtrængte  roden  og  med  den  dannede  et 
uopløseligt  ordhele. 

45.  Ser  vi  forst  paa  det  postulerede  oprindelige 
rodtrin,  da  har  vi  jo  været  vidne  til,  at  den  formodede 
støtte  i  det  kinesiske  sprog  er  bortfaldet.  Men  ogsaa  fra 
anden  side  er  der  rokket  ved  troen  paa  et  saadant  ud- 
gangspunkt. Nogle  forskere  har  udfra  gamle  ariske  lyd- 
forhold opkastet  tvivl  om  den,  væsentlig  fra  de  indiske 
grammattikere  hentede  paastand,  at  rødderne  var  ensta- 
velses,  og  foretrækker  at  opstille  tostavelsesrødder.  Af 
storre  betydning  er  det  dog,  at  man  ikke  kan  tænke  sig 
noget  folk  tale  med  et  sprog,  som  udelukkende  beslaar 
af  rødder  som  de  af  sanskritisterne  opstillede;  alene 
deres  hojst  abstrakte  betydning  (aande,  bevæge  sig,  være 
skarp  el.  hurtig,  blæse,  gaa  osv.)  hindrer  tanken  om  et 
saadant  sprog  som  praktisk  brugeligt  meddelelsesmiddel 
—  og  det  endda  hos  vilde  eller  mer  end  vilde  folkeslag ! 
Nej,  rødderne  har  næppe  nogensinde  været  talte  ord,  og  der 
er  sikkert  megen  sandhed  i  ytringer  som  disse:  »rødder 
er  kun  noget  indbildt,  en  abstraktion*  (Pott);  „roden  er 
en  ideal  genstand*  (Lyngby)^),  „rødder  er  ikke  natur- 
genstande, men  forskergisninger;  folk  har  vist  fra  be- 
gyndelsen af  talt  og  taler  endnu  uden  nogen  almindelig 
bevidsthed  om  deres  tilværelse  (Ellis)*).      Den  rette  op- 


*)  Annaler  f,  nord.  oldkyndh.  1864,  s.  229. 

'^)  Transact  of  ihe  Philol  Soe.  1873—4,  s.  455  (Roots  are  not 
natural  entities.  but  investigators'  hypotheses.  Speakers 
seem  to  me  to  have  spoken,  from  the  first,  and  to  speak 
now,  withont  any  general  conscioasness  of  their  existence). 

fattelse  af  rodens  væsen  synes  da  at  være  den,  at  den 
er  en  abstraktion  af  det  fælles  ved  en  række 
ord,  der  føles  som  etymologisk  sammenhørende. 
Men  betragtet  paa  den  maade  blir  roden  altsaa  ikke  noget, 
der  er  ældre  end  de  ord,  der  er  „afledede*  af  den;  vi 
kan  derfor  ogsaa  godt,  hvad  de  fleste  nuværende  sam- 
menlignende filologer  bestrider,  tale  om  græske,  franske 
eller  danske  rødder,  idet  vi  tar  hensyn  til  den  virkelig 
levende  sprogfølelse.  Hvorfor  ikke  tale  om  en  fransk 
rod  rouU  der  findes  i  rouler,  rouUment,  roulage,  roulier, 
rouleau,  r&ideUe,  roulis  ^)  ?  Det  blir  forst  uberettiget,  naar 
jnan  ved  ansættelsen  af  en  saadan  rod  mener  historisk 
at  ha  gjort  rede  for  ordenes  oprindelse,  eller  tror,  at 
rotd  er  en  rod,  der  til  en  eller  anden  tid  har  haft  selv- 
stændig existens  bortset  fra  de  afledede  ord,  hvori  det 
findes;  ti  saa  kommer  den  historiske  sprogforskning  og 
viser,  at  ordene  i  sin  tid  er  dannede,  ikke  af  en  rod, 
men  af  et  virkeligt  andet  ord,  og  at  dette  ord  endda 
slet  ikke  er  et  primitivt,  men  selv  et  afledet  ord,  diminu- 
tivet lat.  rotula  til  rota  hjul.  Men  hvem  borger  for,  at 
ikke  de  ariske  rødder,  man  opstiller,  er  kommen  tilveje 
paa  lignende  maade? 

46.  Hos  Schleicher  fulgte  efter  rodtrinnet  det 
agglutinerende  trin,  hvor  ordets  hovedbestanddel  var 
uforandret,  medens  der  til  det  kunde  fojes  formelementer 
enten  foran  eller  bagved.  Da  kun  meget  faa  sprog  viser 
samme  bygning  som  kinesisk,  og  da  paa  den  anden  side 
kun  to  sprogætter  (arisk  og  semitisk)  faar  lov  til  at  op- 
føres som  flekterende,  kommer  denne  mellemste  klasse 
til  at  omfatte  hovedmassen  af  jordens  sprog.  Men 
derved  samles  de  mest  forskelligartede  sprog  i  samme 
klasse,    og   det    blir  saagodtsom    umuligt    at   danne   sig 


^)  Ezetnplet  taget  fra  Bréals   besindigt   kritiske  artikel  La 
langue  indoeuropéenne.  (Journal  des  Sa vants,  Oct.  1876, 632  ff.) 

nogen  forestilling  om,  hvad  der  egentlig  er  det  fælles 
ved  dem.  De  almindelige  bestemmelser  synes  at  være 
hentede  fra  de  ural-altaiske  sprog  og  derfra  med  storre 
eller  mindre  tvang  at  være  overførte  paa  alle  de  andre, 
og  læser  man  f.  ex.  hos  Schleicher  eller  Fr.  Muller  be- 
skrivelser af  sprog,  der  kaldes  agglutinerende,  vil  man 
hvert  ojeblik  studse  og  sporge  sig  selv:  hvad  forskel  er 
der  nu  egentlig  paa  disse  udtryksmidler  og  det,  vi  kender 
fra  bojningssprogene  ?  Særlig  da,  naar  man  tar  fat  paa 
saa  indviklede  sprog  som  baskisk;  her  angiver  verbal- 
formerne ikke  alene,  hvad  person  subjektet  er,  men 
tillige  hvad  person  objekt  og  hensynsbetegnelse  er,  og 
er  endelig  bestemte  efter  den,  talen  er  henvendt  tiP); 
i  det  hele  er  formerne  saa  mangfoldige,  at  man  ikke 
forbavses  over,  at  Larramendi,  der  forst  bragte  system 
deri,  i  berettiget  stolthed  kaldte  sin  grammatik :  El  Impo- 
sible  Vencido,  'det  umulige  overvundet'  ^).  Endnu  uan- 
vendeligere blir  definitionen  paa  saadanne  sprog  som  de 
nordamerikanske  indianeres  og  eskimoers,  hvor  'inkorpo- 
rationen', d.  V.  s.  optagelsen  i  verberne  af  alle  mulige 
bestemmelser,  drives  endnu  videre  end  i  baskisk,  saa  at 
sætningen  danner  et  uopløseligt  sammenfiltret  væv,  hvor 
de  enkelte  bestanddele  (som  man  knap  kan  kalde  ^ord^*) 
indgaar   i    en    tit   aldeles   ukendelig   form.      Vi   er   her 


^)  The  Basque  language  distinguishes  in  the  verbal  flectioD 
when  a  man,  awoman,  or  a  person  who  commands  respect 
is  spoken  to;  the  two  first  forms  are  familiar;  the  third  is 
generally  used.  Thus,  dut  *I  have'  generally  speaking; 
diat  'I  have^  (to  a  man);  dinat  'I  have*  (toawoman).  Eys^ 
citeret  i  Techmers  Intern.  Zeitschr.  I,  440 

^)  Sayce,  Introd,  U.  211.  —  Af  de  smst.  nævnte  former  an- 
fører jeg:  det  jeg  har  det,  aut  jeg  har  dig;  ditut  jeg  har 
dem ;  dizut  jeg  har  det  for  dig;  dizutet  jeg  har  det  for  jer; 
dizkizut  jeg  har  dem  for  dig;  diot  }eg  har  det  for  ham  osv. 
osv.  Og  dette  skal  være  en  uforanderlig  rod  med  løst 
tilknyttede,  let  sondrelige  endetillæg! 

uendelig  langt  borte  fra  den  simpelhed  og  klare  gennem- 
sigtighed, der  udmærker  de  sprog,  som  bestemmelsen 
agglutination  synes  forst  at  være  anvendt  paa  og  bedst 
at  passe  paa,  sprog  som  finsk  og  magy arisk.  , Imidler- 
tid (siger  ogsaa  her  en  udmærket  kender  af  alle  disse 
sprog  ^))  er  forskellen  mellem  disse  og  de  saakaldte  flek- 
terende sprog,  til  hvilke  vor  sprogæt  hører,  i  mange 
punkter  temmelig  vag,  og  der  findes  her  ikke  faa  dan- 
nelser, som  med  fuld  ret  kunne  siges  at  bero  paa 
flexion". 

47.  Vi  kommer  til  det  tredie  trin  hos  Schleicher: 
boj  n  in  g.  Her  skulde  indhold  og  formindgaa  den 
hojeste  forening,  idet  ogsaa  roden  kunde  forandres  til 
udtryk  for  betydningsmodiflkationer,  særlig  i  grammat- 
iske ojeined.  Herved  maa  nu  forst  bemærkes  (hvad 
ogsaa  Schleicher  indrommer),  at  vi  i  bojningssprogene 
finder  mangt  og  meget,  som  ikke  kan  kaldes  flexion 
i  den  Schleicherske  forstand :  det  er  efter  hans  opfattelse 
levninger  af  de  tidligere  tilstande,  isolation  og  aggluti- 
nation, som  sprogene  har  gennemløbet  i  den  forhistoriske 
tid.  Men  dernæst  er  der  jo  fra  forst  af  slet  ingen  be- 
tydningsforskel  knyttet  til  disse  indre  forandringer  i 
roden;  naar  vi  paa  græsk  har  de  tre  aflydsformer  Up, 
leip,  hip,  er  de  opstaaede  som  følge  af  forskellige  akcent- 
forhold,  og  naar  de  anvendes  i  tre  forskellige  tider  af 
verbet  {élipon  jeg  forlod,  Idpo  jeg  forlader,  leloipa  jeg 
har  forladt),  er  tidsbetydningen  jo  udtrykt  ved  endelser 
(og  fortillæg),  men  (ialtfald  oprindelig)  slet  ikke  ved 
aflyden.  Ligesaa  ved  den  senere  omlyd:  naar  den  i 
ord  som  gcLos — gæs^  eng.  goose — geese  benyttes  som  fler- 
talsdannende  middel,  er  det  en  senere  udvikling;  oprin- 
delig udtrykkes  flertal  ved  en  endelse  (-es,  -iz),  der  i 
tidernes  løb  er  faldet  bort  efter  at  ha  ændret  rodvokalen. 


*)  V.  Thomsen,  i  Tsh  f.  philol  og  pæd.  VII.  1867.  162. 

Her  er  altsaa  igen  en  oprindelig  tilfældig  ordændring 
senere  taget  i  sprogets  tjæneste;  videst  i  saa  henseende 
gaar  da  det  sprog,  der  efter  Schleicher  er  sunket  dybest 
af  de  oprindeligt  flekterende:  engelsk.  I  intet  andet 
sprog  vil  man  finde  den  blotte  ændring  af  vokalen  som 
nyangserende  middel  i  samme  grad  som  i  engelsk  (f.  ex. 
sing — sang — sung — song),  —  Men  spor  man,  om  Schleicher 
har  ret  i  at  opfatte  dette  som  det  hojeste  og  fuldkom- 
neste formelle  sprogmiddel,  maa  vor  holdning  vistnok 
være  lidt  mere  reserveret,  da  dette  middel  jo  ikke  ved 
alle  rødder  kan  anvendes  ganske  regelmæssigt  og  ligeligt. 

48*  Hvad  er  egentlig  det  karakteristiske  ved  flexion? 
Jeg  kan  ikke  finde  noget  bedre  svar,  end  at  flexion  vil 
sige  uadskillelighed  af  det  egentlige  ord  (kinesernes 
„fulde  ord*)  og  de  formelle  elementer  (kinesernes  „tomme 
ord*).  Latinsk  amo  er  flexion,  engelsk  7  Zove  ikke,  fordi 
forestillingen  her  er  opløst  i  to  selvstændige  dele.  Men 
opfattes  saaledes  flexion  som  syntese,  og  flexionsfrihed 
som  analyse,  ser  vi  af  det  udviklede  let,  at  der  er  mange 
forskellige  grader  af  bjsegge  dele,  ja  at  vi  aldrig  ser 
hverken  syntese  eller  analyse  rent,  konsekvent  gennem- 
ført i  noget  sprog.  Der  gives  kun  et  mer  eller  mindre. 
Latin  er  syntetisk  sammenlignet  med  fransk ;  men  kunde 
vi  se  latinens  direkte  stamfader  2000  aar  fi5r  de  ældste 
indskrifter,  vilde  vi  uden  tvivl  finde  et  saa  syntetisk 
sprog,  at  Ciceros  i  sammenligning  med  det  maatte  kaldes 
meget  analytisk. 

Forfølger  vi  de  linier,  vi  kan  se  ved  at  betragte  det 
erfaringsmæssig  tilgængelige  tidsrum ,  længere  tilbage, 
faar  vi  altsaa  som  et  ur-arisk  (for-fællesarisk)  sprog  et 
tungemaal,  der  sikkert  i  mange  stykker  har  lignet  baskisk 
eller  et  af  de  indianske  sprog,  hvor,  som  vi  saa,  sæt- 
ningerne bestod  af  sammenfiltrede  uadskillelige  ord  med 
alle  mulige  bestemmelser  (subjekt,  objekt,  tal,  tid,  maade 
osv.)   uopløselig   forbundne  til  et  meget  kluntet  udtryk 

for  tanken.  Fra  saadanne  indviklede  sprog,  som  man 
med  et  meget  passende  navn  har  kaldt  de  polysyntetiske, 
mangesammenfojende,  har  saa  udviklingen  ad  mange 
veje  ført  til  storre  og  storre  klarhed,  gennemsigtighed, 
udtryksfuldhed,  smidighed  og  lethed.  Fuldkommenhed 
har  selvfølgelig  intet  sprog  naaet;  et  idealt  sprog  vilde 
altid  udtrykke  samme  ting  ved  ens,  beslægtede  ting  ved 
lignende  midler;  al  uregelmæssighed  og  tvetydighed  vilde 
være  banlyst,  klang  og  indhold  vilde  altid  staa  i  pas- 
sende forhold  til  hinanden ;  nyangsernes  rigdom  vilde  ikke 
lægge  hindringer  i  vejen  for  udtrykkets  naturlighed  og 
lethed;  menneskeaanden  vilde  ha  fundet  en  klædning, 
der  sluttede  sig  frit  og  let  om  den  og  lod  enhver  be- 
vægelse komme  til  sin  ret.  — 

49.  Paa  ethvert  punkt  har  undersøgelsen  ført  til 
skepsis  overfor  de  ældre  sprogforskeres  system.  Men 
idet  vi  indser,  at  deres  almindelige  slutninger  var  tor 
tidlig  opstillede,  og  idet  vi  føler  lyst  til  at  drage  næsten 
de  stik  modsatte,  maa  vi  dog  vogte  os  for  at  stille  et 
altfor  absolut  system  op. 

Udviklingsmulighederne  i  sprogene  er  saa  mangfol- 
dige, der  er  saadan  el  mylr  af  veje  til  et  mer  eller 
mindre  heldigt  udtryk  for  mennesketanker,  at  det  blir 
næsten  umuligt  at  sammenligne  sprog  af  forskellig  stamme. 
Selv  om  f.  ex.  baade  engelsk,  finsk  og  kinesisk,  bevisligt 
havde  udviklet  sig  fra  sammenfil tringssprog,  —  hvad 
der  efter  det  foregaaende  er  sandsynligt  —  kunde  vi 
dog  ikke  sige,  at  f.  ex.  kinesisk  engang  havde  staaet  paa 
samme  trin  som  finsk  og  en  anden  gang  havde  været 
som  engelsk.  Vi  kan  se,  at  englænderne  efter  at  ha 
haft  et  bojningssprog  er  paa  vej  til  at  faa  et  isolerende 
sprog  og  at  det  i  meget,  langtfra  i  alt,  kan  sammenlignes 
med  agglutinerende  sprog;  stort  videre  naar  vi  ikke. 
Men  med  dette  forbehold  maa  vi  sige,  at  sprogene  i  det 
hele  og  store  gaar  i  den  modsatte  retning  af  den,  Schlei- 

cher   antager,    nemlig   fra   polysyntesisk  flexion  gennem 
agglutination  til  flexionsløs  Msolation'. 

Schleichers  system  kan  sammenlignes  med  en 
vældig  pyramide;  kun  skade,  at  han  valgte  at  stille  et 
spidst,  fint,  let  kinesisk  rodord  nederst  og  lod  det  brede, 
klodsede,  flexionstyngede  fællesindoeuropæiske  mange- 
stavelsesord  rage  hojt  op  over  det.  Den  slags  bygninger 
kan  man  nok  med  nogen  behændighed  faa  til  at  staa, 
men  det  blir  ikke  nogen  stadig  ligevægt,  og  for  eller 
siden  maa  de  styrte  i  gruset. 


50.  Om  disse  resultater  med  hensyn  til  sprogenes 
trinstige  skulde  ha  været  udtalte  for  i  deres  helhed  —  i 
mange  enkeltheder  har  jeg,  som  det  vil  ses,  autoriteter 
at  støtte  mig  til  —  det  veed  jeg  ikke.  Det  eneste 
beslægtede,  jeg  kender,  er  følgende  udvikling  hos  Sayce 
{Introd.  I  86—7):  „Antropologen  Waitz  har,  uafhængig 
af  Bopps  skole,  fremsat  en  ny  sprogteori  .  .  .  Amerikas 
inkorporerende  sprog,  i  hvilke  en  individuel  handling 
gengives  ved  en  hel  sætning  udtalt  som  et  ord,  er  en 
levning  (a  survivai)  af  den  oprindelige  sprogtilstand  over- 
alt. Forst  lidt  efter  lidt  adskilles  de  enkelte  taledele  i 
sætningen,  og  ord  dannes  ved,  at  de  koordinerede  sæt- 
ningsdele udskilles  som  selvstændige  og  uafhængige 
ord  ...  De  agglutinerende  sprog,  hvor  en  sætnings 
underordnede  led  bringes  i  passende  afhængighedsfor- 
hold til  hovedforestillingen,  er  videre  fremskredne  end 
bojningssprogene  ...  Et  isolerende  sprog  som  kinesisk 
staar  paa  udviklingens  hojeste  trin,  da  her  sætningen 
er  bleven  helt  og  holdent  analyseret  og  hvert  led  i  den 
træder  klart  og  tydeligt  frem,  idet  deres  forhold  til  hin- 
anden  udelukkende    bestemmes   ved   stilling.      Kinesisk 


Fremskridt  i  sproget.  61 

har  derfor  i  sproget  givet  den  filosofiske  analyse  af  fore- 
stillingerne et  konkret  udtryk  . . .  Waitz  er  antropolog,  og 
som  saadan  bedre  istand  til  at  domme  om  sprogets  oprin- 
delse end  den  sammenlignende  filolog,  da  ingen  viden- 
skab af  sig  selv  kan  opdage  sin  genstands  oprindelse.^ 

Det  vil,  let  forstaas,  hvor  ivrig  jeg  efter  disse  ud- 
talelser greb  til  Theodor  Waitz :  Anthropologie  der  natur- 
vblker  I  (1859);  det  vilde  ha  været  saa  tiltalende  at 
kunne  paaberaabe  sig  den  beromte  antropolog  og  at 
kunne  sige  til  sprogforskerne:  her,  for  30  aar  siden,  er 
af  en  udenforstaaende  en  klar,  konsekvent,  slaaende 
rigtig  grundanskuelse  udtalt,  som  I  i  al  den  tid  har 
overset!  —  Saameget  storre  var  min  skuffelse,  da  jeg, 
skont  jeg  flere  gange  læste  vedkommende  afsnit,  slet 
ikke  kunde  finde  denne  grundanskuelse.  Waitz  har  som 
antropolog  dyb  respekt  for  sprogforskerne  og  taler  om 
deres  sikre  metode  i  sammenligning  med  det,  der  kan 
vindes  for  bestemmelsen  af  menneskeracerne  ved  maa- 
linger  af  hjærneskaller  o.  desl.,  han  tænker  saasandt 
ikke  paa  at  omstyrte  sprogforskernes  bygning  eller  sætte 
en  anden  i  steden. 

Tværtimod  er  det  ham  om  at  gore  at  hævde  sprog- 
bygningens konstante  karakter,  saa  at  han  er  køligt  for- 
sigtig overfor  Max  Mullers  (Schleichers)  teorier  om,  at 
de  tre  sprogtrin  skulde  ha  udviklet  sig  af  hinanden  med 
isolerende  sprog  som  udgangspunkt.  En  omvendt  ud- 
vikling med  isolation  som  øverste  trin  ligger  aabenbart 
hans  tanke  ganske  fjærnt;  han  har  nemlig  ikke  nogen 
særlig  h5j  tanke  om  kinesisk:  „De  helt  asyntetiske  isole- 
rende sprog  (hedder  det  s.  276)  overlader  næsten  ganske 
vore  forestillingsm asser  til  sig  selv,  giver  næsten  slet 
ingen  vejledning  til  deres  leddeling,  lader  vore  enkelt- 
forestillinger, der  svarer  til  de  enkelte  ord,  staa  ved 
siden  af  hinanden  selvstændige  uden  udtryk  for  deres 
indbyrdes  forhold  (in   beziehungsloser   selbstståndigkeit). 

fører  ikke  den  talende  til  at  analysere  den  og  nojes 
med  at  anskueliggore  enkelte  grove  forskelle  mellem 
hoved-  og  biforestillinger."  —  Som  man  ser,  ikke 
ganske  det  samme,  som  Sayce  lader  Waitz  sige.  — 
„I  modsætning  hertil  (lyder  det  videre)  tvinger  de 
polysyntetiske  sprog  til  saa  vidt  muligt  at  sammen- 
fatte hvert  tankehele  til  en  helhed,  til  saa  inderligt 
som  muligt  at  knytte  biforestillingerne  sammen  med 
hovedforestillingen,  til  ligesom  med  et  blik  at  overskue 
hele  situationen,  der  skal  fremstilles  sprogligt,  ikke  lade 
de  nærmere  bestemmelser  fSrst  stykkevis  og  lidt  efter 
lidt  slutte  sig  til  det,  der  er  hovedsagen  for  tanken; 
disse  sprog  hindrer  sønderdelingen  af  det  tænkte  i 
endnu  langt  hojere  grad  end  de  forste  (isolerende)**.  — 
Flexionssprog  synes  Waitz  at  betragte  som  de  hojest 
staaende,  men  hans  udtalelser  derom  er  uklai*e  og  delvis 
selvmodsigende;  s.  275  og  277  nævnes  det  som  karak- 
teristisk for  flexion,  at  biforestillingerne  udtrykkes  ved 
lyd,  der  i  sig  ingen .  selvstændig  betydning  har,  men 
som  optages  som  integrerende  del  af  hovedordet,  medens 
det  paa  den  mellemliggende  side  276  hedder,  at  „den 
grundtanke,  som  flexion  beror  paa,  er  den,  at  hoved- 
og  biforestilling  bliver  staaende  selvstændige,  adskilte 
hgeoverfor  hinanden  og  aldrig  falder  sammen  i  et  ord- 
hele". Sayce  citerer  denne  udtalelse,  men  jeg  forstaar 
rigtignok  ikke,  hvordan  han  kan  faa  ud  af  den,  at  Waitz 
opfatter  flexionssprogene  som  staaende  lavere  end  de 
agglutinerende. 

51.  Men  findes  den  her  fremstillede  teori  altsaa 
ikke  hos  Waitz,  saa  er  den  jo  dog  udtalt  hos  Sayce, 
selv  om  han  ikke  fremsætter  den  som  sin  egen  og  knap 
nok  gir  den  sin  tilslutning.  I  det  hele  maa  jeg  ind- 
romme,  at  Sayces  værker  har  øvet  stor  indflydelse  paa 
min  sprogopfattelse,  og  at  de  paa  en  del  punkter  har 
vakt  tankerækker  til  live  hos  mig,  som  jeg  maaske  ellers 

ikke  var  kommen  ind  paa.  Saameget  mere  maa  jeg 
beklage,  at  han,  der  ellers  saa  tappert  kæmper  mod 
den  almindelige  lingvistiske  skoles  idola,  paa  enkelte  af- 
gorende  punkter  er  fuldt  saa  hiHet  i  fordomme  som  de 
fleste  andre.  Skont  han  flere  steder  antyder,  hvor  van- 
skeligt det  er  at  trække  grænserne  mellem  agglutinerende 
og  flekterende  sprog,  mener  han  dog,  at  der  er  befæstet 
et  gabende  svælg  mellem  dem,  som  aldrig  kan  over- 
skrides, og  siger:  „De  finske  sprog  er  komne  til  at  staa 
bojningssprogene  saa  nær,  at  det  nylig  har  ført  en  for- 
sker til  at  udtale  en  formodning  om  deres  slægtskab 
med  vor  ariske  gruppe;  alligevel  har  de  aldrig  over- 
skredet den  magiske  [!]  grænselinje  mellem  bojning  og 
agglutination,  hvor  vanskeligt  det  end  kan  være  at  drage 
denne  grænse;  ti  det  at  gaa  over  fra  agglutination  til 
bojning  er  at  revolutionere  hele  tanke-  og  sproglivets 
system  og  den  grundvold,  hvorpaa  det  hviler,  og  at 
bryde  med  fortidens  psykologiske  historie  og  sproglige 
tendenser*^).  —  Revolutioner  foregaar  nu  imidlertid  i 
sprogenes  verden,  om  de  end  tar  længere  tid,  end  det 
tar  franskmændene  at  skifte  regeringsform;  kan  tusind 
aar  forandre  en  sprogtype  som  kong  Ælfreds  til  en  hel 
anden  som  dronning  Victorias,  saa  kan  den  lange  tid, 
arkæologer  og  zoologer  har  tilstaaet  menneskene  her  paa 
jorden,  udrette  endnu  storre  vidundere.  Sayce  staar 
overfor  de  tre-fire  sprogtyper,  lingvisterne  har  opstillet, 
som  naturforskerne  for  Darwin  overfor  begrebet  *art\ 
han  bruger  omtrent  de  samme  udtryk:  „Men  trods  alle 
disse  gradvise  tilnærmelser  holder  de  forskellige  sprog- 
typer sig  dog  faste  og  skarpt  adskilte*  (I.  366). 

Heller  ikke  sporsmaalet  om  værdien  af  lydlig  afsliben^ 
(ovf.  §  9)  har  han  set  rigtigt  paa;  han  taler  f.  ex.  om 
kinesisk  som  'et  affældigt  sprog',  der  'har  lidt  i  en  vold- 


*)  Introduct  to  ihø  8c.  of  L.  I.  131,  sml.  I.  366  og  U.  186. 

som  grad  af  lydligt  svind'  (I  372)  og  som  derfor  nii 
*er  blevet  gammelt  og  vejrbidt.  Det  er  Mandarinerdialekten 
som  navnlig  viser  disse  tegn  paa  ruin'  (II  221)*).  Vi 
mindes  her  om  Schleichers  ovenfor  citerede  ord,  hvor- 
efter de  sprog,  vi  nutildags  her  i  Nordvesteuropa  taler, 
er  'senile  sprogexemplarer',  og  vi  søger  forgæves  efter 
en  tanke,  vi  kan  forbinde  med  den  slags  udtryk.  Et 
sprog,  der  er  gammelt,  affældigt,  der  maaske  gaar  i 
barndom,  hvad  vil  det  sige?  Kan  englænderen  ikke 
udtrykke  sine  tanker  med  det  længer?  Er  kineserens 
tale  som  den  gamle  tandløse  kællings,  hvor  begreber 
og  lyd  er  lige  usammenhængende?    Sikkert  ikke! 

Som  Sayce  er  uklar  paa  dette  punkt,  er  han  det 
ved  besvarelsen  af  sporsmaalet  om,  hvilket  ■  sprog  der 
staar  hojest;  han  mener  (II.  375),  at  det  blir  en  ren 
smagssag  og  at  hver  nation  har  en  ret  til  at  se  idealet 
i  sit  eget  sprog,  ligesaavel  som  europæerens,  negerens 
og  mongolens  forestillinger  om  ideal  kvindeskonhed  er 
forskelhge.  Men  en  side  i  forvejen  har  han  dog  op- 
stillet som  værdimaaler  ævnen  til  at  udtrykke  tanken. 
Sayce  er  altsaa  paa  afgorende  punkter  ikke  naaet  til  en 
konsekvent  gennemført  anskuelse. 


63.  Til  fordel  for  den  her  fremsatte  synsmaade 
for  Fremskridt  i  sproget  taler  det,  at  den  helt  igennem 
fører  til  en  enhedsopfattelse,  medens  Schleicher,  skont 
han  udtrykkelig  udtaler,  at  den  videnskabelige  stræben 
maa  gaa  ud  paa  at  faa  en  saadan  ^),  ved  sit  standpunkt 


*)  Sml.  ogsaa  II  149—150:  The  history  of  the  noun  is  one  of 
continuous  decay  .  .  .  The  creative  epocb  bad  passed  .  .  . 

')  Die  richtnng  des  denkens  der  neuzeit  l&ufb  unverkennbar 
anf  monismus  hinaas.    Die  Darwinsche  ih'  8 

blir  nødt  til  paa  meget  væsentlige  punkter  at  opstille  en 
dualisme.  Saaledes  findes  hos  Schleicher  en  modsætning 
mellem  lydligt  fqrfald  og  samtidig  udvikling  af  rigere 
hjælpekilder  paa  det  syntaktisk-stilistiske  omraade,  medens 
efter  vor  betragtning  udviklingen  paa  de  to  omraader 
gaar  haand  i  haand,  naar  man  betragter  lydudvikling 
paa  den  rette  maade  som  udvikling  henlmod  kortere 
og  nemmere  former. 

Og  uadskillelig  fra  denne  dualisme  er  en  anden  hos 
Schleicher.  ifølge  hvilken  grammatikken  falder  i  to  skarpt 
adskilte  dele:  paa  den  ene  side  læren  om  lyd  og  former, 
^sprogets  mere  naturlige  side*,  der  skal  behandles  som 
en  naturvidenskab  af  »glottikeren",  og  paa  den  anden 
syntax  og  stil,  „den  mere  aandige  side  af  sproget,  som 
i  hojere  grad  er  undergivet  den  enkeltes  frie  selvbe- 
stemmelse* og  som  derfor  skal  behandles  af  filologen 
med  de  historiske  videnskabers  metode.  {Devfsche  s]7r. 
119,  120). 

I  modsætning  dertil  bør  det  hævdes,  at  der  kun  er 
én  metode  for  al  sprogvidenskab,  og  at  en  adskillelse  af 
grammatikken  i  to  dele,  behandlede  uafhængigt  af  hin- 
anden, kun  kan  føre  til  skade.  Hvad  vilde  man  sige 
om  en  adskillelse  af  ordbogen  i  to  dele,  en  hvor  alle 
ordenes  former  opførtes  uden  ringeste  hensyn  til  deres 
betydning,  og  en  anden,  der  kun  indeholdt  deres  betyd- 
ninger? Men  nu  er  jo  syntax  læren  om  de  grammatiske 
udtryksformers  funktion,  d.  v.  s.  betydning,  og  i  længden 
vil  .derfor  formlære  og  syntax  ikke  kunne  holdes  ad- 
skilte, hvis  man  ønsker  at  komme  til  en  virkelig  for- 
staaelse  af  sprogets  historie. 

58.  Den  vigtigste  dualisme  hos  Schleicher  blir  dog 
den  mellem  to  perioder,  hvor  bevægelsen  skulde  gaa  i 
diametralt  modsatte  retninger:  en  forhistorisk  med  frem- 
gang, udviklmg,  og  en  historisk  med  tilbagegang,  forfald. 
I  modsætning  hertil  maa  vi  hævde,    at  det  punkt,    hvor 

et  folk  træder  ind  i  historien,  er  ligegyldigt  for  retningen 
af  sprogudviklingen,  der  i  det  væsentlige  følger  de  samme 
baner  nu  som  i  fortiden.  Den  eneste  indvirkning,  „hi- 
storie" kan  ha  paa  sprogudvikling,  er  en  fremskynden, 
et  hurtigere  tempo;  de  historisk  bevægede  nationers 
sprog  er  naaet  langt  videre  i  afslibning  —  eller  som  vi 
fra  vort  standpunkt  foretrækker  at  sige:  tilslibning  i 
tankens  tjæneste,  end  de  mere  uberørte  folkeslags;  her- 
ved kommer  jo  navnlig,  foruden  den  livligere  tankeud- 
veksling i  det  hele,  ogsaa  folkeblandinger  i  betragtning. 
Litauisk  med  dets  for  sprogsammenligneren  saa  værdi- 
fulde gamle  præg,  de  mange  bevarede  bojningsendelser 
osv.,  er  et  godt  exempel  paa  langsom,  engelsk  derimod 
paa  hurtig  udvikling. 

Men  er  vor  sprogopfattelse  virkelig  i  ordets  fuldeste 
betydning  en  enhedsopfattelse ,  der  ikke  behøver  paa 
nogetsomhelst  punkt  at  antage  et  brud  i  udviklingen,  saa 
maa  den  ogsaa  kunne  kaste  nyt  lys  over  det  saa  meget 
omtvistede  sporsmaal:  sprogets  oprindelse.  Det 
tror  jeg  ganske  vist  ogsaa,  og  jeg  haaber  i  en  nogen- 
lunde nær  fremtid  at  kunne  vise  det;  men  her  er  ikke 
stedet  til  at  vove  sig  ud  i  sprogets  urkaos,  hvor  alle 
teorier  er  graa  som  katte  i  morke;  her  i  dette  hefte 
har  jeg  —  uden  dog  at  være  morkeræd  for  teorier  — 
stræbt  at  holde  mig  i  virkelighedens  fulde  dagslys  for 
der  at  studere  livets  gyldne  træ. 


[Denne    afhandling  iidkommer   tillige    som    indledning  til 
fori'atterens  Studier  over  engelske  kasus]. 

den  altbetvingende  Lynkiles  Lue;  i  den  Grad  mener  de 
det  kun  er  en  slukt  Brand,  du  svinger  truende  i  din 
Haand,  saa  at  Ild  eller  Røg  fra  den  frygter  de  ikke, 
nej,  den  eneste  Skade,  de  mener  at  kunne  faa  af  dens 
Slag,  er,  at  de  maaske  bliver  fulde  af  Kulstøv.  Derfor 
dristede  da  ogsaa  allerede  for  længe  siden  Salmoneus 
sig  til  at  tordne  og  lyne  imod  dig;  og  man  mødte 
ham  ikke  i  mindste  Maade  pied  Vantro,  da  han,  varm 
og  dristig  i  sib  Færd,  optraadte  storpralende  over  for 
en  Zeus,  der  er  saa  kold  i  sin  Vrede. 

Nej,  hvorfor  skulde  man  vel  det?  du  sover  jo,  som 
havde  du  drukket  Alrune ;  hverken  hører  du  Menederne, 
ej  heller  ser  du  Forbryderne,  nej,  du  har  Stær  paa 
Øjnene,  du  er  sløvet  paa  Synet  og  døvet  paa  Ørene 
over  for  hvad  der  sker  i  Verden,  ganske  som  udlevede 
Oldinge.  Jo  det  var  rigtignok  anderledes  dengang,  da 
du  endnu  var  ung  og  ilter  i  Hu,  og  din  Vrede  stod  i 
sin  fulde  Kraft:  da  gjorde  du  meget  imod  de  uretfærdige 
og  dem,  som  øver  Voldsfærd ;  aldrig  holdt  du  den  Gang 
Vaabenstilstand  med  dem,  nej,  da  var  din  Lynkile  stadig 
i  Virksomhed  paa  enhver  Maade,  da  svang  du  truende 
dit  Rædselsskjold  og  lod  Tordenen  rulle  med  Brag  og 
udslyngede  Lynstraalerne  i  tætte  Flokke  som  Spyd  i  en 
Blænkerkamp ;  Jordskælvene  kom,  som  naar  man  ryster  et 
Saald,  Sneen  faldt  i  Dynger  og  Haglene  som  Klippe- 
blokke (for  at  tale  rabalderagtigt  med  dig),  og  Regnen 
styrtede  ned  i  voldsomme  Skybrud,  hver  eneste  Draabe 
var  en  hel  Flod :  derfor  led  da  ogsaa  Menneskeheden  i 
Deukalions  Dage  saa  vældigt  et  Skibbrud  i  eet  Nu,  at  alt 
og  alle  gik  under  i  Vandfloden  paa  een  eneste  lille  Kiste 
nær^  der  med  Nød  og  næppe  blev  frelst  og  strandede 
paa.  Pamassets  Top;  den  gemte  i  sig  en  Livsgnist  af 
menneskelig  Sæd,  bestemt  til  paå  ny  at  avle  —  Ondskab 
og  Synd  i'  endnu  større  Maal ! 

Nu   høster   du   da   ogsaa  den  Løn  af  Menneskene, 

som  svarer  til  din  Ligegyldighed:  der  er  ikke  længer 
nogen,  som  ofrer  til  dig  eller  bekranser  dig,  undtagen 
maaske  en  og  anden  gør  det  som  en  Tilgift  ved  de 
olympiske  Lege;  og  han  mener  endda  ikke,  at  han  der- 
med gør  noget,  som  er  fornødent,  men  yder  blot  sin 
Tribut  til  en  ældgammel  Skik.  Ja,  det  vil  ikke  vare 
længe,  før  de  støder  dig  fra  Tronen,  du  ypperste  blandt 
Guderne,  og  gør  dig  til  en  ny  Kronos.  Jeg  vil  slet  ikke 
tale  om,  hvor  mange  Gange  de  allerede  har  plyndret 
dit  Tempel,  ja  nogle  af  dem  har  jo  endogsaa  lagt  Haand 
paa  dig  selv  i  Olympia ;  og  du,  Himmelbuldrer,  du  kunde 
endda  ikke  bekvemme  dig  til  saa  meget  som  enten  at 
bringe  Templets  Vagthunde  paa  Benene  eller  kalde  Na- 
boerne hid,  for  at  de  kunde  komme  dig  til  Hjælp  og 
gribe  Tyvene,  mens  de  endnu  stod  og  pakkede  deres 
Tyvekoster  sammen  for  at  løbe  deres  Vej  dermed;  nej, 
du  den  højædle  Gigantdræber  og  Titanbetvinger  blev 
siddende  der  ganske  rolig  og  lod  dem  klippe  dine  gyldne 
Lokker  af  dig,  skønt  du  havde  en  ti  Alen  lang  Lynkile 
i  din  højre  Haand !  Naar  vil  du  dog,  du  løjerlige  Væsen, 
holde  op  med  saa  ligegyldigt  at  overse  den  Slags  Ting? 
naar  vil  du  revse  al  denne  store  Uretfærdighed?  hvor 
mange  Verdensbrande  og  Syndfloder  maa  der  dog  til 
for  at  straflfe  denne  saa  overvældende  Ryggesløshed  hos 
Menneskene  ? 

Thi  for  nu  at  lade  det  almindehge  ligge  og  blot 
tale  om  mine  egne  Sager,  hvordan  gaar  det  saa  ikke 
mig,  mig,  som  har  hjulpet  saa  mange  blandt  Athenaierne 
højt  i  Vejret,  gjort  dem  fra  fattige  Stoddere  til  rige  Mænd 
og  understøttet  alle,  som  bad  mig,  ja,  rettere  sagt,  øst 
hele  min  Rigdom  ud  til  Velgørenhed  mod  Venner?  Nu, 
da  jeg  som  Følge  heraf  er  bleven  en  fattig  Mand,  vil 
de  ikke  længer  saa  meget  som  kendes  ved  mig,  ja  de 
værdiger  mig  ikke  engang  et  Øjekast,  disse  Folk,  der  før 

bukkede   sig   dybt   for   mig   og  kastede  sig  paa  Maven 

for  mig  og  sprang  paa  mit  mindste  Vink;  nej,  træflfer 
jeg  nu  endogsaa  rent  tilfældigt,  mens  jeg  spaserer  paa 
Gaden,  nogensteds  paa  nogen  af  dem,  saa  behandler  han 
mig,  som  man  behandler  en  af  Ælde  kuldkastet  Grav- 
støtte over  en  forlængst  afdød  Person:  man  gaar  forbi 
den  uden  saa  meget  som  at  læse  Indskriften  derpaa; 
ja,  der  er  endog  dem,  som,  naar  de  øjner  mig  paa  lang 
Afstand,  slaar  ind  paa  en  anden  Vej,  fordi  de  betragter 
det  som  et  uhyggeligt  og  ildevarslende  Syn  at  se  paa 
den  Mand,  der  for  ganske  kort  Tid  siden  har  været 
deres  Frelser  og  Velgører. 

Derfor  har  jeg  da,  pint  af  alt  dette,  søgt  ud  paa 
denne  øde  Udmark,  hvor  jeg  klædt  i  en  Skindtrøje  som 
en  Bonde  gør  Markarbejde  for  en  Dagløn  af  fire  Oboler, 
mens  jeg  filosoferer  med  min  Ensomhed  og  min  Hakke; 
her,  tænker  jeg,  opnaar  jeg  i  det  mindste  det  Gode,  at 
jeg  ikke  længere  kommer  til  at  se  mange,  der  ufortjent 
har  Lykken  med  sig;  thi  dette  er  dog  det  pinagtigste 
af  alt. 

Ryst  da  nu  endelig  engang,  du  Kronos'  og  Rheas 
Søn,  denne  dybe,  uendelige  Søvn  af  dig :  du  har  jo  sovet 
endnu  længere  end  Epimenides;  pust  Ild  igen  i  din  Lyn- 
kile eller  tænd  den  ved  Ætna,  gør  dens  Lue  stor  og 
stærk,  og  vis  saa  en  Vrede,  som  kan  passe  for  en  mand- 
haftig og  ungdomskraftig  Zeus,  —  hvis  ellers  det  ikke 
er  sandt,  hvad  Kreterne  fabler  om  dig  og  om  din  Grav 
ovre  i  deres  Land! 


(I  Olympen) 

Zeus 
Hvad  er  det  dog.^for  en  Mand,   Hermes,   han,   der 
skraaler  saa  højt  op  der*  nede  fra  Attika  ved  Foden  af 

'  Hymettosbjærget  ?  han  er  ganske  bedækket  med  Smuds 
og  forsømt  i. hele  sit  Ydre,  han  har  en  Skindtrøje  paa, 
og  han  graver,  tror  jeg,  krumbøjet  over  sin  Hakke. 
Hvor  den  Karl  dog  lader  Tungen  løbe  med  Frækhed! 
Han  maa  ganske  vist  være  en  Filosof;  ellers  vilde  han 
ikke  føre  saadan  ugudelig  Tale  imod  os. 

Hermes 
Hvad  behager,  Fader  V  kender  du  ikke  Timon,  Eche- 
kratides's  Søn  fra  Kollytos?  det  er  jo  ham,  der  tit  og 
ofte  beværtede  os  med  udsøgte  Ofringer,  medens  han 
endnu  var  rig,  ham  med  de  hele  Hekatomber,  hos  hvem 
vi  plejede  at  holde  et  rigtig  prægtigt  Festgilde  ved 
Zeusfesten. 

Zeus 
Ak  ve  dog!  hvilken  Forandring!  Er  det  virkelig 
den  smukke,  rige  Mand,  der  var  omringet  af  de  mange 
Venner?  Men  hvad  er  da  hændet  ham,  siden  han  er 
kommen  til  at  se  saadan  ud,  den  Stakkel,  fuld  af  Smuds 
som  han  staar  der  og  graver  og  hugger  i  Jorden  med 
den  tunge  Hakke,  rimeligvis  for  Dagløn? 

Hermes 

Ja,  saadan  løselig  taget  kan  man  sige,  at  det  er 
hans  Hjertensgodhed,  hans  Menneskekærlighed  og  Med- 
lidenhed med  alle  de  trængende,  der  har  ødelagt  ham ; 
men  vil  man  tale  Sandhed,  saa  er  det  hans  Tankeløshed, 
Taabelighed  og  Mangel  paa  Evne  til  at  dømme  om 
sine  Venner. 

Han  mærkede  ikke,  at  det  var  Ravne  og  Ulve,  han 
var  god  imod;  nej,  alle  de  mange  Gribbe,  der  sled  i 
hans  Lever,  ansaa  han,  den  Tosse,  for  gode  Venner  og 
Kammerater,  som  blot  af  lutter  Velvilje  mod  ham  glædede 
sig  ved  Foderet,  han  gav  dem.  Men  nu,  da  de  har 
gnavet  Benene  rigtig  rene  og  bare  paa  alle  Sider  og 
ogsaa  udsuget  al  den  Marv,    der  var  i  dem,  meget  om- 

hyggeligt,  —  nu  er  de  løbet  deres  Vej  fra  ham  og  har  ' 
ladet  ham  staa  der  som  et  udtørret  Træ  med  over- 
skaarne  Rødder;  ja  de  kender  ham  end  ikke  længer  eller 
værdiger  ham  et  Øjekast,  end  sige  at  de  enten  skulde 
hjælpe  ham  eller  frivillig  yde  ham  nogen  Gave  nu,  da 
Turen  er  kommen  til  dem.  Derfor  har  han  da  af  Skam 
og  Undseelse  forladt  Byen,  og  med  Hakken  i  Haand  og 
Skindtrøje  paa  Kroppen,  som  du  ser,  dyrker  han  Jorden 
som  Daglejer,  opfyldt  af  Ærgrelse  over  hvad  han  har 
lidt,  fordi  de,  som  skylder  ham  deres  Rigdom,  gaar  forbi 
ham  og  ser  ned  paa  ham  med  stor  Ringeagt  uden  engang 
at  kende  Navnet  Timon,  om  det  tilfældigvis  skulde  blive 
raabt  efter  ham. 

Zeus 

Ja,  men  den  Mand  bør  vi  sandelig  ikke  overse  eller 
forsømme!  Han  havde  jo  virkelig  god  Grund  til  sit 
Harmesudbrud  før  over  sin  Ulykke;  og  desuden  vil  vi 
jo  ogsaa  bære  os  ad  som  .hine  forbandede  Smigrere, 
hvis  vi  forglemmer  en  Mand,  der  har  brændt  saa  mange 
dejlig  fede  Laarstykker  af  Tyre  og  Geder  paa  vore  Oflfer- 
altre:   jeg  har  saamænd  endnu  Duften  af  dem  i  Næsen. 

Men  jeg  har  haft  megen  Ulejlighed  og  stor  Forstyr- 
relse af  Menederne,  Voldsmændene  og  Røverne,  og  des- 
uden ogsaa  svær  Ængstelse  for  Tempeltyvene,  som  jo 
er  talrige  og  vanskelige  at  vogle  sig  for,  saa  at  de  ikke 
engang  tillader  os  at  lukke  Øjnene  for  en  ganske  kort 
Stund;  derfor  har  jeg  nu  allerede  længe  ikke  set  ned 
til  Attika,  navnlig  siden  Filosofi  og  Ordkævlerier  er 
kommen  ovenpaa  hos  Folket  der.  Man  kan  jo  ikke 
engang  høre  de  Bønner,  der  opsendes,  saadan  som  de 
skriger  og  skraaler,  naar  de  disputerer  med  hverandre; 
thi  man  har  kun  Valget  mellem  to  Ting:  enten  at  sidde 
uvirksom  med  Ørene  tilstoppede,  eller  lade  sig  pine 
til  Døde  af  dem  med  deres  Deklamationer  om  „Dyden**, 

som  de  kalder  det,  og  ^Ideerne"  og  andet  saadant 
Vrøvl.  Se,  det  er  ogsaa  Grunden  til,  at  denne  brave 
Mand  er  bleven  forsømt  af  os. 

Naa,  men  tag  du  nu  Plutos  med  dig,  Hermes,  og 
begiv  dig  ned  til  ham,  saa  hurtigt  du  kan;  desuden 
skal  Plutos  føre  Thesauros  med  sig,  og  de  skal  bægge 
to  blive  hos  Timon  og  maa  ikke  forlade  ham  saa  let- 
færdigt, som  de  gjorde  før,  om  han  end  nok  saa  meget 
i  sin  Hjertensgodhed  igen  vil  jage  dem  ud  af  sit  Hus. 

Men  hvad  angaar  hine  Smigrere  og  den  Utaknem- 
lighed, de  har  vist  imod  Timon,  saa  skal  jeg  nok  en 
anden  Gang  se,  hvad  jeg  kan  gøre,  og  de  skal  komme 
til  at  bøde  derfor,  saa  snart  jeg  har  faaet  min  Lynkile 
gjort  i  Stand;  thi  de  to  største  Straaler  paa  den  er 
blevne  brækkede  og  har  mistet  deres  Spids,  den  Gang 
da  jeg  forleden  slyngede  den  lidt  for  hidsigt  efter  So- 
fisten Anaxagoras,  som  søgte  at  bibringe  sine  Tilhørere 
den  Tro,  at  vi  Guder  overhovedet  slet  ikke  er  til.  Naa 
—  ham  fik  jeg  nu  ikke  Ram  paa,  for  Perikles  holdt  sin 
Haand  over  ham;  nej,  min  Lynkile  fløj  forbi  ham  ned  i 
Dioskurernes  Tempel  og  stak  det  i  Brand,  men  samtidig 
var  den  selv  nær  bleven  helt  knust  paa  Akropolisklippen. 
Derfor  maa  jeg  opsætte  den  rigtige  Hævn  over  dem; 
men  foreløbig  vil  dog  allerede  dette  kunne  være  Straf 
nok  for  dem,  at  de  kommer  til  at  se  Timon  svælge  i 
Rigdom. 

Hermes   (sagte,  for  sig  selv) 

Der  kan  man  se,  hvor  det  hjælper  at  skrige  rigtig 
op  og  være  paatrængende  og  fræk;  ja,  det  kommer  En 
til  Gavn  ikke  blot  for  Retten,  men  ogsaa  ved  Bønner 
til  Guderne.  Se,  der  bliver  nu  for  Eksempel  Timon  i 
en  Snub  forvandlet  fra  den  usleste  Stodder  til  en  rig 
Mand,   fordi   han   har    skraalet   op  og  talt  dristigt   fra 

L.  4—6.     Plutos:  Rigdom;  Thesauros:  Skat. 

Leveren  i  sin  Bøn  og  derved  draget  Zeus*s  Opmærk- 
somhed hen  paa  sig;  havde  han  derimod  gravet  i  Tavshed, 
bøjet  over  sin  Hakke,  ja,  saa  vilde  han  staa  der  og 
grave  endnu,  uden  at  nogen  brød  sig  om  ham. 

Plutos 
Ja,  men  jeg  vil  ikke  gerne  gaa  ned  til  ham,    Zeus. 

Zeus 
Hvorfor  dog  ikke,  bedste  Plutos,  oven  i  Købet  naar 
jeg  byder  det? 

Plutos 
Jo,  ved  Zeus!  det  er  fordi  han  har  handlet  som  en 
Voldsmand  imod  mig:  han  søndersled  mig  og  rev  mig 
i  mange  Stykker,  og  det  skønt  jegr  var  hans  Ven  fra 
hans  Faders  Tid  af;  ja  han  drev  mig  saa  at  sige  med 
Høtyve  ud  af  sit  Hus  og  smed  mig  ud  af  Hænderne 
som  Gløder,  der  brændte  ham.  Skal  jeg  saa  nu  igen 
begive  mig  til  ham  for  at  blive  kastet  i  Grams  til  Snylte- 
gæster, Smigrere  og  Tøjter?  Aa  nej,  Zeus!  send  mig 
til  den  Slags  Folk,  som  vil  vise,  at  de  har  Sans  for 
Gaven,  som  vil  hæge  om  mig,  som  sætter  iPris  paa  mig 
og  længes  højligt  efter  mig;  men  lad  Dumrianer  som 
Timon  leve  sammen  med  Penia,  som  de  foretrækker 
for  mig;  lad  dem  af  hende  faa  en  Skindtrøje  og  en 
Hakke  og  være  glade  ved  at  tjene  fire  Oboler  om  Dagen, 
de  elendige  Karle,  som  uden  Betænkning  har  ladet 
Gaver  paa  hele  ti  Talenter  slippe  sig  ud  af  Hænderne. 

Zeus 
Timon  vil  sikkert  aldrig  mere  gøre  noget  saadant 
ved  dig;  thi  hvis  han  da  ikke  er  helt  følesløs  i  Hofterne, 
har  Hakken  ganske  vist  givet  ham  den  Lærdom,  at  han 
burde  foretrække  dig  for  Penia.  Men  for  Resten  synes 
det  mig,  at  du  er  meget  vanskelig  at  gøre  tilpas:  nu 
klager  du  over  Timon,  fordi  han  aabnede  alle  Døre  for 

L.  22.    Fenia:  Fattigdom. 

dig  Og  gav  dig  fuldkommen  Frihed  til  at  spasere  omkring, 
uden  at  holde  dig  indespærret  eller  vogte  paa  dig  med 
Skinsyge;  ved  andre  Lejligheder  har  du  derimod  ytret 
din  Vrede  mod  Rigmændene  med  de  Ord,  at  du  holdtes 
indelukket  af  dem  under  Laas  og  Slaa  og  Segl,  saa  at 
du  ikke  engang  i  Smug  kunde  faa  et  Glimt  af  Dagslyset 
at  se.  Ja,  netop  derover  jamrede  og  klagede  du  for 
mig;  du  aagde,  at  du  kvaltes  i  det  tætte  Mørke,  og 
derfor  viste  du  dig  for  os  med  et  blegt  Ansigt,  fyldt  af 
Grublens  Rynker,  og  med  krogede  Fingre  som  Følge  af 
de  idelige  Beregninger;  du  truede  ogsaa  med  at  løbe 
din  Vej  fra  dem,  hvis  du  blot  kunde  se  dit  Snit,  og  i 
det  hele  forekom  det  dig  yderst  skammeligt  og  forfærde- 
ligt, at  du  ret  som  en  Danaé  skulde  holdes  i  Jomfrubur 
inde  i  et  Kammer  af  Malm  eller  Jern,  sat  paa  Fedesti 
under  Opsyn  af  to  smaaligt  paapassende  og  nederdræg- 
tige  Hovmestre,  Renten  og  Beregningen. 

De  bar  sig  jo  ganske  unaturligt  ad  imod  dig,  sagde 
du:  de  elskede  dig  til  Overdrivelse,  og  det  stod  dem -frit 
for  at  nyde  godt  af  dig,  men  desuagtet  kunde  de  ikke 
faa  sig  selv  dertil;  skønt  de  med  fuldstændig  Tryghed 
kunde  nyde  Kærlighedens  Glæder,  siden  de  jo  havde 
dig  i  deres  Magt,  gjorde  de  det  dog  ikke,  nej,  tværtimod 
bevogtede  de  dig  med  altid  vaagent  Øje,  holdt  Blikket 
fæstet  stift  paa  Seglet  og  Slaaen  uden  at  blinke,  og  be- 
tragtede det  som  en  tilstrækkelig  Nydelse,  ikke  selv  at 
have  nogen  Nydelse,  men  at  udelukke  enhver  anden  fra 
Delagtighed  i  Nydelsen  ~  ganske  som  Hunden  ved  Kryb- 
ben, der  hverken  selv  spiste  af  Bygget  eller  tillod  den 
sultne  Hest  a  gøre  det.  Ydermere  spottede  du  ogsaa 
over  dem,  fordi  de  sparede  og  passede  paa  og,  hvad 
der  var  det  mest  uhørte,  vogtede  med  Skinsyge  paa  sig 
selv,  hvorimod  de  ikke  havde  nogen  Anelse  om,  at  en 
forbandet  Slyngel  af  en  Træl  eller  en  Galgenfugl  af  en 
Husforvalter  i  al  Hemmelighed  skulde  snige  sig  ind  og 

beruse  sig  i  Nydelsen  af  dig  og  imens  lade  Herren,  den 
arme,  elskovsløse  Djævel,  sidde  og  vaage  over  Rente- 
beregningen ved  Lyset  af  en  lille,  dunkel,  snæverhalset 
Lampe  og  en  tørstig  Væge. 

Er  det  da  ikke  ganske  uretfærdigt  af  dig,  at  du, 
som  tidligere  klagede  over  alt  dette,  nu  laster  Timon 
for  det  helt  modsatte? 

Plutos 

Nej,  Zeus,  hvis  du  vil  prøve  Sagen  rigtigt,  vil  du 
ganske  sikkert  komme  til  den  Overbevisning,  at  jeg 
handler  fornuftigt  og  konsekvent  i  bægge  Dele.  Thi 
denne  aldeles  overdrevne  Slaphed  og  Ligegyldighed  hos 
Timon  viser  da  ikke  —  det  maa  du  da  billigvis  ind- 
rømme —  nogen  Velsindethed,  i  det  mindste  ikke  over  for 
mig;  og  hvad  paa  den  anden  Side  dem  angaar,  som 
holdt  mig  under  Bevogtning,  indespærret  i  mørke  Penge- 
skrin, og  kun  bestræbte  sig  for  at  faa  mig  gjort  tykkere 
og  rigtig  fede  og  mæske  mig,  men  hverken  selv  rørte 
ved»  mig  eller  lod  mig  komme  frem  for  Lyset,  for  at 
heller  ikke  nogen  anden  skulde  faa  mig  at  se,  ja,  saa  havde 
jeg  vel  god  Grund  til  at  anse  dem  paa  een  Gang  for 
Taaber  og  for  Voldsmænd:  det  sidste,  fordi  de  lod  mig 
raadne  hen  under  saa  mange  Lænker,  skønt  jeg  ikke 
havde  gjort  dem  nogen  Uret,  og  det  første,  fordi  de 
ikke  tænkte  paa,  at  de  efter  en  kort  Tids  Forløb  skal 
vandre  herfra  og  efterlade  mig  til  en  anden  af  de  »lyk- 
salige*, hvem  det  nu  bliver.  Derfor  kan  jeg  hverken 
rose  denne  Slags  Folk  eller  de  andre,  der  er  saa  over- 
vættes raske  paa  Haanden  med  Hensyn  til  mig,  men 
kun  dem,  der  iagttager  det  rette  Maadehold  i  deres  Færd 
( —  det  er  jo  altid  det  bedste  — )  og  hverken  holder  sig 
fuldstændigt  fra  mig  eller  helt  og  holdent  giver  mig 
til  Pris. 

Tænk  nemlig  engang,  Zeus,  over  følgende  Spørgs- 
maal,  det  beder  jeg  dig  om  ved  Zeus :  Hvis  nu  en  Mand, 

der  havde  indgaaet  lovmæssigt  Ægteskab  med  en  ung 
og  smuk  Pige,  efter  Brylluppet  hverken  var  den  mindste 
Smule  jaloux  eller  passede  paa  hende,  men  gav  hende 
frit  Lov  til  at  gaa  ud  ved  Nat  og  ved  Dag,  hvorhen 
hun  vilde,  og  lod  hende  holde  Omgang  med  enhver,  der 
havde  Lyst,  ja  vel  endog  selv  slog  sine  Døre  op  paa 
vid  Gab  og  førte  hende  i  Elskeres  Vold  og  agerede  Kobler 
for  hende  og  indbød  alle  og  enhver  til  hende,  —  vilde  man 
vel  saa  mene,  at  den,  der  bar  sig  saadan  ad,  elskede 
hende?  Du  i  det  mindste,  Zeus,  vilde  ikke  dømme  saa- 
ledes;  dertil  har  du  været  forelsket  for  mange  Gange. 
Og  hvis  nu  omvendt  en  Mand  havde  taget  en  fribaaren 
Kvinde  som  Hustru  i  sit  Hus  efter  Lovens  Bestemmelse 
for  at  avle  ægte  Børn  med  hende,  og  han  saa  hverken 
selv  rørte  hende,  skønt  hun  var  en  blomstrende  og 
dejlig  Jomfru,  ej  heller  tillod  nogen  anden  at  se  hende, 
men  lukkede  hende  inde  og  lod  hende  vedblive  at  være 
Jomfru,  gold  og  ufrugtbar,  —  tilmed  skønt  han  paastod, 
at  han  elskede  hende,  og  man  ogsaa  tydeligt  nok  kunde 
se  det  paa  ham  af  hans  blege  Ansigtsfarve,  hans  afmag- 
rede Krop  og  indfaldne  Øjne,  —  vilde  man  da  kunne 
andet  end  anse  den  Mand  for  gal,  der  bar  sig  saaledes 
ad  ?  handlede  han  ikke  som  en  Tosse,  han,  der  i  Steden 
for  at  avle  Børn  med  hende,  som  han  burde,  og  nyde 
Glæde  af  sit  Ægteskab,  lod  en  saa  skøn  og  elskelig  Pige 
visne  hen  og  holdt  hende  som  en  Præstinde  for  Demeter 
hele  hendes  Liv  igennem? 

Paa  lignende  Maade  harmes  ogsaa  jeg  over  den 
Behandling,  der  bydes  mig,  idet  nogle  med  Haan  og 
Ringeagt  sparker  til  mig,  sønderflænger  mig  og  smider 
mig  paa  Døren,  andre  derimod  holder  mig  bunden  i 
Lænker  som  en  brændemærket  Slave,  man  frygter  for 
skal  løbe  sin  Vej. 

Zeus 

Ja,    men  hvorfor  harmes  du  paa  dem,    naar  det  er 

saa?  det  er  jo  dog  en  pæn  Straf,  bægge  Parter  lider: 
de  sidste  gaar  det  som  Tantalos,  idel  de  intet  faar  at 
drikke,  intet  at  smage,  men  staar  tørmundede  der,  blot 
gabende  over  deres  Guld ;  og  de  første  som  Fineus,  idet 
Maden  bliver  revet  dem  ud  af  Svælget  af  deres  Harpyier. 
Gaa  du  da  nu  til  Timon ;  du  vil  nok  finde  ham  langt 
forstandigere  end  før. 

Plutos 

Vil  han  da  virkelig  nogen  Sinde  holde  op  med  at 
hælde  mig  ud,  saa  ivrigt  han  kan,  ret  som  af  et  gennem- 
hullet Kar  —  og  det  endda  før  jeg  er  flydt  helt  ind  deri, 
da  han  ønsker  at  komme  Tilstrømningen  i  Forkøbet, 
for  at  jeg  ikke  skal  overskylle  ham,  naar  jeg  er  kommen 
ned  i  det  med  hele  min  overvældende  Strøm? 

Nej,  nej!  og  derfor  staar  det  for  mig,  som  om  jeg 
kommer  til  at  slæbe  Vand  til  Danaidernes  Kar  og  hælde 
i  til  ingen  Nytte,  eftersom  Bunden  ikke  holder  tæt,  men 
alt,  hvad  der  strømmer  ind,  flyder  ud  igen,  næslen 
førend  det  er  strømmet  ind;  i  den  Grad  er  Aabningen 
i  Karret,  hvoraf  det  flyder  ud,  langt  videre  end  Mun- 
dingen, og  Udgangen  ganske  uhindret. 

Zeus 
Naa  ja,  hvis  han  ikke  tilstopper  dette  Hul  og  denne 
stedse  gabende  Aabning,  bliver  Resultatet  jo  det,  at, 
naar  du  i  Løbet  af  kort  Tid  let  er  flydt  ud,  vil  han 
igen  finde  Skindtrøjen  og  Hakken  mellem  Bundfaldet  i 
Karret.  Gaa  I  derfor  nu  bort  og  gør  ham  rig;  men 
hør  du.  Hermes,  naar  du  er  paa  Hjemvejen  herop,  saa 
husk  paa  at  tage  Kykloperne  med  til  mig  fra  Ætna,  for 
at  de  kan  hvæsse  min  Lynkile  og  gøre  den  i  Stand; 
thi  vi  vil  snart  faa  Brug  for  den,  og  saa  maa  den  være 
skærpet. 

(Hermes  og  Plutos  paa  Vejen  fra  Olympen  til  Attika) 

Hermes 
Ja,  lad  os  saa  begive  os  paa  Vej,   Plutos!  —  Men 
hvad  er  det  jeg  ser?   halter  du?    Det  havde  jeg  ikke 
vidst,    min  brave   Ven,    at  du  ikke  blot  er  blind,   men 
ogsaa  halt! 

Plutos 

Det  er  jeg  heller  ikke  til  enhver  Tid,  Hermes ;  men 
naar  jeg  skal  begive  mig  hen  til  en  eller  anden,  hvem 
Zeus  har  sendt  mig  til,  saa  er  jeg  —  ja  jeg  kan  ikke 
selv  forklare,  hvordan  det  gaar  til,  men  langsom  er  jeg 
og  halt  paa  bægge  Ben,  saaledes  at  jeg  kun  med  Nød 
og  næppe  kan  naa  hen  til  Maalet;  og  undertiden  er 
den,  der  venter  paa  mig,  bleven  en  gammel  Mand,  før 
jeg  kommer. 

Naar  jeg  derimod  skal  forlade  nogen,  vil  du  kunne 
faa  mig  at  se  med  Vinger  paa,  langt  hurtigere  i  min 
Flugt  end  Drømmene;  ja,  i  samme  Øjeblik  Snoren  er 
sænket,  bliver  jeg  allerede  af  Herolden  udraabt  som 
Sejrherre:  jeg  har  i  eet  Spring  gennemløbet  Rendebanen, 
mangen  en  Gang  inden  Tilskuerne  har  saa  meget  som 
blot  set  mig. 

Hermes 
Nej,  hvad  du  der  siger,  er  ikke  sandt!  Tværtimod 
kunde  jeg  nævne  dig  mange,  der  i  Gaar  ikke  engang 
ejede  en  Skilling,  som  de  kunde  købe  sig  en  Strikke  for, 
men  som  i  Dag  pludselig  er  blevne  rige  og  overdaadige, 
saa  at  de  kører  ud  med  et  Forspand  af  hvide  Heste, 
medens  de  før  aldrig  har  ejet  endogsaa  blot  et  Pakæsel, 
og  gaar  omkring  i  fuld  Purpurdragt  og  med  Fingrene 
helt  dækkede  af  Guldringe;  de  er  vist  ikke  engang  selv 
rigtig  sikre  paa,  at  deres  Rigdom  ikke  er  en  Drøm. 

Plutos 
Ja,   dermed   forholder   det   sig   nu   paa   en  ganske 

anden  Maade,  Hermes!  I  saadanne  Tilfælde  kommer 
jeg  ikke  gaaende  paa  mine  egne  Ben,  og  det  er  heller 
ikke  Zeus,  der  sender  mig  til  dem,  men  Pluton.  Han 
kan  nemlig  ogsaa  skænke  Rigdom  og  store  Gaver;  det 
viser  jo  allerede  hans  Navn. 

Naar  jeg  da  skal  flytte  over  fra  den  ene  Ejer  til 
den  anden,  pakker  man  mig  først  ind  i  et  Testamente 
og  forsegler  mig  omhyggeligt  med  Snor  og  Voks,  og  saa 
tager  man  mig  paa  Hænderne  og  bærer  mig  bort;  og 
medens  den  afdøde  staar  paa  Baaren,  dækket  med  en 
gammel  Pjalt  Lintøj  til  ned  over  Knæerne,  i  en  eller 
anden  mørk  Afkrog  af  Huset,  hvor  Kattene  slaas  om 
ham,  saa  venter  de,  som  har  gjort  sig  Forhaabninger, 
paa  mig  ude  paa  Torvet  med  Munden  spærret  op  paa 
vid  Gab,  ligesom  Svaleungerne  skrigende  vente  paa 
deres  Moder,  der  kommer  flyvende  til  dem. 

Voksseglet  tages  nu  af.  Snoren  skæres  over.  Testa- 
mentet aabnes,  og  man  udraaber  Navnet  paa  min  nye 
Herre;  det  er  en  eller  anden  Slægtning  eller  en  Smigrer 
eller  en  Slave,  som  har  vundet  sin  afdøde  Herres  Gunst 
ved  lige  fra  sin  Barndom  af  at  give  sig  til  Pris  for  hans 
Lyster,  og  i  den  Anledning  endnu  bestandig  stræber  at 
bevare  sit  ungdommelige  Udseende;  nu  faar  da  denne 
brave  Karl  sin  Løn  i  rigeligt  Maal  til  Gengæld  for  de 
mange  forskelligartede  Fornøjelser,  hvormed  han  har 
tjent  sin  Herre,  endog  efter  at  hans  Ungdoms  Blomst 
var  falmet. 

Arvingen,  hvem  hån  nu  end  er,  snapper  saa  mig 
med  samt  Testamentet  og  løber  hastigt  sin  Vej,  mens 
han  lader  de  andre,  som  havde  spærret  Gabet  op  for- 
gæves, staa  der  og  glo  paa  hverandre,  opfyldte  af 
hjertelig  Sorg  ved  Tanken  om  den  dejlige  Tunfisk,  som 
de  allerede  havde  helt  inde  i  Nættet,  men  som  saå 
alligevel  slap  fra  dem  —  efter  at  have  slugt  en  god  Del 
Lokkemad. 

I  Sted  en  for  ^Pyrrhias*  eller  „Dromon**  eller  „Tibios*, 
som  han  før  hed  som  Slave,  lader  han  sig  nu  kalde 
„Megakles*  eller  »Megabyzos*  eller  „Protarchos**;  med 
hele  sin  raa  og  grove  Natur  kaster  han  sig  over  mig, 
denne  plumpe,  tykhudede  Karl,  hvis  Haar  endnu  rejser 
sig,  naar  han  ser  den  velbekendte  Boje,  og  som  straks 
spidser  Øren,  hvis  en  i  Forbigaaende  tilfældigvis  skulde 
slaa  et  Smæld  med  en  Pisk,  og  bøjer  sig  dybt  i 
Frygt,  naar  han  gaar  forbi  Stampemøllen,  som  var  den 
et  helligt  Tempel.  Og  nu  er  han  ikke  mere  til  at  holde 
ud  for  dem,  der  faar  at  gøre  med  ham;  nej,  han  hund- 
ser de  fribaarne  og  lader  sine  tidligere  Medtrælle  piske 
for  at  prøve,  om  ogsaa  han  har  Lov  til  at  gøre  noget 
saadant,  —  og  saaledes  gaar  det,  indtil  han  falder  i 
Kløerne  paa  et  eller  andet  Fruentimmer  eller  fatter  Liden- 
skab for  Hestesport  eller  giver  sig  Smigrere  i  Vold,  som 
sværger  højt  og  dyrt  paa,  at  han  er  smukkere  end 
Nireus,  ædlere  af  Byrd  end  Kekrops  eller  Kodros,  klogere 
end  Odysseus  og  rigere  end  sejsten  Kroisosser  tilsammen. 
Naar  det  er  sket,  varer  det  kun  kort,  inden  han,  den 
usle  Slyngel,  har  forødt  alt  det,  der  var  bleven  skrabet 
sammen  lidt  efter  lidt  ved  Mened,  Røverier  og  Skurke- 
streger i  Hobetal. 

Hermes 
Ja,    det  gaar  saamænd   i  Virkeligheden  saa  nogen- 

m 

lunde  til,  som  du  der  siger.  —  Men  naar  du  nu  kommer 
gaaende  paa  dine  egne  Ben,  hvorledes  kan  du  saa  finde 
Vejen,  saa  blind  som  du  er?  eller  hvordan  skelner  du 
dem,  til  hvem  nu  Zeus  sender  dig,  fordi  han  har  kendt 
dem  værdige  til  at  være  rige? 

Plutos 
Tror  du  da  virkelig,  at  jeg  søger  og  finder  dem?  Nej, 
ved  Zeus,  det  er  langt  fra !  thi  ellers  vilde  jeg  ikke  være 
gaået  Åristeides  forbi  og  have  begivet  mig  til  Hipponikos 

Og  Kallias  og  mange  andre  blandt  Athenaierne,  som  ikke 
er  saa  meget  som  en  Skilling  værd. 

Hermes 
Ja,  men  hvad  gør  du  da,    naar  du  er  bleven  sendt 
ned  til  Jorden? 

Plutos 
Jeg  driver  omkring,  frem  og  tilbage,  paa  Lykke  og 
Fromme,  indtil  jeg  uden  selv  at  vide  af  det  falder  i 
Hænderne  paa  en  eller  anden;  og  den,  der  nu  først 
træflfer  paa  mig,  fører  mig  saa  hjem  til  sig  og  beholder 
mig  —  og  dig.  Hermes,  tilbeder  han  i  Anledning  af  den 
uventede  Vinding. 

Hermes 
Men  saa  er  Zeus  jo  bleven  bedraget,    da  han  tror, 
at  du  efter  hans  Vilje  gør  dem  rige,   hvem  han  anser 
for  værdige  til  at  være  rige. 

Plutos 
Ja,  men  han  har  ogsaa  ærligt  fortjent  det,  min  gode 
Ven!  han  vidste  jo,  at  jeg  var  blind,  og  dog  sendte  han 
mig  ud  for  at  opsøge  noget,  der  er  saa  vanskeligt  at 
finde  og  allerede  forlængst  saa  at  sige  er  forsvundet  fra 
Verden,  noget,  som  end  ikke  Lynkeus  selv  vilde  have  let 
ved  at  opdage,  fordi  det  er  saa  usynligt  og  smaat. 
Deraf  bliver  da  Følgen  den,  at  siden  der  kun  er  faa 
gode^  hvorimod  de  slette  er  overmaade  talrige  og  sidder 
inde  med  al  Magten  i  Stæderne,  falder  jeg  lettest  i 
Hænderne  paa  Folk  af  denne  sidste  Slags  og  indfanges 
i  deres  Garn. 

Hermes 
Men  naar  du  nu  forlader  dem,   hvordan  gaar  det 
da  til,   at  du  med  Lethed  flygter  bort,   skønt  du  ikke 
kender  Vejen? 

Plutos 
Joy   naar   det   sker,    bliver  jeg   paa   en   uforklarlig 

Maade  skarpsynet  og  faar  sunde  og  raske  Ben,  dog  kun 
saalænge  Flugten  varer. 

Hermes 
Besvar  mig  saa  fremdeles  ogsaa  følgende  Spørgs- 
maal:  hvordan  kan  det  være,  at  du,  som  er  blind  og 
desuden  ( — ja,  undskyld  mig!  — )  gusten  af  Farve  og  tung 
til  Bens,  alligevel  har  saa  mange  Elskere?  Alle  kaster 
jo  deres  Øjne  paa  dig,  og  vinder  de  dig,  anser  de  sig 
for  lyksalige,  men  gaar  de  glip  af  dig,  kan  de  ikke  holde 
Livet  ud;  jeg  kender  i  alle  Fald  ikke  saa  ganske  faa, 
hvem  ulykkelig  Kærlighed  til  dig  har  drevet  til  endogsaa 
at  styrte  sig  over  Hals  og  Hoved  ud  i  det  dybe  Hav  og 
springe  ned  fra  stejle  Klipper,  fordi  de  mente,  at  de 
blev  oversete  af  dig  —  skønt  du  jo  overhovedet  slet  ikke 
engang  kunde  se  dem.  Men  for  Resten  vil  ogsaa  du 
selv  ganske  sikkert  indrømme,  at  de,  som  har  kunnet 
fatte  lidenskabelig  Kærlighed  til  en,  der  ser  saadan  ud 
som  du,  maa  være  slagne  med  Vanvid,  —  hvis  du  da 
ellers  kender  en  Smule  til  dig  selv. 

Plutos 
Tror  du  da,    at  jeg   tager  mig  saadan  ud  i   deres 
Øjne,  som  jeg  er  i  Virkeligheden,  halt  og  blind  og  hvad 
andre  Fejl  der  ellers  findes  ved  mig? 

Hermes 
Ja,  hvordan  ellers,  Plutos?    medmindre  de  allesam- 
men er  blinde  ligesom  du  selv. 

Plutos 

Nej,  blinde  er  de  ikke,  bedste  Ven,  men  Uvidenheden  og 

Bedraget,  som  jo  nu  behersker  alt  og  alle,  formørker  deres 

Blik.     Og  desuden   gør  jeg  ogsaa  mit  til,    at  jeg  ikke 

skal  se  aldeles  hæslig  ud:   jeg  dækker  mit  Hoved   med 

en  ganske  dejlig  Maske,  helt  forgyldt  og  besat  med  ædle 

Stene,  og  prægtige  Klæder  har  jeg  paa,  naar  jeg  møder 

dem;  saa  bilder  de  sig  ind,  at  det  er  selve  den  livagtige 

Skønhed,  de  ser,  og  saa  forelsker  de  sig  i  mig  og  græmmer 
sig  til  Døde,  naar  de  ikke  faar  mig  fat.  Thi  hvis  nogen 
afklædte  mig  helt  og  viste  mig  frem  for  dem  saaledes, 
vilde  de  naturligvis  fælde  en  Fordømmelsesdom  over 
sig  selv,  fordi  de  var  i  den  Grad  sløve  paa  Synet  og 
elskede  noget  saa  uelskværdigt  og  hæsligt. 

Hermes 
Men  hvoraf  kommer  det  da,  at  de,  endogsaa  naar 
de  allerede  sidder  midt  i  Rigdommen  og  selv  har  faaet 
Masken  om  Hovedet,  endnu  bestandig  er  hildede  i  Be- 
draget, saa  at  de,  om  man  vilde  rive  den  fra  dem,  sna- 
rere vilde  give  Slip  paa  Hovedet  end  paa  Masken?  thi 
det  er  jo  dog  ikke  rimeligt,  at  de  endnu  paa  det  Tids- 
punkt er  uvidende  om,  at  Skønheden  kun  er  sminket, 
siden  de  jo  kan  se  hele  Forholdet  fra  Indersiden  af. 

Plutos 
Der  er  ikke, ganske  faa  Ting,  Hermes,  som  hjælper 
mig  til  ogsaa  at  udvirke  dette. 

Hermes 
Hvad  er  det  for  Ting,  du  mener? 

Plutos 
Jo,  lige  saa  snart  En,  som  er  stødt  paa  mig,  har 
aabnet  sin  Dør  og  indlader  mig  i  sit  Hus,  saa  sniger 
Forblindelse  og  Vanvid,  Pral  og  Blødagtighed,  Hovmod 
og  Selvbedrag  og  utallige  andre  lignende  Væsener  sig 
ubemærket  ind  sammen  med  mig ;  og  naar  nu  alle  disse 
Marer  har  besat  hans  Sjæl,  beundrer  han  det,  der  ej 
fortjener  Beundring,  higer  efter  det,  han  burde  sky,  og 
staar  helt  betaget  over  for  mig  og  den  Skare  Drabanter, 
der  omringer  mig,  alle  disse  Plager,  som  er  mine  Børn 
og  har  faaet  Indpas  hos  ham;  hellere  vilde  han  lide  alt 
end  indlade  sig  paa  at  slippe  mig. 

Hermes   (idet  han  føler  ned  over  Plntos*s  Legeme) 

Hvor  du  dog  er  glat  og  slibrig,  Plutos ;  du  er  baade 

svær  at  holde  fast  paa  og  let  til  at  smutte  fra  En;  intet 
som  helst  fast  Holdepunkt  frembyder  du,  nej,  du  glider 
bort  mellem  Fingrene  paa  En,  jeg  ved  ej  ret  hvordan, 
ganske  som  Aal  eller  Slanger.  Penia  derimod  er  klæbrig 
som  Lun  og  let  at  faa  fat  paa ;  hun  har  utallige,  om  jeg 
saa  maa  sige,  Hager  og  Kroge  voksede  ud  rundt  omkring 
paa  hele  sit  Legeme,  saa  at  man  bliver  hængende  fast 
ved  hende  lige  straks,  naar  man  er  kommen  hende  nær, 
og  ikke  let  kan  komme  løs  fra  hende  igen.  —  Men  se 
nu,  medens  vi  gaar  her  og  sladrer  med  hinanden,  har 
vi  jo  glemt  noget  meget  vigtigt. 

Plutos 
Hvilket,  mener  du? 

Hermes 
Vi    har  jo    ikke   taget  Thesauros  med  os,    og  ham 
trængte  vi  netop  allermest  til. 

Plutos 
Er  det  ikke  andet  end  det,  saa  vær  du  kun  uden  Be- 
kymring; ham  lader  jeg  altid  blive  tilbage  nede  i  Jorden, 
naar  jeg  stiger  op  til  eder,  og  jeg  paalægger  ham  da 
først  at  blive  rolig  inde  og  holde  Døren  vel  tillukket  og 
ikke  aabne  den  for  nogen,  før  han  hører  mig  kalde. 

Hermes 
Ja,    lad   os  saa  nu  endelig  betræde  Attikas  Grund; 
hold   fast    ved    min  Kappe  og  følg  efter  mig,    indtil  jeg 
kommer  hen  til  den  afsides  Udmark. 

Plutos 
Tak  skal  du  have,  Hermes,  fordi  du  leder  mig  paa 
Vej ;  thi  hvis  du  forlader  mig,  saa  jeg  maa  famle  omkring, 
vil  jeg  vel  snart  falde  i  Kløerne  paa  en  Hyperbolos  eller 
Kleon.  —  Men  hvad  er  det  for  en  Lyd,  jeg  der  hører? 
det  er,  som  om  Jern  slog  mod  Sten. 

Hermes 
Det  er  Timon,    som  tæt  her  i  Nærheden   arbejder 

med  Hakken  i  et  stenet  Stykke  Jord  med  Klippegrund 
under.  Men  hvad  er  det  dog,  jeg  ser?  der  staar  jo 
ogsaa  Penia  ved  hans  Side,  og  hist  staar  Slid  og  Ud- 
holdenhed, Visdom  og  Mandhaftighed  og  hele  den  øvrige 
beslægtede  Skare  af  alle  de  Væsener,  som  tjener  under 
Sultens  Fane,  en  Skare  Drabanter,  som  langt  overgaar 
dine. 

Plutos 
Åa,  Hermes,  lad  os  saa  gaa  vor  Vej,  saa  hurtigt  vi 
kan!    vi  vilde  jo  dog  ikke  kunne  udrette  noget,    der  er 
værdt  at  tale  om,    over  for  en   Mand,    der  har  en  saa 
stærk  Hær  om  sig  til  Værn. 

Hermes 
Zeus  har  villet  det  anderledes;    lad  os  derfor  ikke 
vise  nogen  Fejghed. 


■  Penia  (kommer  dem  i  Møde) 

Hvor  skal  du  hen,  Argosdræber,  med  ham  der,  som 
du  leder  ved  Haanden? 

Hermes 
Hen  til  Timon  her;   det  er  Zeus,  som  har  sendt  os 
til  ham. 

Penia 
Kommer  nu  Plutos  til  Timon,  nu  da  jeg  har  faaet 
ham  gjort  til  en  brav  og  dygtig  Mand  sammen  med 
mine  Frænder  her,  Visdom  og  Slid,  hvem  jeg  overgav 
ham  til  Pleje,  efter  at  jeg  havde  modtaget  ham  ynkelig 
tilredt  af  Overdaadighed?  Saa  let,  mener  I  altsaa,  I  kan 
foragte  og  forurette  Penia,  at  I  fralager  mig  den  eneste 
Ejendom,  jeg  havde,  nu  da  jeg  har  faaet  ham  dannet 
til  et  fuldkomment  Mønster  paa  Dyd,  for  at  Plutos  paa 

ny,  naar  han  har  faaet  ham  i  sin  Magt  og  givet  ham 
Hovmod  og  Forblindelse  i  Vold,  kan  gøre  ham  til  den 
samme,  som  han  var  i  tidligere  Dage,  en  blødagtig, 
uædel  og  taabelig  Person,  —  og  saa  derefter  igen  give 
ham  tilbage  til  mig,  naar  han  først  er  bleven  en  Pjalt. 

Hermes 
Det  er  Zeus*s  Vilje,  Penia. 

Penia 
Ja,  saa  forføjer  jeg  mig  bort;  og  følg  1  ogsaa  med 
mig,  Slid  og  Visdom  og  alle  I  andre.  Men  Timon  her 
skal  snart  komme  til  Erkendelse  af,  hvad  han  mister  i 
mig,  hvilken  udmærket  Medarbejderske  og  Vejlederske 
han  giver  Slip  paa :  jeg  lærte  ham  det  bedste,  og  under 
sit  Samliv  med  mig  var  han  altid  karsk  paa  Legemet 
og  sund  paa  Åanden,  levede  en  Mands  Liv  og  havde 
kun  sit  eget  sande  Tarv  for  Øje,  medens  han  betragtede 
alle  disse  mange  overflødige  Ting,  han  nu  vil  faa,  som 
sig  uvedkommende,  hvad  de  jo  ogsaa  netop  er.    (De  gaa) 

H  er  mes  (tu  fiutos) 
Nu  gaar  de  bort;    lad  os  to  da  gaa  hen  til  ham. 

(De  gaa  lien  til  Timon.) 


Timon    (tUtaler  dem,  da  han  ser  dem  nærme  sig) 

Hvem  er  I,  forbandede  Karle?  hvorfor  kommer  I 
herhen  for  at  forstyrre  en  Arbejder,  der  slider  for  sin 
Dagløn?  Men  I  skal  sandelig  ikke  ustraffet  komme  hid 
til  mig,  Erkeslyngler  som  I  er,  for  jeg  skal  lige  paa 
Øjeblikket  slaa  eder  sønder  og  sammen  med  Jordklum- 
perne og  Stenene  her. 

Hermes 

Aa  nej,  Timon,  lad  være  med  at  kaste  efter  os;  thi 
vi  er  ikke  Mennesker,    men  jeg  er  Hermes   og  han  her 

Plutos,  Og  det  er  Zeus,  der  har  sendt  os,  efter  at  have 
hørt  dine  Bønner.  Opgiv  derfor  dit  møjsommelige  Slid 
og  modtag  Rigdommen,  og  gid  den  maa  blive  dig  til 
Held  og  Lykke. 

Timon 
Naa,  saa  skal  ogsaa  I  straks  faa  en  Ulykke,  ihvorvel 
I  er  Guder,  som  I  siger ; .  thi  jeg  hader  alle  uden  Forskel, 
baade  Mennesker  og  Guder,  og  hvad  den  blinde  Karl 
her  angaar,  hvem  han  nu  end  er,  tror  jeg,  at  jeg  end- 
ogsaa  vil  smadre  ham  helt  med  min  Hakke. 

Plutos 
Aa  Hermes,  jeg  besværger  dig  ved   Zeus,    lad  os 
skynde   os   bort,    for  denne  Mand  synes    mig   at   være 
ganske    antagelig   forrykt;    jeg    slipper   vist    ellers    ikke 
herfra  uden  en  eller  anden  Skade. 

Hermes 
Forløb  dig  ikke,  Timon!  nej,  lad  dette  voldsomt 
vilde  og  barske  Væsen  fare,  ræk  dine  Hænder  ud  og 
tag  imod  den  gode  Lykke;  vær  rig  paa  ny,  vær  den 
ypperste  Mand  i  Athen  og  se  med  Foragt  ned  paa  hine 
utaknemlige,  medens  du  selv  alene  er  lyksalig. 

Timon 
Jeg  har  eder  slet  ikke  behov;  fald  mig  ikke  til  Be- 
svær; min  Hakke  er  mig  Rigdom  nok,  og  for  Resten  er 
jeg  mest  lyksalig,  naar  ingen  kommer  mig  nær. 

Hermes 
Kan  du  virkelig  svare  saa  uvenligt,  kære  Ven? 
„Skal  jeg  da  melde  til  Zeus  saa  barsk,  saa  trodsig  en 
Tale?**  Naturligvis  kan  man  forstaa,  at  du  hader  Menne- 
skene, da  du  har  lidt  al  den  skammelige  Behandling  af 
dem;  men  at  du  hader  Guderne,  er  der  aldeles  ingen 
Rimelighed  i,   da  de  drager  saa  kærligt  Omsorg  for  dig. 

Timon 
Nu  ja,  dig,  Hermes,    og  Zeus  takker  jeg  af  Hjertet 

for  eders  Omsorg;   men  Plutos  her  vil  jeg  ikke  gerne 
have  noget  at  gøre  med. 

Hermes 
Hvorfor  dog  det? 

Timon 

Jo,  for  han  har  allerede  i  tidligere  Dage  bragt 
utallige  Ulykker  over  mig:  han  gav  mig  i  Smigreres 
Vold  og  gjorde  mig  til  Genstand  for  lumske  Efterstræ- 
belser, han  vakte  Had  og  Misundelse  imod  mig  og  for- 
dærvede mig  ved  yppigt  Levned,  og  saa  forlod  han  mig 
tilsidst  pludselig  paa  saa  troløs  og  forræderisk  Vis. 
Den  brave  Penia  derimod  hærdede  mig  ved  de  mandigste 
Anstrengelser  og  omgikkes  mig  med  Sanddruhed  og 
Frimodighed;  hun  skaffede  mig  baade  det  fornødne, 
naar  jeg  arbejdede,  og  lærte  mig  at  foragte  hine  mange 
overflødige  Ting,  idet  hun  bragte  mig  til  at  knytte  alle 
mine  Livsforhaabninger  til  mig  selv  og  viste  mig,  hvad 
der  var  min  egen  sande  Rigdom,  en  Rigdom,  som  ingen 
vilde  kunne  tage  fra  mig,  hverken  Smigreren  ved  sin 
sledske  Tale  eller  den  chikanøse  Anklager  ved  sine 
Trusler,  hverken  Folket  i  sin  vilde  Vredesopbrusning 
eller  Dommeren  ved  sin  Stemmegivning  eller  Tyrannen 
ved  sine  Efterstræbelser.  Hende  kan  jeg  da  takke  for, 
at  jeg  har  min  tilstrækkelige  og  rigelige  Føde  af  min 
Hakke,  mens  jeg,  styrket  af  Anstrengelserne,  med  Lyst 
og  Iver  dyrker  Marken  her,  uden  at  se  noget  til  Pla- 
gerne i  Byen. 

Il  du  derfor  tilbage.  Hermes,  og  tag  Plutos  med 
dig  igen  op  til  Zeus;  mig  vil  det  være  nok,  om  han 
lader  alle  Mennesker,  Rub  og  Stub,  times  en  Ulykke. 

Hermes 
Saadan  maa  du  ikke  tale,  gode  Ven ;  thi  det  er  ikke 
alle,   som  har  fortjent  at  faa  en  Ulykke.     Men  lad  nu 
dette   vredagtige  Væsen,   som  kun  passer   for   et   ungt 

Brushoved,    fare  og  tag  imod  Plutos;    visselig  bør  man 
ej  vrage  de  Gaver,  der  komme  fra  Zeus. 

Plutos 
Ønsker  du,    Timon,    at  jeg  skal  retfærdiggøre  mig 
overfor  dig?  eller  vil  du  vredes  paa  mig,  naar  jeg  taler? 

Timon 
Nej,  tal  du  kun,  dog  ikke  med  mange  Ord  og  heller 
ikke  med  Indledninger  saaledes  som  de  forbandede  Talere; 
thi  af  Hensyn  til  Hermes  her  vil  jeg  finde  mig  i  at  høre 
dig  sige  nogle  faa  Ord. 

Plutos 
Det  var  maaske  nok  nødvendigt  at  holde  en  endogsaa 
meget  lang  Forsvarstale,  siden  din  Anklage  har  omfattet 
saa  mange  Punkter;  men  alligevel  —  tænk  engang  over,  om 
jeg  virkelig  i  nogen  Maade  har  forurettet  dig,  saaledes 
som  du  paastaar.  Det  er  jo  mig,  der  har  skænket  dig 
alle  de  største  Behageligheder,  Æresbevisninger  og 
Hæderspladser  og  Kranse  og  alt  hvad  der  ellers  hører 
til  et  prægtigt  Liv;  thi  naar  alle  saa  med  Beundring 
paa  dig,  priste  dig  i  Sang  og  gjorde  Stads  af  dig,  er 
det  mig,  du  kan  takke  derfor.  Hvis  du  derimod  har 
lidt  noget  ondt  af  Smigrerne,  maa  du  ikke  kaste  Skylden 
derfor  paa  mig;  tværtimod  er  det  snarere  mig,  som  her 
har  lidt  Uret  af  dig,  fordi  du  saa  haanligt  og  foragteligt 
kastede  mig  hen  for  Fødderne  af  nogle  Afskum,  der 
roste  dig  og  forheksede  dig  og  paa  enhver  mulig  Maade 
efterstræbte  mig.  Saa  sagde  du  endvidere  tilsidst,  at 
jeg  havde  forraadt  dig;  nej,  jeg  kunde  tværtimod  føre 
Klage  mod  dig,  fordi  jeg  paa  enhver  Maade  er  bleven 
jaget  bort  af  dig  og  kastet  paa  Hovedet  ud  af  dit  Hus. 
Derfor  har  da  ogsaa  din  Penia,  som  du  sætter  saa  højt, 
klædt  dig  i  denne  Skindtrøje  i  Steden  for  den  bløde 
Kappe.  Ja,  Hermes  her  kan  bevidne,  hvor  inderlig  jeg 
paa  Grund  af  alt  dette  bad  Zeus    om    at   være    fri   for 

oftere  at  komme  til  dig,  som  har  opført  dig  saa  fjendsk 
imod  mig. 

Hermes 
Ja,  men  nu  ser  du,  Plutos,  hvor  fortræffelig  en 
Mand  han  nu  er  bleven;  begynd  du  da  kun  frejdig  dit 
Samliv  med  ham.  —  Naa,  Timon,  grav  du  nu  videre, 
som  du  staar  der;  og  du,  Pkitos,  før  du  Thesauros  op 
under  hans  Hakke  ved  dit  Raab;  han  vil  jo  nok  lyde 
dig,  naar  du  kalder  paa  ham. 

Timon 
Jeg  maa  da  bøje  mig,  Hermes,  og  atter  blive  rig; 
thi  hvad  skal  man  vel  gøre,  naar  Guderne  anvender 
Tvajig  mod  En?  Men  betænk  dog,  i  hvilke  Bryderier 
du  styrter  mig  Stakkel,  som  indtil  nu  levede  saa  lykke- 
ligt, men  som  nu,  skønt  jeg  ikke  har  gjort  nogen  Uret, 
pludselig  skal  modtage  saadan  en  Masse  Guld  og  dermed 
tillige  tage  saa  mange  Bekymringer  paa  mig. 

Hermes 
Find  dig  deri,  Timon,  for  min  Skyld,  selv  om  ogsaa 
dette  er  haardt  og  ikke  til  at  bære ;  gør  det,  for  at  hine 
Smigrere  kan  briste  at  deres  Misundelse.     Men  jeg  vil 
nu  flyve  op  til  Himlen  igen  hen  over  Ætnas  Top. 

(Han  flyver  bort.) 

Plutos 
Naa,  nu  er  han  borte,  formoder  jeg;  jeg  kan  slutte 
mig  dertil  af  Lyden  af  hans  Vingeslag.  Vent  saa  du  her, 
Tim<m,  for  saa  vil  jeg  gaa  min  Vej  og  sende  Thesauros 
op  til  dig.  —  Nej,  grav  hellere  til!  —  (raaber)  Hejda  du, 
Thesauros  af  Guld,  luk  op  for  Timon  her  og  lad  dig  drage 
frem  af  ham !  —  Grav  til,  Timon,  og  slaa  Hakken  rigtig 
dybt  ned!  Saa,  nu  vil  jeg  forlade  eder.     (Han  forsvinder.) 

Timon 
Velan  da,  min  Hakke!  lad  mig  nu  se,  du  styrker 
dine  Kræfter  og  ikke  trættes  ved  at  kalde  Thesauros 
frem  til  Dagens  Lys  fra  hans  dybe  Skjul!  —  (Han  fiuder 
Skatten)  —  O  Zeus,  du  soHi  gør  Undere,  og  du.  Hermes, 
som  skænker  Vinding,  hvorfra  kommer  dog  denne  Masse 
Guld?  Det  er  vel  sagtens  kun  en  Drøm;  jeg  er  i  det 
mindste  bange  for,  at  jeg  kun  skal  finde  Kul,  naar  jeg 
vaagner.  —  Nej,  det  er  virkelig  prægede  Guldpenge, 
skinnende  røde,  tunge,  allerkæreste  at  se  paa. 

„O  Guld,  du  bedste  Gave,  Mennesker  kan  faa", 

—  ja,  thi  du  „funkler  jo  ret  som  brændende  Ildsluer" 
baade  ved  Nat  og  ved  Dag  — :  kom  til  mig,  du  kæreste, 
elskeligste  Skat!  Nu  tror  jeg  paa,  at  selv  Zeus  engang 
har  forvandlet  sig  til  Guld;  thi  hvilken  Pige  vilde  ikke 
modtage  en  saa  dejlig  Elsker  ved  sin  aabne  Barm,  naar 
han  kom  strømmende  ned  igennem  Taget?  —  O  Midas 
og  Kroisos  og  Delphoi  med  alle  dine  Tempelskatte! 
hvor  er  I  dog  for  intet  at  regne  i  Sammenligning  med 
Timon  og  Timons  Rigdom !  nej,  med  ham  kan  end  ikke 
Persernes  Konge  maale  sig. 

Dig,  min  Hakke,  og  dig,  min  allerkæreste  Skindtrøje, 
vil  det  være  passende  at  indvie  til  Pan  her;  men  selv 
vil  jeg  nu,  tror  jeg,  straks  købe  hele  Marken  her,  og 
saa  vil  jeg  bygge  mig  et  lille  Taam  paa  den  oven  over 
Skatten,  stort  nok  til,  at  jeg  alene  kan  bo  deri,  og  det 
skal  ogsaa  være  min  Grav,  naar  jeg  engang  er  død. 

Endvidere  skal  følgende  Grundsætninger  være  ved- 
tagne og  fastslaaede  som  Lov  for  hele  mit  øvrige  Liv: 

„Timon  skal  holde  sig  fra  Omgang  med  alle,  ikke 
kendes  ved  nogen  og  foragte  alle;  Venskab  og  Gæste- 
venskab, Stalbroderskab  og  Barmhjertighed  skal  for 
mig  være  lutter  Kællingesnak,  og  at  føle  Medlidenhed 
med   nogens  Taarer   eller   afhjælpe   nogens  Trang   skal 

regnes  for  Krænkelse  af  Lovene  og  Fordærvelse  af 
Sæderne.  Ensom  skal  jeg  leve  ligesom  Ulvene  og  kun 
have  een  Ven,  Timon,  men  alle  de  andre  skal  gælde 
for  Fjender  og  Forfølgere;  at  omgaas  med  nogen  af 
dem  skal  være  en  Besmittelse,  og  hvis  jeg  endog  blot 
ser  nogen,  skal  den  Dag  mærkes  som  en  Ulykkesdag; 
der  skal  overhovedet  for  mig  ikke  være  nogen  Forskel 
mellem  dem  og  Stenbilleder  eller  Malmstøtter,  og  jeg 
maa  hverken  modtage  nogen  Udsending  fra  dem  eller 
slutte  nogen  Overenskomst  med  dem,  men  Ødemarken 
skal  danne  Grænseskellet  mellem  mig  og  dem.  „Stamme** 
og  „Brodersamfund*  og  „Kommune**,  ja  selv  „Fædreland** 
skal  være  tomme  og  betydningsløse  Navne,  Paafund  som 
kun  Tosser  bryde  sig  noget  om;  Timon  skal  være  rig 
for  sig  alene,  overse  alle,  svælge  i  Overflod  for  sig  selv 
alene,  fri  for  Smigreri  og  paatrængende  Ros ;  ene  for  sig 
selv  skal  han  ofre  til  Guderne  og  gøre  sig  til  gode  ved 
Ofifergildet,  kun  Nabo  og  Genbo  til  sig  selv,  men  fjer- 
net fra  alle  andre;  kun  een  eneste  Gang  skal  han 
række  Haanden  til  Farvel,  nemUg  til  sig  selv,  naar  han 
skal  til  at  dø,  og  han  skal  da  ogsaa  sætte  Ligkransen 
paa  sig  selv.  Navnet  „Menneskehaderen**  skal  klinge 
sødest  i  mit  Øre,  og  Kendemærkerne  paa  mit  Væsen 
skal  være  Vrantenhed,  Barskhed,  Grovhed,  Vredagtighed 
og  Menneskefjendskhed;  skulde  jeg  se  nogen  nær  ved 
at  omkomme  i  Ild,  og  han  beder  mig  bønligt  om  at 
slukke  den,  skal  jeg  slukke  den  med  Beg  og  Olie;  og 
hvis  Floden  ved  Vintertide  river  nogen  med  i  sin  Strøm 
forbi  mig,  og  han  udstrækker  Armene  og  bønfalder  mig  om 
at  gribe  fat,  skal  jeg  ogsaa  støde  ham  paa  Hovedet  ud. 
i  Strømmen  og  dukke  ham  ned,  saa  at  han  ej  engang 
kan  faa  Hovedet  op  over  Vandet:  thi  paa  den  Maade 
vil  de  vel  faa  den  retfærdige  Gengældelse.  Dette  For- 
slag til  Lov  blev  stillet  af  Timon  Echekratides's  Søn  fra 

KoUytos;    Forsamlingens   Afstemning    lededes    af    den 
samme  Timon  som  Præsident.** 

Naa  —  saa  være  da  dette  besluttet  af  os,  og  lad  os 
holde  mandigt  fast  derved.  Men  —  alligevel  vilde  jeg 
sætte  megen  Pris  paa,  at  det  paa  en  eller  anden  Maade 
kunde  blive  bekendt  for  alle,  at  jeg  er  umaadelig  rig;  thi 
det  vilde  være  en  Ærgrelse  for  dem,  rigtig  noget  til  at  gaa 

hen    og   hænge   sig   over.     fHan  ser  en  hel  Mængde  Folk  løbe  hid.) 

Dog  —  hvad  er  dette  her?  Uha  dog,  hvor  de 
har  travlt!  fra  alle  Kanter  stormer  de  sammen  herhid, 
støvede  og  forpustede:  de  maa  have  lugtet  Guldet,  hvordan 
det  saa  er  gaaet  til.  Skal  jeg  nu  stige  op  paa  denne 
Høj  her  og  kaste  med  Sten  efter  dem  fra  mit  højere 
Stade  for  at  jage  dem  vækV  eller  skal  jeg  tillade  mig 
den  lille  Overtrædelse  af  min  Lov,  at  jeg  indlader  mig 
med  dem  een  eneste  Gang,  for  at  de  kan  ærgre  sig  saa 
meget  desto  mere  over  min  Foragt  for  dem?  Jo,  det 
sidste,  tror  jeg  nok,  er  det  bedste;  altsaa  -  lad  mig 
blive  staaende  her  paa  min  Plads  og  nu  straks  tage 
imod  dem. 

Lad  mig  se  engang,  hvem  er  den  første  af  dem, 
han  som  kommer  der?  Det  er  Snyltegæsten  Gnatho- 
nides,  han  som  for  nogle  Dage  siden  rakte  mig  en 
Strikke,  da  jeg  bad  om  et  lille  Laan;  og  han  har  dog 
tit  og  ofte  maattet  give  hele  Dunke  Vin  fra  sig  igen 
i  mit  Hus.  Naa,  Gud  ske  Lov,  at  han  kom  først;  for 
han  skal  faa  en  Ulykke  fremfor  alle  de  andre! 

Gnathonides  (kommer) 

Sagde  jeg   det    ikke    nok,    at   Guderne   ikke   vilde 

glemme    Timon,    den    brave    Mand?     Jeg   ønsker   dig 

hjertelig    Goddag,    Timon,    du   Dejligheds    Pragtblomst, 

Belevenheds     Mønster,     ypperste     Selskabsbroder     ved 

Drikkelag ! 

Timon 

Ved  Zeus,  jeg  ønsker  dig  Goddag  igen,  Gnathonides, 

du  forslugneste  af  alle  Gribbe,  skurkagtigste  blandt  alle 
Mennesker ! 

Gnathonides 
Aa,  du  er  nu  altid  saa  spøgefuld.  —  Men  hvor  skal 
Gildet  staa?  for  jeg  kommer  her  med  en  ny  Arie  til  dig 
fra  de  nylig  opførte  Dithyramber. 

Timon 
Ja,    du  skal  saamænd  oven   i  Købet  komme  til  at 
synge  Elegier   i    en   ynkelig   klagende  Tone  til  Akkom- 
pagnement af  min   Hakke  her !  (han  slaar  ham  dermed) 

Gnathonides 
Av!  hvad  skal  det  betyde?    slaar  du  Folk,  Timon? 
Jeg  kalder  Vidner  til !   (Timon  siaar  ham  igen).    Aa  Herakles, 
hjælp  mig!    Av!  Av!  Jeg  indstævner  clig  for  Areiopagos 
for  Mordforsøg. 

Timon 
Ja  hvis  du  blot  tøver  et  Øjeblik  endnu,    bliver  jeg 
vel  ogsaa  snart  stævnet  for  Mord. 

Gnathonides 
Aa  nej,    lad  det  aldrig  ske!    helbred  du  hellere  mit 
Saar,  kæreste  Ven;  strø  blot  en  lille  Smule  Guld  derpaa; 
det  Lægemiddel  er  mageløst  blodstillende. 

Timon 
Hvad?  er  du  her  virkelig  endnu?  (han  vii  siaa  ham  igen.) 

Gnathonides 
Nej,   nu  løber  jeg  min  Vej;    men  det  skal  ikke  be- 
komme dig  vel,  at  du,  som  før  var  saa  skikkelig,  nu  er 

bleven    saa   ondskabsfuld,    (han  løber;  JPiUades  nærmer  sig.) 

Timon 

Hvem    er   den    næste,    han,    der   nu   kommer   der. 

Skaldepanden?     Det    er  Filiades,    den   væmmeligste   af 

alle  Smigrere.      Ham  havde  jeg  foræret  en  hel  Jordlod 

og  to  Talenter  som  Medgift  til  hans  Datter  til  Løn  for 

den  Ros,   han  ydede  mig  engang,    da  jeg  havde  sunget 

en  Arie:    medens    alle  de    andre   tav    stille,    priste  han 

alene  min  Sang  i  høje  Toner  og  svor  paa,  at  jeg  havde 

en  dejligere  Stemme    end  Svanerne.     Men    da   han  for 

nogle  Dage  siden  saa  mig  syg  og  jeg  henvendte  mig  til  ham 

for  at  bede  om  Hjælp,   pryglede  han  mig  oven  i  Købet, 

den  ædle  Sjæl. 

Filiades 

(raaber  til  Gnathonides  og  de  andre:)  Hvilken     skamløS    Frækhed  ! 

Kendes  I  nu  ved  Timon  igen  ?  er  Gnathonides  nu  hans 
Ven  og  Selskabsbroder?  Naa,  derfor  har  han  da  ogsaa 
faaet  sin  velfortjente  Straf,  den  utaknemlige  Karl.  Jeg 
derimod,  som  dog  er  Timons  gamle  Omgangsven  og  har 
tjent  sammen  med  ham  i  Rekrutskolen  og  hører  til  samme 
Kommune,  jeg  holder  mig  alligevel  beskedent  tilbage,  for 
at  jeg  ikke  skal  synes  paatrængende.  —  (Tn  Timono  Jeg  hil- 
ser dig.  Herre  I  vogt  dig  for  disse  skændige  Smigrere, 
disse  Folk,  der  kun  er  Ens  gode  Venner  ved  Bordet,  men 
for  øvrigt  ikke  er  en  Smule  bedre  end  Ravne.  Man  kan 
ikke  længer  stole  paa  nogen  nu  i  Verden,  alle  er  de 
utaknemlige  og  slette  Mennesker!  Men  for  at  komme  til 
mit  eget  Ærinde,  saa  var  jeg  paa  Vejen  til  dig  med  et 
Talent,  for  at  du  kunde  have  det  at  bruge  af  til  dine 
Fornødenheder;  men  saa  hørte  jeg  undervejs,  da  jeg  var 
lige  tæt  herved,  at  du  havde  faaet  en  umaadelig  stor 
Rigdom. 

Nu  kommer  jeg  da  kun  for  at  give  dig  disse  gode 
Raad,  —  skønt  du  med  din  Visdom  sagtens  slet  ikke 
trænger  til  Raad  af  mig;  du  kunde  jo  i  Nødsfald  give 
selve  den  vise  Nestor  Raad. 

Timon 
Ja,  Tak  for  dine  Formaninger,  Filiades;    men    kom 
dog  lidt  nærmere,  —  for  at  jeg  ogsaa  kan  byde  dig  hjertelig 
Velkommen  med  min  Hakke  (siaarham;. 

FiliadeS  (skriger) 

Aa  Folkens,  han  har  slaaet  mig  et  Hul  i  Hovedet, 
det  utaknemlige  Skarn,  fordi  jeg  vilde  give  ham  nyttige  For- 
maninger !  (løber  bort.   Demeas  kommer) 

Timon 
Se  der  har  vi  Nummer  tre ;  det  er  Taleren  Demeas ; 
han  kommer  med  et  Forslag  til  en  Folkebeslutning  i 
Haanden  og  med  de  Ord  paa  Tungen,  at  han  er  min 
Slægtning.  Denne  Karl  har  engang  paa  een  Dag  udbetalt 
sejsten  Talenter  af  min  Kasse  til  Staten ;  han  var  nemlig 
bleven  domfældt  og  derefter  kastet  i  Fængsel,  fordi  han 
ikke  kunde  betale  Bøden,  og  saa  fattede  jeg  Medlidenhed 
med  ham  og  løste  ham  ud;  men  da  han  nu  for  nogen 
Tid  siden  ved  Lodtrækning  var  valgt  til  at  fordele  Skue- 
spilpengene mellem  Borgerne  af  Stammen  Erechtheis  og 
jeg  saa  kom  til  ham  og  krævede  min  Del,  sagde  han, 
at  han  ikke  vidste  noget  af,  at  jeg  var  Borger. 

Demeas 
Jeg  hilser  dig,  Timon,  du  mægtige  Hjælp  for  din 
Slægt,  Athens  Støtte,  Hellas's  Værn!  Rigtignok  har 
baade  Folket  og  Raadet  og  Areiopagos  allerede  længe  været 
forsamlet  og  venter  paa  dig ;  men  hør  dog  først  det  Forslag 
til  en  Statsbeslutning  angaaende  dig,  som  jeg  har  opsat. 
(Laæer  op:)  „Eftersom  Timou  Echekratides's  Søn  fra  Kol- 
lytos,  en  Mand,  som  ikke  blot  er  af  god  og  fornem 
Slægt,  men  ogsaa  viis  som  ingen  anden  i  Hellas,  hele 
sit  Liv  igennem  stadig  har  virket  til  Statens  Bedste,  og 
har  sejret  paa  een  og  samme  Dag  i  Nævekamp  og  Bryd- 
ning og  Løb  og  Væddekørsel  med  Firspand  og  Tvespand 

i  Olympia  — " 

Timon 

Ja  men  jeg  har  jo  aldrig  været  endog  blot  saa  meget 

som  Tilskuer  i  Olympia! 

Demeas 

Naa,  hvad  gør  saa  det?    det  kan  du  altid  blive  en 

anden  Gang;  men  det  er  alligevel  bedst,  at  der  staar 
meget  af  den  Slags  i  Forslaget  —  »og  eftersom  han 
fremdeles  har  udmærket  sig  i  Kamp  for  Staten  forrige 
Aar  ved  Acharnai  og  har  nedhugget  to  Regimenter  Pe- 
loponnesiere  —" 

Timon 
Hvordan  gib  det  dog  til?     Jeg  var  jo    ikke  engang 
optaget  paa  Indkaldelseslisten  over  de  sværtbevæbnede, 
fordi  jeg  ikke  ejede  nogen  Rustning. 

Demeas 
Ja  du  taler  nu  saa  beskedent  om  dig  selv,  men  det 
vilde  være  en  Utaknemlighed  af  os,  om  vi  ikke  ihukom, 
hvad  du  har  gjort  —  „og  eftersom  han  endvidere  har 
gjort  Staten  ikke  ringe  Gavn  baade  som  Forslagsstiller 
og  Raadgiver  og  Feltherre,  saa  skal  det  i  Anledning  af 
alt  dette  være  besluttet  af  Raadet  og  Folket  og  Dommer- 
korpset og  Stammerne  og  Kommunerne,  baade  hver  Afde- 
ling for  sig  og  alle  i  Forening,  at  der  skal  rejses  en  Guld- 
billedstøtte af  Timon  paa  Akropolis  ved  Siden  af  Athena 
med  en  Lynkile  i  den  højre  Haand  og  en  Straaleglorie 
om  Hovedet,  og  at  han  skal  bekranses  med  syv  Guld- 
kranse, og  at  hans  Bekransning  skal  forkyndes  højtide- 
ligt i  Theatret  i  Dag  ved  Dionysosfesten  under  Opførelsen 
af  nye  Tragedier**  (der  skal  nemlig  holdes  Dionysosfest 
i  Dag  for  din  Skyld);  „dette  Forslag  stillede  Taleren 
Demeas,  hans  Slægtning  og  nære  Frænde  paa  Sværd- 
siden og  hans  Discipel**  (—  for  Timon  er  baade  den 
ypperste  Taler  og  overhovedet  alt  andet,  hvad  han  saa 
har  Lyst  til  at  være  — ).  Se,  her  har  du  nu  hørt  mit 
Forslag;  jeg  vilde  desuden  gerne  have  ført  min  Søn  til 
dig,  som  jeg  har  opkaldt  efter  dig  — 

Timon 
Hvad  behager,  Demeas?  du  er  jo  ikke  engang  gift, 
i  det  mindste  efter  hvad  jeg  ved! 

Demeas 
Ja,  men  jeg  skal  nok  gifte  mig,  til  næste  Åar,  om 
Gud  vil,  og  saa  skal  jeg  nok  faa  et  Barn,   og   Barnet, 
for  det  bliver  naturligvis  en  Dreng,  kalder  jeg   allerede 
nu  Timon. 

Timon 
Jeg  ved  ikke,  om  du  endnu  føler  Lyst  til  at  gifte  dig, 
go'e   Karl,   naar   du   nu   faar   saadan   et   Slag   af  mig 

(slaar  ham  med  Hakken). 

Demeas  (skriger) 
Åa  ve  mig!  hvad  betyder  dette,  Timon?  vil  du  op- 
kaste dig  til  Tyran,  og  slaar  du  fribaarne  Mænd,  du, 
der  selv  ikke  er  ægte  fribaaren,  ej  heller  Borger?  Men 
du  skal  snart  faa  din  retfærdige  Straf,  baade  for  alt  det 
andet,  du  har  gjort,  og  navnlig  fordi  du  har  stukket  Ild 
paa  Åkropolis. 

Timon 
Ja,  men  der  er  jo  slet  ikke  bleven  stukket  Ild  paa 
Åkropolis,  din  skændige  Slyngel;   det  er  altsaa  klart,  at 
din  Anklage  er  falsk! 

Demeas 
Ja,  og  saa  har  du  ogsaa  gjort  Indbrud  i  Parthenon, 
og  derfra  har  du  din  Rigdom. 

Timon 
Men  der  er  jo  heller  ikke  gjort  Indbrud  der;  altsaa 
er  ogsaa  denne  Paastand  af  dig  Løgn. 

Demeas 
Der  skal  nok  senere  hen  blive  gjort  Indbrud;  men 
du  besidder  allerede  nu  alt,  hvad  der  var  derinde. 

Timon    (slaarham) 

Naa,  ja  saa  har  du  der  et  Rap  til! 

Demeas 
Av,  av!  min  Ryg! 

Tinion 
Skraal  ikke  saa  højt,  for  ellers  faar  du  Nummer  tre 
med!  det  vilde  jo  da  ogsaa  være  aldeles  latterligt,  om 
jeg,  der  uden  Vaaben  har  nedhugget  to  Regimenter 
Lakedaimoniere,  ikke  kunde  smadre  een  eneste  elendig 
Slyngel ;  saa  havde  det  jo  ogsaa  kun  lidt  at  betyde  med 
min  Sejr  i  Olympia  baade  i  Nævekamp  og  Brydekamp! 

(Demeas  løber  bort.) 

Men  hvad  er  det  jeg  ser?  er  han  der  ikke  Filosofen 
Thrasykles?  Jo,  det  kan  sandelig  ikke  være  nogen  an- 
den; i  det  mindste  ligner  han  ham  aldeles,  som  han 
kommer  der  med  langt,  flagrende  Skæg  og  højt  optrukne 
Øjenbryn,  gravitetisk  grublende  paa  et  eller  andet,  med 
et  Blik  som  en  Titan,  med  Haartotten  i  Panden  strit- 
tende op  i  Vejret,  en  livagtig  Boreas  eller  Triton,  ganske 
som  Zeuxis  har  malet  dem. 

Denne  Mand  med  den  pæne  Holdning,  den  ærbare 
Gang  og  den  ædle  Simpelhed  i  sin  Dragt  holder  i  Foi- 
middagstimerne  uendelige  Foredrag  om  Dyd,  fører  Klage 
over  dem,  der  glæder  sig  ved  Nydelse,  og  lovpriser  Nøj- 
somhed; men  saa  snart  han  har  været  i  Bad  og  kommer 
til  Middagsgildet,  og  Slaven  har  rakt  ham  en  stor  Pokal 
med  ublandet  Vin  ( —  for  den  holder  han  mest  af  — ), 
saa  er  det,  som  om  han  havde  drukket  Lethes  Vand  ud, 
og  han  opfører  sig  da  paa  en  Maade,  der  staar  i  den 
fuldstændigste  Strid  med  hans  Formiddagsforedrag.  Ret 
som  en  Rovfugl  snapper  han  Stegen  bort  for  Næsen  af 
andre  og  puffer  sin  Nabo  til  Side  med  Albuerne;  han 
sluger  i  sig  som  en  Hund,  saa  at  Skægget  sidder  fuldt 
af  Suppe,  og  bøjer  sig  krum  over  Fadene,  som  om  han 
ventede  at  skulle  finde  Dyden  nede  i  dem ;  Tallerkenerne 
slikker  han  omhyggelig  rene  med  sin  Slikkepot,  for  at 
ikke  en  eneste  Smule  af  Løgsaucen  skal  blive  tilbage 
derpaa ;  altid  knurrer  han  misfornøjet,  selv  om  han  faar 
hele  Kagen  eller  Vildsvinestegen  for  sig  alene;    et  rent 

Pragtstykke  er  han  af  Lækkermundethed  og  Forslugenhed, 
drikker  sig  fuld  og  er  fræk  i  sin  Rus  i  den  Grad,  at 
han  ikke  blot  synger  og  danser,  men  ogsaa  skælder  ud 
og  er  grov.  Og  ved  Siden  heraf  holder  han  saa  ogsaa 
mange  Taler  ved  Bægret  (ja  netop  da  allermest!),  Taler 
om  Sømmelighed  og  Velanstændighed,  og  dette  præker 
han,  medens  han  allerede  er  daarlig  af  den  stærke  Vin 
og  Tungen  slaar  Klik  for  ham  paa  eii  latterlig  Maade; 
efter  alt  dette  kommer  han  til  at  kaste  op,  og  til  aller- 
sidst tager  nogle  Folk  ham  og  slæber  ham  ud  fra  Drikke- 
laget, medens  han  med  bæggeArme  klynger  sig  fast  til 
Fløjtespillersken. 

Men  for  øvrigt  vilde  han  ogsaa  i  ædru  Tilstand  nok 
kunne  hævde  sig  den  første  Plads  mod  enhver,  for  saa 
vidt  det  gælder  Løgnagtighed  eller  Frækhed  eller  Penge- 
begærlighed; han  er  baade  en  Mester  i  Spytslikkeri  og 
sværger  falsk  saa  let  som  Fod  i  Hose;  Charlataneri  er 
hans  Ledestjerne  og  Uforskammethed  hans  stadige  Led- 
sager; han  er  overhovedet  et  yderst  fiffigt  Stykke  Karl, 
en  fuldendt  Filur  i  alle  Henseender  og  durkdreven  i 
mange  forskellige  Retninger.  Nu  skal  han  da  ogsaa  om  lidt 
komme  til  at  hyle  —  den  brave  Mand.  (tii  Thrasykiee,  der 

imidlertid  er  kommen  ham  nær:)     Men    hvad    Ser    jeg?       Aa    nej 

dog!  det  er  rigtignok  længe  siden  jeg  har  set  dig,  Thra- 
sykles ! 

Tlirasykles 

Ikke  er  jeg  kommen  hid  af  samme  Grund  som  de 
mange  andre  her,  o,  Timon!  nej,  ikke  som  de,  der  be- 
tagne af  Beundring  for  din  Rigdom  ere  strømmede  sam- 
men i  Haab  om  Sølv  og  Guld  og  kostelige  Maaltider, 
beredte  til  at  vise  mangfoldig  Smiger  overfor  en  saadan 
Mand  som  dig,  en  troskyldig,  ærlig  Mand,  der  gerne 
meddeler  andre  af  hvad  han  ejer. 

Thi   du   ved  jo,    at  for  mig   er  Brød  tilstrækkelig 

Spise,   at  mit   kæreste  Sul  er  Timian  eller  Karse  eller, 

hvis  jeg  engang  imellem  skulde  hengive  mig  til  Over- 
daadighed,  saa  nogle  faa  Saltkorn,  og  min  bedste  Drik 
er  Vand  fra  Enneakrunos,  og  denne  grove  Kappe  her  er 
mig  kærere  end  en  hvilken  som  helst  Purpurkaabe.  Guldet 
har  i  mine  Øjne  aldeles  ikke  mere  Værd  end  Kiselstenene 
paa  Havets  Bred ;  men  det  er  for  din  Skyld,  jeg  er  dra- 
gen hid,  paa  det  at  ikke  Rigdommen  skal  fordærve  dig, 
dette  saa  onde,  saa  farlige  og  svigefulde  Klenodie,  som 
mangen  Gang  har  været  Kilden  til  ubodelige  Ulykker  for 
mange. 

Hvis  du  altsaa  vil  lyde  mig,  skal  du  allerhelst 
kaste  den  helt  og  holdent  ud  i  Havet,  da  den  i  ingen 
Maade  er  nødvendig  for  den  gode  Mand,  som  har  faaet 
Øjet  opladt  for  Filosofiens  Rigdom  ( —  men  du  skal  dog 
ikke  kaste  den  helt  ud  i  Dybet,  min  gode  Ven;  nej,  gaa 
blot  saa  langt  ud  i  Vandet,  at  det  naar  dig  til  Hofterne, 
lidt  uden  for  Revlen,  hvor  Søerne  brydes,  og  gør  det  i 
mit  Paasyn  alene  — ).  Men  hvis  du  ikke  vil  dette,  saa 
bring  den  paa  en  anden  og  endnu  bedre  Maade  i  al 
Skynding  ud  af  dit  Hus,  uden  at  lade  endogsaa  kun  en 
eneste  Obol  forblive  der:  uddel  den  mellem  alle,  der 
trænge,  fem  Drachmer  til  en,  en  Mine  til  en  anden,  et 
halvt  Talent  til  en  tredje;  er  Modtageren  en  Filosof, 
fortjener  han  med  Rette  at  faa  det  dobbelte  eller  tre- 
dobbelte ;  men  hvad  mig  selv  angaar  (—  skønt  jeg  beder 
jo  ikke  for  min  egen  Skyld,  men  for  at  jeg  kan  med- 
dele deraf  til  dem  af  mine  Venner,  som  have  det  behov  — ), 
saa  vil  det  være  mig  nok,  om  du  vilde  give  mig  denne 
min  Ransel  fuld;  den  rummer  rigtignok  ikke  engang 
syv  hele  Skæpper,  men  en  Filosof  bør  være  nøjsom  og 
maadeholden,  og  hans  Tanker  og  Ønsker  bør  ej  strække 
sig  ud  over  hans  Ransel. 

Timon 

Jeg  maa  prise  din  Beskedenhed,  Thrasykles;  men 
imidlertid,   før  jeg   fylder    din    Ransel   —  saa   værsgo, 

lad  mig  fylde  dit  Hoved    med  Buler;   jeg  skal  tilmaale 
dig  dem  med  min  Hakke  her !  (siaar  ham.) 

Thrasykles 
O    Demokrati  og  Love!    dette   Afskum    slaar  mig! 
Er  det  en  fri  Stat,  vi  lever  i? 

Timon 
Men  hvorfor  er  du   dog  vred,  min   gode  Ven?   har 
jeg  maaske  snydt  dig  paa  Maalet?     Naa,    saa  skal  jeg 
sandelig   gerne   give    dig   et  Par  Fjerdingkar   i   Tilgift! 

(slaar  ham  igen;    han  løber.) 

Men  hvad  er  nu  dette  ?  en  Mængde  Mennesker  stim- 
ler sammen ;  hist  ovre  kommer  Blepsias  —  og  Laches  — 
og  Gnifon  og  det  hele  Kompagni  af  Slyngler,  som  skal 
faa  en  Ulykke.  Naa,  saa  vil  jeg  da  gaa  op  paa  denne 
Klippe  her  og  unde  min  Hakke  lidt  Hvil;  den  har  alle- 
rede længe  haft  Slid  nok:  selv  vil  jeg  da  slæbe  saa 
mange  Stene  sammen,  som  jeg  kan,  og  lade  dem  hagle 
ned  over  dem  paa  lang  Frastand.     (De  kommende  modtager 

han  med  Stenkast;  saa  raaher:) 

Blepsias 
Lad  være  med  at  kaste,   Timon;    nu  skal   vi  gaa 
vor  Vej! 

Timon 
Ja,  men  I  skal  ikke   komme   herfra   uden   Blodtab, 

ikke    uden    Saar  !        ( Han   bllver  ved  at  kaste  Sten ;  hele   Skaren  flyg- 
ter for  ham.) 

Saa  stort  et  Navn  Timon  har  faaet  derved^  at  Lokianos 
og  navnlig  Shakespeare  har  gjort  ham  til  Hovedpersonen  i  et 
af  deres  bekendteste  Værker,  saa  lidet  veil  man  i  Grunden 
sikkert  om  ham.  Lakianos's  Angivelse  om,  at  hans  Fader 
hed  Echekratides  og  at  han  hørte  til  den  attiske  Kommune 
KoUytos,  en  Del  af  Athen  selv,  maa  vi  lade  staa  ved  sit  Værd; 
sikkert  er  det,  at  han  var  en  Athenaier  og  levede  paa  den 
peloponnesiske  Krigs  Tid.  Aristofanes  omtaler  ham  (maaske 
efter  hans  Død)  som  en  Særling,  der  havde  forladt  Byen  for 
bestandigt  og  levede  et  ensomt  Liv,  opfyldt  af  glødende  Had 
til  alle  de  slette  Mænd  — ,  hvorimod  han  var  en  meget  god 
Ven  af  Kvinderne,  sagtens  fordi  de  var  Mændenes  Plage.  En 
anden  samtidig  Komediedigter  Frynichos  havde  i  et  Stykke 
med  Titlen  „Særlingen"  ladet  denne  sin  Hovedperson  sige: 
„Jeg  lever  et  Liv  som  Timon,  uden  Hustru,  uden  Træl,  op- 
fyldt af  Vrede,  utilgængelig,  uden  Latter,  uden  Samtale,  ganske 
efter  mit  eget  Hoved."  Men  om  Timons  Livsomstændigheder 
og  særligt  om  det.  der  havde  fremkaldt  hans  Menneskehad, 
hører  vi  aldeles  intet  her  eller  hos  de  andre  ældre  Forfattere, 
som  havde  omtalt  ham.  Først  hos  Plutarchos  faar  vi  noget 
fyldigere  Oplysninger  om  ham;  Plutarchos  kommer  nemlig  i 
sin  Levnedsbeskrivelse  af  Bomeren  Antonius  til  at  fortælle, 
hvorledes  denne,  da  han  efter  Slfiget  ved  Actium  (30  f.  Chr.) 
var  flygtet  til  Ægypten,  fandt  paa  for  en  kort  Tid  at  inde- 
slutte sig  ensomt  i  et  Hus  ude  i  Havet  ved  Alexandreia  og 
leve  et  Liv  som  Timon,  hvis  Skæbne  lignede  hans  egen,  og  i 
den  Anledning  meddeler  han  os  lidt  af  de  aabenbart  temmelig 
rige  Beretninger  om  Timon,  som  maa  have  foreligget  ham. 
Disse  Beretninger  gaar  da  ud  paa,  at  Timon  var  bleven  skam- 
meligt behandlet  af  utaknemlige  tidligere  Venner,  hvorefter 
han  havde  fattet  Had  og  Mistro  til  alle  Mennesker  og  skyede 
al  Omgang  med  dem.  Kun  den  unge  Alkibiades  var  han 
venlig  imod,  og  da  man  spurgte  ham  om  Grunden  dertil,  sva- 
rede han,  at  det  var  fordi  han  forudsaa;  at  han.  vilde  bringe 
mange  Ulykker  over  Athenaierne.  Af  og  til  taalte  han  ogsaa 
Besøg  af  en  ligesindet  af  ham  selv,  Apemantos,  men  han  var 
dog  ikke  mere  glad  ved  ham,  end  at  han  engang,  da  de  i 
Forening  fejrede  en  Fest  og  Apemantos  ytrede:  „Hvilket  her- 
ligt Gilde  har  vi  dog  ikke,"  svarede:  ,,Ja,  naar  blot  du  ikke 
var  til  Stede."    Plutarch   fortæller  endvidere  denne  Anekdote 

om  ham:  engang  traadte  han  til  alles  store  Forbavselse  op 
paa  Talerstolen  i  Folkeforsamlingen  og  anmodede  om,  at  man 
vilde  here  ham  i  Stilhed,  og  derpaa  sagde  han:  ^eg  har  et 
lille  Gmndstykke,  Athenaiere,  og  paa  det  staar  der  et  Figen- 
træ, hvori  allerede  mange  af  eder  har  hængt  sig.  Da  jeg  nu 
agter  at  bygge  et  Hus  paa  Pladsen,  har  jeg  ønsket  at  bekendt- 
gøre det  o£Pentligt,  for  at  de  af  eder,  som  muligvis  kunde 
have  Lyst  til  at  hænge  sig,  kan  gøre  det,  inden  Figentræet 
bliver  hugget  om."  Efter  sin  Død  blev  han  begravet  tæt  ude 
ved  Havet,  og  Bølgerne  løsrev  kort  efter  Gravstedet  fra  Fast- 
landet, saa  at  det  blev  utilgængeligt  for  Mennesker ;  han  havde 
selv  digtet  følgende  Gravindskrift  over  sig: 

Her  jeg  Hvilested  fandt,  da  mit  Liv.  det  usalige,  endtes; 
Ej  skal  I  spørge  mit  Navn,  men  gid  Pesten  hente  jer  alle! 

Vi  har  desuden  i  den  græske  Anthologi  en  hel  Bække 
Epigrammer,  hvis  Digtere  mere  eller  mindre  vittigt  har  søgt 
at  charakterisere  Timons  Menneskehad,  selv  efter  Døden;  f.  Eks. 
følgende  af  den  berømte  alexandrinske  Digter  Eallimachos: 

Timon,  du  er  jo  ej  mer:    er  Liv  eller  Død  nu  det  værste?  — 
„Død ;  thi  af  jer  er  der  flest  nede  i  Hades's  Hal.^ 

Dette  er  omtrent  alt,  hvad  vi  finder  fortalt  om  Timon,  og 
paa  Grundlag  heraf  har  nu  saavel  Lukianos  som  Shakespeare 
bygget  deres  højst  forskellige  Værker  om  ham.  Shakespeare 
har  med  Benyttelse  af  Hovedmotiverne,  som  Fortællingen  hos 
Plutarchos  gav  ham,  ved  fri  original  Digtning,  der  tit  tilside- 
sætter det  historiske,  skabt  et  interessant  Sjælemaleri,  der  viser 
os  Timons  Udvikling  fra  den  gavmilde  og  vennesæle  Rigmand 
til  den  forladte,  bitre  Menneskehader,  som,  da  han  finder  en 
Skat  og  derved  atter  bliver  rig,  bruger  sin  nye  Rigdom  til  at 
hjælpe  Alkibiades  og  andre,  som  han  ved  eller  haaber  vil  øde- 
lægge hans  Fædreland,  men  for  øvrigt  hader  selve  disse  ikke 
mindre  end  de  øvrige:  han  viser  alle  bort  fra  sig,  selv  sin 
eneste  tro  Tjener,  og  vil  leve  og  dø  alene  med  sit  Menneske- 
had i  sin  Bjærghule  udenfor  Athen.  Lukianos*s  „Timon"  har 
Shakespeare  ganske  vist  ogsaa  benyttet,  men  han  har  dog 
væsentlig  kun  laant  eet  Træk  fra  ham,  som  Lukianos  vist 
selv  er  den  første  Opfinder  af,  nemlig  det.  at  Timon  finder 
Skatten,  og  at  enkelte  at'  hans  fordums  „Venner"*  saa  kommer 
igen  til  ham,  men  afvises  med  Haan  og  Slag;  og  dette  For- 
hold er  naturligt  nok,  da  Lukianos  har  et  ganske  andet  For- 
maal  med  sin  Skildring.  Han  vil  ikke  vise  os  Timons  Sjæls- 
udvikling,   Timon   er  hos    ham  fra  først  af  den  fuldt  færdige 

Menneskehader  og  bliver  saaledes  ved  til  det  sidste;  derimod 
har  han  villet  benytte  hans  Person  og  Skæbne  som  Udgangs- 
punkt og  Vehikkel  tor  moralske  Betragtninger  og  satiriske 
Udfald,  af  hvilke  de  første  passer  lige  godt  til  enhver  Tid  og 
de  sidste  afgjort  bedre  til  Lukianos's  egen  Tid  end  til  Timons. 
Han  har  derfor  heller  ikke  brudt  sig  om  at  indrette  Skildringen 
strengt  historisk,  men  indblander  idelig  Træk  fra  sin  egen  Tid. 
De  moralske  Betragtninger  samler  sig  især  i  Bogens  midterste 
Del,  hvor  de  allegoriske  Figurer  Plutos  og  Penia  optræder, 
og  Emnet  for  disse  er  Rigdommens  Fordeling  mellem  Men- 
neskene, disses  Værdighed  eller  Uværdighed  til  at  modtage 
den,  deres  forskelligartede  Misbrug  af  den,  Rigdommens  og 
Fattigdommens  Indflydelse  paa  deres  Sind  og  Liv;  her  kappes 
Lukianos  paa  en  Maade  med  Aristofanes,  som  i  sin  sidste  Ko- 
medie „Plutos"  kommer  ind  paa  en  Del  af  de  samme  Betragt- 
ninger, og  det  maa  vist  indrammes,  at  Lukianos  behandler 
Emnet  baade  finere,  vittigere  og  fyldigere  end  Aristofanes, 
der  rigtignok  ogsaa  ferst  skrev  sit  Stykke  som  Olding.  De 
satiriske  Udfald  findes  væsentlig  i  Begyndelses-  og  Slutnings- 
partiet  af  Skriftet,  og  Lukianos  angriber  der  efter  sin  sædvan- 
lige Skik  dels  den  olympiske  Gudeverden  gennem  dens  højeste 
Repræsentant,  Zeus  selv,  dels  forskellige  for  ham  modbydelige 
Sider  ved  det  ham  omgivende  Menneskeliv,  for  hvilke  de  op- 
trædende Personer  er  Typer:  Snyltegæsten,  Smigreren,  den 
løgnagtige  Politiker  og  særligt  den  hyklerske  Filosof,  Lukianos's  ' 
Yndlingsfigur. 


S.  2,  L.  6:  8dlmoneu8,  Hersker  i  Elis,  drog  omkring  paa 
en  prægtig  Vogn  med  Firspand  og  efterlignede  kunstigt  Zeus's 
Torden  og  Lynild ;  han  fordrede  da  ogsaa  af  Folket  de  Ofrin- 
ger, man  plejede  at  bringe  Zeus.  Men  Sagnet  tilføjer  rigtig- 
nok, hvad  Lukianos  her  intet  Hensyn  tager  til,  at  Zeus  til 
Straf  dræbte  ham  med  det  virkelige  Lyn.  —  L.  12.  Alrune 
var  en  Trolddomsurt,  hvis  Saft  blandet  i  Drik  fremkaldte  en 
dødlignende  Søvn.  —  L.  29.  Deukalion  og  hans  Hustru  Pyrrha 
var  efter  det  græske  Syndflodssagn  de  eneste  Mennesker,  som 
blev  sparede  af  Guderne,  da  disse  ved  en  vældig  Vandflod 
ødelagde  hele  den  gamle  Menneskeslægt  paa  Grund  af  dens 
Ugudelighed. 

S.  3,  L.  4.  De  olympiske  Lege  var  en  græsk  Nationalfest, 
som  fejredes  med  Væddekørsel  og  Væddekampe  i  Gymnastik 
og  Musik  hvert  fjerde  Aar  ved  Olympia  i  Elis;  de  var  ind- 
stiftede af  Herakles  til  Ære  for  Zens.  hvis  prægtigste  Tempel 

fandtes  paa  dette  Sted  og  indesluttede  den  kolossale  Zens- 
statae  af  Guld  og  Elfenben,  som  var  et  af  Billedhuggeren 
Feidias's  Mesterværker;  Sejrherrerne  i  Legene  plejede  natur- 
ligvis særligt  at  ære  og  tilbede  Zeus.  —  L.  8  Kronos,  Zeus's 
Fader,  var  Hovedet  for  den  gamle  titaniske  Gudeslægt,  som 
styrtedes  af  Zeus  og  de  andre  olympiske  Guder  og  senere  ikke 
spillede  nogen  Eolle  mere.  —  L.  9:  plyndret  dit  Tempel  Med 
Zeustemplet  i  Olympia  var  dette  dog  endnu  ikke  sket  paa 
Timons  Tid,  i  alle  Fald  ikke  efter  nogen  sterre  Maalestok; 
men  før  Lukianos*s  egen  Tid  var  det  rigtignok  oftere  sket, 
første  Gang  Aar  364  f.  Chr.  ved  et  Angreb  af  Arkaderne. 
Tempelran  i  det  smaa  har  derimod  vistnok  oftere  fundet  Sted; 
til  Sikkerhed  mod  Tempeltyve  plejede  man  tit  at  holde  Vagt- 
hunde ved  Templerne.  —  L.  18:  dine  gyldne  Lokker.  Haar  og 
Skæg  paa  de  græske  Gudebilleder  var  ofte  af  drevet  Guld. 
Det  er  for  øvrigt  næppe  Feidias's  Zeusbillede,  L.  her  tænker 
paa,  da  det  ikke  bar  nogen  Lynkile,  men  en  anden  Statue  af 
Zeus,  Edspagternes  Gud,  som  Pausanias  har  omtalt. 

S.  4,  L.  14:  en  C^ol  er  o.  12  Øre.  —  L.  22:«  Epimenides 
var  en  vidunderlig  Vismand  og  Profet  fra  Kreta  i  det  7 — 6Aarh. 
f.  Chr.;  en  af  de  mange  Fabler  om  ham  fortalte,  at  han  som 
Barn  faldt  i  Søvn  i  en  hellig  Grotte  paa  Kreta  og  sov  der  40 
(eller  50)  Aar.  —  L.  26.  Den  ældgamle  kretiske  Zeusdyrkelse 
opfattede  Zeus  som  en  Naturgud,  hvis  Liv  var  Symbol  paa 
det  i  Aarets  Kredsløb  vekslende  Liv  i  Naturen;  om  Foraaret 
fejredes  hans  Fødsel  i  den  Idaiiske  Bjærggrotte,  om  Vinteren 
hans  Død  ved  hans  Grav,  som  man  paaviste  ved  Byen 
Knossos. 

S.  5,  L.  10.    Hekatombe,  en  Ofring  af  100  Øxne. 

S.  7,  L.  17.  Ancixagoras,  som  her  uegentlig  regnes  til 
Sofisterne;  var  en  berømt  Filosof,  som  kom  fra  lonien  til 
Athen^  hvor  han  fandt  en  Ven  og  Beskytter  i  den  indflydelses- 
rigeste Statsmand  Perikles;  men  Aar  481  f.  Chr.  blev  han  an- 
klaget som  Gudsfornægter  af  Perikles's  fender,  der  ved  hans 
Domfældelse  vilde  berede  P.  et  Nederlag.  P.  naaede  vel  at 
redde  hans  Liv,  men  maatte  tilraade  ham  straks  at  forlade 
Athen,  og  han  gik  da  til  Asien,  hvor  han  snart  efter  døde.  — 
L.  21.  Et  Tempel  for  Dioskureme  Kastor  og  Polydeukes 
fandtes  i  Athen  tæt  N.  for  Akropolis;  om  det  virkelig  engang 
er  brændt  ved  Lynnedslag,  vides  ikke. 

S.  8,  L.  26:   et  Talent  er  o.  4200  Kr. 

S.  9,  L.  14:  Danaé  var  en  Datter  af  Kong  Akrisios  i 
Argos;  det  var  spaaet  denne,  at  hans  Dattersøn  skulde  blive 
hans  Bane,    og  for  at  afværge  dette  indespærrede  han  Danaé 

i  en  andeijordisk  Hvælving  med  Vægge  af  Malm.  Men  Zeus, 
der  elskede  Danaé,  forvandlede  sig  til  en  Regn  af  Guld,  der 
gennem  Taget  trængte  ned  i  Danaes  Skød,  og  hun  fedte  da 
Sønnen  Persens,  som  ogsaa  senere  ved  Vaade  kom  til  at  dræbe 
Akrisios. 

S.  11,  L.  26.  At  Præstinderne  for  Gudinden  Demeter  skulde 
være  jomfruelige,  kan  maaske  nok  have  været  paabudt  ved 
enkelte  af  hendes  Templer;  men  en  almindelig  Skik  var 
det  ikke. 

S.  12,  L.  2.  Tantnlosy  Konge  i  Sipylos  i  Lydien,  var  op- 
rindelig Gudernes  Ven  og  Bordfælle,  men  da  ban  røbede  deres 
Hemmeligheder  og  paa  andre  Maader  fortørnede  dem,  blev 
han  straffet  i  Underverdenen  med  evig  Tørst  og  Sult;  han 
staar  midt  i  en  Sø,  og  over  hans  Hoved  strækker  et  Træ  sine 
Grene  ud  med  dejlige  Frugter,  men  naar  han  bøjer  sig  ned 
mod  Vandet  for  at  drikke,  svinder  det  bort,  og  naar  han  griber 
efter  Frugterne,  svipper  Grenene  i  Vejret.  —  L.  4.  Fineiis^  en 
Thrakerkonge,  havde  Zeus  for  en  Forbrydelse  berøvet  Synet 
og  tillige  ladet  ham  plage  af  Harpyierne,  nogle  hæslige  Væse- 
ner med  Jomfruansigter,  Vinger  og  Rovfugleklør,  som,  hver 
Gang  der  blev  sat  Føde  for  ham,  kom  flyvende  og  røvede 
eller  ødelagde  hans  Mad.  —  L  16:  Danaiderne,  den  Argeiiske 
Konge  Danao8*s  50  Døtre,  havde  i  Brudenatten  efter  deres 
Faders  Bud  myrdet  deres  Fættere  og  Mænd  paa  een  nær;  de 
straffedes  da  i  Underverdenen  med  at  maatte  slæbe  Vand  til 
et  gennemhullet  Kar.  —  L.  29:  Kykloperne  er  Hefaistos^s  Hjæl- 
pere i  hans  Smedeværksted  under  Ætna. 

S.  14,  3:  Pluton,  hvis  Navn  sættes  i  Forbindelse  med 
Plutos  (Rigdom  \  er  den  samme  Gud  som  Hades,  de  dødes 
Hersker;  han  nævnes  her  som  Rigdomsgiver,  fordi  der  i  det 
følgende  tales  om  den  Rigdom,  som  vindes  ved  Arv  efter  en 
afdød.  —  L.  1  f.  n.:  Lokkemad,  L.  sigter  til  Testamentjæge- 
riet,  som  var  meget  almindeligt  i  den  romerske  Kejsertid  og 
omtales  hos  mange  Forfattere.  Det  var  navnlig  barnløse  rige 
Mænd  eller  Kvinder,  som  Testamentjægeme  søgte  at  indsmigre 
sig  hos  ved  Foræringer  og  alle  Slags  Opmærksomhedsbe vis- 
ninger; men  tit,  naar  de  troede  at  have  fanget  deres  Bytte 
ved  saadan  Lokkemad  og  sikkert  haabede  at  blive  betænkt  i 
Testamentet,  blev  de  dog  narrede  for  den  ventede  Arv. 

S.  15,  9.  Stampemøllen.  De  fornemme  romerske  Huse 
havde  egen  Mølle  og  eget  Bageri ;  at  arbejde  i  Møllen  og 
dreje  de  tunge  Haandkvæme  var  et  meget  haardt  Arbejde,  og 
at  sættes  til  dette  var  en  svær  Straf,  som  almindeligt  anvendtes 
mod  Slaver,    der  havde  forset  sig.  —  L.  18.     Nireus  var  efter 

Homeros  »den  skenneste  Mand,  som  drog  adi  Leding  mod 
Troja"  næst  efter  Achilleas.  Kekrops  er  den  ældste  af  de 
attiske  Konger,  Kodras  den  yngste.  —  L.  1  f.  n.  Aristeides,  en 
af  Athens  store  Statsmænd  paa  Perserkrigenes  Tid,  almindelig 
kaldet  „den  retfærdige*';  senere  Beretninger  omtale  ham  ofte 
som  meget  fattig,  næppe  med  Bette.  Bipponikos  og  Kaihcts 
hed  afvekslende  Fader  og  Sen  i  en  meget  fornem  og  rig  attisk 
Familie,  som  man  kan  felge  gennem  de  forskellige  Slægtled 
lige  fra  Solons  Tid  til  o.  300  f.  Chr.,  da  den  uddøde;  der  var 
mange  Rygter  i  Omleb  om  uhæderlige  Maader,  hvorpaa  den 
skulde  have  vundet  sine  Rigdomme,  og  den  sidste  Kallias  var 
en  stor  Ødeland,  som  forødte  hele  sin  Formue  paa  Smigrere 
og  Sofister,  ligesom  der  ogsaa  fortaltes  meget  hæsligt  om  hans 
private  Liv. 

S.  16,  11.  Bernies  er  den  Gud.  som  skænker  al  uventet 
Vinding,  f.  Eks.  fundne  Skatte.  —  L.  22.  Lynkeus,  en  af  Argo- 
nauteme,  havde  et  saa  skarpt  Syn  at  han  kunde  se  igennem 
Træer  og  Stene,  ja  gennem  selve  Jorden  helt  ned  i  Under- 
verdenen. 

S.  17,  11  ff.:  ud  i  det  dybe  Bav,  L.  sigter  her  til  nogle 
Vers  af  Digteren  Theognis  (c.  500  f.  Chr.): 

Intet  kan  tvinge  den  gode  i  Knæ  saa  vældigt  som  Armod; 

Feber  har  ej  dens  Magt,  Alderdom  ej  er  saa  stærk. 
Fly  man  skal  da  ira  den,   om  man  end  skal  styrte  i  Havets 

uhyre  Dyb  eller  ned  springe  fra  stejlglatte  Fjæld. 
Den,  hvem  Fattigdom  tvinger,  fbrmaar  jo  intet  at  sige, 

intet  at  gøre;  thi  Baand  baster  hans  Tunge  og  Haand. 

S.  19,  5  f.  n.  Baade  Kleon  og  især  Byperbolos  var  ilde 
berygtede  Ledere  for  Folkepartiet  i  Athen  paa  den  peloponne- 
siske Krigs  Tid. 

S.  20,  18:  Argosdræher^  et  almindeligt  digterisk  Tilnavn 
for  Hermes,  der  paa  Zeus's  Bud  havde  dræbt  den  hundred- 
øjede  Vogter  Argos,  som  Hera  havde  sat  til  at  passe  paaZeus*s 
Elskerinde  lo. 

S.  22,  7  f.  n.  Hermes  citerer  et  Vers  af  Homer,  hvor  Iris 
siger  disse  Ord  til  Poseidon,  da  han  har  svaret  barsk  paa  det 
Bud,  hun  har  bragt  ham  ira  Zeus,  at  han  ikke  maa  blande  sig 
i  Kampene  ved  Troja. 

S.  24,  1—2:  visselig Zeus:  frit  Citat  efter  Homer.  —  L.  8. 

Talere^  for  Retten  og  i  Folkeforsamlingen;  for  dem  var  Talens 
Indledningsparti  særligt  af  stor  Vigtighed,  da  det  gjaldt  om 
fra  først  af  at  oparbejde  den  ønskede  Stemning  hos  Tilhørerne. 

S.  26,  10—11.    Det  første  Citat  er  at  Euripides's  Tragedie 

„Danaé",  og  fra  dette  kommer  han  i  de  følgende  Linier  ind 
paa  Mytben  om  hende  (s.  ovfr.  S.  9,  14);  det  andet  er  af  Pin- 
dar,  hvis  første  olympiske  Sejrsdigt  begynder  saaledes: 

For  vist  Vandet  er  bedst;  men  lig  Ild,  der  funkler  i  Natten, 
Straaler  dog  Guldet  frem  mellem  de  Skatte,  der  ophøjer  Manden. 

L.  16.  Den  frygiske  Konge  Midas  havde  af  Bacchos 
faaet  den  Gave,  at  alt,  hvad  han  rørte  ved,  blev  til  Guld.  — 
I  Delphoi  fandtes  Apollons  berømte  Orakeltempel,  det  rigeste 
af  alle  græske  Templer;  især  havde  Lyderkongen  Kroisos 
skænket  det  store  Skatte.  —  Lin.  22.  Pan.  Et  Billede  af 
denne  Skov-  og  Hyrdegud  har  L.  passende  kunnet  tænke  sig 
anbragt  paa  den  Udmark,  hvor  Timon  arbejder,  idet  den  vel 
snarest  har  kunnet  tjene  til  Græsgang,  før  den  blev  ryddet 
og  opdyrket.  Timon  har  da  nærmest  maattet  betragte  denne 
Pan  som  sin  Skytsgud,  skønt  han  ikke  egentlig  er  Agerdyrk- 
ningsgud,  og  til  ham  indvier  han  derfor  nu  sin  Hakke  og 
Trøje  efter  den  græske  Skik.  at  man,  naar  man  ophørte  med 
at  drive  et  Haandværk  eller  en  anden  Syssel,  indviede  de  der- 
til hørende  Redskaber  til  den  Gud,  der  tænktes  som  Skytsgud 
for  Bedriften.  —  L.  28:  som  Lov:  Timons  „Lovforslag**  i  det 
følgende  er  virkelig  formet  omtrent  som  et  rigtigt  Lovforslag 
i  Athen. 

S.  29,  6:  IHthyr amber  var  Ghorsange  til  Ære  for  Dio- 
nysos ved  hans  Fester;  efterhaanden  var  de  blevne  næsten 
som  Operaer.  Arier  af  dem,  ligesom  ogsaa  Sange  af  Komedier 
og  Tragedier,  blev  tit  ligefrem  populære  Viser,  der  kunde 
foredrages  ved  selskabelige  Sammenkomster.  —  L.  14.  AreiO' 
pagos  (egl.  det  gamle  Eaad  paa  Højen  Areiopagos)  var  Dom- 
stolen for  Drabssager  i  Athen. 

S.  30,  4.  Svanerne^  Apollons  hellige  Fugle,  antoges  i  Old- 
tiden almindeligt  at  besidde  en  dejlig  Sangstemme;  navnlig 
sang  de  i  deres  Dødsstund  („Svanesang"). 

S.  31,  14:  Skuespilpengene.  1  den  peloponnesiske  Krigs 
sidste  Tid  havde  Demagogen  Kleofon  faaet  den  Skik  indført, 
at  der  for  hver  af  de  Dage  af  de  to  Dionysosfester,  paa  hvilke 
der  opførtes  Skuespil,  blev  givet  hver  Borger  2  Oboler,  hvor- 
med han  kunde  betale  sin  Plads  i  Theatret.  At  der  blev  an- 
vist en  Sum  hertil  for  hver  af  de  10  Stammer,  hvori  Athe- 
naierfolket  var  delt,  og  at  der  indenfor  hver  Stamme  ved  Lod- 
kastning udtoges  Folk  til  at  fordele  Pengene  mellem  Stam- 
mens Medlemmer,  siges  kun  paa  dette  Sted,  og  Rigtigheden 
deraf  kan  være  tvivlsom.  —  L.  21.  Areiopagos  kan  paa  Timons 
Tid  ikke  have  haft  noget  at  gøre  med  Vedtagelsen  af  Folke- 
beslutninger, men  nok  paa  Lukianos^s  egen  Tid. 

S.  32,  4.  Acharnai  var  en  ret  stor  By  i  Attika  Nord  for 
Athen. 

S.  34, 15.  BoreaSj  Nordenvindens  barske  Gad,  afbildes  netop 
saaledes,  med  vildt  Blik  og  langt,  strittende  Haar;  ligeledes 
Tritonf  Poseidons  Søn,  som  betegner  det  voldsomt  brasende 
Hav.  —  Zeuxis  fra  Herakleia  i  Storgrækenland,  berømt  Maler 
i  SI.  af  det  5  Aarh.  —  L.  24.  Lethe^  en  Flod  i  Underverdenen; 
de,  der  drikke  af  dens  Vande,  glemme  alt  det  forbigangne. 

S.  36,  3.  Enneakrunos,  Fontænen  med  de  ni  Kildespring, 
hed  fra  Peisistratidemes  Tid  den  skønt  indrettede  Fontæne 
lidt  S.  O.  for  A kropolis,  hvortil  Tyrannerne  havde  omdannet 
den  gamle,  naturlige  Kilde  der,  Kalirrhoé ;  Athenaierne  hentede 
stadigt  Vand  fra  den,  især  til  hellig  Brug.  —  L.  22:  en  Drachme 
=  6  Oboler  =  70  fåre ;  en  Mine  =  100  Drachmer. 

Kjøbenhavn.    I.  Cohens  Bogtrykkeri. 


Indledning. 

jyi  edens  allerede  flere  af  den  indiske  Litteraturs 
ypperste  Værker  ere  omplantede  paa  Dansk,  er  der,  saa- 
vidt  vides,  endnu  ikke  i  dansk  Oversættelse  givet  nogen 
Prøve  paa  Buddhismens  omfangsrige  Litteratur,  uagtet 
dog  flere  af  vore  Videnskabsmænd  herhjemme  i  ikke 
ringe  Grad  have  syslet  med  dette  Studium. 

Det  skulde  derfor  være  Formaalet  med  denne  Gen- 
givelse af  et  Par  Legender  fra  en  endnu  u  udgiven 
buddhistisk  Samling  at  meddele  en  lille  Prøve  paa  den 
Slags  Litteratur  og  tillige  gennem  de  følgende  indledende 
Bemærkninger  at  udbrede  Kendskabet  til  en  af  de  inter- 
essanteste Sider  af  den  gamle  indiske  Litteratur,  der  har 
spillet  en  større  Rolle  i  Verdenslitteraturen,  end  Folk  i 
Almindelighed  tænke  sig. 

L 

Blandt  de  Rigdomme,  som  vore  to  store  offentlige 
Bibliotheker  i  Kjøbenhavn  rumme,  høre  de  værdifulde 
Samlinger  af  Haandskrifter  i  forskellige  østerlandske 
Sprog  ikke  til  de  mindst  berømte  og  bekendte  i  den  lærde 
Verden  udenfor  vort  Fædreland. 

Disse  Samlinger  have  derfor  ogsaa  hyppig  været  et 
Valfartssted  for  udenlandske  Lærde  og  ere  det  tildels 
endnu  den  Dag  i  Dag. 

Åt  saadanne  Skatte  have  fundet  Vej  her  til  os  i  det 

kolde  Norden  saa  mange  Mile  fra  deres  Hjemstavn,  det 

skylde  vi  hovedsagelig  to  af  vore  berømteste  Lands- 
mænd, de  to  bekendte  Sprogforskere  R.  E.  Rask  og 
N.  L.  Westergaard.  Det  var  især  den  førstnævnte, 
som  paa  sin  Rejse  i  Persien  og  Indien  i  1820 — 22 
erhvervede  en  Mængde  af  disse  Haandskrifter,  som  der- 
efter bleve  fordelte  til  Universitetsbibliotheket  og  det 
Store  Kongelige  Bibliothek. 

Paa  Universitetsbibliotheket  opbevares  særlig  den 
gamle  persiske  religiøse  Litteratur,  der  er  skreven 
paa  to  forskellige  Sprog:  Zend-Sproget  og  Pehlevi- 
Sproget.  Disse  persiske  Haandskrifter  ere  alle  skrevne 
paa  Papir  i  Bogform  som  almindelige  europæiske  Bøger; 
det  ældste  af  dem  er  fra  den  første  Halvdel  af  det 
14de  Aarhundrede  efter  Ghr.  Fødsel  (o:  1323),  og  de  ere 
saaledes  nogle  af  de  allerældste  Haandskrifter  af  den 
Art.  Den  eneste  af  vore  Landsmænd,  som  har  bragt 
denne  gamle  Litteratur  for  Dagens  Lys,  er  Prof.  N.  L. 
Westergaard  (f.  1815,  t  1878).  Han  foranstaltede  den 
første  europæiske,  den  første  kritiske  Udgave  af  Zend- 
Avesta,  Parsernes  store  Religionsbog,  en  Udgave,  som 
bestandig  vil  staa  som  et  Hovedvæi'k  og  véere  en  Pryd 
for  den  danske  Litteratur^). 

Af  de  indiske  Haandskrifter  opbevares  den  største 
Del  paa  det  Store  Kongelige  Bibliothek.  Heriblandt 
findes  Haandskrifter  i  mange  forskellige  indiske  Sprog: 
Sanskrit,  Prakrit,  Pali,  Singalesisk,  Tamulisk,  Telugisk 
og  mange  andre ;  de  ere  alle  beskrevne  af  Prof.  Wester- 
gaard i  hans  Katalog^),  der  tillige  indeholder  en  Be- 
skrivelse af  Univ.  Bibliothekets  persiske  Haandskrifter. 
Blandt   det  Kgl.  Bibh'otheks  indiske  Samlinger   indtage 


^)  Zendavesta,  or  the  religions  book  of  the  Zoroastrians 
ed.  by  N.  L.  Westergaard.  Vol.  I.  The  Zend  texts.  Copen- 
hagen 1852—55.    4to. 

')  Codices  Indici  bibliothecæ  regiæ  Hanniensis,  enumerati 
et  descripti  a  N.  L.  Westergaard.    Havniæ.    1846.    4*0- 

særlig  Pal  i -Haandsk  rifterne  en  fremragende  Plads,  da 
de  indeholde  en  stor  Del  af  den  buddhistiske  Religions 
hellige  Bøger;  og  det  er  derfor  i^itet  Under,  at  de  have 
været  Genstand  for  ivrigt  Studium  herhjemme. 

Allerede  Westergaard  gav  sig  i  sin  Tid  en  Del  af 
med  dem,  og  det  synes,  som  om  han  en  Tid  har  vaklet 
mellem  dette  Studium  og  Studiet  af  de  persiske  Haand- 
skrifter.  Han  bestemte  sig  imidlertid  for  det  sidste,  og 
den  første,  der  kom  til  at  frembringe  noget  betydeligt 
herhjemme  paa  Palilitteraturens  Omraade  var  V.  Faus- 
bøll,  nuværende  Professor  i  indisk-østerlandsk  Filologi 
(f.  1821).  Fra  1865  og  indtil  nu  har  denne  Mand  oflFent- 
liggjort  en  Række  Arbejder,  der  især  bestaa  i  Udgaver 
af  de  betydeligste  Paliværker,  Arbejder,  der  i  høj  Grad 
have  bidraget  til  at  vække  Interessen  for  og  fremme 
Studiet  af  Buddhismens  Sprog  og  Litteratur  her  i  Europa. 

Først  udkom  ^Dhammapadam'^^),  en  Samling  af 
over  400  Tankesprog,  der  ere  af  stor  Vigtighed  for 
enhver,  der  vil  stifte  Bekendtskab  med  den  buddhistiske 
Sædelære  og  hele  Livsvisdom.  Denne  Bog  leverer  en 
kritisk  Udgave  af  Texten  efter  3  forskellige  Haandskrifter, 
foruden  Udtog  af  en  dertil  hørende  omfangsrig  Kom- 
mentar. Det  var  dette  Værk,  der  først  rigtig  gav  Stødet 
til  Studiet  af  Palisproget  og  Buddhismens  Litteratur  i 
Europa  og  blev  et  sikkert  Grundlag,  hvorpaa  man  kunde 
bygge  videre.  Der  var  nemlig  tidligere  saa  godt  som 
intet  udgivet  af  Palilitteraturen.  Dhammapadam  er 
senere  bleven  oversat  paa  forskellige  europæiske  Sprog, 
blandt  andet  paa  Engelsk  af  Max  Muller^).  En  væsent- 
lig Fortjeneste  har  Fausbøll  indlagt  sig  derved,  at  han 
har   benyltet    det    latinske   Alfabet   til    Omskrivning   af 

^)  Dhammapadam.  Ex  tribUs  codicibus  Haun.,  Palice  edidit, 
latine  vertit,  excerptis  ex  commentario  Palico  notisque 
IHustravit  V.  Fausbøll.    Hauniæ.    1855. 

*)  Sacred  books  of  the  East.     Vol.  X. 

Texten,  i  Stedet  for  at  bruge  Sanskrit-Alfabetet,  som 
man  før  ham  havde  forsøgt,  eller  Haandskriftemes 
Tegn,  der  frembyde  store  Vanskeligheder  for  Læsningen. 
Efter  denne  Bogs  Fuldendelse  gav  FausbøU  sig  i 
Lag  med  et  andet  buddhistisk  Værk,  den  saakaldte 
Jataka-Bogj  et  voluminøst  Værk,  der  indeholder  For- 
tællinger om  Buddhas  Fødsler  (jåtakås).  Fortællinger, 
som  tilskrives  Buddha  selv,  og  som  fremstille  alt,  hvad 
han.  erindrede  at  have  oplevet  i  alle  sine  tidligere 
Existenser.  Som  bekendt  tro  jo  Buddhisterne,  at  Menne- 
skenes Sjæle  vandre  fra  den  ene  Existens  til  den  anden, 
indtil  de  tilsidst  befries  ved  at  gaa  op  i  det  absolute 
intet  (Tilintetgørelsen  —  Nirvana).  Af  Jataka-Bogen 
udgav  FausbøU  først  enkelte  Afsnit  med  engelsk  Over- 
sættelse^); men  siden  (fra  1876)  paabegyndte  han  en 
fuldstændig  Udgave  af  hele  Texten  i  Sammenhæng  med 
dens  Kommentar^).  Bogen,  der  endnu  ikke  er  afsluttet, 
udgør  allerede  5  store  Bind.  Af  Oversættelser  er  der 
kun  præsteret  en  engelsk  til  1.  Bd.  af  Rhys  Davids^). 
FausbøU  har  endvidere  udgivet  den  saakaldte  Sutta- 
Nipåta^),  en  Samling  Taler  om  forskellige  Æmner  fra 
den  buddhistiske  Lære;  til  denne  har  han  ogsaa  selv 
leveret  en  engelsk  Oversættelse*). 


^)  Five  Jåtakas.    Copenhagen  1861. 

The  Dasaratha-Jåtaka.    1871. 

Ten  Jåtakas.    1872. 
')  The  Jåtaka  together  with  its  commentary,  being  tales  of 

the  anterior  births  of  Gotama  Bnddha  ed.  by  V.  Fausbell. 

Vol.  1—5.    1875—1891. 
*)  Buddhist    Birth  Stories;    or,  J&taka- Tales.     The    oldest 

coUection  of  Folk-Lore  extant,   Translated  by  T.  W.  Rhys 

Davids.    Vol.  I.    London  1880. 
*)  Sutta-Nipåta.    Ed.  by  V.  FausbøU.    London  1884. 
')  Sacred  books  of  the  East.    Vol.  X. 

I  sin  Tid  blev  det  bebrejdet  Rask,  at  hans  store 
Rejse  i  Østerlandene  ikke  gav  noget  synligt  Resultat, 
og  denne  Bebrejdelse  kunde  vel  ogsaa  nok  have  sin 
Berettigelse.  Alle  de  værdifulde  Sager,  han  bragte  hjem, 
vilde  han  som  ingen  anden  været  i  Stand  til  at  gøre 
frugtbringende;  dette  skete  imidlertid  ikke,  og  det  blev 
andre,  som  arvede  det  store  Arbejde  efter  ham. 

De  mange  Haandskrifter,  som  Rask  hjemførte  fra 
Persien  og  Indien,  vare  paa  den  Tid  noget  enestaaende 
i  Europa,  og  vi  kunne  dog  altsaa  takke  ham  for,  at 
netop  vore  Landsmænd  kom  til  at  gaa  i  Spidsen  ved 
Studiet  baade  af  Zend-  og  Pali-Litteraturen.  Det  var 
Opgaver,  som  ikke  vare  saa  ganske  lette  at  give  sig  i 
Lag  med,  og  de  Mænd,  som  ofrede  sig  for  disse  Studier, 
fortjene  derfor  altid  at  mindes  med  Taknemmelighed. 

Skulde  man  for  40  Aar  siden^  stifte  Bekendtskab 
med  Pali-Litteraturen,  maatte  man  gaa  løs  paa  selve 
Haandskrifterne  og  møjsommelig  give  sig  til  at  dechif- 
frere  den  vanskelige  Skrift,  et  rent  Herkulesarbejde  for 
Øjet.  Skrifttegnene  ere  smaa  og  indviklede,  desuden 
ere  de  indridsede  paa  de  smalle,  gule  Palmeblade  med 
en  fin  Naal.  Ordene  ere  ikke  adskilte,  men  alt  er 
skrevet  ud  i  en  fortløbende  Linie,  saa  at  det  koster 
megen  Tid  og  Anstrængelse  at  faa  hvert  Ord  frem  for 
sig.  Tilmed  havde  man  paa  den  Tid  saa  godt  som 
ingen  Hjælpemidler  af  Grammatiker  og  Lexica,  som  man 
nu  har,  ej  heller  trykte  og  let  tilgængelige  Texter. 

Palisproget  er  en  Dialekt,  der  stammer  fra  Sanskrit 
og  staar  i  Ordforraad  og  grammatisk  Bygning  dette 
Sprog  meget  nær;  desuagtet  frembød  det  fra  Begyndelsen 
af  og  frembyder  endnu  mange  Vanskeligheder  ved  For- 
klaringen af  mange  Ord  og  Former.  Først  for  16  Aar 
siden  ()875,  20  Aar  efter  Dhammapadam)  udkom  et 
ordentligt  Lexicon  af  Childers,  som  dog  naturligvis  langt 
fra  indeholder  alle  Ord,   eftersom  det  særlig  var  baseret 


6  Dines  Andersen 

paa  de  den  Gang  publicerede  Texter.  Siden  1876  er 
det  gaaet  Slag  i  Slag  med  Udgivelsen  af  Pali-Littera- 
turen,  og  dette  skyldes  navnlig  et  Selskab,  der  stiftedes 
1882  i  London  af  Rhys  Davids  i  Forbindelse  med  en 
Del  andre  Videnskabsmænd.  Dette  saakaldte  Påli- 
Text-Society  har  siden  den  Tid  offentliggjort  en  stor 
Serie  af  buddhistiske  Texter  og  derved  yderligere  lettet 
Studiet  af  Pali  og  gjort  Litteraturen  tilgængelig. 

Inden  vi  forlade  disse  Betragtninger,  bør  vi  dog 
endnu  mindes  en  anden  dansk  Mand,  der  ligesom  Faus- 
bøll  viede  den  bedste  Del  af  sit  Liv  til  Pali-Studiet, 
Det  var  den  for  nylig  afdøde  V.  Trenckner.  Om  hans 
Liv  og  Virksomhed  findes  en  kort  Skildring  i  ^^Nordisk 
Tidskrift  for  Filologi«.  Ny  Række.  10.  Bd.  pag.  266. 
Hans  Arbejder,  der  udmærke  sig  ved  „en  sjælden  Cor- 
recthed*,  ere:  „Milindapanho*.  London.  1880,  et  gammelt 
Værk  af  stor  Interesse,  der  indeholder  en  Række  reli- 
giøse Samtaler  mellem  Buddhisten  Någasena  og  den 
græske  Konge  i  Baktrien,  Milinda  (gr.  Menandros)  *).  Alle- 
rede Aaret  forud  havde  Trenckner  udgivet  Indledningen 
til  Bogen  med  Oversættelse  og  en  Mængde  udmærkede 
sproglige  Noter  paa  Engelsk^).  Hans  sidste  store  Værk, 
Udgaven  af  Majjhima-Nikåya,  naaede  desværre  ikke  at 
blive  fuldendt,  da  Døden  afbrød  hans  Virksomhed  (f  9. 
Jan.  1891).  Kun  det  første  Bind  udkom  1888  i  Påli- 
Text-Society's  Skrifter.  Trenckners  store  Samlinger  til 
et  Pali-Lexicon  findes  nu  tilligemed  hans  øvrige  Manu- 
skripter opbevarede  paa  Universitetsbibliotheket  i  Kjøben- 
havn. 


^)  Oversat   paa  Engelsk   af  Rhys   Davids  (Sacred  books  of 

the  East,  vol.  35-36.) 
«)  Påli  Miscellany  I.    By  V.  Trenckner.    London.    1879. 

II. 

Skønt  nu  allerede  en  stor  Del  af  den  buddhistiske 
Litteratur  i  Palisproget  er  kommen  for  Dagens  Lys,  er 
der  dog  endnu  mangt  og  meget,  som  ligger  begravet  i 
Haandskrifterne  baade  i  Europa  og  Indien. 

Blandt  de  Pali-Haandskrifler  paa  det  Store  Kongl. 
Bibliothek,  som  endnu  ikke  ere  udgivne,  fortjener  et 
særlig  at  fremhæves,  nemlig  det  saakaldte  ,,Rasavåhini', 
•en  Samling  af  buddhistiske  Legender  eller  Eventyr. 
Dette  Haandskrift  havde  allerede  tidlig  tildraget  sig  Op- 
mærksomhed, idet  en  Tysker,  den  bekendte  Orientalist 
Fr.  Spiegel,  afskrev  og  udgav  de  4  første  af  Fortæl- 
lingerne, trykte  med  Sanskrittyper  og  ledsagede  af  en 
tysk  Oversættelse,  tilligemed  nogle  andre  Brudstykker^). 
Senere  afskrev  Professor  Westergaard  hele  Manuskriptet, 
rimeligvis  i  den  Hensigt  at  udgive  det.  Denne  Afskrift  *) 
gengiver  Texten  i  Transscription,  i  Begyndelsen  med 
Sanskritbogstaver,  men  senere  udelukkende  med  latinske 
Bogstaver.  Westergaard  forlod  imidlertid  Palistudiet  for 
at  kaste  sig  over  Zend-Avesta,  og  Rasavåhini  blev  der- 
for aldrig  udgivet.  Haandskriftet  har  nu  siden  ligget 
urørt  indtil  for  kort  Tid  siden,  da  en  Nordmand,  Sten 
Konow,  fattede  den  Plan  at  udgive  det.  Det  kgl.  Biblio- 
thek i  Stockholm  har  nemlig  for  en  Del  Aar  siden  ogsaa 
faaet  en  Afskrift  af  samme  Værk*^),  saa  at  der  nu  ved 
Udgivelsen  kan  benyttes  to  Haandskrifter  for  et.  Som 
Prøve  paa  den  kommende  Udgave  har  Konow  meddelt 
den  6.  og  6.  Fortælling  af  1.  Bog  med  tysk  Oversættelse*). 


^)  Anecdota  Pålica,  iibers.  u.  erkL  von  Fr.  Spiege*.   Leipzig. 

1846. 
')  Westergaards  Manuskripter  paa  Univ.  Bibi.  Nr.  71. 
*)  Se:    Y.  Fansbøll:    Forteckning    dfver  de   af  Frih.  A.  £. 

Nordenskjdld    från    Ceylon     hemfdrda    P&li- manuskript. 

(Tidsskriftet  „Ymer**  1883,  pag.  200  tf.). 
"*)  Zeitscbrift  der  deatschen  morgenlåndischen  Gesellschaft. 

Bd.  43.    1889.    p.  297  tf. 

Haandskriftet  af  Rasavåhini  paa  vort  Kongelige 
Bibliothek  (Westergaards  Fortegnelse  Nr.  38—39)  bestaar 
af  200  Palmeblade  med  singalesisk  Skrift,  fordelte  i  2 
Bind.  .  Ved  Siden  af  dette  Haandskrift  ejer  Bibliotheket 
ogsaa  en  Oversættelse  paa  singalesisk  Sprog,  men  dette 
giver  dog  alle  de  i  Fortællingerne  indskudte  Vers  og^ 
Sentenser  paa  Pali,  saa  at  det  derved  ogsaa  faar  Betyd- 
ning for  Udgivelsen.  Hele  Værket  er  inddelt  i  10  Bøger,^ 
som  hver  indeholder  10  Fortællinger,  og  endvidere  findes 
i  Slutningen  endnu  3  Fortællinger,  der  staa  udenfor 
Nummer.  Ångaaende  Bogens  Oprindelse  giyes  der  i 
Indlednings-  og  Slutningsversene  nogle  faa  Oplysninger. 
Hvad  selve  Navnet  Rasavåhini  angaar,  da  kunde  det 
maaske  nærmest  frit  gengives  ved  „Det  lykkelige  Bud- 
skab** (egl.  den  der  fører  til  Salighed  el.  bringer  Lykken). 
I  Slutningsversene  bruges  i  hvert  Fald  følgende  Udtryk 
om  det:  »Gid  Rasavåhini,  som  bringer  Verden  den 
hellige  Læres  evige  Glæde,  maa  bestaa  uforfalsket  i 
6000  Aar!«  ^). 

Saamange  Åar  har  Bogen  vel  ikke  bestaaet  endnu^ 
men  den  har  dog  sikkert  et  langt  Liv  bagved  sig. 
Hvornaar  den  er  affattet  i  den  Skikkelse,  hvori  den  nu 
foreligger,  er  ikke  godt  at  sige,  da  der  aldeles  intet 
fortælles  derom;  maaske  er  dens  nuværende  Skikkelse 
forholdsvis  ny,  men  vist  er  det,  at  Kærnen  i  den  gaar 
langt  tilbage.  Forfatteren  eller  den  Mand,  der  har  fore- 
taget  den  nærværende  Redaktion  af  Bogen,  nævnes  i 
Slutningen^). 

Det  har  været  en  buddhistisk  Munk,  ved  Navn 
Vedehatthera,  der  har  bearbejdet  den.  I  Fortalen  siger 
han  blandt  andet  følgende,  der  giver  nogle  Oplysninger 
om  Bogens  Tilblivelse:  »Disse  paa  forskellige  Steder  op- 


^)  Dhammåmatarasam  loke  vahanti  Rasavåhini  panca  vassa- 

sahassåni  pavattatu  aninditå. 
*)  Tena  Vedehattherena  katåyam  Basav&hini. 

,staaede  Fortællinger  fortalte  fordum  de  hellige  Mænd, 
^og  de  gamle  Folk  opbevarede  det  da  paa  Øens  Sprog  ^). 
,En  from  Munk  ved  Navn  Ratthapåla  fra  Klostret 
»Guttavanka  oversatte  det  til  Gavn  for  Menneskeslægten 
^paa  Palisproget.  Men  paa  Grund  af  Gentagelser  og 
^andre  Fejl  er  det  hele  bleven  forvansket;  jeg  vil  nu 
»bringe  det  i  Orden  igen,  hør  derfor  opmærksomt  til. 
»Netop  fordi  det  her  fortalte  er  talt  af  de  hellige  Mænd, 
»bør  det  holdes  i  Ære,  thi  det  er  godt  og  vil  altid  ved- 
»blive  at  være  det.  Scenen  for  disse  Historier  er  to 
»forskellige  Steder,  dels  i  Indien  og  dels  paa  Ceylon;  de 
»40  foregaa  i  Indien  og  de  60  paa  Ceylon.  De  af 
»Historierne,  der  høre  hjemme  i  Indien,  ville  let  være 
»kendelige.* 

Dette  er  de  Oplysninger,  som  faas  af  Bogen  selv. 
Det  ser  saaledes  ud,  som  om  de  3  sidste  Fortællinger 
egentlig  ikke  hørte  til  Samlingen,  og  det  er  jo  ogsaa 
muligt,  at  de  kunne  være  tilføjede  af  en  Afskriver,  der 
kendte  dem  andre  Steder  fra  og  havde  Lyst  til  at  faa 
dem  med.  Hvorvidt  disse  Oplysninger  er  sande,  maa 
man  lade  staa  hen;  men  det  er  i  hvert  Tilfælde  højst 
sandsynligt,  at  adskillige  af  Fortællingerne  have  deres 
Oprindelse  fra  fjæme  Tider  og  ere  i  nært  Slægtskab 
med  den  gamle  indiske  Eventyrlitteratur. 

III. 

Ligesom  den  buddhistiske  Religion  oprindelig  er 
udgaaet  fra  Brahmanismen  i  Indien  og  bygget  op  paa 
det  gamle  Grundlag,  der  i  Forvejen  var  tilstede,  saa- 
ledes er  det  ogsaa  Tilfældet  med  den  buddhistiske 
Litteratur. 


^)  o:  Ceylons  Sprog,  Singalesisk,  der  hører  til  de  ikke- 
indoeuropæiske  Sprog  i  Indien  og  altsaa  ikke  er  beslægtet 
med  Sanskrit  og  Pali. 


10  Dines  Andersen 

Man  har  øst  af  de  gamle  Kilder,  og  overalt,  hvor 
man  fandt  noget,  der  kunde  bruges,  blev  det  taget  til 
Indtægt  og  omdannet  efter  Behov.  Dette  viser  sig  nu 
ogsaa  i  høj  Grad  ved  Fabel-  og  Eventyrlitteraturen. 
Det  er  bekendt,  at  intet  Land  i  Verden  nar  været  saa 
fuldt  af  Fabler  og  Eventyr  som  det  gamle  Indien. 
Sanskritlitteraturen  er  derfor  ogsaa  vrimlende  fuld  af 
den  Slags  Ting,  og  der  synes  at  have  været  en  særlig 
Trang  til  at  udbrede  almindelig  Verdenskundskab  og 
prædike  Livsvisdom  gennem  Behandlingen  af  Eventyrene. 
Det  fantasifulde  og  eventyrlige  har  passet  bedst  til  den 
indiske  Folkekarakter;  man  holdt  af  at  høre  Sandheden 
fremstillet  paa  en  behagelig  Maade,  krydret  med  eller 
indklædt  i  Lignelser  og  interessante  Historier. 

Allerede  den  ældre  Sanskritlitteratur  er  rig  paa  saa- 
danne  Historier,  Eventyr  og  mystiske  Legender,  navnlig 
den  store  Qatapatha-Bråhmana^),  der  paa  Grund  af  sit 
store  Omfang  og  brogede  Indhold  er  en  sand  Guldgrube. 
Senere  i  Litteraturen  træffer  man  de  gamle  Sagn  og 
Eventyr  i  Mængde  indflettede  i  de  kolossale  episke 
Digte,  Mahåbhårata  og  Råmåyana,  og  endelig  i  den 
efterkristelige  Tid  finde  vi  i  flere  forskellige  Samlinger 
lignende  Stof  samlet,  dog  mere  til  det  specielle  Formaal 
at  tjene  til  Haandbøger  i  Verdensklogskab  og  almindelig 
Moral.  Saadanne  Samlinger  ere  de  to  berømte  Bøger: 
Pancatantra  og  Hitopade^a,  I  disse  to  Bøger  er  det 
særlig  Dyrefablen,  der  er  benyttet,  dog  ogsaa  andre 
Eventyr  findes  ved  Siden  deraf;  men  det  legendeagtige 
er  her  ikke  fremtrædende,  da  disse  Samlinger  blot  skulde 
være  til  almindelig  Morallære  og  ikke  Propaganda  for 
nogen  bestemt  Religion.  Pancatantra  og  Hitopadega, 
der  begge  indeholde  omtrent  det  samme  Stof  og  synes 


')  Af  V— B.  er  der  udgivet  en  Oversættelse  paa  Engelsk  af 
J.  Eggeling  i  Sacred  books  of  the  East,  Vol.  12,  26  og  41. 

at  udgaa  fra  en  fælles  Kilde,  bleve  i  Indien  den  mest 
udbredte  Lekture  og  have. været  det  lige  til  den  Dag 
i  Dag, 

Det  er  Indholdet  af  disse  Værker,  som  gik  paa 
Vandring  gennem  Persien,  Arabien  og  Syrien  til  Europa, 
hvor  Stoflfet  blev  bearbejdet  paa  mange  forskellige  Sprog 
og  efterhaanden  har  sat  sit  Spor  i  de  fleste  Landes 
Litteratur,  endog  i  den  Grad,  at  man  kan  spore  det 
endnu  i  vore  Læsebøger  og  Børnebøger,  i  hvilke  mange 
Fabler  og  Eventyr  kunne  paavises  at  stamme  fra  det 
fjærne  Indien. 

Dette  fremgaar  ikke  blot  af  Fortællingernes  Lighed 
med  hinanden  i  Form  og  Æmne,  men  det  kan  ligefrem 
bevises  ad  litteraturhistorisk  Vej,  hvorledes  det  samme 
Stof  er  vandret  gennem  Oversættelser  fra  Sprog  til  Sprog, 
fra  det  ene  Lands  Litteratur  til  det  andets  ^) ;  ja  endog 
til  den  danske  Litteratur  er  en  Oversættelse  naaet^). 

Paa  lignende  Maade  ere  ogsaa  andre  Eventyrsam- 
linger, som  i  sin  Tid  maa  have  existeret  i  Indien, 
gaaede  over  i  fremmed  Litteratur  og  have  foretaget 
lange  Vandringer.  Man  behøver  blot  at  tænke  paa  den 
bekendte   Eventyrbog    ^ Sindbad    den    Søfarende"    eller 


^)  Af  den  store  Litteratur,  som  Studiet  af  dette  Æmne  har 
fremkaldt,  skulle  her  blot  nævnes  et  Par  Værker,  der 
kunne  give  gode  Oplysninger: 

Pancatantra,  iibers.  von  Th.  Benfey.    1.  Bd.  (Indled- 
ning).   Leipzig.    1859. 

Buddhist  Birth   Stories  ...  by  Bhys  Davids.    Vol.  1 
(se  ovenibr  pag.  4). 

Max  Muller:  On  the  migration  of  fables  (i  samme  Forf.s 
Chips  from  a  german  workshop.  Vol.  4.  pag.  145  ff.  — 
Indeholdende  bl.  a.  den  bekendte  Historie  „Konen  med 
Æggene^^  i  dens  torskellige  Skikkelser.) 
')  De  gamle  Vijses  Exempler  oc  Hoftsprock  met  mange 
skiønne  Lignelser  forklarede  .  .  .  Kbhn.  1618. 

„De  1  vise  Mestere«,   der   uden  Tvivl  stammer  fra   en 
indisk  Original^). 

Der  kan  saaledes  ikke  være  Tvivl  om,  at  Indien 
har  været  det  rette  Hjemsted  for  Fabler,  Eventyr  og 
Legender  af  alle  Slags,  og  det  var  da  ogsaa  naturligt, 
at  den  buddhistiske  Litteratur  førte  adskilligt  med  sig 
derfra. 

IV. 

Da  Buddhismen  c.  2—300  Aar  før  Chr.  Fødsel  havde 
faaet  fast  Fodfæste  i  Indien,  særlig  paa  Grund  af  den 
Gunst  og  Beskyttelse,  som  den  nød  hos  flere  mægtige 
Regenter,  begyndte  man  strax  at  udsende  Missionærer 
til  alle  Sider  for  at  udbrede  Buddhas  Lære,  saavel  mod 
Nord  til  Landene  omkring  ved  Himalaya,  som  ogsaa 
mod  Syd  helt  ned  til  Ceylon. 

Den  hellige  Lære  blev  efterhaanden  samlet  til  et 
vist  System  i  en  stor  Gyelus  af  Skrifter,  der  nu  udgøre 
den  buddhistiske  Canon,  og  den  blev  prøvet  og  fast- 
slaaet  paa  flere  store  Kirkemøder  (Concilier). 

Imidlertid  delte  Kirken  sig  snart  paa  Grund  af  for- 
skellige indre  Uenigheder,  og  saaledes  opstod  da  de  to 
store  Hovedafdelinger  indenfor  Buddhismen:  den  nord- 
lige og  den  sydlige  Buddhisme. 

Den  første,  hvis  hellige  Skrifter  vare  aflfattede  paa 
Sanskrit,  udbredte  sig  over  Tibet,  Nepal  og  hele  Ghina 
og  Japan,  medens  den  sidste,  der  søgte  at  hævde  sig 
som  den  egentlige  orthodoxe  Kirke,  fik  sit  Hovedsæde 
paa  Øen  Ceylon  og  i  Bagindien,  og  dens  Skrifter  vare 
affattede  paa  Palisproget.  Fra  det  egentlige  Indien  blev 
imidlertid  Buddhismen  senere  ganske  fortrængt  af  nye 
religiøse  Retninger,  særlig  Ny-Brahmanismen.    Men  paa 


^)  The  book  of  Sindib&d,  from  the  Persian  and  Arabic  with 
introduction  by  W.  A.  Clouston.     1884. 

Ceylon  bevarede  dog  den  buddhistiske  Lære  sig  renest 
og  nærmest  sin  oprindelige  Form,  og  derfra  blev  den 
forplantet  til  Landene  i  Bagindien  og  omkring  paa 
Øerne.  Paa  Ceylon  opbevarede  man  med  Omhu  de 
gamle  Skrifter  i  Klostrene,  og  herfra  var  det,  at  Rask 
hjembragte  de  mange  Palmebladshaandskrifter,  som  nu 
findes  paa  vort  Kongelige  BibHothek. 

Den  buddhistiske  Lære  var  oprindelig  udelukkende 
en  Sædelære,  der  lagde  an  paa,  ved  at  bringe  Folk  til 
Erkendelse  af  Sandheden,  at  gøre  dem  til  gode  Menne- 
sker  og  derved  befri  deres  Sjæle  fra  Sjælevandringen. 
Alt  her  i  Verden,  hedder  det,  er  lutter  Kval  og  Ulykke, 
det  er  en  Ulykke  at  være  kommen  til  Verden,  og  det 
gflélder  om  at  slippe  fri  fra  denne  Verden  for  at  kunne 
gaa  op  i  det  rene  Intet,  den  totale  Tilintetgørelse  eller 
Nirvana.  Men  dette  opnaar  man  kun  ved  fuldstændig 
at  forsage  Verden  og  hengive  sig  til  den  hellige  Lære 
og  handle  efter  dens' Forskrifter. 

En  saadan  Religion  var  imidlertid  ikke  i  den  Form 
særlig  skikket  til  at  virke  paa  den  store  Mængde  i 
Længden,  og  særlig  var  dette  Tilfældet,  naar  den  hellige 
Lære  skulde  vinde  Fodfæste  hos  de  mere  ukultiverede 
Folkefærd,  til  hvilke  man  søgte  at  bringe  Frelsen.  Man 
maatte  da  ved  allehaande  Midler  søge  at  gøre  den  bud- 
dhistiske Lære  tillokkende.  Man  maatte  opgive  noget  af 
al  den  Pessimisme,  som  gik  igennem  dens  hele  Livs* 
anskuelse. 

Saaledes  blev  man  nødt  til  at  prædike  om  en  evig 
Salighed,  der  skulde  bhve  alle  Troendes  Belønning  efter 
Døden,  og  Begrebet  Nirvana  gik  paa  denne  Maade  lidt 
efter  lidt  over  til  at  betegne  et  Paradis*  udstyret  med 
alle  mulige  Tillokkelser  og  fuldt  af  Glæde  og  Nydelser  ^). 


^)  Smlgn.  nedenfor  Fortællingen  om  Baddhavamma. 

Man  søgte  fremdeles  at  krydre  Fremstillingen  med 
aile  Slags  smukke  Fortællinger,  der  skulde  tjene  til  at 
fængsle  Sindene  og  vise  den  hellige  Læres  vidunderlige 
Kraft  og  give  gode  Exempler  til  Efterlignelse.  Her  var 
det  da  især,  at  den  Arv,  som  Buddhismen  havde  faaet 
fra  den  gamle  Litteratur,  kom  til  Anvendelse.  De  tal- 
rige gamle  Eventyr  og  Historier  omdannedes  og  fik  et 
nyt  religiøst  Tilsnit;  det  blev  nu  Legender  om  hellige 
Mænd,  om  Buddhas  talrige  Hændelser  og  Oplevelser 
under  hans  Vandring  fra  den  ene  Existens  til  den  anden. 

Saadanne  Historier  vare  vel  skikkede  til  at  ind- 
flettes i  en  Prædiken  og  anvendes  som  Lignelser,  og 
Buddhismen  har  ført  dem  med  sig  overalt,  hvor  den  er 
kommen  hen.  De  nordlige  Buddhister  bragte  dem  med 
sig  til  Tibetanerne  og  derfra  til  Mongolerne,  og  i  disse 
Folks  Sprog  ere  de  saa  blevne  omplantede  i  Tidens 
Løb.  Paa  Tibetansk  existerer  der  saaledes  en  stor  og 
interessant  Samling  af  indiske  Fortællinger  ved  Navn 
Kah-Gyur,  der  er  oversat  af  F.  A.  v.  Schiefner  ^).  Lige- 
ledes har  man  paa  Mongolsk  flere  saadanne  Eventyr- 
bøger, der  ogsaa  gaa  direkte  tilbage  til  indiske  Kilder*). 

De  sydlige  Buddhister  bar  sig  ad  paa  samme  Maade, 
og  Palilitteraturen  er  derfor  overordentlig  rig  paa  Sagn 
og  Eventyr,  blandt  hvilke  en  god  Del  kunne  føres  til- 
bage til  den  gamle  indiske  Litteratur;  den  ovenfor  om- 
talte Jataka-Bog  med  dens  mange  Kommentarer  afgiver 
et  udmærket  Bevis  herpaa. 


*)  Tibetan   tales,   deri  ved   from   Indlån   sources,    translated 

from  the  Tibetan  of  Kah-Gyur  by  F.  Anton  von  Schiefner. 

Done  into  English  from  the  German  with  an  introdnction 

by  W.  R.  S.  Ralston.    London.    1882. 
»)  B.  Jiilg:  Die  Marchen  des  Siddhi-Kiir.    1866. 

—    —    :  Die  Geschichte  des  Ardschi-Bordschi  Chan.    1868. 

V. 

Hvad  nu  særlig  Stoffet  i  Rasavåhini  angaar,  da  er 
det  som  ovenfor  oratalt  en  Samling  af  Historier  alle- 
vegnefra  og  af  alle  mulige  Slags.  De  nedenfor  paa 
Dansk  gengivne  Stykker  ville  give  Prøver  herpaa. 

Man  har  bl.  a.  Fortællinger  om  Munke  og  Helgener, 
der  skulle  afgive  Exempler  paa,  hvilken  aandelig  Kraft 
man  kan  naa,  naar  man  siger  sig  løs  fra  denne  Verdens 
Tillokkelser  og  kun  tænker  paa  at  leve  efter  den  hellige 
Læres  Forskrifter.  Ja  man  gik  saa  vidt,  at  man  troede, 
at  den,  der  havde  naaet  den  højeste  Grad  af  Fuld- 
kommenhed, var  i  Stand  til  at  gøre  Mirakler,  med  andre 
Ord,  at  den,  hvis  Sjæl  var  helt  frigjort  fra  den  sanselige 
Verden,  fik  en  saadan  Magt  og  Aandskraft,  at  han 
kunde  overstige  de  Skranker,  som  Naturen  ellers  har  sat. 

Saaledes  se  vi  i  den  her  oversatte  Historie  om 
Kong  Mahåsena,  hvorledes  de  hellige  Mænd  siges  at 
komme  flyvende  gennem  Luften,  og  hvorledes  den  mæg- 
tigste iblandt  dem  blot  ved  Levningerne  fra  Maaltidet 
var  i  Stand  til  at  bespise  ikke  mindre  end  600  Tigger- 
munke. Man  kommer  herved  strax  til  at  tænke  paa 
Bespisningen  i  Ørkenen,  som  fortælles  i  det  Ny  Testa- 
mente, og  saadanne  Lighedspunkter  i  Kristendom  og 
Buddhisme  møde  vi  atter  og  atter  i  de  buddhistiske 
Skrifter.  Men  man  maa  dog  vogte  sig  vel  for  af  disse 
Ting  at  drage  nogen  Slutning  om  gensidig  Paavirkning; 
dertil  kender  man  nemlig  endnu  altfor  liden  Besked  om 
de  buddhistiske  Skrifters  Tilblivelse  og  Affattelsestid. 
Den  blotte  Lighed  siger  intet,  naar  man  ikke  véd  Siden 
deraf  har  virkelig  historiske  Data  at  støtte  sig  til.  For- 
holdet hermed  er  aldeles  det  samme  som  med  Fablerne 
og  Eventyrene;  thi  heller  ikke  ved  disse  kan  man  nøjes 
med  den  blotte  Lighed  mellem  Eventyrstoffet  hos  for- 
skellige Folkeslag,  naar  det  gælder  om   at  slutte  noget 


16  Dioes  Anderaen 


om  fælles  Oprindelse  ell«r  gensidig  Paavirkning.  Kun 
hvor  man  har  andre  sikre  Kend^eminger  at  holde  sig 
tU,  kan  man  vide  nc^t  derom,  saaledes  som  det  alt 
ovenfor  (pag.  11)  er  antydet. 

Fremdeles  træffer  man  i  Rasavåhini  snart  Fortæl- 
linger om  Eong«r  eller  rige  Mænd,  der  blive  grebne  af 
Troen  paa  den  hellige  Lære  og  d^^fter  ofre  deres  Rig- 
dom for  at  øve  gode  Gerninger,  snart  Fortællinger  om 
Skurke  og  slette  Menneske,  der  dog  tilsidst  omvende 
sig  og  bUve  til  sande  Helgener.  Særlig  yndede  ere 
Historierne  om  Tyve  og  Mordere,  og  af  dem  findes  der 
mange  i  Samlingen. 

Ikke  sjælden  træffe  vi  netop  ved  den  Slags  Fortæl- 
liljer  nogle  af  den  buddhistiske  Laves  skønneste  Tanker 
udtrykte,  saaledes  som  i  den  her  oversatte  Historie  om 
Tyven  og  Eneboeren.  Den  Sentens,  som  den  hellige 
Eneboer  citerer  for  Lagmanden,  der  &r  oprørt  over  den 
Menneskekærlighed,  han  vis^  mod  Tyven,  er  i  Virkelig- 
heden saa  dybt  og  fint  taoikt  at  den  kunde  være  en  af 
vore  modemeste  Retsfilosoffer  værdig.  Han  vil  der  vise, 
at  det  er  Dyret  i  Mennesket,  den  naturlige  Drift  der 
bringer  det  til  at  begaa  Forbrydelsen;  med  Hensyn  til 
Tilregneligheden  bliver  altsaa  et  saadant  Individ  at 
sammenligne  med  en  Hund,  der  bid^r:  men  saasnart 
Erkenddsen  af  det  gode  og  slette  er  kommoi  frem  i  sin 
fulde  Klarhed  i  Menneskets  Bevidsthed,  da  vfl  det  ikke 
mere  med  Forsæt  begaa  Foii>rydel9er. 

Et  Menneske,  der  begaar  en  slet  Handling,  skal 
man  snarere  tilgive  og  føle  Medlidenhed  med  end  for- 
dømme ham  og  vredes  paa  ham;  thi  enhv»  Gerning, 
god  eller  slet  har  sine  Konsekvmstf  oitoi  i  dm  nær- 
vau'ende  Ezistens  eller  i  en  af  de  tilkommende.  Den, 
der  har  sagt  sig  løs  fra  denne  Vetdeas  Tillokkelse'  og 
er  blev«  hellig,  han  føler  iogoi  Smarte  ved  at  lide 
Uret   af  andre.    Gør  et  Menneske  Uret,   er   det  derfor 

værst  for  ham,  da  han  engang  kan  vente  sig  Konse- 
kvenserne deraf;  men  disse  kunne  dog  undgaas,  naar 
man  giver  sig  den  hellige  Lære  i  Vold  og  ved  fortsat 
Uddannelse  af  sin  Aand  betræder  den  Vej,  der  tilsidst 
skal  føre  til  Nirvana. 

Ogsaa  Dyrefablen  møde  vi  enkelte  Steder  i  disse 
Fortællinger,  men  den  er  naturligvis  benyttet  og  om- 
dannet ligesorp  alle  de  andre  Historier  i  Morallærens 
Tjeneste.  Hver  eneste  af  Fortællingerne  har  i  Virkelig- 
heden kun  det  ene  Formaal:  at  indprente  de  religiøse 
Sandheder  og  illustrere  dem  med  Exempler,  som  kunne 
være  lette  at  forstaa  for  det  store  Publikum.  De  fleste 
af  dem  ere  rigelig ,  spækkede  med  gamle  Sentenser  paa 
Vers,  der  vel  nok  for  en  Del  ere  hentede  fra  de  heUige 
Bøger.  At  disse  Sentenser  ofte  ere  gamle,  ses  paa 
mange  Steder  tydelig  af  Sproget,  der  her  frembyder 
ældre  Former  end  den  øvrige  Prosa. 

Naar  det  ovenfor  blev  antydet,  at  adskillige  af 
disse  Fortællinger  muligvis  have  deres  Oprindelse  fra 
en  langt  ældre  Litteratur,  da  er  dette  kun  en  Formod- 
ning, hvis  Rigtighed  man  ikke  fuldt  tør  indesiaa  for. 
Jeg  har  antydet  det  som  sandsynligt,  idet  jeg  gik  ud 
fra,  hvad  der  allerede  er  bekendt  af  den  buddhistiske 
Litteratur. 

De  her  følgende  udvalgte  Stykker  skulle  da  tjene  til  at 
give  en  Forestilling  om  Indholdet  af  Bogen.  De  ovenfor 
omtalte  forskellige  Former  af  Fortællingerne  turde  der- 
med være  tilstrækkelig  repræsenterede.  Om  Bogen  i  sin 
Helhed  kan  det  vel  nok  siges,  at  den  paa  en  vis  Maade 
gør  et  ensformigt  Indtryk,  og  naar  det  nævnes  i  For- 
talen, at  Bogen  er  gennemset  og  befriet  fra  Gentagelser, 
da  er  dette  ikke  fuldkommen  Tilfældet;  tvertimod:  de 
samme  Tanker  komme  ofte  igen,  og  Tendensen  er  over- 
alt den   samme.     Men  Bogen  skulde  jo  heller  ikke  saa 

meget   være  en  Eventyrbog,   som   den  skulde  tjene  ti! 
Opbyggelse  og  Vejledning. 

Hvad  Oversættelsen  angaar,  da  har  jeg  selvfølgelig 
paa  flere  Steder  gaaet  frit  til  Værks,  og  nogle  Steder 
har  jeg  ligefrem  udeladt  lidt;  men  i  det  hele  har  jeg 
dog  søgt  at  gengive  Textens  Ord  saa  nær  som  muligt. 
Forøvrigt  er  der  adskillige  Steder,  man  ikke  let  kommer 
ud  over  ved  Hjælp  af  et  enkelt  Haandskrift;  men  den 
forventede  Udgave  af  hele  Værket  vil  sikkert  bringe 
Vanskelighederne  til  at  forsvinde. 


Historien  om  Købmanden  Buddhavamma. 

(Ras.  I.  9.) 

Der  var  en  Gang  i  Indien  i  Påtaliputra  en  Købmand 
ved  Navn  Buddhavamma,  der  ernærede  sig  ved  Handels- 
foretagender.  Saaledes  var  han  da  ogsaa  en  Gang  ude 
paa  en  Handelsrejse  sammen  med  nogle  andre  Køb- 
mænd i  forskellige  Landsbyer,  Købstæder,  Provinser  og 
Hovedstæder. 

Paa  den  Tid  vandrede  netop  den  store  Mester 
(Buddha)  omkring  i  Landet,  omgivet  af  utallige  Skarer 
af  Tilhængere  og  frelsende  mange  fra  Sjælevandringens 
møjsommelige  Vej.  Han  fik  da  ogsaa  Mesteren  at  se, 
og  da  han  havde  set  ham,  udrustet  med  alle  Tegn  paa 
Skønhed  og  Fuldkommenhed^),  straalende  som  et  glin- 
sende Bjærg  af  Guld  og  omgivet  af  den  store  Forsam- 
ling af  hellige  Mænd,  saa  blev  han  opfyldt  af  en  inder- 
lig Glæde  og  opløftede  ærefrygtsfuld  begge  sine  Hænder. 
Han  nærmede  sig  til  ham,  hilste  ærbødig  og  indbød 
ham  til  Aften  til  et  Maaltid. 


*)  Den,  som  var  naaet  til  den  højestø  Fuldkommenhed, 
sagdes  at  være  udrustet  med  32  større  og  80  mindre 
Skønhedsmærker,  som  udmærkede  et  fuldkommen  skønt 
Legeme. 

Dette  var  imidlertid  ikke  i  Overensstemmelse  med 
Buddhas  Disciplin,  og  Mesteren  svarede  ham  derfor  og 
sagde:  „De  hellige  afholde  sig  fra  at  spise  til  urette 
Tid^).*  Saa  bøjede  han  sig  for  Buddha  og  spurgte- 
, Herre,  hvad  vil  Du  da  kunne  nyde  til  urette  Tid?* 
Derpaa  svarede  Mesteren :  „Der  er  8  forskellige  Slags 
Drikke,  som  det  passer  sig  for  de  hellige  at  nyde  til 
urette  Tid,  nemlig  følgende:  Vand,  Jambusaft,  Coca, 
Mocasaft,  Phårusaka,  Madhu,  Druesaft  og  Sålukasaft.* 
Da  Købmanden  hørte  det,  saa  tillavede  han  Druesaft 
med  Sukker  og  bød  det  til  Buddha  og  hans  Følge. 
Mesteren  og  hans  Ledsagere  nød  nu  Drikken  og  bag- 
efter lærte  han  ham  den  hellige  Lære  og  drog  derefter 
videre  paa  sin  Vandring  gennem  Landet. 

Købmanden  fik  Fred  og  Glæde  i  sit  Hjærte,  og  han 
drog  nu  ogsaa  afsted  med  de  andre  Købmænd  og  fore- 
tog sin  Forretningsrejse  i  de  samme  Egne.  Itnidlertid 
naaede  de  til  Skoven  Mahåvantaniya.  Da  de  vare 
komne  der,  saa  var  just  Drikkevandet  i  alle  deres  Vogne 
bleven  fordærvet,  og  der  fandtes  intet  at  drikke  hverken 
til  Mennesker  eller  til  Oxerne.  Købmanden,  som  var 
plaget  af  Tørst,  drog  da  ud  for  at  hente  Drikkevand  i 
Vognene. 

Saa  kom  der  nogle  Folk  kørende  i  en  Vogn,  og  da 
de  havde  set  ham,  fik  de  Medlidenhed  med  ham  og 
sagde:  „Kom  herhen,  i  denne  Beholder  har  vi  lidt 
Vand,  vær  saa  god  og  drik.*  Han  gik  da  hen  og  drak 
af  Vandet,  og  denne  Drik  forekom  ham  fuldstændig  som 
en  Drik  sød  Vin.  Medens  han  drak,  tænkte  han:  „Det 
er  den  Vin,  som  jeg  dengang  skænkede  for  den  høje 
Buddha,  der  nu  har  denne  gode  Følge  for  mig.**  Paa 
en  Gang  forbauset  og   glad  i  Sinde  gik  han  hen  og  tog 


')  Det    var   forbudt    Buddhisterne    at    holde    Maaltid    om 
Aftenen  og  Natten. 

selv  Laaget  af  Beholderen,  og  saa  viste  det  sig,  at  den 
var  helt  fuld  af  dejlig  sød  Vin. 

Da  han  nu  havde  set  denne  yndige,  søde  Drik, 
gennemtrængtes  hele  hans  Legeme  af  en  overvættes 
Glæde,  og  han  raabte  med  høj  Røst:  „Kom  her  alle- 
sammen og  drik!*  Da  de  hørte  det,  ilede  de  alle  til,  og 
ved  Synet  deraf  bleve  de  forundrede.  Men  midt  iblandt 
dem  tog  Købmanden  til  Orde  og  fortalte  dem  om  Bud- 
dhas vidunderlige  Magt:  „Ærværdige!  betragter  den 
store  Vismands  Vidunderkraft,  som  man  ikke  kan  tænke 
sig  eller  fatte,  og  som  virker  stærkt  og  umiddelbart.  Af 
et  rent  Hjærte  skænkede  jeg  Buddha  en  Drik,  og  den 
Gave  bærer  nu  sin  Frugt.  Det  kølige,  behagelige  Vand 
blev  ligesom  sød  Nektar,  som  Gudernes  vidunderlige, 
evige  Drik.  Hvilket  Menneske  blandt  de  fromme  vilde 
ikke,  naar  han  da  er  forstandig,  her  i  Verden  skænke  en 
saa  ypperlig  Gave,  der  bringer  Salighed  hisset?  Lad  nu 
enhver  tage  og  drikke,  saa  meget  han  ønsker,  af  den 
søde  Drik  og  dernæst  fylde  sin  Krukke  og  gaa,  hvorhen 
han  lyster.**  Da  han  havde  talt  saaledes,  forsynede  han 
alle  baade  Mennesker  og  Oxer  med  den  søde  Saft,  og 
derpaa  fortsatte  han  sin  Forretningsrejse  sammen  med 
de  øvrige  i  Karavanen. 

Han  kom  da  til  Sakabyen,  og  der  saa  han  igen 
Buddha  og  besluttede  at  gaa  til  ham.  I  Velaskoven 
traf  han  den  store  Lærer  og  hilste  ærbødig  paa  ham. 
Mesteren  gav  ham  en  rigtig  venlig  Modtagelse  og  lod 
ham  sætte  sig  ned  ved  sin  Side.  Den  fromme  Mand 
sagde  da:  „Herre,  jeg  har  set  et  Jærtegn  af  Eder,  og 
nu  er  jeg  kommen  for  at  ære  Eder,  thi  jeg  er  bleven 
troende.**  Derpaa  fortalte  han  omstændelig,  hvorledes 
det  var  gaaet  til  med  Jærtegnet.  Buddha  underviste 
ham  nu  i  Loven,  og  da  han  havde  hørt  derpaa,  indbød 
han  den  store  Lærer  til  sig  den  følgende  Dag,  ofrede 
store  Gaver  og  drog  siden  tilbage  til  sin  egen  By. 

Fra  den  Tid  af  gav  han  Gaver  og  gjorde  andre 
gode  Gerninger,  og  efter  sin  Død  blev  han  genfødt  i 
Himlen  i  den  12  Mile  lange  gyldne  Bolig,  hvor  han 
samledes  med  alle  Guder  og  himmelske  Kvinder. 

Der  fejres  nu  hans  fordums  Gerning  overalt  med 
himmelske  Drikke  af  sød  Vin  i  straalende  Pokaler,  og 
naar  Guderne  have  drukket,  saa  danse,  spille  og  lege  de. 

Historien  om  Kong  Mahåsena. 

(Ras.  IV,  1.) 

Da  Buddha  var  død,  regerede  i  Byen  Påtaliputra  en 
Konge  ved  Navn  Mahåsena,  og  han  var  en  from  og 
retvis  Konge. 

Idet  han  nu  betragtede  al  den  Mængde  Rigdom, 
som  hans  Forfædre  havde  efterladt  sig,  tænkte  han: 
,De  have  efterladt  sig  al  denne  Rigdom,  nu  ere  de  op- 
slugte af  Døden.  Ak,  de  stakkels  fredløse  Sjæles  Van- 
kundighed! De  opdynge  Rigdom,  men  kende  intet  til 
deres  egen  eller  deres  Rigdoms  Undergang.*  Da  han 
havde  overvejet  alt  dette,  baade  Erhvervelsen  og  Tabet 
af  Rigdom,  gav  han  sig  til  at  høre  den  hellige  Lære  og 
blev  troende,  og  fra  den  Tid  af  bespiste  han  daglig 
10,000  Tiggermunke  med  udmærket  Mad  og  Drikke  og 
udøvede  mange  gode  Gerninger. 

Men  en  Dag  trak  han  sig  tilbage  i  Ensomhed  og 
tænkte  ved  sig  selv:  „Hvis  jeg  nu,  fordi  jeg  føler  mig 
trykket  af  Regeringens  Byrder,  vil  give  mig  til  af  fri 
Vilje  og  med  egne  Hænder  at  arbejde  for  andre,  saa 
vil  jeg  sikkert  derved  erhverve  mig  stor  Belønning  og 
Ros;  derfor  bør  jeg  ogsaa  bære  mig  saaledes  ad.*  Han 
overdrog  da  Regeringen  til  sin  trofaste  Minister,  tog  sin 
yngre  Søster  med  sig,  og  uden  at  nogen  fik  det  at  vide^ 
forklædte  han  sig  og  forlod  Byen. 

Derpå  a  vandrede   han   til  en  anden  By  ved  Navn 

Uttaramadhura,  hvor  <ler  boede  en  meget  rig  Mand, 
der  var  Forstander  for  et  eller  andet  Lav.  Til  denne 
Mand  henvendte  de  sig,  og  da  han  spurgte  dem,  hvor- 
med han  kunde  tjene  dem,  svarede  Kongen:  ,Jeg  ønsker 
at  gøre  Tjeneste  i  Dit  Hus.*'  Manden  gav  Tilladelse 
dertil,  og  nu  gjorde  de  Tjeneste  der  i  tre  Aar. 

Saa  skete  det  en  Dag,  at  Forstanderen  stod  og 
betragtede  dem,  han  kaldte  dem  derpaa  til  sig  og  sagde : 
„r  ere  nogle  overordentlig  sarte  og  skrøbelige  Væsener; 
alligevel  have  I  nu  i  lang  Tid  opholdt  Eder  her  i  Huset, 
beskæftigede  med  strengt  Arbejde,  og  i  al  den  Tid 
have  I  ikke  i  nogen  Gerning  vist  Forsømmelse,  ej  heller 
daarlig  Opførsel,  medens  der  fra  min  Side  ikke  har 
været  ydet  Eder  noget  andet  Vederlag  end  kogt  Ris. 
Hvad  er  Eders  Hensigt  med  at  arbejde  saaledes?" 

Da  Kongen  havde  hørt  disse  Ord,  sagde  han:  „Der 
høres  megen  Tale  om  den  store  Overflod  paa  Ris  her  i 
Distriktet,  og  det  er  netop  for  Risens  Skyld,  at  vi  ere 
komne  hertil.*  Da  Forstanderen  hørte  dette,  var  han 
saa  tilfreds  med  dem,  at  han  skænkede  dem  1000  Vogn- 
læs af  Ris. 

Kongen  modtog  Risen  og  sagde  til  ham:  ,Hør,  lad 
det  bringe  til  vor  By.**  Hertil  svarede  Forstanderen: 
„Godt,  det  skal  ske,*  og  saa  lod  han  1000  Vogne  fyldte 
med  Ris  bringe  til  Kongens  Stad.  Kongen  gik  imidler- 
tid tilbage  til  Byen,  lod  Vognene  fylde  med  forskellige 
farvede  Tøjer,  Sølv  og  Guld  og  andet  mere  og  sendte 
det  altsammen  tilbage  til  Forstanderen,  men  al  den  til- 
førte Ris  lod  han  opdynge  i  Paladset.  Derpaa  tog  han 
efter  nogle  Dages  Forløb  en  Morter  og  gav  sig  til  med 
egen  Haand  at  knuse  Risen,  medens  hans  Søster  tog  og 
rensede  det,  alt  eftersom  han  fik  det  knust.  Da  de  nu 
begge  havde  gjort  saaledes  med  en  stor  Dynge  af 
Kornet,  saa  lagde  de  Brænde  og  Vand  tilrette,  kogte  en 
Ret  Mad  og  gjorde  Plads  i  Kongeborgen  til  500  Gæster. 

Derpaa  lod  Kongen  udstede  følgende  Indbydelse  til 
Maaltidet:  „Ærværdige,  kommer  hid,  viser  mig  den 
Naade  at  spise  i  mit  Hus!\  Da  dette  blev  bekendt, 
kom  der  strax  500  hellige  Mænd  flyvende  gennem  Luften, 
og  Kongen  beværtede  dem,  saa  meget  de  ønskede. 
Iblandt  dem  var  der  en  Præst  ved  Navn  Mahåsivatthera 
fra  PiyaAgudipa;  han  tog  noget  Mad  og  sagde:  „Lægger 
nu  alle  Mærke  til  dette  !^  Ved  sin  Viilies  Magt  for  han 
saa  bort  gennem  Luften  og  kom  til  Piyaigudipa;  der 
uddelte  han  Maden  til  500  Tiggermunke  at  spise,  og- 
paa  Grund  af  hans  Vidunderkraft  blev  der  nok  til  dem 
alle.  Saaledes  kan  man  bringe  Trøst  og  Hjælp  endog 
med  en  ringe  Gave  fra  gode  Velgørere* 

Kongen,  der  tilligemed  sin  Søster  stod  og  saa  de 
500  Tigermunk^e  nyde  deres  Maaltid  i  PiyaAgudipa,  følte 
sig  glad  og  lykkelig  til  Mode.  De  mindedes  begge  stadig 
siden  den  Velsignelse,  som  var  kommen  ud  af  deres 
Gave,  og  inden  lang  Tid  opnaaede  de  en  Sotapanna's 
Værdighed  '). 

Historien  om  Eneboeren  og  Tyven. 

(Ras.  V,  4.) 

Paa  Ceylon  var   der   engang   et  Kloster  ved  NavR, 
Mahåtalåka.    Der  var  der  en  Munk  ved  Navn  Abhaya, 
som  kendte  hele  Tipitaka^)  fra  Ende  til  anden.    Han 
forlod  sin  Bolig,    og  i  en  nærliggende  Skov  indrettede 


*)  „Sotapanna"  kaldtes  den,  der  endnu  ikke  havde  naaet 
den  faldkomne  Helliggerelse  (Arhat- Værdigheden),  men 
kan  var  steget  op  paa  det  første  Trin  dertil.  Jfr.  H. 
Oldenberg:  Buddha,  sein  Leben,  seine  Lebre,  seine  3e- 
meinde.    Berlin.    1881.    pag.  326. 

')  „Tipitaka^  er  Navnet  paa  alle  de  hellige  Bøger,  der 
udgere  den  buddhistiske  Kanon,  som  er  inddelt  i  3  store 
Hovedafdelinger;  deraf  Navnet,  der  egl.  betyder  „de  tre 
Kurve". 

han  &ig  en  Løvhytte  og  blev  boende  der.  Af  den 
Grund  blev  han  senere  bekendt  under  Navnet  „den 
store  Abhaya  fra  Sko  ven*. - 

En  Gang  kom  der  et  Menneske  til  ham,  hilste  ær- 
bødig paa  ham  og  hørte  den  hellige  Lære  af  hans 
Mund;  da  han  var  bleven  troende,  bad  han  om  Til- 
ladelse  til  at  opvarte  ham,  og  i  de  følgende  12  Aar 
sørgede  han  for  ham  med  alle  hans  Fornødenheder. 
Fra  Tid  til  anden  gav  han  Eneboeren  Tøj  til  hans 
Klædning,  men  alle  de  Klæder,  han  fik,  bleve  tagne  af 
en  Tyv  ved  Navn  Harantika  fra  et  nærliggende  Hus; 
han  kom  nemlig  stadig  om  Natten  og  stjal  dem.  Som 
Følge  deraf  var  Munken  altid  daarlig  klædt. 

Saa  kom  en  Dag  den  fromme  Mand  til  hans  Bolig 
og  saa  hans  daarlige  Klæder;  han  gav  ham  da  strax 
Tøj  til  nogle  nye,  men  tænkte  ved  sig  selv:  „Nu  har 
jeg  givet  ham  en  Mængde  Tøj  til  Klæder,  men  alligevel 
gør  han  sig  ikke  Klæder  deraf  og  klæder  sig  ordentlig 
paa.  Enten  maa  Tøjet  være  bleven  taget  fra  ham  af 
slette  Folk  eller  ogsaa  maa  han  have  givet  det  bort  til 
en  anden.  Det  er  klart,  at  der  maa  være  en  eller  anden 
Grund  til  det.**  Han  gik  da  lidt  afsides  og  satte  sig 
paa  Lur  i  Nærheden,  saaledes  at  han  kunde  holde  Øje 
med  alle,  som  kom  og  gik. 

Da  nu  Tyven  havde  mærket,  at  der  igen  var  bleven 
bragt  Klæder  til  Eneboeren,  tænkte  han:  „Dem  vil  jeg 
se  at  faa  fat  paa,**  og  saa  gik  han  den  følgende  Nat  til 
hans  Bolig,  fik  Tøjet  stjaalet  og  vilde  atter  liste  sig  til- 
bage ad  den  samme  Vej.  Men  den  fromme  Mand  saa 
Tyven  med  Varerne  og  sprang  derfor  hurtig  til,  greb 
ham  i  Haartoppen  og  sagde  til  ham :  „Jeg  har  nu  i  saa 
lang  Tid  givet  den  ærværdige  Eneboer  Klæder,  vil  Du 
komme  hid  med  dem!** 

Den  anden  indvilligede  og  sagde:  „Ja,  her  er  de 
Herre!**     Men  den  fromme  Mand  rev   Klæderne  ud  af 

Hænderne  paa  Tyven,  slog  og  sparkede  ham  med  Hænder 
o^  Fødder  saa  længe,  indtil  han  var  ganske  mørbanket, 
og  derpaa  slæbte  han  ham  med  sig  ind  paa  en  Kirke- 
gaard^). Her  lagde  han  ham  ovenpaa  en  død  Mand, 
til  hvilken  han  bandt  ham  fast  baade  paa  Hænder  og 
Fødder,  saa  at  han  ikke  kunde  komme  løs,  og  lod  ham 
saaledes  blive  liggende. 

Derpaa  vaskede  han  sig  og  begav  sig  saa  til  den 
Landsby,  hvor  Tyven  hørte  hjemme.  Han  stillede  sig 
op  midt  i  Byen  og  raabte:  »Hej!  Folk  her  i  Byenf 
Hør,  hvad  jeg  vil  ^ige  Jer !  I  denne  Nat  vil  der  komme 
et  fælt  Uhyre,  som  vil  gøre  Jer  stor  Skade  og  Ulykke. 
Gaa  derfor  til  et  sikkert  Sted,  luk  Dørene  i  Laas  og 
hold  Jer  stille.  Jeg  er  nemlig  den  og  den,  en  Slægtning 
og  god  Ven  af  den  og  den*  osv.  Dette  sagde  han  og 
hvad  andet  han  kunde  finde  paa,  og  han  indprentede 
dem,  at  hvis  Uhyret  talte  til  dem,  saa  maatte  de  ende- 
lig ikke  indlade  sig  i  Samtale  med  det.  Byens  Ind- 
byggere bleve  meget  forfærdede,  da  de  hørte  dette,  og 
de  skjulte  sig  rundt  omkring  og  lukkede  Dørene. 

Tyven  kunde  imidlertid  ikke  komme  løs  fra  den 
døde  Mand;  han  maatte  derfor  bunden  sammen  med 
ham  gaa  hjem  til  sit  Hus.  Da  han  var  kommen  til 
Døren,  kaldte  han  paa  sin  Kone:  „Det  er  mig,  Haran- 
tika.*  Men  Konen  blev  meget  forfærdet  og  skjulte  sig, 
idet  hun  tænkte,  at  det  var  Uhyret.  Tyven  gjorde  nu 
Larm  paa  forskellige  Maader,  men  kunde  ikke  faa  Døren 
aabnet.  Saa  gik  han  til  sine  Forældres  Hus  og  dernæst 
til  sine  Slægtninge,  Paaiørende  og  Venner;  men  intet- 
steds kunde  han  komme  ind,  thi  Folkene,  der  havde 
skjult  sig  rundt  omkring,  vare  aldeles  betagne  af  Rædsel 


^)  I  Texten  staar  der  n^maka-sus&nam^  o:  en  Kirke- 
gaard, bestaaende  blot  at'  en  indhegnet  Plads,  hvor 
Ligene  hensattes  for  at  raadne. 

Og   vilde   ikke   lukke   op,   fordi   de   troede,   at  det  var 
Uhyret,  som  var  kommen. 

Tyven  strejfede  om  i  hele  Byen,  men  kunde  ikke 
finde  noget  Tilflugtssted.  Han  tænkte  da  ved  sig  selv: 
»Jeg  vil  tage  min  Tilflugt  til  Eneboeren",  og  derpaa 
gik  han  til  dennes  Bolig  og  bønfaldt  ham  med  følgende 
Ord:  „Herre,  vær  barmhjærtig  mod  et  stakkels  Menneske 
og  skaf  mig  Lindring  ved  at  befri  mig  fra  dette  Menneske.* 
Da  Munken  havde  set  ham,  skyndte  han  sig  med  ban- 
kende Hjærte  at  befri  ham  fra  Liget  og  kastede  det 
langt  bort.  Derpaa  badede  han  ham^med  varmt  Vand, 
tog  Olie  af  en  Beholder,  oversmurte  ham  dermed  over 
hele  Kroppen  og  satte  sig  til  at  gnide  ham  paa  de 
Steder,  hvor  han  var  bleven  forslaaet  af  den  anden. 

Henad  Morgenstunden  kom  imidlertid  denne  sidste, 
der  gerne  ønskede  at  vide,  hvor  T^ven  var  bleven  af, 
tilbage  til  Eneboeren,  og  da  han  .havde  set,  hvorledes 
han  stod  og  indgned  hans  Ryg  med  Olie,  tiltalte  han 
ham  med  følgende  Ord: 

„Den,  som  yder  Hjælp  til  én,  som  til  en  Ven 
og  Kammerat,  kan  ikke  give  Hjælp  til  én,  der  er 
Tyv;  thi  man  bør  ikke  have  noget  at  gøre  med  en 
Tyv.« 

„Selv  om  man  ogsaa  spiser,  drikker  og  sover  i 
Fællesskab  med  én,  skal  man  dog  aldrig  vige  bort 
fra  Dydens  Vej;  man  bør  ikke  have  noget  at  gøre 
med  en  Tyv.« 

„En  Tyv  siger  ét  med  Munden,  men  gør  et 
andet  i  Virkeligheden;  han  stjæler,  hvor  han  kan 
komme  afsted  med  det;  man  bør  ikke  have  noget 
at  gøre  med  en. Tyv.« 

„Endog  naar  Moder,  Fader,  Slægtninge  eller 
Venner  se,  at  én  er  en  Tyv,  taale  de  ham  ikke  i 
deres  Hus,  men  skyde  ham  langt  bort  fra  sig  lige- 
som en  ond  Åand.« 

Endvidere  tilføjede  han:  , Ærværdige,  bær  Dig  dog 
ikke  saaledes  ad,  naar  Du  derved  fornærmer  en  Ven, 
men  jag  ham  fra  Dig.*  Men  Eneboeren  viste  ham  til 
rette  og  sagde  til  ham: 

,Den  Hund,  der  bider  én  i  Benet,  forstaar  ikke 
at  skelne,  hvem  den  bider;  paa  samme  Maade  siger 
man  ogsaa,  at  det  slette  Mennneske  er  utilregneligt.  * 
yNaar  man  ikke  vil  vise  Velvilje  mod  et  utak- 
nemmehgt  Menneske,  hvem  skal  man  da  vise  Vel- 
vilje mod?  Saaledes  sige  alle,  som  kende  det  rette.* 
Da  han  havde  citeret  disse  Ord,  sagde  han  fremdeles: 
„Du  skal  ikke  tænke  ondt  om  nogen;  denne  Mand  har 
nu  faaet  Løn  som  forskyldt  for  sin  Gerning.*   Med  disse 
Ord  lod  han  ham  gaa. 

Men  Tyven  Harantika  blev  imidlertid  i  Løbet  af 
faa  Dage  rask  igen.  Han  traadte  nu  frem  for  Ene- 
boeren, bøjede  sig  for  ham  og  sagde:  „Ærværdige,  paa 
Grund  af  det,  som  er  overgaaet  mig,  kan  jeg  nu  ikke 
mere  som  andre  bo  i  mit  Hus  for  min  Hustrus  Skyld; 
vær  derfor  barmhjærtig  imod  mig  og  indvi  mig  i  Munke- 
standen.* Paa  hans  Bøn  indviede  Eneboeren  ham  da 
og  optog  ham  i  Munkestanden.  Han  lærte  nu  de  for- 
skellige Pligter  at  kende  og  forfremmedes  hurtig  i  aandelig 
Udvikling.  I  Løbet  af  kort  Tid  opnaaede  han  Arhat- 
Værdighed  og  blev  bekendt  under  Navnet  „den  hellige 
Harantika*. 

»Den  som  først  har  været  slet  og  opfyldt  af 
sanselig  Lyst,  men  som  bagefter  opgiver  Nydelsen 
og  virkelig  giver  Afkald  paa  Verden,  han  erhverver 
sig  netop  ved  Opgivelsen  af  sine  Lyster  en  stærk, 
inderlig  Kraft  og  naar  til  Nirvana,  den  salige,  evige 
Stad,  som  er  lovprist  af  Mesteren.* 

Historien  om  den  blinde  Sehakal. 

(Bas.  IX,  4.) 

Paa  Ceylon  i  en  Landsby  ved  Navn  Dandagona 
var  der  engang  en  Schakal,  som  gik  og  søgte  Føde. 
Den  fik  da  Øje  paa  et  Pindsvin  og  sprang  til  for  at 
gribe  det.  Men  i  samme  Øjeblik  rejste  Pindsvinet  sine 
Pigge,  og  en  af  Piggene  traf  Sehakaleri  i  det  ene  Øje 
og  stak  det  ud.  Derfor  gik  den  senere  under  Navnet 
„den  blinde  Schakal'. 

Engang  gik  den  frem  og  tilbage  langs  med  Dammen 
i  Landsbyen  og  søgte  Føde;  men  saa  var  der  en  Boa- 
slange, som  saa  den  gaa  der,  og  den  omslyngede  den 
med  sit  Legeme.  Da  kom  en  Kohyr4e,  som  gik  og 
søgte  efter  nogle  Køer,  og  da  han  saa,  at  Schakalen 
blev  stærkt  klemt  af  Boaslangen,  fik  han  Medlidenhed 
med  den,   gav  sig  i  Kast  med  Slangen  og  befriede  den. 

Men  da  Slangen  havde  sluppet  Schakalen,  greb  den 
fat  i  Hyrden.  Schakalen,  som  saa  dette,  tænkte  ved 
sig  selv,  at  den  dog  burde  vise  sig  erkendtlig,  og  løb 
da  til,  bed  og  sled  i  Slangens  Legeme  og  hylede.  Men 
alligevel  kunde  den  ikke  faa  Slangen  til  at  give  Sl^) 
paa  ham. 

Da  fik  den  Øje  paa  nogle  Mænd,  der  gik  paa  en 
Mark  i  Nærheden  og  pløjede;  i  en  Fart  løb  den  hen  til 
dem,  gjorde  Anskrig  og  bed  en  af  de  tilstedeværende  i 
Klæderne.  Men  Mændene,  der  ikke  vilde  finde  sig  i  at 
faa  Klæderne  ødelagte,  forfulgte  den  med  Stenkast  og 
Stokkeprygl.  Imidlertid  havde  Schakalen  derved  faaet 
dem  med  sig  tilbage  til  Slangen,  og  de  saa  nu  baade 
denne  og  Hyrden.  De  dræbte  da  Slangen,  og  Hyrden 
blev  fri. 

Saaledes  erindre  selv  Dyrene  de  Tjenester,  som 
man  viser  dem,  og  de  vise  deres  Erkendtlighed  derfor. 

Bør  da  sandelig  ikke  ogsaa  Menneskene,  der  dog  for- 
staa  at  veje  Grunde  for  og  imod,  gøre  Gengæld  mod 
deres  Venner? 


Historien  om  Åbedræberen. 

(Ras.  JX,  8.) 

Paa  Ceylon  i  Dakkhinabjærgene  var  der  en  Landsby 
ved  Navn  Villa,  hvor  der  boede  en  Mand  tilligemed 
sin  Hustru.  Han  ernærede  sig  ved  at  søge  Honning  og 
gaa  paa  Jagt. 

Saa  var  det  en  Dag,  at  han  gik  omkring  i  Rattha- 
påna-Skoven  for  at  lede  efter  Honning  og  lignende;  da 
saa  han  nogle  Aber  springe  omkring  i  et  Træ,  som  var 
fuldt  af  Frugter.  Han  krøb  da  op  i  Træet,  og  i  en 
Kløft  mellem  et  Par  Grene  anbragte  han  en  Snare  og 
gik  derpaa  sin  Vej.  En  Abe,  som  hoppede  omkring  for 
at  søge  Føde,  kom  nu  tilfældigvis  op  i  dette  Frugttræ; 
her  spiste  den  Frugt  af  Hjærtens  Lyst,  men  fik  tilsidst 
sin  ene  Fod  ind  i  Strikken  og  blev  fanget. 

Da  nu  Manden,  der  af  og  til  kom  og  saa  til 
Fælden,  havde  set  den  fangne  Abe,  saa  blev  han  glad 
og  sagde:  ^Her  har  jeg  fanget  mig  en  dejlig  Abe.*  Han 
spændte  derpaa  sin  Bue  og  skød  paa  den;  men  da 
Skudet  ikke  gjorde  den  videre  Skade,  steg  han  op  i 
Træet  i  den  Hensigt  at  tage  den.  Da  han  havde  faaet 
fat  paa  den,  gled  han  imidlertid  ned  fra  den  kløftede 
Gren  og  faldt  til  Jorden,  og  da  Aben  saa  det,  saa 
tænkte  den:  ,, Denne  Mand  skal  dog  ikke  ligge  og  dø, 
saa  vidt  jeg  kan  gøre  noget  til  det.*  Ledet  af  denne 
ædelmodige  Tanke  greb  den  ham  i  Haartoppen,  trak  i 
ham,  løftede  ham  op,  vendte  ham  om  paa  Ryggen  og 
satte  ham  oprejst. 

Men  aldrig  saasnart  var  den  troløse  Skurk  kommen 
til  sig  selv  igen  og  havde  hvilet  sig  lidt,  før  han  dræbte 

sin  Velgører,  der  saaledes  havde  skænket  ham  Livet. 
Han  tog  derpaa  dens  Kød  og  gik  hjem  og  fortalte  hele 
denne  Tildragelse  til  sin  Hustru. 

Da  Konen  havde  hørt  dette,  saa  sagde  hun  til  ham: 
,Det  er  en  sørgelig  Gerning,  Du  der  har  gjort;  thi  den 
der  dræber  en  Ven,  han  opnaar  her  i  Verden  ingen 
Lykke  hverken  for  Legeme  eller  Sjæl,  og  efter  Døden 
maa  han  lide  den  største  Pine  i  Helvede;*  og  fremdeles 
tilføjede  hun:  „Den  som  lever  sammen  med  en  slet 
Person,  bliver  daglig  delagtig  i  hans  Slethed.  Jeg  vil 
derfor  heller  ikke  have  Samkvem  med  Dig,  Du  slette 
Menneske.*  * 

Da  hun  havde  sagt  dette,  forlod  hun  ham  og  gik 
til  et  Nonnekloster.  Der  lod  hun  sig  optage  og  indvie 
til  Nonne,  og  efterat  hun  havde  uddannet  sin  Aand, 
opnaaede  hun  inden  lang  Tid  Hellighed. 

Men  hendes  Mand  tænkte  imidlertid  ved  sig  selv: 
„Jeg  har  vist  begaaet  en  stor  Synd,*  og  opfyldt  af 
Skamfølelse  og  Bedrøvelse  gik  han  til  et  Munkekloster. 
Her  bad  han  om  at  blive  optaget  og  blev  indviet  i 
Munkestanden.  Ved  Iver  og  Anstrengelse  opnaaede  han 
ogsaa  snart  Arhat- Værdigheden. 

Historien  om  Tigeren. 

(Ras.  II,  5.) 

I  Indien  ved  Byen  Benares  gaar  der  en  Hoved- 
landevej gennem  nogle  Bjærge.  Der  boede  ved  Midten 
af  denne  Vej  i  en  Bjærghule  en  Tiger,  som  havde  sin 
blinde  Fader  hos  sig  og  underholdt  ham.  Men  i  Nær- 
heden af  samme  Vej  ved  en  Aabning  i  Skoven  boede 
der  en  ung  Papegøje  ved  Navn  Tandila  oppe  i  et  Træ, 
og  disse  to  vare  meget  gode  Venner. 

Paa  samme  Tid  var  der  en  Mand  fra  en  nær- 
liggende Landsby,    som    var  kommen  i  Klammeri  med 

sin  Kone.  Denne  Mand  drog  derfor  bort  ad  Benares 
til  og  kom  nu  til  denne  Aabning  i  Skoven. 

Da  nu  Papegøjen  fik  Øje  paa  den  landflygtige 
Stakkel,  følte  den  Medlidenhed  med  ham,  kaldte  paa 
ham  og  spurgte:  „Hvor  skal  Du  hen?*  Da  han  saa 
havde  sagt  den  det,  sagde  den  til  ham:  „Midt  i  denne 
Del  af  Skoven  bor  der  en  Tiger;  den  er  meget  glubsk 
og  vild,  og  den  myrder  og  æder  alle,  som  den  kan  faa 
fat  paa.  Gaa  derfor  ikke  ad  denne  Vej.**  Men  den 
ulykkelige  Mand  brød  sig  ikke  om  dette  venskabelige 
Raad-og  erklærede,  at  han  alligevel  vilde  gaa.  Tandila 
sagde  derfor  til  ham:  „Kære,  hvis  Du  endelig  vil  gaa 
videre,  saa  vil  jeg  da  sige  Dig,  at  denne  Tiger  er  en 
god  Ven  af  mig,  og  naar  Du  blot  har  et  Ord  med  til 
den  fra  mig,  vil  den  ingen  Fortræd  gøre  Dig.* 

Manden  brød  sig  dog  ikke  om,  hvad  Papegøjen 
sagde,  men  da  han  havde  Mistanke  til  den,  greb  han 
en  Knippel  og  slog  den  ihjel.  Derpaa  stegte  han  dens 
Kød  og  spiste  det. 

Da  nu  Skurken  havde  gjort  dette,  drog  han  videre 
og  kom  til  Midten  af  Skoven.  Der  fik  Tigeren  Øje  paa 
ham,  og  under  en  frygtelig  Brølen  styrtede  dgn  frem 
for  at  gribe  fat  i  ham.  Ved  Synet  af  Tigeren  blev  han 
meget  forskrækket,  men  i  det  samme  kom  han  til  at 
tænke  paa,  hvad  Tandila  havde  sagt  til  ham,  og  nu 
sagde  han  til  Tigeren  i  „Jeg  kommer  fra  Din  gode  Ven, 
Tandila."  Ved  disse  Ord  blev  Tigeren  glad  og  sagde: 
„Kære,  kom  kun  med  mig."  Derpaa  førte  den  ham  ind 
i  sin  Hule,  gav  ham  Spise  og  lod  ham  sætte  sig  ved 
Siden  af  dens  gamle  Fader.  Selv  gik  den  igen  ud  i 
Skoven.  Efter  Sønnens  Bortgang  sad  saa  den  gamle 
og  samtalede  med  ham,  og  af  hans  Tale  kunde  den  da 
slutte  sig  til,  at  han  havde  dræbt  og  spist  Tandila.  Da 
nu  Sønnen  var  kommen  hjem,  fortalte  den  gamle  ham 
dette.    Den    unge  Tiger   blev   nu  bedrøvet  og  styrtede 

strax  afsted  til  Papegøjens  Bolig.  Den  kaldte  paa  den, 
men  kunde  ingen  Steder  se  den.  Da  den  saa  fik  Øje 
paa  de  sørgelige  Rester  af  deil,  tænkte  den:  „Saa  har 
den  Skurk  dog  dræbt  min  gode  Ven^,  og  klagende 
og  hylende  vendte  den  hjem. 

Imidlertid  havde  det  slette  Menneske  i  dens  Fra- 
værelse taget  en  stor  Sten  og  dermed  dræbt  den  gamle 
Tiger,  og  nu  besluttede  han  ogsaa  at  dræbe  den  unge. 
Han  stillede  sig  da  paa  Lur,  idet  han  holdt  Øje  med 
den  Vej,  hvorfra  den  skulde  komme.  I  det  samme  kom 
Tigeren  tilbage,  men  ved  dens  Ankomst  blev  Manden  dog 
saa  forskrækket  paa  Grund  af  dens  majestætiske  Ud- 
seende, at  han  kastede  sig  til  Jorden  for  dens  Fødder 
og  bad,  om  den  dog  vilde  skænke  ham  Livet. 

Tigeren  saa  nok,  hvad  han  havde  gjort,  men  paa 
Grund  af  Sorgen  over  sin  Ven  var  den  dog  ikke  i 
Stand  til  at  ofre  det  en  Tanke.  Den  sagde  ved  sig 
selv:  „Det  sømmer  sig  ikke,  at  han,  der  er  kommen 
som  Bud  fra  min  Ven,  skal  være  bange  for  min  Hjem- 
komst**, og  saa  gav  den  sig  til  at  trøste  ham  og  sendte 
ham  bort  med  de  Ord:  „Kære,  gaa  Du  kun  bort  med 
Fred.« . 

Heraf  ser  man,  at  Omgang  med  gode  Mennesker 
bringer  Lykke  baade  her  og  hisset. 

Hin  Tiger  kom  ogsaa  efter  Døden  i  Paradis  paa 
Grund  af  sit  milde  og  ædle  Sindelag. 

ilippokrates'  Navn  var  for  de  senere  Grækere  blevet 
en  Art  Gollectivbetegnelse  for,  hvad  man  havde  afjonisk 
medicinsk  Litteratur,  omtrent  som  Homers  for  det  joniske 
Epos.  Men  selv  om  Antallet  af  de  Skrifter,  der  med 
Sikkerhed  kan  tillægges  ham  personligt,  stadig  indskrænkes 
af  den  nyere  philologiske  Ejitik,  har  vi  dog  tilstrækkelige 
Data  til  ikke  blot  at  kunne  fastholde  ham  som  en  histo- 
risk Person,  men  ogsaa  angive  Hovedtrækkene  af  hans 
Virksomhed  og  Betydning^). 

Efter  en  lille  Biographi,  som  er  os  bevaret  fra  Old- 
tiden og  som  har  benyttet  et  tabt  medicinalhistorisk 
Værk  af  Soranos  (2.  Aarh.  efter  Chr.),  er  Hippokrates 
født  paa  Kos  460  af  en  gammel  Lægeslægt.  I  Henhold 
til  Undersøgelser  i  Archiverne  paa  Kos  satte  Soranos 
hans  Fødselsdag  til  d.  27.  Agrianos  (en  ikke  nærmere 
bekjendt  koisk  Maaned),  paa  hvilken  Dag  man  paa  Kos 
bragte  ham  Dødningeofifer.  Han  lærte  Lægekunsten  bl. 
a.  af  sin  Fader  og  siges  at  have  staaet  i  Forbindelse 
med  flere  af  Datidens  fremragende  Mænd,  f.  Ex.  Demo- 
krit;  der  existerer  en  Correspondånce  mellem  denne  og 
Hippokrates,    men  den  røber   sig  tydeligt   nok   som    et 


^)  Disse  Bemærkninger  gjøre  ikke  Fordring  paa  at  give  noget 
udtømmende,  end  mindre  noget  nyt.  Det  er  nærmest  en 
Ramme  om  en  Oversættelse  af  nogle  Steder  af  de  hippo- 
kratiske  Skrifter,  som  ved  en  med  lægekyndig  Assistance 
foretagen  Gjennemlæsning  forekom  mig  interessante. 

Product  af  Rhetorskolens  Øvelser,  skjønt  den  allerede 
forelaa  paa  Soranos'  Tid. 

Efter  sine  Forældres  Død  gik  Hippokrates  paa  Rejser 
som  Læge,  noget  der  forudsættes  som  almindeligt,  naar 
det  i  et  af  de  ældste  hippokratiske  Skrifter  hedder:  „naar 
Lægen  kommer  til  en  By,  han  ikke  kjender,  maa  han 
nøje  undersøge  dens  Beliggenhed  med  Hensyn  til  Vind 
og  Sol\ 

Paa  disse  Rejser  synes  han  at  have  besøgt  de  fleste 
Egne  rundt  om  det  ægæiske  Hav.  Bl.  a.  synes  han  at 
have  opholdt  sig  længere  Tid  paa  Thasos,  hvorfra  der 
i  Værket  »om  epidemiske  Sygdomme*  foreligger  en 
Mængde  klimatologiske  og  medicinske  Iagttagelser,  som 
strække  sig  over  flere  Aar.  I  Macedonien  skal  han  have 
cureret  Kong  Perdikkas,  der  ansaas  for  at  have  Tæring, 
ved  at  erkjende  hans  Sygdoms  psychiske  Charakter  og 
behandle  den  derefter.  Endvidere  har  man  i  det  oven- 
nævnte Skrift  paavist  blandt  de  der  omtalte  Patienter 
en  Række  Navne,  som  høre  hjemme  i  det  højeste  thes- 
saliske  Aristokrati.  Om  Hippokrates  virkelig  har  ydet 
Hjælp  under  Pesten  i  Athen  i  Begyndelsen  af  den  pelo- 
ponnesiske Krig,  er  derimod  tvivlsomt;  dog  er  Fortællin- 
gen derom  gammel,  da  den  ligger  til  Grund  for  en  op- 
bevaret fingeret  Folkebeslutning  af  Athenæerne  om  at 
give  ham  Borgerret,  og  dette  rhetoriske  Øvelsesstykke 
kjendte  allerede  Soranos. 

Hippokrates  døde  som  en  gammel  Mand  i  Thessa- 
lien;  i  Nærheden  afLarissa  saa  Soranos  hans  Gravmæle ; 
en  Bisværm  havde  slaaet  sig  ned  deri,  og  Honningen 
derfra  benyttede  Ammerne  mod  Trøske  hos  Smaabørn  ^). 
Hans  Virksomhed  fortsattes  af  hans  Sønner  og  Sviger- 
sønnen Polybos. 


^)  Honning  har  ogsaa  i  nyere  Tid  været  benyttet  mod  denne 
Sygdom. 


Aphorismer  om  Hippokrates.  5 

Allerede  Plato  nævner  Hippokrates  som  Samtidens 
største  lægevidenskabelige  Autoritet  og  omtaler  en  Yti*ing 
af  ham  paa  en  saadan  Maade,  at  man  faar  det  Indtryk, 
at  han  kjendte  Skrifter  af  ham ;  hos  Aristoteles  betegnes 
han  som  „den  store **. 

Under  Hippokrates'  Navn  er  der  overleveret  os  en 
stor  Masse  Skrifter,  men  allerede  de  alexandrinske  Lærde, 
der  samlede  dem,  bestred  Ægtheden  af  mange  af  dem, 
og  der  førtes  ivrige  Debatter  om,  hvilke  der  var  af 
Hippokrates  selv,  hvilke  af  hans  Sønner,  Svigersøn  og 
andre  Elever.  En  Oversigt  over  de  kritiske  Resultater 
heraf  havde  Galen  givet  i  et  desværre  tabt  Skrift,  og 
ogsaa  i  de  opbevarede  Gommentarer  discuterer  han  ofte 
Ægthedsspørgsmaalet.  Det  fremgaar  heraf,  hvor  vak- 
lende Traditionen  var;  saaledes  citerer  Aristoteles  et  af 
de  under  Hippokrates'  Navn  opbevarede  Skrifter  som  et 
Værk  af  Polybos.  Et  Resumé  af  Soranos'  Udtalelser 
derom  har  vi  formodenlig  i  den  nævnte  Biographi :  „Om 
hans  Skrifter  har  der  hersket  stor  Uenighed,  idet  nogle 
mente  saa,  andre  saa.  Det  er  derfor  ikke  let  at  udtale 
en  afgjørende  Mening  om  dem,  idet  mange  Grunde 
vanskeliggjør  Afgjørelsen;  for  det  første  Navneligheden 
(der  var  en  Række  Læger  med  Navnet  Hippokrates), 
dernæst  Muligheden  af,  at  en  anden  har  kunnet  gjennem- 
føre  Hippokrates'  Stil,  for  det  tredie  at  samme  Mand  i 
forskjellige  Aldre  kan  skrive  med  større  eller  mindre 
Kraft«. 

Heller  ikke  den  moderne  Kritik  kan  siges  endnu  at 
have  naaet  objectivt  sikre  Resultater,  men  man  er  dog 
istand  til  at  udskille,  hvad  der  ikke  er  hippokratisk,  med 
overvejende  Sandsynlighed,  og  naar  en  virkelig  kritisk 
Udgave  af  Skrifterne,  som  er  under  Arbejde,  engang 
foreligger,  vil  man  forhaabenlig  paa  Grundlag  af  en  nøj- 
agtig Undersøgelse  af  Sprogbrugen  kunne  naa  videre. 

Den   opbevarede   Samling    Skrifter   er   i   høj    Grad 

broget.  Foruden  enkelte  ganske  sene  Ting  (tildels  endog 
yngre  end  Galen)  indeholder  den  Arbejder  af  de  af 
Hippokrates  bekæmpede  Skoler  (den  knidiske  Læge- 
skole)  og  Retninger  (speculative  Naturphilosopher,  So- 
phister),  ogsaa  enkelte  Skrifter,  der  synes  at  være  ældre 
end  Hippokrates. 

Ogsaa  Stilen  er  højst  forskjellig.  Nogle  af  Hoved- 
værkerne ere  skrevne  i  et  let  flydende  og  behageligt 
Sprog,  andre  bære  tydelige  Spor  af  den  sophistiske  Rhe- 
torik  og  den  af  Gorgias  og  Protagoras  uddannede  Kunst- 
prosa; andre  igjen  er  kortfattede  og  dunkle  indtil  Ufor- 
staaelighed,  tildels  rene  Huskesedler  eller  i  bogstavelig 
Forstand  „Erindringsord  til  Forelæsninger* ;  som  Exem- 
pel  skal  jeg  anføre  følgende  Sted  af  et  Skrift  med  den 
ejendommelige  Titel  „I  Lægeskolen** :  „Af  Forbinding  to 
Phaser:  efter  Udførelsen,  under  Udførelsen.  Under  Ud- 
førelsen: hurtigt,  smertefrit,  behændigt,  net**  osv.  Der 
findes  ogsaa  Journaluddrag,  tildels,  som  allerede  Galen 
har  bemærket,  ganske  raa  og  foreløbige  Notitser,  som 
følgende : 

»Han,  som  faldt  ned  af  Lerovnen  og  ikke  strax  blev 
kopsat.  Betændelse  indvendig,  paa  20.  Dag  Tilstanden 
forværret,  Hæmorrhagi  osv.*. 

„Barselkonens  Mand  ved  Siden  af  Sitodokos'  Hus, 
til  hvem  jeg  blev  kaldet  paa  7.  Dag.  Død  den  8.  Dag, 
idet  han  ikke  kunde  lade  Vandet  eller  faa  Aabning. 
Hypochondrieme  store  og  haarde,  hastigt  Aandedræt. 
Under  Dødskampen  ingen  Sved  paa  Panden,  heller  ikke 
af  Smerte.* 

„Hævelse  i  de  øvre  Øjenlaag,  rindende  Øjne.  Hvor- 
dan  det  siden  gik,  ved  jeg  ikke.* 

Fælles  for  alle  Skrifterne  er  en  jonisk  Dialekt,  som 
har  megen  Lighed  med  Herodots,  og  da  Hovedskrif- 
terne er  benyttede  af  Aristoteles,  tildels  endog  af  Plato, 
henhøre   de  i  det  seneste   til  Slutningen  af  den  joniske 

Culturperiode  og  give  os  et  Billede  af  de  forskjellige 
Retninger  og  Bestræbelser  indenfor  den  joniske  Natur- 
forskning. Naar  vi  heraf  udskille  de  Skrifter,  der  bevis- 
ligt tilhøre  andre,  os  bekjendte  Retninger,  bliver  der  et 
ikke  ringe  Gorpus  tilbage,  som  vi  med  Sikkerhed  kan 
henføre  til  Hippokrates'  Skole,  og  om  enkelte  af  dem  er 
der  ingen  Grund  til  at  betvivle,  at  de  hidrøre  fra  Hippo- 
krates selv. 

Vi  vil  nu  forsøge  at  skitsere  nogle  Hovedtræk  af 
disse  hippokratiske  Skrifter. 

Fælles  for  dem  alle  er  en  stadig  og  bitter  Polemik 
mod  den  naturphilosophiske  SpeculcUion.  Saaledes  be- 
gynder Skriftet  ,om  Menneskets  Natur*,  som  tillægges 
Hippokrates'  Svigersøn  Polybos,  med  følgende  Udfald: 

»Den.  som  er  vant  til  at  høre  Folk  tale  om  den 
menneskelige  Natur  udover  hvad  Lægekunsten  lærer 
derom,  for  ham  egner  dette  Skrift  sig  ikke  til  Læsning. 
Jeg  lærer  nemlig  ikke,  at  Mennesket  er  bar  Luft  eller 
Ild  eller  Vand  eller  Jord  eller  noget  andet,  som  ikke 
kan  paavises  i  Mennesket,  men  det  overlader  jeg  til  lyst- 
havende". 

Modsætningen  mellem  den  joniske  Speculation  og 
Lægevidenskaben  betones  i  et  af  de  ældre  hippokratiske 
Skrifter  (»om  den  gamle  Lægekunst*)  saaledes: 

»Mange  baade  Læger  og  Sophister  paastaa,  at  det 
ikke  er  muligt  at  forstaa  sig  paa  Lægekunsten,  naar 
man  ikke  ved,  hvad  Mennesket  er,  og  at  den,  som  skal 
curere  Mennesker  paa  rette  Maade,  maa  vide  dette. 
Men  disses  Raisonnement  har  en  philosophisk  Tendens, 
som  Empedokles'  og  andres,  der  har  skrevet  om  Na- 
turen fra  Grunden  af,  hvad  Mennesket  er  og  hvorledes 
det  oprindeligt  er  tilblevet  og  sammensat.  Jeg  mener 
derimod,  at  hvad  en  Sophist  eller  Læge  kan  have  sagt 
eller  skrevet  af  den  Art  om  Naturen,  har  mindre  med 
Lægekunsten   at   gjøre   end   med  Publicistiken,   og  jeg 

mener,  at  sikker  Kundskab  om  Menneskenaturen  kun  kan  er- 
hverves ved  Lægekunsten,  og  denne  Erkjendelse  er  kun  mulig, 
naar  man  paa  rette  Maade  omfatter  hele  Lægekunsten.* 

Det  er  imidlertid  ikke  den  raa  Empiri,  der  bliver 
staaende  ved  Enkelthederne  uden  at  hæve  sig  til  Be- 
tragtning af  Helheden,  som  Hippokrates  anbefaler;  han 
advarer  blot  imod  aprioriske  Theorier  og  driver  paa 
Iagttagelsen  som  Grundlag  for  Theorien. 

En  meget  klar  Fremstilling  af  den  empiriske  Me- 
thode  er  nedlagt  i  følgende  Ord:  »Man  maa  ikke  drive 
Lægekunst,  idet  man  paa  Forhaand  sværger  til  en  sand- 
synlig Theori,  men  ved  Øvelse  i  Forbindelse  med  Re- 
flexion^).  Theorien  er  jo  nemlig  >en  Slags  Erindring,  der 
samler  de  ved  Sansningen  vundne  Indtryk.  Sansningen 
fremkalder  et  tydeligt  Indtryk,  idet  den  paavirkes  først 
og  danner  en  Ledning  til  Tanken;  og  naar  denne  gjen- 
tagne  Gange  har  modtaget  Indtrykkene,  iagttaget,  hvor- 
ved, naar  og  hvorledes  det  sker,  og  opbevaret  dem  i 
sig,  tilvejebringer  den  saaledes  en  Erindring.  Jeg  billiger 
nu  ogsaa  Theorien,  naar  den  tager  sit  Udgangspunkt  fra 
det  forefaldende  og  i  sin  Gang  lader  sig  lede  af  Phæno- 
menerne  .  .  .  men  naar  den  ikke  udgaar  fra  en  klar 
Methode ,  men  fra  en  sandsynUg  Fiction,  bringer  den 
sig  ofte  i  en  farlig  og  ubehagelig  Forfatning '. 

Dette  Hippokrates'  Modsætningsforhold  til  den  abs- 
tracte  Speculation  har  allerede  Gelsus  fremhævet,  naar 
han  siger  om  ham:  „Hippokrates  var  den  første,  der 
udsondrede  Lægekunsten  fra  Philosophien^. 

Jeg  hidsætter  endnu  følgende  Ord  af  Bogen  „om 
den  gamle  Lægekunst",  hvori  Existensen  af  en  selv- 
stændig Lægekunst  med  egen  Methode  kraftigt  hævdes: 

„Alle,  som  har  indladt  sig  paa  at  skrive  og  tale 
om  Lægekunsten  saaledes,  at  de  som  Grundlag  for  deres 


')  z^ip^  fitta  Xiyov, 

Fremstilling  vilkaarligt  tog  det  varme  og  kolde,  det  fug- 
tige og  tørre,  eller  hvad  andet  de  vil,  idet  de  føre  Aar- 
sageme  til  Sygdom  og  Død  hos  Menneskene  tilbage  til 
faa,  for  alle  Tilfælde  fælles  Principer  og  lægge  en  eller 
to  Ting  til  Grund,  de  tager  aabenbart  fejl  i  meget  af, 
hvad  de  sige;  men  især  fortjener  de  Dadel,  fordi  det 
drejer  sig  om  en  Kunst,  som  alle  benytter  i  de  vigtigste 
Anliggender,  og  hvis  duelige  Udøvere  de  ærer  højest. 

,Der  gives  jo  baade  uduelige  og  fremragende  Ud- 
øvere, hvilket  ikke  vilde  være  Tilfældet,  hvis  der  ingen 
Lægekunst  gaves  og  der  ingen  Undersøgelser  var  fore- 
tagne og  ingen  Opfindelser  gjorte  i  den  Retning.  Saa 
vilde  jo  nemlig  alle  være  lige  uerfarne  og  uvidende  deri, 
og  Behandlingen  af  de  syge  vilde  være  givet  Tilfældet 
ivold.  Nu  er  dette  derimod  ikke  Tilfældet,  men  ligesom 
der  i  alle  andre  Kunster  gives  højst  forskjellige  Udøvere, 
hvad  Haandelag  og  Indsigt  angaar,  saaledes  ogsaa  i 
Lægekunsten. 

„Derfor  mener  jeg,  at  den  ikke  har  Brug  for  tomme 
Hypotheser,  saaledes  som  de  dunkle  og  omtvistede  Spørgs- 
maal,  hvor  man  maa  tage  sin  Tilflugt  til  Hypotheser, 
hvis  man  overhovedet  vil  tale  derom.  Hvis  f.  Ex.  en 
giver  en  Fremstilling  af  Himmelphænomeneme  og  det 
under  Jorden  (den  staaende  Betegnelse  for  naturphilo- 
sophisk  Speculation) ,  kan  hverken  han  eller  hans  Til- 
hørere sige  med  Sikkerhed,  om  det  er  rigtigt  eller  ej; 
man  har  jo  ingen  Maalestok,  hvorefter  man  her  kan  er- 
kjende  det  sande. 

„Lægekunsten  derimod  har  forlængst  erhvervet  sig 
alt,  baade  et  Princip  og  en  Methode,  hvorved  mange 
vigtige  Resultater  i  Tidens  Løb  er  vundne,  og  Resten 
vil  kunne  vindes,  naar  Mænd  med  Evner  og  med  Kjend- 
skab  til  det  allerede  vundne  med  dette  som  Udgangs- 
punkt søger  videre.  Den  derimod,  som  sætter  dette  til- 
side og  forkaster   det  altsammen  og   slaar  ind  paa  en 

anden  Vej  og  Methode,  han  er  bedragen  og  bedrager 
sig  stadigt,  naar  han  tror  at  have  fundet  noget;  thi  det 
er  umuligt.  Og  hvorfor  det  er  umuligt,  skal  jeg  søge  at 
vise,  idet  jeg  udvikler  og  beviser,  hvad  Kunsten  er*. 

Denne  sande  Kunst  er  bygget  op  af  den  store  Sum 
af  Enkeltiagttagelser  igjennem  lange  Tider,  som  det  ud- 
trykkeligt udtales  et  andet  Sted: 

,Blan  skal  ikke  betænke  sigpaa  at  spøi^e  Lægmænd 
ud  om,  hvad  der  synes  af  Betydning  for  Kurens  rette 
Anvendelse.  Jeg  tror  nemlig,  at  hele  Lægekunsten  er 
opstaaet  paa  den  Maade,  at  man  har  iagttaget  Udfaldet 
i  de  enkelte  Tilfælde  og  saa  samlet  disse  Iagttagelser 
under  ét*. 

Denne  Opfattelse  forklarer  de  omtalte  journalagtige 
Notitser  og  Enkeltobservationer,  der  findes  i  mange  af 
Skrifterne.  Et  af  de  mest  omfangsrige  Værker  er  endog 
næsten  udelukkende  helliget  denne  Årt  af  Forstudier. 
Det  er  det  højst  interessante  Skrift  «om  epidemiske  Syg- 
domme* ,  som  synes  at  bestaa  af  en  ægte  Kjerne  (Bø- 
gerne I  og  III),  hvorom  der  i  Tidens  Løb  har  lejret  sig 
flere  senere  Lag.  De  nævnte  to  Bøger  skildre  Klima  og 
Sundhedstilstand  paa  Thasos  i  3  Aar,  hvortil  endnu 
kommer  et  fjerde  uden  Stedsangivelse.  Foruden  de  al- 
mindelige Bemærkninger  indeholdes  i  dette  Værk  42  de- 
taillerede Sygehistorier  af  en  væsenligt  descriptiv  Karak- 
ter (Malariafebre  osv.).  En  enkelt  skal  her  anføres  som 
Prøve: 

„I  Åbdera  Anaxion,  som  laa  syg  ved  den  thrakiske 
Port.  Heftigt  Feberanfald,  vedvarende  Smerte  i  højre 
Side,  tør  Hoste,  i  Begyndelsen  ingen  Opspytning;  Tørst; 
Søvnløshed;  Urinen  af  god  Farve,  rigelig,  klar.  6. Dag: 
Vildelse.  Varme  Omslag  uden  Nytte.  7.  Dag:  daarligt. 
Feberen  tiltagende.  Smerterne  vilde  ikke  vige.  Hosten 
generede  ham;  Aandenød.  8.  Dag:  jeg  aarelod  ham  paa 
Albuen ;  der  flød  rigeligt  Blod,  som  der  skal.    Smerterne 

tog  af,  men  den  tørre  Hoste  vedblev.  11.  Dag:  Feberen 
tog  af,  lidt  Hovedsved.  Hosten  løsere.  Opspyttet  fra 
Lungen  fugtigere.  17.  Dag:  begyndte  at  spytte  lidt 
modent  Opspyt;  Bedring.  20.  Dag:  Sved  uden  Feber; 
Bedring,  men  efter  Krisen  plaget  af  Tørst.  Udsondringen 
fra  Lungen  ikke  god.  27.  Dag:  Tilbagefald  af  Feberen, 
Hoste,  rigeligt  modent  Opspyt;  rigeligt  hvidt  Bundfald  i 
Urinen.  Tørsten  ophørt.  Naturligt  Åandedræt.  34. 
Dag:  Sved  over  hele  Kroppen,  feberfri,  definitiv  Krise **. 

Den  samme  taalmodige  empiriske  Fremgangsmaade 
er  det  ogsaa,  der  har  dicteret  den  berømte  første  Apho- 
risme^):  „Livet  er  kort.  Kunsten  lang". 

Man  forstaar,  at  den  erfarne  Læge  med  disse  sobre 
Grundsætninger  maatte  vende  sig  mod  Philosopherne, 
der  ved  Speculationen  vilde  skyde  en  Gjenvej  til  Resul- 
taterne. Men  der  var  ogsaa  en  anden  Klasse  Mennesker, 
der  maatte  vække  hans  Uvillie,  nemlig  Sophisterne,  der 
uden  grundig  Fagkundskab  benyttede  Lægevidenskabens 
Sætninger  og  Resultater  lige  saa  vel  som  Philosophiens 
til  populaire  Foredrag  og  dialektiske  Kunstproductioner. 

£n  ret  satirisk  Skildring  af  deres  Disputer  giver 
Skriftet  „om  Menneskets  Natur*,  hvor  det  hedder,  at 
man  ved  at  overvære  deres  Disputer  bedst  ser,  hvor 
lidt  Besked  de  ved,  „thi  naar  de  samme  Mænd  disputere 
med  hinanden  i  de  samme  Tilhøreres  Nærværelse,  vinder 
samme  Mand  aldrig  Sejr  i  Disputen  tre  Gange  i  Træk, 
men  snart  har  én,  snart  en  anden  Overtaget  i  Hobens 
Øjne,  alt  efter  som  han  er  bedst  skaaren  for  Tunge- 
baandet.  Og  dog  maatte  jo  den,  der  paastaar  at  vide 
rigtig  Besked  om  Sagerne,  altid  sejrrigt  kunne  hævde 
sit  Raisonnement,  hvis  han  virkelig  har  erkjendt  Sand- 
heden og  udtaler  sig  rigtigt«. 


*)  „Aphorismeme",  det  mest  bekjendte  af  de  hippokratiske 
Skrifter,  kan  i  den  foreliggende  Form  ikke  hidrere  fra 
Hippokrates,  men  Indholdet  er  hippokratisk. 

Iraellem  de  hippokratiske  Skrifter  har  vi  nu  et  Par 
saadanne  sophistiske  Foredrag;  det  ene,  et  sophistisk  For- 
svar for  Lægekunsten,  har  man  i  den  nyeste  Tid  endog 
villet  tillægge  selve  Sophisten  Protagoras.  Det  andet 
røber  sin  Bestemmelse  som  en  Vejledning  til  Disputer 
om  Lægekunsten  ved  de  første  Ord:  »den,  som  vil 
spørge  rigtigt  om  Lægekunsten  og  svare  den  spørgende 
og  disputere  med  ham  paa  rette  Maade,  maa  betænke 
følgende". 

Åndre  af  Skrifterne  repræsentere,  som  berørt,  de  af 
Hippokrates  bekæmpede  naturphilosophiske  Standpunkter. 
Et  udvikler  saaledes,  at  Luften  i  Legemet  er  Åarsag  til 
alle  Sygdomme;  det  er  i  Formen  paa  virket  af  Gorgias* 
Rhetorik.  Åndre  bygge  paa  Empedokles'  og  Heraklits 
Lære,  som  naar  det  hedder  i  et  af  dem:  »Mennesket 
saa  vel  som  alle  andre  levende  Væsner  er  sammensat 
af  to  Ting  af  forskjellig  Kraft,  men  lige  stor  Betydning, 
Ild  og  Vand*. 

En  særlig  interessant  Form  antager  Hippokrates* 
Begejstring  for  Empirien,  hvor  den  indgaar  en  For- 
bindelse med  en  ægite  jonisk  Rationalisme^  der  stundum 
kan  optræde  med  en  vis  Trods.  Smukkest  kommer 
denne  til  Orde  i  Skriftet  »om  Epilepsi",  hvilken  Sygdom 
Grækerne  kaldte  „den  hellige  Syge".     Det  hedder  deri: 

„Med  den  saakaldte  hellige  Syge  forholder  det  sig 
saaledes:  den  synes  mig  ikke  i  mindste  Maade  at  være 
guddommeligere  eller  helligere  end  andre  Sygdomme, 
men  den  har  som  alle  andre  Sygdomme  sine  Naturbe- 
tingelser, hvoraf  den  opstaar,  og  disse  dens  Naturbe- 
tingelser og  dens  Åarsag  har  Menneskene  anset  for  gud- 
dommelige af  Uvidenhed  og  Forbauselse  over,  at  den 
ikke  ligner  andre  Sygdomme.  Paa  den  ene  Side  bliver 
saa  Betegnelsen  guddommelig  hængende  ved  den  paa 
Grund  af  Folks  Mangel  paa  Indsigt  i  dens  Natur;  men 
paa  den  anden  Side  berøves  denne  Betegnelse  den  paa 

Grund  af  den  lette  Helbredelsesmaade,  idet  de  curere 
den  ved  Renselser  og  Manen.  Skal  den  imidlertid  anses 
for  guddommelig  paa  Grund  af  sin  Mærkværdighed,  saa 
faa  vi  mange  „hellige'  Sygdomme;  jeg  skal  paavise 
andre,  der  er  ikke  mindre  mærkelige  og  vidunderlige, 
som  dog  ingen  anser  for  hellige". 

Som  Exempler  paa  saadanne  nævnes  saa  Ånden- 
dagsfebre,  pludselige  Anfald  af  Vanvid,  Mareridt  osv. 
Man  mærker  her  tydeligt,  synes  jeg,  Reformatorens  Iver 
og  Tilfredsstillelse  ved  at  slynge  sine  Theses  i  Ansigtet 
paa  Dumhed  og  Overtro. 

Conclusionen  er  denne:  ,den  saakaldte  hellige  Syg- 
dom opstaar  af  de  samme  Aarsager,  som  de  øvrige:  af 
hvad  der  kommer  til  og  gaar  fra  Legemet,  Kulde,  Hede, 
Atmosphærens  Forandringer  osv.;  og  dette  er  gud- 
dommeligt, saa  at  man  ikke  skal  give  denne  Sygdom  en 
Særstilling  og  anse  den  for  guddommeligere  end  de 
andre,  men  anse  alt  for  guddommeligt  og  alt  for  menne- 
skeligt. Hver  Ting  har  sine  Naturbetingelser  og  sine 
Kræfter,  og  intet  er  uforklarligt  eller  mystisk". 

Nøjagtigt  de  samme  Tanker,  tildels  endog  med  de 
samme  Ord,  komme  igjen  i  et  af  de  Skrifter,  der  med 
størst  Sandsynlighed  tillægges  Hippokrates  selv,  ved  Om- 
talen af  en  mærkelig  Sygdom  hos  Skytheme,  hvorved 
Mændene  paa  Grund  af  den  stadige  Sidden  til  Hest  miste 
Testiklerne;  de  indfødte  anse  denne  Sygdom  for  hellig, 
men  »det  ene  er  ikke  guddommeligere  eller  menneske- 
hgere  end  det  andet*  og  „intet  sker  uden  en  naturlig 
Grund". 

Charakteristisk  er  ogsaa  følgende  Udtalelse  i  Af- 
handlingen „om  Epilepsi",  hvor  det  udvikles,  at  man 
henfører  de  forskjellige  Former  af  denne  Sygdom  til  for- 
skjellige  Guder;  brøler  den  syge,  er  Gudernes  Moder 
Aarsag  i  Sygdommen,  hviner  han  (som  en  Hest),  Posei- 
don,  har  han  Fraade  om  Munden   og  sparker  om  sig. 


14  J.  L.  Heiberg 

Åres  osv.;  „og  de  bruge  Renselser  og  Manen  og  handle 
efter  min  Mening  ugudeligt  og  bespotteligt  mod  Gud- 
dommen. De  rense  nemlig  de  angrebne  med  Blod  og 
andet  saadant,  som  om  de  var  besmittede  og  forgjorte 
af  Mennesker  eller  havde  gjort  noget  ugudeligt,  medens 
de  dog  aabenbart  burde  gjøre  accurat  det  modsatte: 
ofre  og  bede  og  bringe  de  syge  til  Templerne  og  an- 
raabe  Guderne.  Nu  derimod  gjør  de  intet  af  dette,  men 
rense  de  syge,  og  det,  som  purgeres  bort,  kaste  de  dels 
i  Havet,  dels  bringe  de  det  ud  i  Bjergene,  hvor  ingen 
kan  komme  til  at  røre  ved  det  eller  træde  deri.  De 
burde  jo  bringe  det  til  Templerne  og  skænke  Guden  det 
—  hvis  Guddommen  virkelig  er  Skyld  i  Sygdommen. 
Men  jeg  kan  ikke  gaa  ind  paa,  at  Menneskelegemet 
skulde  besudles  af  Guddommen,  det  skrøbeligste  af  det 
reneste." 

Ved  Siden  af  disse  positive  Udsagn  giver  Hippo- 
krates'  Kjærlighed  til  det  rationelle  sig  ogsaa  Udslag  i 
skarpe  Angreb  paa  Charlataner, 

I  Afhandlingen  »om  Epilepsi"  fortsættes  saaledes: 

„Jeg  antager,  at  de  Folk,  der  først  har  erklæret 
denne  Sygdom  for  hellig,  har  været  saadan  nogen  som 
nutildags  Troldmænd,  Manere,  omvandrende  Gøglere^) 
og  andre  Humbugmagere,  som  foregive  at  være  særlig 
gudfrygtige  og  i  Besiddelse  af  dybere  Indsigt.  Disse  har 
nu  kaldt  denne  Sygdom  hellig,  idet  de  dække  sig  med 
det  guddommelige  og  derunder  skjule  deres  Mangel  paa 
Viden  om  Midler,  som  det  kan  hjælpe  at  anvende,  for 
at  deres  Uvidenhed  ikke  skal  blive  opdaget". 

Efter  derpaa  at  have  omtalt  disse  Folks  mystiske 
Kure,  som  Renselser,  Afholdenhed  fra  visse  Spiser  og 
fra  Bade,  ikke  at  sove  paa  Gedeskind  eller  gaa  dermed, 


O  Hermed  menes  Orphikerue  og  andre  omvandrende  n^æg- 
prædikanter"  for  lignende  mystiske  Secter  af  orientalsk 
Charakter. 

ikke  at  lægge  Arme  og  Ben  overkors  osv.,  fortsætter 
han:  „alt  dette  lægge  de  til  for  det  guddommeliges 
Skyld,  som  om  de  havde  en  dybere  Indsigt  .  .  ,  for  at 
Æren  kan  være  deres,  hvis  Patienten  kommer  sig,  og 
for  at  de  kan  have  et  Forsvar  paa  rede  Haand,  hvis 
han  dør,  at  nemUg  ikke  de,  men  Guderne  er  Skyld  deri; 
de  har  jo  ikke  givet  Patienten  hverken  noget  at  drikke 
eller  at  spise,  ikke  heller  mattet  ham  med  Bade**. 

Hippokrates  udvikler  derpaa,  at  al  saadan  Trolddom 
netop  er  Ugudelighed,  ,thi  hvis  et  Menneske  ved  Trold- 
domskunster kan  kalde  Maanen  ned,  bringe  Solen  til  at 
forsvinde,  lave  daarligt  og  godt  Vejr,  saa  kan  jeg  ikke 
anse  noget  af  dette  for  guddommeligt,  men  for  menne- 
skeligt, naar  det  guddommeliges  Kraft  saaledes  beherskes 
og  tvinges  af  Menneskeaanden**. 

Man  forstaar  denne  Polemik,  naar  man  mindes  de 
nylig  fundne  Votivindskrifter  fra  Asklepioshelligdommen 
i  Epidauros,  hvori  Patienterne  med  ført  Pen  fortælle 
deres  Sygehistorier;  de  give  ikke  Nutidens  Mirakelkure 
noget  efter. 

Charlatanernes  Optræden  og  Publikums  Lettroenhed 
skildres  træffende  i  følgende  Bemærkninger  om  vold- 
somme Kure  med  storartede  Apparater  for  at  rette 
Pukkelryggethed:  „dem  bruger  især  de  Læger,  som  gaar 
ud  paa  at  imponere  den  store  Hob.  Thi  den  Slags 
Publikum  finder  det  vidunderligt,  naar  de  ser  den  syge 
blive  hængt  op  og  kastet  med  osv.,  og  sligt  gaar  fra 
Mund  til  Mund;  men  de  spørger  ikke  om,  hvad  der  saa 
kom  ud  af  Behandlingen,  om  det  var  noget  godt  eller 
noget  daarligt.  De  Læger,  der  befatter  sig  med  sUgt, 
er  taabelige,  saa  vidt  jeg  kjender  dem.  Ikke  for  det, 
Opfindelsen  af  disse  Apparater  er  gammel,  og  jeg  maa 
højlig  rose  den,  der  først  har  fundet  paa  denne  Mecha- 
nisme,  saa  vel  som  paa  enhver  anden,  der  er  fornuftigt 
udtænkt,  og  det  skal  slet  ikke  undre  mig,  om  man,  naar 

man  efter  hensigtsmæssige  Foranstaltninger  ryster  Patien- 
ten paa  rette  Maade,  ogsaa  af  og  til  kan  faa  hans  Ryg 
rettet.  Men  selv  har  jeg  aldrig  kunnet  bekvemme  mig 
til  at  drive  Lægekunst  paa  den  Maade,  fordi  en  saadan 
Frenigangsmaade  passer  mere  for  Bedragere". 

Den  virkelige  Læge,  der  ikke  lægger  an  paa  »popu- 
lairt  Gøgl**),  vil  derimod,  hvor  flere  Kure  er  mulige, 
vælge  den,  der  kræver  færrest  Anstalter.  I  Modsætning 
til  disse  Charlataner  angiver  Hippokrates  samvittigheds- 
fuldt ogsaa  sine  Misgreb,  som  for  sen  Indgriben  og  for 
stærke  Doses  Medicin. 

Hans  nøgterne  og  ærlige  Vurdering  af  Lægekunsten 
giver  sig  et  smukt  Udtryk  i  følgende  Ord  af  Skriftet  ,om 
den  gamle  Lægekunst*^:  „Jeg  roser  højlig  den  Læge, 
som  kun  gjør  faa  Fejl ;  det  fuldkomne  er  det  sjeldent  at 
se.  Men  med  de  fleste  Læger  synes  det  mig  at  gaa  som 
med  daarlige  Styrmænd.  Disse  bliver  heller  ikke  op- 
dagede, naar  de  i  Magsvejr  gjør  Fejl  i  Navigationen; 
men  naar  Storm  og  Uvejr  overrasker  dem,  saa  bliver 
det  aabenbart  for  alle,  naar  de  ved  Mangel  paa  Indsigt 
og  ved  Fejlgreb  sætter  Skibet  til.  Saaledes  afsted- 
kommer ogsaa  de  almindelige  daarlige  Læger  ingen  For- 
tred, naar  de  behandler  Folk,  som  ikke  fejler  synderligt, 
og  som  man  ingen  Skade  kan  gjøre  selv  ved  grove  Fejl 
—  og  saadanne  Sygdomme  er  der  mange  af,  og  de 
ramme  Folk  langt  hyppigere  end  de  ondartede.  Naar 
de  altsaa  gjør  Fejl  i  saadanne  Tilfælde,  mærker  Lægfolk 
det  ikke.  Faar  de  derimod  at  gjøre  med  store,  svære 
og  farlige  Sygdomme,  saa  bliver  deres  Fejlgreb  og  Udue- 
lighed aabenbar  for  alle". 

Over  Hippokratikernes  egen  Praktiseren  er  der  i 
Modsætning  til  Charlataneriet,  som  det  her  er  skildret, 
noget   overordenlig   nobelt   og   idealt,     I    et  Par   særlige 


*)  étifidL&rig  xipdriUrj. 

Skrifter  indskærpes  der  Lægen  Sømmelighed  og  Værdig- 
hed i  Optræden  og  Klædedragt,  medens  Charlatanerne 
strax  kan  kjendes  paa  deres  Dragt  og  øvrige  Udstyr; 
JO  mere  storartet  de  er  pyntede,  des  mere  bør  man 
sky  og  hade  dem"*.  Der  gaas  i  den  Grad  i  Detail,  at 
der  advares  mod  for  stærk  Parfumering.  Det  fraraades 
ogsaa  at  holde  lange  medicinske  Foredrag  for  Lægfolk 
og  især  at  udstyre  saadanne  med  Digtercitater ;  man  har 
altsaa  ogsaa  den  Gang  lidt  under  medicinsk  Skjøn- 
litteratur. 

Som  Exempel  paa  den  Humanitet,  der  gjennem- 
trænger  disse  Skrifter,  skal  jeg  anføre,  at  det  forbydes 
Lægen  at  tinge  om  Honoraret  før  Kuren,  fordi  saadanne 
Forhandlinger  let  kan  volde  Patienten  Uro  og  bibringe 
ham  den  Forestilling,  at  Lægen  vil  gaa  og  lade  ham  i 
Stikken,  naar  der  ikke  opnaas  Enighed  om  Honoraret, 
eller  at  han,  naar  han  har  faaet  det,  vil  være  ligegyldig 
for  Kurens  Udfald;  „og  en  saadan  ængstende  Over- 
vejelse anser  jeg  for  farlig,  især  i  acute  Sygdomme;  dér 
opfordrer  Sygdommens  hurtige  Udvikling,  som  ikke  giver 
Tid  til  Tøven,  den  ægte  Læge  til  ikke  at  søge  sin  For- 
del, men  nøjes  med  Æren.  Det  er  derfor  bedre  at  gjøre 
Patienterne  Bebrejdelser  bagefter,  naar  de  er  kommet 
sig,  end  at  snyde  dem  iforvejen*),  naar  de  ligger  paa 
det  yderste**. 

Det  indskærpes,  at  Lægen  stadigt  maa  tilse  de  syge 
og  vinde  deres  Tillid  ved  Omhu  og  Venlighed.  Værd 
at  lægge  Mærke  til  er  ogsaa  den  Delicatesse,  der  af  og 
til  fremtræder  (rigtignok  mest  i  Skrifter,  der  stamme 
fra  den  knidiske  Lægeskole,  som  særligt  synes  at  have 
givet  sig  af  med  Kvindesygdouime)  i  Behandlingen  af 
visse  Sygdomme   hos  Kvinder.      Overalt  hvor  Berøring, 


^)  n^ofxvaaeiy. 

særligt   af  Genitalia,   er  nødvendig  (saaledes  ogsaa  ved 
Fødsler),  forudsættes  kvindelig  Assistance. 

Den  hippokratiske  Skoles  smukke  Traditioner  kan 
man  bedømme  efter  den  opbevarede  „Ed"*,  der  tydeligt 
giver  sig  tilkjende  som  en  Lavsed,  den  vordende  Læge 
maatte  aflægge  ved  sin  Indtrædelse  i  den  skarpt  begræn- 
sede Skole: 

.  ,Idet  jeg  kalder  Lægeguden  Apollo,  Asklepios, 
Hygæa  og  Panakeia  til  Vidne  samt  alle  Guder  og  Gud- 
inder, sværger  jeg  at  ville  holde  efter  Evne  og  bedste 
Skjøn  denne  Ed  og  Contract.  Jeg  vil  agte  den,  der  har 
lært  mig  Kunsten,  lige  med  mine  Forældre  og  dele  mit 
Brød  med  ham  og,  naar  han  behøver  det,  yde  ham 
hans  Fornødenheder;  hans  Afkom  vil  jeg  agte  lige  med 
mine  Brødre  og  lære  dem  denne  Kunst,  hvis  de  ønske 
at  lære  den,  uden  Honorar  og  Foi*skrivning.  Forskrifter 
og  videnskabelig  Undervisning  og  al  anden  Lærdom  vil 
jeg  meddele  mine  og  min  Lærers  Sønner  samt  Elever, 
der  har  sluttet  Contract  og  er  taget  i  Ed  efter  Læge- 
lavets Lov,  men  ingen  anden.  Diætetiske  Forskrifter  vil 
jeg  benytte  til  de  syges  Gavn  efter  Evne  og  bedste 
Skjøn  og  hindre  dem,  der  kan  volde  Skade  og  Fortred. 
Selv  om  jeg  opfordres  dertil,  vil  jeg  ikke  udlevere  nogen 
dødeUge  Gifte  eller  give  noget  saadant  Raad,  ej  heller 
give  nogen  Kvinde  fosterfordrivende  Midler.  Jeg  vil  be- 
vare mit  Liv  og  min  Kunst  rent  og  fromt.  Jeg  vil  ikke 
skære  for  Sten,  men  overlade  det  til  Specialisterne^).  I 
de  Huse,  hvor  jeg  kommer,  vil  jeg  komme  til  Gavn  for 
de  syge,  idet  jeg  holder  mig  fjern  fra  al  bevidst  Uret  og 
Forførelse  baade  i  andre  Henseender  og  i  kjønslig,  baade 


^)  i^yaxai  ccyéQeg  nqr^éios  z^ade.  At  en  saadan  Specialitet  kuude 
advikle  sig  saa  tidligt,  ligger  i,  at  Stensygdomme  var 
meget  almindelige  i  Grækenland  paa  Grund  af  Drikke- 
vandets Beskaffenhed. 

overfor  Kvinder  og  Mænd,  fri  og  Slaver.  Hvad  jeg  ser 
og  hører  i  min  Praxis  eller  udenfor  Praxis  i  Menneskenes 
Liv,  hvad  som  ikke  bør  komme  ud,  det  vil  jeg  fortie, 
idet  jeg  anser  sUgt  for  Embedshemmelighed.  Naar  jeg 
handler  efter  denne  Ed  og  ikke  bryder  den,  saa  lad  det 
forundes  mig  at  nyde  godt  baade  af  mit  Liv  og  af  min 
Kunst,  idet  jeg  nyder  Anseelse  hos  alle  Mennesker  til 
evig  Tid ;  men  overtræder  jeg  den  og  bliver  mensvoren, 
da  times  der  mig  det  modsatte  heraf*. 


Vi  vil  nu  se,  hvilke  Midler  Hippokrates  og  hans 
Skole  havde  til  at  praktisere  disse  sunde  og  forstandige 
Grundsætninger.  Den  Vægt,  der  lægges  paa  Erfaringen 
og  den  praktiske  Færdighed,  lader  formode,  at  de  ikke 
var  smaa,  og  det  var  de  heller  ikke. 

Til  Fordel  for  deres  Duelighed  i  Praxis  taler  alle- 
rede den  Omstændighed,  at  Dødelighedsprocenten  for  de 
i  Skriftet  „om  epidemiske  Sygdomme"  anførte  Tilfælde, 
som  endda  stamme  fra  særligt  sygelige  Perioder,  er 
12  "u.  Svagest  er  naturligvis  den  egenlige  Physiologi; 
den  fremstilles  tilmed  højst  forskjelligt  i  de  forskjellige 
Skrifter.  Men  efter  Hippokrates'  Methode  kunde  en  fejl- 
agtig physiologisk  Grundanskuelse  ikke  komme  til  at 
gjøre  stor  Fortred  i  Praxis.  Som  fortjenstfuldt  skal  det 
fremhæves,  at  Hjemens  Betydning  som  Sjælelivets  Sæde 
er  klart  erkjendt,  noget  som  siden  gik  i  Glemmebogen. 

Meget  bedre  staar  det  til  med  de  anatomiske  Kund- 
skaber. Saavel  Beskrivelsen  af  Skelettet  som  af  Hjertet 
og  Aaremes  Forgrening  er  i  Hovedpuncterne  rigtig,  saa 
vidt  som  den  kunde  erhverves  ved  Section  paa  Dyr  og 
ved  de  Indblik,  som  svære  Saar  og  Legemsbeskadigelser 
tilfældigt  gav.     Om  Section  af  menneskelige  Lig  har  der 

2* 

efter  Grækernes  hele  Tænkemaade  kun  i  yderst  ringe 
Grad  kunnet  være  Tale.  Betegnende  er  den  ved  Be- 
skrivelsen af  Aarerne  oftere  tilbagevendende  Bemærk- 
ning »hvor  denne  Åare  saa  gaar  hen,  ved  jeg  endnu  ikke* ; 
man  maatte  aabenbart  afvente  en  gunstig  Lejlighed  for 
at  komme  videre. 

Derimod  omtales  systematisk  Section  af  Oxer,  Faar 
og  Svin  for  at  constatere  Vand  i  Lungen,  samt  Paa- 
visningen  paa  Faar  og  Geder  af  Vand  i  Hjernen  som 
Aarsag  til  Epilepsi:  »naar  man  hugger  Hovedet  itu  (paa 
Faar  og  Geder,  der  lide  af  denne  Sygdom),  vil  man 
finde  Hjernen  fugtig".  Der  forekommer  endog  et  Tilløb 
til  Vivisection,  idet  det  ved  Farvning  af  Drikkevandet 
og  umiddelbart  paafølgende  Overskæring  af  Halsen  paa 
Svin  søges  paavist,  at  der  trods  Epiglottis  kan  trænge 
Vædske  ned  i  Luftrøret. 

Vi  har  altsaa  her  et  rent  videnskabeligt  Experiment 
—  efter  Beskrivelsen  af  Fremgangsmaaden  tilføjes  der 
»men  Udførelsen  af  dette  Experiment  (i^  x^tpoupyta)  er  ikke 
hver  Mands  Sag"  — ,  og  det  gaar  i  det  hele  ikke  an  at 
ville  frakjende  Grækerne  Evnen  til  paa  denne  Maade  at 
spørge  Naturen,  hvad  man  ofte  har  været  tilbøjelig  til; 
deres  Læger,  Naturforskere  og  Mechanikere,  Mænd  som 
Hippokrates,  Archimedes,  Aristoteles  og  Heron,  har  be- 
nyttet Experimentet  i  stort  Omfang. 

Men  Sagen  er  den,  at  Grækerne  tidligt  fik  et  saa 
omfattende  og  paa  saa  grundige  Specialforskninger  bygget 
philosophisk  System  som  Aristoteles',  der  ligesom  tog 
Vejret  fra  deres  fortsatte  Naturstudium  saavel  som  se- 
nere fra  Middelalderens,  idet  man  havde  nok  med  at 
trænge  ind  i  den  Rigdom,  der  er  nedlagt  deri,  og  saa- 
ledes  ikke  fik  Tid  til  at  berige  Fondet  af  Iagttagelser 
synderligt;  kun  paa  Mechanikens  Omraade,  hvor  Aristo- 
teles var  mindre  imponerende,  var  der  endnu  noget  for 
den  senere  Tids  Grækere  at  udrette. 

Af  de  talrige  Experimenter,  der  omtales  i  de  hippo- 
kratiske  Skrifter,  skal  jeg  exempelvis  anføre  et  Forsøg 
med  20  nylagte  Hønseæg,  der  henlægges  til  Udrugning, 
og  hvoraf  der  hver  Dag  undersøges  ét,  for  paa  denne 
Maade  at  faa  et  Analogon  til  det  menneskelige  Fosters 
Udvikling, 

Paa  de  anatomiske  Kundskaber  beror  Hippokra- 
tikernes  mange  ypperlige  Operationer.  Særligt  udførligt 
og  fortrinligt  beskrives  Behandlingen  af  Saar  i  Hovedet 
med  større  og  mindre  Knusninger  af  Hjerneskallen,  hvor- 
ved Trepanation  ofte  kommer  til  Anvendelse,  af  bræk- 
kede Lemmer  og  Lemmer,  som  er  af  Led.  Her  ydede 
Krigschirurgien  og  Gymnasierne  rigeligt  Stof;  der  anføres 
en  Mængde  Tilfælde,  hvor  saadanne  Beskadigelser  er  for- 
anledigede ved  de  voldsomme  Legemsøvelser,  og  om  for- 
skjellige  Maader  at  sætte  Armen  i  Led  paa  hedder  det, 
at  de  er  brugelige  paa  Palæstra,  fordi  de  ingen  Appa- 
rater kræve. 

De  chirurgiske  Skrifter,  som  man  er  tilbøjelig  til  at 
lade  Hippokrates  selv  beholde,  roses  i  det  hele  højlig 
af  alle  Læger,  der  har  givet  sig  af  med  dem,  baade  paa 
Grund  af  den  udtømmende  Opregning  af  alle  de  mulige 
Tilfælde  af  Benbrud  og  Luxationer,  som  beskrives  al- 
deles naturtro  og  med  minutiøs  Nøjagtighed,  og  paa 
Grund  af  de  hensigtsmæssige  Forskrifter  for  Behandlin- 
gen, hvoraf  mange  senere  er  fremkomne  paany  som  ny 
Opdagelser. 

Han  kjender  og  behandler  f.  Ex.  den  sjeldne  Luxation  af 
Spolebenet  alene  til  Siden  og  fremhæver  Farligheden  af 
den  og  andre  Albuluxationer.  Han  kjender  Anvendelsen 
af  Skinner  {vdp^xe^)  og  Former  af  Bind,  som  i  nyere 
Tid  er  komne  i  Brug  igjen,  m.  m. 

For  at  erkjende  Luxationer  giver  han  følgende  For- 
skrift: „Da  Menneskelegemet  er  symmetrisk,  baade  Arme 
og  Ben,   skal  man  bruge  det  sunde  som  Forbillede  for 

det  syge,  idet  man  ikke  betragter  andre  Menneskers 
Lemmer,  men  den  syges  egne;  thi  Leddene  kan  springe 
frem  i  forskjellig  Grad  hos  de  forskjellige" ;  dog  maa 
man  ogsaa  tage  de  specielle  Symptomer,  som  Smerte 
osv.,  med  i  Betragtning,  og  overhovedet  er  det  ikke  nok 
at  forstaa  Sagen  theoretisk;  man  maa  ogsaa  have  drevet 
den  praktisk. 

Amputationer  forekomme  ikke,  fordi  man  ikke  havde 
andre  blodstillende  Midler  end  Brænding  (navnlig  ikke 
Underbinding);  man  afventede  roligt,  til  der  gik  Kold- 
brand i  det  opgivne  Lem  og  den  havde  ædt  Sig  op  til 
et  Led;  saa  skar  man  det  døde  væk.  „Saadanne  Ting 
er  værre  at  se  paa  end  at  kurere**  hedder  det  i  et  af 
de  chirurgiske  Skrifter  ganske  koldblodigt. 

Overfor  andre  Operationer,  der  ikke  lade  befrygte 
voldsomme  Blødninger,  er  Hippokratikerne  derimod  dri- 
stige nok.  Saaledes  omtales  en  Operation  for  Materie  i 
Lungesækken.  Der  gjøres  et  Indstik  med  en  spids  Kniv 
mellem  Ribbenene,  der  hvor  de  uægte  begynder,  og  Ma- 
terien tappes  derpaa  efterhaanden  ud  ved  en  Slags  Drai- 
ning  med  en  Sime.  Ogsaa  Fistler  i  Endetarmen,  en 
hos  Fiskerbefolkningen  hyppig  Sygdom,  opereres  med 
stor  Dristighed.  Hæmorrhoider  brændes  bort;  ved  den 
Lejlighed  maa  Patienten  gjerne  skrige,  da  Endetarmen 
saa  kommer  længere  ud  og  Operationen  lettes,  det  eneste 
Sted,  hvor  der  tales  om  Ytringer  af  Smerte  fra  Patien- 
tens Side  under  en  Operation. 

Til  meget  stor  Fuldkommenhed  var  Prognosen  og 
D!agnot:en  udviklede.  Om  Prognosen  handler  et  Par 
særlige  Skrifter.  Dens  moralske  Betydning  overfor  Pa- 
tienten betones  i  følgende  Ord :  , det  synes  mig  af  Vigtig- 
hed for  Lægen  at  lægge  sig  efter  at  kunne  forudse. 
Naar  han  nemlig  overfor  Patienten  kan  forudse  og  for- 
udsige det  nærværende,  forhenværende  og  tilkommende 
og  selv  forklare,   hvad  Patienten   undlader   at   fortælle 

ham,  faar  denne  mere  Tillid  til  hans  Kundskaber,  og 
Lægen  selv  vil  ogsaa  kunne  behandle  Sygdommen  bedre, 
naar  han  af  det  nærværende  kan  forudse,  hvad  der  vil 
komme*.  BL  a.  vil  Lægen  ved  Prognosens  Hjælp  kunne 
opdage  Overtrædelser  af  den  foreskrevne  Kur.  Men 
netop  fordi  en  rigtig  Prognose  er  et  saa  værdifuldt 
Middel  til  at  vække  Tillid,  skal  man  vogte  sig  for  over- 
ilede og  uforsigtige  Prognoser  og  især  for  saadanne,  der 
humbugmæssigt  gaa  i  Detail. 

Med  Hensyn  til  Diagnosen  er  det  ejendommeligt,  at 
der  især  lægges  Vægt  paa  Patientens  Udseende  i  det 
hele.  Naar  det  et  Sted  hedder  »det  er  ikke  vanskeligt 
at  erkjende  Sundhedstilstanden  hos  den,  som  man  ser 
nøgen  paaPalæstra**,  faar  vi  derigjennem  baade  et  stærkt 
Indtryk  af  de  græske  Lægers  skarpe  Øje  og  tillige  Op- 
lysning om  Kilden  til  denne  for  os  næsten  utrolige  ^) 
Formsans:  den  hyppige  Lejlighed  til  at  se  det  nøgne 
Legeme  i  vexlende  Situationer,  som  Gymnasierne  frem- 
bød.   Det  samme  lærer  jo  den  ældre  græske  Plastik  os. 

Lægen  skal  ved  alle  sine  Sansers  Hjælp  skaffe  sig 
et  Billede  af  den  syges  hele  Tilstand,  og  der  gives  ud- 
føriig  Fortegnelse  over  alt  det,  han  skal  lægge  Mærke 
til.  Hans  Opgave  er  at  hjælpe  Naturen  til  at  øve  sin 
helbredende  Virksomhed;  derfor  maa  han  bestandigt 
have  den  for  Øje  og  følge  dens  Vink.  Han  maa  sondre 
mellem  de  locale  Symptomer  og  de  generelle,  der  have 
deres  Grund  i,  at  Menneskelegemet  er  en  Organisme. 
Det  er  dette  Blik  for  Helheden,  udviklet  hos  den  er- 
farne Læge  ved  Tusinder  af  omhyggeligt  iagttagne  og 
trofast   opbevarede   Enkeltphænomener ,    som    gjør,    at 


*)  I  „Geschichte  der  Medicin^  bemærker  Haeser:  „bei  deu 
Griechen,  zamal  den  Aerzten,  (war)  der  Sinn  fur  die  Schon- 
heit  der  Korperformen  zu  einer  H6he  entwiokelt,  fiir  wel- 
chen  es  der  Gegeuwart  tast  an  einem  Muassstabe  fehlt^. 


24  J.  L.  Heiberg 

Hippokrates  trods  Manglerne  ved  hans  anatomiske  og 
især  hans  physiologiske  Kundskaber,  kan  komme  til  saa 
rigtige  Resultater  og  gjøre  saa  mange  geniale  Greb,  der 
just  træffe  det  rette. 

Man  var  saaledes  istand  til  at  diagnosticere  paa 
Hævelser,  Forhærdelser  og  Bevægelser  af  Lever  og  Milt, 
endog  dennes  vexlende  Hævelser  paa  samme  Dag.  Man 
kunde  diagnosticere  Vand  i  de  finere  Lungegrene,  der 
beskrives  saaledes:  ,naar  du  lytter  længe  med  Øret  til 
Brystkassen,  saa  koger  det  derinde  som  sur  Vin**  (der 
menes  aabenbart  den  Lyd,  der  ledsager  Gjæringspro- 
cessen).  Ligeledes  kunde  man  skjelne  Gnidningen  mellem 
Lunge  og  Brystvæg  ved  Pleuritis:  „naar  Lungen  falder 
mod  Brystvæggen,  faar  Patienten  Hoste  og  stærk  Aande- 
nød;  han  spytter  hvidt  Slim  op.  Bryst  og  Ryg  over- 
faldes af  Smerter,  og  Lungen  fremkalder  en  Følelse  af 
Tryk;  det  er,  ligesom  om  der  laa  noget  tungt  i  Brystet; 
Patienten  faar  stikkende  Smerter,  og  det  knirker  i  Bry- 
stet ligesom  Læder*^  (nutildags  betegnes  denne  Lyd  som 
den,  der  fremkommer,  naar  man  gnider  en  Tot  Haar 
mellem  to  Fingre). 

Overfor  disse  og  lignende  Diagnoser  bemærker 
Haeser,  at  deres  Skarphed  forekommer  én  uforklarlig 
„so  lange  man  nicht  bedenkt,  dass  die  alten  Aerzte 
durch  ununterbrochene  Betrachtung  und  Betastung  nor- 
mal gebauter  Korper  eine  Schårfe  des  Auges  und  des 
Getastes  gewannen,  welche  gegenwårtig  nur  wenigen 
Meistern  der  Diagnostik  eigen  ist*^. 

Af  mechaniske  Hjælpemidler  ved  Diagnosen  nævnes 
kun  den  endnu  saakaldte  succussio  Hippocratis,  der  an- 
vendtes overfor  Lu^igebetændelse  for  ved  Auscultation  at 
bestemme  Stedet  for  Materieansamlingen  og  dennes 
Masse.  Patienten  anbringes  paa  en  faststaaende  Stol; 
Lægen  tager  ham  med  begge  Hænder  i  Skuldrene  og 
ryster   ham;   naar  han   derpaa   lægger  Øret   til  Bryst- 

væggen,  kan  han  høre  Materien  „ skvulpe*^  derinde;  er 
Lyden  stærk,  er  der  kun  lidt  Materie;  høres  der  derimod 
ingen  Lyd,  uagtet  Åandenøden  er  stærk  og  Neglene 
livide,  er  der  stor  Fare  paa  Færde. 

At  man  ved  Sygesengen  havde  Opmærksomheden 
henvendt  paa  diagnostiske  Spørgsmaal,  viser  Bemærk- 
ninger som  denne  (om  en  Mand,  der  dør  af  et  Stiksaar 
i  Underlivet):  „det  forekom  mig,  at  Tarmene  var  be- 
skadigede og  Bughulen  fuld  af  Blod ^,  eller  naar  det  om 
en  Mand,  som  har  faaet  et  Pileskud  i  den  øverste  Del 
af  Underlivet  og  dør  af  Krampelatter,  tilføjes  „sandsyn- 
ligvis fordi  Pilespidsen  var  bleven  siddende  i  Mellem- 
gulvet*. 

Efter  alt  dette  kan  det  ikke  undre  os  at  finde  en 
Mængde  nøjagtige  Iagttagelser  og  Beskrivelser  af  Syg- 
domme og  Sygdomsphænomener.  Som  Exempel  anføres 
det  berømte  „facies  Hippocratea**  (Tegn  paa  Dødens 
Nærhed):  „Det  værste  Tegn  er  følgende:  Næsen  spids, 
Øjnene  hule.  Tindingerne  indfaldne.  Ørerne  kolde  og 
sammentrukne.  Ørelapperne  udstaaende,  Pandehuden  tør, 
spændt  og  ru,  hele  Ansigtets  Farve  gulbleg  eller  sort, 
Hvid  eller  blyfarvet*.  Det  fremhæves,  at  dette  kun  mod 
Enden  af  Sygdommen  er  et  farligt  Tegn,  og  at  det  og- 
saa  kan  være  en  Følge  af  Søvnløshed  eller  vedholdende 
Diarrhoe,  men  i  saa  Fald  fortager  det  sig  i  Løbet  af  et 
Døgn.  Ved  Phtisis,  om  hvis  Smitsomhed  man  i  Old- 
tiden var  overbevist,  har  han  iagttaget  Stemmens  For- 
andring, Smerter  i  Bryst  og  Ryg,  Feber,  Haaraflfald, 
Diarrhoe  og  mod  Slutningen  Delireren.  Opspyttet  siges 
at  synke  tilbunds  i  Søvand  og  at  stinke  paa  glødende  Kul. 

Ogsaa  Forløbet  af  en  Beskadigelse  af  Rygmarven 
er  rigtigt  skildret:  Patienten  mister  Herredømmet  over 
sine  Ben,  saa  at  'han  end  ikke  mærker  det,  naar  man 
rører  ved  dem,  og  over  Mave  og  Blære,  saa  at  han  i 
Begyndelsen  hverken  kan  faa  Åabning  eller  lade  Vandet 

uden  ad  kunstig  Vej;  naar  Sygdommen  trækker  ud, 
gaar  begge  Dele  fra  ham,  uden  at  han  mærker  det. 
Saa  dør  han  efter  faa  Dages  Forløb. 

Der  findes  ogsaa  naturtro  Beskrivelser  af  Delirier 
ved  Hjernebetændelse  med  den  charakteristiske  Pillen 
Fnug  af  Klæderne. 

Ved  Diphtheritis,  der  beskrives  som  et  spinnevævs- 
agtigt  Udslet  paa  Tonsillerne,  der  bliver  dødeligt,  naar 
det  breder  sig  ned  mod  Struben,  især  hos  Børn,  har 
Hippokrates  ved  en  Epidemi  i  Perinthos  iagttaget  den 
ofte  paafølgende  Lamhed,  et  Phænomen,  som  først  blev 
oplyst  1860.  Da  Littré  udgav  vedkommende  Bind  af 
sin  Udgave  af  Hippokrates,  maatte  han  nøjes  med  at 
sammenstille  de  mærkelige  Tilfælde  af  Hoste,  Angina  og 
paafølgende  Lamhed,  hvilket  han  betegnede  som  noget 
enestaaende,  idet  han  dog  tilføjede,  at  Nøjagtigheden  af 
Hippokrates'  Skildring  var  selvindlysende  for  enhver 
„médecin  habitue  å  observer".  I  sidste  Bind  af  Ud- 
gaven kunde  han  saa  støttet  paa  de  i  Mellemtiden  fore- 
tagne Undersøgelser  af  franske  og  engelske  Læger  oplyse,  at 
der  hos  Hippokrates  var  Tale  om  en  Diphtheritisepidemi. 

Til  Fordel  for  Hippokrates'  Omsigt  i  Iagttagelsen 
taler  det,  at  han  ved  et  af  de  nævnte  Tilfælde  udtrykke- 
ligt fremhæver,  at  Patienten  var  ved  fuld  Bevidsthed; 
derved  udelukkes  altsaa  den  Formodning  om  en  Hjerne- 
afifection,  som  ellers  paa  Grund  af  Lamheden  kunde 
ligge  nær.  Hippokrates  har  altsaa  havt  Øjet  aabent  og- 
saa for  denne  Mulighed. 

Hippokratikernes  Sygebehandling  er  for  en  stor  Del 
diætetisk,  og  efter  Udtalelser  i  et  af  Skrifterne  herom 
synes  dette  specielt  at  tilhøre  den  koiske  Skole.  Op- 
gaven er  ved  hensigtsmæssig  Ernæring  at  holde  Patien- 
tens Kræfter  vedlige,  til  Sygdommen  er  forløben  og 
Krisen  indtraadt.  Der  gives  derfor  nøjagtige  Regler  for 
Diæten  saavel  under   chroniske  som  under  acute  Syg- 

domme;  i  disse  anbefales  Bygsuppe  som  Hovednærings- 
middel. 

Ved  Siden  af  den  curative  Diætetik  findes  der  ogsaa 
diætetiske  Forskrifter  af  hygieinisk  Gharakter.  Skriftet 
,om  Sygdomme**  er  saaledes  en  paa  Lægfolk  beregnet 
Oversigt  over  de  vigtigste  Sygdomme  med  en  Diætetik  i 
Udtog.  I  de  to  sidste  Bøger  af  Skriftet  ^om  Diæt"  (første 
Bog  er  i  Virkeligheden  et  ganske  andet,  i  sig  afsluttet 
Arbejde)  gives  der  Anvisninger  til  en  sund  Levevis.  Der 
advares  mod  Spring  i  Diæten  og  gives  detaillerede  Op- 
lysninger om  de  enkelte  Legemsøvelsers  hygieiniske  Be- 
tydning (altsaa  en  Slags  Foregriben  af  det  Ling'ske 
Gymnastiksystem)  samt  en  Oversigt  over  de  forskjellige 
Næringsmidlers  Næringsværdi  og  Indflydelse  paa  Orga- 
nismen, som  er  af  den  største  Interesse  for  Nærings- 
midlernes Historie.  Selv  om  man  har  set  Sydboernes 
mindre  Kræsenhed  ogsaa  nutildags  i  Valget  af,  hvad 
der  anses  for  spiseligt,  forbauses  man  dog  over  den 
utrolige  Mængde  Ting,  der  spises,  f.  Ex.  alle  muUge 
Arter  at'  Grønt  og  af  Havdyr,  og  ikke  blot  Frør,  som 
ogsaa  nutildags,  men  Hunde  og  Ræve. 

En  Egenhed  ved  Hippokrates'  diætetiske  Forskrifter 
fortjente  Efterligning  i  vore  Dage  med  deres  utallige 
hygieiniske  Fordringer  til  Haarets  og  Hudens  Pleje,  Ørets 
Pleje,  Stemmens  Pleje  osv. ;  det  er  den,  at  han  sondrer 
mellem  Diæt  for  saadanne,  ,,som  maa  nøjes  med  den 
Føde,  de  kan  faa,  og  som  maa  foretage  sig  nødvendige 
Arbejder,  nødtvungne  Rejser  og  Beskæftigelse  paa  Søen 
for  at  skaffe  sig  Livets  Ophold,  Folk,  som  maa  udsætte 
sig  for  Kulde  og  Hede  udover  det  tjenlige,  og  som  over- 
hovedet er  henviste  til  en  uregelmæssig  Levevis**,  og 
Diæt  for  dem,  der  kan  leve  udelukkende  med  Sundheden 
for  Øje. 

For  den  hygieiniske  Betydning  af  Luft,  Vand,  Klima 
og  Omgivelser  har  Hippokrates  i  høj  Grad  Øje ;  et  af  de 

aller  ypperste  af  de  overleverede  Skrifter  (»om  Luft, 
Vand  og  Beliggenhed*)  handler  udelukkende  herom. 
Det  giver  en  Skildring  af  de  klimatiske  og  physiske  For- 
hold i  Europa,  Asien  og  Nordafrika  og  deres  Indflydelse 
paa  Beboernes  Karakter,  Sundhedstilstand  og  Legems- 
bygning og  indeholder  en  Mængde  gode  Iagttagelser. 
Skildringen  af  Skytherne  passer  saaledes  paa  de  nu- 
værende Tartarer  i  Ukraine,  og  hans  Bemærkning  om 
den  kunstigt  fremkaldte  Makrokephali  hos  nogle  Stam- 
mer ved  det  sorte  Hav  er  bleven  bekræftet  ved  Udgrav- 
ning af  Kranier  i  de  Egne. 

Noget  af  det  interessanteste  er  Skildringen  af  Mod- 
sætningen mellem  Asiaterne  og  Europæerne  (hvorved  der 
selvfølgeligt  især  tænkes  paa  Grækerne):  ^at  Asiaterne 
er  mindre  krigerske  end  Europæerne  og  blidere  af  Karak- 
ter, deri  er  væsenligt  Aarstiderne  Skyld,  som  ikke  har 
store  Omslag  hverken  i  Retning  af  Varme  eller  Kulde, 
men  er  næsten  ens.  Derved  sker  der  nemlig  ingen 
stærke  Paavirkninger  af  Karakteren  og  ingen  kraftig 
Forandring  af  Legemet,  noget  hvorved  det  er  rimehgt, 
at  Karakteren  bliver  mere  energisk  og  mere  i  Besiddelse 
af  Ubøjelighed  og  Fyrighed  end  under  altid  samme  For- 
hold. Det  er  nemlig  Forandringerne  i  Forholdene  i  det 
hele,  der  vækker  Menneskenes  Forstand  og  ikke  tillader 
dem  at  hvile.** 

„Af  disse  Grunde  synes  den  asiatiske  Race  mig  at 
være  fej  og  desuden  formedelst  sine  Institutioner^).  Største 
Delen   af  Asien  styres  nemlig  enevældigt,    og  hvor  Folk 


')  De  følgende  Betragtninger,  som  man  etter  Skriftets  Titel 
ikke  skulde  vente  at  finde  deri.  viser,  at  Hippokrates  var 
langt  fra  at  underkjende  det  psychiske  Moment  ved  Siden 
af  det  physiske.  Elementerne  til  dem  findes  ogsaa  hos 
Herodot,  men  den  klare  og  rationelle  Fremstilling  minder 
om  selve  Aristoteles.  Som  Baggrund  for  dem  maa  man 
tænke  sig  de  i  Perserkrigene  gjorte  Erfaringer. 

ikke  har  Selvstyre  og  Selvstændighed,  men  har  en  Herre 
over  sig,  dér  gaar  deres  Stræben  ikke  ud  paa  at  øve  sig 
i  Vaa  benbrug,  men  paa  ikke  at  anses  for  kampdygtige. 
Thi  Risicoen  er  ikke  lige.  De  kampdygtige  har  jo  nemlig 
Udsigt  til  at  maatte  rykke  i  Felten,  have  Møje  og  Besvær 
og  sætte  Livet  til  for  deres  Herrer  fjernt  fra  Kone  og 
Børn  og  deres  kjære,  og  hvad  godt  og  mandigt  de  ud- 
føre, det  giver  deres  Herrer  Magt  og  Fremgang,  mens 
de  selv  kun  høste  Farer  og  Død.  Desuden  maa  saa- 
danne  Folks  Jord  lægges  øde  af  Fjender  og  af  Mangel 
paa  Bearbejdelse.  Selv  om  derfor  en  af  Naturen  er 
tapper  og  modig,  vænne  Institutionerne  ham  af  med  et 
saadant  Sindelag.  Et  stort  Bevis  herpaa  er,  at  de  Hel- 
lenere og  Barbarer  i  Asien,  der  ikke  har  enevældig  Re- 
gering, men  er  uafhængige  og  selv  høste  Lønnen  for 
deres  Møje,  er  de  mest  krigerske  af  dem  alle.  Thi  de 
kæmpe  for  sig  selv  og  nyde  selv  Frugten  af  deres 
Tapperhed  og  omvendt  Skaden  af  Fejhed*. 

Om  Legemsbygningens  Sammenhæng  med  Jordbund 
og  Klima  hedder  det  sammesteds: 

„Hvor  Jorden  er  fed  og  blød  og  fugtig,  og  Vandet 
hgger  i  Overfladen,  saa  at  det  er  varmt  om  Sommeren 
og  koldt  om  Vinteren,  og  hvor  Klimaet  er  gunstigt,  der 
er  Menneskene  kødfulde,  uden  udprægede  Ledemod, 
slappe,  lidet  udholdende  og  sædvanlig  feje.  Phlegma  og 
Søvnighed  er  deres  Karaktertræk,  og  de  er  tykhovede  til 
Industri,  ikke  fine  og  skarpe  Hoveder.  Hvor  Landet 
derimod  er  bart,  aabent  og  stenet,  knuget  af  Vinter- 
kulden og  bagt  af  Solen,  der  vil  man  finde  Befolkningen 
knoglet  og  af  knap  Legemsbygning,  med  skarpt  frem- 
trædende Ledemod,  spændstige  og  haarbevoxede.  En 
saadan  Naturs  Karaktertræk  er  energisk  Arbejdsomhed 
og  Kvikhed;  deres  Karakter  og  Tænkemaade  er  sehfce- 
vidst  og  selvstændig;  de  er  snarere  vilde  end  blide,  mere 

skarpsindige   og   kløgtige   til    Industri    og    dygtigere   til 
Krig«. 

Man  mærker  her  tydeligt  det  samme  Ideal  som  det, 
den  ældre  græske  Kunst  fremstiller,  endnu  noget  „herbe** 
som  en  ikke  fuldt  moden  Drue. 

Dette  vidunderlige  Skrift  drager  saaledes  de  første 
Linier  af  en  physiologisk  Folkepsychologi  i  rent  moderne 
Forstand. 

Den  Vægt,  Hippokratikerne  lægger  paa  Hygieine  og 
Diætetik,  gjør  dem  yderst  sparsomme  med  Medicin  tU 
indvoiiea  Brug.  Derimod  indeholder  flere  af  de  Skrifter, 
der  hidrører  fra  andre  Lægeskoler,  især  den  knidiske,  en 
Mængde  Recepter;  der  anvendes  især  Plantestoffer,  dog 
ogsaa  enkelte  af  mineralsk  og  dyrisk  Oprindelse. 

En  pharmakologisk  Undersøgelse  af  samtlige  Læge- 
midler har  givet  det  Resultat,  at  de  paa  faa  Undtagelser 
nær  er  rationelle  og  virksomme  for  det,  de  brugtes  mod; 
kun  er  Dosis,  især  ved  aflførende  Midler,  meget  stærkere, 
end  man  nu  bruger;  det  maa  have  været  en  kraftig 
Slægt,  der  kunde  taale  dem.  Curieust  og  neppe  til- 
fældigt er  det,  at  Anvendelsen  af  spanske  Fluer  var  ratio- 
nellere  end  nutildags,  for  saa  vidt  som  Hovedet,  der 
ikke  indeholder  det  virksomme  Stof,  toges  af,  medens 
man  nu  anvender  hele  Insectet.  Mellem  Recepterne 
findes  ogsaa  Opskrifter  paa  Tandpulver  og  Hudkosmetika. 

Til  Slutning  skal  jeg  berøre  et  Par  Spørgsmaal  af 
den  højeste  Interesse,  som  endnu  ikke  er  udtømmende 
behandlede,  nemlig  Sindssyge  og  Selvmm'd  i  Oldtiden. 

I  de  hippokratiske  Skrifter  nævnes  nogle,  om  end 
ikke  mange,  Tilfælde  af  Selvmord,  f.  Ex.  i  Skriftet  „om 
epidemiske  Sygdomme«  følgende:  „Konen,  der  skar 
Halsen  over  paa  sig«  og  „Parmeniskos,  der  ogsaa  tid- 
ligere havde  lidt  af  deprimeret  Sindstilstand  og  Selvmords- 
tanker«;   der   nævnes   endvidere   en   Drik,    der    kaldes 

^ Hurtigdød*,   fordi  Folk    stundum  sultede  sig  ihjel  ved 
kun  at  nyde  den. 

Særligt  dvæles  der  kun  ved  de  hysteriske  Phæno- 
mener  hos  blegsottige  unge  Piger:  de  har  Trykken  i 
Hjertekulen,  føle  Angst  og  Livslede,  saa  at  de  ofte  tage 
Livet  af  sig  ved  Hængning  eller  Drukning;  „undertiden 
paakommer  der  dem  ogsaa  uden  ængstende  Hallucina- 
tioner en  Lyst,  ifølge  hvilken  de  attraa  Døden  som  et 
Gode*.  Naar  de  komme  sig,  ofre  de  til  Artemis  kost- 
bare Klæder  og  andet  lignende  paa  Orakelpræsternes 
Opfordring,  „idet  de  lade  sig  føre  bag  Lyset*.  Midlet 
er  meget  simplere:  lad  dem  se  at  blive  gifte  snarest 
muligt. 

Sindssyge  behandles  væsenligt  diætetisk  og  med 
Legemsøvelser;  der  gjøres  ingen  væsenlig  Forskjel  paa 
psychiske  og  legemlige  Sygdomme,  et  Standpunkt,  hvis 
rationelle  Humanitet  man  bliver  saa  meget  mere  istand 
til  at  skatte,  naar  man  tænker  paa,  hvordan  Sindssyge 
senere  i  lange  Tider  er  blevet  betragtet  og  behandlet. 
Af  Enkeltheder  skal  her  blot  anføres  et  mærkeligt  Til- 
fælde af  Idiosynkrasi: 

„Nikanors  Tilfælde.  Naar  han  var  til  Drikkelag, 
Angst  for  Fløjtespillersken.  Saasnart  han  ved  Symposiet 
hørte  de  første  Toner  af  Fløjten,  foruroligedes  han  af 
Ængstelser.  Om  Natten  sagde  han  at  han  næsten  ikke 
kunde  holde  det  ud,  om  Dagen  gjorde  det  ham  ikke 
noget.  Dette  forfulgte  ham  længe*.  Man  kan  ikke  lade 
være  at  tænke  paa,  hvilket  Eventyr  denne  unge  Mand 
vel  kan  have  havt  med  en  Fløjtespillerske,  siden  Ind- 
trykket deraf  var  saa  uudsletteligt. 


Det  vil  af  det  foregaaende  være  bleven  klart,  at  der 
ogsaa  i   det  enkelte  er  nok  at  paaskjønne  hos  Hippo- 

krates  og  hans  Skole  med  Hensyn  til  Kure  og  Læge- 
methoder,  som  han  og  hans  Skole  opfandt  og  prakti- 
serede, og  som  jo  i  det  væsenlige  er  det  Grundlag, 
hvorpaa  Folk  er  blevet  kurerede  i  halvandet  Tusind  Aar. 
Men  hans  Hovedfortjeneste  er  dog  den,  en  Gang  for  alle 
at  have  sat  Lægekunsten  paa  det  rationelle  og  empiriske 
Grundlag,  som  den  ikke  kan  forlade,  og  paa  hvilket  den 
kan  trodse  Kvaksalveriets  og  Mirakelkurenes  Hydra,  og 
at  have  værnet  den  i  dens  Opvæxt  mod  Templernes 
Mystik  og  Charlatanernes  banausiske  Gøgl,  kort  sagt  at 
have  gjort  den  til  en  re/vjy  iiera  Åoyou.  Denne  Fortjeneste 
kan  vi  uden  Betænkning  tilskrive  Hippokrates  personligt, 
og  det  var  netop  en  Opgave  for  en  Græker. 


[Foredrag,  holdt  i  det  philologisk-historiske  Samfund  1889.] 

Indledning. 


1  januar  måned  1891  sendte  „Times*  den  over- 
raskende meddelelse  ud  i  verden,  at  British  Museum 
var  kommet  i  besiddelse  af  et  meget  gammelt  papyrus- 
håndskrift, indeholdende  Aristoteles'  skrift  om  Athen  se- 
ernes forfatning,  og  inden  ret  mange  uger  var  for- 
løbne, leverede  en  af  museets  embedsmænd,  Kenyon, 
den  første  udgave,  samtidigt  med  at  et  fuldstændigt 
faksimile  af  håndskriftet  oflfenliggjordes. 

Skriftet  er  en  monografi,  en  enkelt  af  de  158  skil- 
dringer af  græske  statsforfatninger,  som  Aristoteles,  old- 
tidens universelleste  videnskabsmand,  havde  skrevet  som 
forberedende  grundlag  og  supplement  til  sin  teoretiske 
statslære;  det  har  utvivlsomt  været  det  betydeligste  af 
dem  alle,  da  Athens  forfatning  både  med  hensyn  til  den 
historiske  udvikling  og  hele  regeringsmaskineriet  frembød 
et  langt  mere  omfattende  og  interessant  stof  end  nogen 
anden  græsk  stats.  Det  falder  i  to  hoveddele,  en  større 
og  en  mindre:  den  første,  som  her  foreligger  i  dansk 
bearbejdelse,  indeholder  forfatningshistorien  fra  den 
ældste  tid  ned  til  forfatterens  egen  tid,  medens  den 
sidste  skildrer  den  bestående  forfatnings  forskellige 
organer  og  institutioner  og  derfor  overvejende  har  faglig 
interesse;  såvel  værkets  begyndelse  som  dets  slutning 
er  ufuldstændig  i  håndskriftet.     Navnlig  for  det  sidste 

afsnits  vedkommende  var  værket  bekendt  gennem  tal- 
rige, mer  eller  mindre  korrekte  citater  hos  senere  for- 
fattere, og  netop  disse  citater,  der  som  oftest  anføres 
med  påberåbelse  af  Aristoteles'  og  skriftets  navn,  af- 
giver beviset  for,  at  vi  virkelig  har  fået  det  skrift  til- 
bage, som  oldtiden  kendte  som  Aristoteles'  skildring  af 
Athenæemes  forfatning,  et  bevis,  der  ikke  er  ganske 
overflødigt,  da  med  begyndelsen  også  forfatterens  og 
skriftets  navn  er  gået  tabt. 

Selv  om  det  imidlertid  kan  slås  fast,  at  oldtiden 
har  betragtet  dette  skrift  som  et  arbejde  af  Aristoteles, 
rejser  der  sig  et  andet  spørgsmål,  nemlig  om  Aristoteles 
virkelig  har  forfattet  det  eller  det  skyldes  en  anden, 
muligvis  et  medlem  af  den  af  ham  stiftede  peripatetiske 
skole.  Uden  at  ville  fremsætte  en  kategorisk  afgørelse 
af  dette  spørgsmål,  som  endnu  ikke  er  tilstrækkeligt 
gennemdrøftet,  skal  jeg  dog  fremdrage  nogle  hoved- 
punkter, som  har  væsenlig  betydning.  Den  stærke 
benyttelse  af  materiale  hentet  fra  Athens  arkiver  taler  i 
høj  grad  for,  at  skriftet  er  udarbejdet  i  Athen  selv;  af 
forskellige  angivelser  i  skriftet,  sammenholdte  med  andre, 
pålideligt  overleverede  data,  fremgår  det  imidlertid,  at 
affattelsestiden  ligger  mellem  årene  328  og  325,  og  netop 
i  disse  år  opholdt  Aristoteles  sig  faktisk  i  Athen,  som 
han  forlod  kort  efter  sin  elev  og  beskytter  Alexander 
den  stores  død  (323).  Et  bevis  mod  skriftets  ægthed 
har  man  villet  finde  i  dets  klare  og  gennemsigtige  stil, 
der  afviger  betydeligt  fra  de  andre,  filosofiske  skrifter  af 
Aristoteles;  men  det  er  meget  naturligt,  at  æmnets  for- 
skellige karakter  har  påvirket  stilen  og  givet  den  et 
ejendommeligt  præg,  og  der  dukker  desuden  hist  og  her 
et  filosofisk  kunstudtryk  eller  en  skruet  konstruktion  op, 
der  røber  sin  mand:  ex  ungue  leonem.  At  skriftet  inde- 
holder efterretninger,  hvis  pålidelighed  der  kan  være 
anledning  til  at  drage  i  tvivl,   er  naturligvis  intet  bevis 

mod  ægtheden:  en  god  filosof  kan  være  en  dårlig 
historieskriver,  og  den  mulighed  er  heller  ikke  udelukket, 
at  Aristoteles  har  overladt  indsamlingen  af  det  historiske 
stof  til  ringere,  mindre  kritiske  kræfter  og  selv  bagefter 
sammenarbejdet  det  til  et  hele.  Sikkert  er  ialfald,  at 
selve  de  historiske  ræsonnementer  og  overblik  fuldtud 
er  en  Aristoteles  værdige. 

Da  skriftet  for  alle,  der  har  læst  Græsk,  ikke  frem- 
byder særlige  vanskeligheder,  og  en  oversættelse  altså 
nærmest  måtte  beregnes  på  mere  læge  læsere,  har  jeg 
foretrukket  at  give  en  lettere  læselig,  men  dog  ikke 
altfor  fri  bearbejdelse,  tildels  under  påvirkning  af 
Kaihels  og  Kiesslings  tyske  gengivelse,  som  jeg  selv- 
følgelig også  i  tvivlstilfælde  har  haft  nytte  af.  De  digte- 
riske partier  er  i  reglen  gengivne  i  det  originale  versemål. 

Grundlaget  for  texten  har  været  Kaibels  og 
WilamomtZ'MdUendorffs  fortrinlige,  men  vel  konservative 
udgave;  ved  siden  deraf  har  jeg  benyttet  såvel  andres 
som  egne  konjekturer. 


I.  [Megakles^)  og  hans  medskyldige  blev 

på  anklage  af]  Myron  [dømte  skyldige  i  helligbrøde]  af 
udvalgte  adelsmænd,  der  havde  aflagt  en  højtidelig  ed, 
og  derefter  kastedes  Ugene  af  gerningsmændene  ud  af 
gravene  og  deres  slægt  blev  landsforvist.  Derpå  rensede 
Kreteren  Epimenides  byen  for  blodskylden. 

II.  Senere  opstod  der  langvarige  partikampe  mellem  de 

fornemme  og  folket.  På  den  tid  var  forfatningen  nemlig 
helt  igennem  oligarkisk,  og  desuden  måtte  de  fattige  med 
hustruer  og  børn  gøre  hoveri  for  de  rige  under  benæv- 
nelserne „livegne**  og  „sjettedelere**  *),  idet  de  på  disse 
forpagtningsvilkår  dyrkede  jorden,  der  var  i  nogle  få 
rigmænds  hænder.    Hvis  de  ikke  svarede  deres  afgifter. 


^)  Skriftet  begynder  med  en  lakune,  som  kan  udfyldes  fra 
andre  forfattere.  Der  har  været  tale  om  adelsmanden 
Kylon,  som  efter  et  mislykket  forsøg  på  at  opkaste  sig  til 
tyran  måtte  søge  frelse  i  flugten,  medens  nogle  af  hans 
tilhængere  tyede  til  Athenes  alter;  derfra  lokkede  Alkme- 
oniden  Megakles  dem  bort  og  lod  dem  henrette.  Begiven- 
heden, som  man  hidtil  i  almindelighed  har  henlagt  til  tiden 
efber  Drakons  virksomhed,  falder  omkring  året  630,  dog 
ikke  i  selve  dette  år,  da  den  gik  for  sig  i  et  olympiadeår, 
hvad  630  ikke  er. 

')  Denne  benævnelse  forklares  enten  således,  at  forpagterne 
udredede  en  sjettedel  af  udbyttet,  eller  således,  at  de  selv 
beholdt  en  sjettedel;  det  første  er  etter  analogier  andet- 
stedsfra det  sandsynligste. 

kunde  både  de  selv  og  deres  børn  sættes  fast,  da  de 
overfor  kreditorerne  hæftede  med  deres  person  lige  til 
Solon,  den  første  der  optrådte  som  folkets  leder.  Liv- 
egenskabet var  for  den  lavere  befolkning  det  hårdeste 
og  tungeste  ved  samfundstilstanden;  dog  gjorde  også  de 
^mdre  forhold  dem  misfornøjede,  da  de  så  at  sige  var 
retsløse. 

Den  gamle,  førdrakoniske  forfatningsordning  var  III. 
følgende.  Embedsmændene,  der  oprindeligt  fungerede 
på  livstid,  senere  ti  år  ad  gangen,  udtoges  blandt  de 
fornemme  og  rige.  De  betydeligste  og  ældste  embeder 
var  kongens,  polemarkens  [krigsøverstens]  og  arkontens 
{herskerens]:  ældst  af  disse  var  igen  kongens,  der  havde 
bestået  fra  arilds  tid,  derefter  oprettedes  polemarkens, 
fordi  nogle  af  kongerne  havde  vist  sig  som  udulige 
hærførere  (den  første  polemark  var  Ion*),  som  nøden 
tvang  folket  til  at  indkalde),  og  det  yngste  var  arkontens. 
Oprettelsen  af  dette  embede  henlægger  de  fleste  til 
Medons^),  andre  derimod  til  Akastos'  regeringstid;  for 
den  sidste  ansættelse  beråber  man  sig  på,  at  de  ni 
arkonter  aflægge  en  ed  om  at  ville  regere  „som  under 
Akastos*,  hvoraf  man  slutter,  at  det  har  været  under 
hans  regering,  at  Kodriderne  måtte  opgive  de  for 
arkonten  udskilte  rettigheder.  Hvorledes  dette  forholder 
sig,  er  imidlertid  uvæsenligt;  såmeget  står  fast,  at  em- 
bedet oprettedes  i  denne  periode,  og  at  det  var  det 
yngste  af  disse  embeder,  fremgår  også  deraf,  at  arkonten 
ikke  som  kongen  og  polemarken  leder  nogen  af  de  gamle 
fester,  men  kun  nogle  nye,  senere  oprettede,  såat  dette 
embede  først  for  nylig  er  blevet  af  betydning,    idet  de 


>)  Etter  Herodots  beretning  (VIII  44)  fik  ved  indkaldelsen  af 
Ion,  Xntos^  sen,  som  hærens  øverste  de  tidligere  Athe- 
næere  navnet  lonere. 

')  Søn  af  Kodros;  denne  nævnes  sædvanligt  som  den  sidste 
egenlige  konge  i  Athen. 

senere  oprettede  er  blevet  lagt  ind  derunder.  Først  længe 
efter,  da  embederne  allerede  var  etårige,  valgtes  tesmo- 
teter  [vedtægtsordnere]  til  at  opskrive  vedtægterne  og" 
håndhæve  dem  ved  forbrydernes  afstraffelse;  derfor  er 
disse  også  de  eneste  embedsmænd,  som  aldrig  har  fmi* 
geret  mere  end  et  år.  Så  lang  er  tidsafstanden  mellem 
disse  embeders  oprettelse,  og  oprindeligt  var  de  ni 
arkonter  heller  ikke  samlede  på  ét  sted,  men  kongen 
residerede  i  nærheden  af  rådhuset  i  den  bygning,  der 
mi  hedder  Bukoleion  (herfor  har  man  et  bevis  deri,  at 
formælingen  af  kongens  hustru  med  Dionysos^)  endnu 
den  dag  idag  foregår  der),  arkonten  på  rådhuset  og 
polemarken  i  Epilykeion,  der  oprindeligt  hed  Polemarkeion,. 
men  blev  opkaldt  efter  polemarken  Epilykos,  der  restav- 
rerede  og  indrettede  det;  tesmoteteme  havde  deres  sæde 
i  Tesmoteteion ,  og  her  fik  under  Solon  alle  ni  arkonter 
deres  embedsbolig.  De  havde  også  ret  til  selvstændigt 
at  pådømme  retssagerne,  medens  nu  kun  forunder* 
søgelsen  tilkommer  dem.  Medens  embederne  var  ord* 
nede  på  denne  måde,  havde  Areopagiternes^)  råd  den 
opgave  at  våge  over  lovene,  men  ledede  faktisk  de  fleste 
og  vigtigste  statsanliggender  og  kunde  selvstændigt 
idømme  alle,  der  havde  forset  sig,  personlige  straflfe  eller 
pengebøder.  Embedsmændene  valgtes  blandt  de  for- 
nemme og  rige,  og  af  embedsmændene  dannedes  atter 
rådet;  heri  ligger  også  grunden  til,  at  kun  det  alene  lige 
til  vore  dage  har  holdt  sig  som  et  livsvarigt  embede* 
^^*  Således  var  grundtrækkene  i  den  ældste  forfatning. 

Ikke  lang  tid  efter  de  omtalte  begivenheder,  under 
621/20  Aristaikmos'  arkontur^),  gav  Drak on  sine  bestemmelser^ 


^)  Denne  ceremoni  foregik  ander  Antesterierne  („blomster- 
festen**), der  fejredes  til  »re  for  Dionysos. 

*)  Således  kaldet  efter  „Areios  pagos**,  en  høj  i  Athen  vest 
for  Akropolis. 

*)  Da  det  borgerlige  attiske  år,  som  benævnedes  efter  „ar- 
konten**, begyndte  i  midten  af  vort  kalenderår,  må  et  attisk 

hvorved  der  indførtes  følgende  ordning.  Borgerretten 
var  givet  til  alle,  der  kunde  møde  med  svær  rustning; 
for  at  blive  valgt  til  de  ni  arkonters  eller  skatmestrenes 
embeder  skulde  man  eje  ubehæftet  grundejendom  til 
mindst  ti  miners  værdi,  medens  de  mindre  embeder 
besattes  med  de  svært  rustede,  og  for  at  kunne  vælges 
til  strateg  [hærfører]  eller  hippark  [rytteranfører]  måtte 
man  besidde  ubehæftet  ejendom  til  mindst  100  miners 
værdi  og  have  ægtefødte,  over  10  år  gamle  børn  med 
en  ægteviet  hustru;  strategerne  og  hipparkeme  skulde, 
indtil  de  havde  aflagt  regnskab  for  deres  embedsførelse, 
stille  kavtion  hos  de  afgåede  prytaner  [forstandere],  der 
kunde  forlange  flre  kavtionister  af  samme  skatteklasse, 
som  strategerne  og  hipparkeme  tilhørte.  Der  skulde 
være  et  råd  på  401  medlemmer,  udtagne  af  borgerskabet, 
og  såvel  dette  som  de  andre  embeder  besattes  ved  lod- 
kastning mellem  dem,  der  var  over  30  år,  således  at  en 
ikke  måtte  fungere  to  gange,  førend  alle  havde  fungeret; 
så  skulde  der  igen  kastes  lod  forfra.  Hvis  en  rådsherre 
udeblev  fra  et  rådsmøde  eller  en  folkeforsamling,  var 
bøden  for  en  pentakosiomedimne  ^)  3  drakmer,  for  en 
ridder  2  og  for  en  zeugit  1.  Rådet  på  Areopagos  vågede 
over  lovenes  opretholdelse  og  kontrollerede  embeds- 
mændenes virksomhed,  og  enhver,  der  ansaa  sig  for 
forurettet,  kunde  indgive  en  klage  til  Areopagiternes  råd 
med  angivelse  af  den  derved  krænkede  lov.  Men  gælds- 
slaveriet bestod  uforandret  og  jorden  var  i  nogle  få 
mænds  besiddelse. 

Under   denne   politiske  ordning   bragte   de   fattiges  V, 
fortsatte  afhængighedsforhold  til  de  rige  folket  til  at  rejse 
sig   mod   de   fornemme.     Partikampen  førtes  med  stor 


datum  gengives  ved  to  af  disse,  medmindre  angivelse  af 
årstiden,  hvori  vedkommende  begivenhed  forefaldt,  tillader 
en  nærmere  bestemmelse. 
^)  Smlgn.  herom  kap.  VII. 

hæftighed  og  befolkningen  var  længe  splittet  i  to  fjendt- 
lige lejre,  indtil  de  i  forening  valgte  S  o  Ion  til  fredsmægler 
^94  og  arkont  og  lagde  forfatningen  i  hans  hånd;  anledningen 
dertil  var  den  elegi  af  ham,  der  begynder  således: 

Ulykken  skuer  jeg  grant,  og  kummer  fylder  mit  hjærte, 
hvergang  for  øje  mig  står  Ionernes  ældgamle  land. 

I  dette  digt  forsvarer  han  det  ene  parti  mod  det 
andet  og  betragter  den  politiske  situation  fra  begge 
standpunkter;  slutningen  indeholder  en  opfordring  til 
partierne  om  at  gøre  en  ende  på  den  herskende  fana- 
tisme. Solon  var  ved  herkomst  og  anseelse  en  af  statens 
første  mænd,  medens  han  efter  formue  og  samfunds- 
stilling tilhørte  middelstanden,  hvad  både  andre  forfattere 
er  enige  om  og  han  selv  har  givet  os  et  vidnesbyrd  om 
i  følgende  digt,  der  advarer  de  rige  mod  overgreb: 

I,  som  i  overmål  lykken  har  skænket  de  rigeste  goder, 
tæmme  og  tøjle  I  skal  hjærternes  stærke  begær! 

Indenfor  mål  og  grænse  I  kolde  Jert  hovmod;  thi  hverken 
knægtes  vil  vi,  heller  ej  alt  vil  sig  høje  i  knæ. 

I  det  hele  taget  giver  han  altid  de  rige  skylden  for 
partistriden;  således  hedder  det  også  i  elegiens  begyn- 
delse, at  han  frygter 

lysten  at  samle  sig  gods,  parret  med  hovmodigt  sind 

som  grundene  til  det  herskende  fjendskab. 
VI.  Som  statens  herre   gav   nu  Solon  folket  personlig 

frihed,  både  strax  og  for  eftertiden,  ved  at  afskaffe 
gældsslaveriet;  desuden  ophævede  han  al  gæld,  såvel  til 
private  som  til  statskassen,  en  foranstaltning,  som  kaldes 
„frigørelse*  *),  fordi  skyldnerne  derved  frigjordes  for  de 


*)  Seisakteia,  eg.  afrystning  af  byrden. 

trykkende  byrder.  I  anledning  heraf  har  man  forsøgt  at 
sværte  Solon:  han  havde  nemlig  forud  talt  til  nogle  af 
de  fornemme  om  den  projekterede  frigørelse  og  blev  så 
efter  den  demokratiske  beretning  narret  af  sine  venner, 
hvorimod  de  mod  ham  ildesindede  påstå,  at  han  var  i 
ledtog  med  dem.  De  opkøbte  nemlig  for  lånte  penge 
en  mængde  grundejendomme,  og  da  så  kort  tid  efter  al 
gæld  ophævedes,  var  de  rige  mænd;  dette  skal  være  op- 
rindelsen lil  hvad  man  senere  kaldte  de  „grundmurede* 
formuer.  Den  demokratiske  beretning  er  imidlertid  tro- 
værdigst, da  det  er  usandsynligt,  at  han  i  så  ubetydelige 
og  ligegyldige  ting  skulde  have  sat  en  plet  på  sit  navn, 
når  han  ellers  optrådte  så  hæderligt  og  upartisk,  at  han 
foretrak  at  pådrage  sig  begge  partiers  uvilje  og  satte 
retfærdigheden  og  statens  vel  over  sin  egen  fordel,  skønt 
han  havde  det  i  sin  magt  ved  tilsidesættelse  af  lovene 
at  blive  enehersker.  At  denne  magt  lå  i  hans  hånd, 
følger  både  af  de  opløste  samfundsforhold  og  ses  af 
mange  steder  i  hans  egne  digte,  ligesom  det  indrømmes 
af  alle  andre  forfattere.  Denne  beskyldning  må  altså  VIL 
betragtes  som  falsk. 

Solon  gav  en  forfatning  og  nye  love,  medens 
Drakons  bestemmelser  afskaffedes  undtagen  i  drabssager. 
Lovene  opstilledes  i  den  kongelige  søjlehal,  indskrevne 
på  de  bekendte  lovstøtter  ^) ,  og  alle  borgerne  svor  at 
ville  overholde  dem;  når  de  ni  arkonter  aflagde  deres 
embedsed  ved  stenen  på  torvet,  lovede  de  at  indvi  en 
billedstøtte  af  guld,  hvis  de  begik  nogen  lovovertrædelse, 
en  endnu  bestående  skik.  Solon  gav  lovene  gyldighed 
for  100  år  og  ordnede  forfatningen  på  følgende  måde. 

Han  bibeholdt  den  bestående,  på  formuen  hvilende 


*)  Om  disse  støtters  stof  og  form  hersker  der  uvished;  de 
synes  at  have  været  af  træ,  beskrevne  på  alle  (3  eller  4) 
sider  og  indrettede  til  at  drejes  rundt. 

inddeling  i  fire  skatteklasser,  pentakosiomedimnerne, 
ridderne,  zeugiterne  og  teteme,  og  fordelte  nu  embederne, 
nemlig  de  ni  arkonters,  skatmestrenes,  poleternes ^) ,  de 
11  mænds  og  kolakreternes,  mellem  de  3  øverste  klasser, 
således  at  hver  klasses  valgbarhed  svarede  til  formuens 
størrelse,  medens  teterne  kun  havde  adgang  til  folke- 
forsamling og  domstole.  Til  pentakosiomedimnernes 
klasse  hørte  enhver,  som  af  sin  egen  jord  avlede  til- 
sammen 600  måP)  tørre  og  flydende  varer,  til  ridder- 
klassen de,  der  avlede  300  (efter  nogles  anskuelse  der- 
imod de,  der  kunde  holde  hest.  Til  støtte  herfor  an- 
fører man  såvel  klassens  formentlig  efter  virksomheden 
valgte  navn  som  tempelgaverne  fra  oldtiden;  på  Akropolis 
står  der  nemlig  et  billede  med  følgende  indskrift: 

Dette  til  guderne  Difilos'  søn  Antemion  vied\ 
da  han  fra  teternes  stand  over  i  riddernes  gik, 

og  ved  siden  af  står  som  bevis  en  hest,  fordi,  mener 
man,  ridderklassen  har  denne  betydning.  Imidlertid  er 
det  sandsynligere,  at  avlens  størrelse  også  ved  denne 
klasse  har  været  det  bestemmende);  de,  der  avlede  ialt 
200  mål,  skulde  danne  zeugiternes  ^)  klasse,  medens  alle 
de  andre  udgjorde  teternes*),  der  manglede  valgbarhed. 
Heraf  kommer  det,  at  nutildags  ingen  kandidat  til  et 
embede  på  spørgsmålet  ^)  om,  i  hvilken  skatteklasse  han 
står,  vil  svare,  at  han  står  i  teternes. 
VIII.  Med  embederne  traf  Solon  den  bestemmelse,   at  de 

skulde    besættes    ved    lodkastning    mellem    kandidater, 


^)  Poleteme  og  kolakreteme  var  finansembedsmænd,  medens 
de  11  mænd  styrede  fængsels-  og  strafie væsenet. 

*)  Medimner  eller  metreter  henholdsvis  for  terre  eller  flydende 
varer  (vin  og  olie). 

*)  Af  zeugos,  et  spand  (oxer). 

*)  Eg.  arbejdere,  daglejere. 

^)  På  A.'s  tid  var  dette  spørgsmål  blot  en  overleveret  form. 

designerede  af  hver  stamme;  til  de  ni  arkonter  desig- 
nerede hver  stamme  ti,  mellem  hvilke  lodkastning  fandt 
sted,  og  heri  har  man  forklaringen  til  den  nuværende 
valgmåde,  hvorved  hver  stamme  ved  lodkastning  udtager 
ti,  mellem  hvilke  så  en  lodkastning  med  bønner  træffer 
valget.  Et  bevis  for,  at  han  lod  embederne  besætte  ved 
lodkastning  efter  formuen,  afgiver  den  endnu  gældende 
lov  om  skatmestrene,  der  ved  loddet  skulle  udtages  blandt 
pentakosiomedimner.  Således  ordnede  Solon  ved  love 
de  hi  arkonterS/Valg,  medens  oprindelig  rådet  på  Åreopagos 
havde  tilkaldt  og  på  egen  hånd  udvalgt  de  dertil  egnede 
og  ansat  dem  på  et  år  hver  i  sit  embede.  De  fire 
stammer  med  deres  stammekonger  vedblev  at  bestå; 
hver  stamme  var  delt  i  3  trittyer  [trediedele],  og  i  hver 
stamme  var  der  12  naukrarier  [skibsudrustningerj.  I 
spidsen  for  naukrarierne  stod  naukrarer  [skibsudrustere], 
som  forvaltede  de  indkommende  skatter  og  afholdt  fore- 
faldende udgifter;  derfor  forekommer  der  hyppigt  i  de 
nu  afskaffede  soloniske  love  vendinger  som:  ^naukrarerne 
skulle  opkræve*  eller  »udbetale  af  naukrarkassen*.  Han 
oprettede  et  råd  på  400  medlemmer,  100  af  hver  stamme, 
og  satte  det  areopagiske  råd  til  at  våge  over  lovenes 
opretholdelse,  ligesom  det  allerede  tidligere  havde  haft 
opsyn  med  forfatningen.  Foruden  at  de  fleste  og  vig- 
tigste af  statens  anliggender  var  undergivne  dets  kontrol, 
var  det  berettiget  til  at  kræve  dem,  der  forbrød  sig,  til 
regnskab  og  idømme  dem  bøder  og  personlige  straffe; 
bøderne  bragte  det  op  på  borgen  uden  nærmere  angivelse 
af  anledningen.  Ligeledes  drog  det  efter  en  ny  lov  af 
Solon  dem  til  ansvar,  der  sammenrottede  sig  for  at  om- 
styrte demokratiet.  Da  han  så,  at  under  de  stadige 
partikampe  nogle  af  borgerne  af  magelighed  lod  det  gå 
som  det  bedst  kunde,  gav  han  en  særlig  mod  dem  rettet 
lov,    at  enhver,    som  under  partistrid  i  staten  holdt  sig 

udenfor  partierne,  skulde  miste  ære  og  borgerlige  rettig- 
IX.  heder.  Således  ordnedes  regeringsmyndighedernes  forhold* 
De  mest  demokratiske  principer  i  den  soloniske  for- 
fatning kan  siges  at  være  disse  tre:  først  og  fremmest 
ophævelsen  af  gældsslaveriet,  dernæst  adgangen  for  alle 
og  enhver  til  at  skaffe  de  forurettede  oprejsning,  og 
endelig,  hvad  man  mener  har  bidraget  mest  til  udvik- 
lingen af  mængdens  magtfylde,  indankningen  af  retssager 
for  domstolene,  da  folkets  rådighed  over  retsafgørelsen  gør 
det  til  forfatningens  herre.  Hertil  kommer,  at  da  lovene 
ikke  var  affattede  i  simple  og  klare  udtryk,  men  således 
som  f.  ex.  den  om  arv  og  arvedøtre  ^),  måtte  der  opkomme 
mange  stridsspørgsmål  og  domstolen  afgøre  alt,  både  i 
offenlige  og  private  anliggender.  Man  har  nu  antaget^ 
at  Solon  med  vilje  gjorde  lovene  uklare,  forat  folket  til 
en  vis  grad  skulde  have  afgørelsen  i  sin  hånd,  hvilket 
dog  ikke  er  så  sandsynligt,  som  at  det  har  skortet  på 
ævne  til  at  finde  en  alle  enkelttilfælde  rummende  form; 
hans  hensigter  bør  nemlig  ikke  bedømmes  efter  de  nu- 
værende forhold,  men  ses  i  belysning  af  den  øvrige  for- 
fatning. 
X.  Før   denne   demokratiske   lovgivning  foretog   Solon 

ophævelsen  af  al  gæld  og  bagefter  forhøjelsen  af  en- 
hederne for  mål  og  vægt  og  af  mønten.  Under  ham 
blev  nemlig  også  enhederne  for  mål  større  end  de 
Fidoniske  '^),  og  minen,  der  før  vejede  omtrent  70  drakmer, 
blev  afrundet  til  100.  Den  oprindeUge  grundmønt  var 
en  dobbeltdrakme.  Han  satte  også  vægtenhederne  i 
forhold  til   mønten,   såat  der  gik  63  miner  på  talenten^ 


^)  I  visse  tilfælde  var  den  nærmeste  mandlige  slægtning  be- 
rettiget eller  forpligtet  til  at  ægte  en  kvindelig  arvings 
forat  arven  kunde  komme  over  på  en  mands  hånd. 

')  Den  argiviske  konge  Fidon  skal  have  været  den  første, 
der  lod  slå  mønt  i  Hellas. 

Og  stateren  og  de  andre  vægtenheder  bestemtes  i  forhold 
til  minerne. 

Da  Solon  efter  at  have  ordnet  forfatningen  således  XI. 
blev  fortrædiget  af  folk,  der  henvendte  sig  til  ham  med 
kritik  eller  forespørgsler  om  lovene,  og  han  hverken 
havde  lyst  til  at  gøre  forandringer  deri  eller  pådrage  sig 
had  ved  sin  personlige  nærværelse,  rejste  han  udenlands 
til  Ægypten,  såvel  for  at  drive  handel  som  for  at  se  sig 
om,  og  erklærede  ved  sin  bortrejse,  at  han  vilde  blive 
borte  i  10  år;  ti,  som  han  sagde,  det  var  ikke  hans 
pligt  at  blive  hjemme  og  fortolke  lovene,  men  borgerne 
havde  at  følge  hans  bestemmelser.  Desuden  var  han  på 
grund  af  gældsophævelsen  kommet  på  en  dårlig  fod  med 
mange  af  de  fornemme,  og  begge  partier  havde  vendt 
sig  fra  ham,  fordi  deres  forventninger  var  blevet  skuf- 
fede. Ti  medens  folket  havde  ventet  en  radikal  om- 
fordeling af  al  ejendom  og  de  fornemme  en  genopret- 
telse af  den  gamle  ordning,  i  det  højeste  med  ubetyde- 
lige ændringer,  trådte  Solon  op  mod  begge  parter,  og 
skønt  han  ved  at  slutte  sig  til  det  ene  eller  det  andet 
af  partierne  kunde  være  blevet  enehersker,  foretrak  han 
at  frelse  sit  fædreland  og  give  det  de  bedst  mulige  love, 
selvom  han  derved  pådrog  sig  begge  partiers  had. 

At  den  politiske  situation  havde  denne  karakter,  er  xil. 
alle  forfattere  enige  om,   og  selv  har  han  i  sine  digte 
udtalt  det  i  følgende  udtryk: 

Folket  jeg  gav  af  magten  det  målj  hvormed  det  kan  nøjeSj 
ikke  dets  ære  fik  skår,  større  ej  heller  den  blev; 

dog  jeg  for  dem,  der  sad  inde  med  magt  og  rigdommens  hæder, 
også  det  magede  så,  at  ingen  uret  de  led. 

Frem  jeg  mig  stilled'  med  stærken  skjold  og  værned*  for  begge: 
ingen  mod  retteligt  skel  sejer  at  fange  jeg  gav. 

Ligeledes  et  andet  sted,  hvor  han  udtaler  sig  om,  hvor- 
ledes mængden  skal  behandles: 

Tøjlerne  hverken  Du  holde  for  slapt  eller  stramme,  hvis  folket 
godvilligt  skal  tiden  tvang  følge  de  herskendes  hud. 

Overflod  spiren  til  overmod  gemmer,  når  rigdom  og  velstand 
falder  i  menneskers  lod,  som  fattes  klogskab  i  sind. 

Et  andet  sted  taler  han  atter  om  dem,  som  ønskede  en 
fordeling  af  jordbesiddelsen : 

Men  de  svælged*  alt  i  håbet  om  at  rane;  hver  og  en 
glæded'  sig  og  vented^  sikkert,   snart  at  fange  gods  og  guld, 
og  at  hårdt  jeg  vilde  handle,  sledskende  med  glatte  ord. 
Tåbeligt  de  dengang  tænkte,  nu  med  hjærtet.  fyldt  af  nag 
de  med  vrede  fjendéblikke  alle  skule  til  mig  hen; 
uret  har  de:    hvad  jeg  loved%  ævned^  jeg  med  guders  hjælp, 
og  hvad  andet  jeg  har  virket,  heller  ej  forgæves  var; 
ej  tyranners  færd  jeg  øver  eller  giver  ringe  mænd 
lige  lod  og  del  med  gode  i  min  rige  fødejord. 

Et  andet  sted  omtaler  han  skyldnernes  og  de  ved  gælds- 
ophævelsen  fra  trældommen  befriedes  ulykkelige  forhold : 

Men  hvad  det  skyldes,  at  jeg  folket  samlet  har, 
og  hvorfor  jeg  en  kvalfuld  fortids  sår  har  lægt, 
derom  for  tidens  domstol  bedst  som  vidne  står 
de  høje  guders  store  ophav,  moder  Jord, 
hvis  mørke  muld  skyldtavlers  ^)  mængde  længe  bar; 
dem  har  jeg  rykket  op  og  frigjort  jorden  blev, 
som  fordum  knugedes  af  trælleågets  tryk. 
Hjem  til  Athen,  til  den  af  guder  rejste  stad, 
jeg  førte  mange,  der  med  uret  eller  ret 
som  slaver  solgtes  eller  som  af  nødens  tvang 
fra  hjemmet  rømmed^  og  i  vildsom  strejfen  om 
i  fremmed  land  alt  havde  modersmålet  glemt, 
og  dem,  der  her  i  landet  under  slaveåg 
forsmædeligt  for  deres  herrers  hårdhed  skjalv. 


^)  Som  tegn  på,  at  en  ejendom  var  behæftet  med  gæld,  op- 
rejstes på  den  en  tavle  med  angivelse  af  gældens  størrelse. 

jeg  frihed  bragte.     Dette  har  med  kraft  jeg  ført 

igennem,  såat  magt  og  ret  gik  hånd  i  hånd, 

og  hvert  et  løfte  holdt  jeg,  og  jeg  love  skrev 

med  lige  kraft  for  høj  og  lav;  min  rettesnor 

var  kun,  hvad  retten  kræved^  strængt  for  hver  og  en. 

Men  var  den  svøbe,  jeg  som  statens  styrer  bar, 

en  ildesindet,  selvisk  mand  i  hænde  lagt, 

han  havde  ikke  tøjlet  folket;  thi  hvis  jeg 

dets  fjender  havde  føjet  eller  havde  gjort 

med  folkets  skare  mod  de  andre  fælles  sag, 

så  mangen  borger  brav  i  græsset  havde  bidt. 

Det  grunden  var,  hvorfor  jeg  stod  og  værged*  mig 

til  alle  sider,  ulven  lig  i  hundes  flok. 

Et  andet  sted  dadler  han  begge  partier  for  deres  mis- 
fornøjelse bagefter: 

Hvis  folket  jeg  oprigtigt  dadle  skal,  så  vid, 
at  om  så  gode  kår,  som  dem  beskåret  blev, 
de  aldrig  havde  drømt. 

Men  alle,  der  i  magt  og  værdighed  står  højt, 
bør  rose  mig  og  kalde  mig  for  deres  ven. 

Ti  hvis  en  anden,  hedder  det,  havde  fået  denne  vær- 
dighed, 

han  havde  ikke  tøjlet  folket,  heller  ej 
han  helmed*,  før  af  mælken  fløden  skummet  var. 
Men  jeg,  lig  støtten  på  fredhelligt  grænseskel, 
stod  mellem  begge. 

Alle  disse  forhold  var  det,  der  bestemte  ham  til  at  rejse  xill. 
udenlands. 

Ved   Solons   bortrejse   var   den   politiske  forvirring 
endnu  ikke  forbi;   dog  skete  der  i  de  første  4  år  intet 
brud  på  freden,   men  i  det  5te  år  hindrede  partistriden   589/8 
valget  af  en  arkont;    dette  gentog  sig  atter  6  år  senere  584/3 
af  lignende   grunde.      Året   efter   valgtes   Damasias   til 

583/1  arkontembedet,  som  han  beklædte  i  2  år  og  S  måneder, 
indtil  han  med  magt  blev  afsat.  På  grund  af  den  fortsatte 
partikamp  bestemte  man  sig  så  til  at  vælge  10  arkonter, 
5  af  adelen,  3  af  bønderne  og  2  af  håndværkerne^),  og 
581/80  disse  fungerede  i  det  på  Damasias'  regering  følgende  år. 
Heraf  kan  man  se,  at  arkonten  havde  størst  magt,  siden 
partistriden  altid  drejede  sig  om  dette  embede.  I  det 
hele  taget  vedblev  dog  de  opløste  forhold  at  holde  sig, 
da  nogle  protesterede  mod  gældsophævelsen,  som  havde 
gjort  dem  fattige,  medens  andre  var  utilfredse  med  den 
indgribende  forandring,  som  forfatningen  havde  under- 
gået; for  adskillige  var  kun  politisk  fanatisme  motivet. 
Der  fandtes  på  den  tid  3  partier:  kystboerne,  der  lede- 
des af  Megakles,  Alkmeons  søn,  og  nærmest  ansås  for 
tilhængere  af  en  moderat  forfatning,  sletteboerne,  som 
ønskede  oligarkiet  genindført  og  havde  Lykurgos  til 
fører,  og  bjærgboerne  under  ledelse  af  P  isis  t  rat  os,  der 
havde  ord  for  at  være  en  varm  ven  af  folket ;  til  dette  parti 
sluttede  sig  desuden  såvel  de,  der  havde  mistet  deres 
udestående  fordringer,  som  de,  hvis  herkomst  ikke  var 
pletfri,  de  første  for  at  forbedre  deres  økonomiske  stil- 
ling, de  sidste  af  frygt,  som  man  tydeligt  ser  af  den 
udrensning,  der  foretoges  efler  tyrannernes  afsættelse, 
fordi  mange  uberettigede  havde  tilsneget  sig  borgerret. 
Hvert  parti  havde  navn  efter  den  egn,  hvori  deres  ejen- 
domme lå. 

XIV.  Under  påskud  af,  at  hans  modstandere  havde  over- 
faldet og  såret  ham,  lykkedes  det  Pisistratos,  der  gik  for 
at  være  en  ven  af  den  menige  mand  og  havde  udmærket 
sig  meget  i  krigen  mod  Megara,  at  bevæge  folket  til  på 
Aristions  forslag  at  give  ham  en  livvagt,   de  såkaldte 


^)  Denne  inddeling  af  folket  i  3  stænder,  der  næppe  har 
nogen  forbindelse  med  stammeinddelingen ,  tillægges  al- 
mindeligt Tesens;  den  spiller  efter  dette  oplivelsesforseg 
ingen  politisk  roUe. 

køllebærere,  og  støttet  på  denne  gjorde  han  opstand 
mod  folket  og  besatte  33  år  efter  Solons  lovgivning  under 
Komeas'  arkontur  stadens  borg.  Man  fortæller,  at  Solon  561/60 
opponerede  mod  Pisistratos'  forslag  om  livvagten  og  ved 
den  lejlighed  sagde,  at  Athenæeme  enten  måtte  være 
dumme  eller  feje,  når  de  enten  ikke  gennemskuede 
Pisistratos'  enevældige  hensigter  eller  alligevel  lod  ham 
have  frit  spil.  Da  hans  advarsler  intet  frugtede,  lagde 
han  sine  våben  udenfor  sin  dør  med  de  ord,  at  nu  havde 
han  hjulpet  sit  fædreland  efter  ævne  (han  var  dengang 
allerede  en  meget  gammel  mand):  de  andre  måtte  så  følge 
hans  exempel.  Solon  talte  for  døve  øren;  Pisistratos 
tiltog  sig  regeringen  og  styrede  staten ,  som  dog  stadig 
mere  Ugnede  en  fristat  end  et  tyranni.  Men  inden  hans 
herredømme  endnu  var  befæstet,  forenede  Megakles'  og 
Lykurgos'  partier  sig  og  udjog  ham  under  Hegesias'  566/&5 
arkontur,  5  år  efter  hans  tronbestigelse.  Da  Megakles 
imidlertid  følte  sig  tilsidesat  af  sit  parti,  indlod  han  sig 
atter  i  underhandlinger  med  Pisistratos  og  foreslog  at  give 
ham  sin  datter  til  ægte,  og  således  vendte  han  efter  4  års  552/1 
forløb  tilbage,  under  en  form,  som  vidner  om  datidens 
store  naivitet.  Der  udspredtes  først  et  rygte  om,  at 
Athene  vilde  føre  Pisistratos  tilbage;  derpå  udpyntede 
Megakles  et  velvoxent  og  smukt  kvindemenneske  ved 
navn  Fye,  der  efter  Herodots  beretning  var  fra  sognet 
Paianiea,  efter  andre  en  trakisk  blomsterpige  fra  Kollytos^), 
således  at  hun  lignede  gudinden,  og  Pisistratos  kørte  nu 
ind  i  byen  med  hende  ved  sin  side,  modtaget  af  befolk- 
ningen med  knæfald  og  jubelråb. 

Senere  måtte  han  for  anden  gang  forlade  landet,  XV. 
omtrent  2  år  efter  sin  genindsættelse,  da  han  i  længden  550/49 
ikke   kunde   holde   sig  ved  magten,   men  måtte  frygte 
begge  partiers  uvilje,  fordi  samlivet  med  Megakles*  datter 


^)  Et  kvarter  i  Athen. 

2* 

var  ham  imod.  Først  koloniserede  han  et  sted  ved  den 
termæiske  bugt,  der  hedder  Raikelos,  og  drog  derfra 
langs  kysten  til  egnen  om  bjærget  Pangaion;  udbyttet 
af  minerne  dér  satte  ham  i  stand  til  at  hverve  lejetropper, 

540/39  såat  han  atter  efter  10  års  forløb  kom  til  Eretria,  hvor- 
fra han  gjorde  forsøg  på  at  genvinde  herredømmet, 
denne  gang  i  modsætning  til  tidligere  med  magt.  Blandt 
de  mange,  som  understøttede  ham,  var  de  ivrigste  Te- 
banerne,  Naxieren  Lygdamis  og  desuden  den  i  Eretria 
herskende  ridderstand.  Efter  sejren  ved  Pallenis  ^)  fik 
han  magten  og  afvæbnede  folket,  og  herefter  var  hans 
herredømme  ubestridt,  såat  han  endogså  kunde  erobre 
Naxos  og  indsætte  Lygdamis  til  hersker.  Folkets  af- 
væbning gik  for  sig  på  følgende  måde.  Han  foretog  en 
våbenmønstring  ved  Anakeion '-)  og  begyndte  at  holde  en 
tale  til  folket,  men  talte  med  vilje  sagte;  da  folk  så 
klagede  over,  at  de  ikke  kunde  høre,  bad  han  dem  gå 
længere  op  til  borgens  forhal  for  at  høre  bedre.  Medens 
han  således  lagde  beslag  på  deres  opmærksomhed,  optog 
nogle  dertil  beordnede  folk  borgernes  våben,  gemte  dem 
i  det  nærliggende  Teseustempels  sidebygninger  og  bragte 
Pisistratos  meddelelse  derom.  Da  han  var  færdig  med 
sin  tale,  fortalte  han  også,  hvad  han  havde  ladet  gøre 
med  deres  våben,  og  bad  dem  ikke  blive  forbavsede  eller 
forknytte  derover,  men  gå  hjem  og  passe  deres  egne 
sager:    statssagerne  skulde  han  nok  tage  vare  på. 

XVI.  Således   grundlagdes   Pisistratos'  tyranni,   som    det 

først  efter  alle  disse  omskiftelser  lykkedes  ham  at  befæste. 
Som  ovenfor  antydet  styrede  han  staten  med  mådehold, 
som  var  det  en  fristat  og  ikke  et  tyranni;  ti  foruden 
at  han  var  menneskekærlig,  mild  og  overbærende  mod 
folk,  der  forbrød  sig,  forstrakte  han  også  de  fattige  med 


')  Sogn  i  Attika. 

*)  Tempel  for  Dioskurerne  (Anakes  =  „drotterne**). 

penge  til  jordens  drift,  såat  de  kunde  leve  af  deres 
landbrug.  Hermed  forfulgte  han  et  dobbelt  øjemed,  da 
han  ønskede,  at  de  ikke  skulde  leve  i  byen,  men  spredte 
rundt  omkring  på  landet,  og  tillige,  at  de  skulde  have 
deres  gode  udkomme  og  være  optagne  af  deres  arbejde, 
såat  de  hverken  fik  lyst  eller  tid  til  at  give  sig  af  med 
statssager;  desuden  steg  hans  egne  indtægter  ved  jor- 
dens opdyrkning,  da  han  krævede  tiende  af  avlen. 
Derfor  oprettede  han  også  sognedomstolen  og  rejste  selv 
tit  ud  på  landet  for  at  have  tilsyn  med  befolkningen  og 
bilægge  stridigheder,  såat  de  ikke  behøvede  at  rejse  ind 
til  staden  og  forsømme  deres  jorder.  Det  skal  have 
været  på  en  sådan  rejse,  at  Pisistratos  engang  oplevede 
den  bekendte  historie  med  bonden  på  Hymettos,  der 
dyrkede  den  jordlod,  som  senere  kaldtes  den  skattefri. 
Da  han  så  en  bonde  grave  ihærdigt  i  den  stenede  jord 
for  at  opdyrke  den,  lod  han  forbavset  over  hans  flid 
sin  tjener  spørge  ham,  hvor  stort  et  udbytte  lodden  gav, 
hvortil  manden,  som  ikke  kendte  ham,  svarede:  »al- 
landsens  ulykker  og  lidelser,  og  af  dem  bør  Pisistratos 
have  tiende*.  Glad  over  hans  frimodighed  og  arbejd- 
somhed gav  Pisistratos  ham  fuldstændig  skattefrihed. 
Heller  ikke  i  andre  retninger  besværedes  folket  af  hans 
regering,  men  der  herskede  stadig  fred  og  sørgedes  for 
ro  og  orden,  såat  man  ofte  senere,  da  regeringen  på 
grund  af  hans  sønners  herskesyge  blev  langt  hårdere, 
sagde,  at  Pisistratos'  tyranni  havde  været  guldalderen. 
Den  vigtigste  af  alle  de  egenskaber,  man  roste  ham  for, 
var  hans  folkelige  og  menneskekærlige  karakter:  i  alle 
forhold  fulgte  han  strængt  de  bestående  love  uden  at 
tillade  sig  noget  overgreb,  og  da  han  engang  for  drab 
blev  indstævnet  for  Areopagos,  mødte  han  personligt  for 
at  forsvare  sig,  medens  modparten  blev  bange  og  lod 
sagen  falde.  Derfor  varede  hans  herredømme  længe,  og 
hvergang  han  blev  forjaget,  fik  han  med  lethed  magten 

igen,  da  han  støttedes  af  de  fleste  både  blandt  de  for- 
nemme og  de  almindelige  borgere;  de  første  vandt  han 
ved  personlig  omgang,  de  sidste  ved  private  understøt- 
telser, og  han  havde  let  ved  at  stå  sig  godt  med  begge 
samfundsklasser.  Desuden  var  i  den  periode  Åthenæ- 
ernes  love  om  tyranner  milde,  deriblandt  også  den,  der 
i  tid  ligger  tyranniets  grundlæggelse  nærmest;  den  lød 
således:  „dette  er  lov  hos  Åthenæerne  efter  gammel 
sæd:  hvis  nogen  opkaster  sig  til  tyran  eller  hjælper 
anden  mand  dertil,  være  han  selv  og  hans  slægt  æreløs.^ 

XVII.  Pisistratos  regerede  til  sin  høje  alderdom,  og  da  han 
528/7  under  Filoneos'  arkontur  døde  af  sygdom,  var  det  33  år 

siden  han  første  gang  opkastede  sig  til  tyran,  og  han 
havde  haft  magten  i  de  19;  den  øvrige  tid  levede  han  i 
landflygtighed.  Det  er  derfor  en  ganske  urimelig  påstand, 
at  han  skal  have  været  Solons  elskede  og  anført  Åthenæ- 
erne i  den  krig  mod  Megara,  der  drejede  sig  om  Salamis, 
hvad  der  ikke  passer  med  de  to  mænds  alder,  når  man 
sammenligner  deres  levetid  og  dødsår.  Efter  hans  død 
beholdt  hans  sønner  magten  og  førte  regeringen  i  deres 
faders  ånd;  med  sin  ægtehustru  havde  han  2  sønner, 
Hippias  og  Hipparkos,  og  med  Årgiverinden  2,  lofon  og 
Hegesistratos ,  der  havde  tilnavnet  Tettalos.  Pisistratos 
havde  nemlig  ægtet  Årgiveren  Gorgilos'  datter  Timonassa, 
der  før  havde  været  gift  med  Åmprakioteren  Arkinos 
af  Kypselidernes  slægt;  deraf  kom  også  venskabet  med 
Argiverne,  der  med  et  hjaélpekorps  på  1000  mand  under 
anførsel  af  Hegesistratos  deltog  i  slaget  ved  Pallenis. 
Giftermålet  med  Årgiverinden  henlægger  nogle  til  hans 
første  exil,  andre  til  hans  tredie  regeringsperiode. 

XVIII.  Af  disse  sønner  havde  Hipparkos  og  Hippias 
som  ægtefødte  og  ældre  magten,  og  Hippias,  der  var  en 
statsklog  og  besindig  mand,  førte  som  den  ældste  rege- 
ringen, medens  Hipparkos  var  ungdommelig,  anlagt  for 
erotik  og  begejstret  for  litteraturen  (det  var  også  på  hans 

foranstaltning,  at  Anakreon,  Simonides  og  de  andre 
digtere  indkaldtes) ;  Tettalos  var  langt  yngre  og  havde  et 
frækt  og  overmodigt  væsen,  hvilket  blev  kilden  til  hele 
slægtens  ulykke.  Hermed  gik  det  således  til.  Da  han 
havde  forelsket  sig  i  Harmodios,  men  ikke  kunde  få  ham 
til  ven,  lagde  han  sin  vrede  for  dagen  ved  forskellige 
krænkelser  og  hindrede  tilsidst  hans  søster  i  som  kurve- 
bærerske  at  deltage  i  Panathenæerfesten  ved  at  beskylde 
Harmodios  for  at  føre  et  liderligt  levned;  i  deres  for- 
bitrelse herover  dannede  Harmodios  og  Aristogeiton  den 
bekendte  sammensværgelse  sammen  med  mange  andre. 
Det  var  allerede  kommet  såvidt,  at  de  ved  Panathenæer-  514 
festen  stod  på  borgen  og  lurede  på  Hippias,  som  skulde 
modtage  processionen,  medens  Hipparkos  arrangerede  . 
den;  så  fik  de  øje  på  en  af  deres  medsammensvorne, 
der  talte  venskabeligt  med  Hippias,  og  i  den  tro,  at  de 
var  forrådte,  ilede  de  ned  for  dog  at  udrette  noget, 
inden  de  blev  fængslede,  styrtede  frem  ganske  alene  og 
dræbte  Hipparkos,  der  ordnede  processionen  ved  Leoko- 
reion  ^).  Derved  mislykkedes  hele  planen,  da  Harmodios 
strax  blev  dræbt  af  drabanterne,  medens  Aristogeiton 
blev  pågrebet  og  længe  forhørt  på  pinebænken.  Under 
pinslerne  angav  han  mange,  der  var  af  fornem  stand 
og  tyrannernes  venner;  i  begyndelsen  var  det  nemlig 
umuligt  at  komme  på  spor  efter  deltagerne.  Den  gængse 
fortælling '2)  om,  at  Hippias  lod  deltagerne  i  processionen 
lægge  deres  våben  bort  og  derpå  de  med  dolk  bevæb- 
nede pågribe,  er  derimod  urigtig,  da  deltagerne  dengang 
ikke  bar  våben,  hvilket  er  en  senere  under  demokratiet 
indført   skik.     Efter   den  demokratiske  beretning  angav 


')  En  helligdom  for  den  attiske  konge  Leos'  døtre,  der  under 
en  hungersnød  havde  opofret  sig  for  fædrelandet. 

«)  Således  fremstilles  sagen  af  Thukydid(VI  58),  hvis  skildring 
af  Hipparkos'  mord  i  det  hele  afviger  stærkt  fra  den  her 
givne. 

AristogL  'on  med  forsæt  tyrannernes  venner,  forat  de 
ved  at  lade  uskyldige  henrette,  som  tilmed  var  deres 
egne  venner,  både  skulde  pådrage  sig  blodskyld  og 
svække  deres  stilling,  medens  han  efter  andres  mening 
kun  nævnede  de  virkelige  deltagere.  Da  han  trods  alt 
hvad  han  gjorde  ikke  kunde  finde  døden,  lovede  han 
tilsidst  at  angive  en  mængde  andre  mod  selv  at  gå  fri 
for  straf  og  fik  Hippias  til  at  række  sig  hånden  som 
pant  derpå;  men  derpå  hånede  han  ham,  fordi  han 
havde  rakt  sin  broders  morder  hånden,  såat  Hippias  ude 
af  sig  selv  af  forbitrelse  trak  sin  sabel  og  stødte  ham  ned. 
XIX.  Efter  Hipparkos'  mord  blev  tyranniet  langt  hårdere, 
fordi  Hippias,  som  for  at  hævne  ham  havde  dræbt  og 
landsforvist  mange,  var  mistænksom  og  stræng  mod  alle. 
Omtrent  3  år  senere,  da  han  følte  sig  usikker  i  byen, 
begyndte  han  at  befæste  Munikia  for  at  forlægge  resi- 
densen dertil;  men  inden  denne  plan  var  realiseret,  blev 
han  forjaget  af  Lakedæmons  konge  Kleomenes,  da  oraklet 
stadig  havde  befalet  Lakonerne  at  styrte  tyrannerne. 
Hermed  forholdt  det  sig  således.  De  landsforviste,  som 
havde  Alkmeoniderne  til  førere,  kunde  ikke  komme  til- 
bage ved  egne  kræfter,  og  deres  forsøg  derpå  løb  altid 
uheldigt  af;  da  de  f.  ex.  havde  befæstet  Leipsydrion  i 
landet  selv  ovenfor  Parnes^)  og  nogle  af  hovedstadens 
indbyggere  havde  sluttet  sig  til  dem,  blev  de  belejrede 
af  tyrannerne  og  tvungne  til  overgivelse.  Derfor  sang 
man  om  denne  ulykkelige  begivenhed  senere  ved  drikke- 
gilder : 

Ve  Dig,  Leipsydrion,  vennerne  Du  svigteÆ  I 
Ve,  hvilke  helte  voldte  Du  døden! 
Tapre  i  striden  og  ædelhårne, 
fædrenes  værdige  sønner 


^)  Bjærgkjæde  nordfor  Athen. 

Da  deres  forsøg  således  stadig  mislykkedes,  overtog  de 
genopbyggelsen  af  templet  i  Delfi,  fordi  de  var  meget 
r>g6  og  gjorde  sig  håb  om  ad  denne  vej  at  faa  hjælp 
fra  Lakonerne,  og  så  ofte  som  Lakedæmonierne  i  den 
følgende  tid  henvendte  sig  til  oraklet,  pålagde  præst- 
inden dem  altid  at  befri  Athen,  indtil  Spartiateme  endelig 
fulgte  opfordringen,  skønt  Pisistratiderne  var  deres  gæste- 
venner; en  ligeså  væsenlig  grund  som  oraklets  befaling 
var  forresten  Pisistratidernes  venskab  med  Argiverne. 
Først  afsendtes  Ankimolos  ad  søvejen  med  en  hær;  men 
da  l'essaleren  Kineas  med  1000  ryttere  kom  tyrannerne 
til  hjælp,  blev  hæren  besejret  og  anføreren  faldt.  For- 
bitrede herover  udsendte  de  kong  Kleomenes  med  en 
større  hær  ad  landvejen,  og  denne  overvandt  det  tes- 
saliske  rytteri,  der  vilde  spærre  ham  adgangen  til  Attika, 
indesluttede  Hippias  i  den  såkaldte  pelargiske  ^)  fæstning 
og  belejrede  ham  i  forening  med  Athenæerne.  Da  imid- 
lertid Pisistratidernes  sønner  blev  pågrebne  under  et 
forsøg  på  at  undvige,  kapitulerede  de  på  den  betingelse, 
at  der  ikke  blev  gjort  børnene  nogen  fortræd,  bragte  i 
en  frist  på  6  dage  deres  ejendele  bort  og  overgav  under 
Harpaktides'  arkontur  borgen  til  Athenæerne.  Deres  511/10 
regering  havde  varet  omtrent  17  år  efter  faderens  død, 
og  dennes  regering  iberegnet  havde  slægten  haft  magten 
i  49  år. 

Efter  tyranniets  fald  udbrød  der  stridigheder  mellem  XX. 
Isagoras,  Tisandros'  søn,  en  ven  af  tyrannerne,  og 
Alkmeoniden  Klistenes;  da  denne  ikke  kunde  stå  sig 
mod  de  oligarkiske  klubber,  vandt  han  folkepartiet  for 
sig  ved  at  give  det  magten  i  staten.  Men  Isagoras,  som 
saa  sin  indflydelse  brudt,  indkaldte  igen  Kleomenes,  som 
var  hans  gæsteven,  og  bevægede  ham  til  at  udjage  de 
med  blodskyld  besmittede;   til  disse  henregnedes  nemlig 


^)  Gammelt  befæstningsanlæg  på  Akropolis. 

Ålkmeoniderne.  Medens  Klistenes  flygtede  ud  af  landet, 
rykkede  Kleomenes  ind  med  en  lille  hær  og  udjog  700 
atheniske  familier  som  besmittede ;  derpå  forsøgte  han  at 
afsætte  rådet  og  overgive  regeringen  til  Isagoras  og  300 
af  hans  venner.  Men  rådet  satte  sig  til  modværge  og 
mængden  samlede  sig,  såat  Kleomenes  og  Isagoras  med 
deres  tilhængere  måtte  flygte  op  på  borgen,  hvor  de  i 
2  dage  udholdt  en  formelig  belejring;  først  den  tredie 
dag  fik  Kleomenes  med  alle  sine  folk  lov  til  uantastet 
at  drage  bort,  og  Klistenes  og  de  andre  landflygtige 
kaldtes  tilbage.  Da  folket  var  kommet  til  magten,  var 
Klistenes  fører  og  folkets  leder,  fordi  Ålkmeoniderne 
næsten  mere  end  alle  andre  havde  æren  for  tyrannernes 
fordrivelse  og  især  havde  ført  kampen  imod  dem.  Alle- 
rede før  Ålkmeoniderne  havde  dog  Kedon  angrebet  tyran- 
nerne, og  derfor  sang  man  også  om  ham  ved  drikke- 
gilder : 

Slave,  skænk  i  Kedons  hæger, 
ham  for  alting  ej  Du  glemme; 
der  hvor  vinen  tapre  kvæger, 
Kedon  har  med  ære  hjemme. 

XXI.  Da  Klistenes,  som  af  de  anførte  grunde  nød  folkets 
tillid,  nu  var  blevet  dets  leder,   [gav  han  en  ny  forfat- 

508/7  ning]  ')  3  år  efter  tyrannernes  fordrivelse  under  Isagoras' 
arkontur.  For  det  første  inddelte  han  alle  borgerne  i 
10  stammer  istedenfor  de  4  gamle,  da  han  vilde  blande 
dem  mellem  hinanden,  forat  flere  kunde  få  borgerret; 
derfra  skriver  sig  også  det  udtryk,  som  senere  brugtes 
mod  dem,  der  vilde  prøve  folks  herkomst,  at  „man  ikke 


*)  Foruden  de  i  texten  supplerede  ord  er  der  måske  udfaldet 
en  bemærkning  om,  at  K.  forøgede  borgersamfundet  bety- 
deligt ved  at  optage  mange  i  landet  bosatte  fremmede ,  ja 
endog  slaver,  hvad  Aristoteles  omtaler  i  sin  statslære;  en 
antydning  heraf  findes  dog  i  det  nærmest  felgende. 

skulde  sondre  efter  stammer".  Dernæst  forøgede  han 
rådsherrernes  antal  fra  400  til  500,  nemlig  50  af  hver  ny 
stamme,  medens  hver  af  de  gamle  stammer  havde  stillet 
100.  At  han  ikke  inddelte  borgerne  i  12  stammer,  lå  i, 
at  han  ikke  vilde  bruge  de  bestående  12  trittyer,  de  4 
stammers  underafdelinger,  som  grundlag  for  inddelingen, 
hvorved  den  tilsigtede  sammenblanding  af  befolkningen 
ikke  vilde  være  opnået.  Endvidere  delte  han  landet 
efter  sogne  i  30  distrikter,  nemlig  10  i  byen  og  dens 
omegn,  10  i  kystlandet  og  10  i  det  indre  af  landet;  disse 
fik  navn  af  trittyer  og  fordeltes  ved  lodkastning  3  på 
hver  stamme,  forat  hver  stamme  kunde  have  medlemmer 
fra  alle  landskaberne.  Hvert  sogns  beboere  blev  i  egen- 
skab af  sognefæller  knyttede  til  hinanden  og  betegnedes 
som  tilhørende  det  og  det  sogn,  forat  folk  ikke  skulde 
minde  de  nye  borgere  om  deres  herkomst  ved  blot  at 
benævne  dem  efter  deres  fader;  derfor  bruges  i  Athen 
endnu  den  dag  idag  benævnelsen  efter  sogne.  Han  ind- 
satte også  sognefogeder  med  samme  bestilling  som  de 
tidligere  naukrarer,  da  sognene  kom  til  at  afløse  nau- 
krarieme.  Nogle  af  sognene  gav  han  navn  efter  loka- 
liteterne, andre  efter  deres  grundlæggere,  da  sognene 
ikke  længer  alle  faldt  sammen  med  lokaliteterne.  Slægt- 
forbindelserne, fratrieme^)  og  præsteskaberne  lod  han 
bestå  efter  gammel  sæd  og  skik.  Stammerne  fik  til 
skytspatroner  de  10  stammeheroer,  som  den  pytiske 
præstinde  nævnede  af  de  dertil  designerede  100. 

Disse  foranstaltninger  gav  forfatningen  et  langt  mere  XXII. 
demokratisk   præg   end   den   soloniske;    desuden   havde 
tyrannernes  regimente  bragt  Solons  love  i  forglemmelse. 


^)  Hver  af  de  4  gamle  stammer  bestod  af  3  fratrier,  som 
hver  omfattede  30  slægtforbindelser;  denne  inddeling,  som 
især  havde  privatretlig  betydning,  har  intet  at  gøre  med 
den  i  kap.  VIII  omtalte  i  trittyer  og  naukrarier,  der  havde 
en  politisk  og  militær  karakter. 

da  de  ikke  gjaldt  i  den  periode,  og  Klistenes  gav  helt 
nye  love,  beregnede  på  at  udvide  folkets  magt,  deriblandt 

504/3  loven  om  ostrakismen.  For  det  første  indførtes  4  år 
efter  denne  ordning  under  Hermokreons  arkontur  den 
endnu  gældende  edsformular  for  de  600's  råd;  derpå 
gik  man  over  til  at  vælge  strategerne  stammevis,  en  af 
hver  stamme,  medens  polemarken  var  hele  hærens  an- 
490  fører.  12  år  senere  under  Fainippos'  arkontur  vandt 
Athenæeme   sejren  ved   Maraton,   og  i  følelsen  af  sin 

488/7  styrke  anvendte  folket  2  år  senere  for  første  gang  loven 
om  ostrakismen,  som  var  blevet  givet  af  mistænksomhed 
mod  de  mægtige;  Pisistratos  havde  nemlig  været  strateg 
og  folkets  leder,  da  han  opkastede  sig  til  tyran.  Den 
første,  der  på  denne  måde  landsforvistes,  var  en  slægt- 
ning af  ham,  Kollyteeren  Hipparkos,  Karmos'  søn,  som 
Elistenes  netop  havde  villet  ramme  med  sin  lov;  ti 
Athenæeme  havde  med  folkets  sædvanlige  mildhed  tilladt 
tyrannernes  venner  at  forblive  i  landet,  når  de  ikke  havde 
gjort  fælles  sag  med  dem  under  urolighederne,  og  deres 
fører  og  leder  var  Hipparkos.    Allerede  næste  år,  under 

487/6  Telesinos'  arkontur,  valgtes  for  første  gang  efter  tyran- 
niet de  9  arkonter  stammevis  ved  lodkastning  mellem 
de  af  sognemedlemmerne  udtagne  pentakosiomedimner, 
medens  valget  før  var  foregået  ved  håndsoprækning; 
samme  år  landsforvistes  Alopekeeren  Megakles',  Hippo- 
krates'  søn.  I  de  første  3  år  anvendtes  ostrakismen 
efter  sin  bestemmelse  kun  mod  tyrannernes  venner,  men 

486/4  i  det  4de  år  begyndte  folket  også  at  fjærAe  andre,  som 
det  fandt  for  mægtige,  og  Xantippos,  Arifrons  søn,  blev 

483/2  det  første  ofifer.  Da  2  år  senere,  under  Nikomedes' 
arkontur,  minerne  ved  Maroneia  var  blevet  opdagede 
og  staten  fik  et  udbytte  på  100  talenter  af  driften,  fore- 
slog nogle  at  fordele  pengene  mellem  borgerne;  imod 
dette  forslag  optrådte  Temistokles,  der  uden  at  an- 
give, hvortil  de  skulde  bruges,  foreslog  at  låne  de  100 

rigeste  mænd  i  Athen  en  talent  hver:  hvis  man  så  blev 
tilfreds  med  resultatet,  skulde  staten  bære  udgiften; 
ellers  skulde  låntagerne  tilbagebetale  beløbet.  På  disse 
betingelser  bevilgede  man  ham  pengene,  og  han  lod  for 
dem  bygge  100  trierer,  idet  hver  af  de  100  rigmænd 
byggede  en;  disse  kom  senere  til  anvendelse  ved  Salamis 
i  kampen  mod  barbarerne.  Samtidig  var  A  ri  s  tid  es, 
Lysimakos'  søn,  blevet  landsforvist,  men  2  år  senere, 
under  Hypsikides'  arkontur,  hjemkaldte  man  på  grund  481/SO 
af  Xerxes'  angreb  alle  landsforviste;  tillige  bestemtes  det, 
at  de  landsforviste  for  fremtiden  skulde  opholde  sig 
udenfor  Geraistos  og  Skyllaion  ^)  eller  være  æreløse  for 
bestandig. 

Således  havde  staten  udviklet  sig  under  det  skridt  XXIII, 
for  skridt  voxende  folkeherredømme;  men  efter  Perser- 
krigene kom  det  areopagitiske  råd  atter  til  magten  og 
styrede  staten,  ikke  efter  nogen  lovformelig  bestemmelse, 
men  fordi  man  skyldte  det  sejren  ved  Salamis.  Stra- 
tegerne havde  nemlig  allerede  opgivet  ævret  og  ved  et 
opråb  opfordret  enhver  til  at  frelse  sig  selv;  da  skaf- 
fede rådet  penge  tilveje,  uddelte  8  drakmer  til  hver 
borger  og  bevægede  dem  til  at  gå  ombord  på  flåden. 
Derfor  underkastede  borgerne  sig  nu  dets  magt,  og 
Athens  politiske  forhold  var  gode  i  denne  periode:  det 
havde  udviklet  sit  krigsvæsen,  vundet  et  godt  navn  hos 
Hellenerne  og  mod  Lakedæmoniemes  ønske  fået  søhege- 
moniet.  Folkets  ledere  var  på  den  tid  Aristides,  Lysi- 
makos'  søn,  og  Temistokles,  Neokles'  søn;  denne  nød 
anseelse  som  en  dygtig  hærfører  og  anvendtes  derfor 
som  feltherre,  medens  Aristides,  der  gjaldt  for  at  være 
en  dygtig  statsmand  og  datidens  hæderligste  poUtiker, 


^)  Man  synes  at  være  gået  ad  fra,  at  hele  Attika  lå  indenfor 
disse  to  forbjærge  (Eubøas  sydspids  og  Peloponneses  øst- 
spids),  hvilket  dog  kun  tilnærmelsesvis  er  korrekt. 

virkede  som  folkets  rådgiver.  Til  trods  for  den  politiske 
modsætning  imellem  dem  ledede  de  i  forening  murenes 
genopbyggelse,  hvorimod  det  var  Aristides,  der  foran- 
ledigede Ionernes  løsrivelse  fra  det  lakedæmoniske  for- 
bund ved  snild  benyttelse  af  det  tidspunkt,  da  Pausanias 
ved  sin  optræden  havde  lagt  Lakonerne  for  had,  og  det 
478/7  blev  også  ham,  der  2  år  efter  slaget  ved  Salamis  under 
Timostenes'  arkontur  for  første  gang  fastsatte  forbunds- 
staternes pengebidrag  og  på  statens  vegne  edeligt  rati- 
ficerede forbundstraktaten  med  Ionerne,  ved  hvilken 
lejlighed  de  noksom  bekendte  metalklumper  nedsænkedes 
i  havet  ^). 
XXIV.  Da  disse  begivenheder  havde  styrket  borgernes  selv- 

følelse og  desuden  fyldt  statens  kasse,  rådede  Aristides 
dem  til  personligt  at  føre  regeringen  og  flytte  ind  fra 
landet  til  hovedstaden,  da  de,  som  han  påviste,  alle 
kunde  få  deres  underhold,  enten  i  felten  eller  ved  gar- 
nisonstjeneste eller  ved  at  forvalte  statens  sager,  og 
deres  herredømme  samtidig  befæstedes  derved.  Borgerne 
fulgte  dette  råd  og  tog  aktivt  del  i  regeringen,  og  fra 
nu  af  regeredes  forbundsfællerne  mere  despotisk  med 
undtagelse  af  Kierne,  Lesbierne  og  Samlerne,  der  støt- 
tede Athens  regimente,  fordi  de  fik  lov  at  beholde  deres 
forfatning  og  hele  magtstilling,  og  mængden  fik  tiUige 
sit  rigelige  udkomme,  således  som  Aristides  havde  fore- 
slået; ti  af  de  direkte  eller  indirekte  pengeydelser  fra 
forbundsfællerne  havde  over  20  000  personer  deres  livs- 
ophold. Der  var  nemlig  6000  hopliter,  1600  bueskytter 
og  desuden  1200  ryttere,  600  rådsherrer,  600  mand  gar- 
nison i  arsenalet  og  desforuden  60  mand  garnison  på 


']  Denne  nedsænkning  af  metalklumper,  som  det  i  de  tider 
sikkert  var  umuligt  at  f&  op  igen,  synes  at  være  et  symbol 
på  forbundets  ubrødelighed. 

borgen,  af  indenlandske  embedsmænd  henved  700  og 
ligesåmange  udenlandske;  hertil  kom  senere,  da  krigen 
udbrød,  2500  hopliter,  20  krydsere  og  desuden  10  skibe 
til  opkrævning  af  forbundsbidragene,  bemandede  med 
2000  mand,  udtagne  ved  lodkastning;  endvidere  levede 
de,  som  bespistes  på  Prytaneion,  de  faderløse  og  fange- 
vogterne alle  på  statens  bekostning,  såat  folket  på  denne 
måde  havde  sit  underhold. 

I  henved  17  år  efter  Perserkrigene  bestod  forfat-  XXV. 
ningen  under  Areopagiternes  ledelse,  skønt  den  lidt  efter 
lidt  forfaldt,  indtil  der  rettedes  et  angreb  på  rådet  af 
Efialtes,  Sofonides'  søn,  der  under  mængdens  voxende 
indflydelse  var  blevet  folkets  leder  og  gjaldt  for  at  være 
en  ubestikkelig  og  retsindig  politiker.  Først  fik  han 
mange  Areopagiter  afsatte  ved  at  anklage  dem  for  slet 
forvaltning  af  embedet,  og  derpå  berøvede  han  under 
Konons  arkontur  rådet  alle  de  rettigheder,  hvorpå  for-  462/1 
fatningskontrollen  beroede,  og  overførte  dem  dels  på  de 
500's  råd,  dels  på  folket  og  domstolene.  I  ledtog  med 
ham  var  Temistokles,  der  vel  selv  var  Areopagit,  men 
så  sig  truet  af  en  anklage  for  hemmelig  forståelse  med 
Perserne.  Da  Temistokles  derfor  ønskede  rådet  styrtet, 
indbildte  han  Efialtes,  at  rådet  agtede  at  lade  ham  aiTe- 
stere,  og  sagde  samtidig  til  Areopagiterne,  at  han  vilde 
vise  dem  nogle  mænd,  der  sammenrottede  sig  for  at 
kuldkaste  forfatningen.  Derpå  gik  han  med  de  af  rådet 
dertil  valgte  hen  til  Efialtes'  opholdssted  for  at  vise  dem 
de  sammensvorne,  og  da  de  nærmede  sig  huset,  talte 
han  ivrigt  med  dem,  såat  Efialtes  blev  forskrækket  og 
i  den  bare  kiton  satte  sig  hen  ved  husalteret.  Be- 
givenheden vakte  almindelig  opsigt,  de  500's  råd 
holdt  møde  og  nu  anklagede  såvel  Efialtes  som 
Temistokles  Areopagiterne,  først  for  rådet  og  derpå 
for  folket,  indtil  de  fik  berøvet  dem  magten.    Kort  tid 

efter  døde   Efialtes,    snigmyrdet   af  Tanagræeren   Åri- 
stodikos '). 

XXVI.  Da  Areopagiternes  råd  således  havde  mistet  sin 
kontrollerende  myndighed,  forfaldt  forfatningen  mere  og 
mere  på  grund  af  folkeledernes  voldsomhed.  To  om- 
stændigheder befordrede  denne  udvikling:  de  sindigere 
elementer  havde  ingen  egenlig  fører  undtagen  Kimon, 
Miltiades'  søn,  en  ikke  videre  energisk  mand,  der  først 
sent  var  optrådt  som  politiker;  desuden  var  de  fleste 
besindigere  mænd  faldne  i  krig.  På  den  tid  dannedes 
hæren  nemlig  af  borgerskabet,  og  da  der  til  strateger  i 
reglen  valgtes  folk,  der  ikke  forstod  sig  på  krig,  men 
levede  på  deres  forfædres  ry,  faldt  der  altid  et  par 
tusind  af  soldaterne,  såat  de  besindigere  både  af  det 
menige  folk  og  af  de  velhavende  uddøde.  Medens  lovene 
derfor  ikke  længer  fulgtes  på  statsstyreisens  andre  om- 
råder, lod  man  dog  valget  af  de  9  arkonter  uforandret, 
457/6  med  undtagelse  af,  at  det  6  år  efter  Efialtes'  død  ved- 
toges, at  også  zeugiterne  skulde  kunne  designeres  til 
lodkastningen  om  dette  embede,  og  Mnesiteides  blev  den 
første  arkont  af  denne  klasse.  Hidtil  havde  arkonterne 
udelukkende  været  riddere  ogpentakosiomedimner,  medens 
zeugiterne  havde  haft  de  almindelige  embeder,  undtagen 
i  de  tilfælde,  hvor  man  ikke  holdt  sig  loven  efterrettelig. 
4B3/2  4  år  senere,  under  Lysikrates'  arkontur,  genoprettedes 
den  såkaldte  sognedomstol  på  30  medlemmer,   og  2  år 

451/50  senere,  under  Antidotos,  vedtoges  på  grund  af  borgernes 
store  antal  et  forslag  af  Per ik les,  om  at  kun  sønner 
af  borger  og  borgerinde  skulde  have  borgerret. 
XXVII.  Perikles,  der  først  havde  vundet  et  navn  ved  som 
ung  mand  at  indstævne  Kimon  til  regnskabsaflæggelse, 
blev  nu  folkets  fører,  og  forfatningen  fik  et  endnu  mere 


>)  Her  synes   en   bemærkning    om  Temistokles'   skæbne    at 
være  udfaldet  i  texten. 

demokratisk  præg,  da  han  både  fratog  Areopagiterae 
endel  rettigheder  og  mere  end  nogen  anden  befordrede 
udviklingen  af  sømagten;  resultatet  heraf  var,  at  den 
menige  mand,  hvis  selvfølelse  steg,  i  endnu  højere  grad 
tog  aktiv  del  i  regeringen.  49  år  efter  slaget  ved  Salamis, 
under  Pytodoros'  arkontur,  udbrød  den  peloponnesiske  431 
krig,  og  medens  den  varede,  var  folket  nødt  til  at  bo  i 
hovedstaden  og  blev  vant  til  at  oppebære  lønning  i 
felten,  såat  det  halvt  frivillig,  halvt  ufrivillig  tog  statens 
forvaltning  i  sin  hånd.  Det  var  også  Perikles,  der  først 
indførte  lønning  for  dommerne  som  et  modtræk  mod 
Kimons  rigdom.  Kimon  besad  nemlig  en  fyrstelig  formue, 
som  tillod  ham  at  bestride  ydelserne  til  staten  på  en 
glimrende  måde  og  at  underholde  mange  af  sine  sogne- 
fæller, såat  alle  Lakiader^)  hver  dag  kunde  komme  og 
få  det  nødvendige  til  livets  ophold  hos  ham ;  desuden 
var  der  uhindret  adgang  til  alle  hans  ejendomme,  forat 
enhver  kunde  nyde  godt  af  træfrugten  på  dem.  Da 
Perikles  nu  ikke  med  sin  formue  kunde  vise  en  lignende 
rundhåndethed,  fik  han  af  Damonides  fra  Oa,  som  gjaldt 
for  hans  politiske  rådgiver  og  derfor  senere  blev  lands- 
forvist ved  ostrakismen,  det  råd,  da  hans  egne  midler 
ikke  slog  til,  at  give  folket  penge  af  dets  egen  kasse, 
og  han  indførte  så  lønning  for  dommerne,  en  foranstalt- 
ning, der  efter  nogles  anskuelse  fordærvede  dommer- 
standen, som  principielt  snarere  rekruteredes  med  dårlige 
personer  end  med  de  besindige  borgere.  Snart  begyndte 
også  bestikkelserne,  da  Anytos  efter  sin  virksomhed  som 
strateg  havde  givet  exemplet;  han  blev  nemlig  anklaget 
for  tabet  af  Pylos,  men  frikendt  af  de  bestukne  dom- 
mere. 

Sålænge  Perikles  ledede  folket,   gik  det  nogenlunde  xxvni. 
an;  men  efter  hans  død  forværredes  de  politiske  forhold 


^)  Det  sogn,  som  Kimon  tilhørte. 

betydeligt,  fordi  folket  fik  en  fører,  der  ikke  nød  anseelse 
hos  de  besindige  borgere,  medens  det  før  altid  havde 
været  dem,  der  gik  i  spidsen.  Solon  havde  været  folkets 
allerførste  leder;  den  næste  var  Pisistratos,  der  tilhørte 
de  adelige  og  fornemme,  og  efter  tyranniets  fald  kom 
Klistenes,  der  efter  fordrivelsen  af  Isagoras  og  hans 
parti  ingen  modstander  havde.  Senere  blev  Xantippos 
folkets,  Miltiades  de  fornemmes  leder;  efter  disse  virkede 
Temistokles  og  Aristides;  derpå  ledede  Efialtes  folket, 
Kimon,  Miltiades'  søn,  de  velhavende,  og  deres  fører- 
stilling gik  i  arv  til  Perikles  og  Tukydides  %  der  var 
besvogret  med  Kimon.  Efter  Perikles'  død  lededes  de 
fornemme  af  Nik  i  as,  der  fandt  døden  på  Sicilien, 
folket  af  Kleon,  Kleainetos'  søn,  vistnok  den  mand,  der 
mest  fordærvede  det  ved  at  shiigre  for  dets  lidenskaber, 
og  den  første  politiker,  der  optrådte  på  en  støjende 
måde  med  skældsord  mod  sine  modstandere  og  mødte 
på  talerstolen  med  skødskind  på,  medens  det  før  var 
gået  sømmeligt  til.  Efter  disse  blev  Te  ramenes, 
Hagnons  søn,  fører  for  modpartiet  og  instrumentmageren 
Kleofon  for  folket;  denne  indførte  også  uddelingen  af 
2  oboler ^),  en  skik,  der  bestod  en  tid,  men  senere  op- 
hævedes af  Paianieeren  Kallikrates,  der  først  havde 
lovet  at  forøge  beløbet  med  en  obol.  Begge  disse  blev 
senere  dømte  til  døden;  ti  når  mængden  er  blevet 
vildledt,  hader  den  i  reglen  bagefter  dem,  der  har  ført 
den  på  afveje.  Fra  Kleofons  tid  var  stillingen  som 
folkets  leder  altid  i  hænderne  på  de  mænd,  som  bedst 
kunde  bekvemme  sig  til  at  optræde  med  frækhed  og 
smigre  for  mængden,  uden  at  tænke  på  andet  end  øje- 
blikket. De  bedste  atheniske  politikere  i  denne  senere 
periode   var   vistnok  Nikias,  Tukydides  og  Teramenes. 

')  Melesias'  sen,  ikke  den  bekendte  historieskriver. 
'^)  Til  at  overvære  testskuespillene  ved  den  store  Dionysos- 
fest,  2  oboler  for  hver  af  festens  3  dage. 

Næsten  alle  er  enige  om,  at  de  to  første  ikke  blot  var 
hæderlige  mænd,  men  tillige  dygtige  statsmænd  og  be- 
sjælede af  faderlig  omsorg  for  hele  samfundet;  derimod 
er  meningerne  om  Teramenes  delte  på  grund  af  de  poli- 
tiske uroligheder,  hvorunder  han  virkede.  En  ikke  over- 
fladisk betragtning  fører  dog  til  det  resultat,  at  han  ikke, 
som  man  har  beskyldt  ham  for,  kuldkastede  alle  for- 
fatninger, men  under  dem  alle  styrede  staten,  sålænge 
man  holdt  sig  indenfor  lovens  grænser,  som  en  mand, 
der  kunde  virke  under  enhver  forfatning,  hvad  der 
netop  er  en  god  borgers  pligt,  men  ikke  vilde  bøje  sig 
for  lovbrud  og  derved  lagde  sig  ud  med  magthaverne.     XXIX. 

Sålænge  de  krigsførende  magter  holdt  hinanden  i 
ligevægt,  holdt  demokratiet  sig;  men  da  det  var  gået  så  413 
ulykkehgt  på  Sicilien  og  forbundet  med  Perserkongen 
havde  givet  Lakedæmonieme  overvægten,  så  Athenæerne 
sig  nødsagede  til  at  ombytte  demokratiet  med  de  400's 
forfatning.  Sagen  indlededes  med  en  tale  af  Melobios, 
medens  selve  forslaget  til  folkebeslutningen  udgik  fra 
Pytodoros,  Epizelos'  søn;  hovedgrunden,  hvorfor  mængden 
gik  ind  derpå,  var  den  indbildning,  at  Perserkongen 
snarere  vilde  hjælpe  dem  i  krigen,  hvis  regeringen  blev 
oligarkisk.  Pytodoros'  vedtagne  forslag  lød  således: 
»folket  skal  supplere  de  bestående  10  rådgivere*)  med 
20  andre  af  borgerne  over  40  år,  og  dette  udvalg  skal 
efter  at  have  aflagt  ed  på  at  ville  foreslå  det,  som  det 
anser  for  gavnligst  for  staten,  forelægge  forslag  om 
statens  frelse;  også  enhver  anden  skal  være  berettiget 
til  at  stille  forslag,  forat  man  af  alle  forslagene  kan 
vælge  det  bedste."  Til  Pytodoros'  forslag  fik  Klitofon 
føjet  følgende  bestemmelse:  „ udvalget  skal  yderligere 
undersøge  de  gamle  love,   som  Klistenes  gav  (da  han 

^)  Denne  af  ældre  mænd  bestående  kommission  (de  såkaldte 
probnloi)  var  blevet  nedsat  strax  efter  nederlaget  på 
Sicilien. 

3* 

indførte  demokratiet  ^)),  forat  man  også  kan  blive  bekendt 
med  disse  og  således  vedtage  det  bedste'^ ;  man  synes  at 
være  gået  ud  fra,  at  Klistenes'  forfatning  ikke  var  de- 
mokratisk, men  beslægtet  med  Solons.  Udvalget  fore- 
slog for  det  første,  at  prytaneme  skulde  være  forpligtede 
til  at  sætte  ethvert  til  statens  frelse  sigtende  forslag 
under  afstemning,  og  ophævede  dernæst  anklagerne  for 
ulovmæssighed  såvelsom  angivelserne  og  indkaldelserne^), 
forat  enhver  Åthenæer  kunde  råde  foli;et  i  den  forelig- 
gende sag;  hvis  nogen  i  den  anledning  enten  anvendte 
straf  eller  indkaldelse  eller  indstævning  for  en  domstol, 
var  det  tilladt  at  angive  ham  og  slæbe  ham  for  stra- 
tegerne, der  så  skulde  lade  de  11  mænd  exekvere  døds- 
straffen. Derpå  ordnede  udvalget  forfatningen  på  føl- 
gende måde:  statsindtægteme  måtte  kun  anvendes  til 
krigen,  og  sålænge  den  varede,  skulde  alle  embedsmænd 
være  ulønnede  undtagen  de  9  arkonter  og  de  fungerende 
prytaner,  som  skulde  oppebære  3  oboler  hver  om  dagen. 
Forøvrigt  skulde,  sålænge  krigen  varede,  hele  regeringen 
lægges  i  hænderne  på  de  Athenæere,  der  både  med  deres 
person  og  formue  bedst  kunde  tjene  staten,  dog  ikke 
under  5000;  disse  skulde  også  være  berettigede  til  at 
slutte  traktater  med  hvem  de  vilde.  Åf  hver  stamme 
skulde  der  vælges  10  mænd  over  40  år,  som  efter  en 
højtidelig  ed  skulde  udtage  de  5000. 
XXX.  Da  dette  forslag  var  blevet  forelagt  og  vedtaget, 

valgte  de  5000  af  deres  egen  midte  100  mænd  til  at 
gøre  udkast  til  en  forfatning.  Det  af  dem  forelagte  for- 
fatningsudkast  lød  således :  » Rådsherreembedet  skal 
være  etårigt  og  ulønnet  og  besættes  med  borgere,  der 
have  fyldt  30  år;   blandt  rådsherrerne  skulle  følgende 


^)  Dette  synes  at  være  et  indskud  af  Ar.  selv. 
*)  Forskellige  klageformer,    der  anvendtes  såvel   mod   lov- 
stridige forslag  som  mod  forslagsstillerne  selv. 

embedsmænd  vælges:  strategerne,  de  9  arkonter,  hiero- 
mnemonen^),  taxiarkerne,  hipparkerne,  fylarkerne  *^)  og 
garnisonscheferne ,  skatmestrene  for  gudindens  og  de 
andre  guddommes  midler,  10  i  tallet,  20  hellenotamier^), 
som  skulle  forvalte  alle  statsmidler,  offerkommissærer  og 
festkommissærer,  10  af  hver  slags.  Alle  disse  skulle 
vælges  blandt  flere  Indenfor  det  fungerende  råd  dertil 
designerede  kandidater,  medens  alle  andre  embeder 
skulle  besættes  ved  lodkastning  og  ikke  med  rådsherrer; 
dog  skulle  hellenotamieme  i  deres  funktionstid  ikke 
sidde  i  rådet.  For  fremtiden  skal  der  af  ovennævnte 
aldersklasse  dannes  4  rådsforsamlinger,  af  hvilke  en  ved 
lodkastning  udtagen  del  skal  fungere,  men  også  de  andre 
skulle  fordeles  på  de  forskellige  afdelinger.  De  100  mænd 
skulle  på  den  retfærdigste  måde  dele  sig  selv  og  de  andre 
i  4  afdelinger  og  foretage  en  lodkastning  mellem  dem« 
og  de  således  udtagne  skulle  fungere  som  rådsherrer  et 
år.  De  skulle  efter  bedste  skøn  forvalte  statsmidlerne, 
forat  disse  kunne  blive  i  behold  og  komme  til  nyttig 
anvendelse,  og  bestyre  de  andre  forhold  på  bedste  måde, 
og  hvis  de  ønske  at  forhandle  en  sag  med  flere,  skal 
enhver  tilkalde  hvem  han  selv  vil  af  samme  aldersklasse. 
Rådet  skal  holde  møde  hver  5te  dag,  hvis  det  ikke  be- 
høves oftere.  Lodkastningen  til  rådet  skal  foretages  af 
de  9  arkonter;  embedsvalgene  afgøres  af  5  dertil  ud- 
tagne rådsherrer,  af  hvilke  en  ved  loddet  udtages  til 
præsident  for  hver  dag.  De  udtagne  fem  skulle  kaste 
lod  mellem  dem,  der  ønske  foretræde  hos  rådet:  først 
behandles   sager  vedrørende  religionen,   dernæst  skulle 


^)  Athens  repræsentant  i  Amfiktyonemes  forsamling. 

')  Under  strategerne  sorterede  de  10  taxiarker,   der  anf'arte 

hver  sin  stammes  fodfolk;   på  lignende   måde  var  de  10 

fylarker  underordnede  hipparkerne. 
*)  Denne  benævnelse  Vnl^^Hoi^ske  skatmestre")  skriver  sig  fra 

det  attiske  seforbnnds  oprettelse. 

herolder  have  adgang,  efter  dem  gesandtskaber  og  til- 
sidst  andre  sager  forhandles;  i  sager  vedrørende  krigen 
skulle  de  i  fornødent  fald  uden  lodkastning  indføre  stra- 
tegerne til  forhandling.  Enhver  rådsherre,  der  under  sin 
funktionstid  ikke  møder  i  rådet,  ifalder  en  daglig  mult 
af  en  drakme,  medmindre  han  iforvejen  har  opnået  fri- 
tagelse.** 

XXXI.  Denne  forfatning  skulde  imidlertid  først  senere  træde 
i  kraft,  medens  der  foreløbigt  forelagdes  følgende  udkast. 
„Rådet  skal  efter  gammel  sæd  bestå  af  400  medlemmer, 
40  af  hver  stamme,  valgte  blandt  designerede,  som 
stammefællerne  skulle  vælge  blandt  borgerne  over  30  år. 
Disse  skulle  både  indsætte  embedsmændene,  formulere 
embedseden  og  med  hensyn  til  lovene,  regnskabsaflæg- 
gelsen og  alt  andet  handle  efter  bedste  skøn.  De  love, 
som  måtte  blive  givne  om  forfatningen,  skulle  stå  ved 
magt  og  kunne  ikke  ændres  eller  ombyttes  med  andre. 
Valget  af  strategerne  skal  foreløbigt  foregå  mellem  alle 
de  6000,  men  når  rådet  er  blevet  indsat,  skal  det  efter 
en  våbenmønstring  vælge  10  mænd  samt  en  sekretær, 
og  de  valgte  skulle  fungere  -med  uindskrænket  myn- 
dighed i  det  næste  år  og  forhandle  med  rådet,  når  de 
ønske  det.  Desuden  skal  der  vælges  en  hippark  og  ti 
fylarker,  hvis  valg  for  fremtiden  skal  foretages  af  rådet 
ifølge  forfatningsudkastet.  Ingensomhelst  må  beklæde 
samme  embede  mere  end  en  gang,  fraregnet  rådsherre- 
embedet  og  strategembedet.  Senere,  når  de  400  er 
blevet  delte  i  de  4  afdelinger,  skulle  de  100  mænd,  forat 
såvel  borgerne  i  byen  som  de  andre  ^)  kunne  blive  råds- 
herrer, fordele  de  sidste  i  afdelingerne." 

XXXII.         Da  dette  forfatningsudkast  var  blevet  forelagt  ved 


')  Her  tænkes  særligt  på  de  borgere,  der  var  borte  fra  byen 
som  soldater,  for  størstedelen  på  den  ved  Samos  liggende 
flåde;  de  var  borgerne  i  byen  numerisk  overlegne. 

det  af  de  5000  nedsatte  lOOmandsudvalg  og  vedtaget  i 
en  af  Aristoraakos  ledet  folkeforsamling,  blev  rådet  for 
det  indeværende  år,  som  var  Eallias'  arkontur,  afsat  den  412/1 
14de  Targelion*),  inden  dets  funktionstid  var  udløbet, 
og  de  400  tiltrådte  den  22de;  det  ved  bønnevalg  valgte 
råd  skulde  have  tiltrådt  den  14de  Skiroforion.  Hoved- 
mændene for  denne  oligarkiske  revolution,  som  foregik 
under  Kallias'  arkontur,  på  det  nærmeste  99  år  efter  411 
tyrannernes  fordrivelse,  var  Pisandros,  Antifon  og  Tera- 
menes,  alle  af  fornem  stand  og  ansete  som  forstandige 
og  indsigtsfulde  mænd.  Efter  den  ny  forfatnings  ind- 
førelse blev  bestemmelsen  om  de  5000's  valg  ikke  reali- 
seret, men  de  400  tilligemed  de  10  uindskrænkede  stra- 
teger holdt  deres  indtog  på  rådhuset  og  overtog  regeringen ; 
de  søgte  også  ved  forhandling  med  Lakedæmonierne  at 
opnå  fred  på  basis  af  de  bestående  magtforhold,  men 
da  disse  ikke  vilde  høre  tale  om  fred,  medmindre  Athen 
også  opgav  sit  søhegemoni,  afbrød  de  underhand- 
lingerne. 

De  400*s  forfatning  bestod  omtrent  4  måneder,  og  XXXIII. 
en  af  deres  midte,  Mnesilokos,  var  arkont  i  2  måneder 
af  Teopompos'  arkontur,  medens  han  selv  fungerede  de 
resterende  10  måneder.  Da  nemlig  hele  Eubøa  med 
undtagelse  af  Oreos  faldt  fra  efter  det  uheldige  søslag 
ved  Eretria  og  tabet  af  denne  ø,  som  faktisk  var 
Athenæerne  til  større  gavn  end  Attika  selv,  gik  dem  mere 
til  hjærte  end  alle  tidligere  ulykker,  afsattes  de  400  og 
magten  lagdes  i  hænderne  på  de  5000,  der  kunde  møde 
med  svær  rustning;  samtidig  blev  ved  en  folkebeslutning 
alle  embeder  ulønnede.  Hovedmændene  for  denne  for- 
andring var  Aristokrates  og  Teramenes,  der  ikke  billigede 
de  400's  hele  færd;   de  havde  nemlig  regeret  ganske  på 


^)  Det  attiske  &rs  næstsidste  måned;   den  sidste  var  Skiro- 
forion. 

egen  hånd  uden  at  henvise  noget  til  de  5000's  afgørelse. 
De  politiske  forhold  synes  at  have  udviklet  sig  heldigt 
på  denne  tid,  medens  krigen  endnu  varede  og  hopliteme 
havde  magten  i  staten. 
XXXIV.  Folket  havde  i  en  håndevending  gjort  ende  på  de 

400's  regimente;  da  imidlertid  5  år  senere,  under  An- 
406  geleeren  Kallias*  arkontur,  søslaget  ved  de  arginusiske 
øer  var  blevet  leveret,  blev  for  det  første  de  10  sejrrige 
strateger  alle  ved  én  afstemning  dømte  af  det  af  agita- 
torerne vildledte  folk,  skønt  nogle  af  dem  slet  ikke 
havde  været  med  og  andre  var  blevet  reddede  på  frem- 
mede skibe,  og  da  dernæst  Lakedæmonierne  tilbød  at 
rømme  Dekeleia  og  slutte  fred  på  basis  af  de  bestående 
magtforhold,  fandt  dette  forslag  vel  støtte  hos  adskillige, 
men  forkastedes  af  mængden,  som  blev  vildledt  af 
Klitofon;  han  forhindrede,  at  freden  kom  istand,  ved  at 
møde  i  folkeforsamlingen,  beruset  og  iført  harnisk,  og 
erklære,  at  han  ikke  vilde  finde  sig  deri,  medmindre 
Lakedæmonierne  opgav  alle  forbundsstæderne.  Det  gun- 
stige øjeblik  gik  således  ubenyttet  hen,  men  det  varede 
ikke  længe,  inden  man  indså,  at  det  var  et  misgreb; 
405  ti  året  efter,  under  Alexias'  arkontur,  tabtes  søslaget  ved 
Aigospotamoi,  hvilket  havde  til  følge,  at  Lysander  som 
statens  herre  indsatte  de  30's  regering  på  følgende  måde. 
Da  fredstraktaten  indeholdt  den  bestemmelse,  at  de 
skulde  have  „den  gamle  forfatning**,  søgte  demokraterne 
at  bevare  demokratiet,  medens  de  fornemme  delte  sig  i 
to  partier:  klubbernes  medlemmer  tilligemed  de  efter 
fredsslutningen  hjemkaldte  landsforviste  ønskede  et  oli- 
garki, medens  de,  der  stod  udenfor  klub  væsenet,  men 
forøvrigt  hørte  til  de  mest  ansete  borgere,  vilde  have 
den  gamle  forfatning  indført;  til  de  sidste  hørte  Arkinos, 
Anytos,  Klitofon,  Formisios  og  mange  andre,  og  deres 
hovedleder  var  Teramenes.  Da  Lysander  nu  tog  parti 
for   de   oligarkisksindede ,    blev   folket  skræmmet  til   at 

vedtage  et  forslag  af  Afidnæeren  Drakontides  om  oli- 
garkiets indførelse. 

Da  de  30  på  denne  måde  var  blevet  indsatte  under  XXXV. 
Pytodoros'  arkontur  og  havde  fået  magten  i  staten,  satte  404/3 
de  sig  ud  over  alle  andre  forfatningsbestemmelser,  men 
udvalgte  dog  af  designerede  fra  stammerne  600  råds- 
herrer og  de  andre  embedsmænd,  hvorpå  de  supplerede 
sig  med  10  befalingsmænd  over  Piræus,  11  fængsels- 
kommissærer  og  300  stokkemænd  og  beherskede  staten 
vilkårligt.  I  begyndelsen  behandlede  de  borgerne  orden- 
Ijgt  og  gav  sig  skin  af  at  håndhæve  den  gamle  forfat- 
ning ,  f.  ex.  ved  at  ophæve  Efialtes'  og  Arkestratos'  love 
om  Areopagiterne;  ligeledes  afskaffede  de  alle  soloniske 
bestemmelser,  som  kunde  udlægges  på  forskellig  måde, 
og  fratog  dommerne  deres  ret  til  at  fortolke  loven,  forat 
det  skulde  se  ud,  somom  de  forbedrede  og  korrigerede 
forfatningen.  Loven  om  at  bortgive  sin  ejendom  efter 
eget  tykke  gav  de  således  ubegrænset  gyldighed  og  op- 
hævede de  dertil  knyttede  indskrænkninger  om  „sinds- 
forvirring, alderdom  og  kvindelig  påvirkning**,  forat  syko- 
fanterne ikke  skulde  have  noget  at  hænge  sig  i,  og  det 
samme  princip  fulgte  de  i  andre  tilfælde.  Desuden  blev 
sykofanterne  og  alle  de  slette  og  fordærvede  mennesker, 
der  til  skade  for  samfundet  smigrede  folket,  henrettede 
til  glæde  for  borgerne,  der  tiltroede  regeringen  gode 
hensigter.  Men  da  de  først  følte  sig  sikre  i  sadlen, 
dræbte  de  uden  skånsel  alle,  der  ragede  op  over  mængden 
ved  formue,  stand  eller  anseelse,  i  den  dobbelte  hensigt 
at  sikre  sig  selv  og  bemægtige  sig  deres  formue,  og 
inden  lang  tid  var  gået,  var  1500  blevet  henrettede. 

Oprørt  over  dette  regimente,    der  ødelagde  staten,  XXXVI, 
opfordrede  Teramenes  dem  til  at  holde  inde  med  deres 
udskejelser  og  give  de  bedste  af  borgerne  del  i  rege- 
ringen.   I  begyndelsen  mødte  han  modstand;   men  da 
rivningerne  mellem  de  regerende  var  blevet  almindeligt 

bekendte  og  flertallet  af  borgerne  holdt  med  Teramenes, 
drev  frygten  for,  at  han  som  folkets  leder  skulde  styrte 
regeringen,  de  30  til  at  optage  en  liste  over  3000  af 
borgerne,  som  de  sagde  at  de  vilde  give  indflydelse  på 
statens  styrelse.  Også  dette  skridt  misbilligede  Tera- 
menes, fordi  de  realiserede  deres  hensigt,  at  optage 
de  besindige  borgere,  således  at  de  kun  optog  3000, 
somom  dygtigheden  var  begrænset  til  dette  tal,  og  des- 
uden, fordi  de  ^'orde  sig  skyldig  i  den  inkonsekvens,  at 
gøre  deres  voldsherredømme  afhængigt  af  undersåtterne; 
men  de  30  tog  intet  hensyn  hertil.  De  ventede  længe 
med  offenliggørelsen  af  listen  over  de  3000,  og  da  de 
endelig  bestemte  sig  dertil,  blev  nogle  af  de  optagne 
slettede  og  andre  udenforstående  optagne  i  stedet. 
XXXVn.  Hen  på  vinteren  besatte  imidlertid  Trasybulos  i 

forening  med  de  landflygtige  Fyle  %  og  da  en  expedition, 
som  de  30  foretog  imod  dem,  løb  uheldigt  af,  besluttede 
de  at  afvæbne  de  andre  borgere  og  skille  sig  af  med 
Teramenes,  en  plan,  som  de  iværksatte  på  følgende 
måde.  De  forelagde  rådet  to  lovforslag  til  vedtagelse: 
det  ene  gav  de  30  fuldmagt  til  at  lade  de  borgere  hen- 
rette, der  ikke  stod  på  de  3000's  liste,  det  andet  ude- 
lukkede alle  dem  fra  borgersamfundet,  der  havde  del- 
taget i  sløjfningen  af  fortet  på  Eetioneia*)  eller  mod- 
arbejdet de  400,  som  havde  indført  det  første  oligarki. 
Da  Teramenes  faktisk  havde  været  med  til  begge  dele. 


^)  Et  pas  i  bjærgkæden  Farnes;  det  behersker  overgangen 
til  Bøotien.  Trasybalos*  fæstning  findes  endna  i  god 
stand. 

')  Fortet  på  Eetioneia,  en  fremspringende  halvø,  der  be- 
hersker indløbet  til  Piræas,  var  anlagt  af  de  400,  som  det 
hed  sig,  til  beskyttelse  mod  et  fjendtligt  angreb;  men  da 
folket  mistænkte  dem  for  at  st&  i  ledtog  med  Renden,  blev 
fortet  nedrevet,  hvorved  Teramenes  medvirkede.  Der 
findes  endnu  tydelige  spor  af  anlæget. 

blev  ved  disse  loves  vedtagelse  han  sat  udenfor  borger- 
samfundet og  de  30  berettigede  til  at  lade  ham  henrette. 
Da  Teramenes  var  ryddet  af  vejen,  blev  alle  undtagen 
de  3000  afvæbnede,  og  i  det  hele  taget  blev  deres  rege- 
ring langt  grusommere  og  slettere  end  før.  Ved  et  ge- 
sandtskab til  Lakedæmon  rettede  de  beskyldninger  mod 
Teramenes  og  bad  om  hjælp,  hvorefter  Lakedæmonierne 
afsendte  Kallibios  som  guvernør  med  henved  700  sol- 
dater, der  besatte  borgen*). 

Senere  besatte  emigranterne  Munikia,   og  da  de  30  XXX  Vin. 
med  deres  tilhængere  rykkede  ud  imod  dem,  trak  de  det  , 

korteste  strå;  efter  kampen  trak  bypartiet  sig  tilbage, 
forsamlede  sig  næste  dag  på  torvet  og  afsatte  de  30, 
hvorpå  der  valgtes  10  af  borgerne  med  uindskrænket 
fuldmagt  til  at  gøre  ende  på  krigen.  Disse  overtog  re- 
geringen, men  istedenfor  at  opfylde  det  dem  pålagte 
hverv  sendte  de  gesandter  til  Lakedæmon  for  at  få 
hjælpetropper  tilsendte  og  optage  et  statslån.  Dette 
skridt  vakte  misfornøjelse  hos  borgersamfundet,  og  af 
frygt  for  at  blive  afsatte  fængslede  og  henrettede  de 
Demaretos,  en  af  de  mest  ansete  borgere,  for  at  sætte 
den  øvrige  befolkning  i  skræk;  de  opnåede  også  deres 
hensigt,  såat  deres  herredømme  var  ubestridt,  da  det 
støttedes  af  Kallibios  og  den  peloponnesiske  garnison  og 
desuden  af  endel  af  ridderstanden,  som  talte  de  aller- 
hæftigste  modstandere  af  emigranternes  tilbagekomst. 
Men  da  disse,  som  holdt  Piræus  og  Munikia  besat,  ved 
hele  folkets  tilslutning  fik  overhånd  i  krigen,  afsattes  de 
10,  som  man  først  havde  valgt,  og  der  valgtes  10  andre, 
som  nød  det  bedste  lov,  og  ved  disses  bistand  og  med- 
virkning kom  endelig  forsoningen  i  stand  og  folkepartiet 
vendte  tilbage.    Deres  vigtigste  ledere  var  Paianieeren 


^)  Man  har  med  stor  sandsynlighed  formodet,  at  dette  kapitels 
sidste  punktum  har  sin  plads  i  slutningen  af  det  foregående 
kapitel. 

Rinon  og  Akerdusieren  Fayllos,  som  alierede  før  Pau- 
sanias'  ankomst  havde  underhandlet  med  partiet  i  Piræus 
og  efter  hans  komme  virkede  for  demokraternes  hjem- 
kaldelse. Det  var  nemlig  Lakedæmoniemes  konge  Pau- 
sanias,  der  gennemførte  freden  og  forsoningen  i  forening 
med  10  fredsmæglere,  som  ved  hans  egen  indflydelse 
bagefter  sendtes  fra  Lakedæmon.  Rinon  og  hans  kol- 
leger fik  ros  for  deres  velvilje  mod  folket,  og  for  det 
embede,  der  var  overdraget  dem  under  oligarkiet,  aflagde 
de  regnskab  under  demokratiet,  uden  at  nogen  af  by- 
partiet  eller  de  hjemkaldte  emigranter  havde  noget  at 
sige  på  dem;  derfor  blev  Rinon  også  strax  efter  valgt 
til  strateg. 
XXXIX.  Forsoningen  kom  i  stand  under  Eukleides'  arkontur 

403/2  på  følgende  vilkår.  „De  der  ønske  at  udvandre  blandt 
dem,  der  forblev  i  byen,  skulle  bebo  Eleusis,  således  at 
de  beholde  deres  fulde  borgerret  og  fuld  rådighed  over 
deres  person  og  nyde  indtægten  af  deres  ejendom. 
Helligdommen  skal  være  fælles  for  begge  parter  og 
bestyres  efter  gammel  sæd  og  skik  af  Keryker  og 
Eumolpider  *),  såat  det  kun  ved  mysterierne  er  tilladt 
beboerne  af  Eleusis  at  komme  til  byen  og  beboerne 
af  byen  at  komme  til  Eleusis.  De  udvandrede  skulle  af 
deres  indtægter  yde  bidrag  til  forbundskassen  ligesom 
de  andre  Athenæere.  Hvis  nogen  af  dem  flytter  ind  i 
et  hus  i  Eleusis,  skal  han  først  have  ejerens  samtykke 
dertil;  dersom  de  ikke  kunne  blive  enige,  skal  hver 
vælge  3  vurderingsmænd  og  ejeren  modtage  den  af 
disse  fastsatte  pris;  de  udvandrede  have  selv  at  afgøre, 
hvem  af  Eleusinieme  der  må  bo  til  leje  hos  dem.  For 
dem,  der  ønske  at  udvandre,  skal  fristen,  hvis  de  opholde 
sig  i  landet,  for  anmældelse  deraf  være  10  dage  efter 


^)  To  atheniske  adelsslægter,   i  hvilke  de  eleusinske  præste- 
skaber gik  i  arv. 

forsoningens  edelige  bekræftelse  og  for  udvandringen  20; 
for  de  fraværende  gælde  de  samme  frister  regnet  fra 
deres  hjemkomst.  En  i  Eleusis  bosat  borger  skal  ikke 
kunne  beklæde  noget  embede  i  byen,  førend  han  har 
anmældt,  at  han  atter  bosætter  sig  i  byen.  Drabssager 
skulle  behandles  efter  gammel  sæd  og  skik,  når  en  med 
egen  hånd  har  dræbt  eller  såret  en  anden.  For  for- 
tidens gærninger  skal  der  gælde  almindelig  amnesti  und- 
tagen for  de  80,  de  10,  de  11  og  de  forhenværende  be- 
falingsmænd i  Piræus,  dog  også  for  disse,  hvis  de  af- 
lægge regnskab  for  deres  virksomhed.  De  forhenværende 
embedsmænd  i  Piræus  skulle  aflægge  regnskab  for  bor- 
gerne i  Piræus,  byens  embedsmænd  derimod  for  ind- 
byggerne i  byen  af  samme  formueklasse;  derefter  skal 
det  stå  enhver  frit  for  at  udvandre.  De  til  krigens 
førelse  lånte  penge  skulle  begge  partier  tilbagebetale 
hver  for  sig.* 

Da  forsoningen  var  bragt  i  stand  under  denne  form,  XL. 
men  alle,  som  havde  gjort  fælles  sag  med  de  30  i  krigen, 
alligevel  følte  sig  utrygge  og  mange  af  dem  tænkte  på 
at  udvandre,  men  med  folks  sædvanlige  ulyst  til  at  be- 
stemme sig  ventede  med  at  mælde  sig  til  de  sidste  dage, 
fik  Arkinos,  der  så,  hvor  talrige  de  var,  og  ønskede  at 
holde  dem  tilbage,  den  resterende  tidsfrist  ophævet,  såat 
mange  mod  deres  vilje  så  sig  nødte  til  at  blive  i  byen; 
senere  fortog  deres  frygt  sig.  Arkinos  synes  også  at 
have  handlet  statsklogt,  da  han  senere  foreslog  at  op- 
hæve Trasybulos*  af  folket  vedtagne  forslag  som  ulov- 
mæssigt; ifølge  det  skulde  alle,  der  var  vendt  hjem  med 
demokraterne  fra  Piræus,  have  borgerret,  skønt  nogle  af 
dem  utvivlsomt  var  slaver.  Om  statsklogskab  vidner 
ligeledes  hans  optræden,  da  en  af  de  hjemkomne  be- 
gyndte at  rippe  op  i  fortiden ;  han  slæbte  ham  for  rådet 
og  fik  ham  henrettet  uden  lov  og  dom:  nu  skulde  det 
vise  sig,  sagde  han,  om  de  vilde  håndhæve  demokratiet 

Og  holde  deres  ed;  hvis  de  nemlig  lod  vedkommende 
gå  fri,  vilde  det  være  en  spore  for  andre  til  at  bære  sig 
ad  på  samme  måde,  medens  hans  henrettelse  vilde  tjene 
til  skræk  og  advarsel.  Hans  spådom  gik  i  opfyldelse: 
efter  denne  henrettelse  var  der  ingen,  der  mere  tænkte 
på  hævn,  og  borgerne  må,  både  politisk  og  rent  men- 
neskeligt set,  siges  at  have  båret  de  dem  overgåede 
ulykker  på  den  smukkeste  og  fornuftigste  måde.  De 
nøjedes  ikke  med  at  slå  en  streg  over  fortidens  synder, 
men  for  at  slå  enigheden  fast  lige  fra  begyndelsen  til- 
bagebetalte de  også  i  forening  Lakedæmonieme  det  af 
de  30  optagne  lån,  skønt  overenskomsten  lød  på,  at 
hvert  parti  for  sig  skulde  tilbagebetale,  hvad  det  havde 
lånt;  i  andre  stater  er  det  derimod  så  langt  fra,  at  de 
sejrende  demokrater  ofre  noget  af  deres  eget,  at  de 
endogså  foretage  en  omfordeling  af  al  grundejendom. 
401/0  To  år  efter  udvandringen,  under  Xenainetos'  arkontur, 
tilvejebragtes  der  også  en  udsoning  med  de  til  Eleusis 
udvandrede;  dette  tilhører  imidlertid  en  senere  tid. 
XLI.  Da   folket   var    blevet   statens   herre,    indførte   det 

404/3  under  Pytodoros'  arkontur  den  endnu  bestående  forfat- 
ning, og  det  synes  med  rette  at  have  taget  magten,  da 
det  kunde  takke  sig  selv  for,  at  det  var  kommet  tilbage 
fra  landflygtigheden.  Dette  var  den  Ilte  i  rækken  af 
statsforandringerne.  Den  første  ordning  af  den  primitive 
tilstand  foregik  nemlig  ved  Ions  og  hans  stammes  ind- 
vandring, da  befolkningen  for  første  gang  inddeltes  i  de 
fire  stammer  og  stammekongerne  indsattes.  Den  næste 
ordning,  som  er  den  første  der  med  en  vis  ret  kan  bære 
navnet  af  en  forfatning,  var  den  teseiske,  der  kun  ube- 
tydeligt afveg  fra  den  monarkiske.  Derefter  kom  Drakons 
forfatning,  under  hvilken  også  de  første  skrevne  love 
gaves.  Den  3die  var  den  efter  partikampen  indførte, 
den  soloniske,  hvorved  grundvolden  til  demokratiet 
lagdes.     Den   4de   var   Pisistratos'    enevælde,    den   6te 

den  af  Klistenes  efter  tyrannernes  fordrivelse  indførte, 
der  var  mere  demokratisk  end  Solons,  den  6te  den  efter 
Perserkrigene  herskende,  da  rådet  på  Areiopagos  havde 
magten.  Den  7de  var  den,  som  derefter  Aristides  op- 
stillede som  idealet  og  Efialtes  realiserede  ved  at  styrte 
det  areopagitiske  råd;  under  denne  begik  staten  under 
ledernes  indflydelse  en  række  af  misgreb  på  grund  af 
søherredømmet.  Den  8de  var  de  400's  ordning,  det 
derefter  genoprettede  demokrati  den  9de;  den  10de  var 
de  30's  og  de  lO's  voldsherredømme,  den  Ilte  den  efter 
tilbagekomsten  fra  Fyle  og  Piræus  indførte,  der  siden 
da  har  holdt  sig,  medens  mængdens  indflydelse  stadig 
er  voxet.  Folket  har  nemlig  gjort  sig  til  herre  over  alle 
forhold,  og  hele  staten  styres  ved  folkebeslutninger  og 
domstolene,  i  hvilke  folket  har  magten;  ti  også  de  før 
under  rådet  sorterende  afgørelser  er  gået  over  på  folket, 
hvad  der  må  siges  at  være  fornuftigt,  da  nogle  få  lettere 
end  mængden  lader  sig  påvirke  af  privatfordel  og  per- 
sonlig indflydelse.  Fra  først  af  havde  man  besluttet 
ikke  at  give  folkeforsamlingen  diæter;  men  da  folk  så  ikke 
mødte  og  prytaneme  måtte  anvende  alle  mulige  kunst- 
greb for  at  få  mængden  til  at  overvære  den  endelige 
afstemning,  fik  først  Agyrrios  bevilget  1  obol,  derpå 
Klazomenieren  Herakleides  med  tilnavnet  kongen  2,  hvilket 
beløb  Agyrrios  igen  fik  sat  op  til  3. 


(I  Marts  1892.) 

I. 

V  i  befinder  os  i  Compiégne  i  St.  Jacobi  kirke,  anno 
Domini  1467. 

Det  er  eftermiddag,  solen  er  ved  at  gå  ned,  og  alt 
er  fred  og  ro  inde  i  kirken.  Ved  et  sidekapel  knæler 
andægtigt  en  gammel  munk.  Rosenkransens  perler 
glider  langsomt  gennem  hans  hænder,  og  han  beder 
højt.  Men  i  det  store,  marmorsvale  rum  taber  lyden  af 
hans  stemme  sig  som  en  sagte  uforståelig  mumlen,  og 
stilheden,  denne  vidunderlige  stilhed,  der  er  så  ejen- 
dommelig for  de  høje  stensatte  kirker,  og  som  griber 
sindet  på  en  så  sælsom  måde,  kaldes  ligesom  stærkere 
frem  ved  det  hendøende  ekko. 

Men  pludselig  høres  tummel  og  larm.  De  store  fløj- 
døre slås  op  med  et  brag,  og  ind  stormer  en  støjende 
menneskemængde,  der  nysgærrigt  omgiver  en  mærkelig 
broget  og  fantastisk  påklædt  skare.  Forrest  ses  unge 
mænd  i  lange  hvide  klæder,  med  vinger  på  skuldrene; 
ved  siden  af  dem  mørke  formummede  skikkelser  med 
horn  i  panden  og  indhyllede  i  dyrehuder,  der  ender  i 
lange  buskede  haler.  Bag  dem  statelige  riddere  og 
lasede  tiggere,  langskæggede  vismænd  og  røde  bødler. 

Under   latter   og   støj   trænger  de  ind  i  kirken  og 

fylder  midtskibet.    Men  lidt  efter  lidt  dør  latteren  hen, 

den  højrøstede  tale  bliver  hvisken,  og  alle  knæler  ned  i 

bøn  med  blikket  vendt  mod  højalteret. 

1* 

Den  nedgående  sol  kaster  sine  sidste  stråler  ind 
igennem  kirkens  malede  ruder,  og  i  grelle  farver  spiller 
sollyset  på  de  knælende.  Det  lægger  sig  over  dem  i 
brede  brogede  strimer;  rødt  og  blåt  spiller  ved  siden  af 
gult  og  grønt,  og  de  mærkelige  maleriske  dragter  antager 
et  endnu  mer  fantastisk  præg. 

Hvad  er  det  for  et  mummetog,  og  hvad  vil  det  her 
i  Guds  hus?  —  —  Hør  blot  efter.  Nu  beder  de  højt, 
og  alles  stemmer  samler  sig  i  en  fælles  bøn:  „Du  kære 
jomfru  Marie,  du  underskønne  blomst  og  blide  rose,  vi 
anråber  ydmygt  om  din  nåderige  hjælp.  Oh!  støt  vort 
forehavende;  lad  din  sol  skinne  imorgen,  at  mysteriet 
kan  spilles  til  opbyggelse  og  trøst  for  det  hele  folk  og 
til  ære  og  berømmelse  for  dig,  du  renlivede  jomfru,  du, 
der  både  er  datter  og  moder,  moder  til  din  fader  og 
datter  af  din  søn.  Og  så  give  du  os  alle  din  vel- 
signelse.* 

Altså  en  skuespillertrup,  og  skuespillere  som  hen- 
vender sig  til  den  hellige  Jomfru  med  bøn  om,  at  hun 
vil  lægge  sin  velsignelse  i  en  teaterforestilling. 

Hvor  tiderne  skifte.  På  Ludvig  den  14des  tid  stiller 
det  kirkelige  ritual  skuespillerne  på  lige  fod  med  åger- 
karle, skøger  og  troldmænd  og  erklærer  dem  alle  for 
uværdige  til  at  annamme  Herrens  sakramenter.  Og  da 
Moliére  døde  i  året  1673,  blev  han  begravet  næsten  som 
en  forbryder.  Sent  om  aftenen  og  uden  kirkelige  cere- 
monier blev  han  ført  til  jorden ;  han  var  jo  ikke  blot 
digter,  men  også  skuespiller  og  havde  ovenikøbet  be- 
trådt scenens  brædder  kun  få  timer  før  sin  død.  Det  var 
derfor  også  kun  modstræbende,  at  Paris's  ærkebiskop 
gav  sin  tilladelse  til,  at  Frankrigs  store  digter  over- 
hovedet måtte  begraves  i  indviet  jord.^ 

Så  omskiftelige  er  menneskenes  meninger  og  an- 
skuelser; hvad  der  fordømmes  på  en  tid,  berømmes  på 
en  anden.   I  le  grand  siécle^  da  den  dramatiske  litteratur 

stod  i  pragtfuld  blomstring,  var  skuespillerne  banlyste  af 
kirken;  men  i  middelalderen,  ja  endog  helt  op  i  renais- 
sancens  århundrede,  kunde  man  trygt  stille  en  teater- 
forestilling under  den  hellige  Jomfrus  varetægt.  Ingen 
forargedes  herover,  alle  fandt  det  naturligt. 

Nye  tider,  nye  sæder ;  intet  her  på  jorden  er  absolut. 
Alt  afhænger  af  den  historiske  udvikling  og  de  historiske 
forhold.  Lad  mig  derfor  begynde  med  i  al  korthed  at 
vise,  under  hvilke  historiske  forhold  det  religiøse  teater 
havde  udviklet  sig  i  middelalderen. 

Mysteriet*)  har  sin  rod  i  kirken  og  har  lidt  efter 
lidt  voxet  sig  ud  af  den  liturgiske  gudstjeneste.  Op- 
rindelig var  det  kun  et  enkelt,  uselvstændigt  led  af 
denne,  og  i  lange  tider  levede  det  et  primitivt,  halvt 
embryonisk  liv  inde  i  selve  kirken.  Men  efterhånden 
som  det  antog  fastere  og  bestemtere  former,  frigjorde 
det  sig  fra  den  officielle  gudstjeneste,  og  de  dramatiske 
elementer,  som  lå  gemte  i  dets  skød,  udfoldede  sig  lang- 
somt og  forsigtigt.  Snart  kom  der  dog  større  liv  i  ud- 
viklingen, og  mysteriet  voxede  sig  så  stort,  at  pladsen  i 
kirken  blev  for  lille.  Så  flyttedes  det  udenfor  under 
åben  himmel,  og  kirkens  fuldbårne  foster  modtoges  over- 
alt med  enstemmig  glæde.  Den  latinske  hymnes  kupletter 
havde  nu  udviklet  sig  til  et  helt  lille  drama,  som  folke- 
sproget gav  forøget  liv  og  interesse. 

Mysteriet  var  således  blevet  en  friluftsplante.  Først 
rankede  det  sig  tæt  op  ad  muren  om  den  kirke,  hvor 
det  var  spiret  frem;  selve  kirkens  væg  og  kirkens  port 
dannede  baggrunden  i  den  første  primitive  scene.    Men 


*)  Mysterie,  fr.  mystére,  tidligere  også  mistére,  er  den  alminde- 
lige benævnelse  for  middelalderens  religiøse  skuespil.  Ordet 
kommer  sandsynligvis  af  lat.  ministerium  (i  den  senere  ud- 
vikling folke etymologisk  påvirket  af  mysterium)  og  betyder 
oprindelig  ,bestilling',  ,handling*  ligesom  ital.  funzione,  sp. 
funcion  og  auto  (af  lat  actum)^  gr.  åqå^a. 

inden  føje  tid  blev  mysteriet  en  mægtig  selvstændig 
plante  med  stærk  og  frodig  væxt;  det  skød  livskraftige 
skud  til  alle  sider,  og  kirkens  mur  trængtes  ikke  længer 
som  støtte. 

II. 

Den  gamle  nationale  heltedigtning  (les  chansons  de 
geste)^  som  århundreder  igennem  havde  afgivet  ligesom  et 
åndeligt  centrum  for  hele  det  franske  folk,  var  efterhånden 
sygnet  langsomt  hen  og  kunde  ved  udgangen  af  det 
14de  århundrede  betragtes  som  fuldstændig  død.  Men 
den  tomme  plads,  som  trouvérerne  efterlod,  udfyldtes 
hurtigt  af  de  religiøse  skuespil;  og  den  begejstrede  inter- 
esse, hvormed  folket  hidtil  havde  lyttet  til  den  vandrende 
sangers  kvad  om  karolingiske  kongers  kampe  mod  trod- 
sige vasaller  eller  vantro  Sarracener,  overførtes  nu  på 
» mysterier  **  og  » mirakler  **,  som  i  dramatisk  form  og  på 
en  for  alle  anskuelig  og  let  forståelig  måde  gav  en 
levende  genfremstilling  af  Kristi  liv  og  levnet,  hans  død 
og  opstandelse,  af  de  gamle  martyrers  mangehånde 
trængsler  eller  af  Jomfru  Marias  betydning  som  syn- 
dernes sonende  skytsånd*).  Istedetfor  de  nationale  sagn 
og  traditioner  kom  nu  den  tidlige  middelalders  brogede 
virvar  af  apokryfe  legender,  både  franske  og  spanske, 
græske  og  romerske,  indiske  og  keltiske,  som  på  en  vid- 
underlig måde  forstod  at  fange  og  fængsle  det  naive 
folks  interesse. 


*)  Man  finder  iøvrigt  flere  spor  i  den  ældre  litteratur  af  en 
vis  konkurrence  imellem  trouvérerne  og  mysterieskuespil- 
lene.  Forfatteren  til  Adamsmysteriet  holder  s&ledes  en 
lille  skændepræken  for  de  tilskuere,  der  hellere  „vil  høre 
om,  hvorledes  Roland  dystede,  og  hans  fælle  Olivier 
kæmpede,  end  om  den  kval  som  Kristus  led  så  smerte- 
fuldt".« 

Med  rivende  fart  udviklede  mysteriedigtningen  sig 
og  bredte  sig  både  i  byerne  og  på  landet,  båren  frem 
i  pragtfuldt  udstyr  på  store  scener  og  overalt  tiljublet 
af  et  begejstret  publikum.  Men  hvilke  nye  og  selv- 
stændige former  den  end  antog,  forsvandt  dog  aldrig 
helt  det  oprindeligt  kirkelige  præg.  Forestillingen  ind- 
lededes og  sluttedes  med  en  bøn  og  betragtedes  i  virke- 
ligheden som  et  stort  supplement  til  gudstjenesten,  som 
en  slags  levendegørelse  af  denne. 

I  mysteriet  fik  bibelens  og  legendernes  hellige  mænd 
og  kvinder  kød  og  blod,  i  mysteriet  omvendtes  hed- 
ningerne til  den  eneste  rette  tro,  i  mysteriet  kæmpedes 
den  gamle  kamp  mellem  djævelen  og  den  syndefulde 
sjæl.  Derfor  kunde  det  tjene  til  opbyggelse  for 
tusinder  og  atter  tusinder  af  det  menige  folk,  som  kun 
dårligt  forstod  den  latinske  gudstjeneste.  Det  hele  var 
jo  som  en  stor  livfuld  dramatiseret  prædiken,  og  alle 
forstod  den.  Endnu  i  beretningen  om  et  passionsskue- 
spil,  der  blev  opført  i  Méziéres  1534,  hedder  det  ud- 
trykkeligt: Dette  gøres  til  ære  for  Gud,  af  ærbødighed 
for  hans  hellige  lidelse  og  til  opbyggelse  for  hans  pauvre 
peuple. 

Men  var  selve  mysteriet  at  betragte  som  en  prædiken, 
var  det  naturligvis  en  from  handling  at  lade  et  sådant 
opføre.  En  mysterieforestilling  ansås  endog  for  at  være 
en  Gud  særlig  velbehagelig  gærning  og  sidestilledes  ganske 
med  de  store  optog,  kirken  foranstaltede  ved  højtidelige 
lejligheder,  hvor  "præster  under  klokkeklang  bar  relikvier 
rundt  i  røgelseduftende  processioner  ad  majorem  Dei 
gloriam.  Mysteriet  bragtes  som  sonoflfer  for  at  for- 
milde Gud,  når  nød  og  ulykke  hærgede  menneskeslægten, 
eller  som  takoflfer,  når  man  vilde  vise  et  ydmygt  og  tak- 
nemligt sind  for  ufortjente  og  uventede  goder,  en  rigelig 
høst  eller  en  pestagtig  sygdoms  ophør. 

Det  var  skik  og  brug  at  lade  mysterierne  opføre  på 

de  store  helligdage  eller  om  søndagen;  men  blev  man 
af  forholdene  nødt  til  at  spille  en  hverdag,  hvad  der 
ikke  var  ualmindeligt,  betænkte  byrådet  sig  ikke  på  at 
påbyde,  at  butikkerne  skulde  holdes  lukkede  og  alt  ar- 
bejde ophøre,  indtil  forestillingen  var  forbi. 

Man  ser  heraf,  at  en  teaterforestilling  også  af  den 
verdslige  øvrighed  officielt  sidestilledes  med  en  gudstjeneste ; 
hvad  under  da,  at  gejstligheden  på  sin  side  stadigt  under- 
støttede og  fremhjalp  mysteriespillene.  Ikke  blot  deltog 
kirker  og  klostre  beredvilligt  i  afholdelsen  af  de  betyde- 
lige udgifter,  der  var  forbundne  med  en  forestilling,  men 
det  tillodes  vedblivende  både  præster  og  munke  at  op- 
træde som  rollehavende.  Ved  passionsmysteriet  i  Angers 
1486  spilledes  således  hovedrollerne  af  tre  præster,  og 
der  kan  endogså  anføres  exempler  på,  at  gejstlige  har 
fået  lov  til  at  lade  skægget  stå  for  at  kunne  optræde 
med  større  værdighed  i  deres  roller.  Det  mærkeligste 
exempel  på,  med  hvilken  lidenskabelig  interesse  kirken 
omfattede  mysteriespillene,  afgiver  dog  byenRouen:  her 
pantsatte  man  i  året  1492  relikvierne  for  at  kunne  op- 
føre Kristi  lidelseshistorie.* 


III. 

Når  et  mysterie  skulde  opføres,  kom  så  at  sige  hele 
byen  i  bevægelse.  Alle  de  forskellige  samfundsklasser 
arbejdede  med,  og  hver  bidrog  efter  ævne  sit  til,  at  op- 
førelsen kunde  foregå  med  så  megen  pomp  og  pragt 
som  muligt;  det  hele  foretagende  betragtedes  som  en 
æres-  og  velfærdssag  for  byen.^ 

Først  skulde  der  vælges  en  passende  plads,  hvor 
opførelsen  kunde  foregå;  man  benyttede  gærne  byens 
torv,  men  slog  dette  ikke  til,  forlagdes  scenen  til  kirke- 
gården eller  en  åben  plads  udenfor  byen,  hvis  man  ikke 
var   så   heldig  som  i  Bourges  og  andre  byer  at  kunne 

disponere  over  ruinerne  af  et  antikt  teater.  Når  pladsen 
var  bestemt,  begyndte  tømrerne  og  snedkerne  at  bygge 
stilladser  for  scenen  og  indrette  tilskuerpladsen.  Denne 
bestod  af  et  amfiteatralsk  opstigende  parterre  (le  pare), 
uden  om  hvilket  der  løb  et  overbygget  logegalleri  (la 
pente  eller  le  hourdement),  som  regel  i  flere  etager. 
Malerne  fik  derefter  travlt  med  at  udsmykke  scenen  med 
de  mange  mærkelige  sætstykker,  og  mekanikerne  måtte 
lægge  hovederne  i  blød  for  at  finde  på  snedige  teater- 
maskiner (feintes,  secrets).  Ti  middelalderens  publikum 
vilde  ikke  blot  opbygges,  men  også  imponeres  og  over- 
raskes. Allerede  i  Adamsmysteriet,  der  er  fra  det  12te 
århundrede,  optræder  der  således  en  kunstig  slange 
(serpens  artificiose  compositus),  som  snor  sig  op  ad  kund- 
skabens træ,  og  teatermaskineriet  synes  således  forholds- 
vis tidligt  at  have  nået  en  ret  betydelig  udvikling.  I 
senere  mysterier  optræder  der  både  grinende  afguds- 
billeder og  mekaniske  kameler,  drager,  som  spyer  ild, 
og  apostle,  der  rejser  på  skyer.  Flere  af  disse  effekt- 
midler har  vel  næppe  taget  sig  fuldt  så  imponerende 
ud  i  virkeligheden  som  på  papiret  *),  og  maskineriet  har 
næppe  altid  fungeret  med  den  fornødne  præcision.  Så- 
ledes indtraf  1511  i  Laval  det  kedelige  uheld,  at  den 
liellige  Michael  dumpede  ned  af  sin  sky: 

Tous  volant  bien  et  Jiaut  et  bas 
Fors  saint  Michel  qui  cheut  å  bas. 


'^)  Engang  imellem  kan  man  ved  hjælp  at  scenean visningerne 
få  lejlighed  til  at  kigge  lidt  hag  kulisserne  —  denne  tale- 
måde må  her  tages  i  overført  hetydning,  skønt  det  drejer 
sig  om  teaterforhold,  da  det  gamle  teater  ikke  kendte 
kulisser;  i  Hegelnnds  „Susanna"  fremstilles  således  en 
have  med  et  bad  i;  Susanne,  hedder  det,  går  ind  i  haffuen 
at  spacere  og  lauger  så  til  at  to  sig.  Ifølge  sceneanvis- 
ningen tilvejebringes  haven  ved  at  belægge  gulvet  med 
grønsvær  og  badet,  ved  at  der  ovenfra  heldes  vand  ud  af 
en  vandkande,  som  om  det  flød  af  en  kilde.^ 

Hvad  texten  angår,  overdroges  det  gærne  en  eller 
anden  lærd  og  litterært  dannet  kannik  i  byen  at  skrive 
den ;  og  når  den  var  færdig  og  antagen  af  en  undertiden 
ret  kritisk  censurkomité,  skred  man  til  at  fordele  rol- 
lerne. Høje  og  lave,  kirkens  folk  og  lægmænd,  for- 
nemme riddere  og  simple  borgere,  alle  vilde  spille  med, 
og  der  hengik  nu  flere  måneder  med  at  lære  og  ind- 
studere rollerne;  mange  prøver  var  desuden  nødvendige 
på  grund  af  stykkernes  længde  og  det  hyppigt  meget 
store  antal  medspillende. 

Endelig  skulde  man  have  dragter.  Gejstligheden 
stillede  beredvilligt  sin  store  og  velforsynede  garderobe 
til  skuespillernes  rådighed :  men  naturligvis  slog  de  kirke- 
lige ornater  ikke  til,  og  5er  måtte  sys  mange  nye 
kostumer.  Når  så  endelig  den  store  dag  nærmede  sig, 
da  forestillingen  skulde  begynde,  kom  folk  rejsende  til 
fra  de  omliggende  byer,  og  denne  tilstrømning  af  Trem- 
mede bidrog  væsentlig  til  at  holde  byen  skadesløs  for 
de  store  udgifter,  hvormed  altid  opførelsen  af  et  my- 
sterium var  forbundet. 

Dagen  før  forestillingen  drog  alle  skuespillerne  i 
højtideligt  optog  (la  montre)  gennem  byen.  Nogle  var 
til  hest,  andre  sad  i  vogne,  og  mange  gik  tilfods,  men 
alle  var  de  iførte  deres  teaterdragt,  og  den  sammen- 
stimlende gabende  hob  så  her  brogede  og  mærkelige 
kostumer:  Romere  og  Jøder,  apostle  og  bødler,  riddere 
og  tiggere  var  blandet  mellem  hverandre,  og  den  hele 
spraglede  procession  var  ledsaget  af  et  larmende  musik- 
korps. Toget  endte,  som  vi  har  set,  i  en  af  byens  kirker, 
hvor  man  anråbte  himmelen  om  godt  vejr  under  myste- 
riets opførelse  og  nedbad  Guds  velsignelse  over  skue- 
spillere og  tilskuere. 

Jo  større  mysteriet  var,  desto  større  og  pragtfuldere 
var  naturligvis  også  optoget  eller  „fremvisningen".  Denne 
var  jo  som  en  forsmag  på  selve  stykket,  og  det  gjaldt 

derfor  om  at  imponere  og  vække  interessen,  så  at  ingen 
blev  hjemme  den  følgende  dag:  teatret  skulde  fyldes 
helst  til  sidste  plads,  for  at  udgifterne  helt  kunde  dækkes. 
Særlig  pragtfuld  var  en  »fremvisning**,  der  fandt  sted 
1640  i  Paris.  Det  var  »Apostlenes  gæminger*,  der 
skulde  opføres,  et  umådeligt  mysterie,  som  krævede  over 
600  skuespillere,  og  selvfølgelig  måtte  fremvisningen  svare 
hertil.  Man  drog  ud  fra  H6tel  de  Flandres,  hedder  det 
i  en  gammel  udførlig  beretning,  i  spidsen  drog  syv 
trompetere,  efterfulgte  af  en  skare  ridende  bysvende; 
derefter  kom  to  herolder  i  sort  fløjl,  direktørerne  for 
forestillingen,  stykkets  forfattere  og  forskellige  med- 
hjælpere, alle  tilhest  og  i  prægtige  kostumer.  Dette  var 
imidlertid  blot  indledningen  til  toget,  man  kan  heraf 
slutte  sig  til  resten.  Hele  »fremvisningen**  var  iøvrigt, 
for  at  bruge  et  moderne  udtryk,  kun  reklame,  men  re- 
klame i  stor  og  flot  stil,  og  den  lønnede  sig :  forestillingen 
havde  umådelig  succes. 

I  mindre  byer  satte  man  naturligvis  ikke  så  stort 
et  apparat  i  gang;  »fremvisningen**  havde  der  langt 
beskednere  former,  ja  undertiden  indskrænkede  man  sig 
til  et  simpelt  opråb,  un  cry\  man  sendte  et  par  mand 
ud  med  en  tromme,  og  på  torve  og  stræder  forkyndte 
de  med  høj  røst,  når  forestillingen  skulde  finde  sted, 
og  hvilke  interessante  ting  man  vilde  få  at  se  og  høre*). 

Åt  annoncere  teaterforestillinger  med  tromme  bruges 
endnu  i  begyndelsen  af  det  I7de  århundrede,  men  på 
den  tid  synes  det  dog  at  have  været  en  forældet  frem- 


')  Selv  om  den  middelalderlige  måde  at  reklamere  på  nu 
forlængst  er  forladt  for  teatrenes  vedkommende,  er  den 
dog  ikke  dermed  helt  forsvunden;  la  montre  bruges  endnu 
af  beriderselskaber,  der  vil  henlede  opmærksomheden  på 
sig  i  en  ny  by,  og  le  cry  fører  endnu,  i  en  noget  forandret 
form  og  under  det  mere  pompøse  navn  le  boniment^  en 
ufor3t3rrret  tilværelse  blandt  markedsgøglere. 

gangsmåde,  og  trommens  rullende  hvirvel  fortrængtes 
snart  af  den  store  trykte  plakat  (Vaffiche),  Plakater 
omtales  allerede  i  året  1556,  men  brugen  af  dem  har 
næppe  været  særlig  udbredt,  da  de  var  temmelig  dyre 
at  fremstille. 

Som  afløser  for  la  montre  eller  le  cry  va!r  Vaffiche 
ikke  blot  en  annonce,  men  også  en  reklame;  den 
mindede  meget  lidt  om  vore  moderne  kedelige  og 
kortfattede  plakater,  der  nøjes  med  at  angive  enkelte 
tørre  fakta:  stykkets  titel,  roller,  rollehavende  og  en 
datum.  Datidens  plakater  fortalte  vidt  og  bredt  om  alle 
de  skønne  og  interessante  ting,  som  det  højtærede 
publikum  skulde  få  at  se,  og  om  de  mageløse  præsta- 
tioner af  den  og  den  uforlignelige  skuespiller.  I  en 
sådan  tone  holdtes  plakaterne  endnu  langt  op  i  det 
17de  århundrede*),  og  en  tilsvarende  plakatstil  benyttes 
endnu  den  dag  idag  i  sydens  provinsbyer,  særlig  i 
Spanien.  Der  annoncerer  man  endnu  med  la  extra^ 
ordinariamente  aplaitdida  comedia  osv.,  osv.;  men  hvor 
virkningsløse  er  ikke  selv  disse  pralende  superlativer 
sammenlignede  med  den  gamle  levende  »fremvisning*. 
Alenlange,  buldrende  ord,  men  dog  kun  ord,  hvor 
middelalderen  krævede  liv  og  bevægelse,  farve  og  lys. 
Verden  er  blevet  meget  forandret  i  både  store  og  små 
ting  siden  mysteriernes  dage^  — 

Mysterielitteraturen  er  særdeles  omfattende  og  er 
for  nogle  år  siden  blevet  omhyggelig  undersøgt  af  den 
franske  litteraturhistoriker  Petit  de  Julleville.  Stor  æste- 
tisk værdi  har  den  gennemgående  ikke;  men  for  den, 
der    vil    studere    tidens   kulturforhold,    dens    sæder   og 


')  Smig.  hos  08  de  Holbergske  plakater,  der  averterer  med 
„dend  meget  fornoyelige  og  lystige  Gomoedie  kaldet 
Masqueraden"  og  „en  gandske  heel  comique  Ballet  at*  6 
Personer,  3  Bønder  og  3  Bønder  Koner,  hvilket  altsammen 
formodentlig  ikke  lidet  skal  fornoye  Tilskueme^^ 

skikke,  dens  tankesæt  og  udtryksmåde,  frembyder  den 
særdeles  meget  af  interesse;  og  dog  er  det  vist  forholds- 
vis få  udenfor  fagmændenes  snævre  kreds,  der  har  haft 
mod  til  at  give  sig  i  lag  med  et  selvstændigt  studium 
af  disse  lange  tungt  komponerede  stykker,  hvis  indhold 
og  form  let  kan  virke  frastødende  og  afskrækkende  på 
moderne  læsere.  Det  kan  vel  derfor  have  sin  interesse 
og  nytte  engang  at  give  en  kortfattet  analyse  af  et  så- 
dant gammelt  mysterie,  og  jeg  har  hertil  valgt  mysteriet 
om  den  hellige  Laurentius,  der  fomylig  er  blevet  udgivet 
i  Helsingfors  af  to  finske  filologer '  —  et  talende  vidnes- 
byrd om,  hvor  ivrigt  og,  jeg  kan  tilføje,  hvor  dygtigt 
den  romanske  filologi  dyrkes  selv  i  lande,  der  ligger  så 
jQæmt  fra  Frankrig. 

Mysteriet  opføres  imorgen  søndag.    Lad  os  tage  ud 
og  se  på  det  —  jeg  tilbyder  mig  som  cicerone. 


IV. 

Hele  Gompiégne  har  om  lørdagen  været  optaget  af 
den  ene  tanke:  Vil  det  blive  godt  vejr  i  morgen?  Ti 
da  såvel  scenen  som  det  meste  af  tilskuerpladsen  er 
under  åben  himmel,  vil  regnvejr  let  kunne  forstyrre,  ja 
umuliggøre  forestillingen,  og  kedeligt  var  det  jo  nu,  om 
den  efter  så  mange  forberedelser  skulde  udsættes.  Men 
Gud  har  hørt  de  manges  bønner  i  St.  Jacobi  kirke,  og 
søndag  morgen  strømmer  byens  borgere  og  en  mængde 
fremmede  ud  af  byen  i  det  dejligste  vejr,  ivrigt  optagne 
af  alle  de  herligheder,  de  skal  få  at  se. 

Vil  man  have  en  god  plads,  må  man  være  tidlig 
påfærde;  da  de  spillede  »Sainte-Barbe*  i  Metz,  begyndte 
folk  at  indtage  deres  pladser  allerede  kl.  4  om  morgenen. 
Forestillingen  idag  er  ansat  til  kl.  10;  men  allerede  flere 
timer  før  er  byen  omtrent  folketom;  portene  bliver 
lukkede,  og  bevæbnede  bysvende  patrouillerer  i  de  for- 

ladte  gader,  for  at  ikke  truander,  coquillarder  eller  andet 
pak  skal  plyndre  og  stjæle,  sålænge  forestillingen  varer. 

Er  der  stille  i  byen,  er  larmen  så  meget  stærkere 
ude  ved  teatret.  Det  tager  tid,  inden  de  mange  tusinder 
af  tilskuere  kommer  ind  på  tilskuerpladsen,  og  selv  her- 
inde er  der  alt  andet  end  roligt.  De  fornemme  folk  og 
mysteriets  patroner  har  det  let  nok;  de  har  deres  forud 
bestemte  eller  forud  bestilte  pladser  oppe  i  la  pente, 
hvor  de  kan  sidde  uforstyrret  og  forholdsvis  bekvemt; 
men  nede  i  parterret  eller,  som  den  tekniske  benævnelse 
er,  le  pare  (smig.  det  senere,  nu  forældede  parquet)  går 
det  livligt  til.  Der  er  stærk  trængsel  ved  de  få  og  små 
indgangsdøre,  og  mange  benytter  sig  af  trængselen  til 
ubemærket  at  smutte  forbi  den  håndfaste  cerberus,  der 
har  den  byrdefulde  opgave  at  afkræve  alle  og  enhver 
den  forholdsvis  betydelige  sum  af  6  sous*). 

Er  man  endelig  kommet  ind  på  tilskuerpladsen,  må 
man  se  at  finde  sig  en  bekvem  plads,  hvad  der  ikke  er 
så  let  en  sag.  Amfiteatrets  uhøvlede  planker  er  op- 
fyldte af  en  højt  talende,  ivrig  gestikulerende  mængde, 
som  det  er  vanskeligt  at  arbejde  sig  igennem,  især  da 
meget  af  gulvet  er  optaget  af  medbragte  madvarer  og 
vindunke. 

Program  får  man  naturligvis  ikke.  Og  hvad  skulde 
man  også  med  det?  De  fleste  personer  er  let  kende- 
lige; ingen  vil  forvexle  en  engel  og  en  djævel  eller  en 
helgen  og  en  romersk  kejser;  desuden  vilde  program- 
merne  hyppigt  antage  en  uhyre  størrelse,   når  alle  de 


*)  At  kræve  penge  ind  ved  en  teaterforestillings  begyndelse 
synes  længe  at  have  været  en  meget  brydsom  bestilling; 
endnu  i  det  17de  århundrede  var  det  ikke  ualmindeligt,  at 
kassereren  fik  prygl  i  stedet  for  penge,  når  han  da  ikke 
blev  hjulpet  af  sine  venner,  ti  i  så  tilfælde  kunde  det  ud- 
arte til  et  almindeligt  slagsmål,  der  fortsattes  inde  i 
teatret.' 

rollehavende  skulde  opføres,   og  endelig  var  der  jo  kun 
meget  få  blandt  tilskuerne,  der  kunde  læse. 

Jeg  skal  imidlertid,  inden  forestillingen  begynder,  i 
et  par  ord  gøre  rede  for,  hvem  der  optræder  i  stykket; 
den  ældste  trykte  udgave  (fra  begyndelsen  af  det  16de 
århundrede)  indledes  nemlig  med  en  fuldstændig  for- 
tegnelse  over  de  agerende,  og  denne  fortegnelse,  der  i 
det  hele  omfatter  66  navne,  er  ikke  uden  interesse. 
Som  første  rollehavende  figurerer  Gud  Fader,  der  efter- 
følges af  sine  fire  ærkeengle:  Mikael,  Gabriel,  Raphael 
og  Uriel.  Derefter  kommer  de  forskellige  kejsere,  konger, 
riddere,  væbnere,  sendebud,  bødler  og  andre,  der  op- 
træder i  stykket,  og  den  mærkelige  liste  sluttes  af  ingen 
ringere  end  Lucifer  og  hans  djævle:  Satan,  Belial, 
Belzebub  og  Åstarot. 

Vi  får  desværre  intet  at  vide  om,  hvem  der  spillede 
de  forskellige  roller;  det  er  først  efter  1789,  at  det  blev 
almindeligt,  at  skuespillernes  navne  figurerede  på  pla- 
katerne. Jeg  skal  derfor  blot  minde  om,  at  alle  kvinde- 
rollerne utvivlsomt  er  bleven  udførte  af  mænd. 
Det  ansås  i  middelalderen  for  fuldstændigt  upassende, 
at  en  kvinde  betrådte  scenens  brædder,  og  man  måtte 
selvfølgelig  hjælpe  sig,  som  man  bedst  kunde.  Unge 
mænd  måtte  trække  i  kvindeklæder  og  spille  helgeninde- 
roller. Bekendt  nok  er  det,  hvor  stor  en  lykke  en 
barbersvend  gjorde,  da  han  optrådte  i  Metz  som  Sainte- 
Barbe ;  publikum  var  i  højeste  grad  begejstret  over  ham ; 
man  græd  af  rørelse,  og  en  enke  tilbød  på  stedet  at 
adoptere  ham.  Han  afslog  imidlertid  tilbudet  og  fore- 
trak at  fortsætte  sin  dramatiske  løbebane;  men,  da  han 
det  følgende  år  optrådte  som  den  heUige  Cathrine,  gjorde 
han  kun  middelmådig  lykke,  fordi  hans  stemme  var  i 
overgang. 

Medens  man  uden  vanskelighed  kan  tænke  sig  flere 
af  det  gamle  Testamentes  kvinderoller,  som  f.  ex.  Judith, 

udførte  af  mænd,  er  der  for  os,  det  19de  århundredes 
mennesker,  noget  stødende  og  uskønt  ved  at  forestille  sig, 
at  jomfru  Maria  eller  den  bodfærdige  Magdalene  er 
blevet  spillede  af  forklædte  mænd.  For  et  middelalder- 
ligt publikum  var  derimod  dette  forhold  det  eneste  natur- 
lige; det  holdt  sig  langt  ind  i  renaissancetiden  og  var 
almindeligt  også  udenfor  Frankrig.  Den  Julie,  som  på 
Globeteatrets  balkon  ventede  på  Romeo  hin  elskovs- 
svangre  nat,  og  den  Desdemona,  der  vakte  Othellos 
ubændige  skinsyge,  var  kun  forklædte  unge  mænd. 
Hvilke  fordringer  stilledes  der  ikke  dengang  til  publi- 
kums fantasi!  Eller  man  kunde  måske  med  større  ret 
sige,  hvor  fordringsløse  var  ikke  datidens  tilskuere  med 
hensyn  til  scenisk  illusion.  I  Spanien  var  det  skik  og 
brug,  at  skuespillerne  skulde  bære  langt  skæg,  selv  de, 
der  optrådte  i  kvinderoller.  Således  krævede  traditionen 
det,  og  man  hører  intet  om,  at  publikum  har  haft  øje 
for  den  komiske  side  af  sagen. 

I  England  holdt  man  så  stædigt  fast  ved  det  fra 
fortiden  overleverede,  at  man  endnu  i  1629  og  1633  i 
landets  hovedstad  udpeb  nogle  franske  skuespilselskaber, 
blot  fordi  de  lod  kvinderollerne  udføre  af  kvinder.  Den 
første  engelske  skuespillerinde  optræder  1662.  løvrigt 
var  kvinden  i  England,  endnu  på  Shakespeare's  tid,  ikke 
blot  udelukket  fra  scenen,  men  også  fra  tilskuerpladsen; 
det  var  ialfald  ikke  i  fuld  overensstemmelse  med  god 
tone,  at  damer  gik  i  teatret. 

Ved  de  gamle  mysteriespil  udgjorde  derimod  kvin- 
derne en  ikke  ringe  del  af  tilskuerne.  Der  er  næmlig 
ingen  tvivl  om,  at  kvinderne  uhindret  har  kunnet  overvære 
de  middelalderlige  teaterforestillinger  i  Frankrig.  I  et  af 
Adam  de  la  Halles  dramaer  siger  således  faderen  til  sin 
afsindige  søn,  der  taler  i  vildelse  og  begynder  på  flere 
mindre  passende  æmner:  „Ti  dog  stille,  husk  på,  der  er 
damer  tilstede  **  ^. 

Men  tilbage  til  vort  mysterie ;  forestillingen  begynder 
strax,  suffløren  (le  portecoUe  ^^)  er  på  sin  plads,  og  vi 
må  passe  på.  Der  træder  en  mand  frem  på  scenen; 
det  er  forfatteren*)  (Vddeur)^  han  fungerer  som  prologus 
og  skal  give  publikum  de  nødvendige  oplysninger  til  den 
rette  forståelse  af  stykket**).  Han  indleder  forestillingen 
obligatorisk  med  en  påkaldelse  af  faderen,  sønnen  og 
den  helligand;  derefter  beder  han,  om  publikum  vil  høre 
på  hans  stykke  i  fred  og  ro,  og  efter  en  bøn  til  Maria, 
„den  yndige  jomfrumoder**,  følger  en  kort  redegørelse 
for  indholdet:  Laurentius,  en  hellig  mand,  kommer  til 
Rom  sammen  med  pave  Sixtus;  han  kastes  i  fængsel  af 
Deeius,  der  nylig  har  overvundet  Frankrig  og  benyttet 
sin  sejr  til  at  tilrane  sig  kejsermagten.  I  fængslet  om- 
vender Laurentius  en  fornem  mand  Hippolyte,  hvorefter 
de  begge  lider  martyrdøden.  Hippolyte  bliver  sønder- 
slidt af  fire  heste.  »Husk  vel  på  det,  og  bliv  her  til 
slutningen  af  forestillingen,**  tilføjer  han,  „så  at  I  kan  få 
alting  set,  ti  le  plus  beau  est  å  la  fin^. 

Herefter  går  han  over  til  at  gøre  rede  for  scene- 
arrangementet.  For  at  forstå  dette  må  man  vel 
huske  på,  at  dekorationsforandring  aldeles  ikke 
kendes  på  den  middelalderlige  scene.  De  forskellige 
steder,  hvor  handlingen  foregik,  præsenteredes  sam- 
tidigt for  tilskueren,  idet  scenen  var  inddelt  i  forskel- 
Hge  små  afdelinger,  der  kaldes  mansion,  estdblie,  estage, 


*)  De  ældre  mysterier  indlededes  gærne  af  en  prolog,  frem- 
sagt af  li  preecieres  (o:  le  precheur),  endnu  et  håndgribeligt 
minde  om  denne  litteraturs  kirkelige  oprindelse. 
**)  Endnu  i  et  af  Shakespeare's  ungdomsarbejder  „Pericles" 
benyttes  en  prologus  (chorus),  der  flere  gange  angiver, 
hvor  tilskueren  nu  må  tænke  sig  scenen  henlagt.  I  vort 
gamle  danske  teater  indlededes  også  forestillingerne  af  en 
„prologus**,  der  gav  en  oversigt  over  stykkets  indhold  og 
udpegede  de  vigtigste  af  de  personer,  som  skulde  optræde, 
og  tildels  også  de  lokaliteter,  hvor  handlingen  foregik. 

hoMtacle  eller  eschaffault.  Hvad  hver  af  disse  afdelinger 
betød,  forklaredes  nøjagtigt  for  publikum  ved  forestillin- 
gens begyndelse. 

Undertiden,  men  sjældnere,  nøjedes  man  dog  med 
små  skrevne  plakater.  I  prologen  til  et  gammelt 
^Nativité*  hedder  det  således:  „For  ikke  at  kede  jer, 
skal  jeg  ikke  opramse  navnene  paa  alle  stederne,  I  kan 
kende  dem  af  den  skrevne  seddel,  som  er  anbragt  på 
dem.*  Da  handlingen  tit  foregik  på  mange  forskellige 
steder,  der  just  ikke  altid  var  let  kendelige,  var  det  sik- 
kert meget  praktisk  at  vejlede  publikum  på  denne  måde 
og  støtte  den  svigtende  hukommelse  ved  kort  og  godt 
at  slå  fast,  om  fornødent  ved  frakturbogslaver,  „dette 
skal  være  Troja*. 

Denne  fremgangsmåde  var  også  godt  kendt  udenfor 
Frankrig ;  skrevne  tavler  benyttedes  f.  ex.  meget  alminde- 
ligt på  det  gamle  engelske  teater;  i  den  „spanske  tra- 
gedie* siger  således  Hieronimus  til  Baltazar:  »Hæng 
tavlen  op  nu,  Rhodus  er  vor  scene.* 

Det  er  ikke  til  at  undre  sig  over,  om  kritiske  ånder, 
som  Philip  Sidney,  eller  senere  Holberg  hos  os,  gjorde 
sig  lystige  over  denne  udvej. 

Vor  forfatter  synes  heller  ikke  at  sætte  særlig  pris 
på  les  écriteaiucj  han  foretrækker  at  give  publikum  en 
vidtløftig  forklaring  af,  hvad  de  enkelte  steder  skal  fore- 
stille, og  begynder  således:  „Det  sted  der  i  baggrunden 
er  Paradis;  der  bor  Gud  med  sine  engle,  og  det  er  kun 
rimeligt,  at  han  bor  så  smukt.  I  det  høje  slot  her  bor 
Filip,  den  romerske  kejser,  med  sin  søn,  sine  mange 
gæve  riddersmænd  og  herolden  Passevent.  Stedet  ved 
siden  af  forestiller  Gallien;  der  bor  en  stor  konge  osv.* 
På  denne  måde  gennemgår  og  forklarer  han  hele  scenen, 
der  består  af  sex  mansions  foruden  Paradis  og  Helvede^ 
som  omtales  på  følgende  måde:  „Derhenne  Ugger  Hel- 
vede, og  der  bor  Satan,  Lucifer,  Belial  og  Belzebub,  som 

piner  synderne;  Åstarot  er  der  også,  han  tænker  kun 
på  ondt.  Kristus  bevare  os  alle  for  at  komme  til  sådant 
et  hæsligt  sted."" 

Når  vi  i  denne  vejledende  forklaring  hører  tale  om 
kejserens  slot,  vil  et  blik  på  scenen  strax  overbevise  os 
om,  at  ordene  ikke  skal  forstås  bogstaveligt;  slottet  må 
reduceres  betydeligt.  De  forskellige  mansiom  søger  næm- 
lig  aldeles  ikke  ved  nøjagtig  imitation  at  skuffe  tilskuerne, 
at  blænde  deres  øjne;  de  har  blot  det  beskedne  prak- 
tiske formål  at  vejlede  i  den  ofte  meget  springende 
handling,  at  afgive  faste  holdepunkter  for  denne.  Den 
»mansion*,  som  forestiller  slottet,  er  anbragt  længst  til- 
højre oppe  på  scenen;  det  hele  er  en  forhøjning  med 
en  lænestol  på,  og  over  den  er  der  udspændt  en  balda- 
kin. Det  er  endda  efter  middelalderlige  teaterforhold  et 
fint  slot;  den  franske  konges,  der  ligger  ligeoverfor  på 
den  modsatte  side  af  scenen,  er  mere  beskedent;  det  er 
blot  et  tarveligt  lille  telt. 

På  lignende  måde  må  alle  prologens  tit  ret  pompøse 
udtryk  reduceres;  der  var  kun  nogle  ofte  ret  primitive 
sætstykker,  men  når  forfatteren  havde  forsikret  publikum 
om,  at  den  stump  malede  mur  med  porten  i  skulde  fore- 
stille Konstantinopel,  og  at  en  træbod  med  et  alter  var 
domkirken  i  Toledo,  så  var  middelalderens  publikum  til- 
freds; den  blotte  benævnelse  ibx  tilstrækkelig  til  at 
fremkalde  illusionen  og  udvirkede  ligeså  meget  eller 
måske  mere  end  vore  dages  indviklede  teatermaskineri. 

Man  synes  dog  at  have  lagt  en  særlig  vægt  på  at 
gøre  den  „mansion*,  hvor  Gud  Fader  opholdt  sig,  så  fin 
som  muligt.  Til  at  anskueliggøre  himmelen  eller  paradis 
krævedes  en  fint  udstyret  tronstol  og  en  forgyldt  bag- 
grund, dertil  en  mængde  hvidklædte  engle,  der  udførte 
en  himmelsk  musik,  og  endelig  forskellige  allegoriske 
figurer.  Ved  passionsforestillingen  i  Saumur  1534  havde 
man  indrettet  et  så  herligt  paradis,  at  den  begejstrede 

prologus  råbte  ned  til  de  måbende  tilskuere:  »Dette  er 
det  skønneste  paradis,  som  I  nogensinde  har  set,  og 
—  tilføjede  han  i  sin  begejstring  —  som  I  nogensinde 
vil  få  at  se.*  Hvordan  dette  herlige  værk  så  ud,  ved 
vi  desværre  ikke;  men  for  at  vise,  hvad  man  allerede  i 
det  12te  århundrede  krævede  af  et  paradis,  skal  jeg 
meddele  i  oversættelse  en  latinsk  notits,  som  findes  i 
Ådamsmysteriet:  „Paradiset  skal  ligge  på  en  lille  for- 
højning; tæpper  og  silkeklæder  skal  hænges  op  i  en 
sådan  højde,  at  man  kun  ser  det  øverste  af  de  agerende. 
Endvidere  skal  der  findes  duftende  blomster  og  løv- 
værk og  forskellige  trær  med  frugter  på,  så  at  det  hele 
kan  gøre  et  behageligt  indtryk." 

Hvad  scenens  øvrige  udseende  angår,  vil  jeg  endnu 
blot  gøre  opmærksom  på,  at  den  ikke  består  af  flere 
etager,  således  som  man  almindelig  antager  endnu  i 
vore  dage.  Denne  mærkelige  antagelse  skyldes  vistnok 
oprindelig  brødrene  Parfaict,  der  har  skrevet  den  første 
store  franske  teaterhistorie  (1735).  Da  det  var  dem  ufor- 
ståeligt, hvorledes  man  på  en  enkelt  scene  kunde  frem- 
stille så  mange  forskellige  lokaliteter,  som  middelalderens 
stykker  krævede,  forestillede  de  sig  et  teater  bestående 
af  fem,  sex  eller  syv  scener,  den  ene  over  den  anden, 
og  indbyrdes  forbundne  med  trappestiger,  ad  hvilke  skue- 
spillerne klatrede  op  eller  ned,  eftersom  handlingen 
skulde  foregå  det  ene  eller  det  andet  sted.  Teatret 
skulde  altså  have  været  bygget  som  et  moderne  mange- 
etages hus,  hvor  den  ene  ydervæg  manglede,  således  at 
man  samtidigt  kunde  se  ind  i  de  forskellige  etager. 
Hele  dette  system  beror  på  en  misforståelse,  som  det 
forlængst  er  blevet  påvist  af  Paulin  Paris,  men  misfor- 
ståelser er  som  bekendt  yderst  sejlivede.  Efter  at  det 
var  blevet  godtgjort,  at  de  syv  etager  var  en  umulighed, 
reduceredes  teatret  til  tre  etager,  af  hvilke  den  øverste 
forestillede  himlen,  den  underste  helvede  og  den  mellemste 

jorden,  og  disse  tre  etager  figurerer  endnu  den  dag  idag 
i  alle  mulige  håndbøger. 

Men  også  denne  treetages  scene  er  væsentligt  en 
fantasibygning  *). 

Den  middelalderlige  scene  består  ligesom  den  mo- 
derne kun  af  én  etage.  Et  meget  stort  bræddegulv, 
muligvis  med  faste  vægge  på  siderne  og  i  baggrunden, 
hævet  nogle  fod  over  tilskuerpladsen  og  adskilt  fra  denne 
ved  en  lille  skranke  (créneau)y  det  var  hele  herligheden. 
På  gulvet  anbragtes  de  forskellige  „mansions"  i  en  halv- 
kreds, således  at  den  forreste  del  af  scenen  lå  åben  og 
fri;  i  baggrunden  var  rejst  en  Hlle  forhøjning,  der  fore- 
stillede himlen,  og  fra  denne  kunde  Gud  Fader  og  hans 
engle  skue  ned  over  de  mange  små  „mansions"  og  så- 
ledes på  en  bekvem  og  praktisk  måde  stadigt  blande  sig 
i  handlingen,  når  det  gjordes  nødvendigt.  løvrigt  stod 
himmelen  med  små  sidetrapper  i  umiddelbar  forbindelse 
med  den  øvrige  scene. 

Helvede  var  anbragt  helt  foran,  omtrent  på  det  sted, 
hvor  nu  sufQørkassen  findes.  I  almindelighed  så  man 
kun  nedgangen,  der  var  bygget  som  et  gabende  drage- 
svælg, og  for  yderligere  at  fremstille  synligt  for  publi- 
kum, hvorledes  helvede  opsluger  synderne,  var  svælget 
med  en  sindrig  mekanisme  indrettet  således,  at  det  kunde 
lukkes  op  og  i.  Ved  en  mysterieforestilling  i  Rouen 
1474  fremhæves  det  udtrykkeligt,  at  helvede  er  faict  en 


*)  Hvad  der  sikkert  har  bidraget  ikke  lidt  til  at  fremkalde 
den  fejlagtige  forestilling  om  middelalderens  teater  som 
sammensat  af  tiere  etager,  er  den  ret  almindelige  fore- 
komst at'  ordet  estage  i  mysteriernes  sceneangivelser;  or- 
dets moderne  betydning  bar  ber  ført  på  vildspor.  Estage 
betyder  oprindeligt  blot  opholdssted  og  anvendtes  som 
benævnelse  på  skuespillernes  forskellige  opholdssteder  på 
scenen,  således  som  det  tidligere  (s.  17)  er  omtalt. 

maniére  d^une  grande  gtieule  se  cloant  et  ouvrant,  quand 
besoing  en  est*). 

Hvad  scenens  øvrige  udstyr  angår,  skal  jeg  endnu 
minde  om,  hvad  der  iøvrigt  blot  er  en  nødvendig  følge 
af  det  foregående,  at  man  i  middelalderen  ikke  kendte 
noget  til  kulisser.  Alle  skuespillerne  var  på  scenen 
ligefra  stykkets  begyndelse  af,  og  de  opholdt  sig  der  for 
tilskuernes  øjne  under  hele  forestillingen.  Når  handlingen 
nødvendiggjorde,  at  en  skuespiller  for  en  kort  tid 
blev  usynlig  for  tilskuerne,  bemærkedes  det  udtrykkeligt 
af  forfatteren;  således  står  der  i  „Opstandelsen*  (la 
Bessurrection)  følgende  randnote:  „Herefter  må  Kristus 
gå  hen  til  et  hemmeligt  sted,  indtil  han  atter  skal  komme 
tilsyne  for  sin  moder  og  sine  disciple."  Det  synes  også, 
at  enkelte  af  de  forskellige  „mansions"  har  været  for- 
synede med  en  lille  dør,  bag  hvilken  skuespilleren  kunde 
skjule  sig,  når  der  skulde  foregå  begivenheder,  man  ikke 
ønskede  at  fremstille  direkte  for  publikum,  for  exempel 
fødselsscener. 

Når  man  ser  bort  fra  sådanne  særlige  tilfælde,  op- 
holdt skuespillerne  sig  altså  stadigt  på  scenen,  fordelte 
i  forskellige  grupper  eller  „hobe**,  som  de  benævnes  i 
gamle  danske  stykker.  Hver  gruppe  havde  plads  om- 
kring eller  i  sin  særlige  „mansion"  og  forblev  der,  indtil 
forestillingen  var  forbi.  Dog  kunde  skuespillerne  natur- 
ligvis godt,  forsåvidt  handlingen  krævede  det,  fjærne  sig 
fra  deres  opholdssted.  Det  var  jo  således  ikke  ualminde- 
ligt, at  der  foretoges  rejser;  kejseren  af  Rom  stod  i  en 
livlig  forbindelse  med  den  franske  konge,  og  herolder 
og  gesandter  var  derfor  stadigt  på  farten  imellem  Rom 
og  Paris.    Rejsen   foretoges  på  den  måde,   at  vedkom- 


*)  Helvede  har  i  mange  tilfælde  også  været  fremstillet  som 
et  t&rn,  men  tid  og  plads  forbyder  mig  at  gå  mere  i 
detail,  hvad  dette  punkt  af  sceneindretningen  angår. 

mende  skuespiller  forlod  sit  opholdssted,  spadserede  lidt 
frem  og  tilbage  på  prosceniet  og  derpå  gik  hen  til  den 
lokalitet,  der  var  betegnet  som  målet  for  rejsen,  og  hvor 
handlingen  så  strax  spillede  videre.  De  længste  rejser 
kunde  således  foretages  i  en  håndevending,  det  var  et 
øjebliks  sag  at  komme  fra  Konstantinopel  til  Tyskland 
eller  fra  Spanien  til  Indien.  Særlig  omhyggelige  forfattere, 
der  lagde  an  på  realistiske  detailler,  kunde  lade  ved- 
kommende skuespiller  nævne  navnet  på  en  af  de  byer,  han 
skulde  igennem  på  sin  rejse,  og  derefter  slutte  med 
udtalelser  om,  hvor  træt  han  var :  „Nu  har  jeg  rejst  fra 
morgen  til  aften  og  ikke  været  af  klæderne  i  sex  dage 
—  men  derhenne  ser  jeg  jo  Paris,  så  er  min  rejse  til- 
ende. * 

Man  kom  således  på  den  letteste  måde  udover  alle 
vanskeligheder  med  hensyn  til  handlingens  bevægelse  i 
rummet.  Naturligvis  forekommer  en  sådan  fremgangs- 
måde os  meget  naiv,  men  man  må  ikke  glemme  alle 
dens  fordele.  Den  muliggjorde  en  hurtig  og  livlig  ud- 
vikling, fremkaldte  og  begunstigede  en  afvexlende  og 
omfattende  handling  og  forøgede  således  den  dramatiske 
interesse. 

Heller  ikke  tidsforholdene  generede  den  tids 
dramatiske  forfattere.  Et  stykke,  der  spillede  en  halv 
dag,  omfattede  hyppigt  et  helt  menneskeliv.  Medens 
man  i  de  første  scener  så  den  hellige  mand  som  lille 
barn,  optrådte  han  hyppigt  i  de  sidste  som  hvidskægget 
olding.  En  naturlig  følge  heraf  var,  at  den  samme  rolle 
i  mange  tilfælde  måtte  udføres  af  flere  forskellige  skue- 
spillere. I  »le  Vieil  Testament*  har  forfatteren  om- 
hyggelig noteret,  hvor  der  skal  skiftes  skuespillere,  og 
man  læser  rundt  omkring  bemærkninger  som:  „Her  er 
den  lille  Isak  færdig,  og  den  store  skal  begynde''.  Endnu 
mere  naivt  hedder  det  i  begyndelsen  af  samme  myste- 
rium,  efter  at  Kain  og  Kalraana   er   blevet   gifte:    „Nu 

taler  de  ikke,  førend  de  har  fået  børn*  —  men  dertil 
behøvedes  kun  et  par  scener.  Man  kommer  uvilkårlig 
til  at  tænke  på  St.  Blichers  vise  med  det  kendte  om- 
kvæd: „Pige,  kone,  grandmama  er  ikkun  et  øjebliks 
aflfære*.  Denne  frihed,  som  det  senere  franske  drama 
tog  i  arv  efter  middelalderens  mysterier,  kvaltes  dog 
hurtigt  af  den  fremspirende  tragedie;  men  endnu  Alex- 
andre Hardy  viser  os  i  „la  Force  du  sang**  en  kvinde, 
der  er  frugtsommelig  i  første  scene  (3dje  akt)  men  alle- 
rede i  fjerde  moder  til  et  barn  på  syv  år. 

Jeg  håber,  at  disse  vejledende  bemærkninger  må 
være  tilstrækkeligt  udførlige,  til  at  en  moderne  tilskuer 
kan  følge  mysteriet  om  den  hellige  Laurentius  med  den 
fornødne  forståelse.  Jeg  har  på  en  måde  overtaget 
prologus's  rolle;  omstændighederne  har  nødt  mig  til  at 
være  udførligere  end  manden  deroppe  på  scenen,  men 
lad  os  nu  atter  høre  efter,  hvad  han  siger;  han  er  netop 
ifærd  med  at  afslutte  sin  indledning  og  retter  følgende 
afskedsord  til  publikum: 

„Nu  er  jeg  færdig  med  min  indledning,  og  nu  beder 
jeg  den  kære  jomfru  Maria,  at  hun  vil  finde  fornøjelse 
i  vort  spil,  og  jeg  beder  eder  alle  om  ikke  at  forstyrre 
os  med  larm  og  skrig.  Jeg  vilde  gæme  sige  noget  mere, 
men  tiden  er  knap  og  mysteriet  langt,  og  derfor  vil  jeg 
holde  op.  Endnu  en  gang  pålægger  jeg  eder,  at  I  skal 
være  rolige  og  tause,  og  så  må  den,  der  skal  begynde, 
komme  frem." 

Man  kan  ikke  undlade  at  lægge  mærke  til  forfatte- 
rens gentagne  opfordringer  til  publikum  om  at  forholde 
sig  rolig  under  forestillingen.  Det  er  noget,  vi  træffer  i 
mange  gamle  stykker,  og  denne  opfordring  var  sikkert 
ikke  unødvendig.  Forestillingen  foregik  jo,  som  alt  om- 
talt, under  åben  himmel  både  for  tilskuernes  og  for 
skuespillernes  vedkommende,  ligesom  endnu  Passions- 
skuespillene  i  Oberammergau,  og  man  forstår  let,  at  det 

under  sådanne  forhold  kunde  være  vanskeligt  at  få  den 
fornødne  taushed  og  opmærksomhed  bragt  til  veje.  Der- 
for disse  talrige  og  gentagne  opfordringer  til  publikum 
om,  at  det  vil  sa  langue  taire;  og  disse  opfordringer  møder 
vi  ikke  blot  i  prologen,  men  også  undertiden  midt  inde 
i  stykket.  I  mysteriet  om  den  hellige  Stefanus  siger 
pludselig  Sankt  Peder:  „Hør  I  godtfolk  dernede,  vær 
nu  lidt  rolige.  I  kan  jo  ikke  høre  noget,  når  I  sådan 
puflfer  til  hinanden  og  kævles.  Sæt  jer  ned  og  hør 
efter,  hvad  jeg  nu  skal  sige."  I  et  andet  mysterie  beder 
endog  forfatteren  dem,  der  muligvis  vil  forstyrre  fore- 
stillingen ved  at  snakke  højt,  fordi  de  keder  sig,  om 
hellere  strax  at  gå  deres  vej. 

Sådanne  småting  giver  os  et  ret  levende  billede  af 
en  middelalderlig  teaterforestilling  og  publikums  hold- 
ning under  den.  Selv  efter  at  man  havde  fået  faste 
overbyggede  teatre,  varede  det  dog  længe,  inden  publi- 
kum iagttog  den  ro,  som  man  nu  —  ialfald  i  Nord- 
europa —  finder  er  noget  ganske  selvfølgeligt.  Jeg  skal 
blot  minde  om  Moliére's  skildring  i  „Les  fåcheux"  af 
en  uforskammet  marquis,  der  forstyrrede  skuespillerne 
ved  at  snakke  højt  med  naboer  og  genboer  midt  under 
forestillingen;  og  abbed  d'Aubignac  beretter  om,  hvor- 
ledes skuespillere  som  Floridor  og  Mondory  ikke  tog  i 
betænkning  at  stanse  midt  i  deres  roller,  selv  de  alvor- 
ligste, for  at  udtordne  et  Silence,  når  man  blev  altfor 
livlig  i  parterret.  At  denne  livlighed  undertiden  kunde 
blive  af  en  ret  ubehagelig  art,  fremgår  deraf,  at  det  i 
1596  blev  forbudt  at  kaste  med  sten  på  scenen,  og 
endnu  mærkeligere  synes  det  at  være  gået  til  i  de 
engelske  og  spanske  teatre  ^K  Hos  os  har  vistnok  for- 
holdet mellem  skuespillere  og  tilskuere  været  af  en  mere 
fredelig  natur;  selv  om  publikum  længe  har  moret  sig 
med  at  „knække  nødder  i  galleriet",  har  denne  forholdsvis 

uskyldige  adspredelse  næppe  kunnet  forstyrre  forestillingen 
i  nogen  væsentlig  grad*). 

Når  prologen  var  vel  forbi,  rettede,  som  vi  har  hørt, 
forfatteren  gærne  en  opfordring  til  skuespillerne  om  at 
begynde.  Undertiden  nævnede  han  dem  også  ved  navn: 
.Johan,  kom  du  nu  frem,  og  begynd  paa  din  rolle'' 
hedder  det  i  Greban's  store  passionsskuespil ;  og  så 
trådte  Johan  frem,  og  forestillingen  begyndte. 


V. 

Handlingen  i  vort  mysterium  begynder  i  den  mansion, 
hvor  den  kristne  kejser  Filip  bor;  vi  hører  ham  fortælle, 
hvor  misfornøjet  han  er  med  sin  oprørsksindede  vassal, 
kongen  af  Frankrig,  og  han  forhandler  derpå  med  Valé- 
rien  og  andre  af  sine  riddere ;  det  bestemmes,  at  herolden 
Passevent  skal  sendes  afsted  for  at  opfordre  kongen  til 
underkastelse.  ,0g  hør  så  Valérien,  slutter  kejseren, 
giv  ham  to  mark  i  sølv  med  på  rejsen*.  „Høje  kejser, 
hvem  alle  priser,  jeg  takker  dig  ret  inderligt*,  svarer 
Passevent,   derefter  går  han  et  par  skridt  over  scenen 


*) 


Hvad  forholdene  i  vore  dage  angår,  anses  det  jo  na  de 
fleste  steder  som  absolut  upassende  at  afbryde  en  skue- 
spiller —  i  ethvert  tilfælde  i  de  finere  teatre  — ,  og  forseg 
i  denne  retning  vilde  strax  bringe  en  i  ubehagelig  berøring 
med  politiet.  Noget  anderledes  forholder  det  sig  dog  i  de 
sydlige  lande,  hvor  publikum  hyppigt  giver  sit  besyv  med 
og  afbryder  skuespillerne  på  forskellige  måder.  Men  i 
England  synes  der  endnu  at  herske  næsten  middelalderlige 
forhold  i  mange  teatre,  og  det  grænser  til  det  utrolige, 
hvad  et  engelsk  galleri  {the  gods)  kan  tillade  sig  i  retning 
af  friheder  såvel  mod  det  øvrige  publikum  som  mod  skue- 
spillerne på  scenen.  En  bekendt  har  fortalt  mig,  at  han  i 
Edinburg  teater  har  overværet  en  opførelse  af  „Fra  Diavolo", 
hvor  en  tilskuer  råbte  tilZerlina,  efter  at  hun  har  lagt  sig 
på  sengen :  She  forgot  to  p . . .  En  bragende  latter  fra  hele 
teatret  var  svaret  på  denne  Babelais'ske  bemærkning. 

hen  til  det  sted,  der  forestiller  Gallien  {il  s* en  va  vers 
le  pays  de  Oaule,  hedder  det  i  textbogen).  Her  fore- 
bringer han  strax  efter  sit  hværv ;  kongen  svareT,  at  han 
vil  betænke  sig  og  pålægger  foreløbigt  sin  våbendrager 
Åncelot  at  føre  den  fremmede  herold  ud  i  stegerset  og 
beværte  ham  godt.  „Stormægtige,  gæve  og  kære  konge, 
jeg  takker  dig  allerunderdanigst*,  svarer  Passevent! 
Derefter  ser  vi  dem  gå  lidt  bort  fra  kongens  telt,  og 
Ancelot  sætter  brød  og  vin  på  et  bord  for  Passevent. 
Imidlertid  taler  kongen  med  sine  riddere,  og  de  bliver 
snart  enige  om,  at  de  hellere  vil  føre  krig  end  under- 
kaste sig  kejseren  i  „Romanie**  (o:  Italien),  og  Florentin 
drager  ud  for  at  opbyde  de  franske  riddere.  Kongen 
sender  derpå  Passevent  tilbage  efter  først  at  have  givet 
ham  de  obligate  drikkepenge;  han  giver  ham  6  daler 
med  de  ord:  „Se  der,  min  ven,  put  dem  i  din  lomme, 
dem  kan  du  holde  dig  lystig  for",  og  da  Passevent  synes 
at  nære  en  noget  mærkelig  mistillid  til  den  kongelige 
gave,  tilføjer  han:  „De  er  så  sandelig  ikke  falske". 
Passevent  vender  nu  tilbage  til  sit  land,  og  da  kejseren 
har  hørt  den  franske  konges  svar,  samler  han  sine 
tropper. 

Der  fremstilles  derefter,  hvorledes  de  gæve  riddere 
væbner  sig ;  og  forfatteren  søger  stadig  at  lade  os  forstå, 
hvilken  drabelig  krigslyst  begge  parter  besjæles  af.  „Se 
her  er  mit  harnisk  og  her  min  øxe",  synger  en  ridder, 
„på  stedet  vil  jeg  ruste  mig  med  dem,  uden  tøven  og 
uden  ophold,  og  så  drager  jeg  afsted  i  krigen.  Mig 
skræmmer  hverken  sværd  eller  spyd,  når  jeg  er  kommet 
i  mit  gode  harnisk,  og  ikke  for  alt  i  verden  vilde  jeg  nu, 
at  der  skulde  blive  fred".  En  anden  synger:  „Vi  må  haste, 
vi  må  ile,  tiden  går.  En  nar  er  den,  som  glemmer  sit 
arbejde:  tiden  ødes  bort,  vi  må  haste,  vi  må  ile."  Rid- 
derne istemmer  derefter  en  vexelsang  over  dette  tema. 

der  i  en  betænkelig  grad  minder  om  Fritz  Jurgensen's 
,  afsted,  afsted  etc* 

Til  øverstkommanderende  for  kejserens  tropper  ud- 
vælges Decius.  Se  på  ham ;  han  er  klædt  som  en  fornem 
ridder,  men  Satan  står  bag  ved  ham.  Han  er  skurken 
i  stykket,  det  er  ham,  der  senere  skal  pine  den  hellige 
Laurentius,  og  derfor  følger  mørkets  fyrste  ham,  hvor 
han  står  og  går,  for  altid  at  kunne  indgive  ham  onde  råd. 

Efter  at  alle  krigsforberedelserne  nu  er  færdige  i 
begge  lejre,  samles  hærene  ved  hver  sit  mansion  omkring 
de  respektive  anførere,  og  der  anvises  dem  kvarter.  Til 
de  franske  riddere  siger  Florentin:  »I  skal  indkvarteres 
her  rundt  omkring  i  Svanen,  i  den  forsølvede  Løve,  i 
Tinfadet,  i  det  hvide  Kors,  i  Rævehalen  eller  i  Fluen." 
Denne  opramsning  af  datidens  gæstgivergaarde  er  en  af 
de  mange  morsomme  anakronismer,  hvoraf  den  tids 
litteratur  vrimler.  Aldeles  kosteligt  er  det  således,  når 
f.  ex.  i  mysteriet  om  den  hellige  Barba  de  to  filosofer, 
hvem  det  er  overdraget  at  opdrage  kongen  af  Nikome- 
diens  datter,  giver  den  unge  prinsesse  forskellige  forfat- 
tere at  læse  i,  mellem  hvilke  —  Boccaccio*). 


*)  Der  kunde  skrives  en  morsom  afhandling  om  sådanne 
anakronismer  og  unøjagtigheder.  I  mysterierne  er  de 
gamle  Romere  forsynede  med  kanoner  og  bøsser;  de  sværger 
ved  Muhamed  og  forstår  ikke  latin;  i  et  „Nativité**  lader 
således  kejser  Augustus  en  latinsk  inskription  oversætte 
for  sig  på  fransk!  Og  dette  forhold  er  ikke  ejendommeligt 
for  middelalderen  alene;  selv  når  man  kommer  adskilligt 
længere  frem  i  tiden,  træffer  man  vedblivende  —  særligt 
hos  dramatikerne  —  den  samme  absolute  mangel  på  hen- 
synstagen til,  hvad  man  i  vort  århundrede  har  kaldt  lokal- 
farve; forfatterne  afmaler  stadigt  deres  egen  tid  og  deres 
eget  land,  hvorhen  de  end  søger  at  flytte  os  i  tid  og  rum 
ved  hjælp  af  de  optrædendes  navne  og  de  behandlede  be- 
givenheder. Botrou  lader  oldtidens  hofmænd  afgøre  deres 
stridigheder  ved  en  duel  på  pistoler.  Lope  de  Vega  sender 
flåder  til  Ungarn  og  beplanter  Paris's  omegn  med  oliven- 

Efter  at  tropperne  er  samlede  på  begge  sider,  mar- 
scherer  de  „i  slagorden  og  med  trompeter  foran"  mod 
hinanden.  Anførerne  holder  opmuntrende  taler  til  deres 
folk,  og  slaget  begynder.  Trompeterne  skingrer  og  scenen 
genlyder  af  våbengny,  mange  riddere  falder  paa  begge 
sider,  men  Franskmændene  må  tilsidst  vige  for  over- 
magten. 

Efter  denne  morderiske  aktion  følger  et  lille  mellem- 
spil, hvor  Lucifer  kalder  på  sine  djævle  og  meddeler 
dem,  at  der  har  fundet  et  slag  sted:  »Der  er  faldet 
mange  hedninger,  og  de  er  værre  end  hunde;  dem  skal 
I  derfor  hente  til  mig,  for  at  de  kan  pines  her,  og  pinen 
skal  vare  Ved  til  evige  tider;  I  kan  finde  dem  oppe  på 
jorden  ved  byen  Køln  ved  Rhinen,  gå  nu,  og  fanden 
være  med  jer*.  Med  denne  Lucifers  velsignelse  drager 
djævlene  afsted;  Belial  roser  sig  undervejs  af  at  være 
en  særlig  dygtig  djævel  til  at  skaffe  sjæle,  men  herover 
bliver  Satan  fornærmet:  „Ti  stille,  du  væmmelige  for- 
ræder, du  er  intet  ved  siden  af  mig,  jeg  er  den  dygtigste 
efter  Lucifer  —  jeg  er  connétable  i  helvede  og  kan  være 
skolemester  for  jer  allesammen;  med  et  eneste  ord  kan 
jeg  gøre  mer  end  I  med  hundrede.**  Trætten  varer  ved 
i  nogen  tid,  indtil  den  afbrydes  af  Lucifer,  der  kommer 
til  og  skælder  dem  alle  ud  og  beder  dem  skynde  sig 
afsted. 

Sådanne  små  halvt  komiske  intermezzoer  med  kiv 


trær.  Corneille's  Polyeuote,  denne  helgen  fra  oldkirkens 
dage,  optræder  i  spansk  vams  og  pladderhoser.  —  Sansen 
for  historisk  nøjagtigbed  i  skønlitteraturen  udviklede  sig 
meget  langsomt;  da  man  i  1702  skulde  opføre  en  tragedie, 
der  foregik  i  Mexiko^  blev  det  bestemt,  at  hele  iscene- 
sættelsen skulde  være  mexikansk;  dog  tilføjedes  der  ud- 
trykkeligt: så  lidt  mexikansk  som  muligt,  for  at  den  kan 
brages  til  andre  stykker.  Når  B.acine's  Iphigénie  opførtes, 
brugte  man  endnu  i  1811  at  anbringe  et  skrivetøj  med 
igerpenne  på  Agamemnons  bord!^' 

og  trætte  mellem  djævle  var  almindelige  på  den  mid- 
delalderlige scene.  Djævlenes  opgave  var  nemlig  her  en 
dobbelt.  På  den  ene  side  repræsenterede  de  jo  det 
onde  princip  og  optrådte  derfor  på  en  så  uhyggelig 
måde  som  muligt.  Rædsel  og  afsky  var  de  følelser,  de 
skulde  fremkalde  hos  det  store,  naive  publikum,  og  dette 
opnåede  de  dels  ved  en  tilstrækkelig  gruopvækkende  for- 
klædning —  det  fortælles,  at  en  mysteriedjævel  engang 
gjorde  et  sådant  indtryk  på  en  frugtsommelig  kvinde,  at 
hun  fødte  et  barn  sembldble  å  la  figure  du  diable,  og  at 
barnet  blev  sendt  til  Rom,  da  ingen  præst  vovede  at 
døbe  det  —  dels  ved  at  udstøde  vilde  hyl  og  skrig,  rasle 
med  lænker,  brænde  raketter  af,  svinge  spruttende  fakler 
og  kort  sagt  gøre  et  allerhelvedes  spektakkel*).  Allerede 
det  gamle  Ådamsmysterie  indeholder  en  omstændelig 
angivelse  af,  hvorledes  en  pligtopfyldende  djævel  bør  op- 
træde. Efter  at  Adam  og  Eva  er  døde,  kommer  Lucifer 
og  en  tre,  fire  djævle  med  ham  op  på  scenen.  De 
bærer  tunge  jærnkæder  og  store  jærnringe,  som  de 
lægger  om  halsen  på  vore  første  forældre ;  nogle  skubber 
dem  og  andre  trækker  dem  hen  til  helvede,  hvorfra  nye 
djævle   kommer   frem   og   danser   dem  imøde  af  glæde 


*)  I  udtrykkene  diablerie  og  faire  le  diable  å  quatre,  (allerede 
anvendte  hos  Kabelais,  I,  kap.  4;  III,  kap.  8;  smig.  IV, 
kap.  52)  findes  endnu  et  sprogligt  minde  om  djævlenes 
rolle  i  mysterierne.  Babel  ais  giver  iøvrigt  i  sin  store 
roman  (IV,  kap.  13)  en  nøjagtig  beskrivelse  af,  hvorledes 
djævlene  var  kostumerede.  Det  er  en  „fremvisning""  han 
skildrer,  og  djævlene  omtales  således:  ,,De  var  alle  ind- 
hyllede i  huder  af  ulve,  kalve  eller  får,  og  iøvrigt  for- 
synede med  horn  af  væddere  og  lange  køkkenhager; 
om  livet  bar  de  brede  remme,  hvori  der  hang  store  bæk- 
kener og  bjælder,  hvormed  de  gjorde  en  frygtelig  allarm. 
I  hænderne  havde  de  sorte  stokke  med  fasthæftede  raketter, 
andre  bar  derimod  store  fakler,  og  hver  gang  de  kom  til 
et  gadehjørne,  udstrøede  de  håndfulde  af  harpix  og  beg, 
og  der  stod  en  frygtelig  ild  og  røg  af  det  hele". 

over  de  to  fortabte  menneskesjæle.  Adam  og  Eva  skubbes 
ned  i  helvede,  hvorfra  der  opstiger  en  stærk  røg,  og 
man  råber  og  skriger  derinde  og  slår  på  store  kedler, 
for  at  man  kan  høre  det  udenfor. 

Men  hvor  gyselig  djævlen  end  var,  behøvede  dog 
de  gode  gudfrygtige  mennesker  ikke  at  være  bange  for 
ham ;  kun  de  ondes  sjæle  havde  han  magt  over,  og  hvor 
meget  han  end  i  mysteriespillene  bestræbte  sig  for  at 
fange  helgenerne  og  helgeninderne  i  sine  garn,  lykkedes 
det  ham  dog  aldrig.  Han  var  jo  dog  kun,  når  alt  kom 
til  alt,  en  dum  djævel,  og  gang  efter  gang  blev  han 
narret  for  sit  b3rtte;  trods  alt  kom  han  således  til  at 
stå  i  en  halv  komisk  belysning.  Fremkaldte  nu  djævlen, 
som  allerede  sagt,  på  den  ene  side  rædsel  og  afsky, 
gjorde  man  sig  på  den  anden  side  også  gærne  lystig 
over  ham  og  søgte  på  alle  måder  at  rejse  latteren  imod 
ham;  det  komiske  indtryk  blev  tilsidst  det  overvejende, 
således  at  djævleroUeme  endte  med  at  blive  rene  narre- 
roller. Vor  forfatter,  der  —  trods  det  alvorlige  æmne  — 
ikke  forsømmer  nogen  lejlighed  til  at  »komme*  folk  til  al 
le,  lader  med  glæde  djævlene  slå  gækken  løs,  så  meget 
de  vil.  Efter  at  Lucifer  imidlertid  har  skældt  dem  til- 
børligt ud,  kommer  de  frem  på  valpladsen  for  at  gøre 
deres  pligt,  de  samler  de  fingerede  døde  sammen,  nogle 
af  dem  tager  de  på  skuldrene,  andre  læsser  de  på  trille- 
børe, og  så  afsted  med  dem  til  helvede  i  et  støjende, 
grotesk  optog.  ^^ 

Da  djævlene  har  forladt  scenen,  fortsættes  stykket 
med  en  delvis  ny  handling  ved  nogle  af  de  andre  man- 
sions;  man  ser,  hvorledes  den  hellige  Laurentius  lever 
hos  sine  forældre  i  Spanien,  og  hvorledes  han  opdrages 
af  den  lærde  mester  Peter.  Senere  optræder  også  paven 
i  Rom;  han  ytrer  lyst  til  at  foretage  en  lille  rejse,  og 
sammen  med  sin  kapellan  og  sin  sekretær  drager  han 
da  afsted.    Hans  rejse  skildres  af  forfatteren  i  textbogen 

på  følgende  naive  måde:  »Nu  drager  de  af  sted  til 
Spanien.  Kapellanen  bærer  et  kors  foran  paven,  Urban 
(sekretæren)  går  foran  kapellanen,  men  paven  går  sidst.* 
Efter  at  paven  har  spadseret  scenen  rmidt  et  par  gange, 
nærmer  han  sig  det  sted,  der  forestiller  Spanien.  Han 
agter  her  at  besøge  Servant  og  Claudie,  Laurentius's  for- 
ældre, men  kapellanen  siger  meget  betænksomt:  „Vi  må 
nu  allerførst  spørge,  om  der  er  nogen  hjemme**.  »Ja 
spørg  du  dig  for,  svarer  Sixtus,  det  må  du  gæme,  det 
er  også  det  mest  passende.*  Heldigvis  er  Servant  og 
hans  familie  hjemme,  og  paven  inviteres  strax  til  et 
gæstebud,  der  begynder  umiddelbart  efter.  Først  bydes 
der  vand  om,  forat  man  kan  vaske  sig,  inden  man  går 
tilbords,  en  almindelig  og  temmelig  nødvendig  forholds- 
regel, på  en  tid  da  man  brugte  fingrene  som  gaffel, 
og  derefter  tager  de  plads  ved  bordet.  Sixtus  læser 
velsignelsen,  derpå  spiser  de  og  drikker,  men  uden  at 
tale.  Hele  gæstebudsscenen  er  fuldstændig  stumt  spil, 
for  at  ikke  skuespillerne  ved  siden  af  skal  forstyrres; 
ti  strax  efter  begynder  Fleurentin  ved  et  andet  mansion 
at  tale.  Fleurentin  hører  jo  til  i  Gallien,  og  her  spiller 
stykket  altså  videre.  Vi  får  således  to  forskellige  hand- 
linger samtidig  på  scenen:  publikum  må  på  en  gang 
være  både  i  Spanien  og  Frankrig. 

Medens  paven  er  til  gæstebud  hos  Servant,  altså 
en  fuldstændig  stum  scene,  bringer  Fleurentin  den  franske 
konge  budskab  om  nederlaget.  Derefter  meddeler  Passe- 
vent  den  romerske  kejser  budskabet  om  Decius'  sejr; 
kejseren  stiger  til  hest,  rider  Decius  imøde  og  modtager 
ham  med  stor  pomp  og  pragt.  »Derefter  tager  Decius 
sine  våben  af,  og  vi  hører  atter  Sixtus  begynde  at  tale*. 
Vi  er  således  færdige  med  mellemspillene  i  Frankrig  og 
Rom,  og  handlmgen  fortsætter  atter  i  Spanien.  Paven 
takker  for  gæstfrihed  og  siger,  at  han  vil  rejse  tilbage 
til  sit  land.    Han  tager  Servant's  søn,  Laurentius,   med 

sig,  og  efter  nogle  ømme  afskedsseener  drager  de  til 
Rom,  hvor  de  modtages  hjerteligt  af  Hippolyte  og  dennes 
familie. 


VI. 

Da  nu  en  tredjedel  af  mysteriet  er  til  ende,  har 
forfatteren  rimeligvis  ment,  at  publikum  kunde  være 
bleven  træt  af  den  lange  alvorlige  forestilling.  Han  af- 
bryder derfor  handlingen  med  et  komisk  mellemspil  og 
indfører  nogle  aldeles  nye  personer,  der  blot  har  til  op- 
gave at  forlyste  publikum;  hertil  har  han  naturligvis 
valgt  nogle  af  den  slags  folk,  man  i  middelalderen  kaldte 
for  vilains,  d.  v.  s.  fattige  almuesfolk,  bønder,  tiggere 
eller  krøblinge. 

Først  optræder   den  blinde  Briet  sammen  med  sin 
varlet,  Lassaut,  hvis  bestilling  det  er  at  lede  ham.    Briet 
begynder:     „Nå  kammerat,    kom  nu  og 'før  mig  hen  til 
et  eller  andet  torv,   for  der  er  ingen  mad  i  posen  og 
ikke  en  dråbe  i  lærken."     Lassaut:     „Har  du  drukket 
det   altsammen?    Så    gid    da    også    den   slemme   syge 
slukke  din  tørst.     Du   drikker  som  en  svamp;   jeg  tror 
fanden   må   have   haft  en  finger  med  i  spillet."     Briet: 
„Nå  da,  kammerat,   nej  det  ved  Gud  han  ikke  har,   det 
tager  du  fejl  i.    Jeg  vilde  kun  drikke  sådan  en  lille  bitte 
smule  af  lærken,   men  så  rendte  det  alt  sammen  ned  i 
halsen  på  mig;   ingen  smedesvend  har  vist  nogensinde 
været  så  tør  i  struben  som  jeg."      Således  kævles  de  i 
nogen  tid,  så  kommer  der  endnu  en  tigger  til,  den  halte 
Richard,   han  slår  følge .  med  dem,    og  de  går  alle  tre 
hen  til  kejserens  slot,   hvor  de   bliver  vel  modtagne  og 
får  vin,  kød  og  penge,   hvorefter  der  begynder  et  større 
solderi. 

Undertiden  overtages  de  komiske  roller  også  af  les 
Urans  (bødlerne),   sendebudene  eller,   som  alt  omtalt,  af 

djævlene.  Ja  man  træflFer  endogså  rundt  omkring  på 
ligefremme  narreroller  {foiis,  iadins  eller  sots)^  hvis  text 
dog  ikke  altid  er  skrevet.  Forfatteren  har  indskrænket 
sig  til  i  sit  manuskript  at  bemærke  „stultus  loquitur**, 
og  så  er  det  blevet  overladt  vedkommende  skuespiller 
at  improvisere  og  at  slå  gækken  løs,  så  meget  han 
havde  lyst*).  Denne  vidunderlige  blanding  af  alvor  og 
spøg  er  også  et  karakteristiskt  træk  for  middelalderens 
teater;  høj  tragisk  alvor  vexler  med  det  laveste  gøgl, 
men  tidens  robuste  tro  tog  ingen  skade  heraf.  Først 
en  senere,  mindre  naiv  og  mindre  umiddelbar  tid  for- 
argedes over  at  høre  narrehuens  lystige  raslen  ind  imellem 
martyrernes  bønner  og  råbte  på  blasfemi,  når  Kristus* 
prædikener  eller  hans  samtaler  med  apostlene  forstyr- 
redes af  kroscener  og  drikkeviser.  For  middelalderen 
frembød  sådanne  rå  og  ukunstneriske  overgange  intet 
stødende;  de  var  kun  en  naturlig  følge  af  tidens  hele 
åndelige  habitus. 

Allerede  i  et  så  gammelt  stykke  som  le  Jeu  de 
Saint-Nicolas^  forfattet  i  det  13de  århundrede  af  Jean 
Bodel,  træffer  vi  umiddelbart  efter  de  alvorligste  optrin, 
hvor  kristne  og  Sarrasener  har  kæmpet  på  liv  og  død, 
et  par  kostelige  værtshusscener,  der  ender  i  et  vældigt 
svirelag  mellem  tyve  og  falskspillere. 

Senere  bliver  det  her  omtalte  forhold  almindeligt. 
De  komiske  optrin  bliver  snart  ligeså  uundværlige  i  et 
mysterie  som  de  alvorlige;  narrens  drøje,  hyppigt  højst 
usømmelige  vittigheder  og  kåde  latter  høres  på  de  mest 
upassende  steder.  Ja  det  gik  endog  efterhånden  så  vidt, 
at  man  ikke  nøjedes  med  at  indflette  enkelte  komiske 
scener;   man  afbrød  undertiden,   ligesom  vor  forfatter. 


*)  I  et  mysterium  læses  følgende,  lidt  udførligere  anvisning: 
On  placera  ici  quelque  récit  propre  å  récréer  joyeusement 
V  esprit  des  auditewrs. 

mysteriet  fuldstændigt  for  at  opføre  et  helt  lille  selv- 
stændigt stykke,  en  farce.  Man  vilde  hermed  opnå,  som 
det  så  naivt  siges  ligefrem  i  »les  Miracles  de  Sainte- 
Geneviéve**,  at  forestillingen  blev  moins  fade.  Enkelte  af 
disse  interkalerede  farcer  er  opbevarede,  således  den,  der 
blev  indlagt  i  mysteriet  om  Saint-Fiacre.  I  texten  hedder 
det  pludselig:  „Cy  est  interposé  une  farsse''^  og  så  af- 
brydes handlingen,  der  fremstillede  den  hellige  mands 
død,  og  man  begynder  at  spille  nogle  meget  lystige 
scener  imellem  en  vagabonderende  soldat,  en  gendarm, 
en  bonde  og  hans  kone.  Mellemspillet  har  ikke  det 
allerringeste  med  mysteriets  handling  at  bestille,  og  så 
snart  det  er  forbi,  fortsættes  mysteriet,  og  Gud  Fader 
udtaler  sig  om  den  afdøde  helgen. 

Ved  en  forestilling  i  Seurre  (1496)  vilde  man  åben- 
bart sætte  folk  i  godt  humør  lige  strax,  og  man  begyndte 
derfor  forestillingen  med  at  opføre  en  meget  lystig,  men 
overordentlig  uanstændig  farce.  Det  synes,  som  om  man 
i  middelalderen  har  villet  godtgøre  praktisk,  at  det  ord- 
sprog har  ret,  der  siger  opposita  juxta  se  posita  magis 
ehicescunt. 

Også  det  engelske  teater  frembyder  adskillige  sær- 
deles interessante  exempler  på  sådanne  farcer  indblan- 
dede i  alvorlige  stykker  to  make  pasetime;  som  bekendt 
fulgte  man  også  her  i  norden  både  i  Sverrig  og  Dan- 
mark den  samme  skik.  Jeg  skal  blot  minde  om  de 
yderst  fornøjelige  bondescener,  der  er  indflettede  i  den 
danske  moralitet  „De  Mundo  et  paupere**  fra  begyndelsen 
af  det  17de  århundrede.^* 


vn. 

Under  slutningen  af  farcemellemspillet  har  publikum 
været  noget  uroligt.  Forestillingen  har  nu  holdt  ved  i 
flere  timer,  og  man  trænger  til  at  røre  benene  lidt ;  des- 

uden  begynder  mavens  krav  at  gøre  sig  gæld^ide,  det 
er  allerede  længe  siden,  man  fik  noget  at  spise,  og  da 
solen  brænder  stærkt  på,  er  man  også  blevet  tør  i 
ganen.  Det  hilses  derfor  med  almindelig  tilfredsbed,  at 
forestillingen  afbrydes,  og  det  meddeles  pablikunu  at 
der  nu  er  patise  pmir  aHer  disfier. 

Det  er  dog  de  færreste  af  tilskuerne,  der  forlader 
teatret  At  forestillingen  vilde  tage  det  meste  af  dagen, 
det  vidste  man  i  forvejen;  og  at  man  har  belavet  sig 
derpå,  derom  vidner  de  mange  medbragte  og  velfyldte 
madkurve.  De  tages  nu  frem,  og  indholdet  forsvinder  i 
en  fart.  Mellemakten  går  således  på  den  alier  be- 
hageligste måde,  og  efter  en  times  forløb  er  både  skue- 
spiDere  og  tilskuere  så  vel  restaurerede,  at  forestillingen 
kan  fortsættes.  Skuespillerne  indtager  atter  deres  pladser. 
Stykket  spiller  videre  med  en  djævlescene,  hvilket  er 
meget  heldigt,  ti  publikum  er  endnu  temmeUgt  uroligt,  og 
det  er  næsten  umuligt  at  høre,  hvad  der  tales  om  oppe 
på  scenen.  Lucifer  står  der  med  sine  gloende  øjne  og 
lange  horn;  omkring  ham  støjer  en  mængde  større  og 
mindre  djævle  crians  et  hurlans  horriblement  Såsnart 
publikum  er  kommet  til  ro,  begynder  Lucifer  at  tale; 
han  opfordrer  sine  djævle  til  at  friste  Decius  og  forføre 
ham  til  at  dræbe  kejseren.  Satan  sendes  ud,  og  han 
taler  så  lokkende  og  fristende  til  Decius,  at  denne  lader 
sig  dåre  og  strax  forhandler  med  fire  andre  anførere,  der 
lover  ham  deres  bistand.  Imidlertid  trækker  kejseren  og 
hans  søn  sig  ind  i  deres  "tnansion^  og  kejseren  lægger 
sig  til  at  sove,  men  fremsiger  først  en  stemningsfuld 
aftenbøn:  Du  kære  herre  Jesus  Krist,  se  til  mig  i  din 
mildhed;  i  din  varetægt  betror  jeg  min  sjæl,  du  min 
forløser  o.  s.  v.  Decius  går  derpå  ind  i  kejserens  telt, 
medens  hans  medhjælpere  venter  på  ham  udenfor  i 
taushed  og  spænding.  Hele  scenen  følges  af  publikum 
i  dødsstilhed,    alles   øjne   vogter   på   teltet  og  søger  at 

gennemstirre  forhænget,  bag  hvilket  kejsermordet  fore- 
går. Lidt  efter  slås  forhænget  til  side,  Decius  styrter 
ud,  hans  venner  følger  ham;  mordet  er  fuldbragt,  og 
liget  ligger  for  alles  øjne  på  gulvet.  Da  sønnen  vågner 
og  opdager,  at  faderen  er  dræbt,  flygter  han  med  sine 
skatte,  hvilket  anskueliggøres  således,  at  han  tager  et 
par  små  skrin  og  bærer  dem  over  til  paven,  hos  hvem 
han  søger  hjælp.  Denne  formår  dog  ikke  at  beskytte 
ham;  han  forfølges  og  myrdes  af  Decius's  bødler  eller, 
som  de  kaldes,  Urans,  der  bærer  betegnende  navne  som 
Fieramort,  Bruslecosté  o.  s.  v. 

Herefter  krones  Decius  til  kejser,  og  i  en  lang  tirade 
giver  han  nu  sit  had  imod  de  kristne  luft;  de  skal  alle 
omvendes  til  at  tro  på  hans  guder,  eller  også  skal  de 
slås  ned  som  svin.  Han  retter  endogså  en  kraftig  op- 
fordring til  paven  om  at  fornægte  Kristus  og  give  ham 
de  skatte  tilbage,  som  den  unge  prins  var  flygtet  med. 
Paven  afviser  harmfuld  begge  opfordringer.  Decius 
kalder  da  strax  på  sine  Urans;  de  griber  paven  og 
håner  ham  med  plumpe  skældsord;  en  af  dem  siger  til 
ham:  »Du  væmmelige  gamle  vrøvlehoved,  du  skal  få 
så  mange  prygl,  at  du  ikke  skal  kunne  gå;  jeg  skal 
tærske  dig  som  et  æsel,"  hvorpå  han  prygler  ham. 
Derefter  puttes  paven  i  fængsel,  og  Decius  påbegynder 
en  almindelig  kristenforfølgelse,  der  meget  naivt  sættes 
i  scene  på  den  måde,  at  de  fire  Urans  går  rundt  på 
scenen  og  lader,  som  om  de  leder  efter  kristne*).  Vore 
tiggere  fra  før  optræder  derefter  igen,  og  da  de  er  kristne 
og  må  vogte  sig  for  les  Urans  ^   søger  de  ly  mod  forføl- 


*)  Kristenforfølgelsen  skildres  i  den  trykte  udgave  på  føl- 
gende måde:  Adonc  s* en  vont  les  quatre  tirans  parmy  le 
champ  faisant  maniére  de  regarder  s^Us  verroni  nulz  crestiens. 

gerne  hos  en  god  borgerkone  ved  navn  Heréne.  Hun 
er  imidlertid  syg,  men  strax  efter  søger  også  Laurentius 
tilflugt  i  hendes  hus ;  den  hellige  mand  lægger  hænderne 
på  hendes  hoved  og  helbreder  hende. 

Det  er  først  nu,  at  mysteriets  egentlige  helt  begynder 
at  spille  en  rolle  med;  hidtil  har  han  kun  optrådt  som 
barn,  men  nu  er  han  voxen  og  anses  for  en  højhellig  mand, 
der  kan  udføre  alle  mulige  mirakler.  Hvor  hellig  han 
er,  ser  vi  strax  deraf,  at  da  han  har  opdaget  de  fattige 
tiggere,  der  bor  hos  Heréne,  siger  han:  »Bring  mig  en 
balle,  du  kære  veninde,  og  godt  og  rent  vand;  stil  eder 
så  op  her  allesammen,  så  skal  jeg  vaske  eders  fødder 
og  kysse  dem  som  en  god  broder.**  Efter  vaskescenen 
fordeler  han  pavens  skat  imellem  tiggerne,  der  naturlig- 
vis bliver  strålende  glade ;  derefter  gør  han  korsets  tegn 
for  Briets  øjne  og  gengiver  ham  synet. 

Helbredelser  af  syge  eller  blinde  mennesker  ind- 
tager i  det  hele  en  fremragende  plads  imellem  de  mi- 
rakler, som  mysteriernes  og  den  øvrige  legendelitteraturs 
hellige  mænd  udfører.  Men  også  her  trænger  undertiden 
det  komiske  element  sig  frem.  I  mysteriet  om  den 
hellige  Bernhard  bliver  en  stakkels  blindfødt  mand  hel- 
bredet; hans  kammerat  eller  »varlet**,  der  levede  af  at 
trække  rundt  med  ham  og  indsamle  almisser,  er  jo  nu 
blevet  overflødig  og  gør  derfor  fordring  på  et  slags 
skadeserstatning;  men  den  helbredte  svarer  ham  meget 
alvorligt:  »Kære  ven,  hvem  er  du?  dig  har  jeg  aldrig 
sét  før",  og  vil  intet  betale  ham,  hvorefter  der  opstår  et 
storartet  slagsmål  mellem  de  to  gaudiebe.  Et  andet  rent 
farcetræk  findes  i  mysteriet  om  den  hellige  Martin,  hvor 
dennes  relikvier  føres  rundt  i  procession  og  kommer 
forbi  to  tiggere,  af  hvilke  den  ene  er  blind,  den  anden 
halt;  de  helbredes  begge  strax,  hvorover  de  istemmer 
en   ynkelig  jammerklage,   da   de   hidtil   har   levet  for- 

træflfeligt  af  deres  skader  og  tjent  mange  penge,  nu 
vil  de  jo  derimod  blive  nødte  til  at  arbejde*). 

Decius  fortsætter  imidlertid  med  sine  forfølgelser, 
især  går  det  ud  over  den  ulykkelige  pave,  og  Olsidst 
bestemmes  det,  at  han  skal  henrettes.  Da  Gud  hører 
dette,  sammenkalder  han  højtideligt  sine  engle  og  byder 
dem  at  drage  afsted  for  at  hente  pavens  sjæl. 

Paven  føres  imidlertid  hen  til  blokken.  Bøddelen 
svinger  sit  sværd,  og  et  øjeblik  efter  ruller  et  hoved  hen 
over  scenens  gulv.  Henrettelsen  udføres  med  stor  præ- 
cision, og  der  går  som  en  gysen  igennem  publikum, 
kvinderne  græder  og  ynkes  over  den  stakkels  pave. 
Bevægelsen  har  grebet  alle  —  endogså  dem,  der  tidligere 
har  overværet  mysterieopførelser  og  ved,  hvorledes  det 
hele  går  til.  På  en  særdeles  behændig  måde  har  man 
næmlig  i  sidste  øjeblik  ladet  paven  forsvinde  bag  et 
sætstykke  og  lagt  en  stor  udstoppet  dukke  i  hans  sted 
på  blokken. 

Datidens  publikum  fulgte  med  en  ganske  særegen 
interesse  alle  de  scener,  hvor  det  gik  løs  på  livet,  en 
kamp,  en  henrettelse,  et  mord,  og  man  lod  sig  ikke  af- 
spise med  altfor  balletmæssige  fremstillinger;  de  store 
slagsværd  skulde  lyne  og  uddele  tunge  drønende  slag, 
ja  man  krævede  at  se  martyrens  hoved  falde  og  hans 
legeme  sønderslides. 


*)  Dette  motiv  har  også  afgivet  stof  til  Andrien  de  la  Vigne's 
farce  (eller  moralitet)  VAveugle  et  le  Boiteux  (den  blinde 
og  den  halte).  Det  er  ret  mærkeligt  at  se,  hvor  hyppigt 
man  i  ældre  litteratur  benyttede  blinde  til  komiske  roller ; 
se  således  farcerne  „Le  gar^on  et  l'aveugle",  „L'aveugle, 
son  val  et  et  une  tripiére**  o.  s.  v.  Det  samme  træk  gen- 
findes også  hos  Shakespeare  („Mach  ado  aboat  nothing", 
akt  II). .  Hvor  inhumant  forekommer  det  ikke  os  nutids- 
mennesker at  benytte  blindhed  som  komisk  motiv!  Dog, 
har  man  set,  hvorledes  blinde  behandles  i  Spanien  endnu 
i  vore  dage,  har  man  lettere  ved  at  forstå  den  middel- 
alderlige opfattelse. 

Herefter  havde  skuespillere  og  scenearrangeurer  sig 
at  rette. 

Da  skuespillerne  naturligvis  ikke  vilde  udsætte  deres 
egen  dyrebare  krop  for  fare  og  smærte,  måtte  de  ud- 
pansre sig  på  bedst  mulig  måde.  Ådamsmysteriets  for- 
fatter giver  en  meget  naiv  anvisning  på,  hvorledes  man 
skal  fremstille  Abels  mord  på  scenen.  „Abel  knæler 
mod  øst;  under  sine  klæder  skal  han  have  en  gryde 
eller  pande  (olla)^  som  Kain  skal  slå  på,  når  han  lader, 
som  om  han  dræber  sin  broder**. 

Men  når  denne  udvej  ikke  var  tilstrækkelig,  så  måtte 
skuespillerne  lade  sig  repræsentere  af  et  falskt  legeme, 
en  stor  udstoppet  lededukke,  som  bødlerne  kunde  mal- 
traktere så  meget  de  lystede.  Og  teatermaskinisteme 
bestræbte  sig  efter  bedste  ævne  for  at  tilfredsstille  publi- 
kums blodtørstige  lyster.  Penge  til  forarbejdelsen  af 
falske  legemer*)  var  således  en  stående  udgiftspost.  Det 
omtales  endogså,  at  man  har  drevet  raffinementet  så 
vidt,  at  når  hovedet  blev  skilt  fra  kroppen,  kunde  det 
gøre  tre  hop  henover  gulvet;  ja  engang  fyldte  man 
endog  en  dukke,  der  skulde  brændes,  med  ben  og  ind- 
volde for  at  komme  virkeligheden  så  nær  som  mulig, 
løvrigt  ved  vi,  at  datidens  skuespillere  ikke  sparede  sig 
selv;  ved  det  passionsskuespil,  der  blev  opført  i  Metz 
1437,  var  den  skuespiller,  der  forestillede  Kristus,  nær 
omkommet  under  korsfæstelsen,  og  Judas  var  lige  ved 
at  blive  virkelig  kvalt,  da  han  skulde  hænge  sig. 

Efter  henrettelsen  modtager  englene  pavens  sjæl,  og 
syngende  en  latinsk**)  salme  vender  de  tilbage  med  den 
til  paradis.    Sjælen  anskueliggøres  for  tilskuerne  af  en 


*)  En  sådan  dokke,   der  bragtes  ved  fingerede   henrettelser, 
kaldtes  ifølge  sin  bestemmelse  tme  décoUation. 
**)  Man   antog  meget  almindeligt  tidligere,   at  det  officielle 
sprog  i  himmelen  var  latin  (sml.  Rabelais  II,  kap.  20). 

skuespiller,  der  er  iført  en  lang  hvid  skjorte;  undertiden 
benyttede  man  også  små  hvidklædte  eller  helt  nøgne 
børn  aldeles  som  på  gamle  middelalderlige  malerier. 
Hvide  klæder  brugtes  dog  kun,  når  det  drejede  sig  om 
gode  menneskers  sjæle ;  de  ondes  sjæle  derimod  er  iførte 
sorte  skjorter. 

Medens  paven  og  englene  begiver  sig  op  til  Gud 
Fader,  fortsætter  Decius  med  sine  forfølgelser  og  lader 
Laurentius  kaste  i  fængsel,  men  her  gør  han  en  blind 
hedning  seende  og  døber  ham  tilligemed  fangevogteren 
og  fiere  andre  efter  at  have  fået  dem  alle  til  at  afsværge 
deres  hedenske  guder,  både  Mercur  og  Jovis,  Venus  og 
Diana,  Apolin  (Apollo),  Tervagant  og  Muhamed.  At  lade 
Romerne  tro  på  Muhamed.  er  en  opfindelse,  der  sikkert 
ikke  skyldes  forfatteren  af  vort  mysterie;  denne  besyn- 
derlighed findes  allerede  i  de  gamle  chansons  de  geste. 
Overhovedet  gjorde  man  i  middelalderen  gærne  alle 
ikke-kristne  folkeslag  til  hedninger,  tillagde  dem  forskel- 
lige guder  med  højst  mærkelige  navne  og  kaldte  deres 
gudetempler  maJiomerie. 

Som  følge  af,  at  Laurentius  optræder  så  virksomt  i 
fængslet,  føres  han  straks  for  kejseren,  der  bestemmer, 
at  han  skal  pines.  Pinslerne  begynder  og  fremstilles  for 
os  med  en  mængde  gruopvækkende  detaljer;  bødlerne 
gør  deres  bedste  for  at  tilfredsstille  kejserens  hævnlyst, 
men  Laurentius  føler  intet,  og  han  siger  til  sine  plage- 
ånder: „I  onde  mænd,  I  kan  ikke  forandre  mit  sind, 
og  I  har  det  værre  end  jeg**.  Da  Decius  hører  dette, 
bliver  han  aldeles  rasende  og  giver  sig  til  at  prygle  løs 
på  bødlerne,  som  han  tror  lægger  fingrene  imellem. 
Efter  denne  lille  opmuntring  tager  bødlerne  fat  igen  med 
fornyet  iver;  de  pisker  den  hellige  mand,  brænder  ham 
med  glødende  stænger,  lemlæster  ham  på  forskellige 
måder  og  river  tilsidst  tungen  ud  af  munden  på  ham; 
men   den   hellige  mand  modstår  standhaftigt  alle  disse 

gyselige  pinsler,  og  han  vedbliver  trods  tabet  af  tunge 
at  tale  lige  frejdigt  og  bekende  sin  tro:  „Det  er  guds 
stemme,  kære  ven,  siger  han  til  kejseren,  der  taler  i  mig, 
det  må  du  vel  vide ;  ti  jeg  har  hverken  tunge  eller  læbe 
eller  tænder**. 

Tilsidst  beder  dog  Laurentius  til  Gud,  om  han  må 
dø:  9 Nu  har  mit  legeme  snart  udstridt,  siger  han,  send 
så  dine  engle  for  at  hente  min  sjæl**;  men  Gud  minder 
ham  blidt  om,  at  det  endnu  er  for  tidligt,  og  at  han 
må  vente  lidt  med  at  dø.  „Mit  paradis  er  dig  sikret, 
det  skal  stå  åbent  for  dig,  men  du  har  endnu  ikke  lidt 
alt,  hvad  du  skal  lide,  førend  jeg  kan  modtage  din 
sjæl**,  og  Gud  sender  Raphael  ned  til  Laurentius  med 
et  lin  for  at  aftørre  hans  sår.  En  hedensk  stridsmand 
ser  engelen  i  de  hvide  klæder  husvale  martyren;  det 
syn  omvender  ham,  og  bødlerne  ophører  meget  tjenst- 
villigt nogle  øjeblikke  med  deres  pinsler,  for  at  Lauren- 
tius kan  døbe  ham. 

Laurentius  lægges  derefter  på  en  rist,  hvorover  han 
skal  steges  sagtelig'*').  Bødlerne  føler  en  satanisk  glæde 
ved  dette  syn:  »Se  hvor  han  brænder,  se  hvor  han 
steges;  dette  bliver  en  steg,  som  man  kunde  byde,  om 
det  så  skulde  være  både  en  konge  og  en  kejser**.  Men 
den  standhaftige  Laurentius  siger  sagtmodigt:  »Du  onde 
kejser,  du  onde  hedning  Decius,  du  har  nu  stegt  og 
ristet  den  ene  side  af  mit  legeme,  vend  mig  nu  hurtigt 
om,   for   at   den   anden   side  også  kan  få  noget  med**. 


*)  Risten  blev  som  bekendt  senere  symbol  på  den  hellige. 
Laurentius  og  hans  martyrdød  (smig.  Rabelais  II,  kap.  14). 
Derfor  lod  jo  også  Filip  II  Escorial  (nærved  Madrid),  der 
skulde  helliges  mindet  om  St  Lorenzo,  bygge  i  form  af 
en  rist,  og  dette  redskab  anbragtes  overalt  i  klosteret  som 
dekorativt  motiv,  således  at  en  gammel  rejsende  har  skrevet : 
„Jeg  kan  ikke  mere  se  en  rist,  uden  at  jeg  kommer  til  at 
tænke  på  Escorial". 

Middelalderens  publikum  lytter  med  beundring  til  dette 
mærkelige  udslag  af  den  hellige  mands  martyrbegejstring ; 
mindre  naive  tilhørere  vil  snarere  få  et  parodisk  indtryk 
af  det  hele;  hvad  der  for  datiden  var  dyb  alvor,  fore- 
kommer os  nærmest  som  galgenhumor*).  Bødlerne 
vender  ham  om  med  deres  forke,  og  de  puster  til  kul- 
ilden. Imidlertid  får  Gud  medlidenhed  med  sin  tro 
tjener,  englene  sendes  afsted  for  at  hente  hans  sjæl,  og 
syngende  salmen  Martyr  Dei  vender  de  tilbage  med 
sjælen  til  Paradis.  Hans  legeme  hentes  hemmeligt  af 
nogle  troesfæller,  men  de  belures  af  Passevent,  der  an- 
giver dem  for  kejseren,  hvorefter  de  fængsles  og  pines 
tildøde;  englene  sendes  atter  afsted,  og  Michael  siger: 
„Vi  gør,  som  du  byder,  høje  herre  og  mester;  op  mine 
brødre,  men  lad  os  vel  tænke  på,  hvilken  salme  vi  nu 
skal  synge ^.  „Ja,  svarer  Gabriel,  den  som  kan  en  smuk 
melodi,  han  må  nu  synge  for,  da  vi  skal  afsted  efter 
martyrers  sjæle**.  Englene  tager  derpå  sjælene  i  for- 
varing, og  med  de  hvidklædte  skikkelser  drager  de  tilbage 
til  himmelen  under  salmesang. 

Dette  højtidelige  optog  i  forbindelse  med  de  gribende, 
fra  kirken  så  velkendte  toner  bringer  atter  ro  blandt  til- 
skuerne, mildner  den  ophidsede  tilstand  og  nedstemmer 
de  vilde  instinkter,  som  synet  af  de  mange  torturscener 
har  fremkaldt.  Blodet  har  flydt  på  scenen,  ofrene  har 
vredet  sig  under  bøddelens  pinsler;  men  hvad  vi  vilde 
vende  os  gysende  bort  fra,   magtstjæler  middelalderens 


*)  Også  langt,  langt  større  digtere  end  forfatteren  til  vort 
mysterium  har  skrevet  alvorligt  tænkte  scener,  der  nær- 
mest virker  parodisk  på  moderne  læsere.  Tager  jeg  fejl, 
når  jeg  hertil  regner  Imogens  klage  over  det  hovedløse 
lig,  hun  finder  i  skoven?  —  Jeg  har  ialfald  for  mit  person- 
lige vedkommende  vanskelighed  ved  at  være  helt  alvorlig, 
når  jeg  læser  eller  hører  ordene:  „O,  min  Posthumus, 
hvor  er  dit  hoved?«  (Oymbeline  IV,  2). 

publikum.  Jeg  skal  dog,  til  mine  læseres  beroligelse, 
ikke  undlade  udtrykkeligt  at  gøre  opmærksom  på,  at, 
selv  om  det  røde  blod  har  plettet  teatrets  gulv,  selv  om 
ekkoet  af  den  forpinte  martyrs  klager  endnu  dirrer  i 
luften,  og  selv  om  man  mærker  en  ubehagelig  lugt  af 
svedent  kød,  er  det  dog  intet  virkeligt  menneske,  som 
bødlerne  har  pint ;  en  dukkefigur  har  indtaget  den  hellige 
mands  plads  på  marterstolen,  men  ved  forskellige  tid- 
ligere omtalte  midler  har  man  dog  søgt  at  komme  virke- 
ligheden så  nær  som  muligt. 

Middelalderen  var  rå  og  voldsom,  hyppig  barbarisk, 
og  man  så  med  brutal  interesse  på  scener,  der  vilde 
bringe  os  til  at  gyse.  I  passionsmysterierne  forlængedes 
Kristi  lidelser  igennem  7000  vers,  og  han  er  martyr  ikke 
blot  for  bødlernes  pinsler  men  også  for  deres  rå  spot- 
tende vittigheder.  Og  denne  dyriske  glæde  ved  andres 
pinsler  og  ved  grusomme  optrin  har  overlevet  middel- 
alderen,  ja  er  endnu  ikke  helt  forsvundet,  hvad  en 
spansk  tyrefægtning  og  en  engelsk  nævekamp  tilstrække- 
ligt vidner  om.  Særligt  længe  holdt  den  sig  på  scenen, 
i  det  ældre  engelske  teater  og  hos  Hardy  spiller  afhug- 
gede hoveder  og  udrevne  øjne  en  betydelig  rolle;  ja 
hverken  Shakespeare  eller  Rotrou  gyser  tilbage  for  disse 
eflfektmidler. 

Efter  alle  martyrscenerne  gribes  Decius,  der  sidder 
i  sin  mansion  med  djævelen  bag  sig,  af  samvittighedsnag 
og  dør  pludselig.  Djævlene  slår  strax  klo  i  hans  sjæl, 
og  Astarot  siger:  »Lad  os  bære  ham  bort  til  helvede, 
han  tænkte  aldrig  på  Gud,  og  i  sit  liv  gjorde  han  ikke 
andet  end  pine  de  kristne,  derfor  skal  han  nu  selv  pines*. 
Et  ret  mærkeligt  ræsonnement  for  en  djævel,  men  ikke 
ualmindeligt  for  en  mysteriedjævel.  Lucifer  modtager 
naturligvis  Decius  med  glæde:  „Put  ham  hen  der  i  den 
store  gryde,  der  skal  han  være  sammen  med  Nero;  fyr 
ordentlig  op  under  dem,  og  bagefter  skal  I  hænge  ham 

op   i   hans   tunge   og   pine  ham  på  alle  mulige  måder, 
uden  at  han  får  et  øjebliks  hvile**. 

Efter  Decius'  død  taber  hans  folk  modet.  Brusle- 
costé  går  hen  og  hænger  sig  og  opfordrer  i  sin  slutnings- 
replik  djævlene  til  at  komme  og  hente  ham.  Da  han 
vel  er  død,  dræber  Fieramort  sig,  og  djævlene  går  også 
bort  med  hans  sjæl.  Herefter  kommer  der  igen  ligesom 
lidt  mod  i  hedningerne,  og  de  dræber  forskellige  kristne, 
som  kommer  for  at  begrave  martyrernes  lig;  da  der 
ikke  er  flere  tilbage  at  slå  ihjel,  forlader  de  tilbagelevende 
bødler  scenen,  hvorefter  pavens  kapellan  og  sekretær, 
træder  frem  og  synger  et  Te  deum,  og  hermed  ender 
„Mysteriet  om  den  hellige  Laurentius  og  den  hellige 
Hippolyte  og  flere  andre  martyrer**. 

Forestillingen  er  nu  forbi.  Det  er  allerede  sent  på 
eftermiddagen,  og  folk  strømmer  ud  af  teatret,  ivrigt 
optagne  af  alt  det  vidunderlige,  de  har  set.  De  særlig 
fromme  skynder  sig  ind  i  en  nærliggende  kirke,  for  i  en 
stille  bøn  at  takke  Gud;  de  andre  går  derimod  lige 
hjem  fra  teatret,  aftensmaden  lokker  dem  mere  end 
messesangen.  Overalt  ser  man  kun  glæde  og  til- 
fredshed over  den  vel  tilendebragte  forestilling.  Vejret 
har  været  strålende,  og  tilstrømningen  af  fremmede 
meget  betydelig.  Skuespillerne  har  skilt  sig  fortræflfeligt 
fra  deres  roller,  teatermaskineriet  virket  med  behørig 
præcision,  og  selve  stykket  har  i  lige  høj  grad  rørt  og 
interesseret.  Alle  de  onde  mennesker,  alle  de  slemme 
hedninger  har  fået  løn  som  forskyldt  og  er  endte  i  hel- 
vede, hvor  evige  straflfe  venter  dem;  alle  de  gode  og 
gudfrygtige  derimod  er  komne  i  himlen  til  Gud  Fader; 
ganske  vist  måtte  de  gennemgå  mange  pinsler,  inden 
englene  kom  og  hentede  dem,  men  det  var  kun  til  deres 
eget  bedste,  og  Guds  hellige  sag  har  sejret,  som  den 
vil  sejre  nu  og  altid  in  sæcula  sæculorum. 

vm. 

Der  gik  stort  ry  af  opførelsen  i  Ck)inpiégne  af  my- 
steriet om  den  hellige  Laurentius. 

De  talrige  fremmede,  som  byen  i  nogle  dage  havde 
huset  inden  sine  mure,  bragte  efterretningen  vide  om  i 
landet  og  udbredte  sig  i  lovtaler  over  den  opbyggelige 
og  interessante  forestilling.  Kun  en  ting  var  alle  enige 
om  at  misbillige:  at  stykket  ikke  havde  varet  længere, 
at  hele  herligheden  var  forbi  på  en  dag.  Enhver  kunde 
fra  sin  teatererfaring  anføre  exempler  på  forestillinger, 
der  havde  varet  både  tre  og  fire  dage;  og  hvorfor  skulde 
så  St.  Laurentius  lade  sig  nøje  med  én? 

Efterhånden  som  mysteriedigtningen  udviklede  sig, 
blev  også  mysterierne  længere  og  længere,  og  opførelsen 
krævede  ikke  blot  dage,  men  uger,  ja  måneder.  Det 
ældste  franske  mysterium  („Jeu  d'Adam**),  der  skriver 
sig  fra  det  12te  årh.,  indeholder  kun  1300  vers;  men 
»Les  Actes  des  Apdtres**  af  brødrene  Greban,  for- 
fattet omkring  1460—1470,  indeholder  ikke  mindre  end 
61,900  vers.  Inddeling  i  scener  og  akter  kendte  man  ikke 
noget  til  i  tiden  før  renaissancen ;  man  skar  æmnet  i 
stykker  i  forskellige  jmirnées,  og  hver  journée  krævede, 
som  navnet  viser,  en  dag. 

Man  må  nu  ikke  tro,  at  tilskuerne  trættedes  af  de 
lange  forestillinger;  tværtimod  de  fulgte  dem  med  usvækket, 
ja  endog  med  voxende  interesse.  Og  digterne  imødekom 
med  en  forbausende  hurtighed  publikums  krav.  Det  ene 
lange  mysterium  løb  af  stabelen  efter  det  andet,  men 
tiltaklingen  tog  gærne  længere  tid  end  selve  bygningen. 
Det  kunde  tage  et  halvt  år  at  sætte  et  mysterie  i  scene, 
men  Andrieu  de  la  Vigne  skrev  sit  „Saint-Martin",  der 
omfatter  20,000  vers,  på  fem  uger.  Ingen  vil  derfor 
forbauses,  når  jeg  siger,  at  for  mysteriernes  vedkom- 
mende står  kvaliteten  gærne  i  omvendt  forhold  til  kvan- 

titeten,  og  målte  med  vor  tids  æstetiske  alen  rager  de 
gennemgående  ikke  højt  op. 

Den  æstetiske  værdi  af  mysteriet  om  den  hellige 
Laurentius  er  omtrent  lig  nul.  Kun  ganske  enkelte 
steder  træflfer  vi  en  relativ  friskhed  og  et  vist  lyrisk 
sving  i  replikeme,  men  disse  få  lyspunkter  forsvinder 
næsten  helt  i  stykkets  tomme  og  trivielle  retorik.  Ingen 
virkelig  karaktertegning,  ingen  gennemtænkt  plan,  ingen 
sand  følelse  og  ikke  spor  af  forfatterejendommelighed. 
Det  er  som  de  fleste  andre  mysterier  et  rent  rutinearbejde 
skåret  over  den  almindelige  læst. 

Jeg  noterer  med  glæde  det  faktum,  at  udgiverne 
ikke  blot  har  haft  øje  for  stykkets  store  poetiske  mangler, 
men  også  ærligt  udtaler  deres  mening.  I  vor  tid,  da 
filologerne  næsten  slås  om  at  komme  til  at  udgive  den 
mindste  lap,  der  findes  af  gammel  litteratur,  er  det  ikke 
ualmindeligt,  at  der  tillægges  selv  de  tarveligste  pro- 
dukter en  poetisk  værdi,  som  de  aldeles  ikke  har.  Ud- 
giverlidenskaben kræver  sine  ofre  som  alle  andre  liden- 
skaber; den  af  Julius  Lange  med  rette  så  stærkt  dadlede 
»moderne  sentimentalitet  overfor  ethvert  gammelt  møbel*, 
kender  vi  så  godt  —  mutatis  mutandis  —  fra  filologien. 
Hvormegen  tid  og  hvor  stort  arbejde  ofres  der  ikke  ofte 
på  at  udgive  betydningsløse  texter  af  tiende  rangs  for- 
fattere. Blot  det  at  en  text  er  uudgivet,  forøger  dens 
værdi  i  mærkelig  grad,  og  man  kan  jo  let  forstå,  omend 
ikke  billige,  at  en  udgiver  gærne  vil  skaflfe  sin  text  en 
hædersplads.  Hver  synes  jo  bedst  om  sine  børn,  selv 
om  de  ere  grimme  som  ugleunger. 

Men  tilbage  til  vort  mysterie.  Stor  æstetisk  værdi 
har  det  som  sagt  ikke,  men  i  dette  punkt  deler  det  jo 
skæbne  med  så  mange  andre  af  mysterierne,  og  det  var 
i  hvert  tilfælde  ikke  de  rent  æstetiske  mangler,  der  på 
renaissancetiden  gjorde  det  omtrent  helt  af  med  myste- 

rierne.  De  forsvinder  bl.  a.,  fordi  hele  det  naive  troesliv, 
der  har  fremkaldt  dem  og  gennem  lange  tider  afgivet 
de  nødvendige  betingelser  for  deres  existens,  efterhånden 
dør  hen.  Troeslivet  antager  i  det  16de  århundrede  helt 
nye  former;  hvad  der  tidligere  kunde  tjene  til  opbyg- 
gelse, vækker  nu  forargelse  eller  latter.  Man  finder  det 
stødende  at  se  Gud  og  Kristus  optræde  på  en  scene,  og 
gejstligheden  begynder  derfor  at  skride  ind. 

Oprindeligt,  har  vi  set,  blev  opførelsen  af  et  my- 
sterie  betragtet  som  en  from  handling,  der  vel  egnede 
sig  til  at  påvirke  det  store  folk  i  religiøs  og  moralsk 
henseende  og  styrke  troen;  og  selv  efter  at  mysterierne 
helt  var  gledet  ud  af  hænderne  på  gejstligheden,  knyt- 
tedes de  dog  stadigt  ved  mange  fine  bånd  til  kirken; 
men  også  disse  sønderreves,  og  netop  på  en  tid,  da  my- 
sterieforestillingerne  blomstrede  som  aldrig  før,  og  det 
kunde  synes,  som  om  deres  succes  var  sikret  for  lange 
tider. 

Det  var  virkelig,  som  om  en  dramatisk  feber  havde 
grebet  Frankrig  i  begyndelsen  af  det  16de  århundrede; 
man  tænkte  kun  på  mysterier,  og  der  ofredes  umådelige 
summer  på  dem.  I  Bourges  opførte  man  således  i  1536 
„Apostlenes  Gærninger".  Forestillingen  varede  i  40  dage, 
under  stor  tilstrømning  fra  de  omliggende  byer.  Man 
spillede  på  den  gamle  romerske  arena,  og  stykket  var 
sat  i  scene  af  selve  den  bekendte  Jean  Chaponneau  på 
den  mest  fuldkomne  måde.  Men  alle  havde  også  med 
sjælden  enighed  hjulpet  til,  for  at  byen  kunde  få  ære  af 
mysteriet ;  ja  domkapitlet  havde  endogså,  for  at  prøverne 
ikke  skulde  sinkes,  fritaget  de  præster,  der  spillede  med, 
fra  al  kirketjeneste.  I  1639  opføres  der  mysterier  i  ikke 
mindre  end  fire  byer,  Compiégne,  Le  Mans,  Paris  og 
Tirepied,  og  således  går  det  næsten  hvert  år.  Man  be- 
gynder  endogså   at   bygge    faste   teatre,   hvorved   man 

altså  søgte  at  gøre  forestillingerne  permanente,  således 
i  Lyon  (1538)  og  Meaux  (1547)  men  uden  stort  held. 

I  1541  foranstaltedes  i  Paris  en  genopførelse  af 
„Apostlenes  gærninger";  man  vilde  overstråle  Bourges, 
og  det  lykkedes.  Forestillingen  trak  ud  i  omtrent  7 
måneder,  idet  man  kun  spillede  om  søndagen,  og  til- 
strømningen til  teatret  var  umådelig.  Men  desværre, 
det  blev  en  Pyrrhussejr.  Forestillingen  var  bleven 
iværksat  af  passionsbrødrene  (les  confréres  de  la  Passion), 
et  dramatisk  laug,  der  i  1402  ved  kongelig  bevilling 
havde  fået  tilladelse  til  at  opføre  „mysterier  af  en  hvilken- 
somhelst  art,  både  lidelses-  og  opstandelsesmysterier, 
såvelsom  andre  der  omhandler  hellige  mænd  og  kvinder*. 
Hidtil  havde  lauget  varetaget  sine  interesser  med  stor 
dygtighed,  men  en  ret  kendelig  dekadence  må  der  være 
indtrådt  på  renaissancetiden ;  skuespillerne  synes  ikke  at 
have  været  udvalgte  med  fornøden  skønsomhed,  og  selve 
opførelsen  synes  at  have  givet  anledning  til  forskellige 
større  eller  mindre  skandaler. 

Der  blev  senere  udarbejdet  en  lang  officiel  klage 
over  forestillingen,  og  det  fremgår  af  denne,  at  lauget 
må  være  sunket  betydeligt  i  det  almindelige  omdømme, 
og  at  det  rekrutterede  sig  fra  samfundets  laveste  lag.  Skue- 
spillerne har  været  simple  og  udannede  folk;  de  betegnes 
således  som  „uvidende  håndværkssvende,  der  fører  et 
simpelt  sprog,  og  som  knapt  forstår,  hvad  de  selv  siger, 
således  at  de  ofte  gør  tre  ord  af  et,  standser  midt  i  en 
sætning,  tager  et  spørgsmål  for  et  udråb  osv.  osv., 
hvorved  det  hele  bliver  til  latter  og  skandale  istedetfor 
at  tjene  til  opbyggelse".  Der  klages  også  over,  at  disse 
„snedkere,  politibetjente,  tapetserere  og  fiskehandlere  har 
tilføjet  mange  apokryfe  ting  og  indblandet  uanstændige 
farcer  og  optog**,  at  de  har  „ladet  forestillingen  vare 
over  et  halvt  år,  så  at  folk  ikke  har  kunnet  gå  i  kirke 

og  glemt  at  give  almisser",  ja  forestillingen  skal  have 

medført  ,  ægteskabsbrud,  udsvævelser,  skandaler  og  let- 
sindig spot***). 

Man  ankede  endvidere  over,  at  publikum  bagefter 
gjorde  sig  lystigt  over  den  hellige  forestilling  og  morede 
sig,  når  den  hellig  ånd,  der  fremstilledes  i  form  af  en 
due,  ikke  vilde  stige  ned  i  rette  tid,  og  andet  lignende; 
man  ankede  over,  at  de  lavere  gejstlige  forsømte 
deres  kirkelige  pligter  for  at  overvære  opførelsen,  at  de 
skyndte  sig  med  at  blive  færdig  med  deres  bønner  og 
salmer,  dels  fordi  de  selv  gærne  vilde  se  mysteriet,  dels 
fordi  der  ikke  var  nogen  i  kirke,  da  mysteriet  optog 
folks  interesse  og  tid  fra  den  tidlige  morgen  til  den 
sene  aften.  Resultatet  blev  da,  at  det  ved  en  parla- 
mentsbeslutning af  17de  november  1548  blev  forbudt 
passionslauget  at  opføre  passionsmysterier  og  andre 
hellige  mysterier  i  Paris. 

Dette  gav  middelalderens  drama  nådestødet.  Et  par 
år  efter  holdt  den  klassiske  tragedie  sit  sejrrige  indtog 
under  pæansanges  afsyngelse  og  ofring  af  krans- 
smykkede  bukke.  Fra  nu  af  førte  mysterierne  kun  en 
hensygnende  tilværelse.  De  forvistes  til  provinserne  og 
levede  her  et  skyggeliv  i  de  små  købstæder,   men  også 


*)  Som  man  ser,  er  mysteriernes  synderegister  allerede  i 
samtidens  øjne  stort  nok,  men  dog  forøgede  eftertiden  det, 
tilmed  på  en  højst  ubillig  måde.  Som  exempel  på,  hvilke 
yanhelligelser  de  senere  mysterier  skal  have  indeholdt, 
anføres  mange  steder  (bl.  a.  i  Gantå's  store  verdenshistorie) 
følgende  scene:  Gudfader  sover,  og  en  engel  nærmer  sig 
til  ham  med  de  ord:  ^He,  evige  fatter,  skammer  I  jer 
ikke  noget?  I  ligger  der  og  sover  som  en  drukkenboldt, 
og  imens  er  jeres  søn  død."  —  „Hvorledes  død?"  spørger 
Gudfader.  —  „Det  svær  jeg  ved  min  ære.**  —  „Fanden  tage 
mig,  om  jeg  vidste  noget  derom!''  siger  så  Gudfader  meget 
fromt.  Disse  linjer  tilhører  ikke  og  kan  aldrig  have 
tilhørt  noget  middelalderligt  mysterium,  hvad  allerede 
Voltaire  har  gjort  opmærksom  på;  de  skyldes  en  senere 
parodi.     Hvorlænge  vil  de  endnu  figurere  i  håndbøgerne? 

herfra  fortrængtes  de  snart  —  glansen  var  engang  gået 
af  dem,  efter  at  deres  opførelse  i  hovedstaden  var  blevet 
forbudt,  og  efter  at  renaissancen  havde  indført  nye 
kunstformer.  Og  de  gemte  sig  tilsidst  langt  ude  på 
landet;  de  sidste  rester  af  middelalderens  naive  troesliv 
var  nu  flygtet  for  den  fremskridende  oplysning. 

Tidligere  havde  det  været  en  eftertragtet  ære  at 
spille  med  i  et  mysterie,  nu  var  det  hele  en  uforstået, 
halv  latterlig  rest  fra  gamle  dage,  som  ingen  længer 
brød  sig  om,  og  ved  markeder  og  folkefester  overtoges 
endog  tilsidst  skuespillernes  roller  af  lededukker  og  vox- 
figurer.  Marionetteatret  forøgede  med  glæde  sit  reper- 
toire med  stumperne  af  de  gamle  mysterier,  og  mange 
af  fortidens  hellige  mænd  og  kvinder,  ja  selv  Kristus  og 
jomfru  Maria  optrådte  nu  som  stive  marionetdukker. 
Samme  skæbne  havde  også  middelalderens  helteskikkelser 
i  Italien  —  sic  transit  gloria  mundi. 

Dog  fuldstændig  døde  er  mysterierne  endnu  ikke. 
Vel  er  de  flygtet  fra  byerne  og  helt  forsvundet  fra 
skønlitteraturens  horizont,  men  endnu  i  vore  dage 
frister  de  dog  et  sidste,  halvt  foragtet  liv  blandt  bønderne 
i  Bretagne  og  Franche-Comté.  Middelalderens  store 
og  pragtfulde  mysterier,  der  måneder  igennem  syssel- 
satte hele  byers  befolkning  både  høje  og  lave,  og  hvis 
opførelse  var  som  en  længe  ventet  fest,  til  hvilken  der 
valfartedes  fra  nær  og  fjærn,  er  nu  sunket  ned  til  at 
være  tarvelige  bondeskuespil,  som  næppe  kendes  udenfor 
den  lille  landsby,  der  endnu  finder  sin  opbyggelse 
ved  dem. 

Men  da  mysteriedigtningen  endnu  stod  i  sin  fulde 
glans,  skød  den  som  en  frodig  plante  stærke  og  livs- 
kraftige skud,  der  rankede  sig  langt  udenfor  Frankrigs 
grænser  og  bredte  sig  over  en  stor  del  af  Europa,  lige- 
fra  Portugal  til  Sverrig,  ligefra  England  til  Grækenland. 

Flere  steder  slog  mysterierne  dyb  rod  og  udfoldede  sig 

i  rig  blomstring,  men  kun  ganske  enkelte  steder  formåede 
de  at  holde  sig  til  op  i  vort  århundrede.  Mysterier  op- 
føres vel  endnu  en  sjælden  gang  i  afsides  bjærgdale, 
men  ingen  udover  stedets  egne  folk  aner  deres  existens ; 
dog  har  som  bekendt  det  religiøse  drama  et  enkelt  sted 
fundet  så  kraftig  næring,  at  det  efter  at  have  overlevet 
renaissancetidens  og  oplysningsperiodens  æstetiske  storme 
i  vore  dage  er  blevet  ikke  blot  Bayems  men,  man  kan 
næsten  sige,  Europas  great  attraction.  Hvert  tiende  år 
stævner  jo  nu  store  skarer  af  nysgærrige  turister  fra 
hele  verden  til  Oberammergau  for  at  se  die  Passions- 
tragodie ;  mange  står  naturligvis  fremmede  og  uforstående 
overfor  dette  mærkelige  skuespil,  men  andre  har  fra 
Oberammergau  medtaget  ^ophøjede  indtryk,  som  aldrig 
senere  i  livet  glemmes" ;  disse  sidste  vil  let  kunne  forstå, 
hvilken  uhyre  betydning  mysteriespillene  havde  for  mid- 
delalderen. 


IX. 

Renaissancen  var  befrielse  og  genfødelse.  Befrielse 
fra  middelalderens  tunge  skolastik  og  primitive  kunst- 
former, genfødelse  af  den  klassiske  ånd  i  tanker  og 
udtryk. 

Og  det  klassiske  åndepust  mærkedes  på  alle  om- 
råder: Antiquus  fit  animus.  De  latinske  og  græske  for- 
fattere studeres  med  lidenskabelig  begejstring;  den  ene 
oversættelse  efter  den  anden  ser  lyset,  poesi,  retorik  og 
filosofi  gennemgår  et  foryngelsens  bad  og  fremstår  i  nye, 
strålende  former.  Klassicismens  olympiske  guder  holder 
deres  sejrrige  indtog,  de  prises  i  pompøse  oder  og  mejsles 
i  marmor,  og  et  nyt  Arkadien  med  evigunge  nymfer  og 
dryader  jager  middelalderen  fuldstændigt  på  flugt. 

På   intet   andet   område   står  dog  gammelt  og  nyt 

tilsyneladende  så  skarpt  imod  hinanden  som  på  det 
dramatiske.  Farcen  fortrænges  af  komedien,  mysteriet 
af  tragedien.  Bruddet  synes  absolut,  og  mange  littera- 
turhistorikere er  da  også  enige  om,  at  her  findes  ingen 
bro,  her  er  et  spring  i  udviklingen.  Men  ser  man  nær- 
mere til,  får  man  snart  øjet  op  for,  at  bruddet  ikke  er 
så  skarpt,  at  der  også  på  dette  område,  trods  alt,  findes 
en  vis  kontinuitet  i  udviklingen.  Farcen  fortrænges  af 
den  klassiske  komedie,  det  formløse  fastelavnsspil  af  den 
regelrette  femakts  komedie;  men  kun  hylstret  er  her 
klassisk,  motiverne  flytter  med  ligesom  nissen,  og  under 
komediens  klassiske  former  lever  delvis  middelalderens 
viltre  farce  videre,  helt  langt  op  i  det  17de  århundrede^ 
da  den  knæsættes  og  adles  af  Moliére. 

Men  hvor  er  broen  mellem  mysteriet  og  tragedien? 
Her  er  —  oprindelig  ialfald  —  intet  fællesskab  i  motiver, 
og  mysterielitteraturen  har  ikke  afgivet  nogensomhelst 
impuls  til  de  senere  tragikere*).  Fra  det  øjeblik  af,  at 
scenen  lukkedes  for  mysterierne,  var  det,  som  om  de 
aldrig  havde  existeret.  Corneille  skriver  sin  „Polyeucte" 
Rotrou  sin  „Saint-Genest"  og  Racine  sin  „Esther*,  uden 
at  nogen  af  dem  aner,  at  de  har  haft  forgængere,  at 
aldeles  de  samme  æmner  tidligere  har  været  dramatiserede 
i  Frankrig. 

Der  synes  således  at  være  et  gabende  svælg  mellem 
mysterier  og  tragedier,  og  dog,  der  findes  her  en  bro 
som  på  en  måde  kan  siges  at  binde  middelalder  til  re- 
naissance,  og  broen  dannes  —  af  selve  den  middelalder- 
lige scene. 

Vel  forbødes  passionsbrødrenes  mysterieforestillinger 
i  1648,   men  deres  teater,   det  første  faste  teater,    man 


*)  Jeg  ser  naturligvis  her  bort  fra  de  mærkelige  mæglings- 
forsøg af  Théodore  de  Béze,  Desmasnres,  Lecoq  o.  a.,  da 
de  forblev  resultatlese. 

har  haft  i  Paris,  H6tel  de  Bourgogne,  blev  stående  og 
lejedes  ud  til  forskellige  skuespillerselskaber.  Det  er 
således  på  dette  teater,  at  Alexandre  Hardy*s  talrige 
tragedier  og  tragikomedier  er  blevet  opførte;  men,  hvad 
man  især  må  lægge  mærke  til,  er,  at  hans  stykker  også 
er  blevet  skrevne  for  Hotel  de  Bourgognes  scene,  og 
denne  var  stadig  den  gamle  middelalderlige  uden  suc- 
cessivt dekorationsskifte,  men  med  samtidig  fremstilling 
af  flere  forskellige  lokaliteter.  En  sådan  scene  stillede, 
som  vi  har  set,  sine  særlige  krav  til  den  dramatiske 
forfatter,  og  Hardy  har  lige  så  lidt  som  middelalderens 
acteurs  kunnet  unddrage  sig  disse  krav;  hvad  tilrettelæg- 
gelsen af  handlingen  og  den  øvrige  dramatiske  teknik 
angår,  minder  hans  stykker  derfor  også  i  høj  grad  om 
mysterierne. 

Hvorledes  H6tel  de  Bourgognes  scene  så  ud,  kan  vi 
endnu  nemt  danne  os  et  begreb  om,  da  der  er  over- 
leveret en  række  gamle  tegninger^^  og  nøjagtige  beskri- 
velser af  dekorationerne  til  Hardy*s  stykker.  Når  f.  ex. 
^Pandoste*  blev  opført,  så  man  på  scenen:  i  bag- 
grunden et  slot,  tilvenstre  en  kirke  og  en  lille  indsø 
med  forstavnen  af  et  skib,  tilhøjre  et  fængsel  med 
to  store  vinduer,  gennem  hvilke  man  kunde  se  de 
fangne,  —  altså  i  virkeligheden  fire  forskellige  scener 
samtidigt. 

For  en  lignende,  men  dog  endnu  mere  primitiv 
scene  skrev  Shakespeare  i  England,  og  også  hans  stykker 
røber  hyppigt,  at  de  ikke  er  skrevne  for  en  moderne 
scene.  I  „Richard  the  third*  (akt  V,  scene  2)  optræder 
f.  ex.  samtidigt  to  fjendtlige  hære,  kong  Richards  og 
lord  Richmonds.  I  virkeligheden  må  de  tænkes  langt 
fra  hinanden,  på  scenen  er  der  kun  et  par  alen  imellem 
dem.  Dette  ene  exempel  turde  være  tilstrækkeligt  op- 
lysende. Den  for  vore  moderne  teaterbegreber  så  mær- 
kelige dristighed,   hvormed  Shakespeare  lader  sin  hånd- 

ling  bevæge  sig  i  rum  og  tid,  er  i  virkeligheden  kun  en 
arv  efter  middelalderens  drama  med  dets  ejendommelige 
teknik  eller  —  mangel  på  teknik. 

Jeg  benytter  lejligheden  til  at  anføre  Philip  Sidney's 
bekendte  beskrivelse  (fra  1583)  af  den  engelske  scene: 

»På  den  ene  side  har  vi  Asien,  på  den  anden  Afrika 
eller  et  andet  kongerige,  så  at  skuespilleren,  når  han 
træder  op,  først  må  begynde  at  fortælle  os,  hvor  han 
er.  Nu  ser  vi  tre  damer  træde  frem,  som  plukker  blomster, 
og  vi  må  derfor  antage  scenen  for  en  have.  Strax 
efter  hører  vi  tale  om  et  skibbrud,  og  vi  måtte  skamme 
os,  hvis  vi  ikke  vilde  anerkende  scenen  for  en  klippe. 
Fra  dennes  baggrund  kommer  et  skrækkeligt  uhyre  med 
ild  og  røg,  hvad  der  naturligvis  nøder  os  til  at  hensætte 
os  i  en  hule.  Men  straks  igen  ser  vi  to  armeer  jage 
forbi,  fremstillede  ved  fire  sværd  og  skjolde,  og  hvilket 
hjærte  vilde  da  være  hårdt  nok  til  ikke  at  anse  teatret 
for  en  valplads.« 

Føj  dertil,  hvad  den  samme  forfatter  siger  et  andet 
sted:  »Hvilket  barn,  som  kommer  for  at  se  en  komedie 
og  ser  Theben  skrevet  med  store  bogstaver  på  en  gammel 
port,  vilde  derfor  tro,  at  dette  var  Theben.* 

Philip  Sidney,  der  i  dette  sorn  i  andre  punkter  var 
forud  for  sin  tid,  spotter  her  over  det  middelalderlige 
teater,  som  dog  londonnerpublikumet  endnu  i  mange  år 
skulde  føle  sig  glad  og  tilfreds  ved. 

I  Frankrig  skete  overgangen  til  den  moderne  scene- 
indretning ganske  langsomt  og  gennem  en  række  mel- 
lemled. Interessant  er  det  at  læse  Comeille's  ord  i 
hans  »Examen  de  Mélite«;  han  siger  her:  »Den  sunde 
fornuft,  der  var  min  eneste  rettesnor,  havde  indgivet 
mig  så  stærk  afsky  for  det  gyselig  uordentlige  system 
(eet  horrible  déréglement),  der  anbragte  Paris,  Rom  og 
Konstantinopel  på  den  samme  scene,  at  jeg  indskrænkede 

mig  til  at  lade  mit  stykke  foregå  i  én  by.**  Det  er  en 
af  den  klassiske  tragedies  enheder,  stedets  enhed,  som 
Comeille  her  plaiderer  for.  Hvilken  umådelig  forskel 
er  der  ikke  imellem  det  gamle  mysterie,  hvor  handlingen 
frit  bevæger  sig  fra  det  ene  land  til  det  andet,  hvor 
afstand  i  rum  ikke  kendes,  og  mønstertragedien  „le  Gid**, 
hvor  scenen  i  alle  fem  akter  forestiller  une  chamhre  å 
quatre  portes.  De  pseudoaristoteliske  enheder  kvæler  den 
middelalderlige  frihed  til  liden  både  for  kunsten. 

Den  klassiske  tragedies  helte  må  altid  optræde  i  det 
samme  palais  å  volonté,  medens  middelalderens  riddere 
kunde  drage  af  landet,  fare  vild  i  fortryllede  skove  og 
kæmpe  i  fremmede  riger.  Hele  verden  stod  dem  åben 
på  scenen  som  i  virkeligheden,  og  et  langt  liv  rigt  på 
ridderfærd  lå  for  dem.  De  tragiske  helte  har  derimod 
kun  et  stakket  liv:  en  dag  og  en  nat,  og  det  hele  er 
forbi.  I  fire  og  tyve  timer  skal  Gid  hævne  sin  fader, 
dræbe  don  Gomez  og  flygte  fra  hoflfet,  samle  en  skare 
behjærtede  mænd,  afslå  Maurernes  angreb  i  en  vældig 
kamp,  ja  tilsidst  duellere  med  don  Sanche  —  og  endda 
få  tid  til  at  elske  Ghiméne. 

Og  heltenes  bedrifter,  disse  dueller  og  maurer- 
kampe, foregår  de  på  scenen?  Nej,  vi  hører  kun  om 
dem,  de  fortælles,  men  ses  ikke.  Ordet  træder  istedet- 
for  handling,  vi  må  nøjes  med  sendebudenes  beretninger. 
Det  er  den  psykologiske,  intrigeløse  tragedie  med  den 
fine  udmaling  af  stemninger  og  følelser,  med  den  vidt- 
løftige raisonneren,  i  skønne  og  regelmæssige  vers,  over 
abstrakte  problemer,  med  nøjagtig  afvejen  af  for  og  imod, 
som  afløser  middelalderens  uordnede  og  umiddelbare 
handledrama. 

Qu'en  un  lieu,  qiCen'  un  jour,  un  seul  fait  accompli 
Tienne  jmqu'å  la  fin  le  théåtre  rempli. 

Således  lyder  jo  Boileaus  ord,  således  formuleres 
de  tre  enheders  lov  af  Parnassets  strænge  vogter.  Og 
slægt  efter  slægt  ofrede  til  denne  molok  uden  at  kny. 
Revolutionen  bragte  samfundet  til  at  vakle  i  sin  grund- 
vold; hele  Vanden  regime  styrtede  sammen,  blot  Boileau's 
regler  stod  urokkelige.  Først  en  åndens  gigant  som 
Victor  Hugo  vovede  at  rykke  i  lænkerne,  så  de  brast. 


Efterskrift.  For  snart  halvandet  år  siden  udgav  jeg  i 
det  Letterstedtske  tidsskritt  en  kortfattet  analyse  af  mysteriet 
om  St.  Laurentius.  Den  elskværdige  modtagelse,  denne  lille 
artikel  fik  af  pressen,  og  den  interesse  for  datidens  teaterfor- 
hold,  der  syntes  at  være  hos  publikum,  gav  mig  lyst  til  pAny 
at  behandle  æmnet,  og  jeg  udarbejdede  da  på  grundlag  af  min 
første  afhandling  foranstående  lille  skitse. 

Som  man  vil  have  set,  har  jeg  her  kun  taget  ringe  hensyn 
til  de  litterærhistoriske  og  æstetiske  spørgsmål,  der  knytter 
sig  til  vort  my stene;  hvad  jeg  har  villet  give,  er  et  stykke 
middelalderlig  kulturhistorie;  jeg  har  villet  vise,  hvorledes 
mysteriet  har  ta.2;et  sig  ud  på  scenen,  og  er  derved  ganske 
naturligt  blevet  fert  til  at  skildre  middelalderens  teaterforhold 
i  almindelighed.  Jeg  har  da  forsøgt  en  slags  rekonstruktion 
af  datidens  teaterliv,  en  rekonstruktion,  der  imidlertid  helt 
igennem  hviler  på  direkte  kildestudier.  Det  er  vel  næsten 
overtlødigt  at  gøre  opmærksom  på,  at  jeg  naturligvis  ikke  kan 
bevise,  at  alt  gik  til  i  Gompiégne  1467  aldeles  således,  som 
jeg  har  fremstillet  det,  da  vi  ikke  har  nogen  samtidig  skildring 
af  Laurentiusmysteriets  opførelse;  men  jeg  har  sammenarbejdet 
de  sikre  oplysninger,  vi  har  om  andre  samtidige  forestillinger,' 
til  en  helhed,  og  jeg  håber  ikke  at  have  gjort  mig  skyldig  i 
nogen  anakronisme. 

Kbhvn.,  24.  april  1892. 

Kr.  N. 

GUDESAMTALER  I  OLYMPEN. 


I.     Striden  om  Æblet. 


I  Olympen. 
Zeus.   Hermes.    Hera.   Athena.   Afrodite. 

Zeus. 
Aa  Hermes,  tag  dette  Æble  og  gaa  ned  til  Fry- 
gten, til  Priamos*s  Søn,  ham.  Hyrden  du  ved  nok  —  han 
vogter  sit  Kvæg  dernede  paa  Gargaron  paa  Idabjærget  — 
og  sig  ham  saa  disse  Ord  fra  mig:  „Paris,  saasom  du 
baade  selv  er  smuk  og  har  Forstand  paa  Elskovssager, 
byder  Zeus  dig  at  dømme  Gudinderne  imellem  og  afgøre, 
hvem  af  dem  der  er  den  skønneste;  den,  som  sejrer, 
skal  have  Æblet  som  Kamppris  i  Væddestriden.*"  —  (tii  Gud- 
inderne): Og  saa  er  det  paa  Tide,  at  ogsaa  I  straks  gaar 
ned  til  eders  Dommer!  Jeg  vil  nemlig  ikke  have  noget 
at  gøre  med  Voldgiftskendelsen ;  jeg  holder  jo  lige  meget 
af  jer  alle  sammen,  og  hvis  det  blot  lod  sig  gøre,  vilde 
jeg  med  Fornøjelse  se  jer  alle  med  Sejren  i  Hænde.  Og 
desuden  — ,  hvis  man  giver  Skønhedsprisen  til  den  ene, 
kan  det  jo  ikke  undgaas,  at  man  bliver  dødelig  forhadt 
af  de  to  andre.  Derfor  egner  jeg  mig  ikke  til  selv  at 
være  eders  Dommer,  men  det  gør  denne  unge  Fryger, 
til  hvem  I  skal  gaa  ned.  Han  er  af  kongelig  Byrd  og 
en  Slægtning  af  Ganymedes  her,  om  han  end  for  Resten 

1* 

er  noget  jævn  og  simpel  i  sit  Væsen  som  en  Bjærgbo; 
ingen  vilde  kmine  anse  ham  for  uværdig  til  et  saadant 
Skue,  som  det  her  gælder  om. 

Afrodite. 

Ja,  for  min  Skyld,  Zeus,  maatte  du  saamænd  gerne 

sætte  Momos  selv  til  Dommer  over  os:  jeg  skal  alligevel 

møde  med  frejdigt  Mod  og  stille  mig  til  Skue;  thi  hvad 

vilde   han   vel   kunne  finde  at  udsætte  paa  mig?    Men 

ogsaa   de  to  andre  her  maa   erklære   sig   tilfreds   med 

Manden. 

Hera. 

Vi  er  heller  ikke  bange,  Afrodite,   end  ikke  om  det 

var  din  egen  gode  Ven  Åres,  Voldgiftskendelsen  overdroges 

til.     Saa  tager  vi  da  ogsaa  mod  denne  Person,  hvem 

han  saa  end  er,  denne  Paris. 

Zeus   (til  Athena-.j 

Naa,  men  du,  min  Datter,  er  du  ogsaa  tilfreds  her- 
med? —  Hvad  siger  du?  —  Du  vender  dig  bort  og 
bliver  rød?  Naa  ja,  saadan  er  det  jo  altid  med  jer 
Piger:  I  er  flove  ved  den  Slags  Ting;  men  —  dit  Nik 
siger  alligevel  ja.  —  Saa  gaa  da  nu  derned,  og  lad  mig 
se,  at  I,  der  taber,  ikke  vredes  paa  Dommeren  eller  fører 
den  unge  Mand  en  Ulykke  paa  Halsen;  I  kan  jo  nu 
engang  ikke  være  lige  smukke  alle  sammen. 


Paa  Vejen  til  Ida. 

Hermes. 
Ja,  lad  os  saa  begive  os  paa  Vej  lige  ad  Frygien 
til;  jeg  gaar  foran,  og  følg  I  efter  mig,  men  lidt  rask! 
Og  vær  bare  ved  godt  Mod:  jeg  kender  Paris,  det  er 
en  køn  ung  Mand,  som  i  det  hele  forstaar  sig  godt 
paa  Elskov  og  navnlig  fuldt  ud  er  i  Stand  til  at  dømme 

i  en  Sag  som  denne ;  af  ham  kan  man  ikke  vente  nogen 

slet  Dom. 

Afrodite. 

Det  er  lutter  godt,   hvad  du  der  siger,  Hermes,  og 

stemmer  ganske  med  mine  Interesser,  at  vi  kan  vente 

os  Retfærdighed  af  Dommeren,    (hvisker:)    Men   hør,    sig 

mig:    er  han  ugift,   eller    lever   nogen  Kvinde   sammen 

med  ham? 

Hermes. 

Helt  ugift  er  han  ikke,  Afrodite. 

Afrodite. 
Hvad  mener  du  dermed? 

Hermes. 

Saavidt  jeg  ved,  lever  en  Kvinde   fra  Ida   sammen 

med  ham ;  hun  er  ret  køn,  men  bondsk  og  meget  plump 

i  sit  Væsen;  imidlertid  lader  det  ikke  til,  at  han  bryder 

sig  videre  om  hende.  —  Naa,  men  hvorfor  spørger  du 

mig  om  dette? 

Afrodite. 

Aa  —  for  ingen  Ting. 

Athena. 

Nej  hør,  Hr.  Gesandt,  det  er  Snyderi,  at  du  saadan 

gaar  og  hvisker  i  Kroge  med  hende  der! 

Hermes. 

Der  var  saamænd  intet  ondt  deri,  Athena,  og  det 

kommer  ikke  jer  til  Skade;  hun  spurgte  mig  blot,  om 

Paris  er  ugift. 

Athena. 

Hvad  skulde  det  nysgerrige  Spørgsmaal  betyde? 

Hermes. 
Det   ved  jeg   virkelig   ikke;    men  hun   siger  i  alle 
Fald,  at  det  var  et  Spørgsmaal,   der  saadan  kom  hende 
paa  Tungen,  det  var  slet  ikke  beregnet. 

Athena. 
Naa,  er  han  saa  ugift? 

Hermes. 
Nej,  det  tror  jeg  ikke. 

Athen  a   (hvisker:) 

Hør,  sig  mig:  har  han  Lyst  til  Krigerfærd,  og  nærer 
han  noget  Begær  efter  Ære,  eller  gaar  han  ganske  op  i 
sit  Hyrdevæsen? 

Hermes. 

Ja — a,  jeg  skal  ikke  kunne  sige  noget  for  vist  herom, 
men  siden  han  er  ung,  tør  man  vel  nok  formode,  at  han 
ogsaa  higer  efter  at  vinde  den  Slags  Goder,  og  at  han 
gerne  vilde  være  den  ypperste  Mand  i  Feltslagene. 

Afrodite    (spydig :j 

Ser  du.  Hermes,  jeg  laster  dig  ikke  i  mindste 
Maade  eller  beklager  mig  over  dig,  fordi  du  taler 
under  fire  Øjne  med  hende  der!  Nej,  for  det  er  kun 
Knurrepotter,  men  ikke  Afrodite,  der  bær  sig  ad  paa 
den  Vis. 

Hermes. 

Naa,  hun  spurgte  mig  da  ogsaa  kun  omtrent  om  det 
samme  som  du  selv;  derfor  skal  du  ikke  være  fortørnet 
eller  bilde  dig  ind,  at  du  kommer  til  kort,  fordi  jeg 
ogsaa  gav  hende  Svar  i  al  Troskyldighed. 

Men,  se  engang!  Nu  er  vi  jo  under  vor  Frem- 
rykning allerede  kommen  langt .  bort  fra  Stjernerne  og 
befinder  os  omtrent  lige  over  Frygien.  Ja,  jeg  kan 
ogsaa  se  Ida  og  det  hele  Gargaron  ganske  tydeligt,  og 
hvis  ikke  mit  Syn  bedrager  mig,  øjner  jeg  endog  selve 
eders  Dommer,  Paris. 

Hera. 
Hvor  er  han  da?  for  jeg  kan  ikke  se  ham. 

Hermes. 
Vend  Øjnene  denne  Vej,  Hera,  hen   imod    venstre, 
ikke  oppe  ved  Bjærgets  Top,  men  nede  paa   dets  Side, 
der  hvor  Grotten  er,  hvor  du  ogsaa  ser  Hjorden. 

Hera. 
Ja,  men  jeg  ser  ikke  noget  til  nogen  Hjord. 

Hermes. 
Hvad  behager?  kan  du  ikke  se  nogle  smaa  bitte 
Okser,  saadan  omtrent  af  Størrelse  som  min  Finger, 
komme  frem  der  midt  imellem  Klipperne,  og  saa  en 
Mand,  der  løber  ned  fra  Klippeblokken  med  en  Hyrde- 
stav i  Haanden  og  driver  Hjorden  tilbage,  for  at  den 
ikke  skal  sprede  sig  altfor  vidt  ud  i  alle  Retninger? 

Hera. 
Jo,  nu  ser  jeg  ham  —  hvis  det  da  ellers  er  ham. 

Hermes. 
Ja  vist  er  det  ham.  Men  siden  vi  altsaa  nu  er  i 
Nærheden  af  ham,  lad  os  saa,  om  I  synes,  træde  ned 
paa  Jorden  og  komme  gaaende,  for  at  vi  ikke  skal  for- 
skrække ham  ved  ganske  uforvarende  at  komme  fljrvende 
ned  oppe  fra  Luften. 

Hera. 
Ja,  du  har  Ret;    lad  os  gøre,    som   du  siger.    (De 

stige  ned) 

Naa,  Afrodite,  da  vi  nu  er  steget  ned  her,  kan  du 
jo  passende  gaa  foran  og  vise  os  Vej ;  du  maa  jo  rime- 
ligvis kende  Egnen  godt;  efter  hvad  Rygtet  siger,  er  du 
jo  mange  Gange  gaaet  her  ned  til  Anchises. 

Afrodite. 

Aa,  Hera,  jeg  bryder  mig  ikke  en  Smule  om  dine 
Spottegloser! 

Hermes. 

Nej,  jeg  skal  nok  vise  jer  Vej;  jeg  har  nemlig 
ogsaa  været  meget  her  paa  Ida,  dengang  da  Zeus,  som 
I  nok  ved,  var  forelsket  i  den  unge  Ganymedes.  Tit  og 
ofte  sendte  han  mig  da  herned  for  at  se  til  Drengen, 
og  dengang  han  allerede  var  i  Ømehammen,  fløj  jeg 
sammen  med  ham  ved  hans  Side  og  hjalp  ham  med  at 
bære  det  smukke  Barn;  og  hvis  jeg  husker  ret,  var  det 

netop  fra  denne  Klippe  her,  han  røvede  ham  og  fløj  op 
med  ham.  Ganymedes  sad  just  i  det  Øjeblik  og  spillede 
paa  Rørfløjte  for  sin  Hjord;  da  kom  han  selv  flyvende 
ned  bag  hans  Ryg,  slog  sine  Kløer  meget  lempeligt  om- 
kring ham  og  holdt  fast  med  Næbbet  i  Tiaraen,  som  han 
havde  paa  Hovedet,  og  saaledes  fløj  han  op  i  Luften 
med  Drengen,  der  var  ganske  ude  af  sig  selv  af  Skræk 
og  bøjede  Halsen  langt  tilbage  og  saa  paa  ham.  Den- 
gang tog  jeg  da  hans  Rørfløjte  (han  havde  tabt  den  i 
sin  Forskrækkelse),  og  —  Naa,  men  her  har  vi  nu  Vold- 
giftsdommeren  lige  i  Nærheden;  lad  os  altsaa  hilse 
paa  ham. 


Paa  Idabjærget.    De  gaa  hen  til  Paris. 

Hermes. 
God  Dag,  Hyrde! 

Paris. 

God  Dag  igen,  unge  Mand!    Men  hvem  er  du,  som 

der  er  kommen  hid  til  os?  og  hvad  er  det  for  Kvinder, 

du  der  har  med  dig?  for  de  passer  ikke  til  at  strejfe 

om  her  mellem  Klipperne,  saa  fine  og  væne  som  de  er. 

Hermes. 
Det  er  slet  ikke  Kvinder,  Paris;  nej,  det  er  Hera 
og  Åthena  og  Afrodite,  du  ser,  og  jeg  er  Hermes,  hvem 
Zeus  har  sendt  herned.  Men  hvorfor  skælver  du  og 
bliver  bleg?  Vær  ikke  bange,  der  er  slet  ingen  Fare! 
han  byder  dig  blot  at  dømme  om  deres  Skønhed.  „Thi*, 
lader  han  dig  sige,  „saasom  du  baade  selv  er  smuk  og 
har  Forstand  paa  Elskovssager,  overdrager  jeg  Kendelsen 
til  dig* ;  og  Kampprisen  vil  du  faa  at  vide,  naai'  du  har 
læst  Indskriften  paa  Æblet  her.    (giver  ham  Æbiet) 

Paris. 
Naa,  lad  mig  da  se,  hvad  den  siger.    »Den  skønne*. 

staar  der,  „skal  have  mig**.  —  Ja  men,  mægtige 
Hersker  Hermes,  hvorledes  skulde  dog  jeg,  der  selv  kun 
er  et  dødeligt  Menneske  og  dertil  en  ringe  Bonde,  kunne 
optræde  som  Dommer  ved  et  saa  overordentligt  Skue, 
der  gaar  langt  over  en  Hyrdes  Forstand?  Thi  at  dømme 
i  en  saadan  Sag  ligger  bedre  for  de  fine  Herrer  fra 
Byen;  hvad  mig  derimod  angaar,  da  kunde  jeg  vel  nok 
med  min  Kunstforstand  dømme  om  to  Geder  eller 
Kvier  og  sige,  hvilken  af  dem  der  er  smukkest,  men 
disse  Damer  her  er  allesammen  uden  Forskel  smukke, 
og  jeg  kan  ikke  ret  tænke  mig,  hvorledes  man  skulde 
kunne  løsrive  sit  Blik  fra  den  ene  af  dem  og  vende  det 
hen  paa  den  anden.  Det  vil  nemlig  meget  nødigt  skille 
sig  fra  sin  Genstand,  det  hænger  fast  ved  det,  hvorpaa 
man  fra  først  af  har  fæstet  det,  og  priser,  hvad  det  har 
for  sig  i  Øjeblikket;  og  gaar  det  saa  over  til  noget 
andet,  ser  det  ogsaa  deri  noget  dejligt  og  dvæler  derved, 
og  det  blændes  aldeles  af  de  Genstande,  der  er  det  nær. 
Kort  sagt,  deres  Skønheds  Glans  har  fuldstændig  om- 
straalet  mig,  har  omsluttet  hele  mit  Væsen,  og  det  ærgrer 
mig  kun,  at  ikke  ogsaa  jeg  ligesom  Argos  kan  se  med 
hele  mit  Legeme.  Jeg  tror  derfor,  jeg  vilde  dømme 
rigtigt,  om  jeg  tilkendte  dem  alle  sammen  Æblet.  Thi 
foruden  alt  det  øvrige  kommer  nu  ogsaa  den  Omstæn- 
dighed til,  at  hun  der  er  Zeus's  Søster  og  Hustru,  og 
de  to  andre  her  hans  Døtre.  Skulde  da  ikke  Dommen 
være  vanskelig  ogsaa  af  denne  Grund? 

Hermes. 

Ja,  det  ved  jeg  ikke ;  men  saa  meget  er  vist,  at  det 
ikke    gaar   an  at  undslaa  sig  for  at  opfylde  Zeus's  Bud. 

Paris. 

Faa  dem  i  det  mindste  til  at  love  mig  den  ene 
Ting,  Hermes,  at  de  to,  som  taber,  ikke  vil  vredes  paa 
mig,  men  mene,  at  det  kun  beror  paa  en  Fejltagelse  af 
mine  Øjne. 


d  Lukianos. 

Hermes. 

Det  lover  de;   men  nu  maa  du  se  til  at  træffe  din 

Afgørelse. 

Paris. 

Jeg  skal  da  forsøge  derpaa;  der  er  jo  heller  ikke 
andet  for  at  gøre.  —  Men  det  vil  jeg  dog  gerne  først 
vide,  om  det  vil  være  tilstrækkeligt,  at  man  betragter  dem 
saaledes,  som  de  der  staar  og  gaar,  eller  om  man 
maaske  bør  lade  dem  klæde  sig  af,  for  at  man  kan 
undersøge  dem  nøje. 

Hermes. 

Dette  maa  det  vel  blive  din  Sag  at  bestemme  som 
Dommer;  befal  derfor,  ganske  som  du  vil. 

Paris. 

Ganske   som  jeg   vil?    Saa  ønsker  jeg  at  se  dem 

nøgne. 

Hermes. 

Klæd  jer  da  af,   mine  Damer!    og   se   du    saa    paa 

dem!  jeg  har  allerede  vendt  Øjnene  bort. 

Afrodite. 

Det  var  ypperligt,  gode  Paris.!  og  saa  vil  jeg  da 
klæde  mig  af  først,  for  at  du  kan  se,  at  jeg  ikke  blot 
har  „hvide  Arme*,  og  at  det  ikke  blot  er  »store,  klare 
Øjne",  jeg  er  stolt  af,  men  at  jeg  i  lige  Grad  og  uden 
mindste  Forskel  er  skøn  over  hele  mit  Legeme. 

Athena. 

Nej,  Paris,  du  maa  ikke  lade  hende  tage  sine 
Klæder  af,  før  hun  har  lagt  Skønhedsbæltet  fra  sig;  for 
hun  er  en  Heks  og  kunde  let  forgøre  dine  Øjne  ved  dets 
Hjælp.  Og  for  Resten  burde  hun  ikke  engang  møde 
her  saa  udmajet  eller  sminket  med  saa  mange  Farver, 
ganske  som  en  ægte  Kurtisane;  nej,  hun  burde  stille  sin 
Skønhed  til  Skue,  som  den  er,  ren  og  bar. 

Hera. 
Rigtigt,  Athena! 


Qudesamtaler  i  Olympen.  9 

Paris    (til  Afrodite). 

Ja,  de  har  Ret  i,  hvad  de  der  siger  om  Skønheds- 
bæltet;  læg  det  derfor  fra  dig. 

Afrodite. 

Hvorfor  tager  saa  ikke  ogsaa  du,  Athena,  din  Hjælm 
af  og  viser  dit  Hoved  blottet,  i  Stedet  for  at  du  nu 
staar  der  og  ryster  din  Fjerbusk  og  sætter  vor  Dommer  i 
Skræk?  er  du  maaske  bange  for,  at  det  stikkende  Blik 
i  dine  graa  Øjne  skal  tage  sig  ilde  ud,  naar  det  ses 
uden  denne  skrækindjagende  Hovedpynt? 

Athena. 
Se  der  du,  nu  har  jeg  taget  min  Hjælm  af! 

Afrodite. 
Og  se  der  du,  nu  har  jeg  ogsaa  lagt  Bæltet! 

Hera. 
Naa,  lad  os  saa  klæde  os  af. 

Paris   (betragter  dem:) 

O  Zeus,  vidundergørende  Gud !  hvilket  Skue,  hvilken 
Skønhed,  hvilken  Lyst!  Hvor  dejlig  er  dog  ikke  denne 
unge  Mø!  hvor  straaler  dog  hun  der  i  kongelig  og 
majestætisk  Glans,  i  Sandhed  saaledes,  som  det  er  Zeus 
værdigt!  og  nu  hende  her,  hvilket  henrivende  Blik, 
hvilket  fortryllende  og  lokkende  Smil!  —  Aa  —  ja,  nu 
har  jeg  vel  allerede  set  nok  af  dette  livsalige  Syn;  men 
hvis  I  ikke  har  noget  derimod,  vilde  jeg  ogsaa  gerne  se 
nøje  paa  eder  enkeltvis  under  fire  Øjne ;  for  saadan  som 
Sagen  nu  staar,  er  jeg  helt  tvivlraadig  og  véd  ikke, 
hvad  jeg  skal  fæste  mit  Blik  paa;  saadan  drages  mine 
Øjne  hid  og  did  i  alle  Retninger. 

Afrodite. 
Lad  os  gøre,  som  han  siger. 

Paris. 
Træd   altsaa   I   to    andre    til    Side;    men   bliv   du, 

Hera !      (Athena  og  Afrodite  gaar  til  Side.) 

Hera. 
Ja;  —  og  naar  du  saa  har  betragtet  mig  nøje,  kan 
du  passende  ogsaa  se  paa  de  andre  Ting  —  jeg  mener: 
se  paa,  om  ogsaa  de  Gaver,  min  Magt  kan  skænke,  er 
skønne  i  dine  Øjne;  thi  hvis  din  Dom,  Paris,  erklærer 
mig  for  skøn,  skal  du  blive  hele  Asiens  Herre. 

Paris. 
Naa,  jeg   sælger  nu  ikke  min  Kendelse  for  Gaver; 
men  gaa  du  kun  rolig  bort;  alt  skal  ske  efter  min  bedste 
Overbevisning.  —  Kom  du  nu  herhid,  Athena.  (Hera  gaar, 

Athena  kommer.) 

Athena. 

Her  staar  jeg  ved  din  Side;  og  hør  saa:    hvis    din 

Dom,  Paris,  erklærer  mig  for  skøn,  skal  du  aldrig  gaa 

overvunden  ud  af  Slag,    men    altid   som  Sejrherre;    thi 

jeg   skal    gøre   dig  til  en  drabelig  Kriger  og  Sejrvinder. 

Paris. 
Jeg  har  slet  ingen  Brug  for  Krig  og  Kamp,  Athena; 
thi,  som  du  ser,  hviler  Fred  nu  for  Tiden  over  Frygien 
og  Lydien,  og  min  Faders  Rige  hjemsøges  ikke  af  nogen 
Krig.  Dog,  vær  du  kun  ved  frisk  Mod;  thi  du  skal  ikke 
komme  til  kort,  selv  om  jeg  ikke  dømmer  for  Gunst  og 
Gave.  Naa,  tag  nu  dine  Klæder  paa  igen  og  sæt  Hjæl- 
men paa  dit  Hoved,  for  nu  har  jeg  betragtet  dig  nok. 

Nu    maa    Afrodite   komme!      (Athena  gaar,  Afrodite  kommer.) 

Afrodite. 
Her  staar  jeg  da,  tæt  ved  dig;  betragt  nu  nøje 
hver  Enkelthed  paa  mig,  gaa  ikke  løseligt  hen  over 
noget,  men  dvæl  ved  hvert  enkelt  Lem!  Men,  om  du 
vil,  smukke  unge  Mand,  saa  hør  ogsaa  disse  Ord  af  mig : 
Længe  har  jeg  set,  at  du  var  ung  og  smuk,  ja  saa 
smuk,  at  din  lige  vist  næppe  findes  her  i  Frygien;  og 
vel  maa  jeg  prise  dig  lykkelig  for  din  Skønhed,  men 
paa  den  anden  Side  maa  jeg  bebrejde  dig,  at  du  ikke 
forlader  disse  Klipper  og  Stenblokke  her  og  lever  i  Byen, 

men  spilder  din  Skønhed  i  en  Ørken.  Thi  hvad  Gavn 
og  Glæde  kan  du  vel  have  af  Bjærgene?  og  hvad  Ny- 
delse kan  Køerne  vel  have  af  din  Skønhed?  Du  burde 
ogsaa  allerede  forlængst  have  taget  dig  en  Kone,  dog 
ikke  en  Bondejolle  her  fra  Landet  af  den  Slags,  som 
Kvinderne  her  paa  Ida  er,  men  en  Kvinde  fra  Hellas, 
enten  fra  Argos  eller  fra  Korinthos  eller  Lakedaimon, 
ja,  netop  en  saadan  Kvinde  som  Helene,  der  baade  er 
ung  og  dejlig  og  i  ingen  Henseende  staar  tilbage  for 
mig  selv,  og  som  tilmed,  hvad  der  har  allermest  at  sige, 
er  kærlig  og  elskovsfuld  af  sig.  Ja,  hvad  hende  angaar, 
da  kan  jeg  forsikre  dig,  at  hvis  hun  blot  fik  dig  at  se, 
vilde  hun  forlade  alt  og  ganske  give  sig  hen  til  dig, 
følge  dig  og  leve  sammen  med  dig.  —  Men  du  maa  dog 
vel  ogsaa  selv  have  hørt  lidt  om  hende? 

Paris. 
Nej,  ikke  et  Ord,  Afrodite !  men  nu  vilde  jeg  meget 
gerne  høre  dig  fortælle  det  alt  sammen. 

Afrodite. 
Hun  er  en  Datter  af  Leda,  du  ved  nok,  den  dejlige 
Kvinde,  til  hvem  Zeus  fløj  ned  i  en  Svanes  Skikkelse. 

Paris. 
Naa,  men  hvordan  ser  hun  selv  ud? 

Afrodite. 
Hun  er  hvid  af  Hud,  som  en  Datter  af  en  Svane 
naturligvis  maa  være,  og  hun  er  fin  og  væn  (hun  fostre- 
des jo  i  et  Æg);  idelig  tumler  hun  sig  i  Legemsøvelser, 
Løb  og  Brydning,  og  hun  er  i  den  Grad  Genstand  for 
alles  Attraa,  at  der  endogsaa  er  bleven  ført  en  Krig  om 
hende,  da  Theseus  havde  røvet  hende,  endnu  før  hun 
var  udvoksen.  Men  navnlig  fra  det  Øjeblik  af,  da  hun 
har  naaet  sin  fulde  Blomst,  har  alle  de  ypperste  Mænd 
blandt  Achaierne  givet  Møde  for  at  bejle  til  hende,  og 
Menelaos  af  Pelopidernes  Æt  er  bleven    den   udkaarne. 

midlertid,  hvis  du  skulde  have  Lyst,  skal  jeg  nok  skaflfe 

dig  hende  til  Kone. 

Paris. 

Hvad  siger  du?  hende  der  allerede  er  gift? 

Afrodite. 
Ja—  du  er  nu  ung  og  fra  Landet;  men  jeg  ved  nok» 
hvordan  man  skal  tage  den  Slags  Ting. 

Paris. 
Hvordan  da?  for  det  gad  jeg  ogsaa  nok  vide. 

•  Afrodite. 
Du  skal  rejse  udenlands,  naturligvis  under  det  Paa- 
skud, at  du  ønsker  at  se  Hellas;  og  naar  du  saa  kom- 
mer til  Lakedaimon,  vil  Helene  faa  dig  at  se,  og  der- 
efter maa  det  blive  min  Sag  at  mage  det  saa,  at  hun 
bliver  forelsket  i  dig  og  følger  med  dig. 

Paris. 
Ja,  det  er  netop  det,  som  synes  mig  ganske  utroligt, 
at  hun  skulde  ville  forlade  sin  Mand  og  sejle  bort  sam- 
men med  mig,  en  Udlænding,  som  hun  ikke  kender  det 

mindste  til. 

Afrodite. 

Vær  du  kun    rolig,    hvad   den  Ting  angaar!     Jeg 

har  nemlig  to  dejlige  Sønner,  Tillokkelse  og  Elskov ;  dem 

vil  jeg  overgive  til  dig,  og  de  skal  vejlede   dig  paa  din 

Rejse.     Og  Elskov  skal  da  med  hele  sin  Styrke  liste  sig 

ind   i   hende   og   tvinge   hende   til   at  elske   dig;-  men 

Tillokkelse  skal  udbrede  sig  helt  over  dig  selv    og   gøre 

dig  til  det  samme,  han  selv  er,  tillokkende   og   attraa- 

værdig.    Jeg  selv  skal  ogsaa  stadig  være  til  Stede  hos 

dig,  og  jeg  skal  desuden  bede  Chariterne  om  at  følge 

med ;  vi  skal  da  nok  alle  i  Forening  faa  hende  overtalt. 

Paris. 
Hvorledes  dette  skal  gaa  til,   det  er  mig  en  Gaade, 
Afrodite;  men  det  ved  jeg,  at  jeg  allerede    er   forelsket 
i  Helene,  og  —  ja,  jeg  forstaar  det  ikke  selv,   men   det 

staar  for  mig,  som  om  jeg  baade  ser  hende  for  mine 
Øjne  og  er  paa  Farten  lige  over  til  Hellas  og  opholder 
mig  i  Sparta  og  er  paa  Hjemvejen  igen  med  hende  — 
og  det  piner  mig  kun,  at  jeg  ikke  allerede  i  Virkelig- 
heden gør  alt  dette. 

Afrodite. 
Nej,  Paris,  du  maa  ikke  blive  forelsket,  før  du  har 
ydet  mig,  der  stifter  dit  Ægteskab  og  tilfører  dig  din 
Brud,  Gengæld  ved  din  Domskendelse;  det  vil  jo  passe 
bedst,  at  ogsaa  jeg  har  Sejren  i  Hænde,  naar  jeg  er  i 
Følge  med  eder,  og  at  vi  samtidig  fejrer  eders  Bryl- 
lup og  min  Sejrsfest.  Thi  alt  muligt  —  Kærlighed^ 
Skønhed,    Ægteskab    —    kan    du   tilkøbe   dig   for    dette 

Æble  her. 

Paris. 

Ja,   men  jeg  er  bange  for,   at    du  ikke  skal   bryde 

dig  mere  om  mig,  naar  Dommen  først  er  falden. 

Afrodite. 
Vil  du  da  have,  at  jeg  skal  sværge  paa  mit  Ord? 

Paris. 
Aa  nej,  nej,  ikke  paa  nogen  Maade!  men   giv  mig 
dit  Løfte  een  Gang  til. 

Afrodite. 
Saa  lover  jeg  da,   at  jeg  skal  overgive  Helene  til 
dig  som  din  Hustru,  og  at  hun  frivillig  skal  følge  dig 
og  drage  med  over  til  eder  i  Ilios;  og  selv  skal  jeg  led- 
sage dig  og  hjælpe  med  til  at  sætte   det   alt   sammen  i 

Værk. 

Paris. 

Og  vil  du  saa  ogsaa  tage  Elskov  og  Tillokkelse  og 

Chariterne  i  Følge  med  dig? 

Afrodite. 
Ja,  stol  du  kun  derpaa,  og  oven  i  Købet  skal  jeg 
ogsaa  tage  Længslen  og  Bryllupsguden  med. 

Paris. 
Nu  vel  da,  saa  giver  jeg  dig  Æblet  paa  disse  Vil- 
kaar. 

Afrodite. 
Paa  disse  Vilkaar  tager  jeg  imod  det. 


2.     Hera  og  Zeus. 


Hera. 
Lige  fra  det  Øjeblik  af,  da  du  røvede  dette  frygiske 
Drengebarn  fra  Idabjærget  og  førte  ham  her  op,  har  du 
ikke  brudt  dig  saa  meget  om  mig,  Zeus. 

Zeus. 
Er   du    virkelig   nu   ogsaa  skinsyg  paa   dette  Barn, 
Hera,  som  er  saa  uskyldigt  og  ikke  gør  en  Sjæl  Fortræd  ? 
Jeg   troede   dog,    at  du  kun  var  vred  paa  de  Kvinder, 
som  er  gode  Venner  med  mig. 

Hera. 
Ja,  ganske  vist  er  heller  ikke  dette  smukt  gjort  af 
dig,  og  det  passer  sig  ikke  for  dig,  alle  Guders  Konge, 
at  du  forlader  mig,  din  lovmæssige  Ægtehustru,  og 
stiger  ned  paa  Jorden  i  Skikkelse  af  Guldpenge  eller 
af  en  Tyr  eller  Satyr  for  at  forføre  andre  Kvinder. 
Men  dem  lader  du  dog  i  det  mindste  blive  nede 
paa  Jorden;  denne  Dreng  fra  Ida  derimod  har  du  taget 
med  dig,  da  du  fløj  her  op,  du  ædleste  blandt  alle 
Guderne,  og  han  bor  nu  sammen  med  os  til  stor  Gene 
for  mig.  Han  er  Mundskænk  —  ja  naturligvis,  saadan 
skal  det  hedde  sig!  Saa  forlegen  var  du  altsaa  for 
Mundskænke;  baade  Hebe  og  Hefaistos  var  allerede 
blevne  udmattede  af  at  opvarte  os!  —  Og  saa  tager  du 

aldrig  Bægeret  af  hans  Haand,  uden  at  du  først  har 
kysset  ham  lige  for  alles  Øjne;  hans  Kys  smager  dig 
endnu  bedre  end  Nektaren,  og  derfor  forlanger  du  tit 
noget  at  drikke,  selv  naar  du  ikke  er  tørstig;  ja  under- 
tiden smager  du  blot  paa  Drikken  og  rækker  den  der- 
efter til  ham,  og  naar  han  saa  har  drukket,  tager  du 
Bægeret  igen  og  drikker  alt  ud,  hvad  der  er  levnet  deri, 
saaledes  at  du  sætter  Munden  til  det  just  paa  det  Sted, 
hvor  Drengen  havde  sat  sine  Læber,  medens  han  drak: 
saa  kan  du  baade  drikke  og  kysse  paa  een  Gang. 

Og  nu  forleden  Dag  lagde  du.  Alverdens  Hersker 
og  Fader,  dit  Skjold  og  din  Lynkile  til  Side  og  sad  saa 
og  spillede  Terninger  med  ham  —  du  med  det  lange 
Skæg!  Jo,  jo,  alt  dette  ser  jeg,  saa  du  maa  ikke  bilde 
dig  ind,  at  det  gaar  ubemærket  hen. 

Zeus. 
Men  sig  mig,  Hera,  hvad  slemt  er  der  dog  ved  at 
kysse  saa  dejlig  en  Dreng,  mens  man  drikker,  og  at 
glæde  sig  samtidig  ved  begge  Dele,  baade  Kysset  og 
Nektaren?  Hvis  jeg  blot  vil  tillade  ham  at  kysse  dig 
een  eneste  Gang,  er  jeg  sikker  paa,  at  du  aldrig  mere 
vil  laste  mig,  fordi  jeg  tillægger  hans  Kys  mere  Værd 
end  Nektaren. 

Hera. 
Ja,   saadan   snakker  Forførere.     Nej,   gid  jeg   dog 
aldrig   maa   blive   saa    gal,    at  jeg   skulde   sætte   mine 
Læber    paa    denne    blødagtige    Fryger,    saa    kvindagtig 
som  han  er. 

Zeus. 
Skæld  ikke  min  Yndling  ud,  min  bedste ;  for  denne 
kvindagtige,  blødagtige  Dreng  fra  Barbarlandet  holder 
jeg  langt  mere  af,  elsker  jeg  langt  mere  end  —  Nej, 
jeg  vil  dog  ikke  tale  helt  ud,  for  ikke  at  ophidse  dig 
yderligere. 

Hera. 
Gid  du  blot  ogsaa  kunde  gifte  dig  med  ham ;  værsgo, 
for  mig  gerne!     Men  husk  dog  paa,  hvor  frækt  du  for- 
nærmer mig  for  denne -din  Mundskænks  Skyld. 

Zeus. 
Nej,  det  gør  jeg  slet  ikke,  men  du  saa  naturligvis 
gerne,  at  din  egen  Søn,  Hefaistos,  tjente  os  som  Mund- 
skænk —  den  halte  Karl,  som  kommer  der  lige  fra  Smede- 
essen og  endnu  er  bedækket  med  glødende  Kulstøv  og 
lige  nylig  har  lagt  sin  Tang  ud  af  Haanden;  fra  de 
Fingre,  han  kommer  med,  skulde  jeg  tage  Bægeret,  ja 
og  saa  oven  i  Købet  drage  ham  ind  til  mig  og  kysse 
ham,  mens  jeg  drak  —  ham,  hvem  ikke  engang  du  selv, 
hans  egen  Moder,  vilde  kunne  lide  at  kysse,  saa  sori; 
som  han  er  i  Ansigtet  af  Sod.  Dette  vilde  være  be- 
hageligere, ikke  sandt?  en  Mundskænk  som  han  vilde 
passe  langt  bedre  til  Gudernes  Drikkelag,  men  Ganymedes 
bør  igen  sendes  ned  til  Ida;  for  han  er  renlig  og  har 
rosenrøde  Fingre  og  overrækker  Bægeret  med  Smag  — 
og  saa  er,  hvad  der  ærgrer   dig  mest,  hans  Kys  sødere 

end  Nektaren. 

Hera. 

Ja  Zeus,  nu  er  Hefaistos  halt  og  fuld  af  Sod  og 
hans  Fingre  uværdige  til  at  røre  ved  dit  Bæger,  og  du 
er  lige  ved  at  faa  ondt,  naar  du  blot  ser  ham;  men  i 
tidligere  Dage,  før  Idabjærget  havde  opfostret  denne  dej- 
lige, langhaarede  Dreng,  kunde  du  slet  ikke  se  dette,  og 
da  afholdt  hverken  Gnisterne  eller  Essen  dig  fra  at  tage 
Bægeret  af  hans  Haand. 

Zeus. 

Du  plager  kun  dig  selv,  Hera,  intet  andet,  og  gør 
kun  min  Kærlighed  endnu  stærkere  ved  din  Skinsyge. 
Naa,  hvis  du  ikke  kan  lide  at  faa  Bægeret  rakt  af  en 
ung,  smuk  Dreng,  saa  lad  din  Søn  skænke  for  dig; 
men  ræk  saa  du,  Ganymedes,  Bægeret  til  mig  alene  og 


Gudesamtaler  i  Olympen.  17 

kys  mig  to  Gange  ved  hvert,  først  naar  du  giver  mig 
det  fuldt,  og  saa  igen  naar  du  faar  det  tilbage  af  mig. 
-—  Hvad  er  der  i  Vejen?  græder  du?  Vær  ikke  bange: 
hvis  nogen  vil  gøre  dig  Fortræd,  skal  det  bekomme 
ham  ilde! 


3.     Hermes  og  Apollon. 


Hermes. 
Ja,  men  at  han,  som  baade  er  halt  og  driver  Smede- 
haandværk,  skal  have  de  skønneste  Gudinder,  Afrodite  og 
Charis,  til  Koner,  det  er  dog  besynderligt,  Apollon. 

Apollon. 

Ja,  han  har  Lykken  med  sig.  Hermes!  Men  det 
maa  jeg  dog  undre  mig  over,  at  de  kan  holde  ud  at 
være  sammen  med  ham,  navnlig  naar  de  ser  ham 
drivende  af  Sved  bøjet  over  sin  Esse,  fuld  af  Sod  i 
Ansigtet;  ikke  desto  mindre  omfavner  de  ham,  saa 
slemt  som  han  ser  ud,  og  kysser  ham  og  sover  hos 
ham. 

Hermes. 

Ja  dette  ærgrer  ogsaa  mig,  og  jeg  misunder 
Hefaistos !  Du  derimod,  Apollon,  kan  gaa  med  bølgende 
Lokker,  saa  meget  du  vil,  og  spille  paa  Cithar  og  være 
stolt  af  din  Skønhed,  og  jeg  ligeledes  af  mit  gode, 
stærke  Legeme  og  min  Lyra:  bag  efter,  naar  vi  skal 
gaa  til  Ro,  kommer  vi  dog  til  at  sove  alene. 

Apollon. 
Jeg  for  min  Del  har  nu  i  det  hele  taget  ikke  Lykken 
med  mig  i  Kæriighed;  thi  af  de  to,  som  jeg  har  elsket 

mest,   Dafne   og   Hyakinthos,  hadede  Dafne   mig   i   den 

Grad,  al  hmi  foretrak  at  blive  et  Træ   fremfor   at    leve 

sammen  med  mig,  og  Hyakinthos  kom  jeg  til  at  dræbe 

med  min  Diskos ;  i  Stedet  for  dem  selv  har  jeg  nu  kun 

Kran  se. 

Hermes. 

Men  hvad  mig  angaar,  da  har  engang  jeg  og  Afro- 
dite —  Nej,  det  er  dog  ikke  værd  at  prale  deraf. 

ÅpoUon. 
Ja,  jeg  kender  nok  Historien!    Men   sig   mig,    hvis 
du  ellers  ved   det:    hvordan  kan  det  være,  at  Afrodite 
ikke  er  skinsyg  paa  Charis  eller  omvendt? 

Hermes. 

Det  kommer  deraf,  Apollon,  at  Charis  lever  sammen 

med  ham  paa  Lemnos,  Afrodite  derimod  i  Himlen;  og 

for  Resten  har  hun  sædvanligvis  med  Åres  at  gøre  og 

er  forelsket  i  ham,  saa  at  hun   ikke   bryder   sig   videre 

om  denne  Smed. 

Apollon. 

Tror  du,  at  ogsaa  Hefaistos  ved  Besked  herom? 

Hermes. 
Ja  han  gør,  men  hvad  skulde  han  vel  kunne  gøre 
derved?  Han  kan  jo  nok  se,  at  Åres  er  en  brav  ung 
Krigskarl,  og  derfor  holder  han  sig  i  Ro.  Dog  truer 
han  med,  at  han  nok  skal  lave  en  Snare  til  dem  og 
fange  dem  i  sit  Garn,  naar  de  ligger  sammen. 

Apollon. 
Hvad  mon  Åres  vil  synes  om  det? 

Hermes. 
Det  ved  jeg  ikke;    men  -—   gid  det  bare  var  mig 
selv,  der  skulde  fanges! 

4.    Hermes  og  Maia. 


Hermes. 
Er  der  virkelig  nogen  Gud  i  Himlen,  Moder,  der  er 
mere  plaget  end  jeg? 

Maia. 
Stille^  Hermes,  saadan  noget  maa  du  ikke  sige! 

Hermes. 

Hvorfor  skal  jeg  tie  stille,  jeg,  som  ganske  alene 
maa  arbejde  mig  træt  med  saa  mange  Bestillinger  og  lade 
mig  sønderslide  mellem  saa  mange  Tjenestehverv? 
Tidlig  om  Morgenen  maa  jeg  staa  op  og  feje  Spisesalen 
ren,  brede  Hynder  og  Tæpper  paa  Sofaerne  og  sætte 
alt  paa  sin  Plads;  naar  jeg  er  færdig  hermed,  maa  jeg 
møde  hos  Zeus  og  bringe  hans  Budskaber  ud  hid  og 
did,  op  og  ned  mellem  Himmel  og  Jord,  ganske  som 
en  Kurér;  og  naar  jeg  saa  er  kommen  her  op  igen,  maa  jeg, 
endnu  før  jeg  har  faaet  Støvet  børstet  af  mig,  sætte 
Ambrosiaen  paa  Bordet:  ja,  indtil  denne  hersens  nylig 
indkøbte  Mundskænk  kom  herop,  maatte  jeg  ogsaa 
skænke  Nektar. 

Men  det  værste  af  alt  er  dog,  at  ikke  engang  om 
Natten  faar  jeg  Lov  til  at  sove  som  alle  de  andre:  nej, 
selv  da  maa  jeg  gøre  Tjeneste,  føre  de  afdødes  Sjæle 
til  Pluton,  ledsage  Dødningerne  og  møde  ved  Domstolen 
dernede;  thi  det  er  naturligvis  ikke  nok  med  det  Arbejde, 
jeg  har  om  Dagen,  at  jeg  maa  være  til  Stede  i  Gymna- 
stikskolerne, agere  Herold  i  Folkeforsamlingerne  og 
instruere  Talerne,  men  jeg  maa  oven  i  Købet  ogsaa 
være  med  til  at  besørge  Ligforretningerne  og  tage  min 
Del  deraf  paa  mig.  Ledas  Sønner  er  dog  begge  to 
kun  hver  anden  Dag  i  Himmelen  og  hver  anden  hos  Hades, 
men  jeg  maa  hver  eneste  Dag  være  baade  her  og  hist; 
Alkmenes   og  Semeles,   usle  jordiske   Kvinders,   Sønner 

kan  gøre  sig  til  gode  i  Fred  og  Ro,  men  jeg,  Atlas- 
datteren Maias  Søn,  maa  opvarte  dem.  Lige  nylig  er 
jeg  kommen  hjem  fra  Sidon,  fra  Kadmos's  Søster,  hvem 
han  har  sendt  mig  til  for  at  se,  hvad  Pigebarnet  tager 
sig  for :  og  saa  har  han  straks  igen,  uden  at  jeg  engang 
har  faaet  Lov  til  at  puste  ud,  sendt  mig  til  Argos  for  at  se 
til  Danae:  „og  gaa  saa  derfra  til  Boiotien**,  siger  han, 
„og  se  i  Forbigaaende  til  Antiope** ;  og  kort  sagt  —  jeg 
er  nu  led  og  ked  deraf. 

Ja,  hvis  det  blot  lod  sig  gøre,  vilde  jeg  gerne  for- 
lange at  blive  solgt  straks  ligesom  Slaverne  nede  paa 
Jorden,  naar  de  har  onde  Herrer. 

Maia. 
Naa  naa,  Barn,  find  dig  deri :  du  er  jo  ung  og  rask 
og  bør  derfor  tjene  din  Fader  i  alt.  Il  da  nu  hurtigt 
af  Sted  til  Argos,  som  han  har  budt  dig,  og  derfra  til 
Boiotien,  for  at  du  ikke  oven  i  Købet  skal  faa  Prygl, 
hvis  du  nøler;  forelskede  Folk  er  jo  hidsige. 


5.     Hefaistos  og  Apollon. 

Hefaistos. 
Apollon,  har  du  set  Maias  Barn,  som  hun  nylig  har 
født?   hvor   det   dog   er   smukt,    og   hvor  det  smiler  til 
alle!  man  kan  da  allerede  nu  se,  at  man  kan  vente  sig 
noget  rigtig  godt  af  det. 

Apollon. 
Kalder  du  det  for  et  Barn,  Hefaistos,    eller   venter 
du  noget  rigtig  godt  af  det?  det  er  jo  ældre  end  selve 

lapetos,    i    det  mindste  naar  det   gælder    om    Skælms- 
streger. 

Hefaistos. 

Naa,  hvad  ondt  skulde  det   da  kunne   gøre,   nylig 

født  som  det  er? 

Åpollon. 

Spørg  du  Poseidon,  hvis  Trefork  han  har  stjaalet, 
eller  Åres,  for  ogsaa  fra  ham  har  han  ganske  ube- 
mærket stjaalet  Sværdet  og  trukket  det  ud  af  Skeden ;  jeg 
vil  slet  ikke  tale  om  mig  selv,  hvem  han  har  berøvet 
min  Bue  og  mine  Pile. 

Hefaistos. 
Har   det   nyfødte   Barn   gjort    dette.    Barnet,     som 
endnu  næppe  kan  staa,  som  ligger  i  Vuggen? 

Apollon. 
Ja,   du   faar   det  nok   at  føle,  Hefaistos,   naar  han 
først  kommer  herhen  til  dig. 

Hefaistos. 
Han  har  jo  allerede  været  her! 

Apollon. 

Naa,  men  har  du  da  alt  dit  Værktøj?  har  du  intet 

mistet  deraf? 

Hefaistos. 

Nej,  det  er  her  alt  sammen,  Apollon. 

Apollon. 
Aa,  se  alligevel  engang  rigtig  efter. 

Hefaistos   deder  efter.) 

Ved  Zeus,  jeg  kan  ikke  finde  min  Tang! 

Apollon. 

Ja,  men  saa  finder  du  den  nok  et  Steds  i  Barnets 

Vugge. 

Hefaistos. 

Er  han  virkelig  saa  nem  paa  Fingrene,  ganske  som 
om  han  havde  øvet  sig  til  Fuldkommenhed  i  Tyve- 
kunsten, mens  han  endnu  laa  i  Moders  Liv? 

Apollon. 

Har  du  da  ikke  hørt,  at  han  ogsaa  allerede  nu  har 
en  rap  og  flydende  Tunge?  Og  han  vil  allerede  op- 
varte os  ved  Bordet.  Og  igaar  udfordrede  han  Eros 
til  en  Brydekamp  og  overvandt  ham  lige  straks,  idet  han 
slog  Benene  fra  ham,  jeg  ved  ikke  hvordan ;  og  bag  efter, 
mens  han  blev  overøst  med  Ros,  stjal  han  Afrodites 
Skønhedsbælte  fra  hende,  da  hun  havde  omfavnet  ham 
i  Anledning  af  hans  Sejr;  og  allerbedst  medens  Zeus 
lo  derover,  stjal  han  Sceptret  fra  ham;  ja,  havde  Lyn- 
kilen ikke  været  for  tung  og  brændt  i  stærke  Luer^ 
vilde  han  ogsaa  have  stjaalet  den. 

Hefaistos. 

Det  var  da  en  vild  Krabat! 

Apollon. 

Ja  det  er  ikke  nok  hermed,  men  saa  er  han  ogsaa 

allerede  musikalsk. 

Hefaistos. 

Hvoraf  slutter  du  det? 

Apollon. 
Han  fandt  et  Steds  en  død  Skildpadde,  og  af  den 
lavede  han  sig  et  Instrument:  han  satte  to  Arme  fast 
deri  og  forbandt  dem  ved  en  Tværstang;  derefter  satte 
han  Skruer  i  denne,  lagde  en  Stol  neden  under  og 
spændte  syv  Strenge  over  den,  og  saa  spillede  han  over- 
maade  kunstfærdigt  og  harmonisk,  Hefaistos,  saaledes 
at  selv  jeg,  der  allerede  længe  har  dyrket  Citharspillet, 
maatte  misunde  ham.  Endvidere  fortalte  Maia,  at  han 
ikke  engang  bliver  oppe  i  Himlen  om  Natten,  men  af 
Lyst  til  at  være  med  alle  Vegne  endogsaa  stiger  ned  til 
Underverdenen,  naturligvis  for  ogsaa  at  stjæle  et  eller 
andet  derfra.  Han  har  fremdeles  Vinger  paa,  og  han 
har  faaet  sig  gjort  en  Stav,  som  besidder  en  vidunderlig 
Magt;  med  den  kan  han  drage  de  afdødes  Sjæle  til  sig 
og  føre  dem  ned  til  Hades. 

Hefaistos. 
Den  Stav  har  jeg  givet  ham  til  Legetøj. 

Apollon. 
Derfor  har  han  ogsaa  betalt  dig  din  Løn  —  Tangen, 
du  ved  nok! 

H  e  f  a  i  s  t  o  s. 
Det  var  godt,  du  huskede  mig  derpaa;   jeg   vil   da 
gaa  hen  for  at  faa  den  tilbage,   hvis   den  skulde  findes 
et  Steds  i  hans  Vugge,  som  du  siger. 


6.    Afrodite  og  Selene. 


Afrodite. 

Hvad  er  det  dog,  man  fortæller  om  dig,  Selene  V 
naar  du  kommer  hen  over  Karien,  standser  du  din 
Vogn  og  skuer  ned  paaEndymion,  mens  han  ligger  der  og 
sover  under  aaben  Himmel  —  han  er  jo  Jæger  — ;  ja 
stundom  stiger  du  endog  af,  naar  du  er  paa  Halvvejen, 
og  gaar  ned  til  ham. 

Selene. 

Spørg  din  egen  Søn,  Afrodite;  det  er  ham,  der 
bringer  mig  dertil. 

Afrodite. 

Ak  ja,  han  er  en  slem  Voldsmand !  Tænk  blot  paa, 
hvad  han  har  gjort  imod  mig,  sin  egen  Moder:  snart 
drager  han  mig  ned  til  Ida  for  Troeren  Anchises's 
Skyld,  og  snart  til  Libanon,  hen  til  den  smukke  assyriske 
Yngling,  hvem  han  ogsaa  har  gjort  Persefone  forelsket 
i,  saa  at  han  derved  halvvejs  har  berøvet  mig  min 
Elsker.     Jeg   har  da  ogsaa   tit   og   mange  Gange  truet 

ham  og  sagt,  at  hvis  han  ikke  holdt  op  med  at  gøre 
den  Slags  Ting,  skulde  jeg  bryde  hans  Bue  og  Pile- 
kogger itu  og  endogsaa  plukke  Vingerne  af  ham;  ja, 
jeg  har  saamænd  ogsaa  givet  ham  Smæk  paa  Enden 
med  min  Sandal.  Men  han  —  ja  jeg  forstaar  det  slet 
ikke  —  han  bliver  nok  lige  i  Øjeblikket  bange  og  beder 
om  Forladelse,  men  lidt  efter  har  han  glemt  det  alt 
sammen.  —  Naa,  men  sig  mig,  er  Endymion  smuk?  thi 
det  er  da  altid  en  Trøst  i  Ulykken. 

Selene. 
Ja,  i  mine  Øjne  er  han  endogsaa  meget  smuk, 
Afrodite,  navnlig  naar  han  har  bredt  sin  Kappe  ud  under 
sig  paa  Klippen  og  sover;  i  den  venstre Haand  har  han 
sine  Kastespyd,  som  allerede  er  ved  at  glide  ud  af 
Haanden,  og  den  højre  Arm,  som  er  bøjet  op  ad  omkring 
hans  Hoved,  tager  sig  dejligt  ud  ved  Siden  af  Ansigtet, 
som  den  omslynger;  saaledes  ligger  han  slappet  af 
Søvnen  og  drager  sit  yndige  Aandedræt.  Da  stiger  jeg 
ned  til  ham,  ganske  sagte,  paa  Taaspidserne,  for  at  jeg 
ikke  skal  vække  ham  og  gøre  ham  forskrækket,  og  saa 
—  ja  du  forstaar  mig  jo  nok;  hvorfor  skulde  jeg  saa 
fortælle  dig,  hvad  der  videre  sker?  Kun  det  vil  jeg 
sige:    jeg  er  nær  ved  at  dø  af  Elskov. 


7.     Afrodite  og  Eros. 


Afrodite. 
Hvordan  kan  det  dog  være,  at  du,  Eros,  som  har 
betvunget   alle   de   andre   Guder,    —    Zeus,    Poseidon, 
ApoUon,  Rhea  og  mig  selv,  din  Moder  — ,  alene  holder 

dig  borte  fra  Athena?  overfor  hende  er  din  Fakkel  uden 
Ild,  dit  Kogger  blottet  for  Pile,  og  du  selv  har  ingen 
Bue  og  kan  ikke  ramme. 

Eros. 
Jeg  er  bange  for  hende.  Moder,  for  hun  er  skræk- 
indjagende med  sit  bistre  Blik  og  sit  frygtelig  mand- 
haftige Væsen;  naar  jeg  saaledes  har  spændt  min  Bue 
og  vil  gaa  løs  paa  hende,  ryster  hun  sin  Hjælmbusk 
imod  mig,  saa  jeg  bliver  ude  af  mig  selv  af  Skræk  og 
kommer  til  at  skælve,  og  mine  Vaaben    falder    mig   ud 

af  Hænderne. 

Afrodite. 

Var  Åres  da  ikke  endnu  mere  skrækindjagende?  og 

ham  har  du  dog  afvæbnet  og  overvundet. 

Eros. 

Ja  men  han  lader  mig  selv  gerne  komme  til  sig  og 
kalder  mig  hid;  men  Athena  skuler  altid  til  mig. 
Engang  var  jeg  ganske  tilfældigt  fløjet  hen  i  Nærheden 
af  hende  med  min  Fakkel,  men  saa  raabte  hun:  „Hvis 
du  kommer  mig  nær,  saa  sværger  jeg  ved  min  Fader, 
jeg  skal  gennembore  dig  med  mit  Spyd  eller  tage  dig 
ved  Benet  og  slynge  dig  ned  i  Tartaros  eller  rive  dig  i 
Stykker  med  mine  egne  Hænder.**  Mange  saadanne 
Trusler  har  hun  udstødt  mod  mig,  og  saa  ser  hun  paa 
mig  med  de  stikkende  Øjne,  og  paa  Brystet  har  hun  et 
forfærdeligt  Ansigt  med  Slanger  til  Hovedhaar,  som 
jeg  er  allermest  bange  for;  thi  det  indjager  mig  Rædsel, 
og  jeg  flygter  langt  bort,  naar  jeg  ser  det. 

Afrodite. 

Naa,  lad  gaa!  Athena  og  hendes  Gorgon  er  du 
altsaa  bange  for,  som  du  siger,  og  det  skønt  du  ikke 
har  ladet  dig  sætte  i  Skræk  af  Zeus's  Lynkile.  Men  nu 
Muserne?  hvorfor  er  de  usaarlige  for  dig  og  uden  for 
dine  Piles  Rækkevidde?  ryster  de  maaske  ogsaa  Hjælm- 
buske  og  holder  Gorgoner  frem  imod  dig? 

Eros. 
For  dem  har  jeg  Ærefrygt,  Moder ;  thi  de  er  alvors- 
fulde, altid   gruble   de   over  noget  og  sysle  med  Sang, 
og  mangen  Gang  staar  jeg  ved  deres  Side  og   fortrylles 

af  Tonerne. 

Afrodite. 

Lad  det  saa  ogsaa  være  med  dem,  siden  de  er  saa 

alvorsfulde;  men  nu  Artemis,    hvorfor   saarer   du   ikke 

hende  ? 

Eros. 

Ja,  hun  er  nu  overhovedet  slet  ikke  til  at  faa  fat 
paa,  fordi  hun  altid  farer  afsted  omkring  mellem  Bjær- 
gene;  men  saa  har  hun  desuden  allerede  sin  ejendomme- 
lige Kærlighed. 

Afrodite. 

Hvem  elsker  hun  da,  min  Søn? 

Eros. 
Jagt  og  Hjorte  og  Raadyr:  dem  elsker  hun  at  jage, 
at  fange  og  nedskyde,  og  dette  optager  hende  helt;   thi 
hvad   hendes   Broder   angaar,    skønt   ogsaa   han   bærer 
Bue  og  rammer  fra  det  fjerne,  saa  — 

Afrodite. 
Ja,    det   ved  jeg  nok,    min  Søn,   han   har   mange 
Gange  følt  dine  Pile. 


8.    Hera  og  Zeus. 


Hera. 

Jeg   vilde   rigtignok  skamme   mig,  Zeus,   hvis  jeg 

havde  en  Søn  af  den  Slags,   saa  kvindagtig  og  svækket 

af  Drukkenskab;  en  frygisk  Hue  bærer  han  overHaaret, 

for  det  meste  sværmer  han  i  Lag  med  vanvittige  Kvinder, 

der  endda  ikke  er  saa  blødagtige  som  han  selv,  han 
danser  til  Paukers,  Fløjters  og  Bækkeners  Klang  og 
ligner  overhovedet  alt  andet  snarere  end  dig,  hans 
Fader. 

Zeus. 

Ja,  men  denne  kvindagtige,  hueklædte  Fyr,  som  er 
endnu  mere  blødagtig  end  Kvinderne,  har  dog,  Hera, 
ikke  blot  undertvunget  Lydien  og  gjort  sig  til  Herre 
over  Beboerne  af  Tmolos  og  lagt  Thrakerne  under  sig, 
men  han  har  endogsaa  med  denne  sin  Kvindehær  fore- 
taget et  Tog  mod  Inderne,  fanget  deres  Elefanter  og 
bemægtiget  sig  dereS  Land  og  slæbt  deres  Konge,  som 
havde  vovet  at  gøre  ham  Modstand  en  kort  Tid,  bort  som 
sin  Fange ;  og  alt  dette  har  han  udført  under  Spring  og 
Dans,  med  Thyrsosstave  omslyngede  af  Vedbende  i  sin 
Haand,  beruset,  som  du  kalder  det,  og  i  vildt  Sværmeri.  Og 
hvis  nogen  har  dristet  sig. til  at  haane  ham  og  forsyndet 
sig  mod  hans  hemmelige  Gudsdyrkelse,  har  han  ogsaa 
hævnet  sig  paa  ham;  snart  har  han  lænkebundet  ham 
med  Vinstokkens  Ranker,  snart  har  han  bragt  hans 
Modei*  til  at  sønderrive  ham  ret  som  et  Raakid.  Ser  du 
nu.  hvor  mandige  disse  Gerninger  er,  ingenlunde  hans 
Fader  uværdige?  Om  der  saa  ogsaa  er  nogen  Leg  og 
Kælenskab  forbundet  dermed,  maa  man  ikke  tage  ham 
det  ilde  op,  navnlig  hvis  man  vil  tænke  over,  hvordan 
han  vilde  være  som  ædru,  siden  han  kan  udføre  saa 
store  Ting  i  en  Rus. 

Hera. 

Det  lader  saamænd  til,  at  du  endogsaa  vil  rose 
hans  Opfindelse,  Vinstokken  og  Vinen,  og  det  skønt  du 
ser  de  berusedes  skændige  Færd,  hvor  de  rave  og  snuble, 
er  frække  og  voldsomme  og  helt  og  holdent  har 
mistet  Forstanden  ved  deres  Drik;  Ikarios  for  Eksempel, 
hvem  han  først  gav  Ranken,  blev  jo  dræbt  af  sine  egne 
Drikkebrødre,  som  slog  ham  ihjel  med  deres  Hakker. 

Zeus. 
Du  snakker,  Hera!  det  er  ikke  Vinen,  ej  heller 
Dionysos,  som  gør  dette;  nej,  det  kommer,  naar  man 
er  umaadeholden  i  Drik  og  fylder  sig  utilbørligt  med 
den  ublandede  Vin.  Drikker  man  derimod  med  Maade, 
bliver  man  muntrere  og  omgængeligere,  og  aldrig  vil  man 
da  gøre  noget  saadant  mod  nogen  af  sine  Kammerater 
ved  Bægeret,  som  Ikarios  maatte  lide.  Men  det  lader  til, 
Hera,  at  du  endnu  stadig  har  Semele  i  Tankerne  og  er 
skinsyg  paa  hende,  siden  du  taler  ondt  om  det,  der  er 
det  bedste  ved  Dionysos. 


9.     Hera  og  Leto. 


Hera. 
Smukke  er  jo  rigtignok  de  Børn,  du  har  født  Zeus, 
Leto  — 

Leto. 
Ja,  Hera,  vi  kan  jo  ikke  alle  sammen  føde  Børn,  der 
ser  ud  som  Hefaistos. 

Hera. 
Naa,  han  er  jo  nok  halt,  men  han  gør  dog  i  det 
mindste  god  Nytte:  han  er  en  ganske  udmærket  Kunst- 
ner, som  har  smykket  Himlen  for  os,  og  han  er  bleven 
gift  med  Afrodite,  som  holder  meget  af  ham.  Hvad 
derimod  dine  Børn  angaar,  saa  er  for  det  første  din 
Datter  upassende  mandhaftig  i  sit  Væsen,  et  vildt 
Bjærgbarn,  og  nu  paa  det  sidste  er  hun  draget  bort 
til  Skythien,  hvor  jo  alle  og  enhver  ved  hvad  for  en 
Slags   Føde   hun   spiser,    at   hun  slagter   de  fremmede, 

som  kommer  derhen,  og  efterligner  Skytheme,  som 
ogsaa  er  Menneskeædere.  Og  saa  din  Søn  ApoUonl 
Han  giver  sig  rigtignok  Mine  af  at  forstaa  sig  paa  alt^ 
baade  at  skyde  med  Bue  og  spille  paa  Cithar  og  at 
være  Læge  og  Spaamand,  og  han  har  indrettet  sig 
flere  Spaadomsværksteder,  et  i  Delfoi  og  et  andet  i 
Klaros  og  ved  Miletos,  hvor  han  bedrager  dem,  der 
raadspørger  ham,  med  tvetydige  Svar,  som  Spørgeren 
kan  udlægge  baade  paa  den  ene  og  den  anden  Maade, 
saa  at  han  selv  staar  uden  for  Faren,  hvis  det  slaar 
fejl.  Og  rig  er  han  bleven  ved  denne  Forretning, 
det  er  sandt  nok;  thi  der  er  fuldt  op  af  Tosser,  som 
gerne  lader  sig  føre  bag  Lyset  ved  hans  Gøgl;  men 
Folk,  der  har  lidt  mere  Forstand,  ved  dog  ret  godt,  at 
det  meste  er  Charlatanen.  Han  selv  vidste  jo  trods 
sin  Spaadomsgave  ikke,  at  han  skulde  dræbe  sin 
egen  Yndling  Hyakinthos  med  sin  Diskos;  heller  ikke 
kunde  han  forudse,  at  Dafne  vilde  sky  ham  og  flygte 
for  ham,  skønt  han  er  saa  smuk  og  har  saa  lange 
Lokker.  Derfor  kan  jeg  ikke  indse,  hvad  Grund  du 
har  haft  til  at  bilde  dig  ind,  at  du  havde  smukkere 
Børn  end  Niobe. 

Leto. 
Imidlertid  ved  jeg  dog  nok,  hvor  det  piner  dig  at 
se  disse  Børn,  Menneskeædersken  og  Løgnespaamanden, 
færdes  her  blandt  Guderne,  navnlig  naar  hun  prises 
for  sin  Skønhed,  og  han  beundres  af  alle  for  sit  Cithar- 
spil  ved  vore  Maaltider. 

Hera. 
Nej  hør,  Leto,  nu  maa  jeg  le!  fortjener  han  Be- 
undring for  sit  Spil,  han,  som  Marsyas  selv  vilde  have 
overvundet  i  Musik  og  flaaet  levende,  hvis  Muserne 
havde  villet  dømme  retfærdigt?  nu  blev  han  jo  rigtignok 
overvunden  ved  Retskneb  og  tabte  sin  Sag  uretfærdigt. 


30  Lukianos. 

den  Stakkel,  saa  han  niaatte  bøde  med  Livet.  Og  hvad 
din  I, skønne^  Datter  angaar,  da  er  hun  saa  skøn,  at  da 
hun  mærkede,  at  Åktaion  havde  faaet  hende  at  se, 
hidsede  hun  sine  Hunde  paa  ham,  for  at  den  unge 
Mand  ikke  skulde  sladre  om,  hvor  hæslig  hun  var.  Jeg 
vil  slet  ikke  tale  om,  at  hun  dog  næppe  vilde  yde 
Jordemoderhjælp  til  fødende  Kvinder,  hvis  hun  da  selv 
var  Jomfru. 

Leto. 
Du  er  nu  hovmodig,  Hera,  fordi  du  er  Zeus's 
Hustru  og  Dronning,  og  derfor  haaner  du  andre  uden 
Frygt.  Men  om  kort  Tid  kommer  jeg  nok  til  at  se  dig 
græde  igen,  naar  han  forlader  dig  og  gaar  ned  til  Jorden 
i  en  Tyrs  eller  Svanes  Skikkelse. 


SAMTÅLER  I  HAVET. 


I.    Doris  og  Galateia. 


Doris. 
Det   er   en   smuk  Elsker,  Galateia,    denne   sikeliske 
Hyrde,  som  man  siger  er  bleven  rasende  indtaget  i  dig. 

Galateia. 
Spot   ikke,   Doris:   han    er  jo   dog  Poseidons  Søn, 
hvordan  han  end  ser  ud. 

Doris. 
Naa,  hvad  saa?  om  han  endog  var  selve  Zeus's  Søn, 
mener  du  saa,  at  hans  Byrd  i  mindste  Maade  vilde  hjælpe 

ham  til  større  Skønhed,  hvis  han  var  saadan  en  Vildmand  af 
Udseende  og  laadden  paa  Kroppen  og  oven  i  Købet  een- 
øjet,  hvad  der  er  det  allerhæsligste? 

Galateia. 

Hverken  har  hans  Laaddenhed  eller  hans  Vildmands- 
udseende,  som  du  kalder  det,  noget  hæsligt  ved  sig, 
tvært  imod  giver  det  ham  et  mandigt  Præg;  og  hans 
Øje  tager  sig  smukt  ud  i  hans  Pande  og  ser  akkurat 
lige  saa  godt,  som  om  der  var  to. 

Doris. 

Det  lader  næsten  til,  Galateia,  ^t  det  snarere  er 
dig,  der  er  forelsket  i  Polyfemos,  end  han  i  dig,  saadan 
som  du  roser  ham. 

Galateia. 

Nej,  det  er  jeg  slet  ikke,  men  jeg  kan  ikke  finde 
mig  i,  at  du  og  de  andre  har  saa  stor  Lyst  til  at  spotte 
og  gøre  Nar.  Jeg  tror  da  ogsaa,  at  I  gør  det  af  bare 
Misundelse,  fordi  han  forleden,  da  han  laa  med  sin 
Hjord  oppe  paa  Klippen  og  saa  os  lege  nede  paa  Kysten 
foran  Ætnas  Fod,  der  hvor  Strandbredden  strækker  sig 
langt  hen  mellem  Bjærget  og  Havet,  ikke  værdigede  jer 
andre  saa  meget  som  et  Sideblik,  men  holdt  sit  Øje  rettet 
paa  mig  alene  og  syntes,  at  jeg  var  den  smukkeste  af 
os  alle.  Dette  er  det,  der  ærgrer  jer,  thi  det  er  et 
Bevis  paa,  at  jeg  ser  bedre  ud  og  virkelig  er  værd  at 
forelske  sig  i;  I  andre  derimod  blev  rent  oversete. 

Doris. 

Bilder  du  dig  ind,  at  du  er  bleven  misundelsesværdig, 
fordi  en  Kvægvogter,  som  tilmed  har  Skade  paa  Synet,  har 
fundet  dig  smuk?  Og  for  Resten  —  hvad  andet  kunde 
han  vel  finde  at  rose  ved  dig  end  din  hvide  Farve,  ene 
og  alene?  tilmed  har  det,  kan  jeg  tro,  sin  Grund  deri, 
at  han  er  vant  til  at  have  at  gøre  med  Ost  og  Mælk: 
derfor  anser  han  alt,  hvad  der  ligner  dette,  for  smukt. 
Thi  skulde  du  ellers  engang  faa  Lyst  til  at  vide,  hvordan 

du  ser  ud,  saa  gaa  op  paa  en  Klippe,  engang  naar 
Havet  er  stille,  og  bøj  dig  ud  over  Vandet  og  spejl  dig 
deri:  du  vil  da  selv  se,  at  du  slet  ikke  er  andet  end 
den  pure  skære  Hvidhed;  roen  det  roser  man  ikke,  med- 
mindre ogsaa  Rødme  tegner  sig  smukt  derimod. 

Galateia. 
Ja  men  jeg,  den  pure  skære  hvide,  har  dog  alligevel 
en  Elsker,  selv  om  det  kun  er  Polyfemos;  af  jer  der- 
imod er  der  ikke  en  eneste,  som  nogen  enten  Hyrde 
eller  Sømand  eller  Færgemand  roser.  For  Resten  er  da 
Polyfemos  blandt  ^ndet  ogsaa  musikalsk. 

Doris. 
Ti  bare  stille,  Galateia!  vi  har  hørt  ham  synge,  da 
han  forleden  bragte  dig  en  Serenade.  Du  kæreste 
Afrodite!  man  skulde  have  troet,  at  det  var  et  Æsel, 
der  skrydede.  Og  sikken  en  Lyre  han  havde!  det  var 
et  skeletteret  Hjortehoved;  Hornene  derpaa,  ganske  som 
de  var  af  Naturen,  dannede  Lyrens  Arme,  og  dem  havde 
han  forbundet  med  en  Tværstang  og  fastgjort  Strengene 
derpaa,  men  uden  at  vikle  dem  om  nogen  Skrue;  til 
dette  Instrument  sang  han  saa  en  hæsligt  klingende, 
skurrende  Melodi,  idet  han  selv  tog  en  Tone,  medens 
Lyren  gav  en  ganske  anden,  saaledes  at  vi  ikke  engang 
kunde  bar^  os  for  at  briste  i  Latter  ved  denne  Elskovssang. 
Ja  selv  Echo,  som  ellers  er  saa  villig  til  at  lade  sin 
Stemme  høre,  vilde  ikke  svare  paa  hans  Brøl,  men  und- 
saa  sig  ved  at  efterligne  en  saadan  raa  og  latterlig 
Sang.  —  Og  saa  havde  denne  elskværdige  Person  et 
Stykke  Legetøj  med  til  dig  paa  sine  Arme,  en  Bjørne- 
hvalp, lige  saa  laadden  som  han  selv!  Hvem  vilde  da  ikke 
misunde  dig  en  saadan  Elsker,  Galateia? 

Galateia. 
Naa,   saa  vis  du  os  da  din,  Doris!   han   er   natur- 
ligvis smukkere  og  kan  synge  og  spille  bedre. 

Doris. 
Nej,  jeg  har  ingen  Elsker,  og  jeg  gør  mig  heller 
ikke  til  af  at  være  værd  at  forelske  sig  i;  men  en  saa- 
dan  Elsker  som  denne  Kyklop,  der  stinker  som  en  Buk 
og  spiser  raat  Kød,  efter  hvad  man  siger,  og  æder  de 
fremmede,  der  kommer  her  til  Landet,  —  ham  maa  du 
gerne  faa,  og  gid  du  vilde  elske  ham  igen! 


2.    Menelaos  og  Proteus. 


Menelaos. 
At  du  kan  blive  til  Vand,  Proteus,  er  der  intet 
utroligt  i,  da  du  jo  lever  i  Havet;  og  til  et  Træ,  ja  det 
kan  man  endnu  lade  gaa;  og  at  du  ogsaa  engang 
imellem  forvandler  dig  til  en  Løve,  det  er  jo  drøjt  nok, 
men  dog  gaar  heller  ikke  dette  ud  over  det  troliges 
Grænser;  men  at  det  endogsaa  skulde  være  dig,  en 
Havets  Beboer,  muligt  at  blive  til  Ild,  nej  dette  maa 
jeg  undre  mig  højligt  over,  og  det  kan  jeg  ikke  tro. 

Proteus. 
Det  maa  du  slet  ikke  undre  dig  over,  Menelaos,  for 
det  bliver  jeg  virkelig. 

Menelaos. 
Ja,  jeg  har  jo  set  det  med  mine  egne  Øjne;  men 
—  naa,  du  maa  ikke  tage  mig  det  ilde  op,  men  jeg  tror, 
at  du  bruger  noget  Kogleri  herved  og  forblinder  Øjnene 
paa  Tilskuerne,  medens  du  selv  i  Virkeligheden  slet  ikke 
undergaar  nogen  saadan  Forvandling. 

Proteus. 
Men  hvordan  skulde  vel  et  Bedrag  være  muligt  ved 

noget,  som  er  saa  klart  og  tydeligt?  Har  du  ikke  set 
med  aabne  Øjne,  til  hvor  mange  Ting  jeg  omgjorde 
mig  selv?  Men  hvis  du  er  vantro  og  det  hele  fore- 
kommer dig  at  være  Bedrag  og  Øjenforblindelse,  saa 
tag  blot  paa  mig  med  Haanden,naar  jeg  bliver  til  Ild:  saa 
skal  du  nok  faa  at  vide,  min  gode  Mand,  om  j^  kun 
ser  ud  som  Hd,  eller  om  jeg  da  ogsaa  har  den  Egen- 
skab at  kunne  brænde. 

Menelaos. 
Nej,    det   er   ikke    raadeligt    at    gøre    den   Prøve, 
Proteus. 

Proteus. 
Det  lader  da  ogsaa  til,  Menelaos,  at  du  ikke  engaiig 
nogensinde  har  set  en  Polyp  eller  ved,  hvorledes  denne 
Fisk  bærer  sig  ad. 

Menelaos. 
Jo,  en  Polyp  har  jeg  nok  set;  men  hvorledes  den 
bærer  sig  ad,  vilde  jeg  gerne  have  at  vide  af  dig. 

Proteus. 
Naar  den  kommer  hen  til  en  Klippe  og  har  sat  sine 
Sugeskaaler  derpaa  og  derefter  hænger  fastgroet  dertil 
med  sine  Fangarme,  saa  gør  den  sig  i  Udseende  ganske 
lig  med  Klippen,  uanset  hvordan  denne  er,  og  forandrer 
sin  Farve  efter  den  for  saaledes  at  undgaa  Fiskernes 
Øjne,  idet  den  ikke  skiller  sig  fra  Stenen  i  Udseende 
eller  bliver  synlig  herved,  men  ligner  den  helt. 

Menelaos. 
Ja,  saadan  siger  man;   men  Forholdet  med   dig  er 
dog  langt  mere  ubegribeligt,  Proteus. 

Proteus. 
Jeg  ved   ikke,  Menelaos,   hvad   du   ellers  vilde  tro 
paa,  naar  du  ikke  vil  tro  dine  egne  Øjne. 

Menelaos. 
Ja,   set   det   har  jeg;   men   det  er  alligevel  et  rent 
Under,  at   en   og   den   samme  kan   være   baade   Vand 
og  Ild. 


3.     Doris  og  Thetis. 


Doris. 

Hvorfor  græder  du,  Thetis? 

Thetis. 

Jeg  saa  en  dejlig  ung  Kvinde,  Doris,  der  af  sin 
Fader  var  sat  ned  i  en  Kiste,  baade  hun  selv  og  hendes 
nyfødte  Barn ;  og  Faderen  bød  Søfolkene  at  tage  Kisten 
med  sig  om  Bord  i  et  Skib  og  siden  kaste  den  ud  i 
Havet,  naar  de  var  komne  langt  bort  fra  Land,  for 
at  hun  kunde  omkomme,  den  Stakkel,  baade  hun  selv 
og  Barnet. 

Doris. 

Men  hvorfor  dog  det.  Søster?  fortæl  mig  det,  hvis 
du  ellers  ved  Besked  derom. 

Thetis. 

Hendes  Fader  Åkrisios  havde  indespærret  hende, 
den  dejlige  Pige,  i  et  Hus  af  Kobber  og  lod  hende  leve 
der  i  Jomfrustand;  men  saa  —  ja,  om  det  er  sandt, 
skal  jeg  ikke  kunne  sige,  men  saa  meget  er  vist,  at 
man  fortæller,  at  Zeus  forvandlede  sig  til  Guld  og 
strømmede  ned  til  hende  gennem  Taget,  og  hun  modtog 
da  Guden,  som  strømmede  ned  i  hendes  Skød,  og  blev 
svanger  derved.  Da  nu  hendes  Fader,  som  er  en  barsk 
og  skinsyg  gammel  Mand,  mærkede  dette,  blev  han  for- 
bitret, og  i  den  Tro,  at  hun  havde  ladet  sig  forføre  af 

en    eller   anden  Elsker,   satte   han   hende   ned  i  Eisten, 

straks  efter  at  hun  havde  født. 

Doris. 

Men  hvad  gjorde  hun,  Thetis,  da  hun  blev  sat  ned 

deri? 

Thetis. 

For   sig  selv   talte   hun   ikke   et  Ord,   Doris,   men 

fandt  sig  stille  i  sin  Straf;  Barnet   derimod   holdt   hun 

under  Taarer  op  mod  dets  Bedstefader  og  bad  ham  om 

at   lade   det   beholde   Livet  —   det   dejlige   Barn;   det 

smilede  til  Havet,  det  anede  ikke,  hvad  ondt  der  ventede 

det.    Jeg  faar  Øjnene  fulde  af  Taarer   paa  ny,  naar  jeg 

tænker  paa  dem. 

Doris. 

Ogsaa  mig  faar  du  til  at  græde.  —   Men  er  de  nu 
døde? 

Thetis. 

Nej  ingenlunde;  Kisten  svømmer   ovre   ved  Serifos^ 
og  de  er  endnu  levende  inde  i  den. 

Doris. 
Men  lad  os  saa  frelse  dem!  vi  vil  lade  Fiskerne  der 
fra  Serifos  faa  Eisten  i  deres  Garn,  saa  trækker  de  den 
naturligvis  op  og  redder  dem. 

Thetis. 
Det  var    et   godt  Forslag;    ja,    lad   os   gøre   saa; 
thi  hverken  hun  selv  eller  det  yndige  Barn  maa  om- 
komme ! 


4.     Triton  og  Nereideme. 


Triton. 
Eders  Havuhyre,  Nereider,  som  I  sendte  ud  imod 
Eefeus's  Datter  Andromeda,  har  ikke  gjort  Pigen  nogen 

Skade,   saaledes   som   I   tror,    men    har    selv   allerede 
mistet  Livet. 

Nereiden  Ifianassa. 

For  hvis  Haand,  Triton  ?  Har  maaske  Kefeus,  efter 
at  have  sat  Pigen  ud  som  Lokkemad,  lagt  sig  paa  Lur 
efter  det  med  en  stor  Krigsmagt  og  derpaa  angrebet  og 
dræbt  det? 

Triton. 

Nej,'  Ifianassa;  men  I  kender  jo  nok  Persens,  Danaes 
Søn,  ham,  som  var  kastet  ud  i  Havet  af  sin  Morfader  i 
en  Kiste  sammen  med  sin  Moder,  og  som  I  saa  frelste 
af  Medynk  med  dem. 

Ifianassa. 
Ja,  jeg  ved  nok,  hvem  det  er,  du  mener;   han  maa 
nu  rimeligvis   allerede   være   en  Yngling  og  er   sikkert 
baade  kæk  og  skøn  at  se  til. 

Triton. 
Ham  er  det,  der  har  dræbt  Havuhyret. 

Ifianassa. 
Af  hvilken  Grund,  Triton?  thi  han  burde  dog  visse- 
lig ikke  have  betalt  os  den  Løn  for  sin  Frelse. 

Triton. 

Jeg  skal  fortælle  eder,  hvorledes  det  hele   er   gaaet 

til.   Persens  var  draget  ud  paa  et  Tog  mod  Goirgonerne ; 

det  var  et  farligt  Vovestykke,   som   han   skulde   udføre 

for  Kong  Polydektes;  og  da  han  saa  kom  til  Libyen  — 

Ifianassa. 

Hvorledes,  Triton?   var  han  alene,  eller  havde  han 

andre  med  til  at  hjælpe  sig?   thi   ellers    er   den  Vej  jo 

vanskelig. 

Triton. 

Han  kom  gennem  Luften,   thi  Åthena  havde   givet 

ham  Vinger.   Men  da  han  altsaa  nu  var  naaet  derhen,  hvor 

Gorgonerne  boede,  skar  han  Hovedet  af  Medusa,  medens 
de  andre  sov,  kan  jeg  tro ;  og  saa  fløj  han  hastigt  bort 
igen. 

Ifianassa. 

Men  hvordan  kunde  han  se  hende?  thi  de  er  jo 
ikke  til  at  se  paa;  eller  ser  nogen  paa  dem,  kommer 
han  aldrig  mere  til  at  se  noget  andet  efter  dem. 

Triton. 

Athena  holdt  sit  Skjold  frem  unod  hende  —  saa- 
ledes  har  jeg  nemlig  hørt  ham  fortælle  det  til  Andro- 
meda og  siden  til  Kefeus  —  Athena  lod  ham  altsaa  se 
Medusas  Billede  i  sit  funklende  Skjold  ligesom  i  et  Spejl ; 
derpaa  greb  han  fat  i  hendes  Haar  med  sin  venstre 
Haand,  og  medens  han  saa  paa  Spejlbilledet,  skar  han 
Hovedet  af  hende  med  Seglen,  som  han  havde  i  den 
højre  Haand,  og  fløj  saa  bort,  førend  hendes  Søstre 
vaagnede.  Da  han  derefter  var  kommen  herhen  foran 
Aithiopiens  Kyst  og  nu  fløj  tæt  nede  ved  Jorden,  ser 
han  Andromeda,  som  var  stillet  ud  paa  en  fremsprin- 
gende Klippe,  hvortil  hun  var  fastbunden;  dejlig  var 
hun,  ved  alle  Guder,  som  hun  stod  der  med  nedhængende 
Lokker,  halv  blottet  til  langt  neden  for  Brysterne !  Først 
følte  han  Medynk  med  hendes  ulykkelige  Skæbne  og 
spurgte  hende  om  Grunden  til  hendes  Straf;  men  lidt 
efter  lidt  blev  han  betagen  af  Kærlighed  til  hende 
og  besluttede  at  hjælpe  hende;  det  var  vel  ogsaa 
Skæbnens  Vilje,  at  Pigen  skulde  blive  frelst.  Og  da  saa 
Uhyret  kom  stormende  ganske  forfærdeligt  for  at  sluge 
Andromeda,  svang  Ynglingen  sig  op  i  Luften  over  det, 
og  med  sin  Segl,  som  han  havde  ved  Fæstet  i  sin  højre 
Haand,  huggede  han  løs  paa  det,  men  med  den  anden 
Haand  holdt  han  Gorgonhovedet  frem  imod  det  og 
gjorde  det  til  Sten,  saa  at  det  samtidig  døde  og  største 
Delen  af  det  blev  forstenet,  nemlig  alt  hvad  Medusa 
saa.     Derpaa   løste    han   Pigens   Baand,    rakte    hende 

Haanden  og  støttede  hende  med  sin  Arm,  medens  hun  paa 

Taaspidserne  steg  ned  fra  den  glatte  Klippe  —  og  nu  fejrer 

han  sit  Bryllup  med  hende  hos  Eefeus  og  agter  at  føre 

hende  hjem  til  Årgos,   saa  at  hun  i  Stedet  for  Døden 

har  faaet  en  Ægtefælle,  som  ikke  den  første  den  bedste 

faar. 

Ifianassa. 

Ja,  jeg  for  min  Del  er  slet  ikke  fortrydelig  over,  at 
det  er  gaaet  saaledes;  thi  hvad  ondt  havde  Pigen  vel 
gjort  os,  fordi  hendes  Moder  var  noget  storpralende  og 
vilde  gælde  for  smukkere  end  vi. 

Doris. 

Jo,  min  Datter,  hendes  Moder  vilde  være  bleven 
lige  saa  vred  paa  sin  Datters  Vegne. 

Ifianassa. 

Lad  os  ikke  mere  tænke  paa  det,  Doris;  hvad  gør 
saa  det,  om  en  Kvinde  blandt  Barbarerne  har  ladet 
Tungen  løbe  lidt  utilbørligt?  vi  har  jo  nu  faaet  Straf 
nok  over  hende  ved  den  Angst,  hun  har  maattet  udstaa  for 
sit  Barn.    Lad  os  derfor  glæde  os  over  Brylluppet. 


5.    Zefyros  og  Notos. 


Zefyros. 
Aldrig  saalænge  jeg  har   levet   og  aandet,   har  jeg 
set  et  prægtigere  Optog  paa  Havet  end  det  i  Dag!    Saa 
du  det  ikke,  Notos? 

Notos. 
Hvad  for  et  Optog  er  det,  du  der  taler  om,  Zefyros  ? 
og  hvem  var  det,  der  opførte  det? 

Zefyros. 
Der  er  du  gaaet  Glip  af  det  yndigste  Skuespil,  hvis 
Mage  du  aldrig  mere  vil  faa  at  se! 

Notos. 

Jeg  var  jo  i  Arbejde  ude  paa  det  indiske  Hav  og 
blæste  desuden  ogsaa  i  en  Del  af  Indien,  nemlig  over 
hele  dets  Kyststrækning;  derfor  ved  jeg  intet  om  det, 
som  du  der  taler  om. 

Zefyros. 

Naa,  men  kender  du  Agenor  i  Sidon? 

Notos. 

Ja  vel,  Europes  Fader;  hvad  saa  videre? 

Zefyros. 

Det  er  just  om  hende,  jeg  vil  fortælle  dig. 

Notos. 

Dog  vel  ikke  det,  at  Zeus  har  elsket  Pigen  i  lang 
Tid?  for  det  har  jeg  vidst  saa  længe. 

Zefyros. 

Naa  ja,  saa  ved  du  altsaa  Besked  om  hans  Kærlig- 
hed; men  hør  da  nu,  hvad  der  videre  skete.  Europe 
var  gaaet  ned  til  Stranden  med  sine  jævnaldrende  Lege- 
søstre og  legede  der;  da  forvandlede  Zeus  sig  til  en  Tyr 
og  gav  sig  til  at  lege  med  dem.  Overmaade  smuk  saa 
han  ud :  han  var  helt  hvid,  hans  Horn  var  smukt  bøjede 
og  Blikket  tamt  og  blidt.  Saa  sprang  da  ogsaa  han 
omkring  paa  Strandbredden  og  brølede  saa  lokkende, 
at  Europe  endog  dristede  sig  til  at  sætte  sig  op  paa 
hans  Ryg.  Men  knap  var  dette  sket,  saa  styrtede  Zeus 
i  Løb  hen  til  Havet  med  hende,  sprang  ud  deri  og  gav 
sig  til  at  svømme;  hun  var  ganske  ude  af  sig  selv  af 
Skræk  derover  og  holdt  sig  med  venstre  Haand  fast  ved 
Hornet  for  ikke  at  falde  af,  medens  hun  med  den  anden 
Haand  søgte  at  samle  sin  Klædning,  da  Vinden  havde 
taget  fat  i  den. 

Notos. 

Ja,  Zefyros,  det  maa  have  været  et  yndigt  Syn, 
rigtig  egnet  til  at  vække  Elskovslyst,  at  se  Zeus  svømme 
med  sin  elskede  paa  Ryggen. 

Zefyros. 

Ja,  men  det,  der  nu  kommer,  var  endnu  langt 
yndigere,  Notos.  Havets  Bølgegang  standsede  nemlig 
straks,  et  Havblik  lagde  sig  derover  og  gjorde  det  glat 
som  et  Spejl,  og  alle  vi  Vinde  holdt  os  i  Ro  og  fulgte 
blot  med  som  Tilskuere  ved  hvad  der  skete.  Eroter  fløj 
ved  Siden  af  dem,  lidt  over  Havfladen,  saa  at  de  stun- 
dom rørte  ved  Vandet  med  Spidsen  af  deres  Fødder;  i 
Hænderne  havde  de  brændende  Fakler,  og  imder  Flugten 
sang  de  Bryllupssangen;  Nereiderne  var  dukkede  frem 
af  Dybet  og  red  ved  Siden  af  dem  paa  Delfiner,  klappende  i 
Hænderne,  de  fleste  af  dem  halv  nøgne;  Tritonernes 
Flok  og  andre  Væsener  fra  Havet,  som  ikke  har  noget 
frygteligt  i  deres  Udseende,  dansede  alle  sammen  om- 
kring Pigen;  Poseidon  selv  havde  besteget  sin  Vogn,  og 
med  Amfitrite  ved  Siden  af  sig  kørte  han  glædestraa- 
lende  i  Spidsen  for  Toget  og  banede  Vejen  for  sin 
svømmende  Broder;  og  til  sidst  kom  Afrodite,  der 
hvilede  i  en  Muslingeskal,  som  blev  baaren  af  to 
Tritoner,  og  hun  strøede  alskens  Blomster  ud  over 
Bruden.  Saaledes  gik  det  fra  Foinikien  og  lige  til  Kreta ; 
men  da  Toget  var  naaet  til  denne  0,  var  Tyren  for- 
svunden, men  Zeus  tog  Europe  ved  Haanden  og  førte 
hende  med  sig  ind  i  Diktes  Grotte;  hun  rødmede  og 
slog  Øjnene  ned,  thi  hun  vidste  jo  nu,  hvad  det  gjaldt. 
Men  vi  styrtede  os  ud  over  Havet  og  satte  hver  sin 
Del  af  det  i  Oprør. 

Notos. 

O  Zefyros,  jeg  maa  rigtignok  prise  dig  lykkelig  for 
det  Syn,  du  der  har  set ;  jeg  derimod  saa  kun  Griflfer  og 
Elefanter  og  sorte  Mennesker. 

MENIPPOS'S  PIEJSE  TIL  UNDERVERDENEN. 


MenippOS   (nden  for  sin  Dør  i  Lebadeia). 

Vær  hilset,  Hal,  og  du,  min  Arnes  Indgangsdør! 
Hvor  glad  jeg  ser  dig  atter,  vendt  til  Lyset  hjem! 

MenippOS's   Ven   (kommer  og  ser  ham). 

Men  er  den  Mand  der  ikke  Hunden  Menippos  ?  —  Ja 
vist  er  det  ham  og  ingen  anden,  hvis  j  e  g  da  ikke  har  faaet 
Skade  paa  Synet;  det  er  Menippos,  helt  og  holdent!  — 
Men  hvad  skal  da  denne  hans  løjerlige  Udstaffering  betyde^ 
Filthatten,  Lyren  og  Løvehuden?  —  Naa,  jeg  maa  hen 

til    ham!    (gaar  hen  og  hilser  paa  ham)    —    Goddag,    MeuippOS; 

hvor  har  du  været  henne?   for  det  er  nu  længe  siden 
du  har  vist  dig  her  i  vor  By. 

Menippos. 
Jeg  kommer  fra  de  dødes  Skjul  og  Mørkets  Port, 
Hvor  Hades  ensomt  bygger,  fjernt  fra  Guderne. 

Vennen. 
Du  store  Herakles!    er  Menippos   virkelig  død  og 
bag  efter  levet  op  igen,  uden  at  vi  har  mærket  noget 
dertil? 

Menippos. 
Nej,  Hades  modtog  mig,  skønt  end  jeg  Åande  drog. 

Vennen. 
Men  hvad  er  det,  der  har  ført  dig  paa  denne  usæd- 
vanlige og  utrolige  Rejse? 

Menippos. 
Mit  Ungdomsmod,  mer  kækt  end  klogt,  mig  drev  dertil. 

Vennen. 
Hør  dog  op  med  at  spille  Tragedie,  bedste  Ven! 
stig  ned  fra  de  iambiske  Vers  og  sig  mig  saadan  i  jævn, 
daglig  Tale:  hvad  betyder  denne  Udklædning?  og 
hvorfor  maatte  du  gøre  Rejsen  der  ned?  Thi  den  Vej 
er  da  ellers  ikke  behagelig  eller  tillokkende. 

Menippos. 
Bitter  Nødvendighed  førte  mig  ned  til  Hades,  min  kære ; 
Der  den  Thebaier  Teiresias'  Sjæl  jeg  om  Raad  maatte 

spørge. 
Vennen. 
Nej,  hør  engang  du,  er  du  fra  Forstanden?  for  ellers 
vilde   du   vel   ikke  tale  saadan   paa  Rhapsodemanér  til 
gode  Venner. 

Menippos. 
Du  maa  ikke  undre  dig  herover,  kære  Ven,  for  jeg 
har  lige  nylig  været  sammen  med  Euripides  og  Homeros, 
og  derved  er  jeg  —  ja,  jeg  ved  selv  ikke  ret  hvordan 
—  bleven  opfyldt  af  Vers,  saa  at  Rhythmerne  ganske 
af  sig  selv  kommer  mig  paa  Tungen.  —  Naa,  men  fortæl 
mig:  hvorledes  staar  det  til  her  oppe  paa  Jorden?  og 
hvad  foretager  Byens  Folk  sig? 

Vennen. 
Slet   intet   nyt,   men  ganske  det  samme  som  før: 
de  stjæler,  sværger  falsk,  piner  Åagerrenter  ud  af  Folk 
og  vejer  endog  Kobberskillingerne. 

Menippos. 
Ak  de  elendige,  ulykkelige  Væsener!  men  de  ved  jo 
heller  intet  om,  hvilke  Bestemmelser  der  nylig  er  bleven 
fastslaaede  og  hvilke  Folkebeslutninger  der  er  bleven 
vedtagne  hos  dem  hist  nede  imod  de  rige.  Beslutninger, 
som  de,  ved  Kerberos,  ikke  paa  nogen  Maade  vil  kunne 
undgaa  at  rammes  af. 

Vennen. 
Hvad  er  det  dog,  du  der  fortæller  mig?  har  de  hist 
nede  besluttet  noget  overordentligt  om  dem  her  oppe? 

Menippos. 
Ja,   meget,   ved  Zeus!    Men  det  gaar  ikke  an  at 
bringe  det  til  alles  Kundskab  eller  udsladre  Hemmelig- 
hederne;  ellers   kunde  nogen  maaske  anklage  mig  for 
Helligbrøde  for  Rhadamanthys's  Domstol. 

Vennen. 
Aa,  kære  Menippos,  jeg  beder  dig  ved  Zeus,  forhold 
dog  ikke  en  god  Ven  -de  Nyheder,  du  har  at  melde;  jeg^ 
er  jo  en  Mand,  der  i  det  hele  taget  kan  holde  Tand  for 
Tunge,  og  oven  i  Købet  er  jeg  mdviet  i  Mysterierne. 

Menippos. 
Ja,  det  er  rigtignok  en  farlig  Sag  at  gøre,  hvad  du 
der  opfordrer  mig  til,  og  det  er  slet  ikke  raadeligt  at 
indlade  sig  derpaa;  men  for  din  Skyld  maa  jeg  vel  tage 
Mod  til  mig.  Det  er  altsaa  bleven  besluttet,  at  disse 
rige  Pengepugere,  der  holder  deres  Guld  indelukket  bag 
Laas  og  Slaa  ligesom  en  Danae  — 

Vennen. 
Nej  stop,  kære  Ven,  tøv  lidt  med  at  meddele  mig- 
Beslutningerne  og  fortæl  mig  først  udførligt  det,  jeg 
allerhelst  vilde  høre  af  dig,  nemlig  hvorledes  du  kom 
paa  den  Tanke  at  rejse  derned,  og  hvem  der  var  din 
Fører  paa  Rejsen,  og  saa  alt,  hvad  du  har  set  og  hørt 
paa  den;  thi  det  er  jo  at  vente,  at  du,  som  holder  af 
det  interessante,  ikke  har  ladet  noget  upaaagtet  af  det,, 
som  var  værd  at  se  eller  høre. 

Menippos. 

Jeg  faar  vel  ogsaa  tjene  dig  heri;  thi  hvad  skal  man 
vel  gøre,  riaar  en  god  Ven  nøder  en?  Og  saa  vil  jeg 
da  nu  først  fortælle  dig  om  de  Tanker,  der  opfyldte  mig, 
og  hvad  det  var,  der  først  tilskyndede  mig  til  at  gøre 
Rejsen  til  Underverdenen. 

Medens  jeg  endnu  var  Barn  og  gik  i  Skole,  hørte 
jeg  jo  stadig  Homeros  og  Hesiodos  fortælle  om  Krige 
og  Stridigheder,  ikke  alene  mellem  Halvguderne,  men 
endogsaa  mellem  selve  Guderne,  og  ikke  nok  hermed, 
men  ogsaa  om  deres  Bolerier,  Voldshandlinger  og  Rø- 
verier, og  hvorledes  de  stødte  deres  Fædre  fra  Tronen 
og  giftede  sig  med  deres  egne  Søstre;  og  jeg  mente  den- 

gang,  at  alt  dette  var,  som  det  skulde  være,  og  lyttede 
med  Begærlighed  til  Fortællingerne  herom. 

Men  da  jeg  saa  var  bleven  voksen,  hørte  jeg  tvært 
imod  Lovene  idelig  paabyde  det  modsatte  af,  hvad  Dig- 
terne havde  sagt:  man  maatte  hverken  begaa  Ægteskabs- 
brud eller  kives  og  slaas  eller  røve  og  stjæle.  Som  Følge 
heraf  var  jeg  da  stedt  i  stor  Tvivl  og  vidste  slet  ikke, 
hvad  jeg  skulde  gøre  af  mig  selv;  thi  paa  den  ene  Side 
kunde  jeg  ikke  tro,  at  Guderne  vilde  bedrive  Hor  eller 
ligge  i  Strid  med  hverandre,  hvis  de  ikke  ansaa  dette 
for  smukt  og  rigtigt,  og  paa  den  anden  Side  syntes  det 
mig  utænkeligt,  at  Lovgiverne  vilde  formane  til  det  mod- 
satte, hvis  de  ikke  mente,  at  dette  var  tjenligt.  Da  jeg  alt- 
saa  stod  ganske  raadvild  overfor  dette  Spørgsmaal,  fattede 
jeg  den  Beslutning  at  henvende  mig  til  disse  Folk,  som 
man  kalder  Filosoffer,  og  give  mig  dem  i  Vold  og  bede 
dem  om  blot  at  anvise  mig  en  jævn  og  sikker  Vej  for 
min  Livsførelse:  saa  maatte  de  ellers  gøre  ved  mig,  hvad 
de  vilde. 

Med  disse  Tanker  gik  jeg  da  til  dem,  men  her  var 
jeg  uden  at  ane  det  kommen  af  Asken  og  i  Ilden,  som 
man  siger;  thi  ved  at  se  nøjere  til  fandt  jeg  Uviden- 
heden og  Raadvildheden  hos  dem  endnu  større,  saa  at 
de  meget  snart  bragte  mig  til  den  Overbevisning,  at 
jævne  Lægmænds  Liv  var  det  pure  Guld  i  Sammen- 
ligning med  deres. 

Ja  tænk  blot:  en  af  dem  gav  det  Raad,  at  man 
skulde  søge  al  mulig  Nydelse  og  gøre  denne  udeluk- 
kende til  Genstand  for  hele  sin  Stræben,  thi  deri  bestod 
Lyksaligheden;  omvendt  sagde  saa  en  anden,  at  man 
burde  søge  al  mulig  Besvær  og  Møje  og  holde  sit  Le- 
geme under  Tvang,  gaa  smudsig  klædt  og  forsømme  at 
pleje  sit  Ydre,  være  gnaven  over  alt  og  skælde  ud  paa  alt, 
og  dertil  deklamerede  han  uafladelig  disse  forslidte  Ord  om 
Dyden  af  Hesiodos,  du  nok  husker,  dem  med  , Sveden**  og 

yOpstigiiingen  til  den  stejle  Tinde*.  En  tredje  opfordrede 
til  at  foragte  Penge  og  anse  Besiddelsen  deraf  for  noget 
ligegyldigt;  en  Qerde  erklærede  i  Modsætning  hertil  ogsaa 
Rigdommen  for  et  Gode.  Og  saa  deres  Anskuelser  om 
Universet!  ja,  jeg  gider  næsten  ikke  tale  derom;  thi  hver 
eneste  Dag  maatte  jeg  høre  dem  snakke  om  Ideer  og 
nlegemlige  Ting  og  Atomer  og  tomme  Rum  og  en 
Vrimmel  af  andre  lignende  Navne,  saa  det  kvalmede  for 
mig.  Og  det  urimeligste  af  det  hele  var,  at  skønt  de 
sagde  ganske  det  modsatte  om  de  selv  samme  Ting, 
kunde  dog  hver  især  af  dem  fremføre  aldeles  slaaende 
og  overbevisende  Grunde  for  sin  Mening,  saa  at  jeg 
hverken  var  i  Stand  til  at  modsige  den,  der  erklærede 
en  Ting  for  varm,  eller  den,  der  paastod,  at  den  samme 
Ting  var  kold,  skønt  jeg  dog  bestemt  vidste,  at  intet 
kunde  være  baade  varmt  og  koldt  paa  samme  Tid;  det 
gik  mig  da  ganske  paa  samme  Maade  som  søvnige  Folk, 
der  sidder  og  nikker:  snart  nikkede  jeg  ja,  og  snart  nik- 
kede jeg  nej. 

Men  een  Ting  var  dog  endnu  mere  meningsløs  end 
alt  dette;  ved  nemlig  at  passe  paa  disse  Folk  opdagede 
j^  stadig,  at  deres  Færd  og  Handlinger  stod  i  fuldstændig 
Strid  med  deres  egen  Sædelære.  Saaledes  saa  jeg  for 
Eksempel  dem,  som  formanede  til  at  foragte  Penge, 
klynge  sig  fast  til  dem  med  største  Begærlighed ;  jeg  saa 
dem  kives  om  Renterne  og  kræve  Betaling  for  deres 
Undervisning  og  overhovedet  beredte  til  at  lide  og  gøre 
alt  for  Pengenes  Skyld;  og  dem,  som  kastede  Vrag  paa 
Ære  og  Anseelse,  saa  jeg  sige  og  gøre  alt  netop  for  at 
vinde  Ære;  og  medens  de  fremdeles  næsten  alle  angreb 
Nydelsen,  saa  hang  de  dog  i  deres  egen  Livsførelse  ved 
den  og  ved  den  alene. 

Jeg  saa  mig  altsaa  skuffet  ogsaa  i  det  Haab,  jeg  her 
havde  fattet,  og  det  ærgrede  mig  kun  endnu  mere,  at 
jeg  i  mit  stille  Sind  søgte  at  trøste  mig  selv  med  den 

Tanke,  at  der  var  mange  vise  og  for  deres  dybe  Indsigt 
vidtberømte  Mænd,  som  var  lige  saa  dumme  som  jeg 
selv  og  ligesom  jeg  gik  omkring  i  Verden  uden  endnu 
at  kende  Sandheden.  Men  da  jeg  saa  en  Nat  laa  og 
ikke  kunde  sove  for  disse  Tanker,  kom  den  Beslutning 
op  i  mig  at  gaa  til  Babylon  og  henvende  mig  med  en 
Bøn  til  en  eller  anden  af  Magerne,  Zoroasters  Disciple 
og  Efterfølgere;  jeg  havde  nemlig  hørt,  at  disse  Folk 
ved  Hjælp  af  visse  Trylleformularer  og  mystiske  Cere- 
monier kunde  aabne  Hades's  Porte  og  føre  dem,  de 
vilde,  trygt  derned  og  tilbage  til  Lyset  igen.  Hvad  jeg 
vilde  sige,  jeg  mente  altsaa,  det  var  bedst  at  gaa  til  en 
af  dem  og  formaa  ham  til  at  skaflfe  mig  derned;  saa 
Tilde  jeg  henvende  mig  til  Boioteren  Teiresias  og  af  ham, 
som  jo  er  en  Sandsiger  og  Vismand,  søge  at  faa  at  vide, 
hvilken  Maade  at  føre  Livet  paa  der  er  den  bedste  og 
den,  som  en  fornuftig  Mand  vilde  vælge. 

Øjeblikkelig  sprang  jeg  da  op  fra  mit  Leje  og  sty- 
rede min  Gang,  saa  hurtigt  jeg  kunde,  lige  mod  Babylon. 
Da  jeg  var  kommen  derhen,  opsøgte  jeg  en  af  Ghal- 
daierne,  en  viis  Mand  og  mageløs  dygtig  i  sin  Kunst; 
han  havde  graat  Haar  og  et  meget  langt,  ærværdigt 
Skæg,  og  hans  Navn  var  Mithrobarzanes.  Ham  bad  og 
bønfaldt  jeg  indtrængende  og  bevægede  ham  da  ogsaa 
til  sidst,  skønt  det  kostede  megen  Møje,  til  at  være 
min  Fører  paa  Vejen  til  Underverdenen  mod  den  Beta- 
ling, han  selv  vilde  bestemme. 

Manden  tog  mig  med  sig  til  sit  Hus,  og  først  førte 
han  mig  nu  ni  og  tyve  Dage  i  Træk  fra  Maaneskiftet 
af  hver  Morgen  tidlig  ned  til  Eufrates  og  badede  mig 
deri  ved  Solens  Opgang,  alt  imedens  han  læste  en  lang 
Formular  over  mig;  hvad  han  sagde,  kunde  jeg  ikke 
rigtig  høre  eller  forstaa,  for  han  talte  meget  hurtigt  og 
utydeligt  ligesom  de  daarlige  Herolder  ved  Festlegene,  men 
det   forekom   mig,    at   han    paakaldte   nogle   Dæmoner, 

Det  være  nu  hermed,  som  det  vil;  men  efter  at  have 
fremsagt  Trylleformularen  spyttede  han  mig  hver  Dag^ 
tre  Gange  i  Ansigtet  og  førte  mig  saa  hjem  igen  til  sit 
Hus,  idet  han  strengt  forbød  mig  at  se  paa  nogen  af 
dem,    der  mødte  os.    Vi  spiste  i  den  Tid  kun  Frugter^ 
drak  Mælk  og  Honningmælk  og  Vand  fra  Choaspesfloden^ 
og  sov  under  aaben  Himmel  paa  et  Leje  af  Græs.    Da 
nu   denne   Forberedelse   gennem  Diæt  havde  varet  til- 
strækkeligt længe,   førte  han  mig  ved  Midnatstid  ned  til 
Tigrisfloden;  der  badede  han  mig  i  Vand  og  tørrede  mig 
omhyggeligt  af  og  gik  saa  tre  Gange  i  Kreds  rundt  om 
mig  og  rensede  mig  ved  at  røge  med  Beg,  Strandløg  og 
forskellige  andre  Ting,  medens  han  samtidig  mumlede 
den   før   omtalte  Trylleformular;   og   da   han   saaledes 
havde  hærdet  mig  helt  med  Sejd,   for  at  Spøgelserne 
ikke  skulde  kunne  gøre  mig  nogen  Skade,  førte  han  mig 
igen,  saa  hurtigt  jeg  kunde  gaa,  tilbage  til  sit  Hus,  og 
Resten  af  Natten  syslede  vi  saa  med  Forberedelserne  til 
vor  Sejlads.    Han   selv  iførte  sig  da  nu  en  Magerdragt^ 
som   omtrent    lignede    Persernes   Dragt;    mig    derimod 
bragte  han  disse  Ting,  jeg  her  har  paa  mig,  og  udstaf- 
ferede mig  med  dem  —  Filthatten,  Løvehuden  og  saa 
desuden  Lyren;  og  han  l3ød  mig,  at,  hvis  nogen  skulde 
spørge  mig  om  mit  Navn,  maatte  jeg  ikke  sige  Menippos, 
men  Herakles  eller  Odysseus  eller  Orfeus. 

Vennen. 

Men  hvad  var  dog  hans  Mening  dermed,  Menippos? 
for  jeg  kan  ikke  fatte  Grunden,  hverken  til  dette  Udstyr 
eller  disse  Navne. 

Menippos. 

Da  er  det  dog  sandelig  ganske  soleklart,  og  der  er 
aldeles  intet  hemmelighedsfuldt  derved;  thi  eftersom 
disse  tre  var  dragne  levende  ned  til  Hades  før  mig,  saa 
mente  han,  at,  hvis  han  gav  mig  et  lignende  Udseende 
som   dem,  vilde  ogsaa  jeg  let  kunne  undgaa  at  blive 

bemærket  af  Aiakos's  Vagt  og  slippe  uhindret  forbi  den, 
fordi  den  vilde  være  nogenlunde  fortrolig  med  et  saadant 
Syn;  min  Udklædning  gjorde  mig  det  muligt  at  passere 
forbi,  ganske  som  det  gaar  til  i  Tragedien. 

Men  for  at  fortsætte,  hvor  jeg  slap,  saa  var  Dagen 
lige  ved  at  gry,  da  vi  kom  ned  til  Floden  og  gjorde 
Anstalter  til  at  lægge  ud  fra  Land.  Mithrobarzanes 
havde  skaflfet  et  Fartøj  til  Veje  og  desuden  Offerdyr, 
Honningmælk  og  alt  andet,  som  behøvedes  til  de  heUige 
Handlinger,  der  skulde  foretages;  dette  bragte  vi  alt 
sammen  om  Bord,  hvorefter  vi  endelig  selv 

gav  os  paa  Vej,  helt  mørke  i  Sind  og  med  strømmende 

Taarer. 

En  Tid  lang  lod  vi  os  nu  drive  med  Strømmen  ned 
ad  Floden,  og  saa  sejlede  vi  ind  i  den  Sump  og  Sø,  i 
hvilken  Eufrates  taber  sig;  og  da  vi  ogsaa  var  dragne 
over  denne,  kom  vi  til  et  øde  Sted,  dækket  med  tætte 
Skove,  gennem  hvilke  Solens  Straaler  ikke  kunde  trænge. 
Her  gik  vi  fra  Borde,  Mithrobarzanes  førte  an,  og  saa 
gravede  vi  en  Grav,  slagtede  Faarene  og  udgød  deres 
Blod  omkring  Graven.  Imidlertid  stod  Mageren  der  med 
en  brændende  Fakkel  i  Haanden  og  paakaldte  —  nu 
ikke  længere  med  sagte  Stemme,  men  med  saa  høje 
Raab,  som  han  var  i  Stand  til  —  alle  Dæmonerne  til- 
sammen og  særlig  Strafifegudinderne,  Erinyerne  og 

Hekate,  Natmulmets  Dis,  og  den  rædsomme  Persefoneia; 

mellem  disse  Navne  indblandede  han  desuden  nogle  bar- 
bariske, uforstaaelige  Ord  med  mange  Stavelser.  Straks 
begyndte  nu  alt  der  paa  Stedet  at  ryste  som  i  Jordskælv, 
Jordbunden  brast  sønder  under  Tryllesangens  Magt,  og 
man  kunde  høre  Kerberos  gø  langt  borte.  Det  hele  tog 
sig  overmaade  mørkt  og  uhyggeligt  ud;    thi  man  kunde 

allerede  skimte  det  meste  der  nede,  den  Acherusiske  Sø 
og  Pyi'iflegethon  og  Plutons  Kongeborg. 

Trods  vor  Angst  steg  vi  dog  ned  igennem  Aab- 
ningen  i  Jorden  og  traf  der  først  Åiakos,  som  var  lige 
ved  at  dø  af  Skræk;  hvad  Kerberos  angaar,  gøede  den 
nok  lidt  og  var  arrig,  men  da  jeg  i  en  Fart  slog  min 
Lyre,  lod  den  sig  dog  straks  berolige  ved  mit  Spil.  Da 
vi  derpaa  var  komne  hen  til  Acherons  Sø,  havde  vi 
nær  ikke  kunnet  komme  over  den;  thi  Færgebaaden  var 
allerede  fuldt  besat,  og  fra  alle  Kanter  af  den  lød  der 
høje  Jammerhyl;  alle,  der  var  om  Bord  i  den,  var 
saarede,  som  formodentlig  kom  hid  fra  en  eller  anden 
Krig;  den  ene  havde  faaet  sit  Ben,  den  anden  sit 
Hoved  og  atter  andre  forskellige  andre  Lemmer  slaaede 
i  Stykker.  Imidlertid,  da  den  brave  Gharon  saa  Løve- 
huden, troede  han,  at  jeg  var  Herakles,  og  saa  tog  han 
os  velvillig  med  om  Bord,  færgede  os  over  og  viste  os, 
da  vi  var  gaaede  fra  Borde,  den  Sti,  vi  skulde  følge. 

Da  vi  nu  var  inde  i  Mørkets  Rige,  gik  Mithro- 
barzanes  foran,  og  jeg  holdt  mig  fast  ved  ham  og  fulgte 
bag  efter,  indtil  vi  kom  til  en  meget  stor  Eng,  hvor 
Asfodelosliljerne  voksede;  der  flagrede  de  dødes  Skygger 
pibende  omkring  os.  Derfra  gik  vi  saa  smaat  videre 
fremad  og  naaede  saa  hen  til  Minos's  Domstol. 

Han  selv  sad  der  paa  en  høi  Trone,  og  paa  den 
ene  Side  af  ham  stod  Straflfegudinderne,  Hævnaanderne 
og  Erinyerne;  fra  den  anden  Side  blev  der  ført  en  stor 
Mængde  Væsener  hen  for  ham,  bundne  paa  Rad  ved  en 
lang  Kæde:  man  fortalte  os,  at  det  var  Forførere,  Ruf- 
fere, Toldere,  Smigrere,  Angivere  og  den  hele  Sværm  af 
lignende  Folk,  som  forstyrrer  al  Ro  og  Fred  i  Verden; 
i  en  anden  Række  kom  Pengepugeme  og  Aagerkarlene 
dragende  hid  med  blegt  Ansigt,  fremstaaende  Mave  og 
pinte  af  Podagra,  og  hver  især  af  dem  havde  et  Hals- 
jærn  og  en  Lænke  paa  sig,  der  vejede  over  et  Centner. 

Vi  blev  da  staaende  her  nogen  Tid  og  saa  paa, 
hvad  der  gik  for  sig,  og  hørte  paa  dem,  der  forsvarede 
sig;  deres  Anklagere  var  nogle  ganske  usædvanlige  og 
forunderlige  Talere. 

Vennen. 

Hvem  var  da  de?  du  maa  endelig  ikke  undlade 
ogsaa  at  sige  mig  dette. 

Menippos. 

Du  kender  jo  nok  disse  Skygger,  som  vore  Legemer 
kaster,  naar  Solen  skinner? 

Vennen. 

Ja  vist. 

Menippos. 

Nu  vel,  dem  er  det,  som  træder  frem  som  Anklagere 
og  Vidner  mod  os,  naar  vi  er  døde,  og  overbeviser  os 
om  de  Synder,  vi  har  gjort  os  skyldige  i,  medens  vi 
levede;  og  de  gælder  for  særdeles  troværdige,  fordi  de 
altid  følger  med  Legemerne  og  aldrig  fjærner  sig  fra  dem. 

Men  for  at  vende  tilbage  til  min  Fortælling,  saa 
undersøgte  Minos  hver  enkelts  Sag  med  Omhu  og  lod 
ham  derpaa  føre  bort  til  de  ugudeliges  Opholdssted  for 
at  lide  den  Straf,  som  svarede  til  hans  Misgerninger; 
men  navnlig  tog  han  haardt  fat  paa  dem,  der  her  i 
Livet  var  hovmodige  af  deres  Rigdomme  eller  høje  Magt- 
stilling og  næsten  endogsaa  ventede,  at  man  skulde 
tilbede  dem  som  Guder;  thi  dem  afskyede  han  paa 
Grund  af  deres  Praleri  og  Ringeagt  for  andre  i  Livets 
kortvarige  Tid,  og  fordi  de  ikke  havde  husket  paa,  at 
de  baade  selv  var  dødelige  og  havde  faaet  forgængelige 
Goder  i  Lod.  Nu  havde  de  maattet  afføre  sig  hele  det 
glimrende  Paahæng  fra  hine  Dage,  jeg  mener  Rigdom, 
fornem  Byrd,  Magt  og  Indflydelse;  nøgne  stod  de  der 
for  ham  med  sænket  Hoved  og  tænkte  paa  deres  Lyk- 
salighed her  i  Livet  som  paa  en  Drøm. 

Derfor  blev  jeg  ogsaa  højlig  glad,  da  jeg  saa  dette. 

Og.  hver  Gang  jeg  genkendte  nogen  af  dem,  gik  jeg  hen 
til  ham  og  mindede  ham  ganske  sagte  om,  hvad  for  en 
stor  Mand  han  var,  medens  han  levede,  og  hvor  hov- 
modigt han  teede  sig  dengang,  da  mange  Mennesker 
fra  den  tidlige  Morgenstund  af  stod  uden  for  Porten  til 
hans  Palads  og  ventede  paa  at  se  ham  komme  ud, 
medens  hans  Slaver  puffede  til  dem  og  slog  Dørene  i 
for  Næsen  af  dem,  og  han  endelig  langt  om  længe 
viste  sig  for  dem  ret  som  en  opgaaende  Sol,  iført  en 
Purpurdragt  eller  behængt  med  Guld  overalt  eller  klædt 
i  broget  Skrud,  og  bildte  sig  ind  at  gøre  dem,  der  hilste 
paa  ham,  lyksalige  og  misundelsesværdige,  naar  han 
gav  dem  Lov  til  at  kysse  sig  paa  Brystet  eller  Haanden, 
som  han  rakte  dem.  Naturligvis  pinte  det  dem  nu  at 
faa  dette  at  høre. 

Der  var  imidlertid  een  Sag,  ved  hvis  Paadømmelse 
Minos  lod  sig  lede  af  Gunst.  Da  nemlig  den  sikeliske 
Tyran  Dionysios  var  bleven  anklaget  af  Dion  for  en 
Mængde  ugudelige  Handlinger  og  overbevist  om  sin 
Skyld  ved  sin  egen  Skygges  Vidnesbyrd,  skulde  han  lige 
have  været  kastet  hen  for  Uhyret  Ghimaira;  men  saa 
traadte  Åristippos  fra  Kyrene  frem  ( —  ham  holder  de 
højt  i  Ære  der  nede,  og  han  besidder  stor  Indflydelse 
hos  dem  — );  han  udvirkede,  at  Dionysios  gik  fri  for 
Straf,  idet  han  fortalte,  at  han  havde  vist  sig  rund- 
haandet  og  gavmild  mod  mange  Digtere  og  Videnskabs- 
mænd. 

Vi  forlod  nu  Domstolen  og  begav  os  hen  til  Straflfe- 
stedet.  Ak,  kære  Ven,  det  var  stor  Ynk  og  Jammer, 
hvad  vi  der  baade  fik  at  høre  og  at  se;  thi  der  lød  sam- 
tidig Larmen  af  Svøbernes  Slag  og  Jammerskrigene  fra 
dem,  som  blev  stegte  over  Ilden,  og  vi  saa  Pinebænke, 
Halsbøjer  og  Hjul,  og  Ghimaira  og  Kerberos  sled  og 
flængede  i  deres  Ofre.  Alle  straffedes  Side  om  Side 
uden  Personsanseelse,  baade  Konger  og  Trælle,  Satraper 

Og  Stoddere,  Rigmænd  og  Tiggere,  og  alle  angrede  de 
deres  Misgerninger.  Nogle  af  dem  kunde  vi  ogsaa  kende 
igen,  da  vi  saa  dem,  nemlig  for  saa  vidt  de  hørte  til  dem, 
der  var  døde  i  den  seneste  Tid;  men  de  søgte  at  til- 
hylle deres  Ansigter  og  vendte  sig  bort  fra  os,  eller, 
hvis  de  saa  paa  os,  var  det  med  et  meget  slavisk  og 
krybende  Udtryk  i  Blikket;  og  hvor  havde  disse  Men- 
nesker dog  ikke  været  utaalelig  stolte  og  hovmodige, 
medens  de  levede!  De  fattige  blev  dog  begunstigede: 
de  fik  Halvdelen  af  deres  Straf  eftergivet,  og  naar  de 
var  bleven  straffede  en  Tid,  fik  de  et  Pusterum,  før 
deres  Straf  begyndte  paa  ny.  Jeg  saa  der  ogsaa  hine 
berømte  Skikkelser,  om  hvilke  Sagnene  fortæller,  Ixion  og 
Sisyfos  og  Frygeren  Tantalos  „i  Plager  saa  svare**,  som 
Homeros  siger,  samt  Jordens  Søn  Tityos;  du  store 
Herakles!  hvilket  vældigt  Stykke  Land  dækkede  han  dog 
med  sin  Krop,  som  han  laa  der! 

Efter  at  vi  ogsaa  var  gaaede  gennem  disses  Rækker, 
kom  vi  ind  paa  den  Acherusiske  Slette;  der  traf  vi 
Halvguderne  og  Halvgudinderne  og  hele  den  øvrige  Sværm 
af  Dødninger,  som  opholdt  sig  der  inddelte  efter  Folke- 
slag og  Stammer.  Nogle  af  dem  var  gamle  og  skim- 
lede, „kraftløse  Skygger",  som  Homeros  kalder  dem, 
men  andre  var  endnu  friske  og  holdt  sig  godt,  navnlig 
de  iblandt  dem,  som  var  fra  Ægypten;  dette  skyldtes 
Indbalsameringens  store  Holdbarhed. 

Imidlertid  var  det  slet  ikke  nogen  let  Sag  at  skelne 
den  ene  fra  den  anden;  thi  naar  Kødet  er  faldet  fra 
Benene,  bliver  alle  hinanden  aldeles  lige;  dog  kendte  vi 
enkelte  af  dem  igen,  skønt  med  Besvær  og  kun  ved  at 
se  paa  dem  atter  og  atter  lang  Tid  igenftem.  De  laa 
der  oven  paa  hverandre,  med  udviskede  og  utydelige 
Træk;  intet  af  det  skønne,  der  havde  været  ved  dem, 
medens  de  endnu  færdedes  blandt  os,  havde  de  længer 
bevaret.    Ja  tro  mig!   der  laa  saa  mange  Benrade  dér 

paa  den  samme  Plads,  og  alle  havde  de  de  samme  for- 
færdelige, tomme  Øjenhuler  og  fremviste  de  nøgne  Tand- 
rækker, saa  at  jeg  var  ganske  raadvild  om,  paa  hvad  jeg 
skulde  kende  Thersites  fra  den  skønne  Nireus  eller  Tig- 
geren Iros  fra  Faiakemes  Konge  eller  Kokken  Pyrrhias 
fra  Ågamemnon;  thi  de  havde  ikke  længere  bevaret  et 
eneste  af  deres  gamle  Kendemærker,  men  deres  Benrade 
var  ganske  ens,  ukendelige  og  uden  noget  Særmærke, 
saa  at  ingen  mere  var  i  Stand  til  at  skelne  dem  fra 
hverandre. 

Ved  Synet  heraf  faldt  da  ogsaa  den  Tanke  mig  ind, 
at  man  kan  sammenligne  Menneskelivet  med  en  lang 
Procession,  hvis  Leder  er  Tilfældets  Gudinde,  som  be- 
stemmer Anordningen  i  alle  dens  Enkeltheder  og  ud- 
stafferer Deltagerne  i  Optoget  paa  en  forskellig  og  broget 
vekslende  Maade.  Hun  tager  en  paa  maa  og  faa  og 
udstyrer  ham  som  en  Konge,  sætter  en  Tiara  paa  hans 
Hoved,  giver  ham  en  Livvagt  og  slynger  Diademet  om 
hans  Pande;  en  anden  iklæder  hun  en  Træls  Figur;  en 
smykker  hun  med  Skønhed,  en  anden  gør  hun  hæslig 
og  latterlig:  det  var  vel,  kan  jeg  tænke,  hendes  Mening, 
at  Skuet  skulde  være  saa  broget  som  muligt.  Mangen 
en  Gang  lader  hun  ogsaa  nogle  skifte  Figur  midt  under 
Optoget  og  tillader  dem  ikke  at  blive  paa  den  Plads, 
hvorpaa  de  oprindelig  var  satte,  lige  til  Optoget  er  til 
Ende;  hun  omklæder  Kroisos  og  tvinger  ham  til  at  iføre 
sig  en  Træls  og  Krigsfanges  Dragt,  og  omvendt  beklæder 
hun  Maiandrios,  der  forud  havde  sin  Plads  i  Optoget 
mellem  Trællene,  med  Polykrates's  Tyranherredømme. 
Og  i  alle  Fald  tillader  hun  os  kun  at  beholde  det  givne 
Udstyr  en  vis  Tid  igennem;  men  naar  Optogets  Tid  er 
forbi,  saa  maa  hver  især  aflevere  sin  Dragt  og  afføre  sig 
det  Udstyr,  han  bar,  tillige  med  Legemet,  og  han  bliver 
da  den  samme,  som  han  var  forud,  hverken  bedre  eller 
ringere  end  sin  Næste  i  nogen  Henseende.    Men  naar 

hun  saa  træder  hen  til  os  og  kræver  Smykkerne  tilbage, 
saa  er  der  nogle,  som  i  deres  Uvidenhed  om  det  sande 
Forhold  bliver  fortørnede  og  vredes  derover,  ret  som  om 
de  berøvedes  noget,  der  tilhørte  dem  som  deres  egen 
Ejendom,  medens  de  jo  i  Virkeligheden  kun  maa  levere 
det  tilbage,  som  de  havde  faaet  til  Laans  for  en 
kort  Tid. 

Du  har  da  vistnok  ogsaa  tit  og  ofte  set  disse  tra- 
giske Skuespillere  paaTheatret,  der,  alt  efter  som  Styk- 
kerne kræver  det,  snart  optræder  som  en  Kreon,  snart 
som  en  Priamos  eller  Ågamemnon ;  og  den  samme,  som 
kort  i  Forvejen  med  megen  Værdighed  har  fremstillet  en 
Kekrops's  eller  Erechtheus's  Rolle,  træder  maaske  straks 
efter  paa  Digterens  Bud  frem  som  en  Træl;  og  naar  saa 
Stykket  endelig  er  sluttet,  maa  hver  især  af  dem  afføre 
sig  den  guldbaldyrede  Kaabe,  han  forud  bar,  tage  Masken 
af  sit  Hoved  og  stige  ned  fra  Kothurnen  —  og  derefter 
spadserer  han  omkring  som  en  fattig  og  simpel  Stodder, 
der  ikke  længere  hedder  Ågamemnon  Atreus's  Søn  eller 
Kreon  Menoikeus's  Søn,  men  Polos  Gharikles's  Søn  fra 
Sunion  eller  Satyros  Theogeitons  Søn  fra  Marathon. 
Saaledes,  —  tænkte  jeg  dengang,  da  jeg  saa  dette, 
jeg  nu  har  skildret  —  gaar  det  ogsaa  med  Men- 
neskenes Liv. 

Vennen. 

Men  sig  mig  nu  engang,  Menippos:  de  Folk,  som 
har  disse  kostbare  og  taarnhøje  Gravmindesmærker  oppe 
paa  Jorden,  med  Gravstene  og  Billedstøtter  og  Ind- 
skrifter, staar  de  slet  ikke  i  højere  Anseelse  hos  dem 
der  nede  end  de  almindelige,  simple  Dødninger? 

Menippos. 

Aa,  du  snakker,  min  gode!  Havde  du  for  Eksempel 
set  selve  Mausolos  —  jeg  mener  ham  der  ovre  fra  Karien, 
ham,  der  er  saa  vidtberømt  for  sit  Gravmæle  —,  saa 
havde  du  ganske  sikkert  aldrig  kunnet  holde  op  igen 

med  at  le:  saa  foragtet  laa  han  henkastet  der  et  Steds  i 
en  afsides  Krog,  ganske  ubemærket  mellem  hele  den  øvrige 
Hob  af  almindelige  Dødninger;  og  det  eneste  Udbytte, 
han  havde  af  sit  Gravmæle,  var  efter  min  Forestilling 
det,  at  han  blev  trykket  saa  meget  mere  end  de  andre, 
fordi  han  havde  den  vældige  Byrde  hvilende  over  sig. 
Thi  saa  snart  Aiakos  har  tilmaalt  enhver  især  hans 
Plads  (og  det  højeste,  han  giver,  er  ikke  mere  end  een 
Fod),  saa  maa  man,  kære  Ven,  finde  sig  roligt  i  at  ligge 
der  i  sammenkrøben  Stilling,  som  det  givne  Maal  kræver. 

Endnu  mere  vilde  du  dog  vist  have  let,  om  du 
havde  faaet  at  se,  hvorledes  de,  der  her  blandt  os  er 
Konger  og  Satraper,  hist  nede  maa  gaa  omkring  som 
Tiggere  og  i  deres  Nød  og  Trang  enten  handle  med 
Saltvarer  eller  give  Undervisning  i  de  første  Begyndelses- 
grunde, og  hvorledes  de  bliver  hundsede  og  slaaede  paa 
Øret  af  den  første  den  bedste,  ganske  som  de  mest 
ringeagtede  Slaver.  Saaledes  kunde  jeg  for  Eksempel 
ikke  holde  Styr  paa  mine  Næver,  da  jeg  opdagede 
Makedonerkongen  Filippos;  man  viste  mig  ham,  hvor 
han  sad  i  en  elendig  Afkrog  og  lappede  gamle  sprukne 
Sko  for  Betaling.  Man  kunde  ogsaa  se  mange  andre 
gaa  om  og  tigge  paa  Gadehjørnerne,  jeg  mener  Folk 
som  Xerxes  og  Dareios  og  Polykrates. 

Vennen. 

Det  er  noget  højst  besynderligt  og  næsten  utroligt, 
hvad  du  der  fortæller  om  Kongerne.  Men  hvad  bestilte 
nu  Sokrates  og  Diogenes  og  de  andre  Vismænd,  som 
vel  er  der? 

Menippos. 

Sokrates  gaar  ogsaa  der  nede  omkring  og  disputerer 
alle,  han  træffer  paa,  sønder  og  sammen,  og  med  ham 
følger  Palamedes,  Odysseus  og  Nestor  og  de  andre 
snakkesalige  Dødninger,  der  findes;  hans  Ben  var  san- 
delig endnu  tykke  og  ophovnede  af  Giften,   han  havde 

drukket.  Men  den  brave  Diogenes  bor  ved  Siden  af 
Assyrieren  Sardanapallos  og  Frygeren  Midas  og  adskillige 
andre  af  dem,  som  her  har  levet  i  Pragt  og  Over- 
daadighed;  og  naar  han  da  hører  dem  jamre  sig  og 
snakke  om  deres  fordums  Lykke,  saa  ler  han  og  morer 
sig  derover,  og  for  det  meste  ligger  han  paa  Ryggen  og 
synger  med  en  meget  raa  og  haard  Stemme,  hvormed 
han  overdøver  deres  Jammerklager;  derfor  ærgrer  da 
ogsaa  disse  Folk  sig  derover  og  omgaas  med  den  Plan 
at  flytte  bort  til  et  andet  Sted,  fordi  de  ikke  kan  finde 
sig  i  Diogenes. 

Vennen. 

Naa,  med  dette  kan  det  nu  være  nok;  men  hvad 
var  det  saa  for  en  Folkebeslutning,  som  du  ved  Begyn- 
delsen af  vor  Samtale  sagde  var  bleven  vedtaget  imod 
de  rige? 

Menippos. 

Det  var  godt,  at  du  huskede  mig  derpaa;  thi  skønt 
det  var  dette,  jeg  havde  sat  mig  for  at  tale  om,  har  jeg 
dogi  JGg  ved  knap  selv  hvordan,  forvildet  mig  over- 
maade  langt  bort  fra  mit  egentlige  Emne.  Men  saa 
hør  da  nu! 

Medens  jeg  opholdt  mig  der  nede,  bekendtgjorde 
det  ledende  Udvalg  af  Raadet  hos  dem,  at  der  skulde 
holdes  en  Folkeforsamling,  hvori  der  skulde  forhandles 
om  Samfundets  fælles  Interesser;  og  da  jeg  nu  saa  en 
stor  Mængde  Dødninger  løbe  sammen  i  den  Anledning, 
blandede  jeg  mig  imellem  dem,  og  dermed  var  ogsaa  jeg 
øjeblikkelig  bleven  et  af  Folkeforsamlingens  Medlemmer. 
Her  blev  der  nu  først  truffet  Anordning  om  en  hel  Del 
andre  Sager,  men  til  sidst  kom  saa  Spørgsmaalet  om  de 
rige  for;  da  der  nemlig  var  bleven  rejst  mange  svære 
Anklager  imod  dem.  Anklager  for  Voldsfærd,  Praleri, 
Hovmod  og  Uretfærdighed,   rejste  til  sidst  en  af  Folke- 

lederne  sig  op  og  oplæste  følgende  Forslag  til  en  Folke- 
beslutning: 

„Eftersom  de  rige  gøre  sig  skyldige  i  mange  lov- 
løse Handlinger,  medens  de  leve,  idet  de  røve  og  bruge 
Vold  og  behandle  de  fatt  ge  med  Haan  og  Ringeagt  paa 
enhver  mulig  Maade,  skal  det  være  vedtaget  af  Raadet 
og  Folket,  at,  naar  de  er  døde,  skal  deres  Legemer 
straffes  ganske  paa  samme  Maade  som  de  andre  For- 
bryderes, men  deres  Sjæle  skal  paa  ny  sendes  op  til 
Jorden  og  der  tage  Bolig  i  Æsler,  og  de  skal  bUve 
Æsler  og  Æsler  igen  og  slæbe  Byrder  og  prygles  af  de 
fattige,  lige  indtil  de  har  levet  250000  Åar  i  denne  Til- 
stand; først  derefter  skal  det  være  dem  tilladt  at  dø. 
Dette  Forslag  er  stillet  af  Kranion  Skeletions  Søn  fra 
Ligsogn  af  Stammen  Livløse." 

Efter  at  dette  Forslag  var  bleven  oplæst,  satte  de 
ledende  Øvrighedspersoner  det  under  Afstemning,  og 
den  forsamlede  Mængde  vedtog  det  ved  Haandsopræk- 
ning,  og  Brimo  hylede  og  Kerberos  gøede  dertil;  paa 
den  Maade  faar  nemlig  Folkebeslutningerne  hist  nede 
deres  endelige  Bekræftelse  og  Gyldighed. 

Her  hai-  du  da  nu  hørt,  hvad  der  foregik  i  Folke- 
forsamlingen. Derefter  gik  jeg,  hvad  der  jo  var  Formaalet 
med  min  Rejse,  hen  til  Teiresias,  forklarede  ham  hele 
mit  Forhold  og  bønfaldt  ham  om  at  sige  mig,  hvilken 
Livsførelse  han  ansaa  for  den  bedste.  Teiresias,  som  er 
en  stakkels  blind,  gammel  Mand  med  blegt  Ansigt  og 
svag  Stemme,  brast  da  i  Latter  og  sagde:  „Kære  Barn, 
jeg  kender  nok  Grunden  til  din  Raadvildhed  og  ved,  at 
den  skriver  sig  fra  Filosofferne  med  deres  indbyrdes 
Splidagtighed  i  Anskuelser;  men  det  er  mig  ikke  tilladt 
at  sige  dig,  hvad  du  ønsker  at  vide,  thi  det  har  Rha- 
damanthys  forbudt.*  —  „Aa,  gode  Faerlil,**  svarede  jeg, 
„afslaa  dog  ikke  min  Bøn,  men  sig  mig  det  og  lad  mig 


Menippos's  Bejse  til  Underverdenen.  59 

ikke  vandre  om  i  Livet  endnu  mere  blind,  end  du 
selv  er.* 

Da  drog  han  mig  hen  til  en  Side,  saa  at  vi  kom 
langt  bort  fra  de  andre,  og  saa  bøjede  han  sig  hen 
mod  mit  Øre  og  hviskede  ganske  sagte  disse  Ord:  »De 
simple,  dagligdags  Menneskers  Liv  er  det  bedste,  og  du 
vil  leve  sundest  og  fornuftigst,  dersom  du  holder  op 
med  den  Taabelighed  at  gruble  over  de  himmelske  Ting 
og  granske  efter  ethiske  og  fysiske  Principper  og  med 
Væmmelse  vender  dig  bort  fra  disse  Filosoffers  sofistiske 
Ræsonneren  og  anser  alt  af  den  Art  for  noget  Vaas, 
men  derimod  af  alle  Kræfter  stræber  efter  dette  ene,  at 
indrette  dig  vel  med  det,  du  har,  saa  at  du  kan  gennem- 
løbe din  Bane  med  Latter  for  det  meste  og  uden  at 
gøre  dig  Livet  surt  med  Bekymringer  og  Grublerier.  * 

Talt,  saa  iled  han  bort  paa  ny  ad  Asfodelosengen; 

men  jeg  sagde  da  til  Mithrobarzanes  (det  var  nemlig 
allerede  sent  paa  Dagen):  »Naa,  Mithrobarzanes,  lad 
os  nu  ikke  tøve  længere  her,  men  igen  vende  tilbage 
til  Livet."  Hertil  svarede  han:  „Vær  du  kun  rolig, 
Menippos;  jeg  skal  nok  vise  dig  en  Sti,  ad  hvilken  du 
kan  komme  hurtigt  hjem  og  uden  Besvær.* 

Saa  førte  han  mig  hen  til  et  Sted,  der  var  endnu 
mørkere  end  hele  det  øvrige  Hades,  pegede  med  Fingeren 
paa  et  dunkelt  og  svagt  Lys  langt  borte,  der  strømmede 
ind  ligesom  gennem  et  Nøglehul,  og  sagde:  »Der  er 
Trofonios's  Helligdom,  og  derfra  stige  Boioterne  ned  i 
Underverdenen;  gaa  du  nu  op  ad  denne  Vej,  og  saå  vil 
du  straks  være  paa  Hellas's  Grund.*  Jeg  blev  glad  ved 
Magerens  Ord,  tog  venligt  Afsked  med  ham  og  kravlede 
saa  med  megen  Møje  op  igennem  Aabningen;  og  nu  staar 
jeg.  Gud  ved  hvordan  det  er  gaaet  til,  her  i  Lebadeia. 

Lakiano8*s  Gadesamtaler  er  for  en  meget  væsentlig 
Del  satiriske  Tendensskrifter,  bestemte  til  at  kæmpe  mod  den 
religiøse  Heaktion,  som  var  indledet  ander  Keiser  Hadrian  og 
gik  ad  paa  en  kanstig  Gen  oplivelse  af'  den  gamle  græske 
Gndetro.  Men  i  adskillige  Stykker  falder  dog  Satiren  helt 
eller  omtrent  bort,  og  Forfatteren  har  mere  hafb  til  Hensigt 
efter  de  daværende  „Sofisters"  (d.  v.  s.  Talekanstneres)  Vis  at 
give  smaa  mythologiske  Malerier  i  Ord;  ikke  ganske  sjældent 
synes  man  at  kanne  se,  at  han  maa  have  haft  virkeligt  existe- 
rende  Malerier  for  Øje  ved  sine  Beskrivelser.  Det  samme 
gælder  ogsaa  om  hans  Samtaler  i  Havet. 

S.  1.  Gargaron,  den  sydlige  Bjærgspids  paa  Idabjærget  i 
Troas. 

S. 2.     Momos,  den  som  Gaddom  personificerede  Dadlesyge. 

S.  3.     Kvinde  fra  Ida,  d.  e.  Bjærgnymfen  Oinone. 

S.  5.  An  ch  i  s  e  s  af  den  trojanske  Kongeslægt,  elsket  af  Afrodite, 
der  fødte  ham  Sønnen  Aineias. 

S.  7.  Argos,  Vogteren  med  de  tasinde  Øjne  over  hele  Legemet, 
som  Hera  havde  sat  til  at  passe  paa  Zeas*s  elskede  lo, 
hvem  han  havde  forvandlet  til  en  Ko  for  at  unddrage 
hende  for  Heras  Efterstræbelser. 

S. 8.  „hvide  Arme"  og  „store  klare  Øjne":  Spot  over 
Hera,  hvem  Digterne  plejede  at  prise  for  disse  Ting.  — 
Skønhedsbæltet  (Kestos)  skildres  i  Iliadens  14de  Sang, 
V.  214  ff. 

S.  11.  Datter  af  en  Svane:  Zens  havde  besøgt  Leda  i  en 
Svanes  Skikkelse,  og  Leda  fødte  da  et  Æg,  hvori  Helene 
var.  —  Theseas  havde  efter  et  sent  attisk  Sagn  røvet 
Helene  som  ganske  ang  Pige  og  ført  hende  til  Borgen 
Afidnai  i  Attika;  men  hendes  Brødre,  Dioskurerne  Kastor 

og  Polydeukes,   gjorde   da   et  Krigstog  mod  Athen  og 
tog  hende  tilbage. 

S.  14.  Guldpenge  eller  en  Tyr  eller  Satyr:  sigter  til 
Mytherne  om  Zeus's  Kærlighed  til  Danae,  Enrope  (se 
S.  35  f.  og  39  f.)  og  Antiope. 

S  18.  Nymfen  Dafne  blev  elsket  ai' Apollon,  men  flygtede  for 
ham,  da  hun  vilde  forblive  Jomfru;  han  var  dog  lige  ved 
at  gribe  hende,  da  hun  af  sin  Fader,  Flodguden  Peneios, 
blev  forvandlet  til  et  Laurbærtræ.  Dette  var  siden 
ApoUons  hellige  Træ,  og  med  Kranse  af  dets  Lev  smyk- 
kedes Sejrherrerne  i  de  musiske  Væddekampe.  —  Hya- 
kinthos,  en  lakedaimonisk  Yngling,  blev  elsket  af 
ApoUon,  der  ved  Vaade  kom  til  at  dræbe  ham,  da  de 
øvede  sig  i  Diskoskastning;  af  hans  Aske  lod  Apollon 
Hyacinthblomsten  springe  frem.  —  jeg  og  Afrodite: 
der  sigtes  til  Sagnet  om,  at  de  havde  avlet  Herma- 
frodit o  s;  men  Hermes  skammer  sig  ved  dette  Afkom, 
som  var  baade  Kvinde  og  Mand.  —  Lemnos  er  enøi 
det  nordlige  Aigaierhav  med  en  Vulkan  Mosychlos,  i 
hvis  Dyb  Hefaistos  havde  et  af  sine  Værksteder.  — 
lave  en  Snare  til  dem:  Mythen  herom  er  udførligt 
fortalt  i  Odysseens  8nde  Bog. 

S.  19.  den  nylig  indkøbte  Mundskænk:  Ganymedes;  Zeus 
gav  nemlig  hans  Fader  Tros  nogle  ypperlige  Heste  til 
Bod  for  hans  Rov.  —  Alkmenes  og  Semeles  Sønner: 
Herakles  og  Dionysos. 

S.  20.  Kadmos's  Søster  er  Europe.  —  Antiope  fra  Theben 
fødte  Zeus  Sønnerne  Zethos  og  Amfion.  —  Slaverne 
nede  paa  Jorden:  Hentydning  til  et  attisk  Rets- 
forhold, idet  Slaver,  som  mishandledes  af  deres  Herrer, 
havde  Lov  til  at  flygte  til  Theseustemplet  eller  visse 
andre  Asyler  og  forlange  at  blive  solgt  til  en  anden 
Herre. 

S. 21.  lapetos,  en  at  den  ældste  Gudeslægt,  Titanerne,  der 
herskede  før  Zeus  og  de  andre  olympiske  Guder. 

S.23.  den  assyriske  Yngling  er  Adonis;  da  han  var  bleven 
dræbt  af  et  Vildsvin  og  kom  til  Underverdenen,  vilde 
Persefone  ikke  slippe  ham  igen;  men  Zevs  bestemte, 
at  han  det  ene  Halvaar  skulde  være  hos  hende,  det  andet 
hos  Afrodite. 

S.  25.  et  forfærdeligt  Ansigt:  Gorgonen  Medusas  Hoved, 
som  Athena  havde  faaet  af  Persens  (se  S.  37  f.)  og  an- 
bragt paa  sit  Brystpanser  (Aigis);  dets  Blik  forvandlede 
alt,  hvad  det  saa,  til  Sten. 

S.  26.  vanvittige  Kvinder,  d.  e.  Mainaderne,  der  tillige  med 
Satyrer,  Seilener  og  andre  lignende  Væsener  udgøre 
Dionysos's  Følge  (Thiasosj,  med  hvilket  han  foretog  sit 
store  Sejrstog  i  Asien. 

S.  27.  T  mol  o  s,  en  vinrig  Bjærgegn  i  Lydien.  —  lænke - 
bundet  ham  med  Vinstokkens  Banker:  her  sigtes 
til  en  af  de  forskellige  Former  paa  Sagnet  om  Thraker- 
kongen  Ly  kurgos,  der  voldsomt  bekæmpede  Dionysos's 
Dyrkelse  og  derfor  blev  straffet  af  ham.  Ved  de  føl- 
gende Ord  sigtes  der  til  Sagnet  om  Thebens  Konge 
Pentheus,  der  ligeledes  forfulgte  Diony sosdyrkelsen ; 
Guden  hidsede  da  de  thebanske  Bacchantinder,  der- 
iblandt hans  egen  Moder  Agaue,  paa  ham,  saa  de  over- 
faldt og  sønderrev  ham.  —  Ikarios  var  en  attisk  Bonde, 
som  gæstfrit  havde  modtaget  Dionysos,  der  til  Løn  havde 
givet  ham  Vinstokken  og  lært  ham  Vinens  Tilberedning. 
Ikarios  lod  nu  de  andre  Bonder  og  Hyrder  i  Landet 
smage  Vinen,  men  da  de  blev  berusede  af  den,  troede 
de,  at  han  havde  givet  dem  Gift,  og  dræbte  ham  derfor. 

S.28.  til  Skythien,  d.  v.  s.  tildettauriske  Ghersonesos(Krim); 
der  dyrkede  Befolkningen  med  Menneskeofringer  en  Gud- 
inde .  som  Grækerne  stillede  sammen  med  deres  egen 
Artemis. 

S.  29.  Byerne  Klaros  og  Miletos  i  Lilleasien  havde  apollinske 
Orakler  ligesom  det  allerberømteste  Orakel  i  Delfoi.  — 
Niobe,  Thebanerfyrsten  Amfions  Hustru,  hovmodede 
sig  over  for  Leto  af  sine  talrige  og  dejlige  Børn  og  for- 
tørnede hende  derved;  Letos  Børn  Apollon  og  Artemis 
dræbte  da  til  Straf  alle  Niobes  Børn.  —  Marsyas  var 
en  Satyr,  der  udæskede  Apollon  til  en  Væddekamp  i 
Musik,  men  blev  overvunden  af  ham  og  flaaet  levende. 

S. 30.  Aktaion,  Kadmos's  Dattersøn,  havde  paa  et  Jagttog 
overrasket  Artemis  og  hendes  Nymfer  i  Badet;  Artemis 
forvandlede  ham  da  til  en  Hjort,  og  saa  sønderrev  hans 
egne  Hunde  ham.  —  Artemis  dyrkedes  ogsaa  som  Eilei- 
thyia,  en  Gudinde,  der  hjalp  fødende  Kvinder. 


S. 30.  Doris  og  Galateia  hørte  til  de  50  Nereider,  Døtre  af 
Havguddommene  Nereus  og  Doris.  —  sikeliske  Hyrde, 
d.  e.  Kyklopen  Polyfemos;  Mythen  om  hans  Elskov  til 
Galateia  er  af  sen  Oprindelse  og  hører  hjemme  paa 
Sicilien ;  den  er  bl.  a.  behandlet  af  Idyldigteren  Theokritos, 
fra  hvis  Digt  Lukianos  har  laant  flere  Træk. 

S.  33.  Proteus,  en  gammel  Havgad,  der  vogter  Poseidons  og 
hans  Hustru  Amfitrites  Sælhunde.  Homeros  fortæller 
(Odysseens  4de  Sang,  V.  456  ff.)>  hvorledes  Menelaos  paa 
sin  Hjemrejse  fra  Troia  fangede  ham  paa  Øen  Faros  ved 
Ægypten  og  tvang  ham  til  at  spaa  for  sig;  han  vilde 
det  nødigt,  og  for  at  slippe  fri  antog  han  alle  mulige 
Skikkelser,  men  Menelaos  holdt  ham  fast  alligevel. 

S.  35.  Mythen  om  Danae  og  hendes  Barn  Persens  var  behandlet 
af  Digteren  Simonides  i  et  smukt  lyrisk  Digt,  hvoraf 
følgende  Brudstykke  er  bevaret: 

Da  den  brusende  Sø  og  den  susende  Vind 
omtumled  Kistens  kunstrigt  smykkede  Gemme, 
hvori  Danae,  slagen  af  Skræk,  paa  Bølgerne  gynged, 
kærligt  sin  Arm  hun  om  Persens  slynged, 
og  mens  hendes  Taare  flød  ned  over  Kind, 
lød  hendes  Stemme: 

„Ak,  mit  Barn,  jeg  døjer  saa  haard  en  Dyst, 

men  du  sover  saa  sødt,  som  laa  du  ved  Moders  Bryst! 

Trygt    i    det    rædsomme,    kobbemaglede    Kammer    du 

slumrer 
paa  Lejet,  hvorover  den  bælgmørke  Nat,  det  sorte  Mørke 

skumrer ; 
Ej  du  ænser  Stormenes  buldrende  Stød, 
ej  Bølgen,   som  glidende  over  os  hen  ej  rører  din  Lok 

saa  blød; 
paa  Purpurkaaben  du  hviler,  dejlige  Hoved! 

Dog  —  hvis  B.ædslen  var  Rædsel  for  dig, 

lytted   du  vist  til   mit  Ord,  hørte   dit  spæde  Øre  paa 

mig.  — 
Men  sov,  du  lille,  sov!    O,  maatte  Havet  sove, 
maatte  vor  Nød,  den  umaalelig  dybe,  sove! 
Ja,  Fader  Zeus,  giv  Lys!    du  vende  alt  til  Baadel 
Men  taler  jeg  noget  formasteligt  Ord  i  min  Bøn, 
tænk  da  paa  vor  Søn 
og  for  hans  Skyld  skænk  mig  din  Naade!'' 

S.  36.  Serifos,  en  lille  0  i  Aigaierha vet ;  Kong  Polydektes 
modtog  der  Danae  og  opfostrede  Persens.  —  Kefeus, 
Konge  i  det  Qæme  Østen,  var  gift  med  Kassiepeia,  som 
fortørnede  Nereidernes  Moder  Doris  ved  at  kalde  sig  og 
sin  Datter  Andromeda  smukkere  end  Nereideme.  Til 
Straf  sendte  disse  og  Poseidon  et  frygteligt  Havuhyre 

mod  Kefeus's  Land,  og  han  maatte  prisgive  Andromeda 
som  Bytte  til  det  for  at  sone  Brøden.  Hun  blev  stillet 
nd  paa  en  Klippe  ved  Havet  for  at  sluges  af  Uhyret; 
men  Persens  frelste  hende.  Sujettet  er  tit  behandlet  af 
Digtere  og  Kunstnere.  —  Triton  er  Poseidons  og  Ne- 
reiden  Amfitrites  Sen;  men  der  tales  ogsaa  om  hele 
Skarer  af  Tritoner. 

S.  39.  Zefyr  os  er  Vestenvinden,  No  to  s  Søndenvinden.  Mytben 
om  Europe  er  smukt  behandlet  i  en  Idyl  af  Moschos: 
ogsaa  for  Kunstnere  var  den  et  yndet  Sujet. 

S.  41.  Dikte,  et  Bjærg  paa  Kreta. 


S.  42.  Menippos  fra  Gadara  i  Syrien,  en  Discipel  af  de  kyniske 
Filosoffer  Diogenes  og  Krates,  levede  i  det  3dje  Aarh.  f. 
Chr.  Han  var  en  vittig  satirisk  Skribent,  en  aands- 
beslægtet  af  Lukianos,  der  har  ^ort  ham  til  Hoved- 
personen i  fiere. af  sine  satiriske  Dialoger.  —  Lebadeia 
er  en  By  i  Boiotieu.  —  Hunden,  almindeligt  Haans- 
udtryk  om  Diogenes  og  alle  Kynikerne. 

S.  43.  Teiresias,  en  berømt  mythisk  Sandsiger  fra  Theben.  — 
Bh ap soder  hed  de  omrejsende  Sangere,  der  foredrog 
Homeros's  Digte.  —  Rhadamanthys  og  Minos,  Sønner 
af  Zeus  og  Europe,  blev  paa  Grund  af  deres  Retfærdighed 
Dommere  over  de  døde  i  Underverdenen;  A  i  ak  o  s, 
Zeus's  og  Aiginas  Sen,  nævnes  ogsaa  som  Dommer,  men 
hos  Lukianos  er  han  Indgangs  vogter  hos  Hades. 

5. 44.  Mysterierne,  en  hemmelig  Kultus  for  Gudinderne 
Demeter  og  Persefone  i  den  attiske  By  Eleusis;  de,  som 
indviedes  deri,  maatte  aflægge  Tavshedsløfte.  —  Ho- 
meros's og  Hesiodos^s  episke  Digte  var  den  væsent- 
ligste Bestanddel  af  Skoleundervisningen;  de  indeholdt 
Grundlaget  for  hele  den  græske  Mythologi. 

8.45.  Ord  om  Dyden  af  Hesiodos:  der  sigtes  til  disse 
Vers  af  Hesiodos's  „Værker  og  Dage"*: 

„Lettelig  vinder  til  Lasten   man  frem,   om  ogsaa  man 

flokvis 
søger  at  naa  den;  thi  jævn  er  Vejen,  og  nær  er  deus 

■  Bolig. 

Dyden  man  fanger  først  gennem  Sved;  saa  Himmelens 

Guder 
har  det  bestemt;  og  lang  og  stejl  er  Stien  til  Maalet.^' 

Hinhver  mindes  vistnok  fra  sin  Barndom  de  primi- 
tive Billeder  fra  NeuRuppin,  hvor  hver  Gjenstand  i  god 
Overensstemmelse  med  Barnets  Sans  for  det  udprægede 
og  usammensatte  gives  med  en  enkelt  grel  Farve  uden 
Schattering  og  Nuancer.  Det  kan  ikke  nægtes,  at  der 
er  en  vis  Lighed  mellem  disse  Billeder  og  den  Oversigt 
over  de  historiske  Perioder  og  deres  indbyrdes  Modsæt- 
ning, hvormed  den  almindelige  Bevidsthed  lader  sig  nøje ; 
hver  Periode  faar  et  eller  flere  karakteriserende  Tillægs- 
ord at  løbe  med  og  betragtes  som  udtømt  i  disse  formel- 
agtige Bestemmelser. 

En  mere  udviklet  historisk  Betragtning  vil  derimod 
netop  med  Forkjærlighed  opsøge  Overgangene  mellem 
de  forskjellige  Perioder;  det  er  dem,  der  forvandle  Hi- 
storien fra  en  Murstenshob  til  en  organisk  Bygning. 

Blandt  de  Karaktermærker,  hvormed  man  saaledes 
plejer  at  affærdige  den  occidentalske  Middelalder  —  den 
byzantinske  har  altid  været  Historiens  Stifbarn  —  er 
ogsaa  dens  fuldstændige  Ubekjendtskab  med  græsk 
Litteratur  og  græsk  Tankegang.  Og  i  Hovedtrækkene 
har  det  naturligvis  sin  Rigtighed ;  Middelalderens  Mangel 
paa  Respect  for  Individet,  dens  ^ Selvbenægten**,  dens 
Mangel  paa  kritisk  Sans,  Følelsens  Herredømme  over 
Forstanden,  er  ganske  vist  saa  langt  som  muligt  fra 
græsk  Åand.  Men  man  har  dog  længe  været  opmærksom 
paa,  at  det  absolute  Ukjendskab    med  Græsk   ikke    maa 

tages  bogstaveligt.  Ikke  blot  var  den  Kundskab  i  Græsk, 
som  Middelalderen  havde  arvet  fra  den  romerske  Cultur, 
længe  om  at  uddø;  men  den  fik  ogsaa  stadigt  ny  Im- 
pulser ved  de  mange  dels  politiske  dels  commercielle 
Forbindelser  med  Byzans,  og  der  er  intet  Åarhundrede, 
som  ikke  bar  en  eller  anden  Berigelse  af  den  græsk- 
latinske Oversættelseslitteratur  at  opvise.  Der  er  nu 
efterhaanden  fremdraget  saa  meget  Stof,  at  man  kan 
forsøge  at  bygge  en  Bro  af  „die  Bretter  und  Balken  aus 
dem  grossen  Schiffbruch,  die  in  dem  allgemeinen  Meer 
europåischer  Unwissenheit  scbwimmen,  und  an  denen 
die  lembegierige  Menschheit  bångt  sicb  zu  retten  vor 
dem  volligen  Vergessen*  (Val.  Rose).  Uden  at  kunne 
forfølge  alle  de  fine  Traade,  hvormed  dette  Oplysnings- 
værk  hænger  sammen  med  Oldtiden,  skal  jeg  her  for- 
søge at  udrede  en  af  de  mest  iøjnefaldende. 

Den  fører  os  til  Syditalien,  hvor  der  fra  Byzantinemes 
Herredømme  fandtes  (og  tildels  endnu  findes)  betydelige 
Rester  af  græsk  Sprog  og  Cultur,  og  hvis  Basilianer- 
klostre  gjemte  mange  græske  Haandskrifter.  Først  i  9de 
Aarh.  mistede  Byzans  Herredømmet  i  disse  Egne  ved 
Angreb  af  Araberne,  som  navnlig  satte  sig  fast  paa  Si- 
cilien. 

I  Syditalien  herskede  der  tildels  longobardiske 
Smaafyrster  (duces),  som  ikke  var  uberørte  af  Landets 
græske  Cultur.  Paulus  Diaconus,  som  forplantede  Græsk 
til  Karl  den  stores  Skoler,  havde  studeret  i  Benevent,  som 
stod  under  den  longobardiske  Hertug  Arichis,  og  Paulus 
Diaconus  priser  saavel  hans  som  hans  Kone  Adilpergas 
Lærdom.  I  Benevent  var  der,  da  Kejser  Ludvig  II  be- 
søgte Byen  c.  860,  et  Slags  Universitet  med  32  Lærere. 
For  det  gode  Forhold  mellem  den  græske  Befolkning  og 
de  longobardiske  Herrer  taler  det  ogsaa,  at  disse  fik 
virksom  Støtte  hos  Grækerne  i  Kampen  mod  Karl  den 
store.    Endnu  i  det  10de  Aarh.  finder  vi  Vidnesbyrd  om. 

at  de  longobardiske  Hertuger  i  Campanien  bevarede 
Interessen  for  græsk  Litteratur.  Dux  Johannes  sendte 
c.  950  en  Gejstlig,  Leo,  til  Constantinopel  sora  Gesandt, 
og  han  benyttede  Lejligheden  til  der  at  samle  græske 
Bøger,  som  han  oversatte,  bl.  a.  den  romanagtige  Skil- 
dring af  Alexander  den  stores  Tog,  som  gaar  under 
Kallisthenes'  Navn.  Samme  Mand  blev  ogsaa  anvendt 
af  Johannes  til  at  samle  et  Bibliothek  af  de  kirkelige  og 
profane  Haandskrifter,  der  var  at  opdrive  i  Syditalien. 
Som  Exempel  paa,  hvorledes  Kundskaben  til  Græsk  fra 
Syditalien  lejlighedsvis  spredtes  omkring,  kan  anføres,  at 
Kejser  Otto  III  til  Lærer  havde  en  Syditaliener  Johannes 
Philagatbos,  som  ogsaa  bibragte  ham  noget  Kjendskab 
til  græsk  Sprog. 

Endnu  gunstigere  for  denne  arvede  Cultur  blev  For- 
holdene, da  Normannerne  i  Ilte  Aarh.  satte  sig  fast  i 
Syditalien.  Allerede  1053  var  Pave  Leo  IX  hos  Nor- 
mannerne i  Benevent  for  at  lære  Græsk.  Og  efterhaanden 
som  deres  Herredømme  bredte  sig,  ogsaa  over  Sicilien, 
og  samledes  til  et  stort  Rige,  blev  Jordbunden  beredt 
for  en  Sammensmeltning  af  de  forskjellige  Elementer  til 
en  potenseret  Cultur.  Ikke  blot  bragte  de  med  det 
organisatoriske  Talent,  som  overalt  udmærker  de  nor- 
manniske Erobrere,  Orden  og  Ro  tilveje,  men  de  stillede 
sig  ogsaa  venligt  overfor  de  forskjellige  Culturer,  som 
deres  Rige  rummede,  hvorved  det  bl.  a.  blev  muligt,  at 
der  kunde  indtræde  en  fredelig  Paavirkning  fra  Arab  er  ne 
paa  Sicilien. 

Som  Exempel  paa  den  herskende  Tolerance  kan 
anføres,  at  endnu  i  13  de  Aarh.  høje  Embedsmænd  i 
Calabrien  gav  deres  Børn  arabiske  Fornavne;  i  et  cala- 
bresisk  Haandskrift  af  kirkeretligt  Indhold  har  saaledes 
en  Embedsmand  indført  den  Notits,  at  hans  Kone 
Guazris  18de  September  1236  fødte  en  Datter,  som  fik 
Navnet  Alfaza  (Montfaucon,  som   i    sit  Diarium  Italicum 

har  noteret  dette,  tilføjer  med  hellig  Indignation:  hic 
vides  Arabica  nomina  in  sacro  baptismate  imposita); 
paa  Sicilien  forekom  det,  at  Jøder  stod  Fadder. 

Ogsaa  overfor  den  græske  Cultur  indtog  Norman- 
nerne en  venlig  Holdning.  1099  byggedes  saaledes  Ba- 
silianerklostret  St.  Nicola  di  Casole  ved  Otranto  med 
Bistand  af  Boemund  af  Tarent,  for  hvem  Munkene  endnu 
100  Aar  efter  læste  Sjælemesser,  ligesom  paa  Allehelgens- 
dag for  de  andre  normanniske  Fyrster,  hvis  Velgjer- 
ninger  Klostrets  Annaler  omhyggeligt  registrere.  Kjend- 
skab  til  Græsk  saa  vel  som  til  Arabisk  var  nødvendigt 
for  de  normanniske  Statsmænd  paa  Grund  af  Landets 
blandede  Befolkning,  og  da  Normannerne  var  meget 
modtagelige  for  den  overlegne  græske  og  saracenske 
Cultur,  laa  det  nær  at  foranledige  latinske  Oversættelser 
af  græske  og  arabiske  Værker.  Først  meldte  Trangen 
sig  paa  det  juridiske  Omraade;  Landslovene  maatte  jo 
sammenarbejdes  og  de  ny  Retsregler  gjøres  Indbyggerne 
bekjendte  paa  deres  eget  Maal.  Den  højt  udviklede 
byzantinske  Jus,  der  netop  med  Forkjærlighed  dyrkedes 
i  Syditalien,  som  de  mange  juridiske  Haandskrftter  der- 
fra viser,  kom  derved  til  at  øve  stor  Indflydelse  paa  det 
normanniske  Retsvæsen ;  det  er  endog  muligt,  atlrnerius, 
den  Mand,  der  i  Ilte  Aarh.  bragte  Studiet  af  Romer- 
retten op  igjen  i  Occidenten,  har  faaet  sine  Impulser  fra 

m 

disse  syditalienske  Retsstudier. 

Berøringen  med  Araberne  medførte  en  levende  Inter- 
esse for  Medicin  og  Naturvidenskab,  som  disse  havde 
tilegnet  sig  fra  Grækerne;  de  har  sikkert  ikke  forsømt 
at  henvise  til  deres  græske  Kilder,  som  de  altid  omtale 
med  stor  Veneration.  Herved  hævedes  Lægeskolen  i 
Salerno  til  sit  Verdensry.  Den  kan  forfølges  tilbage  til 
det  10de  Aarh.,  men  levede  dengang  væsenligt  paa  de 
latinske  Oversættelser  af  Hippokrates  og  Galen,  ^  som 
Slutningen   af  Oldtiden   havde   efterladt.     Først   i  Ilte 


Et  mislykket  Benaissancetilleb.  5 

Aarh.  faar  den  Organisation  og  Betydning.  Constan- 
tinus  Africanus  fra  Carthago,  der  paa  langvarige 
Rejser  i  Orienten  havde  samlet  Bøger  i  alle  Sprog,  kom 
efter  at  være  forjagen  hjemmefra  som  Troldmand,  i 
Robert  Guiscards  Tjeneste  og  levede  i  Klosteret  Monte 
Casino,  hvor  han  oversatte  en  Mængde  arabisk  Læge- 
videnskab, som   virkede  befrugtende  paa  Salernoskolen. 

Hans  Ven,  Ærkebiskop  Alf  anus,  der  var  Læge 
ved  Skolen,  oversatte  Nemesios'  Skrift  „om  Menneskets 
Natur*  fra  Græsk,  og  foruden  ham  var  ogsaa  andre  høje 
normanniske  Embedsmænd  litterairt  virksomme.  Saa- 
ledes  oversatte  i  12te  Aarh.  Admiralen  (det  vil  omtrent 
sige  Gouverneuren  paa  Sicilien)  Eugenius  fra  Arabisk 
Ptolemæus'  Optik,  som  kun  derved  er  os  bevaret.  Han 
indleder  dette  Arbejde  med  følgende  Bemærkninger  paa 
et  temmelig  skruet  Latin:  „Da  jeg  betænkte,  at  Tholo- 
mæus'  (sic!)  Optik  var  ganske  nødvendig  for  dem,  der 
elsker  Videnskaben  og  undersøger  Tingenes  Natur,  har 
jeg  ikke  undslaaet  mig  for  at  underkaste  mig  det  største 
Arbejde  og  i  nærværende  Bog  oversætte  den  paa  Latin. 
Men  saasom  alle  Sprogarter  har  deres  særegne  Ejen- 
dommelighed, er  Overførelse  fra  det  ené  til  det  andet 
ikke  let,  navnlig  for  en  tro  Oversætter,  og  særlig  for 
den,  som  vil  overføre  Arabisk  paa  Græsk  eller  Latin,  er 
Vanskeligheden  saa  meget  større,  som  Forskjellen  er 
større  imellem  disse  Sprog  saavel  i  Ord  og  Benævnelser 
som  i  Sætningsbygningen.*  Man  ser,  at  Eugenius  tænker 
sig  Muligheden  af  at  oversætte  arabiske  Skrifter  paa 
Græsk;  at  han  kunde  Græsk,  fremgaar  af  en  Oversættelse 
af  en  Sibyllespaadom,  som  man  har  af  ham. 

Naar  saaledes  Vejen  til  Grækerne  var  vist  af  Ara- 
berne, laa  det  nær  overhovedet  at  opsøge  den  græske 
Litteratur,  ogsaa  udenfor  det  af  Araberne  dyrkede  Om- 
raade;  Haandskrifter  kunde  man  faa  i  de  basilianske 
Klostre,  hvis  Bibliotheker  ingenlunde  udelukkende  bestod 

a(  kirkelige  Sager;  saaledes  ejede  Klostret  St.  Nicola  di 
Casole  i  12te  Aarh.  en  saa  lidet  kirkelig  Forfatter  som 
Åristophanes.  At  man  virkelig  gik  ud  over  Araberne 
paa  egen  Haand,  viser  de  endnu  existerende  Oversættelser 
af  Platons  Phædo  og  Meno,  som  skyldes  Henricu& 
Aristippus,  en  født  Græker,  Secretair  hos  Wilhelm  I 
(f  1162);  Hugo  Falcandus,  en  Hovedkilde  for  de  syd- 
italienske Normanners  Historie,  betegner  ham  som 
»Archidiaconus  i  Catania,  en  Mand  af  milde  Sæder  og 
bevandret  baade  i  Latin  og  Græsk**.  I  Fortalen  til  Over- 
sættelsen af  Meno  hedder  det:  »Modtag  Platos  Memnon 
(sic!)  med  den  Ærbødighed  (ea  devotione),  hvormed  den 
baade  er  forlangt  af  dig  og  givet  af  mig.  Ved  Over-^ 
sætteisen  af  den  har  jeg  væsenligt  holdt  mig  til  Ordlyden 
(Oversættelsen  er  virkelig  ganske  ordret),  af  Frygt  for^ 
at  jeg,  hvis  jeg  stolede  paa  min  egen  Aands  Ringhed,, 
skulde  lægge  fremmede  Tanker  ind;  derfor  kan  min 
Oversættelse  maaske  synes  noget  plump  og  mindre  ele- 
gant; Smagen  bliver  jo  altid  bedskere,  naar  Drikkea 
hældes  om  i  forskellige  Kar.  Da  du  ønskede  at  faa 
idetmindste  én  af  de  platoniske  Dialoger  oversat,  har 
jeg  valgt  at  oversætte  Memnon;  en  Samtale  om  Dyden 
antog  jeg  nemlig  baade  for  mest  passende  og  mest 
kærkommen  for  en  Dydens  Fostersøn,** 

Samme  Fortale  giver  os  ogsaa  nogle  Oplysninger 
om  Kong  Wilhelms  og  hans  første  Embedsmænds 
Interesse  for  disse  Oversættelser  fra  Græsk:  »paa  min 
Herre,  hans  glorværdige  Majestæt,  Wilhelm  af  Siciliens- 
Befaling  stod  jeg  i  Begreb  med  at  oversætte  nogle 
mindre  Arbejder  af  Gregor  af  Nazianz  .  .  .  ligeledes  for- 
beredte jeg  paa  Opfordring  af  Maio,  Storadmiral  over 
Sicilien,  og  af  Ærkebiskop  Hugo  til  Palermo  en  latinsk 
Oversættelse  af  Diogenes'  Bog  om  Philosophernes  Liv  og 
Lære**  (o:  Diogenes  Laertius).  Ærkebiskop  Hugo  døde 
1161;  Maio,    en  Græker  fra  Bari   af  fornem   byzantinsk 

Familie,  var  først  Statssecretair,  fra  1154  Storadmiral 
over  Sicilien;  han  døde  1160;  som  Vidnesbyrd  om  hans 
litteraire  Interesser  har  vi  ogsaa  en  Udlægning  af  Fader- 
vor, som  han  har  dediceret  til  sin  Søn. 

Fortalen  til  Aristippus'  Oversættelse  af  Phædo  inde- 
holder vigtige  Oplysninger  om  Omfanget  af  de  græske 
Studier  ved  det  normanniske  Hof.  Den  er  rettet 
til  en  engelsk  Ven,  som  det  synes  en  Læge,  som  vil 
hjem  til  England,  og  hvem  Aristippus  foreholder  alle  de 
Goder,  han  forlader :  ,Du  har  her  paa  Sicilien  et  syra- 
kusansk  og  et  argolisk  Bibliothek**  hedder  det,  og  ved 
det  »argoliske**  maa  der  forstaas  et  Bibliothek  af  græske 
Haandskrifter,  formodentlig  det  i  Messina,  som  en  Græker 
Graflfeo  havde  testamenteret  Klosteret  St.  Salvatore;  det 
bestod  af  300  Codices  af  kirkeligt  Indhold,  deriblandt 
to  af  Pauli  Breve  paa  Græsk.  Aristippus  fortsætter  i  Op- 
regningen af  Herlighederne:  , latinsk  Philosophi  fattes 
ikke,  Theoridus  fra  Brindisi  er  tilstede,  den  største 
Kjender  af  græsk  Litteratur  (altsaa  en  Lærer  eller  Pro- 
fessor i  Græsk),  din  Ven  Aristippus  er  til  din  Disposition, 
i  hvem  du  vil  kunne  have  om  end  ikke  en  Kniv  saa  dog 
en  Slibesten*  —  en  Hentydning  til  Horats'  Udtalelse  om 
sig  selv  som  æsthetisk  Kritiker.  Derpaa  følger  en  Liste 
over  de  græske  Værker,  som  er  tilgængelige  paa  Sicilien; 
der  er  Herons  Mechanik,  „som  taler  saa  skarpsindigt  om 
det  tomme  Rum,*  aabenbart  Herons  Værk  om  Luft- 
tryk {nveufiarixd)^  Euklids  Optik,  „som  udvikler  Synsfore- 
stillingerne  saa  sandt  og  beundringsværdigt,  at  han  fører 
methodiske  Beviser  for  det  forestillede*;  en  i  Middel- 
alderen meget  udbredt  Oversættelse  fra  Græsk  af  Euklids 
Optik  (og  Katoptrik),  som  maa  være  omtrent  fra  den 
Tid,  stammer  vel  altsaa  fra  denne  Culturkreds;  der 
existerer  forøvrigt  ogsaa  en  Oversættelse  af  Optiken  fra 
Arabisk.  Endvidere  nævner  Aristippus  Aristoteles  „om 
Videnskabernes  Grundbegreber*,  uden  Tvivl  hans  logiske 

Skrifter,  hvoraf  man  ved  denne  Tid  fik  en  ny  Over- 
sættelse, samt  andre  philosophiske  Skrifter  af  Aristoteles, 
Ånaxagoras,  Themistius  og  Plutarch;  ved  de  to  sidst- 
nævnte kan  man  tænke  paa  et  Par  uægte  Skrifter,  som 
Middelalderen  besad  under  disse  Forfatternavne;  men 
hvad  der  er  ment  med  ^Ånaxagoras*  er  endnu  en 
Gaade.  Endelig  slutter  Aristippus  sin  litteraire  Revue 
med  disse  Ord:  »jeg  forelægger  dig  theologiske,  mathe- 
matiske  og  meteorologiske  Problemer**,  og  at  der  herved 
skal  forstaas  Oversættelser  af  ham  selv,  fremgaar  deraf, 
at  der  nævnes  en  Oversættelse  fra  hans  Haand  af  Qerde 
Bog  af  Aristoteles'  Meteorologi  directe  fra  Græsk;  da 
senere  Gherardo  fra  Cremona  oversatte  dette  Værk  fra 
Arabisk,  udelod  han  fjerde  Bog,  fordi  den  allerede  fore- 
laa  oversat  af  Aristippus. 

Om  Kong  Wilhelm  I  selv  hedder  det  videre,  at 
„hans  Hof  er  en  Skole  i  Dannelse,  hvert  Ord  af  ham  et 
philosophisk  Kjernesprog,  hans  Spørgsmaal  uudgrunde- 
ligt dybsindige,  hans  Besvarelser  lader  intet  uundersøgt, 
hans  Videbegærlighed  intet  uprøvet.**  Det  er  temmelig 
overraskende  hos  denne  Fyrste,  hvem  Hugo  Falcandus 
partisk  skildrer  som  en  raa  Kriger  og  en  blodig  Tyran, 
fordi  han  tugtede  Cleresiet  og  den  høje  Adel,  hvis  Organ 
Hugo  Falcandus  er,  at  finde  et  litterairt  Hof,  som  i  hele 
sit  antike  Tilsnit  med  de  forelagte  Discussionsæmner  og 
deres  Behandling  og  Besvarelse  af  de  tilstedeværende 
lærde  Herrer^)  levende  minder  om  Ptolemæernes  og 
neppe  er  upaavirket  af  Traditionen  derom. 

Den  nøjagtige  Tidsbestemmelse  for  denne  indholds- 
rige og  instructive  Fortale  indeholdes  i  dens  Slutnings- 
ord: „modtag  som  Trøst  paa  den  lange  Rejse  den 
Rejsekost,  som  jeg  formaar  at  byde,  Platos  Fedo  (sic!) 
om  Sjælens  Udødelighed  overført  fra  Argivisk  paa  Italisk, 

hvilken  jeg  har  fuldendt  i  Palermo  efter  at  have  paa- 
begyndt den  i  Lejren,  da  forannævnte  Konge  belejrede 
den  samnitiske  By  Benevent**;  denne  Belejring  fandt 
Sted  1166. 

Efter  Wilhelms  Død  1166  sygnede  det  normanniske 
Rige  hen  under  daarlige  Regenter  og  opløst  af  indre 
Stridigheder  og  med  det  ogsaa  den  græske  Cultur  og 
det  litteraire  Liv.  Men  Spiren  var  der,  og  Jordbunden 
var  endnu  hge  frugtbar  med  byzantinske  og  saracenske 
Elementer.  Og  iHohenstau  ferne  fandt  de  intelligente 
Beskyttere.  Allerede  Frederik  Barbarossa  interesserede 
sig  for  disse  Studier,  som  man  vel  tør  slutte  af  en  op- 
bevaret Oversættelse  af  Nemesios'  Skrift  „om  Menneskets 
Natur"  ved  Burgundio  (iudex  Pisanus  kaldes  han),  som 
1159  er  dediceret  til  ham.  Af  denne  hos  Hohenstauferne 
arvelige  Sans  for  Videnskab  og  Litteratur  kom  Syditalien 
til  at  nyde  godt,  da  Frederik  II,  paa  hvis  Udvikling 
den  arabisk-græske  Atmosphære,  hvori  han  var  voxet 
op,  sikkert  har  haft  stor  Indflydelse,  overtog  sin  nor- 
manniske Mødrenearv  og  havde  sat  sig  fast  i  Sadlen 
(1221  kom  han  fra  Tyskland  tilbage  til  Syditalien). 

I  den  af  ham  fremkaldte  Opblomstring  af  det  litte- 
raire Liv  er  navnlig  arabiske  Impulser  kjendelige;  det 
er  jo  noksom  bekjendt,  hvor  modtagelig  han  var  for 
arabisk  Videnskab  og  arabiske  Sæder.  I  en  samtidig 
Krønike  siges  der  om  ham:  „han  grundlagde  i  sit  Rige 
Skoler  for  artes  liberales  og  alle  ædle  Videnskaber,  idet 
han  ved  rundhaandede  Belønninger  hidkaldte  Lærere  fra 
alle  Verdens  Kanter.**  Han  bevirkede  et  Opsving  ved 
Lægeskolen  i  Salerno  og  grundlagde  1224  et  Universitet 
i  Neapel,  som  fik  Monopol  paa  højere  Undervisning  ud- 
over „grammatica*.  Hans  Tilbøjelighed  for  arabisk 
Lærdom  giver  sig  Udtryk  i  en  Række,  tildels  ved  spanske 
Jøder  udførte,  Oversættelser  af  arabisk  Philosophi  og 
Naturvidenskab,  som   han   foranledigede   eller   støttede 

1232  ser  vi  saaledes  Heinrich  fra  Køln  laane  et  Haand- 
skrift  af  Avicennas  Zoologi  af  ham  til  Copiering,  og 
Lionardo  Pisano  har  dediceret  ham  en  af  sine  arith- 
metiske  Afhandlinger,  som  gjorde  arabisk  Regnekunst 
bekjendt  i  Occidenten.  Med  flere  orientalske  Fyrster 
førte  han  en  lærd  Correspondance,  hvorved  han  som 
Mellemmand  benyttede  »magister  Theodorus  philosophus", 
en  halvt  orientalsk  Personlighed,  der  foruden  at  være 
Hofastrolog  og  Mathematiker  faar  Privilegium  paa  at 
forsyne  Kongen  og  Hoffet  med  orientalske  Slikkerier 
(„de  siropis  et  zuccaro  violaceo*).  Men  selve  den  ara- 
biske Cultur  hvilede  jo  i  de  nævnte  Fag  paa  den  græske 
og  blev  saaledes  den  Canal,  hvorigjennem  endel  græsk 
Videnskab  tilflød  Occidenten. 

Denne  græsk-arabiske  Indflydelse  paa  Occidentens 
Aandsliv  kom  imidlertid  ogsaa  fra  en  anden  Kant,  som 
ikke  kan  lades  ude  af  Betragtning,  fra  Spanien. 
Allerede  i  det  12te  Aarh.  havde  christne  Lærde  søgt 
Belæring  i  Toledo,  hvor  der  var  en  hel  Oversætterskole ; 
Jøder  eller  sprogkyndige  Arabere  oversatte  for  dem  den 
arabiske  Text,  som  de  derpaa  gjengav  paa  Latin.  Et 
Billede  af  hele  denne  Virksomhed  kan  vi  danne  os 
gjennem  en  Beretning  af  Daniel  Merlei,  en  engelsk 
Gejstlig,  som  besøgte  Toledo  omtr.  1180.  I  en  Skrivelse 
til  Biskoppen  af  Norwich  fortæller  han  derom:  „da 
Arabernes  Lærdom,  der  næsten  udelukkende  bestaar  i 
quadrivium,  nutildags  væsenligt  dyrkes  i  Toledo,  begav 
jeg  mig  skyndsomst  derhen  for  at  høre  Verdens  viseste 
Philosopher.  **  Eventuelle  religieuse  Betænkeligheder 
hos  Biskoppen  møder  han  med  den  Bemærkning:  „lad 
os  paa  Herrens  Befaling  og  med  hans  Hjælp  laane  Vis- 
dom og  Veltalenhed  hos  Hedningenes  Philosopher  og 
udplyndre  dem  i  deres  Vantro  saaledes,  at  vi  troende 
beriges  med  Bytte  fra  dem.*  Om  Maaden,  hvorpaa 
Oversættervirksomheden  dreves,  faar  man  en  Forestilling 

ved  følgende  Bemærkning:  „dette  forsikrede  Girardo 
fra  Toledo  sine  Tilhørere,  han  som  gjengav  Almagesten 
paa  Latin  med  Mostaraberen  —  saaledes  kaldtes  de 
Ghristne  fra  de  arabiske  Dele  af  Spanien,  som  antog 
arabisk  Levevis  og  Sprog  —  Galippus  som  Tolk." 
„Girardo  fra  Toledo"  er  Cremoneseren  Gherardo  (f 
1187),  som  under  et  langvarigt  Ophold  i  Toledo  forfær- 
digede latinske  Oversættelser  ikke  blot  af  Almagesten, 
men  ogsaa  af  flere  Ting  af  Aristoteles  og  Galen  samt 
af  en  Mængde  græsk  Mathematik  og  Astronomi,  som 
han  overførte  fra  Arabisk,  altsaa  med  en  sprogkyndig 
Mand  som  Mellemled. 

Ved  samme  Tid  fik  Occidenten  Euklids  Elementer 
i  en  latinsk  Oversættelse  fra  Arabisk  ved  Adelhard  fra 
Bath,  Theodosios'  sphæriske  Geometri  og  Ptolemæus' 
Quadripartitum  (et  astrologisk  Værk)  ved  Plato  fra 
Tivoli.  Ogsaa  fra  andre  Sider  fremkom  der  latinske 
Oversættelser  fra  Arabisk  af  Skrifter  af  Aristoteles,  saa- 
ledes af  Hermannus  Contractus  Rhetoriken,  Poetiken  og 
Ethiken.  Men  disse  Værker  af  Aristoteles,  som  var 
iførte  arabisk  Klædebon  og  tildels  ledsagede  af  arabiske 
Commentarer,  vakte  Anstød  ved  disses  pantheistiske  Ret- 
ning, og  paa  Goncilet  i  Paris  1209  blev  Oversættelserne 
af  Aristoteles'  physiske  Skrifter  forbudte,  hvilket  Forbud 
blev  gjentaget  1215  og  da  udstrakt  til  ogsaa  at  gælde 
Metaphysiken.  Men  efterhaanden  som  man  lærte  at 
skelne  mellem  Aristoteles  selv  og  hans  arabiske  Gommen- 
tatorer,  kastede  netop  Kirken  sig  med  Iver  over  Aristoteles, 
hvilket  i  den  første  Trediedel  af  13de  Aarh.  gav  den 
scholastiske  Philosophi  en  ny  Retning. 

Den  berømteste  Oversætter  i  denne  Periode  er 
Michael  Scottus  (f.  i  Durham  omtr.  1196),  som  efter 
at  have  studeret  i  Oxford,  Paris  og  Toledo  søgte  at 
komme  an  i  sit  Fædreland;  men  da  det  til  Trods  for 
Pavens  Anbefaling  for  hans  store  Kundskaber  i  Hebraisk 

Og  Arabisk  —  han  havde  oversat  den  arabiske  Philosoph 
Averroés  —  ikke  lykkedes  ham,  henvendte  han  sig  til 
Frederik  II  og  overrakte  ham  sin  Oversættelse  af  Avi- 
cennas  Zoologi  (en  arabisk  Bearbejdelse  af  Aristoteles). 
Det  førte  til,  at  han  blev  ansat  hos  Frederik  II  som  hans 
Astrolog;  i  et  Skrift  af  en  samtidig,  Bartholomæus  fra 
Parma,  indføres  han  samtalende  med  Kongen  om  Pla- 
neterne, og  denne  Samtale  er  spækket  med  antike  Ele- 
menter. Ikke  blot  anføres  og  forklares  de  græske  Navne 
paa  Solens  Heste,  men  der  gives  ogsaa  en  Oversigt  over 
den  billedlige  Fremstilling  af  Planeterne,  hvoraf  man  ser, 
at  Forfatteren  havde  antike  Billeder  eller  Beskrivelser 
for  Øje.  Hos  Dante  er  Michael  Scottus  blevet  til  en  hel 
Troldmand  og  anbragt  i  Helvede: 

Den  anden  der,  som  er  saa  tynd  om  Lænder, 
var  Michael  Scott,  der  visselig  hin  ilde 
Leg  med  den  svigefulde  Troldom  kjender. 

Denne  Mand  forfattede  nu  dels  efter  arabisk-græske 
Kilder  en  Physionomik  „paa  den  romerske  Kejser  Frede- 
riks Bøn",  dels  en  RækkeOversæt  teiser  af  Ar  is  to  teles, 
og  dem  sørgede  Frederik  II  for  at  udbrede.  Man  har 
endnu  en  Skrivelse,  hvormed  han  1232  oversendte  dem 
til  forskellige  Universiteter,  bl.  a.  Bologna;  deri  hedder 
det  (paa  forskrækkelig  omstændeligt  og  afifecteret  Latin) : 
„Idet  vi  med  flittig  Omsorg  gjennembladede  de  Værker, 
som  fylde  vore  rige  Bogskabe  i  mangfoldigt  og  paa  for- 
skjellig  Maade  udsmykkede  Haandskrifter,  frembød  der 
sig  lejlighedsvis  for  vore  Øjne  forskjellige  Samlinger 
vedrørende  Logik  og  Mathematik,  som  i  Fortiden  ere 
udgivne  paa  Græsk  og  Arabisk  af  Aristoteles  og  andre 
Philosopher,  men  som  af  Mangel  paa  Personligheder 
eller  paa  Flid  endnu  ikke  var  overført  paa  latinsk  Tunge- 
maal,  saa  at  de  endnu  bestandig  henlaa  i  Originalsprogets 
Fremstilling  og  hyllede  i  det  gamle  Klædebon,  som  fra 
Begyndelsen  var  blevet   dem   tildel.     Da  vi  nu  ønskede. 

at  saa  ypperlige  Værkers  ærværdige  Autoritet  ved  Over- 
sættelse skulde  blive  bekjendt  hos  os  til  manges  fælles 
Fordel,  har  vi  ladet*  det  være  os  magtpaaliggende  at  faa 
dem  oversatte,  med  trofast  Bevarelse  af  Ordenes  Jom- 
fruelighed, ved  udvalgte  og  i  begge  Sprog  forfarne  Mænd.* 
Disse  Oversættelser  af  hidtil  ukjendte  Værker  oversendes 
nu  til  Professorerne  med  disse  Ord:  »nogle  af  disse 
Bøger,  som  Oversætternes  omhyggelige  Flid  og  tro  Tunge 
allerede  har  faaet  færdige,  har  vi  nu  udtrykkeligen  ladet 
overbringe  eller  sende  til  eder,  Philosophiens  berømme- 
lige Fostersønner,  fra  hvis  Bryst  Visdommens  Fylde  ud- 
strømmer* ;  dertil  knyttes  saa  det  Haab,  at  de,  naar  de 
nu  foredrages  af  Professorerne,  maa  tjene  til  Studiernes 
Fremme  og  geraade  Giveren  (amicus  Caesar)  til  Hæder 
og  Berømmelse.  Det  var  paa  Grundlag  af  disse  Over- 
sættelser, at  Albertus  magnus  udarbejdede  sit  vidtløftige 
System,  og  overhovedet  gjorde  først  de  flere  af  Aristo- 
teles' Skrifter  almindelig  bekjendte  og  brugte  ved  Urider- 
visningen. 

Allerede  her  har  altsaa  den  arabiske  Indflydelse 
bragt  Frederik  II  i  nær  Forbindelse  med  græsk  Litteratur. 
Men  ogsaa  paa  andre  Punkter  blev  han  ført  ind  derpaa 
(han  kunde  selv  Græsk).  Saaledes  blev  de  i  Melfi  1231 
bekjendtgjorte  constitutiones  regni  Siciliae,  en 
Slags  Rigets  Grundlov,  af  Hensyn  til  de  græske  Under- 
saatter  oversatte  paa  Græsk,  og  Studiet  af  byzantinsk 
Ret  maatte  i  det  hele  ligge  Uge  saa  nær  for  ham,  som 
i  sin  Tid  for  Normannerne.  Det  er  højst  sandsynligt,  at 
hans  Ideer  om  Kejserens  Stilling  som  forenende 
den  højeste  verdslige  og  gejstlige  Magt  er  paavirkede 
ikke  blot  af  orientalske  Sultaners,  men  ogsaa  af  byzan- 
tinske Forhold,  hvor  Kejseren  jo  netop  var  saaledes 
stillet,  ligesom  nutildags  den  russiske  Czar,  der  jo  i  det 
hele  har  arvet  saa  meget  fra  Byzans.  Gregor  IX  skriver 
om  disse  Tendenser  hos  Frederik  II:     „han   truer   med 

at  vælte  Petri  Stol  og  reducere  Troen  til  det  gamle 
Hedenskabs  Gudsdyrkelse,  og  som  om  han  sad  i  Temp- 
let, anmasser  han  sig  Præste værdighed.*  Han  opfatter 
Kejserdømmet  som  en  guddommelig  Institution  („divinus 
Caesar"  lader  han  sig  gjerne  kalde),  sig  selv  som  Guds 
Statholder,  ja  han  paralleliserer  sig  endog  ligefrem  med 
Christus  og  sin  Fødeby  med  Bethlehem  —  alt  i  god 
byzantinsk  Stil. 

Der  kan  ogsaa  paavises  andre  culturhistoriske  Følger 
af  denne  classiske  Dannelse.  Ved  det  hohenstaufiske 
Hof  begynder  den  italienske  Nationallitteratur 
med  en  ret  frodig  Lyrik,  og  muligvis  er  ogsaa  den 
pludselig  opdukkende  antikiserende  Retning  i  Skulp- 
turen udgaaet  herfra;  dens  Hovedmand,  Niccolo  Pisano, 
anses  af  mange  for  at  stamme  fra  Syditalien,  saa  at 
han  kun  har  forplantet  Traditionerne  herfra  til  Toscana. 

Frederiks  Arbejde  i  denne  Retning  blev  fortsat  af 
hans  Søn  Manfred,  men  nu  tager  den  rent  græske 
Indflydelse  Magten  fra  den  arabiske;  den  ægte  Kilde  er 
opdaget.  Bartholomæus  fra  Messina,  der  betegnes 
som  „translator  Manfredi*  og  vel  altsaa  var  fast  ansat 
som  Oversætter,  oversatte  for  ham  fra  Græsk  en  Række 
physiske  Skrifter  af  Aristoteles  (bl.  a.  Problemerne  og 
den  Physionomik,  der  gaar  under  hans  Navn)  og  des- 
uden den  Ethik,  som  sædvanlig  kaldes  magna  Moralia; 
ved  Slutningen  af  denne  findes  følgende  Underskrift: 
„oversat  fra  Græsk  til  Latin  af  Magister  Bartholomæus 
fra  Messina  ved  den  glorværdige  Manfreds  Hof,  Siciliens 
naadigste  Majestæt,  Videnskabens  Elsker,  paa  højst- 
sammes  Befaling."  Desuden  fremkaldte  Manfred  Over- 
sættelser af  en  hel  Del  græsk  Medicin  og  Astrologi.  De 
nævnte  Aristoteles-Oversættelser  sendte  han  ligesom  sin 
Fader  om  til  Universiteterne  med  en  kun  lidet  ændret 
Copi  af  dennes  ovenfor  anførte  Skrivelse. 

En  Eftervirkning  af  denne   græciserende  Retning  er 

det  ogsaa,  naar  Thomas  Aquinas,  der  var  født  1224 
i  Nærheden  af  Neapel  og  opdraget  paa  Monte  Gasino, 
altsaa  i  selve  Brændpunktet  for  denne  Cultur,  ønskede 
at  erstatte  de  fra  Arabisk  hentede  Oversættelser  af  Ari- 
stoteles med  ny  directe  efter  den  græske  Grundtext; 
han  citerer  selv  kun  saadanne.  Paa  hans  Opfordring 
oversatte  Dominikanermunken  Wilhelm  fra  Moerbek 
(i  Flandern)  hele  Aristoteles  eller  dog  en  stor  Del  deraf 
(maaske  det,  der  hidtil  kun  existerede  i  Overséettelser 
efter  Arabisk)  directe  fra  Græsk;  en  gammel  Krønike 
beretter  under  Aaret  1273:  »Wilhelm  fra  Brabant,  af 
Prædikebrødrenes  Orden,  oversatte  alle  Aristoteles'  Skrif- 
ter fra  Græsk  paa  Latin  Ord  for  Ord,  paa  Opfordring  af 
Thomas  fra  Aquino,  hvilken  Oversættelse  de  studerende 
endnu  den  Dag  idag  bruge  ved  Forelæsningerne/  Ved 
ham  blev  blandt  andet  Occidenten  første  Gang  bekjendt 
med  Aristoteles'  Skrift  om  Statens  Indretning  og  For- 
fatning, der  maatte  komme  som  en  Aabenbaring  fra  en 
anden  Verden  midt  i  Middelalderens  supranaturalistiske 
og  urealistiske  Politik.  Wilhelm  har  vistnok  lært  sit 
Græsk  i  Grækenland  selv,  der  jo  dengang  som  Følge  af 
det  saakaldte  fjerde  Korstog  stod  under  Paven  i  kirkelig 
Henseende  og  oversvømmedes  af  romersk-katholske 
Gejstlige,  der  ikke  udrettede  noget  for  deres  egenlige 
Formaal  at  omvende  de  græsk-katholske  Kættere,  men 
derimod  selv  modtog  Paavirkninger  i  litterair  Retning. 
Under  en  Oversættelse  af  Aristoteles'  Zoologi  fra  1260 
betegner  han  sig  som  levende  i  Theben,  og  ved  sin  Død 
1281  var  han  Ærkebisp  af  Korinth,  men  levede  forøvrigt 
sine  sidste  Aar  i  Viterbo  ved  Pavehofifet,  hvor  han  for- 
uden Aristoteles  oversatte  meget  andet,  f.  Ex.  Proklos' 
nyplatoniske  Theologi  1268,  Skrifter  af  Galen,  Hippo- 
krates  og  Simplicius  (hans  Commentar  til  et  physisk- 
astronomisk  Værk  af  Aristoteles);  hans  egenhændige 
Exemplar   af  en  Oversættelse  af  Archimedes   og   anden 

græsk  Mathematik  og  Mechanik  existerer  endnu;    det   er 
dateret  Viterbo  1269.     Paa  hans  Tilskyndelse  sammen- 
arbejdede Witelo  efter  arabiske   og  græske  Kilder    sin 
store  Optik,  der  behersker  Middelalderen  paa  dette  Om- 
raade;  i  den  til  Wilhelm  rettede  Fortale   siger   han,    at 
denne,    der   selv   var   optaget   af   gejstlige  Forretninger, 
har  overdraget  ham  at  udarbejde  en  Optik,    som  endnu 
ikke  forelaa  i  tilstrækkelig  Udførlighed   paa  Latin,  i  Er- 
kjendelse  af  Vigtigheden   af  dette  Studium  og  i  Fortry- 
delse   over    de    arabiske    Texters    Vidtløftighed    og    de 
græskes  Vanskelighed. 

De  af  Hohenstauferne  plejede  litteraire  Traditioner 
i  Syditalien  var  saa  stærke,  at  endog  Carl  af  Anjou 
blev  revet  med  deraf.  Rigtignok  var  det  i  Overens- 
stemmelse med  hans  Smag  mest  medicinske  Værker,  der 
nu  blev  oversatte  fra  Arabisk  og  Græsk,  men  det  hele 
Apparat  blev  dog  holdt  vedlige;  af  hans  Regnskaber 
ser  vi,  at  han  havde  fast  ansatte  Afskrivere,  Correcteurer 
lUuminatorer  og  Bogbindere.  Men  efter  hans  Tid  dør 
Forbindelsen  med  Byzans  ud,  baade  paa  Sicilien,  der 
kom  til  Huset  Aragonien,  og  i  Syditalien,  hvor  Forholdene 
under  hans  Efterfølgere  blev  meget  ugunstige  for  alt 
litterairt  Liv;  saavel  Arabere  som  Grækere  blev  ganske 
trængte  tilbage,  og  de  basilianske  Klostre  lukkede  sig  i 
deres  Isolation  til  over,  hvad  de  endnu  sad  inde  med  af 
Lærdom  og  Bøger.  Samtidig  visnede  det  aandelige  Liv 
i  Spanien  ved  Arabernes  Forfald. 

Men  den  elektriske  Gnist  var  imidlertid  slaaet  over 
til  et  andet  Land,  hvor  den  fandt  Modtagelighed,  nemlig 
England.  Hvad  de  irske  Munke  dér  havde  bevaret  af 
Græsk  fra  Oldtidens  Slutning  —  Irlænderen  Johannes 
Scotus  (Erigena)  kunde  endnu  i  9de  Aarh.  skrive  græske 
Vers  og  oversatte  827  for  Ludvig  den  fromme  det  Exem- 
plar   af  Dionysius  Areopagita,    som    denne   havde  faaet 

forsérende  fra  Constantinopel,  og  aabnede  derved  ny- 
platonisk  Mystik  Indgang  i  Scholastiken,  hvorfor  han  da 
ogsaa  blev  forkætret  — ,  var  døet  hen,  men  kan  maaske 
have  gødet  Jordbunden. 

Ledningstraaden  er  Forbindelsen  mellem  de  engelske 
Normanner  og  deres  Stammefrænder  i  Syditalien. 
Denne  Forbindelse  var  meget  livlig.  Wilhelm  II  var 
gift  med  en  Datter  af  den  engelske  Konge  Henrik  IL 
Secretairen  hos  Ærkebispen  af  Canterbury  Johan  af 
Salisbury  fortæller  selv,  at  han  havde  været  10  Gange  i 
Italien  som  Gesandt,  deraf  to  Gange  i  Apulien.  Paa 
Sicilien  var  flere  engelske  Gejstlige  ansatte  i  høje  Stil- 
linger, og  Roger  I  havde  til  Kansler  en  Englænder  Robert 
af  Salisbury.  Omvendt  kom  Thomas  Brown,  der  havde 
beklædt  høje  Embeder  hos  Roger  I  (hans  Navn  fore- 
kommer paa  siciliske  Documenter  i  Aarene  1137—1143), 
senere  til  England,  hvor  han  ordnede  Regnskabsvæsnet 
efter  arabisk-siciJisk  Mønster.  At  denne  Forbindelse 
blev  udnyttet  ogsaa  litterairt,  viser  det  ovenfor  anførte 
Exempel  med  Aristippus  og  hans  engelske  Ven. 

I  det  hele  stod  Normannerne  hele  Verden  over  i 
stadig  litterair  Forbindelse  med  hinanden.  Saaledes  ved 
vi,  at  der  bestod  en  livlig  Udvexling  af  Haandskrifter, 
væsenlig  vistnok  gjennem  Pilegrimme  til  Brindisi,  mellem 
Klostret  St.  Michel  i  Normandiet  og  St.  Michele  i  Syd- 
italien; en  Præken,  der  er  holdt  i  dette  i  Anledning  af 
Indvielsen  af  en  Kirke  paa  Monte  Gargano,  findes  nu  i 
Afskrift  i  Avranches  sammen  med  det  normandiske 
Klosters  andre  Bøger. 

At  særlig  Englænderne  benyttede  Forbindelsen  med 
Syditalien  til  at  lære  Græsk,  fremgaar  af  Johan  af 
Salisburys  Exempel;  han  skriver  i  Anledning  af  nogle 
grammatiske  Spørgsmaal:  „jeg  vil  ikke  sky  den  Ulejlig- 
hed at  berette,  og  maaske  kan  det  interessere  nogen  at 
høre,  hvad  jeg  har  lært  af  en    græsk  Tolk,   som   ogsaa 

kunde  godt  Latin,  medens  jeg  opholdt  mig  i  Apulien; 
jeg  ønsker  nemlig  at  vise  min  Taknemlighed  mod  ham, 
om  end  ikke  for  Nytten  deraf,  som  dog  forresten  altid 
er  nogen,  saa  for  den  gode  Villie,  hvormed  han  stræbte 
at  gavne  sine  Tilhørere*;  det  er  altsaa  en  græskkyndig 
Mand,  hvis  Forelæsninger  Johan  af  Salisbury  har  hørt. 
Nærmere  Oplysning  om  ham  giver  han  et  andet  Sted, 
hvoraf  det  synes  at  fremgaa,  at  han  har  hørt  en  Fore- 
læsning over  Aristoteles'  logiske  Skrifter  af  samme 
græske  Oversætter;  i  en  Udvikling  om  Nytten  af  Ari- 
stoteles' Topik  taler  han  nemlig  om  visse  Forudsæt- 
ninger, „uden  hvilke  ingen  nogensinde  har  forstaaet  Ari- 
stoteles hverken  hos  os  eller  hos  Grækerne,  saaledes 
som  den  græske  Tolk  (det  vil  altsaa  sige:  Oversætter 
eller  Fortolker),  en  Severitaner  af  Herkomst,  —  fra 
Santa  Severina  i  Syditalien  —  plejede  at  sige/ 

Ved  denne  Forbindelse  kom  altsaa  Interessen  for 
græsk  Videnskab  og  Kjendskab  til  græsk  Sprog  til  Eng- 
land. Den  Mand,  der  i  England  selv  førte  an  i  denne 
Retning,  var  den  energiske  og  dygtige  Biskop  af  Lin- 
coln, Robert  Grosteste  (f  1263),  der  betegnes  som  „en 
i  Latin  og  Græsk  meget  kyndig  Mand**  og  ikke  gaar  af- 
vejen  for  at  anføre  græske  Ord  i  sine  Skrifter;  monachus 
afleder  han  saaledes  af  £/a>  habeo  og  ix6vo<:  solus  „quasi 
solus  habens  solum**,  efter  andre  skal  det  komme  af 
«/««'  »tristitia  silentium  inducens**;  monasterium  skal 
komme  af  monachus  og  Ti^fjéiu  „servo**.  Med  Bistand 
af  en  Dominikaner  oversatte  han  Aristoteles'  nikomachiske 
Ethik  med  et  Udtog  af  græske  Commentarer;  „den  ær- 
værdige Fader  Magister  Robert,  Biskop  af  Lincoln,  over- 
satte denne  Bog  fuldstændigere  efter  den  oprindelige 
Kilde,  hvorfra  den  var  udgaaet,  nemlig  Græsk",  berettes 
der  os  af  en  Samtidig,  der  selv  havde  oversat  samme 
Skrift  fra  Arabisk.  At  Robert,  hvis  egne  Sprogkund- 
skaber vel  ikke  strakte  til,  efter  den  os  allerede  bekjendte 

overleverede  Oversættermanér  benyttede  en  kyndig  Hjælp, 
tør  man  slutte  af  en  Bemærkning  af  Lionardo  Aretino: 
„den  anden  og  nyere  Oversættelse  er  besørget  af  en 
Englænder,  som  har  tilføjet  en  Fortale,  hvori  han  kalder 
sig  Dominikanerbroder  og  siger,  at  han  paa  Opfordring 
af  sine  Ordensbrødre  har  paataget  sig  Arbejdet  med 
denne  Oversættelse."  Oversættelsen  existerer  endnu, 
men  den  af  Lionardo  Aretino  citerede  Fortale  findes 
ikke.  Endvidere  omtaler  Roger  Baco,  der  ellers  ikke 
har  høje  Tanker  om  Robert  af  Lincolns  Sprogkund- 
skaber, at  han  oversatte  eller  lod  oversætte  nogle  Kirke- 
fædre fra  Græsk,  „et  Arbejde,  som  skattes  højt  afTheo- 
logerne",  tilføjer  han. 

De  Haandskrifter,  hvorefter  disse  Oversættelser  blev 
gjorte,  lod  Robert  formodentlig  hente  fra  Grækenland, 
der  jo  siden  det  latinske  Kejserdømmes  Oprettelse  stod 
i  en  livligere  Forbindelse  med  Vesten.  Omtrent  ved  den 
Tid  vakte  saaledes  nogle  græske  Munke  stor  Opsigt  i 
England,  hvor  de  opholdt  sig  en  kort  Tid,  uvist  af 
hvilken  Grund.  Omvendt  kom  ogsaa  mange  Gejstlige, 
især  Franciskanere,  hvilken  Orden  spillede  en  stor  Rolle 
\  England,  til  Grækenland  (1249  nævnes  saaledes  en 
minister  generalis  for  Franciskanerne,  som  besøgte  Græ- 
kenland). 

En  af  disse,  John  Basingstokes,  havde  i  Athen 
lært  Græsk  af  Ærkebispens  Datter  og  hjembragt  til  Eng- 
land foruden  Kundskab  til  de  gamle  græske  Taltegn, 
saaledes  som  de  findes  paa  attiske  Indskrifter,  et  Værk, 
som  han  betegnede  som  „en  græsk  Donat,  hvori  hele 
Grammatikens  Væsen  indeholdtes  kunstfærdigt  og  i  Kort- 
hed,* altsaa  et  eller  andet  byzantinsk  grammatisk  Com- 
pendium.  Den  lærde  Ærkebispedatter,  der  ovenikjøbet 
efter  Krønikens  Ord  ufejlbarlig  kunde  forudsige  „Pest, 
Torden,  Solformørkelser  og,  hvad  mærkeligere  var, 
endog  Jordskjælv",  maa  ganske  vist  henvises  til  Sagnets 

Verden:  paa  den  Tid,  da  John  Basingstokes  skal  have 
været  i  Athen,  var  Michael  Akorainatos  Ærkebisp,  og 
han  betegner  sig  selv  som  barnløs.  Men  forøvrigt  har 
Sagen  vistnok  sin  Rigtighed.  Samme  Mand  opdagede 
paa  sin  Rejse  i  Grækenland  det  apokryphe  jødisk-christe- 
lige  Skrift  „de  12  Patriarchers  Testamenter"  (det  fingerer 
at  være  en  Optegnelse  paa  Græsk  af  Jakobs  12  Sønners 
sidste  Formaninger  og  Prophetier),  som  Robert  af  Lin- 
coln derpaa  lod  hente  og  oversætte  af  John  Basingstokes 
og  Nicholas  of  St.  Albans. 

Ved  Midten  af  det  13de  Aarh.  var  der  saaledes  ved 
disse  Mænds  Iver  udbredt  et  vist  Kjendskab  til  Græsk  i 
England.  Samtidigt  trivedes  ved  Universitetet  i  Ox- 
ford en  friere  videnskabelig  Aand,  støttet  og  næret  af 
Robert  Grosteste  og  hans  Ven  Franciskaneren  Adam  de 
Marisco.  Overhovedet  udmærkede  en  Gren  af  Francis- 
kanerordenen sig  ved  sin  praktiske  Retning  —  de  virkede 
saaledes  ofte  som  Læger  —  og  Interesse  for  Natur- 
videnskab og  Mathematik,  der  endog  gik  saa  vidt,  at 
Kirken  maatte  skride  ind  derimod  (i  Aaret  1278). 
I  denne  ejendommelige  aandelige  Atmosphære  udviklede 
den  Mand  sig,  i  hvem  hele  denne  Culturbevægelse  naar 
sit  Højdepunkt  og  sin  største  Tilnærmelse  til  Renaissan- 
cen:    Roger  Baco. 

Han  synes  at  være  født  omtr.  1214  og  studerede 
først  i  Oxford  under  Robert  Grosteste  og  Adam  de 
Marisco;  derpaa  var  han  flere  Aar  ved  Universitetet  i 
Paris  dels  som  Elev,  dels  som  Lærer.  Da  han  omtr. 
1266  vendte  tilbage  til  Oxford,  fandt  han  sine  Beskyttere 
døde  og  maa  have  vakt  Anstød  paa  en  eller  anden 
Maade,  formodenlig  ved  sin  lidenskabelige  Heftighed  og 
de  mange  ny  Ideer,  der  gærede  i  hans  urolige  Hovede. 
I  hvert  Fald  blev  han  1267  forvist  til  Paris  og  sat  under 
Opsigt  i  et  Franciskanerkloster,  hvor  Reglens  hele  Streng- 
hed gjordes  gjældende  imod  ham;    »i   den  Stand,   hvor 

jeg  nu  er,**  skriver  han  selv,  efterat  han  var  bleven 
Franciskanermunk,  „blev  der  stillet  den  Fordring  til  mig 
af  mine  Foresatte  eller  rettere,  der  blev  .givet  en  streng 
Anordning  derimod  under  Straf  af  Værkets  Confiscation 
og  Faste  paa  Vand  og  Brød  i  flere  Dage,  hvis  jeg  med- 
delte andre  noget  af  det,  jeg  havde  skrevet";  han  havde 
fundet  en  Ven  og  Elev  i  Klostret,  for  hvis  Skyld  han 
gjerne  vilde  have  skrevet  sine  Tanker  ned,  men  —  „da 
jeg  ikke  havde  noget  Haab  om  Meddelelse,  opgav  jeg  at 
producere/ 

En  Forbedring  indtraadte  først,  da  hans  Ven  Cle- 
mens IV  blev  Pave,  og  selv  da  kunde  han  kun  liste  sig 
til  at  nedskrive  de  Værker,  som  Paven  havde  bedt  ham 
om,  og  kun  ad  hemmelige  Veje  sende  dem  til  ham;  i 
Fortalen  til  et  af  dem  undskylder  han  sig  overfor  Paven, 
fordi  det  har  varet  saa  længe,  med  følgende  Ord:  „den 
første  Hindring  laa  hos  mine  Foresatte;  da  I  (Paven) 
nemlig  ikke  har  skrevet  til  dem  for  at  tage  mig  i  For- 
svar, og  da  jeg  ikke  kunde  aabenbare  dem  Eders  hem- 
melige Ordre,  stod  de  med  ubeskrivelig  Haardhed 
(ineflfabili  violentia)  fast  paa,  at  jeg  som  alle  de  andre 
skulde  føje  mig  i  deres  Villie;  men  det  var  mig  jo 
umuligt  paa  Grund  af  Eders  Befalings  Baand,  der  for- 
pligtede mig  til  at  arbejde  for  Eder  trods  mine  Fore- 
sattes Ordre/  1267  synes  Baco  dog  at  have  været  fri 
og  i  Oxford,  og  ved  den  Tid  fik  han  en  Del  Arbejder 
færdige. 

Ogsaa  efter  Clemens  IV's  Død  fortsætter  han  sin 
Forfattervirksomhed,  og  han  lægger  ikke  Fingrene 
imellem,  men  slaar  tilhøjre  og  venstre.  „Den  romerske 
Curie,  som  burde  styres  af  Guds  Visdom  og  plejer  at 
gjøre  det,  fordærves  nu  ved  verdslige  Herskeres  Anord- 
ninger.   Retfærdigheden  dør  ud,  al  Fred  krænkes, 

der  vækkes  uendelig  Forargelse;  thi  forkastelige  Sæder 
faar  Indpas  der,  Hovmod  hersker,  Havesyge   slaar   ud  i 

Flammer,  Misundelse  gnaver  paa  alle  og  enhver,  Over- 
daadighed   bringer   hele   Curien   i   Vanry,    Ganens  Lyst 

hersker  overalt. —  Hele  Kieresiet  hengiver  sig  til 

Hovmod,  Overdaadighed  og  Havesyge;  overalt,  hvor  det 
samler  sig,  som  i  Paris  og  Oxford,  forarger  det  alle 
Lægfolk  ved  Kampe  og  Spektakler  og  andre  Laster  •* ; 
det  er  kommet  saa  vidt,  at  deChristne  staar  lavere  end 
Hedningene  ikke  blot  i  Viden,  men  ogsaa  i  Sæder  — 
dormit  ecclesia! 

Men  dette  ubetimelige  Vægterraab  kaldte  hurtigt 
Straflfen  ned  over  ham.  1278  fordømte  Biskopen  af 
Paris  200  philosophiske  Sætninger  af  ham  og  andre 
som  kætterske.  Baco  maatte  møde  i  Paris  for  den 
strenge  Franciskanergeneral  Geronimod'Ascoli;  han  blev 
fængslet  og  sad  der  stum  i  14  Aar.  Da  han  1292 
kommer  løs,  taler  han  i  en  anden  Tone ;  det  theologiske 
Værk,  man  har  af  ham  fra  den  Tid,  er  meget  mat  og^ 
afdæmpet;  kort  efter  døde  han. 

Vi  vil  nu  se  hans  Berøringspunkter  med  Renaissan- 
een  i  det  enkelte. 

Hans  Hovedthesis  er  denne:  den  scholastiske  Me- 
thode  er  slet.  Samtiden  raisonnerer  saaledes:  »dette  er 
efter  Forfædrenes  Exempel,  dette  er  det  sædvanlige, 
dette  er  den  almindelige  Mening;  derfor  maa  vi  holde 
fast  derved** ;  derfor  bliver  den  aldrig  klogere.  „Der  er 
fire  Hovedgrunde  til  alle  vore  Ulykker,**  klager  han, 
»og  de  har  fordærvet  hele  Verdens  Tilstand  fra  Begyn- 
delsen  af  (undtagen  vor  Herre  Jesus  Christus  naturligvis 
og  saa  Jomfru  Maria),  og  det  er:  Fortidens  Exempel, 
hvis  Autoritet  kun  er  svag,  den  lange  Vane,  den  uvidende 
Hobs  Mening,  den  Fordom  hos  Menneskene,  ifølge 
hvilken  enhver  har  en  Tilbøjelighed  til  at  søge  Trøst 
for  sin  Uvidenhed  i  enten  ikke  at  anerkjende  eller  lige- 
frem at  forkaste,  hvad  han  selv  ikke  ved,  og  til  at  finde 
Behag  i  taabeligt   at   prale   med   den  Smule,   han   ved 

eller  indbilder  sig  at  vide/      Man  kan    tænke  sig,  hvor 
disse  træffende  Ord  maa  have  svedet. 

Baco  gjennemfører  nu  ovenikjøbet  dette  i  Detail 
ved  heftige  Angreb  paa  Datidens  Autoriteter.  Oro  det 
store  Franciskanerlys  Alexander  ab  Hales  siger  han,  at 
han  ikke  forstaar  sig  paa  Naturphilosophi  og  Metaphysik ; 
hans  Hovedværk  indeholder  mange  Forkertheder  og 
Spidsfindigheder  og  læses  ikke  mere.  Selv  Albertus 
Magnus  vover  han  at  angribe,  dog  uden  at  nævne  hans 
Navn ;  han  kan  ikke  besidde  nogen  større  Viden,  da  han 
mangler  Sprogkundskaber.  Thomas  Aquinas  er  „ligesaa 
vildfarende  som  berømt*,  Gratians  Decretaler  fulde  af 
Latterligheder,  alle  existerende  Oversættelser  slette,  smag- 
løse og  forfalskede  osv.  Mod  Scholastikens  Autoritets- 
princip hævder  han  paa  en  for  Samtiden  forbløffende 
Maade  Selvtænkningen  og  Erfaringen  (Experimentet)  som 
Kilder  til  Viden.  Med  synlig  Glæde  påaviser  han  Rækker 
af  Uvidenheder  og  Fejl  hos  Kirkefædrene,  ja  selv  hos 
Aristoteles  eller  rettere  hans  Oversættere;  han  kritiserer 
Dionysius  Romanus'  Chronologi,  Hieronymus'  Bibelover- 
sættelse —  kort  sagt  alt,  hvad  der  for  Samtiden  galdt 
som  uangribeligt.  Og  denne  Selvtænkningens  og  Kri- 
tikens Aand  er  ikke  middelalderlig,  men  Renaissance. 

Som  Modsætning  til  Scholastiken  fremhæver  og  an- 
befaler  han  Studiet  af  Mathematik  og  Physik  og  forsvarer 
dem  mod  det  Vanry,  de  stod  i  hos  Kirken ;  de  er  tvært- 
imod yderst  nyttige,  ogsaa  for  Kirken,  tilføjer  han  snil- 
delig; saaledes  kan  Optiken  lære  at  construere  Brand- 
spejle  til  at  skræmme  Tyrken  med  Selv  den  verdslige 
Philosophi  maa  studeres  ved  Siden  af  Theologien,  da 
den  rummer  , hellige  Sandheder* ;  man  kan  lære  meget 
af  de  antike  Philosopher,  der  har  talt  saa  skønt  om  Dyd, 
Udødelighed  og  Dyrkelse  af  Gud  og  ved  deres  Liv  har 
efterladt  os  ophøjede  Forbilleder.  I  det  hele  er  Redningen 
at   søge  i   en   Fordybelse   i  Oldtidens  Værker,    især   de 

græske.  Men  dertil  behøves  først  og  fremmest  Sprog- 
kundskab, og  Baco  bliver  aldrig  træt  af  at  drive  paa 
denne;  de  existerende  Oversættelser  er  ikke  nok, 

I  sit  Hovedværk  indskærper  han  Nødvendigheden  af 
at  kunne  Græsk  med  otte  Grunde:  Oversættelse  er 
overhovedet  umulig,  fordi  det  ene  Sprogs  Ejendommelig- 
hed ikke  kan  bevares  ved  Overførelsen  til  et  andet; 
Oversætterne  har  indblandet  Ord  fra  det  fremmede 
Sprog,  fordi  Latinen  manglede  et  tilsvarende,  altsaa 
maa  man  kjende  Originalsproget  for  at  forstaa  dem  til- 
fulde; den,  der  skal  kunne  oversætte  godt,  maa  ikke 
blot  beherske  de  to  Sprog,  men  ogsaa  det  saglige  Ind- 
hold, og  saadanne  lærde  Folk  er  sjeldne;  der  er  endnu 
en  Mængde  Philosophi  og  Theologi,  som  ikke  forehgger 
paa  Latin;  Latinerne  selv  bruge  mange  græske  Ord, 
fordi  de  har  faaet  Videnskaberne  fra  Grækerne;  det 
oversatte  maa  bestandig  controleres  paa  Grund  af  de 
utallige  Fejl  ikke  blot  i  Ordene,  men  ogsaa  i  Indhold  og 
Mening;  Bibelfortolkningen  kræver  ogsaa  Sprogkundskab ; 
endelig  er  den  latinske  Grammatik  afledt  af  Græsk  og 
Hebraisk. 

Alle  disse  Grunde  sammenfatter  Baco  et  andet  Sted 
i  et  ganske  heldigt  Billede:  Latinerne  har  ikke  forfattet 
noget  selv,  det  er  altsammen  Græsk,  Hebraisk  eller 
Arabisk;  „da  altsaa  al  Viden  er  nedlagt  i  andre  Sprog, 
og  da  det  er  behageligere  at  drikke  Vand  ved  selve 
Kilden  end  i  de  mudrede  Aaer,  og  Vinen  er  renere, 
sundere  og  kraftigere,  saa  længe  den  er  i  det  oprindelige 
Kar,  end  naar  den  hældes  om  fra  det  ene  i  det  andet, 
saa  er  det  klart,  at,  hvis  Latinerne  vil  stille  deres  Tørst 
ved  Visdommens  rene,  sunde  og  kraftige  Væld,  maa  de 
lære  at  øse  Visdommen  i  det  hebraiske,  græske  og  ara- 
biske Sprogs  Kilde  ligesom  i  de  oprindelige  Kar.^ 

Derfor  har  Baco  selv  lært  Sprogene  og  med  Stor 
Bekostning  ladet  samle  Bøger  overalt,  hvor  det  var  ham 

muligt.  De  mange  Exempler,  hvormed  han  belægger  sin 
Kritik,  viser  en  ikke  ringe  Indsigt  i  Græsk;  en  græsk 
Grammatik  af  ham  ligger  endnu  uudgiven  i  Oxford,  men 
Udtog  deraf  findes  i  hans  Værker.  Hvis  nogen  vil  give 
sig  i  Lære  hos  ham,  lover  han,  at  han  „i  Løbet  af  tre 
Dage  skal  forstaa  Græsk  og  kunne  læse  og  opfatte  ikke 
blot,  hvad  der  hører  ind  under  Theologien,  men  ogsaa 
Philosophi".  Lad  dette  nu  end  være  en  Overdrivelse, 
saa  meget  er  dog  vist,  at  Baco  selv  kunde  Græsk  nok 
til  virkeligt  at  lade  sig  paa virke  af  den  græske  Litteratur. 
Han  har  gjennem  sit  Kjendskab  til  den  endog  faaet  en 
Anelse  om  litterair  Smag  og  Stil,  som  ellers  er  Middel- 
alderen fremmede  Begreber;  om  sine  Samtidiges  Præ- 
kener fælder  han  saaledes  den  haarde,  men  neppe  ufor- 
tjente Dom:  „fordi  Præsterne,  mens  de  studere,  ikke 
faar  synderlig  theologisk  Oplysning  eller  Anvisning  til  at 
præke,  saa  maa  de,  naar  de  bliver  Præster,  og  der  paa- 
.hviler  dem  det  Hverv  at  præke,  laane  og  tiltigge  sig 
Skoledrengenes  Hefter,  som  sætter  Prækenens  Kunst  i 
Inddelinger  og  lydlig  Ligeklang  og  Sammentræf,  noget 
som  ikke  medfører  Højhed  i  Sproget  eller  Dybde  i  Tan- 
ken, men  kun  en  uendelig  barnagtig  Taabelighed  og 
Fornedring  af  Guds  Ord.**  De  skulde  læse  Aristoteles' 
Rhetorik    og    Poetik,    Skade    kun,    at    de    er    saa    slet 

oversatte. 

Han  er  altsaa  greben  baade  af  Oldtidslitteraturens 
Indhold  og  af  dens  Form.  Mærkeligt  nok  viser  han  et 
enkelt  Sted  ligesom  en  Anelse  om,  hvor  disse  Studiers 
Vugge  stod,  idet  han  siger:  „Italien  var  engang  Stor- 
grækenland, og  der  er  endnu  Spor  tilbage;  i  Calabrien 
og  Apulien  og  paa  Sicilien  og  andensteds  er  der  nemlig 
endnu    mange    græske    Kirker    og    en    dem    underlagt 

Menighed." 

Selv  er  han  Endepunktet  af  denne  fra  Syditalien 
udgaaede  Bevægelse;  den  Sten,  som  han  og  andre  møj- 

sommeligt  havde  slæbt  op  ad  Bjerget,  giver  sig  nu  til 
at  rulle  ned  igjen  uden  at  naa  Toppen.  Den  hele 
Stræben  var  ganske  glemt  af  Humanisterne  og  fik  derfor 
ingen  directe  Betydning  for  dem;  Ledningen  var  afbrudt 
og  Petrarca  maatte  tænde  den  hellige  Dd  paany  paa 
egen  Haand. 

Charakteristisk  for  Afstanden  mellem  hine  Tilløb  til 
en  Renaissance  og  den  senere  store  Bevægelse  er  den 
fremragende  florentinske  Humanist  Lionardo  Åretinos 
Kritik  af  den  gamle  Oversættelse  af  Aristoteles'  Ethik, 
som  han  haaner  for  dens  Misforstaaelser  og  Formløshed 
og  betegner  som  ^non  interpretatio,  sed  deliratio*:  „se 
engang,  hvor  stor  Forskel  der  er  mellem  ham  og  mig. 
Jeg  plejer  at  lugte  tusind  Gange  til  hvert  enkelt  Ord, 
før  jeg  tager  det  i  Pennen,  jeg  optager  intet,  som  ikke 
har  gode  Autoriteter  for  sig  og  anbefales  mig  af  de 
bedste  Forfattere ;  men  han  griber  det  første  det  bedste, 
fra  hvad  Side  det  saa  end  bydes  ham.*  Men  indirecte 
har  denne  hele  Bevægelse  naturligvis  havt  stor  propæ- 
deutisk Betydning. 

Men  hvorfor  knækkede  Forsøget  saa  nær  ved  Maalet  ? 

En  Grund  antyder  Lionardo  Aretino  træffende:  da 
man  kun  studerede  Græsk  for  at  berige  sine  positive 
Kundskaber,  hvorfor  man  ogsaa  væsen  ligt  holdt  sig  til 
den  græske  Videnskab  —  det  er  saaledes  paafaldende, 
at  ikke  en  eneste  græsk  Digter  spiller  nogen  Rolle  i 
denne  Bevægelse  — ,  forblev  man  fremmed  for  Antikens 
Form,  og. den  bevogter  nu  engang  den  Port,  som  fører 
ind  til  den  græske  Aand;  den  tynde  Suppe,  som  de 
latinske  Forfattere,  især  de  af  Middelalderen  dyrkede, 
byder  deraf,  var  ikke  nok. 

Desuden  virkede  den  uappetitlige  Form,  hvori  Over- 
sættelserne serveredes,  afskrækkende  og  hindrede,  at 
Studiet  af  den  antike  Litteratur  kunde  trænge  ud  blandt 
Folk;  Baco  klager  bitterligt  over,  hvor  faa  der  egenligt 

gav  sig  af  dermed.  Det  forblev  en  speciel  Sysselsættelse 
for  enkelte  Lærde  uden  at  kunne  vinde  Udbredelse  nok 
til  at  lufte  ud  i  Scholastikens  Krinkelkroge  og  gjennem- 
trænge  Tidsalderens  Bevidsthed. 

En  anden  Grund  var  de  politiske  Forhold,  hvorved 
Kilderne  —  Syditalien  og  Spanien  —  udtørredes.  Ende- 
lig faar  Kirken  bære  sin  Del  af  Skylden,  idet  den  blev 
betænkelig  ved  den  vaagnende  Kritik  og  Selvstændighed. 
Vel  var  Pavemagten  svækket,  men  Kirken  var  dog  stærk 
nok  til  at  yde  en  sej  passiv  Modstand,  ogsaa  derved,  at 
den  afgav  saa  faa  betydelige  Mænd  til  aandelige  Førere ; 
og  Bacos  Exempel  viser  jo,  at,  naar  det  skulde  være, 
kunde  den  ogsaa  præstere  en  ret  effectiv  Forfølgelse  og 
Udryddelseskrig;  han  tilbragte  24  Aar  af  sit  Liv  i 
Fængsel. 

Saavist  som  Menneskeaandens  evigt  gjentagne  Kamp 
for  Frigjørelse  er  Historiens  sande  Indhold,  kan  ogsaa 
dette  Renaissanceforsøgs  Sisyphusarbejde  gjøre  Regning 
paa  Sympathi.  Den  hele  Gulturbevægelse  afgiver  et  nyt 
Bevis  paa '  den  græske  Litteraturs  civilisatoriske  Mission 
som  den  selvstændige  Tænknings  Kildespring  og  Værn. 
Den  skildrede  Bevægelses  sørgelige  Forløben  i  Sandet 
indeholder  en  Advarsel  mod  at  bortkaste  denne  Støtte 
for  den  sunde  Menneskeforstand  og  den  frigjorte  Selv- 
stændighed i  Kampen  mod  alskens  Dogmatismus  og 
Aandstyranni.  Den  giver  tillige  et  Fingerpeg  om  Betyd- 
ningen af  den  antike  Form,  for  Litteraturens  Vedkommende 
altsaa  det  antike  Sprog,  som  uundværlig  for  Bevarelsen 
af  Smag  og  finere  Aandscultur. 


Foredrag  holdt  i  det  philologisk-historiske  Samfand  21de 
Marts  1889.  Det  meste  ai  det  benyttede  Stof  for  Syditaliens 
Vedkommende  er  samlet  af  Hartwig,  Oentralblatt  fiir  Biblio- 
thekswesen  HI.  For  Koger  Baco  er  benyttet  E.  Charles,  Roger 
Bacon.  Bordeaux  1861.  Forbindelsen  mellem  Normannerne  i 
Syditalien  og  i  England,  som  jeg  selv  var  bleven  opmærksom 
paa,  er  paavist  i  det  enkelte  af  Pauli  i  G5ttinger  Nachrichten 
1878,  en  Afhandling,  som  Prof.  Johs.  Steenstrup  velvilligst  har 
henvist  mig  til. 

